
Aprecieri pentru această carte 


Dru, mezina familiei Porter, este o personalitate puternică și înțelegătoare, 
în egală măsură, iar când firea ei o întâlnește pe cea a lui Gray, legătura lor 
este la fel de electrizantă precum este de dulce povestea lor de dragoste care 
abia se înfiripă. O lectură încântătoare. 


— RI Book Reviews 


Fanii ficţiunii motivaţionale pot intra în lumea familiei Porter în orice 
moment și se pot bucura de poveștile de suflet ale lui Wade. 


— Booklist 


Cititorii poveștilor de dragoste vor găsi în acest volum un epilog potrivit 
pentru seria Familiei Porter. 
— Christian Retailers + Resources 


Becky Wade creeză personaje pe care cititorii le vor iubi. 
— Lisa WINGATE, autoare națională multipremiată a cărților Blue Moon 
Bay și Dandelion Summer 


Îmi place să descopăr autori noi, iar Becky Wade este cu siguranță o 
scriitoare ce merită a fi citită. Romanul ei de debut conţine o poveste de 
iubire, presărată cu umor care transmite multă emoție. Combinația perfectă 

pentru o seară petrecută în compania lecturii. 
— Deanne GisT, autoare multipremiată a cărților 4 Bride Most 
Begrudging și Love On the Line 

PENTRU EDITOAREA MEA EXTRAORDINARĂ, 
CHARLENE PATTERSON 
Își multumesc atât de mult pentru efortul investit 

și pentru faptul că ai crezut în romanele mele. 
Inteligența şi experiența ta au fost egalate 
doar de bunătatea şi de entuziasmul tău. 
Sfaturile tale au îmbogățit fiecare poveste, 
şi îți sunt recunoscătoare din toată inima. 


Scurtă phezentahe a Schei 


amilia Porter, de Becky Wade, este o serie de patru romane 
contemporane de dragoste, care se constituie ca un adevărat 
testament al iubirii. Fiecare volum se concentrează în 
jurul unui membru al familiei Porter, fiecare cu propria sa poveste 
tulburătoare de viață. Când vine vorba despre povești de dragoste 
complicate, alegeri dificile între „rațiune și simțire“, nimic nu e ușor. 
Nici în viață și nici în poveștile din paginile scrise. Becky Wade ne 
propune o serie de patru cărți ale căror povești de dragoste aparent 
imposibile te vor purta pe un drum în care călătoriile personajelor, 
prin propriile emoții şi confruntări, sunt cât se poate de reale și de 
vii. 
Toate titlurile seriei au obținut premii literare importante, aprecieri 
din partea criticilor literari și mai ales aprecierea cititorilor. 


[NIMA MEA ÎȚI APARȚINE 


Megan Cole şi Bo Porter nu aveau cum fi mai diferiți unul de 
celălalt. Ea este moștenitoarea unei mari averi, el este un simplu 

manager de fermă și angajatul ei. Și totuși, de îndată ce se întâlnesc, 
între cei doi se aprinde o scânteie. 

De la moartea tatălui ei, Meg a devenit acţionarul majoritar al 
companiei petroliere și venirea ei la conducere a survenit cu o serie 
de concedieri, deoarece nu putea să gestioneze atât de mulți angajați. 
Cu toate acestea, lucrurile stau puțin diferit cu Bo, astfel că Meg îi dă 
un termen de șase luni înainte de închiderea fermei. Va fi acest timp 
suficient pentru a-i dovedi valoarea fermei și că el merită încrederea 


el? 
ÎNIMA MEA TE CAUTĂ 


Celia avusese încă din vremea liceului o atracţie specială față de 
Ty, apoi, în facultate, până ce povestea lor nebună de iubire i-a dus în 
faţa celei mai apropiate capele de nunți din Las Vegas. În dimineaţa 
zilei următoare însă s-au trezit cu un certificat de căsătorie și o doză 
rece de realitate. Celia era pregătită să fie soția lui Ty, dar el nu era 
pregătit să devină soțul nimănui. 

Vreme de cinci ani, Celia a încercat să-și înăbușe orice vis cu 
privire la ea însăși pentru a reuși să-și crească fetița. Ty, în schimb, a 
căutat să-și împlinească toate țelurile, sau cel puțin așa crezuse până 
ce a ajuns să privească din nou în ochii femeii pe care n-a putut s-o 
uite niciodată și a copilei de existența căreia nu știuse până acum. 

Cât de mult va fi dispus Ty să sacrifice de această dată pentru ca 
visurile Celiei să devină realitate și pentru a-i demonstra că noaptea 
aceea în care şi-au unit destinele poate deveni o poveste de iubire 
„până când moartea îi va despărți“? 


ÎNIMA MEA PERECHE 


Fostul ofițer de Marină, Jake Porter, are cicatrici mult mai adânci 
decât cea care îi marchează chipul. Se luptă cu sindromul de stres 
posttraumatic, trăiește o viață solitară și evită orice relaţie pe cât 
posibil. Asta până când o reîntâlnește pe Lyndie James, prietena lui 

din copilărie, care se întoarce acasă în Holley, Texas. Lyndie ajunge 
să lucreze la fermă, iar Jake îi încredințează în grijă unul dintre caii în 
care el își pusese mari speranțe, dar fără prea mult succes. 

Jake și Lyndie au personalități total diferite, dar legătura dintre ei 
este evidentă. Împotriva voinţei lui, Jake este cucerit de personalitatea 
sclipitoare și optimistă a lui Lyndie, iar zidurile pe care el le-a construit 
în jurul inimii încep încet-încet să se surpe. O sclipire de speranță se 
ivise în inima lui, dar temerile și regretele nu-i dau pace. Va putea 
vreodată Jake să o iubească pe Lyndie așa cum merită sau inima lui 
este prea zdrobită pentru a mai putea fi alinată? 


R 


ÎNIMA MEA LUPTĂ PENTRU TINE 

Gray Fowler, star al NFL, este urmărit de un hărtuitor, astfel că 
echipa sa angajează o agenţie de pază și protecţie, pentru ca Gray să 
fie mereu sub supravegherea unui bodyguard. Când Gray o întâlnește 
pe Dru Porter, agentul desemnat pentru paza lui, este de-a dreptul 
indignat. Cum l-ar putea proteja o femeie care avea doar jumătate 
din dimensiunea lui, deși, nimic de spus, foarte tânără și frumoasă? 

Dar Dru este fost luptător în Marină, o trăgătoare de elită, 
posesoare de centură neagră și foarte hotărâtă să descopere 
identitatea celui care îl urmărește pe Gray. Și, la fel de hotărâtă, să 
evite orice fel de atașament romantic între ea și acest jucător de fotbal 
cu trecut misterios. Dar, cu cât se apropie mai mult de identificarea 
urmăritorului, cu atât Gray și Dru se apropie tot mai mult unul de 
celălalt. Pe măsură ce pericolul crește, Dru și Gray își pot încredința 
inimile — și viaţa — unul altuia? 

ru își ridică pistolul, luându-l în raza de ochire pe 

agresorul lui Gray în timp ce își făcea loc prin mulțime. 

Conștientizarea faptului că fusese păcălită o izbi cu precizie 
chinuitoare. Gray era expus. Agresorul avea pistoale în ambele mâini, 
iar ţevile armelor îl ținteau pe Gray. Dacă s-ar fi aflat lângă el, l-ar fi 
culcat la pământ și s-ar fi interpus ca un scut în fața lui ca să-l apere. 
Dar era mult prea departe pentru a face asta. Disperarea îi cuprinse 
inima și mintea. Dru era prea departe. Gray era lipsit de apărare în 
fața atacului. 

— Lasă armele jos, ceru ea, făcându-și loc prin mulțime cu umărul. 

Chipul atacatorului se întoarse imediat în direcţia ei, oferindu-i 
ocazia lui Dru să-i vadă trăsăturile feței: tensionate şi întunecate. De 
o răceală plină de ură. 

Atacatorul își menţinu una dintre arme îndreptate spre Gray. În 
timp ce, pe cealaltă o mișcă, cu o încetineală înfiorătoare, până când 
o luă pe Dru în vizor. 

— Nu! urlă Gray. 

Agresorul își îndreptă din nou atenția asupra lui Gray, iar degetele 
i se albiră pe trăgaci. 

Dru deschise focul. 

Glonţul ei își atinse ținta. 

Dar la fel și glonţul agresorului. La fel și glontul agresorului. 

Muniția sfâșie carnea netedă, distrugând mușchii, osul și organele 
din calea ei. Un țipăt de negare la vederea sângelui spulberă gândurile 
lui Dru. 


Furioasă, trase din nou. 

Capitolul / 


CU TREI LUNI ÎNAINTE. 
ru Angelica Porter era un fost ofiţer de Marină, avea o 
centura neagră în ju-jitsu”, era campioană națională la tir 
și un experimentat agent executiv de pază în cadrul celei 
mai prestigioase firme de pază și protecţie din Dallas. Urma să-și 
întâlnească noul client. Unul care, la fel ca toţi cei dinaintea lui, avea 
să fie prea ocupat să observe că era femeie și nici nu avea să dea doi 
bani pe pregătirea ei. 

Când oamenii auzeau cuvântul bodyguard, aveau în minte 
imaginea unor tipi musculoși, masivi, îmbrăcați în costum, cu 
ochelari de soare și cu fire încolăcite pe sub cămașă, legate la căștile 
de urechi. 

Dru nu era masivă și nici nu avea mușchi. „Costumul“ zilei era 
compus dintr-o jachetă din piele de culoarea plumbului, mulată pe 
corp, cu câteva fermoare plasate ingenios și cu gulerul ridicat la spate. 


*  Ju-jitsu este un stil de luptă fără arme cu origini japoneze. Principiul 


ce stă la baza tehnicii de apărare constă în dominarea adversarului 
folosind minimul de efort, fără forță brută, prin inteligență, flexibilitate 
și cunoașterea punctelor vitale ale organismului În. trad.]. 

O cămașă albă, dintr-un material de calitate. Pantaloni negri, subțiri. 
Tocuri. Ochelarii îi erau dosiți în poșetă. Nu avea niciun fir care să-i 
atârne din casca de ureche. 

Dru era o gardă de corp modernă. 

Porni de-a lungul holului care ducea la birourile administrative ale 
echipei NFL* Dallas Mustangs. Complexul celor de la Mustangs, care 
cuprindea terenul de antrenamente al echipei, o sală de gimnastică și 
un corp de cădire destinat pentru fizioterapie, fusese amenajat, fără 
prea multă creativitate, în culorile celor de la Mustangs. O mochetă 
bleu cu margini de un verde închis combinat cu alb îi camufla pașii. 
Pereţii lucioși în nuanţă ivorie erau acoperiţi cu dungi orizontale verzi 
și albastre și, din loc în loc, erau înrămate fotografii ce surprindeau 
diferite faze din meciurile echipei. 

Dă-i bătaie, Mustangs! Părea să strige decorul. Ura, hai, bravo! 
Angajează-te în luptă şi câștigă, echipă! 

Dru se opri să privească una dintre fotografii. În spatele echipei 
pe un crâmpei de cer senin, sub o ploaie de confetti, jucătorii își 
etalau Trofeul Lombardi.** În sezonul de dinainte, echipa Mustangs 
câștigase Super Bowl-ul.”"* Dru se încruntă ușor văzând fotografia, 
jucători cu părul transpirat și cu rânjete largi pe față, cu pălării și 
tricouri care îi declarau câștigători. Fără îndoială că ar fi catalogat 
starea de spirit a echipei mai mult decât fermecătoare dacă i-ar fi 
plăcut cu adevărat de cei de la Mustangs. 

Ca orice texan de bună-credință, Dru s-a născut și a crescut în 
casa unor suporteri ai echipei Cowboys. Îi privise întotdeauna pe cei 
de la Mustangs ca pe o echipă neexperimentată și rivală celor de la 


x 


National Football League este cea mai importantă competiție a fotbalului 

american profesionist. [n. trad.]. 

** Trofeul Vince Lombardi este trofeul acordat în fiecare an echipei 
câștigătoare a jocului campionatului Ligii Naţionale de Fotbal, Super 
Bowl. 

*"* Super Bowl-ul, în fotbalul american profesionist, este meciul pentru 

campionat a National Football League. Dealungul anilor a devenit cel 

mai urmărit program de televiziune din Statele Unite ale Americii și este 
ca o sărbătoare naţională [n. trad.]. 


16 


Cowboys, exact aşa cum s-ar uita cineva la niște rude prin alianță 
parvenite care ajungeau la o reuniune de familie și mâncau tot tortul. 

Dru analiză cu atenţie fotografia înainte să se oprească la chipul 
noului ei client. Gray Fowler, faimosul fundaș al echipei Mustangs, un 
jucător experimentat, obiectul a milioane de fantezii, nu era tocmai 
clientul pe care și l-ar fi ales pentru prima misiune în calitate de gardă 
de corp după dezastrul din Mexic. 

Celebrităţile care atingeau nivelul de faimă al lui Gray Fowler 
puteau fi arogante, autoritare și cu aere de vedetă. Atleţii de calibrul 
lui erau uneori plini de testosteron și teribil de misogini. Combinația 
asta nu era deloc una de dorit — nici pomeneală. Nu rezona cu 
portretul clientului ideal al lui Dru. Orice afacerist, chiar și genul 
obraznic și încăpățânat care nu-și lăsa niciodată telefonul din mână 
ar fi fost mai acceptabil. Un politician? Ar merge. Fiica adolescentă 
a unui miliardar care trebuia escortată după școală la antrenamentele 
de hochei? Sigur că da. 

După evenimentele din Mexic, în ultimul an și jumătate, Dru 
făcuse muncă de birou la firma Sutton Security din centrul orașului 
Dallas. Îi luase mai mult timp decât se așteptase pentru a-și reveni 
fizic. Pentru a-și pune viața în ordine. Pentru a recâștiga pe deplin 
încrederea șefului ei, Anthony Sutton. Acest regres în carieră îi lezase 
atât aspiraţiile profesionale, cât și mândria personală. Dru își dorise 
cu nerăbdare, se rugase pentru asta, așteptase șansa de a reveni în 
teren și de a-și demonstra capacitățile. 

Așa că avea să-și îndeplinească atribuţiile ce-i reveneau în calitate 
de gardă de corp față de Gray Fowler într-un mod profesionist, 
cu hotărâre și respectând toate regulile. Se apropie încet, răsuflând 
regulat și își îndreptându-și postura. Gray Fowler îi decimase pe cei 
mai înverșunați jucători defensivi pe care îi putea oferi NFL. Dar el 
nu o întâlnise încă pe Dru. Vai de el dacă îi stătea în cale. 

Dru bătu la ușa managerului general al echipei la ora două 
fix. Un asistent executiv o pofti într-un birou spaţios în care erau 
douăsprezece persoane şi vreo cinci grupuri de discuţii. 

Un grup din bordul de conducere aglomerau masa din mijlocul 
încăperii. Un alt grup se adunase în partea stângă a camerei. În 
dreapta, îl zări pe Big Mack, colegul ei de muncă de la firma Sutton. 

Un afro-american, trecut de patruzeci de ani, Mack întruchipa 
prototipul tipic al gărzii de corp clasice. Cine nu îl cunoștea nu şi-ar 
fi imaginat niciodată că fetele lui preadolescente făcuseră din uriașul 
lor tată un fan al canalului Disney și al muzicii celor de la „5 Seconds 
of Summer”. 

Big Mack îi zâmbi lui Dru și îi făcu semn să se apropie. 

— Ziua bună, Dru. Ce mai faci? 

— Bună, Mack. Sunt bine. Tu? 

— Nu mă plâng. 

El se dădu într-o parte, lăsând-o pe Dru să-l vadă pentru prima 
oară pe Gray Fowler. Cel mai nou client al agenţiei lor ședea pe o 
canapea mică, rezemat de spătar, sprijinindu-și capul cu o mână. Își 
fixase atenția undeva în sus și într-o parte și conversa cu un coechipier 
care stătea pe marginea canapelei. 

Fowler avea profilul unui gladiator, fără nicio urmă de frumuseţe. 
Gâtul lui lăsa să se vadă linia clară și dură a maxilarului. Pielea îi era 
ușor bronzată, iar pe obrajii lui netezi i se vedeau urme ușoare de 
barbă nerasă de dimineață. Părul brunet închis îi era tuns scurt în 
părți şi puțin mai lung în creştet. 

Dru îşi dăduse toată silința să-l studieze cu atenție, atât prin 
intermediul informaţiilor oferite de către agenţie, cât și prin 
investigaţiile ei personale. Existau foarte puţine detalii cu privire 
la copilăria lui. Reușise să afle doar atât că avea un frate mai mic 
și o soră și că depășise un început misterios de anevoios în orășelul 
Mullins din Texas. Apoi el își pusese în valoare abilităţile atletice, 
ridicându-se pe culmile celebrităţii la Universitatea Texas A&M, 
înainte să fie recrutat de echipa Mustangs. 

Gray Fowler nu era un tip căruia i s-a nimerit să-i iasă, sau și-a 
cumpărat succesul, sau a dat norocul peste el. Și-a câștigat faima 
stăpânind tactica de joc, o prindere, o blocare și o vătămare corporală 
toate gestionate bine, pe rând și în timp. Duritatea, viteza și puterea 
lui formidabilă de concentrare îl ridicaseră la statutul său actual — 
drept unul dintre cei mai populari jucători ai echipei Mustangs. 


„5 Seconds of Summer” este o formaţie australiană de muzică pop rock 


In. trad.]. 

În ochii jurnaliștilor sportivi era un interlocutor direct, iar în ochii 
ziariştilor de divertisment, un afemeiat. Fowler fusese selectat de opt 
ori în Pro Bowl* în decursul celor zece ani de carieră; era unul dintre 
cei care contribuiseră la victoria echipei Mustangs de la Super Bowl, 
și în general dobora recordurile în materie de fotbal pe cât de ușor 
mâncau alții cereale. 

Jucătorul cu care Gray stătuse de vorbă se mutase, iar chipul lui 
se întoarse înspre Dru. El o privi drept în ochi, nemișcat, iar ochii îi 
străluceau cu o nuanță neobișnuită de verde pal. 

Tipul ăsta aduce numai necazuri. Erau singurele cuvinte care îi 
trecură lui Dru prin minte. 

Acest client în mod special s-ar putea dovedi chiar și mai 
dificil decât genul de atlet celebru pentru care se pregătise mental 
Dru. Grayson Robert Fowler părea să fie o pacoste încăpățânată și 
periculoasă. 

El se ridică ușor în picioare, fără să întrerupă contactul vizual cu 
ea. Dru știuse dinainte de a intra în încăpere că Gray avea 1.93 metri 
și cântărea 113 kilograme. Chiar și așa, realitatea fizică a staturii lui 
o impresionă. 

Nu era ceva obișnuit, în viața de zi cu zi, să întâlnești o persoană atât 
de masivă ca el. Pe sub echipamentul echipei sale, bluză de trening cu 
glugă și pantalonii de sport, trupul lui era imens, iar mușchii puternici 
și fermi. 

Nu era prima dată când Dru își dorise să fi crescut la înălțimea 
de doi metri, asemenea vedetelor de la WNBA**. În schimb, tocurile 
ei trecute de 7 centimetri o ridicau la înălțimea de 1.80 metri, niciun 
sfert de centimetru mai mult. 

— Gray, spuse Mack, ţi-o prezint pe Dru Porter. Lucrează la firma 
Sutton Security. Ea va fi agentul tău de pază în tura de după-masă, 
între orele două și zece seara, cinci zile pe săptămână, începând de azi. 

Gray nu schiță nicio expresie, ca și cum ar fi așteptat să strige 
cineva: G/umeam, omule! şi să îl bată ușor cu pumnul. Fra lesne de 
înțeles, că procesa mai greu faptul că Dru era femeie. 


* Pro Bowl este jocul de toate stelele Ligii Naţionale de Fotbal [n. trad.]. 
** Asociația Naţională de Baschet Feminin În. trad.]. 

— Acesta este Gray Fowler, îi spuse Mack lui Dru, noul nostru 
client. 

— Mă bucur să vă cunosc. 

Dru își întinse mâna, iar Gray i-o strânse, mâna lui fiind puternică 
ȘI ușor aspră. 

— De asemenea. 

El avea pomeţi proeminenți. Riduri fine îi marcau pielea din 
colțul ochilor și de pe frunte. 

Mack se îndreptă spre biroul managerului general. 

— Mă duc să-l anunţ pe domnul Morris că a ajuns Dru. 

Gray își îndesă mâinile în buzunarele bluzei de trening și o cercetă 
cu atenție câtăva vreme. 

— Tu ești noul meu bodyguard, spuse el încet. 

— Specialist în protecție personală. 

— Tu ești noul meu specialist în protecţie personală. 

— Da, sunt unul dintre ei. 


— Tu. 

— Da. Eu. 

Dru își dădu peste umăr părul ei negru, lung și drept. 

— Mă aşteptam ca toți agenţii de la Sutton Security să arate ca 
Mack. 

— Tori clienţii noștri se așteaptă la asta. 

— Tu nu arăţi ca Mack. 

— Nu. 

— Câţi ani ai? 

— Douăzeci și șase. 

Gray se scărpină în cap, apoi își puse din nou mâna în buzunar. 

— De ce mi-ar trimite cei de la Sutton Security o femeie mai 
tânără decât mine și care are jumătate din greutatea mea ca să mă 
păzească? 

Scepticismul lui o irita ca niște urzici usturătoare. Dru se 
confruntase toată viața ei cu același tip de pragmatism din partea 
celor trei fraţi mai mari. Însă, francheţea lui însemna că i se putea 
adresa la fel de direct. Dru nu trebuia să-și piardă vremea alegându-și 
cu grijă cuvintele şi nici nu avea nevoie de falsa politețe. 

— M-a trimis fiindcă sunt calificată pentru acest post. Sunt fost 

ofițer de Marină și, înainte să devin agent la ei, am trecut printr-o 
instrucție strictă la Sutton Security — 

— Care a inclus? 

— Studiul luptei armate, evaluarea pericolului, primul ajutor și 
multe altele. Pe deasupra, deţin o autorizaţie eliberată de către statul 
Texas care certifică aptitudinile mele pentru această slujbă. 

Gray tot nu părea convins. 

— Protecţia executivă” presupune de cele mai multe ori folosirea 
inteligenţei, spuse Dru, rareori apelez la forța fizică sau la arma din 
dotare. 

— Mai spune-mi încă o dată numele tău? 

— Dru Porter. Și care era numele tău? 

Pe chipul lui se putea citi un amestec de umor și neîncredere. 

— Gray Fowler. 

— Aha. Ea îi zâmbi uşor. Așa este. 

— Cum îţi scrii numele pe litere numele? 

— D.R.U. 

— Hm? El o măsură din priviri. Între noi fie vorba, Dru Porter, 
nu-mi fac griji în privința siguranței mele. 

Echipa lui Gray solicitase serviciile firmei Sutton, nu Gray 
însusi. 

— În primul rând n-am cerut să beneficiez de nicio protecție, așa 
că dacă cei de la Sutton Security vor să mă afișez în public cu cineva 
care arată ca un fotomodel, nu mă deranjează. 

— Nu arăt ca un fotomodel. 

— Arăţi exact ca un fotomodel. 

— Şi încă ceva, eu nu mă afisez în public cu tine. Îmi fac doar 
meseria. 

— Uite ce problemă am în ceea ce te privește. Gray continuă ca și 
cum Dru n-ar fi vorbit deloc. Nu vreau ca toată lumea să știe că o fată 
atrăgătoare, în vârstă de douăzeci și ceva de ani... 


* Protecția executivă, cunoscută și sub denumirea de protecție strânsă, se 


referă la măsuri de securitate și de atenuare a riscurilor luate pentru a 
asigura siguranţa VIP-urilor sau a altor persoane care pot fi expuse unui 
risc personal ridicat din cauza angajării lor, a statutului înalt, a valorii 
nete |n. trad.]. 

— ... 0 femeie... 

— Este bodyguardul meu... 

— Specialist în protecție personală. 

— Voi fi nevoit să îndur discuţii interminabile pe tema asta în 
vestiar. 

Șovinismul era încă în floare. Dru îşi încrucișă brațele și își îngustă 
ochii. 

— Siguranța ta este prioritatea mea numărul unu, nu reputația ta 
din vestiar. 

— Îmi pasă de reputaţia mea. Și dacă e importantă pentru mine, 
e vitală și pentru el, spuse Gray îndreptându-și umărul în direcția lui 
Brian Morris, managerul general. 

Dru voi să-i spună să-și arunce undeva îngrijorările cu privire la 
reputaţia lui. De fapt, își dorea să fie milităroasă cu cei pe care îi 
avea în pază, dându-le ordine ferme pe care aceştia să fie forțați să 
le îndeplinească. În fapt, clienții ei beneficiau de o chestie enervantă 
numită voință liberă. Tot ce putea face Dru era să-i sfătuiască, dar 
nu-i putea forţa să o asculte. 

Detesta compromisul. 

— Nimeni nu trebuie să știe că lucrez pentru tine decât strict cei 
cărora decizi tu să le spui, spuse Dru calmă. Dar dacă vrei discreţie, 
atunci vei rata efectul intimidant pe care îl au agenţii. Dacă agresorul 
vede că ești înconjurat de agenţi, atunci el sau ea va fi mai puțin 
dispus să te atace. 

— Nu-mi pasă de efectul intimidant. 

Așa cum era de așteptat. 

— Pot să te păzesc şi fără să dau de bănuit că aș fi bodyguardul 
tău. 

— Ai putea să zici că ești iubita mea. 

Dru îi aruncă o privire glacială. Bărbaţi puternici — ofițeri de 
Marină, agenți de pază și unii dintre cei mai buni trăgători de pe 
planetă — au pălit sub o astfel de căutătură. 

Gray nu se lăsă intimidat. De fapt, încă de când începuseră discuţia 
lor, atitudinea lui față de ea fusese fățișă și neșovăielnică. 

— Nu ai o iubită? întrebă Dru. 

— Sunt în căutare. 

— Iubita asta a ta n-ar trebui să lucreze? M-aș mira să fie dispusă 
să se țină scai după tine cinci după-mese la rând. 

Doi dintre antrenorii echipei i-au făcut un semn din cap lui 
Gray în timp ce se îndreptau înspre ușă. El le răspunse salutului 
coborându-și bărbia. 

— Poate că noua mea iubită este educatoare la grădiniță și lucrează 
numai dimineaţa. 

Dru își desfăcu brațele în semn de neîncredere. 

— Ti se pare cumva că am față de educatoare? 

— Deloc. Dar întotdeauna excepţiile întăresc regula. Poţi să te 
prefaci că ești o educatoare nonconformistă. 

Dru nu voise niciodată — nici măcar în școala primară când 
fusese întrebată Ce Vrei Să Devii Când Te Faci Mare? — să ajungă 
educatoare și să fie iubita cuiva ca Gray. 

— Cred că ar fi mult mai credibil să mă dau drept asistentul tău 
administrativ. 

— N-am nevoie de un asistent administrativ. Am o menajeră pe 
nume Ashley care se ocupă de casă și de programul meu. O cunosc 
toți jucătorii. 

— Aş putea fi o jurnalistă care se documentează să scrie un articol 
despre tine. 

El își ridică o sprânceană, cu un aer îngâmfat. 

— Nici în ruptul capului. Nimeni n-ar crede una ca asta, scumpo. 

— Nu-mi spune așa. 

Brian Morris se ridică în picioare și ceru politicos ca toți cei care 
nu luau parte la întâlnirea lui programată la ora două și un sfert să 
iasă din birou. 

Încăperea se goli. Mack i-o prezentă pe Dru lui Morris, apoi Dru 
se așeză pe unul dintre fotoliile din piele cu fața înspre birou. Mack 
alese să se așeze aproape de cotul ei. Gray ocupă scaunul care mai 
rămăsese, punându-și o gleznă peste genunchi. Pantofii lui mari și 
atletici păreau să fie nou-nouți, ca și cum i-ar fi încălțat pentru prima 
dată cu o oră în urmă. Poate că lucrurile astea veneau la pachet pentru 
un jucător de fotbal profesionist. Femei. Faimă. O pereche de adidași 
noi marca Nike. 

Ochelarii fără rame ai domnului Morris păreau la fel de scumpi 

precum cămașa de firmă pe care o purta. Părea să aibă în jur de 
cincizeci de ani, era în formă, avea un păr îngrijit de culoare castanie 
care începuse să încărunțească și să se rărească. 

Cu excepția excesului de albastru și verde și a mochetei ivorii, 
biroul lui Morris nu continua ecoul holului Hai, Mustangs! Mobila 
era în stare bună. Lumina din încăpere era fluorescentă. Pe masă, 
un teanc ordonat de hârtii și trei fotografii de familie. Fra a doua 
vineri din luna noiembrie, iar cerul senin și fără nori ce se zărea prin 
ferestrele din spatele biroului lui Morris camufla ziua rece de toamnă 
în care temperatura nu trecea de zece grade. 

— Pe Weston Kinney veți avea ocazia să îl cunoaşteţi mai târziu, 
în cursul zilei, îi spuse Dru lui Morris. El va intra pe tura de noapte, 
de la zece seara până la șase dimineaţa în zilele în care eu și Mack vom 
fi de serviciu. Alți agenți vor lucra prin rotaţie în zilele noastre libere. 

— Bun. 

Morris își puse un carneţel în față, luă un stilou, apoi se lăsă pe 
spate în scaunul său pentru a-i evalua pe Dru și Mack. 

— Am ţinut să ne întâlnim deoarece aș vrea să reușim să 
comunicăm cu privire la acest caz. Aș dori să mă ţineţi la curent în 
problema asta de îndată ce se ivesc informații noi. 

— Da, domnule, fu de acord Mack. 

— Aţi citit amândoi din scrisorile de ameninţare pe care le-a 
primit Gray? întrebă Morris. 

— Da, răspunse Dru. 

Textul era scris cu caractere negre Arial de 18 scos la o imprimantă 
cu jet de cerneală, pe hârtie albă, simplă. Scrisorile erau expediate 
întotdeauna în plicuri simple, business, care puteau fi cumpărate de la 
orice magazin Walmart. Până acum toate amprentele pe care poliția 
le preluase de pe plicuri aparţineau angajaților de la poșta americană. 
Atât adresa destinatarului, cât și cea a expeditorului erau întotdeauna 
printate pe etichete cu același gen de caractere negre, îngroșate, de 11. 

— De când ai început să primeşti scrisorile, întrebă Morris. 

— De mai bine de un an. 

Gray părea ușor plictisit, de parcă era cu gândul la vreo partidă 
de golf la care s-ar fi dus acum că i se terminaseră antrenamentele pe 
ziua respectivă. 

Deşi era calmă din fire, Dru deveni din ce în ce mai iritată din 
cauza vorbelor lui. Iubito? Pe bune? 

— Am auzit că ai aruncat primele scrisori. 

— Da. Primesc astfel de scrisori de când eram în colegiu, de 
la persoane care nu m-au avut la inimă. Dacă mesajele sunt foarte 
răutăcioase, le dau celor de la firma de pază. Dacă sunt doar neplăcute, 
le arunc. 

— Când ai primit primele mesaje de amenințare de la acest 
individ... vru să știe Mack. 

— Frau doar insulte, răspunse Gray. Așa că le-am aruncat. 

— Mai exact, ce-ţi scria? întrebă Mack. 

— Te urăsc, nu ești bun de nimic. 

Privirea pe care Gray i-o aruncă lui Dru păru să spună: Ce credeai? 
Că slujba asta e e de vis? Doar nu esti chiar atât de naivă. 

— Textul era scurt, la fel ca în toate celelalte scrisori. Câteva 
propoziții. 

Morris se aplecă în față, punându-și braţele pe birou. 

— Noi, cei de la Mustangs, facem discticţie între comentariile 
critice și amenințările reale la adresa jucătorilor noștri. 

La fel cum face și legea; Dru ştia asta. 

— De curând, scrisorile acestui individ s-au transformat în 
ameninţări, continuă Morris. Intimidarea a escaladat pe mai multe 
planuri. La început, Gray primea scrisorile numai acasă. De ceva 
vreme, expeditorul trimite câteva și aici. Unele la casa de la lac a lui 
Gray, altele la cabana sa din Colorado. Chiar și acasă la mama lui, 
în Mullins. 

— Le primeşti când ești acolo? îl întrebă Dru pe Gray. 

— Da. 

— De aceea am ajuns la concluzia că acest individ îl urmărește pe 
Gray, spuse Morris. Cât de des primeai scrisorile la început, Gray? 

— În primele opt sau nouă luni, scrisorile ajungeau cam o dată pe 
lună sau la două luni. Apoi la câteva săptămâni distanță una de alta. 
De la primul meci din presezonul nostru, am primit o scrisoare cel 
puţin o dată pe săptămână, uneori şi mai des. 

— Anthony Sutton ne-a spus că scrisorile sunt expediate din mai 
multe locaţii, spuse Dru. 

Anthony, proprietarul agenţiei, avea pregătire în domeniul 
operațiunilor speciale și nu era genul de persoană pe care să o poți 
tâlhări pe o alee întunecată. 

— Da, răspunse Morris. De când Gray ne-a povestit despre 
corespondența pe care o primea, am ţinut evidența timbrului de pe 
fiecare plic şi am și scanat scrisorile înainte de a le preda poliţiei. 
Au fost trimise din locuri diferite, aflate și la patru ore distanță de 
condus cu mașina de aici în oricare direcție. Adresa expeditorului este 
întotdeauna cea a stadionului unde jucăm. 

— Cu cine ați lucrat din Departamentul de Poliţie din Dallas? 

— Cu detectivul Carlyle, răspunse Morris. E priceput, dar încă nu 
are vreo pistă. El bătu cu stiloul de două ori în carnețelul lui. Acesta 
este motivul pentru care am apelat la firma Sutton Security. Până se 
rezolvă problema asta, ne-am simți cu toții mai bine știind că Gray 
beneficiază de protecţie. 

Cu excepţia lui Gray, după cum îi spusese deja lui Dru. El o privi 
drept în ochi. O urmă de cinism se ivi în ochii lui verzi. 

— Anthony Sutton ne-a spus că ai observat o camionetă maronie 
de model mai vechi că te urmărește, se adresă ea lui Gray. 

— N-aş putea spune că am văzut-o că mă urmărea. Am zărit-o 
parcată pe o stradă în apropierea casei mele. Apoi lângă stadion și 
alaltăieri seară în apropierea restaurantului unde am luat cina. 

— Ai reușit să-i observi numărul de înmatriculare? întrebă Dru. 

Gray încuviință din cap. 

— Când am văzut camioneta parcată lângă restaurant, am notat 
numărul de înmatriculare și l-am dat poliției. Camioneta se pare că 
este înregistrată pe numele unei bătrânele care locuieşte în Bonham, 
Texas. 

— Ce marcă era? întrebă Dru. 

— Ford. Gray zâmbi, părând cu adevărat amuzat pentru prima 
oară. Crezi că mă urmăreşte o bătrânică? 

— Se prea poate, răspunse Dru. 

— Mai degrabă ar fi o coincidenţă să tot observ câteva camionete 
maro prin preajmă. 

În viaţa reală, existau coincidențe. Dar în meseria lui Dru, erau 
luate în serios și investigate minuțios. Fa se adresă lui Morris. 

— Vom afla ce este cu această camionetă maro și vom descoperi 
și ce-i cu amenințările primite, pot fi opera cuiva cunoscut care nu îl 
agreează pe Gray. 

— Cum ar fi toți fanii echipei Cowboys? întrebă Gray sec pe sub 
barbă. 

Dru continuă. 

— Vom supraveghea zona când îl vom însoţi pe Gray și vom 
apela și la contra-supraveghere. Adică, îl vom ţine sub atenta noastră 
observare, dar și locurile pe care le frecventează, însă de la distanță, în 
efortul de a surprinde în acţiune persoana care îl urmărește. 

— Bun, spuse Morris. Mai bătu de vreo două ori cu stiloul în 
carnețel. Vă mulțumesc. 

— Dacă detectivul Carlyle descoperă vreo informaţie utilă, vă 
rugăm să ne contactaţi, spuse Mack. 

— Vă vom anunţa, îi asigură Morris. Efortul nostru comun e 
strâns legat de o colaborare bună. Dacă aveţi nevoie, colegii de la 
departamentul pază și protecție din cadrul echipei noastre vă pot oferi 
insigne, permise, autorizaţii, orice credeți că vă ajută la identificarea 
hărțuitorului. Siguranţa jucătorilor noștri este prioritatea noastră. 

Excepţie făcând când jucătorii erau pe teren. Atunci puteau chiar 
să se încaiere până la sânge. Asta era ceea ce făcea ca fotbalul să fie 
atât de distractiv. 

— Sper să-l putem găsi repede pe hărțuitor. Morris îi aruncă un 
zâmbet stins lui Gray. Gray este important pentru echipă. 

Afirmația lui conţinea un sâmbure de adevăr. În industria 
multimiliardară a NFL-ului, Gray era valoros pentru cei de la 
Mustangs. Îl păzeau la fel ca pe activele companiei, aşa cum Muzeul 
Metropolitan de Artă își proteja picturile lui Rembradt. Conducerea 
echipei nu dorea să li se deterioreze Rembrandtul. 

Lui Dru îi plăcuse întotdeauna să dezlege cazurile complicate. 
Cu cât mai dificile și mai periculoase, cu atât mai bine. Cu siguranță 
că Gray Fowler, cu misoginismul său nesuferit, avea să se dovedească 
a fi o pacoste. Dar găsirea hărțuitorului avea să fie o provocare 
interesantă. 

Dru se foi pe scaun dând să se ridice — 

— Vorbeam cu Dru, îi spuse Gray managerului său general. 


27 


BECKY WADE 


Fa se așeză din nou. 

— l-am spus că aș prefera să fie discreţi. Poate voi spune unui 
prieten sau doi, dintre cei apropiaţi, de existența lor, dar, în afară de 
asta, nu vreau ca altcineva să știe despre ei sau despre scrisori. 

Gray îl privi cât se poate de serios pe Morris. Era evident că se mai 
aflase la masa negocierii. 

— Desigur. Morris îi privi întrebător pe Dru şi pe Mack. Ce 
părere aveţi? 

— Sigur, sigur, spuse Mack, care era de felul lui un tip prietenos 
și înţelegător. 

Dru se întrebă cât de des pe parcursul vieţii lui Gray îndrăznise 
cineva să-i țină piept și să îi spună nu. Rareori, ghici ea. Tipul probabil 
că nu primise nici măcar a zecea parte din muștruluiala pe care o 
merita. 

Gray îşi mută greutatea în scaun. 

— În caz că întreabă cineva, Mack este noul meu șofer. Eşti de 
acord, Mack? 

— Da, omule. Am un motiv acum să-mi cumpăr o pălărie de șofer. 
Foarte tare. 

— Dru este noua mea iubită, continuă Gray. Dacă întreabă cineva 
de ce o tânără ca ea își petrece timpul cu mine câteva după-amiezi pe 
săptămână, ne-am hotărât să îi informăm că dimineața e ocupată cu 
predarea în grădiniță. 

Ne-am hotărât? Ce tupeu! Dru îşi îndreptă spatele de parcă ar fi 
avut o tijă din metal în loc de coloană. Vorbe usturătoare îi stăteau 
pe limbă. 

— Câţi ani are Weston, tipul care va lucra în tura de noapte? îl 
întrebă Gray pe Mack. 

— În jur de treizeci, răspunse Mack. 

— Când Weston mă va însoți la cină, în vreun club sau în orice alt 
loc, îl voi prezenta drept un amic de-al meu. 

Se lăsă un moment de tăcere. Gray îi privi pe fiecare în ochi, sigur 
pe sine și cât se poate de hotărât. 

Dru tânjea să-i spună cât de mult detesta planul lui. Totuși, trecuse 
mai puţin de o oră de când își cunoscuse clientul. Ar fi înțelept să 
petreacă o oră întreagă în compania lui Gray înainte să-l confrunte 

în public. Dacă le oferea lui Gray sau lui Morris vreun motiv să-l 
sune pe Anthony Sutton și să-l roage să o înlocuiască, acesta avea să 
fie înlocuită imediat. 

Acest caz era șansa pe care ea o așteptase, șansa de care avea 
nevoie. Ai uitat, Dru? Compromisul. La care adaugi câteva pastile de 
ibuprofen. 

— Sună bine, Gray, spuse Mack admirativ. Mack era un fan al 
echipei Mustangs, așa că nu avea cum să fie obiectiv în privinţa lui 
Gray. Ne vom da toate silințele să ținem cont de sugestiile tale. 

Nu-i plăcea noua lui gardă de corp. 

Ea era la fel de caldă precum luna ianuarie. 

Gray se bucurase din plin de viață și avusese probabil mult 
prea multe iubite în cei treizeci și doi de ani ai lui, așa că știa ce 
i-ar fi plăcut. Adora femeile dulci care râdeau la glumele lui. Dacă 
ar fi trebuit să aleagă între o fată bogată cu multă educaţie și una 
prietenoasă, fără educaţie, ar fi ales-o pe cea prietenoasă de fiecare 
dată. Prefera formele feminine, zâmbetele spontane și personalitățile 
vesele și agreabile. Dacă i-ar fi propus, Vrei să mergi într-un club de 
noapte? femeia ideală i-ar fi răspuns Sigur, că da! 

Ai vrea să-mi îmbraci jerseul şi să-mi fii pumnii la următorul meci 
de acasă? 

Mi-ar plăcea tare mult! 

Ai vrea să ne serveşti pe mine şi pe amicii mei cu ceva de băut în timp 
ce ne uităm la Monday Night Football"? 

Bucuroasă aș face-o! 

O presupunere năstrușnică, dar Gray nu credea că Dru ar replica 
la aceste întrebări în același mod în care femeia considerată de el 
ideală ar fi răspuns. Aruncă o privire prin restaurant, înspre locul în 
care Dru stătea singură la o masă pentru două persoane. 

Ajunseseră în urmă cu o oră la restaurantul modern cu specific 


Monday Night Football este o emisiune televizată în direct a jocurilor 


săptămânale ale Ligii Naţionale de Fotbal în Statele Unite |n. trad.]. 

japonez aflat în apropierea cartierului său din Dallas, deoarece Gray 
lua cina cu câțiva dintre membrii consiliului de administraţie de 
la Grace Street. O organizaţie non-profit care oferea programe de 
asistență socială pentru victimele abuzului față de femei și copii. Gray 
finanța câteva fundații caritabile, dar aloca cele mai multe fonduri 
pentru Grace Street. 

Dru, care nu se sfia să-și spună părerea, îi explicase că era inutil 
să o implice în planurile pentru cină, în calitate de iubită de fațadă. 
Îl informase că avea să se așeze la o altă masă de îndată ce intrau în 
restaurant. Și așa se petrecuseră lucrurile. 

Membrii consiliului de administraţie căutau să pună la punct 
detaliile privind participarea lui Gray la Evenimentul Winter Family 
Fun Day”, programat la începutul lui februarie. 

El își cobori privirea spre farfuria lui cu rulouri de sushi, o 
floricică din pastă de ghimbir murat, ornată cu frunzulițe din pastă 
wasabi.*"* De ce era totul atât de minimalist în restaurantele japoneze? 
Proprietarii localului aveau idee cât de mult mânca el? 

Membrii consiliului de administraţie discutau nestingheriți, când 
Gray își întoarse dintr-odată privirea spre Dru. 

Fa mânca, ținând o mână în poală și observând cu atenţie tot ce 
mișca în Jur. 

După întâlnirea cu Morris din cursul zilei, Gray condusese 
până la biroul firmei Sutton Security din Dallas. Dru îl urmase pe 
motocicletă. Fa se deplasa cu o motocicletă. Avea și el câteva, mult 
mai mari. Genul de vehicule care impresionau pe oricine. Dru însă 
avea un model mai vechi, Kawasaki Z750, neagră, recunoscută pentru 
agilitate și viteză. 

La sediul firmei Sutton Security, Dru și Anthony îl chestionaseră 
ore întregi despre acele scrisori stupide, vrură să ştie ce grupă 
sanguină avea, cine îi erau prietenii și angajații și aflară totul despre 
persoanele pe care le întâlnise în viață și care îl urau. Gray fu nevoit 
să le dea adrese, numere de telefon, să le spună despre locurile pe care 


* Este o zi de celebrare a sfârșitului iernii, marcată prin participarea 


familiilor din comunitatea locală la diferite activități distractive. 
** Wasabi este un condiment japonez cu proprietăți medicale deosebite. 

le frecventa de obicei, cât și o listă cu locurile unde avea să meargă 
săptămâna asta. 

Când Anthony Sutton ieșise din încăpere, Gray rămăsese singur 
cu Dru, care profitase de ocazie pentru a-i ţine o predică. Îi prezentă 
pericolele care îl pândeau, îi înșiră statistici cu privire la modalitățile 
în care putea fi ucis și încercă să-l convingă să urmeze cu stricteţe 
regulile ei pentru a-și mări speranţa de a fi în viață la cea de-a 
treizeci și treia aniversare a lui. Gray o aşteptă să-și termine pledoaria 
înfricoșătoare. 

— Discursul tău i-a motivat pe ceilalți clienţi ai tăi înt-atât încât 
să facă întocmai cum le ceri? 

— Numai pe cei isteți. 

— Metoda ta de intimidare nu va funcţiona în cazul meu. 

Dru se încruntă în felul ei amenințător, iar Gray aproape că râse. 

— Am multe lucruri de realizat acum, continuă el. Singurul lucru 
care mă preocupă sau pentru care timpul contează este câștigarea 
meciurilor de fotbal. 

În acest moment, echipa lui deținea un record de șapte meciuri 
câștigate și suferise doar două înfrângeri în acest sezon 

— Îmi concentrez toată energia pe un singur țel. Un nou titlu 
Super Bowl. 

— Va fi greu să câştigi Super Bowl-ul dacă vei fi mort. 

— l-am spus lui Morris că vă poate angaja deoarece este în 
interesul meu să fiu în relații bune cu cei din conducerea echipei. Dar 
nu vreau să fiu deranjat de tine sau de măsurile tale de securitate. Așa 
că fă ceea ce ştii că trebuie să faci, dar eu o să-mi trăiesc viața. Nu 
mi-e frică de hărțuitorul meu. 

— Poate că o să iei toată situația asta mai în serios atunci când — 

— Voi fi mort? Prefer să fiu un cadavru, decât să mă dau peste cap 
ca să fac nu ştiu ce lucru nebunesc pe care vrei să-l fac. 

Dru îi amintea lui Gray de acele femei detectiv din serialele 
polițiste a căror acţiune se petrecea în New York. Era severă. 
Serioasă. Și puternică. O văzuse zâmbind numai o singură dată în 
decursul zilei, și atunci în biroul lui Morris când se prefăcuse că-i 
uitase numele. 

Până acum, îi plăceau numai două lucruri la ea. 

Unu, că era frumoasă. Când o zărise prima oară, îi trebui puţin 
timp să se obișnuiască cu frumuseţea ei. Ochii ei erau de un albastru 
deschis ca apele ce scăldau plajele insulei din Caraibe pe care o vizita 
în fiecare primăvară. Era mai înaltă și mai siluetă decât o femeie 
obișnuită. Avea un păr lung, castaniu, atât de întunecat încât părea 
aproape negru. Pielea ei perfectă și catifelată nu avea niciun pistrui 
sau rid. Dru arăta ca o prinţesă europeană de gheață. 

Doi, lui Gray i se părea oarecum... distractiv s-o scoată din sărite. 
Îi reușea fără prea mare efort. Și de fiecare dată când o provoca, 
Dru se agita și intra în defensivă. Ochii îi aruncau flăcări, gura i se 
întindea și arăta de parcă i-ar fi spus vreo două, dacă i s-ar fi permis. 
Poate chiar i-ar fi plăcut s-o audă cum îl atacă cu toată forța cândva. 
O forțase să se prefacă că este noua lui iubită pentru că-și dădea 
seama că ideea o înfuria, iar reacția ei îl amuza. 

Cu o față ca a ei — pomeți proeminenți, nasul îngust, bărbia 
sculptată — ar fi putut fi fotomodel sau genul de actriță care juca rolul 
iubitei în filmele de acţiune. Ar fi făcut o avere din oricare dintre 
cariere. În schimb, stătea în acest restaurant japonez, în seara asta, 
păzindu-l, chipurile. 

Neîncrederea îl încolți. O parte din Gray aștepta ca echipa de 
filmare a unei emisiuni gen Punkd să-și facă apariţia cu camerele lor, 
râzând, și să recunoască că îi jucaseră o farsă. 

O femeie mărunțică îl proteja pe masivul jucător de fotbal? 
Oarecum îl jignea faptul că cineva l-ar crede atât de neajutorat încât 
să aibă nevoie de ea în calitate de gardă de corp. Cu ce l-ar putea ajuta 
Dru, ce singur nu ar putea face? 

Copil fiind, Gray fusese prea matur pentru vârsta lui, responsabil, 
un adept al regulilor. Până când intrase acel ticălos în viaţa lui. 

Își aminti cum stătea în fundul unui dulap împreună cu Colton, 
care era la grădiniță la acea vreme. 

Gray, idiotule! Nu eşti demn pentru o ființă umană! Eşti o ruşine. 

Gray acoperise blând cu mâna lui gura lui Colton și își duse un 
deget la buze, dându-i de înțeles micuțului să tacă. Ochii frățiorului 
lui se făcură mari și rotunzi. Gray își trase genunchii sub el și încercă 
să se facă cât mai mic împreună cu Colton în colțul dulapului. 


32 


Hainele îi frecau capul. Inima îi bătea ca ropotul picioarelor când 
aleargă frenetic. 

Unde eşti, băiete? Plod neisprăvit! Uşa dulapului de deschise brusc, 
iar lumina îi descoperi. Silueta ticălosului bloca deschizătura, iar fața 
îi era schimonosită de furie. Bărbatul îl apucă pe Gray de braţ și îl 
trase afară. 

După... 

După acel moment, Gray renunţase la toată obedienţa pe care o 
practicase în copilărie. Respectarea strictă a regulilor nu-i folosise la 
NIMIC. 

Prin clasa a noua, Gray începuse în sfârșit să ia în greutate. 
Înainte, fusese deșirat. Mâinile, picioarele și nasul i se lungiseră 
înainte ca restul trupului să i se dezvolte. Se apucase să lovească cu 
sete sacul de box din pivnita casei. Pe la jumătatea primului an de 
liceu, un puști se luase la bătaie cu el. I se ivise în sfârșit șansa de 
a-și folosi greutatea și noile abilităţi. În urma chelfănelii, îl lăsase 
inconștient pe puști. 

Încăierarea îi oferise lui Gray o fărâmă din ceva ce nu mai avusese 
niciodată. 

Putere. 

După incidentul cu pricina, căutase să se angajeze în cât mai multe 
atacuri fizice. Începuse să bea și să fumeze, să fure bani din poșeta 
mamei și să-i conducă mașina. Fra mereu în conflict cu poliția și cu 
administraţia școlii. Notele îi scăzură dramatic deoarece începuse să 
evite școala pe cât de mult o frecventase. 

Lună de lună, Gray creștea. În înălțime, în greutate, în tărie. 

Pe bună dreptate, mai devreme sau mai târziu, ar fi sfârșit în 
închisoare. Probabil așa ar fi stat lucrurile dacă profesorul lui de 
algebră, care era și antrenorul secund la echipa de fotbal a școlii, n-ar 
fi văzut în el o scânteie de speranță. Când îl provocase pentru prima 
dată pe Gray să încerce să se înscrie în echipa de fotbal înainte de 
începutul celui de-al doilea an de liceu, Gray îl trimisese la plimbare. 
N-avea niciun interes să se facă de râs pe terenul de fotbal. 

Gray își spusese întotdeauna că ura activităţile sportive, și asta 
pentru că nu se putea baza pe mama lui că îl va înscrie la vreun sport, 
îi va plăti echipamentele și că îl va duce la meciuri sau antrenamente. 

Profesorul lui de algebră insistase de el până când Gray acceptase 
să-și facă apariția în prima zi de preselecție. Nimic mai mult. 

În acea zi, Gray făcuse cunoștință cu marea iubire a vieții lui. 

Un sport. 

Un sport în care agresiunea era un atu. Un sport care îi adusese 
faimă, glorie și bani și îl transformase în idolul a mii de fani datorită 
performanțelor sale. Era fundaș Pro Bowl în NFL. Un cal de război. 
Gray se putea apăra fără ajutorul unei femei. 

În cele din urmă, Dru privi în direcţia lui, îl surprinse holbându-se 
la ea și își scutură subtil capul. Nu voia să se uite fix la ea, dacă 
hărţuitorul lui îl urmărea, Dru nu-și dorea ca acesta să observe 
legătura dintre ei. 

Gray părea să-i spună din privire: „cui îi pasă?“ și continuă să se 


holbeze. 

arcina era un miracol. Un miracol uimitor și copleșitor care 
îi transforma trupul obișnuit în ceva cu totul diferit și străin: 
corpul unei femei însărcinate. 

Meg Porter își odihni mâna pe burtică și simţi în palmă atât 
senzații tactile din exterior, cât și din interior, o împunsătură distinctă 
a unei părți din bebeluș. Poate un cot? Un picioruș? Apoi îl simți din 
nou. 

Bo, care stătea lângă ea în tribunele de la pista de curse de la Lone 
Star, îi aruncă o privire. 

Zâmbind cu blândeţe, Meg îi luă mâna și i-o așeză pe burtica 
ei. Fermă și tare. Era de-abia în al doilea trimestru de sarcină, dar 
datorită faptului că aștepta gemeni, pântecele îi crescuse deja destul 
de mult. Era greu de imaginat cât se va mai lăţi, ținând cont că mai 
avea de dus cel puţin trei luni și ceva. 

Bebelușul se mișcă din nou, lovind palma lui Bo. Așa da. Uneori 
când îi punea mâna lui Bo pe burtă ca să simtă și el ce se petrecea 
în pântecele ei, bebeluşii se hotărau să tragă un pui de somn, iar Bo 
aştepta răbdător să prindă o mișcare ce întârzia să apară. 

O nouă înghiontire. 

Bebelușii-minune, se gândi Meg, fiind cuprinsă de emoție și de 
recunoștință. 

Bo o privi amuzat, de parcă Meg i-ar fi arătat o floare care putea 
vorbi sau un fluture îmbrăcat cu o rochiță. 

— Incredibil, șopti el. 

— Așa este, fu ea de acord. 

Mâna lui Bo era mare și masculină pe materialul hainei lui Meg. 
Fra mâna unui bărbat care lucra cu caii, își slujise odată țara în 
calitate de ofițer de Marină, era cel mai bun prieten al ei, soțul ei, 
tatăl copiilor ei nenăscuți. 

Meg și Bo aveau patru nepoți, două fete și doi băieți, toți 
mulțumită fratelui lui Bo, Ty, şi soţiei acestuia, Celia. Ai crede că, 
având atâta experiență ca unchi și mătușă, erau obișnuiți cu sarcinile 
și cu bebeluşii. Totuși, graviditatea lui Meg era o experiență cu totul 
nouă, tainică și remarcabilă. Cei doi nu mai puteau de bucurie. 
Fiecare eveniment mărunt — fiecare ecografie, fiecare vizită la doctor, 
fiecare achiziție nouă pentru camera copiilor, fiecare hăinuță pe care 
o primeau — îi umplea de uimire și de entuziasm. 

Meg și Bo erau căsătoriţi de opt ani. Primul an fusese unul de 
vis. Ultimii șapte ani fuseseră umbriți de infertilitate şi de tristețea 
cumplită a pierderii a două sarcini. Călătoria care îi adusese în acest 
punct fusese una lungă și uneori un test dur al credinței. 

Meg era singură la părinţi. Moștenise o avere la moartea tatălui ei, 
iar ea se hotări în scurt timp să înființeze Fundaţia Cole astfel încât 
să poată dona banii primiți. Meg își găsise împlinirea în achitarea 
cheltuielilor medicale, costurilor educaționale, datoriilor familiilor 
monoparentale care veneau să locuiască la ferma Whispering Creek 
până când se puneau pe picioare. 

Donase sume mari de-a lungul anilor și tot nu diminuase 
excedentul din contul ei. Banii proveniți din compania petrolieră a 
tatălui ei continuau să curgă ca fluviul Mississippi. 

Meg era foarte conștientă de faptul că Dumnezeu îi dăruise multe 
lucruri. Când nu primise răspuns la rugăciunea ei constantă de a avea 
un copil, se întrebase uneori dacă nu cumva Dumnezeu voia să-i dea 
de înţeles că era cam îndrăzneață să-i mai ceară ceva în plus. 

În ciuda acestui gând, împreună cu Bo continuau să simtă an de 

an faptul că Dumnezeu avea pregătit un copil pentru ei, că întregirea 
familiei lor era încă parte din planul Lui. Meg urmase tratamentele 
tradiționale și făcuse teste hormonale, luase medicamente și primise 
injecții. Încercaseră și fertilizarea în vitro de vreo câteva ori. Nimic. 

Apelase și la medicina holistică. Mâncare sănătoasă. Somn. 
Vitamine. Suplimente nutritive. Chiar și acupunctura”. Tot nimic. 

După câţiva ani de luptă cu infertilitatea, Meg și Bo luaseră în 
calcul varianta adopției. Se gândiseră mult la asta. Totuși, pe cât de 
mult le surâdea ideea, nu-L auziseră niciodată pe Dumnezeu că-i 
îndemnă la așa ceva. 

Cu un an în urmă, Meg ajunsese într-un punct de epuizare maximă. 
Nu mai era în stare să meargă mai departe cu tot stresul, speranțele 
spulberate şi dezamăgirea. Își făcuse griji că dorința ei puternică 
de a avea un copil îi secase capacitatea de a se bucura pe deplin de 
lucrurile pe care Dumnezeu i le dăruise deja. Așa că întrerupse toate 
tratamentele. Încetase să mai ţină evidenţa calendarului și să-L mai 
implore pe Dumnezeu să-i dea un copil. În schimb, își concentrase 
atenţia pe recunoștință față de El și hotărâse să se bucure de viața pe 
care i-o dăruise. 

Câteva luni mai târziu, Meg rămăsese gravidă. Fără grafice, fără 
doctori sau alte tehnologii. Însărcinată în mod natural. 

Avea treizeci și șase de ani, iar Bo patruzeci. 

Fuseseră uluiți și plini de speranță când descoperiseră existența 
sarcinii. Era ceva de-a dreptul terifiant să-ţi dorești atât de mult o 
sarcină şi un copil sănătos pe cât de mult își doreau Meg și Bo. Pe cât 
de fericiți fuseseră amândoi la vestea că Meg era însărcinată, totuși nu 
uitaseră că niciuna dintre sarcinile anterioare ale lui Meg nu trecuseră 
de primul trimestru. 

Existaseră momente, din ziua în care aflaseră despre sarcină și 
până în prezent, când Meg fusese cuprinsă de neliniște. Căutase să 
o înăbușe și să se încreadă pe deplin în Dumnezeu, dar nu reușise 
întotdeauna. Chiar și acum, când avea douăzeci și trei de săptămâni 


Acupunctura este o artă străveche de vindecare a anumitor afecțiuni prin 
apăsarea cu degetele (în mod special) a unor puncte cheie care stimulează 
abilitatea de autovindecare a organismului |n. trad.]. 

și numai rapoarte favorabile din partea obstetricianului ei, Meg tot 
nu se simțea pe deplin încredințată că gemenii aveau să fie bine. 

Mișcarea se potoli, părând că bebeluşii își găsiseră un loc 
confortabil. Bo luă mâna lui Meg şi o trase peste cotiera scaunului 
din tribună, așa încât să-și împletească degetele cu ale ei și să le așeze 
pe piciorul lui. Ca întotdeauna, Meg fu cuprinsă de un simțământ de 
siguranță și de îmbărbătare din partea lui Bo. 

— Te simţi bine? o întrebă el. Vrei să-ți aduc ceva? 

— Mă simt bine. 

Soţul ei se făcuse și mai chipeș cu trecerea anilor, în felul acela 
supărător în care bărbaţii deveneau mai frumoși odată ce înaintau în 
vârstă. Părul de un negru închis îi era tuns foarte scurt, la fel ca în ziua 
în care Meg îl cunoscuse. Ochii lui cenușii nu-și pierduseră puterea 
lor de atracție asupra ei. 

— Am aşteptat ziua asta luni întregi, murmură Meg, admirând 
priveliștea care se desfășura înaintea lor. Acum, aproape că nu-mi 
vine să cred. 

— Ba să crezi, Contesă. 

O mare parte din tribuna hipodromului fusese rezervată special 
pentru familie și prietenii celor din familie. Ziua de azi marca finalul 
sezonului de toamnă pentru cursele de cai. Vor reîncepe odată cu 
deschiderea sezonului de curse pentru caii de rasă în aprilie. Pentru 
a sărbători închiderea sezonului, Lone Star Park organizase câteva 
festivități, inclusiv dezvelirea unei statui în onoarea unuia dintre cei 
mai valoroși cai de curse care a pășit vreodată pe terenul de la Lone 
Star. 

Un armăsar cenușiu de rasă pe nume Silver Leaf. 

Succesul fenomenal al calului fusese o afacere de familie. Meg era 
fericita posesoare a lui Silver Leaf. Bo se ocupa de ferma de cai de 
la Whispering Creek, situată în nordul Texasului, unde se născuse și 
crescuse armăsarul. Jake, fratele mai mic al lui Bo, şi soția lui Jake, 
Lyndie, îl antrenaseră pe Silver Leaf. 

Meg se uită imediat în stânga ei, unde stăteau Jake și Lyndie. Își 
aplecaseră capetele unul spre celălalt și vorbeau șoptit. 

Jake semăna cu Bo, cu excepţia faptului că avea părul negru mai 
lung, iar fața îi era brăzdată de cicatricea cauzată de explozia unui 

dispozitiv artizanal în timpul misiunilor din Marină. Explozia pusese 
capăt carierei militare a lui Jake, acesta luptându-se cu sindromul 
stresului posttraumatic ani la rând. Deși nu exista vreun leac pentru 
boala lui, Jake făcuse progrese importante de când se îndrăgostise de 
Lyndie. 

El își sărută soția aproape de tâmplă, iar lui Meg i se miji un 
zâmbet în colțul gurii, privindu-i. Musculos și întunecat, Jake era 
contrastul perfect al soţiei sale minione, cu părul blond, ondulat. 

Cu această ocazie specială, toți bărbaţii din familie erau echipați la 
patru ace, iar femeile purtau rochii și paltoane. Meg alesese o rochie 
bleu pentru gravide și un palton cenușiu clasic, din lână, cu două 
rânduri de nasturi. O femeie gravidă avea nevoie de bijuterii drăguţe 
sau de o eșarfă fabuloasă, o pălărie sau ceva pentru a încerca să fie 
fermecătoare. Chiar dacă nu era atât de atrăgătoare așa cu burtică, 
Meg avea încredere că pălăria ei Fedora din fetru, de nuanță gri, cu 
bandă decorativă neagră, îi dădea un aspect stilat. Cel puțin așa o 
asigurase stilista de la Neiman Marcus”. 

Complimentul primit din partea ei poate fusese motivat de nimic 
altceva decât de comisionul semnificativ ce-i revenea în urma vânzării 
produsului. 

Se dădu startul în cursă și mulți dintre spectatorii din tribună fie 
săriră în picioare, fie începură să-și încurajeze caii preferați. Vocea 
crainicului umplu atmosfera. 

Meg nu-și făcuse griji deloc că vremea n-ar fi favorabilă pentru 
ziua cea mare a lui Silver Leaf. Armăsarul emanase întotdeauna 
un aer regal. Cu fiecare victorie câștigată, ținuta lui devenise și mai 
demnă și mai apreciată. Sincer vorbind, vremea n-ar fi îndrăznit să-i 
fie potrivnică. 

Caii alergau în cursă sub cerul începutului de după-amiază de un 
albastru cyan ca a ouălor de măcăleandru, presărat ici şi colo cu nori 
albi, pufoși, ca de bumbac. Copaci cu frunziș în nuanțe tomnatice de 
galben și portocaliu străjuiau pista în depărtare. 

Chicoteala unui copil atrase atenţia lui Meg. Îl percepu din 


* Neiman Marcus Group, Inc. este un lanţ american de magazine de lux, 


cu sediul central în Dallas, Texas |n. trad.]. 

dreapta ei, unde stătea Ty, celălalt frate al lui Bo. Îmbrăcat într-un 
costum de culoarea cărbunelui, cu părul șaten ruginiu și cu ochelari 
de soare stil aviator, Ty arăta mai degrabă ca o vedetă de cinema aflată 
la o premieră decât tatăl a patru copii. 

El și soţia lui, Celia, veniseră însoțiți de cei patru copii ai lor. 
Addie, avea zece ani. Hudson, patru ani. Connor, doi anișori. Și 
micuța Ellerie împlinise șase luni. Elleriei gângurea la tatăl ei, care 
o ţinea cu faţa înspre el. Ty îi tot sufla o șuviţă, iar fetiţa chicotea și 
mai mult. 

— Cred că vrea să vină la mine, îi spuse Bo lui Ty, întinzându-se 
după copil. 

— Nici vorbă, omule. Vrea atenţia tatălui ei. Pe mine mă place cel 
mai mult. Ty îi suflă din nou pe frunte. Fetiţa chicoti din nou. Toți 
copiii mei cred că sunt un tip minunat, probabil de aceea îmi doresc 
atât de mult să avem cât mai mulți. 

— Dă-mi copilul, spuse Bo. 

— Bine. 

Ty îi aruncă lui Meg un zâmbet strâmb, în timp ce trecu fetița în 
braţele fratelui său. Bo reîncepu jocul, iar Ellerie râse amuzată. 

Caii trecură în viteză pe lângă locurile lor în timp ce se îndreptau 
spre linia de final. Dru, mezina familiei Porter, stătea în apropierea 
familiei lui Ty și a Celiei, ţinându-l pe Connor în poală. Ea îl ajută 
pe cel mic să aplaude caii, apoi îi arătă cum să chiuie de îndată ce caii 
ajung la finalul cursei. Băiatul, care era de obicei plin de energie, o 
privea fascinat pe Dru și făcea tot posibilul să-i imite gesturile. 

Dru avea un efect fascinant asupra copiilor. Toţi erau fermecaţi de 
ea. Dacă i-ar fi rugat să se alinieze precum copiii familiei von Trapp“ 
la sunetul unui fluierat, ei s-ar fi grăbit să facă asta. 

— De fapt, spuse Ty, îmi place atât de mult copii încât am să 
încerc să o conving pe Celia să mai avem încă unul. 


* Povestea reală a vieții familiei căpitanului von Trapp și a celor zece 


copii ai săi care ajung în America, fugind din calea naziștilor. Stricteţea 
tatălui rămas văduv cu șapte copii și care se folosea de fluier pentru a 
menţine ordinea în casă este îmblânzită de muzica adusă de guvernanta 
acestora, ce le devine a doua mamă și le întregește familia cu încă trei 
copilasi |n. trad.]. 

El îi făcu cu ochiul lui Meg. 

Celia Porter reacționă imediat la afirmaţia lui Ty. 

— Nici să nu te gândești, îngâmfatule. 

Fa avea trăsături fine și grațioase, ca ale unei zâne. Părul ei 
castaniu buclat i se revărsa frumos în șuvițe până la umeri. Celia nu 
părea să fie genul de persoană îndeajuns de îndrăzneață pentru a-i 
ține piept lui Ty, care avea o voință puternică. Și totuși nu se temea 
să-l contreze. 

— Slavă Domnului că preluaţi ștafeta procreării, Meg și Bo! 
Pentru că noi am încheiat-o. Definitiv. După cum soțul meu știe prea 
bine. 

— Dar uită-te la copiii noștri, scumpo, spuse Ty. Sunt niște copii 
perfecţi. Lumea asta ar fi mai săracă fără tot mai mulți ca ei. 

— ar tu mă vei sărăci de ceva mult mai important, dacă nu te 
oprești. Sănătatea mea mintală. 

— Echilibrul tău mental e mai bun decât cel al întregii noastre 
familii laolaltă, Dulceaţă. 

Celia murmură o recunoștință la adresa lui Dumnezeu cu privire 
la acest lucru, în timp ce se aplecă să încheie din nou șireturile 
pantofului lui Hudson. 

Bo o întoarse pe Ellerie cu faţa înspre pistă și o așeză în poală în 
așa fel încât copila se sprijinea de el ca și cum ar fi stat singură pe 
scaun. 

Primii trei copii ai lui Ty și ai Celiei se născuseră în perioada 
în care Meg și Bo se luptaseră cu infertilitatea. Fiecare dintre 
copii adusese bucurie întregii familii Porter, inclusiv lui Bo și lui 
Meg. Însă fiecare dintre ei străpunseseră inima lui Meg precum 
un cuțit. Ty și Celia erau mai tineri decât ea și Bo. Primul lor 
copil fusese o mega surpriză. Ceilalți trei veniseră atât de firesc, 
unul după altul. 

Meg se luptă cu sentimentul de gelozie față de Celia, pe care o 
iubea. Dar cu cât se lupta mai mult, povara vinovăției o apăsa mai 
adânc. Meg Îl implorase pe Dumnezeu să-i ia sentimentul acesta, 
dar de vreme ce El hotărâse astfel, ea se străduise să fie cea mai bună 
cumnată și mătușă posibilă. 

Meg îl putea privi pe Bo cum interacţiona cu copiii lui Ty și ai 

Celiei și nu simţea altceva decât tandrete. Oare ce era atât de atrăgător 
la vederea unui bărbat care ținea în braţe un bebeluș? 

Meg își dorea mult ca Bo să-și poată ţine în brațe propriii copii. 
O astfel de imagine i-ar aduce una dintre cele mai profunde bucurii 
din viaţa ei. 

O altă cursă se derula, iar Meg consultă programul evenimentelor. 
Urma Silver Leaf cu turul său de onoare pe pista hipodromului. 
Apoi toţi aveau să se mute în zona din fața clubului unde avea să fie 
dezvelită statuia armăsarului. Anticiparea lui Meg, amestecată cu o 
doză de nervozitate, se înteți. 

— Eşti gata? îl întrebă pe Bo. Silver Leaf e următorul. 

— Sunt gata dacă ești și tu, spuse Bo. Se priviră reciproc și 
cuvintele se lăsară în tăcere. 

— Te iubesc, rosti el sincer, ca un bărbat care-și însoțise declaraţiile 
de dragoste cu fapte în toți acei ani. Bo era statornic. Cinstit. Îi spusese 
lui Meg în ziua primului lor sărut că avea să o iubească în fiecare oră, 
din fiecare zi, pentru tot restul vieții sale, și exact asta făcuse de atunci 
încolo. 

— Și eu te iubesc, răspunse Meg. 

Când trecuse puţin peste douăzeci de ani, Meg avusese parte de 
o căsnicie scurtă, extrem de devastatoare, cu un bărbat necinstit. Nu 
uitase și nici nu avea să uite cât de mult prețuia integritatea unui 
bărbat. 

Bo le-o dădu pe Ellerie înapoi părinților ei, în timp ce Meg se roti 
pentru a-i vedea pe toți prietenii și membrii familiei care erau prezenți 
în tribune. Părinții lui Bo, John și Nancy. Unchiul ei din partea tatălui 
și mătușile ei din partea mamei. Numeroși veri cu copiii lor. 

În rândurile din tribune se aflau și multe familii care veniseră 
să locuiască la un moment dat în conacul de la Whispering Creek, 
mulțumită Fundaţiei Cole. Conacul construit de tatăl lui Meg, 
era imens și nu era deloc pe gustul ei, iar pe deasupra era înţesat 
de amintirile copilăriei. Așa că atunci când se căsătorise cu Bo, își 
construiseră propria lor casă într-o altă parte a proprietății de la 
fermă, iar Meg transformase conacul într-un loc care funcționa atât 
ca sediu central al Fundaţiei Cole, cât și ca loc de refugiu pentru 
oamenii pe care îi ajuta. 

Toate chipurile care o priveau acum își aveau poveștile lor. 
Umpluseră casa tatălui ei cu noi amintiri. Aceste familii reprezentau 
un testament al speranței și al faptului că Dumnezeu oferea noi 
începuturi. 

Meg se întoarse din nou cu fața înspre pistă și se sprijini de umărul 
lui Bo. 

Deodată, o muzică plină de dramatism se auzi din difuzoare, iar 
pe ecranul hipodromului începu să ruleze un montaj cu imagini din 
cursele lui Silver Leaf. Mulțimea fluieră și aplaudă. 

Silver Leaf nu-i aparținea doar lui Meg. Fanii curselor de cai îl 
iubeau. Era al /or. 

Crainicul începu să puncteze câteva dintre realizările lui Silver 
Leaf. 

— Câștigător al derbiului Texas Classic. Câștigător al premiului 
Mesquite Tree. Câștigător al Southwestern Invitation! Handicap". 
Doamnelor și domnilor, vă rog să-l întâmpinați în Lone Star cu 
căldura specific texană pe Silver Leaf, care se întoarce încă o dată pe 
pista lui de acasă! 

Tribunele arhipline izbucniră în aplauze, toată lumea ridicându-se 
în picioare pentru a-l ovaţiona pe campion. 

Silver Leaf intră pe pistă impunător. Ochii lui Meg se umeziră. 
Evident, era puţin sentimentală. Momentele fericite precum acesta 
o umpleau mereu de lacrimi. Armăsarul înalt și cenușiu galopă cu 
pași mari, cadenţaţi, iar coama și coada lui albe ca zăpada îi fluturau 
în aer. 

Crainicul continuă să vorbească, în timp ce în fundal se auzea 
ritmul unei muzici maiestuoase. 

— Silver Leaf este călărit de către jocheul său, Elizabeth Alvarez. 
Fa ne-a mărturisit că armăsarul n-a dezamăgit-o niciodată. A 
străbătut un drum lung ca să fie împreună cu noi azi deoarece nu 
putea să-l dezamăgească pe Silver Leaf în ziua lui cea mare. 

Elizabeth purta însemnele fermei de la Whispering Creek, aceeași 
uniformă cu mătase albastru deschis și maro, pe care o îmbrăcase 


În competiţiile de tip Invitational Handicap, caii favoriţi poartă greutăți 
suplimentare stabilite de organizatori pentru a echilibra șansele de câștig. 

de fiecare dată când îl călărise pe Silver Leaf spre victorie. Când 
devenise jocheul lui, Silver Leaf atinsese nivelul mediu în breaslă. 
Astăzi, datorită respectului pe care îl câștigase călărindu-l pe Silver 
Leaf, ajunsese un jocheu de top care participa la cele mai importante 
evenimente. Elizabeth era nu doar cea mai bună femeie jocheu. Se 
dovedise a fi printre cei mai buni jochei. Punct. 

Camerele de filmat îi urmăriră pe Elizabeth și Silver Leaf în timp 
ce galopau de-a lungul sectorului mai îndepărtat al pistei. 

— Silver Leaf a fost născut la ferma Whispering Creek din Holley, 
Texas, continuă crainicul. Proprietarii lui sunt Meg și Bo Porter. 

Pe ecrane apăru un prim plan cu Meg și Bo. Deși știa ce urmează, 
Meg tot tresări la vederea ei și a lui Bo în dimensiuni atât de mari. 
Numai nasul avea probabil un metru și jumătate. Amândoi zâmbeau 
și făceau cu mâna. 

— Silver Leaf a fost antrenat de către Lyndie și Jake Porter. 

Camerele se mutară pe Jake și Lyndie. El se făcu că-și înclină 
pălăria lui Stetson, deși nu o purta. Lyndie râse și salută audiența, 
fluturându-și mâna ridicată în semn de mulțumire pentru sprijinul 
lor. 

Silver Leaf intră pe ultima turnantă, mișcându-se cu o fluiditate 
superbă. Camerele îl luară din nou vizor. Mulțimea se dezlănțui 
ovaționând. Era o adevărată plăcere să-i privească pe Silver Leaf și 
pe Elizabeth cum galopează împreună, exact ca în vremurile bune, 
pentru ultima oară. 

De îndată ce-și descoperise ritmul, Silver Leaf participase la trei 
sezoane. Îi purtase pe Meg și pe ceilalți membri din familia Porter 
într-o aventură extraordinară, până în topul curselor de cai de rasă 
din America. Silver Leaf era genul de cal pe care orice proprietar sau 
antrenor ar fi fost extrem de norocos să-l întâlnească măcar o dată în 
viață. Meg nu se aștepta să mai aibă altul ca el. 

ÎI retraseră din competiții cu un an în urmă, nu pentru că nu mai 
era în formă, ci pentru că lucrase din greu în această perioadă de 
performanță și realizase mai mult decât suficient. Era un armăsar 
relativ bătrân. Nu avuseseră niciun motiv pentru care să-l supună 
riscului de a se accidenta, participând la şi mai multe curse. Astfel că 
Silver Leaf se retrase acolo unde toți marii armăsari norocoși ajung: 

înapoi la ferma lor de baștină, pentru a mânca, a se odihni și a fi 
animal de prăsilă. 

Odată ce trecură de linia de final, Elizabeth îl întoarse pe Silver 
Leaf și porniră înapoi la trap de-a lungul tribunelor. Calul se cabră, 
iar jocheul lui salută cu mâna, radiind de fericire. 

Administratorii pistei veniră și o însoţiră pe Meg și restul grupului 
către zona pavată, special amenajată din fața clubului. Statuia de 
proporții aștepta, acoperită cu un material alb, iar la bază era decorată 
cu un cerc mare de flori colorate. 

Zoe, îngrijitorul lui Silver Leaf de multă vreme, conduse calul la 
loc de onoare lângă statuie. Oficialii hipodromului, apoi, pe rând Bo, 
și Meg, Lyndie și Jake, și Elizabeth pășiră pe podium pentru a spune 
câteva cuvinte. 

Meg nu-și putea reține zâmbetul. Deși Silver Leaf călătorise de 
pe o coastă pe alta a Americii în cadrul turneelor, locuitorii Texasului 
și cei de la Lone Star Park erau extrem de mândri să-l numească fiul 
lor nativ. 

La final, unul dintre administratorii pistei înlăturase materialul, 
dezvelind statuia. Iar fotografii făcură poze. 

O replică în mărime naturală a lui Silver Leaf strălucea ca 
mercurul în soare. Sculptorul reproduse perfect imaginea de 
neconfundat a armăsarului. Adevăratul Silver Leaf stătea lângă 
statuia lui, amândoi în aceeași poziţie. Picioarele îi erau ferme și 
drepte, gâtul arcuit într-un unghi elegant, iar capul îndreptat înspre 
spectatori. Asa e ceea ce merit, parcă transmitea Silver Leaf mulțimii 
adunate în jurul lui. Am câștigat dreptul de a mi se ridica o statuie şi 
voi primi adorația şi ovațiile voastre. 

După un timp, Meg o zări pe sora lui Bo în mijlocul mulțimii și 
își făcu drum ca să o îmbrățișeze pe Dru. 

— Mulţumesc că ai venit. 

— N-aș fi ratat evenimentul pentru nimic în lume. Cum vă simtiti, 
tu și bebeluşii? 

— Foarte bine. 

Ochii albaștri ca de gheață ai lui Dru se îmblânziră. 

Dru fusese o adolescentă atunci când Meg făcuse prima dată 
cunoștință cu familia Porter. Pe vremea aceea, fusese încăpățânată și 

sfidătoare. Bo și restul familiei au scos-o în vremea anilor de liceu din 
tot felul de buclucuri, unul după altul. 

În acele zile, Meg nu știuse cum să se raporteze la Dru. Exista o 
diferență de zece ani între ele și aveau personalități complet diferite. 
Însă, odată cu trecerea timpului, Meg ajunsese să-și aprecieze și 
să-și admire cumnata. Dru se maturizase. În loc să caute necazul cu 
lumânarea, acum îi apăra pe alții de pericol. În plus, era una dintre cele 
mai sincere persoane pe care le cunoștea Meg. Genuină. Formidabilă. 
O versiune feminină a șerifului din Vestul Sălbatic care a prins viață 
în zilele noastre. Era idealul femeilor încrezătoare și luptătoare. 

— Bo mi-a spus că ai un nou client, zise Meg. 

— Da. Gray Fowler. E jucător de fotbal. 

— Poftim? Ty se apropie, iar razele soarelui se reflectau în ramele 
ochelarilor lui de vedetă de cinema. Agenţia ta îl protejează pe Gray 
Fowler? 

— Da. 

— Și tu ești garda lui de corp? 

— Da, dar informaţia asta e doar pentru urechile familiei 
noastre. 

— Dar... Fowler joacă pentru echipa Mustangs. Ty pronunță 
Mustangs cu o intonaţie de parcă ar fi zis naziști. 

— Sunt conștientă de lucrul ăsta, spuse Dru sec. 

— De ce ar avea nevoie Gray Fowler de protecţie? întrebă Meg. 

— Cineva îl urmărește. 

— Probabil vreo fostă iubită furioasă, spuse Ty. 

— Posibil, răspunse Dru. 

Ty le făcu semn cu mâna lui Bo și lui Jake să vină. 

Fusta cambrată a lui Dru, tocurile înalte și taiorul pe talie îi scoteau 
în evidență ținuta suplă și părul strălucitor. Cu sarcina ei avansată, 
Meg se gândi că nu i-ar fi încăput nici măcar o coapsă în acea fustă 
creion. În ciuda sarcinii pe care o purta cu multă demnitate, Meg nu 
înțelegea de ce coapsele o trădaseră în felul ăsta. 

— Lui Dru i-a fost încredințat Gray Fowler, îi anunţă Ty pe frații 
lui. Îl apără de un hărțuitor ţicnit. 

Bo făcu o față așa cum fac oamenii atunci când le miroase ceva 
urât. 

— Fowler joacă pentru Mustangs. 

Meg râse. 

— Data viitoare când Mustangs joacă împotriva celor de la 
Cowboys, ce-ai zice să-l sabotezi pe Gray? o întrebă Ty. Ai putea să-i 
pui cremă de scărpinat în uniformă sau să-i oprești ceasul deșteptător, 
astfel încât să piardă meciul. Sau ceva de genul ăsta? 

Bo și Jake încuviințară din cap la auzul planului. 

Dru se prefăcu că ia în considerare ideea, deși Meg știa că nu și-ar 
fi sabotat niciodată un client. 

— Nu-i rea ideea. 

— Femeile sunt înnebunite după el, ştii asta. O urmă de suspiciune 
se ivi pe chipul lui Ty. Unele dintre doamnele care vin la cofetărie 
petrec ore întregi urmărind meciurile celor de la Mustangs doar 
ca să suspine după el și după Corbin Stewart. Rita Marcus a venit 
săptămâna trecută cu un calendar de perete cu echipa Mustangs. 
Ne-a arătat mie și Celiei poza lui Fowler. Preţ de o clipă mi-am făcut 
griji că ar putea să leșine din cauza ei. 

Chipul lui Jake, care era deja intimidant din cauza cicatrici, se 
întunecă până când semănă cu un nor de furtună. 

— Nici să nu te gândești să te îndrăgostești de Fowler, Dru. 

Lui Meg îi plăcea la nebunie atunci când fraţii ei o necăjeau, 
deoarece Dru era demnă de admirat când venea vorba să le țină piept. 
Mezina familiei Porter avea extrem de multă experiență. 

— Să mă îndrăgostesc de el? repetă Dru, vădit jignită. Joacă pentru 
Mustangs. Și îmi este client. Natura profesiei mele îmi interzice să 
am întâlniri private cu clienții mei. 

— Nu cred c-ai dreptul să pari atât de scandalizată doar pentru 
că ne facem griji, îi spuse Ty. Din câte îmi amintesc, te-ai implicat 
emoțional destul de mult cu ultimul tău client. Povestea se poate 
repeta. 

— Nu. N-aș putea. M-am schimbat de atunci. 

Dru își plantă pumnii în șolduri și îl privi pe Ty cu o încruntătură 
melodramatică, vrednică de un eveniment Wresz/eMania.* 


* WrestleMania este cea mai mare și cea mai veche gală de wrestling; din 


lume În. trad.]. 


47 


BECKY WADE 


— Abia ce-am făcut cunoștință cu Gray ieri. Îl cunosc atât cât să 
spun că este un nesuferit. 

— În ce zile vei lucra? întrebă Bo. 

— De joi până luni. 

— Ai preluat cazul lui Gray ieri și deja ţi-ai luat o zi liberă ca să 
vii aici? 

— Glumești, Bo? Bineînţeles că n-aş fi ratat evenimentul ăsta. 
Mi-am programat să fiu liberă azi cu săptămâni în urmă. 

— Deci... sigur n-o să te îndrăgostești de el? întrebă Jake, refuzând 
să abandoneze subiectul sau să-și schimbe expresia aceea furtunoasă. 

— Pentru informarea voastră, nu eu mă îndrăgostesc de ei. Dru își 
încordă bărbia și se uită pe rând în ochii fraţilor ei. Prefer să-i las pe 
ei să se îndrăgostească de mine. 

Meg fluieră pe sub barbă. 

— Nu-l dorim pe Gray Fowler în familie, Dru, spuse Ty. 

— După cum v-am spus mai devreme, nici măcar nu-l suport! 

— Bun, spuse Bo. Atunci grăbește-te și află cine îl hărțuiește ca să 
poţi să scăpa de el. 

— Asta am de gând, răspunse Dru. 

Meg își întrepătrunse degetele cu ale lui Bo, simțindu-se ușurată. 
Era o zi frumoasă de noiembrie. Cei din familia Porter se tachinau. 
Iar ei îi plăcea noua ei pălărie Fedora din fetru. 

Părea că lucrurile decurg bine în ce-i privea pe ea, pe Bo și pe 
bebelușii lor. Cel puţin așa spera: că totul avea să se termine cu bine. 

ray locuia într-un conac. 

Fra duminică, următoarea zi după ceremonia lui Silver 

Leaf. Echipa Mustangs jucase un meci la prânz pe stadionul 
lor. Datorită bunei protecţii oferite de echipa de securitate a celor 
de la Mustangs, în timpul deplasărilor și a meciurilor susținute pe 
terenul propriu, conducerea informase firma Sutton Security că nu 
vor avea nevoie de serviciile gărzilor de corp cât timp Gray se afla sub 
supravegherea echipei sale. 

Astfel că Dru pornise în urmărirea autoturismului de lux negru 
modelul GMC Denali al lui Gray atunci când acesta părăsise 
proprietatea stadionului. Traseul de la stadion până la casa lui îi 
dusese prin Preston Hollow, un cartier select din Dallas, în care case 
impunătoare ocupau parcele mari de teren. Nu existau trotuare, ceea 
ce îi dădea cartierului Preston Hollow un iz rural. Iarba se împânzise 
aşa cum apa scălda plaja. 

Gray părăsi șoseaua, în dreptul unei porți din lemn mărginite de 
un gard de piatră, care se deschise pentru a le permite intrarea. Aleea 
ce se ivi o invita pe Dru să intre pe un teren imens, presărat cu copaci. 

Dru vizionase meciul celor de la Mustangs pe televizorul din 

biroul ei de la sediul firmei Sutton. Echipa câștigase, dar apărarea 
celor de la Dolphins” fusese înverșunată, iar Gray încasase câteva 
lovituri. Una chiar îl doborâse la pământ. Zăcuse pe gazon secunde 
bune înainte să reușească să se întoarcă pe o parte. De-abia când Gray 
se ridicase în picioare și ieșise de pe teren, Dru își dădu seama că 
ajunsese pe marginea scaunului. Și că se încruntase. 

Fusese oarecum... îngrijorată din cauza lui... preţ de o clipă. Ceea 
ce o zăpăcea. Gray ar fi fost mult mai ușor de protejat dacă ar fi fost 
rănit și țintuit la pat. 

Dru nu se mai uitase niciodată la un întreg meci de fotbal numai 
ca să urmărească un singur jucător. Când era în grămadă la pământ și 
nu reușea să prindă pasele, Gray își folosea forța trupului în blocaje. 
Din primul sfert și până în cel de-al patrulea, aplicase strategia echipei 
cu o ferocitate plină de concentrare. 

Uşa de lemn a garajului aflat într-o parte a casei se ridică cu un 
scârțâit. Gray parcă autoturismul lui marca GMC Denali, lângă 
celelalte două mașini sport. 

Dru își opri motocicleta Kawasaki lângă autoturismul Honda 
CR-V, aflat pe partea cealaltă a aleii. Tocmai își scosese casca când 
Gray veni să o întâmpine. 

Făcuse duș și își schimbase hainele după meci. Dacă purtase 
costum mai devreme, atunci se descotorosise deja de sacou și de 
cravată. Gray își suflecase de câteva ori mânecile cămășii sale elegante 
și îşi desfăcuse nasturele de la gulerul cămășii lui albe. Nuanţa 
schimbătoare a cerului cenușiu în amurg făcea ca ochii lui de un verde 
deschis să lucească asemeni pietrele prețioase. 

Unii bărbaţi masivi arătau ciudat în ținute formale, articolele 
vestimentare fiind fie prea largi, fie prea strâmte. Nu și în cazul lui 
Gray. Cămașa și pantalonii de la costum îi veneau ca turnate. 

— Bună, bodyguardule, spuse el. 

— Pentru tine sunt specialist în protecție personală. 

Dru își dădu părul pe spate și își trecu degetele prin el ca să și-l 
aranjeze. 


* Miami Dolphins este o echipă de fotbal american cu sediul în zona 


metropolitană Miami, Florida În. trad.]. 

— Șchiopătezi. 

Gray se mișca încet pășind cu o oarecare dificultate. 

— Te-ai uitat la meci? 

Dru dădu din cap afirmativ. 

— De acolo mi se trage. 

— Aha. M-am gândit că probabil te-ai rănit la șotron. 

Gray își ridică o sprânceană întunecată și își încrucișă brațele 
musculoase peste piept. 

— Şotronul e cumva acel joc pentru fetițe? Desenat cu cretă, în 
pătrăţele, pe asfalt? 

— Da. 

— Voiam să mă asigur că ţi-am înţeles corect aluzia. 

Gray îi oferi zâmbetul unui tip dur, al unui gangster din anii 1920. 

— Cât de grav eşti rănit? întrebă ea. 

— E o întindere musculară în zona coapsei. Se rezolvă cu o injecție 
de naproxen. 

Dru îl privi sceptică. 

— Am nevoie doar de odihnă. Totuși, drăguţ din partea ta că-ți 
pasă. 

Dru îl privi drept în ochi. 

— Nu-i vorba despre asta acum. Vreau să știu cât de grav ești rănit 
doar ca să-mi pot adapta metodele de securitate după nevoile tale. 

— Cred că-ţi pasă, spuse Gray. 

— Greşit. 

Ochii lui sclipiră amuzați. 

— Vino să-ţi prezint zona. 

O luară spre curtea din spate. În timp ce mergeau, Gray îi explică 
cum găsise proprietatea și de ce se hotărâse să o cumpere. 

Locul modern emana un aer hispanic, amenajat cu bun gust și 
cu investiții substanțiale. Terasa din curtea interioară era acoperită 
cu grinzi de culoare închisă, avea două ecrane montate în perete, 
un grătar zidit și un șemineu din piatră. Mobilierul de exterior 
care era amplasat în jurul piscinei arăta atât de frumos, încât mulți 
și-ar fi dorit să-l aibă înăuntrul casei, nicidecum să-l lase afară în 
ploaie. 

Doi dintre angajaţii firmei Sutton Security investigaseră 

amănunțit proprietatea și inventariaseră totul. Dru le citise raportul, 
din care reieșea că sistemul electronic de securitate de la fața locului 
funcţiona ireproșabil. 

Gray îi ţinuse deschisă ușa din spate pentru ca ea să poată intra. 
Păși într-o bucătărie spațioasă, ultramodernă, care mirosea a friptură 
înăbușită. O femeie blondă de vârsta lui Dru stătea de partea cealaltă 
a blatului de granit al insulei din bucătărie. Probabil era proprietara 
autoturismului CR-V. 

— Bun venit acasă, îi spuse femeia lui Gray. Atât vocea, cât și 
zâmbetul ei erau mai dulci decât Splenda”. M-am uitat la meci. Ea 
dădu din cap ca și cum nu-și revenea din uimire și plăcere. Aţi jucat 
formidabil. 

— Mulţumesc, Ash. 

— Chiar aţi jucat minunat, continuă ea. Atât de bine. 

— Dru — Gray se îndreptă către platoul cu aperitive așezat pe 
masă — ţi-o prezint pe Ashley Huey, menajera mea. Ash, ea este Dru 
Montana. 

Dru își stăpâni impulsul de a-i aplica o corecție fizică. În 
timpul lungii întâlniri de la sediul firmei Sutton, îl rugase să o 
prezinte folosind un nume de familie fals. Dru militase pentru 
Smith. El alese numele Montana — de la Joe Montana."* Crezuse 
că se exprimase clar când îi explicase că nu o interesa deloc numele 
sugerat de el. 

— Încântată de cunoștință! îi spuse Ashley lui Dru. Prietenii lui 
Gray sunt și ai mei. 

— Dru este iubita mea, spuse Gray. 

— Da? Ce drăguţ. 

Zâmbetul lui Ashley nu se clinti. Stătea lipit de faţa ei, la fel ca 
un abțibild pe cămașa unui copil, deși părea că se cam ofilise. Cât de 
predictibil. Menajera lui Gray era îndrăgostită de el și nu era deloc 
încântată să o cunoască pe cea mai nouă dintr-un lung șir de iubite. 
— Cum v-aţi întâlnit? întrebă Ashley. 

Splenda este denumirea comercială a unui îndulcitor artificial [n. trad.]. 
Joseph Clifford Montana Jr., supranumit „Joe Cool“ și „Comeback Kid“, 


este un fost jucător american de fotbal profesionist, care a jucat în Liga 
Naţională de Fotbal timp de 16 sezoane [n. trad.]. 

— Te las pe tine să-i povestești, spuse Dru, privindu-l provocator 
pe Gray. El insistase să o prezinte drept iubita lui. 

Dru apucă alene o frigăruie cu roșii, mozzarella și busuioc. Ashley 
aranjase un platou impresionant cu aperitive. Pe lângă frigărui, 
aşezase legume, brânză și nuci cu rozmarin. 

— Dru predă la grădiniţă, îi spuse Gray lui Ashley. Ne-am întâlnit 
atunci când am trecut pe lângă clădirea în care lucrează... cu ocazia 
unui eveniment de-al echipei. 

Gray luă în căușul mâinii alune și le vâri în gură. 

— Și? vru să știe Ashley, care era vădit curioasă. 

Gray termină de mestecat. 

— Şi Dru e o sfântă. Misiunea ei în viață este să predea abecedarul 
și să-i înveţe pe copii cum să folosească olița. 

— Trăiesc mai ales pentru partea cu olița, îi spuse nepăsătoare 
Dru lui Gray. 

— Oh! 

Ashley deborda de bunătate. O revărsa prin cuvinte, ochi, postură. 
De înălțime medie, trupul ei arăta de parcă n-ar fi ridicat niciodată 
greutăți. Siluetă și delicată. Fără tonus muscular. Părul ei fin și lipsit 
de strălucire îi stătea în toate direcţiile înainte să se onduleze aproape 
de linia maxilarului. O față drăguță și prietenoasă. Cu un ten deschis 
la culoare. Își legase șorțul cu model floral peste puloverul tricotat și 
a colanților. 

— Povestește-mi mai multe, îl încuraţă ea. 

— Când am văzut-o prima oară pe Dru, spuse Gray, avea cinci 
copii agățaţi de ea şi purta un pulover de Ziua Recunoștinței și una 
dintre acele — mimă forma uneia deasupra capului său — bentiţe pe 
care erau lipite, ştii tu, tot felul de ornamente de sărbătoare? 

— Sigur! spuse Ashley. 

Dru își țugui buzele. 

Gray îi aruncă o privire care-i spunea: Ai grijă să nu mă provoci, 
iubito. Pentru că dacă faci asta, o să vezi de ce sunt în stare. 

Dru avusese câţiva clienţi în trecut care ceruseră supraveghere 
discretă, deci nu era prima dată când opera sub acoperire. Nu-l 
învinuia pe Gray pentru că-i răspundea lui Ashley creând astfel o 
poveste. Dar îi reproșa faptul că se distra atât de mult pe seama ei și 

pentru că exagera răspunsurile, când ar fi putut să-i ofere informații 
simple și la obiect. 

— Bentiţa ei era decorată cu un curcan, câteva frunze colorate și 
un dovleac, spuse Gray. 

— Ador bentiţele de sărbători! replică Ashley. Avem ceva în 
comun, Dru. 

Îmm... 

— eee. 

— M-a cucerit instant și voiam să o invit la o întâlnire, continuă 
Gray. 

— Eu în schimb nu eram interesată de el, spuse Dru nepăsătoare. 
Nu auzisem de Gray în viaţa mea. 

Ashley își așeză ambele palme pe masa din bucătărie și se aplecă 
înainte. 

— Cum?! Nu auziseși niciodată de Gray Fowler? 

— Nu. Bănuiesc că sunt mulţi oameni care n-au auzit vreodată 
de el. Mii. 

Dru scoase ultima bucată de mozzarella de pe frigăruie și o mâncă. 

— Milioane. 

— Dar vezi tu, Du/ceară, mi-a plăcut la tine tocmai faptul acesta 
că nu te-a impresionat celebritatea mea. 

Gray îşi sprijini șoldul de blatul mesei. 

Dru își îngustă ochii. Du/cează deja era prea mult. 

— De obicei îmi ia vreo jumătate de minut ca să cuceresc o 
femeie, continuă Gray. În cazul tău mi-au trebuit cinci minute 
întregi. 

— Dimpotrivă. Încă nu sunt total cucerită. Noi, educatoarele de 
grădiniță, îi momim pe bărbaţii ca pe muște, așa că ne permitem să 
fim pretenţioase. 

Ashley chicoti, apoi se opri brusc. Își plimbă nesigură privirea 
între Dru și Gray. 

— Biscuiţi şi brânză, scumpo? Gray întinse un biscuit spre gura 
lui Dru. 

Fa îl apucă înainte ca Gray să o hrănească și mușcă din el. 
Un gust delicios cu aromă de piper negru. Brânză cremoasă și 

fină. Mâncarea de aici era cu mult mai bună decât taquitos* de la 
7-Eleven.** 

— Am gătit friptură înăbușită, cartofi, pâine și fasole verde 
proaspătă pentru cină, anunţă Ashley. Vă place? 

— Minunat, răspunse Gray. Mulţumesc, Ash. 

Fa făcu gropiţe în obraji. 

— Totul e pregătit pe când sunteţi gata. 

— În aproximativ o jumătate de oră. 

Gray luă platoul cu aperitive și îi făcu semn din cap lui Dru să-l 
urmeze. 

Un semn din cap. Ca şi cum ar fi fost cățelușul lui. 

— Dru și cu mine avem nevoie de puțină intimitate. Gray ieși cu 
pași mari din bucătărie. Așa că preia-mi apelurile. 

Ashley chicoti și se îmbujoră. 

Dru îl urmă într-o cameră ce dădea în holul din față care se dovedi 
a fi biroul lui. Încăperea luxoasă cu mobilă din piele avea pereții 
înțesaţi de rafturi pline cu cărți, iar podeaua era acoperită cu un covor 
persan în nuanţe de scorţişoară și bej. 

— Voi avea nevoie de un tur al parterului, spuse Dru. 

— Mai târziu. Te superi dacă închizi ușa? Ca să avem puţină 
intimitate? 

— Poţi să-ți închizi singur ușa, i-o întoarse Dru, stând în mijlocul 
camerei. Singurul lucru pe care mi-aş dori să-l fac ar fi să-ţi dau vreo 
două. Învăţatul mersului la oliță? Bentiţe cu curcani? 

— Ce? Nu-ţi place să-i înveţi pe copii s-o folosească și nu adori 
bentițele hazlii? 

— Data viitoare, rezumă-te la detaliile de bază. Nu le înflori. 

Gray aşeză platoul pe masă, închise ușa și o privi în față. 


Un taquitos este un preparat mexican, varianta mai mică de taco, lipia 
de porumb umplută, cu carne de vită sau pui, brânză, condimente iuți, 
legume, sosuri. Se prăjeşte pe ambele părți și se serveşte cu diverse 
toppinguri În. trad.]. 

7-Eleven este în topul celor mai populare francize din lume și 
se constituie într-un lanț internațional american de magazine de 
proximitate În. trad.]. 

— Mi-ar plăcea să te văd încercând să mă lovești. Haide. El îi făcu 
semn cu mâna. Își undui șoldurile. Să vedem de ce ești în stare. 

Era tentată să o facă. l-ar fi plăcut să-l doboare la pământ și să-l 
imobilizeze cu cizma înfiptă în pieptul lui. Unui bărbat obișnuit i-ar 
fi făcut față. Dar Gray nu era așa. Dacă și-ar fi testat tehnicile de 
ju-jitsu pe el și ar fi dat greș, mândria ei ar fi avut de suferit. 

În plus, era plătită să aibă grijă de el, nu să-l rănească fizic. 

— Deci? întrebă Gray. 

— Eşti accidentat la șold. 

— Chiar şi accidentat, sunt destul de sigur că mă pot apăra de 
tine. 

— Rămâne pe altă dată. 

Gray ridică din umeri. 

— Perfect. N-ai decât să-mi strici toată distracţia. El se lăsă pe 
scaunul din spatele biroului său, scufundă o felie de morcov într-un 
sos și i-o întinse. Poftim. 

Dru ezită, apoi luă bucata. Aproape că-i era întotdeauna foame. 
Sosul avea gustul celui făcut în casă. Era picant și consistent. 

— Unde ai găsit-o pe Ashley? E din 1954? 

— Pentru simpla ta informare, încă mai există femei cărora le 
place să gătească. 

Gray se lăsă pe spate în scaun și, gemând ușor de durere, își 
încrucișă picioarele pe colțul biroului. 

— Care sunt atribuţiile ei? 

— Îmi ţine casa în ordine. Se duce la curățătorie, la cumpărături, 
se ocupă de comisioane și gătește. Pe lângă asta, ține evidența 
evenimentelor la care particip şi se ocupă de corespondența mea. Stai 
să vezi cât de gustoasă este friptura înăbușită pe care o pregătește. 

Gray își îndesă mai multe alune în gură. 

— Pare mai degrabă o soţie. 

— E mai bună decât o soţie. Îi spun ce să facă, ea face întocmai și 
nu mă cicălește niciodată. 

— Ce drăguţ. Bănuiesc că din când în când o ṣi recompensezi 
financiar. 

— O plătesc foarte bine pe Ash. Lucrează pentru mine de trei ani. 
Mă iubește. 

— Cred că s-ar putea să te iubească. 

— E inofensivă. 

— Mie mi se pare puțin cam ciudată. 

— Nicidecum, Dru. Gray îi zâmbi strâmb, un rânjet întru totul 
masculin. Așa se comportă oamenii drăguţi. Probabil că n-ai întâlnit 
astfel de persoane. 

— Ca pază de corp, poate că nu sunt obișnuită cu oamenii drăguți, 
dar îi cunosc foarte bine pe cei ciudati. 

Dru făcu stânga-mprejur pe tocuri și traversă încăperea. Laptopul 
pe care firma Sutton Security îl lăsaseră pentru agenții lor o aștepta 
pe măsuţa de cafea, din apropierea unei ferestre imense cu vedere 
înspre curtea din față, prin care se zărea cerul întunecat. 

Introduse parola de acces pentru a putea folosi laptopul și deschise 
fişierul cu datele lui Ashley Hues pe care îl întocmiseră cei de la 
Sutton Security. Se întâmpla adesea ca atacurile să fie coordonate 
cu ajutorul celor din interior. Era posibil ca Ashley să fie cea care 
îl hărțuia pe Gray sau poate cineva care colabora cu ea sau obținea 
informaţii de la menajeră, fără știrea acesteia. 

Fișierul cu informaţii despre Ashley era curat ca lacrima. Angajata 
lui Gray nu primise niciodată vreo amendă pentru depășirea vitezei. 
Nici măcar una? Se gândi Dru cu o urmă de dispreţ. Dintre ele două, 
Ashley era clar cea care ar fi trebuit să devină educatoare la grădiniță. 

Apoi, Dru citi adnotările consemnate în diagramă de ceilalți 
agenți care îl păziseră de la ultima ei tură. 

Fa îi aruncă o privire lui Gray. El pornise televizorul care era 
încadrat de rafturi cu cărți și puse pe un canal de fotbal. 

— Ieri ai primit o nouă scrisoare de la hărțuitorul tău, spuse Dru. 

— Da. Gray nu-și dezlipi ochii de la meci. 

Ceilalți agenţi introduseră primirea celei mai recente scrisori în 
diagramă. Firma Sutton stabilise un protocol. Agenţii verificau zilnic 
corespondența lui Gray purtând mănuși de unică folosință. Scrisorile 
despre care se bănuia că provin de la hărțuitor erau deschise. Atât 
plicul, cât şi scrisoarea erau scanate în calculator, apoi fişierul era 
trimis mai departe echipei de pază. În cele din urmă, agenții predau 
plicurile și scrisorile la poliție. 

Dru observă cu atenție imaginea scanată a plicului care ajunsese 

ieri. Era identic cu cele primite până acum. Adresele fuseseră printate 
pe etichete lipite pe un plic dreptunghiular. Avea ștampila oficiului 
poștal din Wichita Falls, Texas. 

Fa deschise un alt document care conţinea o hartă pe care 
fuseseră notate toate orașele înscrise pe ștampilele poștale. Wichita 
Falls se afla la nord și la vest de Dallas. Un număr însemnat de 
ștampile poștale proveneau din orașele aflate în nord, până în Tulsa 
și Oklahoma. Poate că hărțuitorul locuia în zona respectivă. Sau 
poate că el sau ea prefera să meargă cu mașina până în nord doar ca 
să expedieze scrisorile. 

Dru făcu clic pe imaginea scanată a scrisorii. 


Te crezi cineva, dar nu ești. Eşti un nimic și o să te omor. 

Mă gândesc la asta zi și noapte. Încă nu știu cum o s-o fac și când. 
Plănuiesc detaliile. 

N-am de gând să dau greș. 


Fa reciti textul de câteva ori. Majoritatea scrisorilor erau la fel de 
lungi ca și asta. Câteodată hărțuitorul pomenea de locuri pe unde 
fusese Gray. Sprijinindu-se de spătarul scaunului, Dru își schimbă 
poziția în așa fel încât să-l poată privi. El stătea tot în șezut, cu 
antebraţul relaxat pe abdomen. 

— Unul dintre frații mei crede că hărțuitorul tău ar putea fi o 
fostă iubită furioasă, spuse ea. 

Ca răspuns la comentariul ei, Gray își întoarse capul înspre ea. 

— După cum v-am spus ţie și lui Anthony Sutton, am o listă 
lungă de foste iubite, dar niciuna furioasă. 

— De obicei, fostele iubite sunt prin definiție furioase. 

Gray se întinse după un biscuit cu o felie de brânză deasupra. 

— N-am fost implicat în nicio relație serioasă. Doar de faţadă. De 
scurtă durată. Fără obligații. 

— Nicio de iubire adevărată? 

— În general, fără implicare emoţională. 

— Niciodată? 

— Nu. Gray mâncă biscuitul, apoi își scutură firimiturile din 
mâini. Nu sunt făcut pentru acel gen de relație. 

De ce? se întrebă Dru, iar curiozitatea i se înteţi. Ce i se întâmplase 
lui Gray de nu se credea în stare de o relaţie care să dureze mai mult 
de două luni și care să includă factorul iubire? 

Când discutaseră în biroul firmei Sutton Security, Dru și 
Anthony Sutton îi puseseră întrebări legate de copilăria lui. Le 
spusese pe cât de puţin posibil. Mama lui avusese douăzeci de ani și 
fusese nemăritată când îl născuse. Gray nu-și cunoscuse niciodată 
tatăl. Apoi ea se recăsătorise de trei ori, și nicio căsnicie nu dură mai 
mult de trei ani. Avusese un fiu cu primul soţ și o fiică cu al doilea 
bărbat. După cel de-al treilea soț, se pare că renunțase la iubire și la 
căsnicie. Lucrase într-un salon de coafură în orașul natal al lui Gray. 

Faptul că nu le divulgase mai multe informații nu era deloc un 
lucru favorabil. Cum nu era nici faptul că fratele lui vitreg era în 
închisoare pentru un jaf auto de proporții și nici faptul că sora lui 
vitregă fusese acuzată de consum de marijuanna, arestată de două 
ori pentru conducere sub influenţa alcoolului și a altor substanțe și 
că născuse doi copii cu doi bărbați — înainte să împlinească douăzeci 
de ani. 

Nu-i fusese ușor într-un cămin în care taţii vitregi intrau pe-o 
ușă și ieșeau pe cealaltă, în care căsniciile începeau promiţător și se 
sfârșeau în cenușă. Dru scotocise prin dosarele tribunalului și ale 
poliției care acopereau anii în care Gray trăise sub acoperișul mamei 
lui. Dosarele însă păstraseră tăcerea acelor ani. Dacă se petrecuse ceva 
ilegal în timpul copilăriei lui, atunci se întâmplase fără înștiințarea 
autorităților. 

— Spune-mi mai multe despre Kayla Bell, propuse Dru. Din ce 
ne-ai dezvăluit mie și lui Anthony Sutton, ar fi singura fostă iubită 
furioasă. 

Gray făcu un semn cu capul înspre televizor. 

— Uite. Ofensiva se pregătește de first down”. 

— Cum de Kayla nu a ieșit zâmbitoare din relația cu tine, la fel 
ca celelalte? 


* In fotbalul american care este un joc al yarzilor, ofensiva beneficiază de 


first down (prima încercare) dacă reușește să menţină mingea în posesie 
și să parcurgă cel puţin 10 yarzi. Dacă reușește, are dreptul la încă patru 
seturi de down-uri. 

Echipa reușise toate cele patru down-uri și era pe punctul de a 
înscrie un fouchdown”. Gray își mută din nou atenția asupra lui Dru. 

— Aproape toate iubitele mele erau drăguțe. Kayla semăna mai 
mult cu tine. Era puţin cam... dominatoare. 

Dru se încruntă. 

— Mă compari cu ea? 

— M-am întâlnit cu Kayla câteva luni la rând în urmă cu doi ani. 
Însă nu s-a mulțumit cu o relaţie platonică. Voia mai mult. 

— Cum nu te putea avea, câteva săptămâni mai târziu ţi-a spus 
că era gravidă. 

— Da. Fra însărcinată. Dar știam că nu eram eu tatăl, iar testul 
de paternitate a confirmat acest adevăr. De atunci, Kayla susține că 
testul a fost greșit. 

— Cât de des ia legătura cu tine? 

Gray ridică unul din umerii lui bine conturaţi. 

— O dată la câteva luni. Îmi dă telefon sau îmi trimite mesaje 
când este beată, furioasă sau îndrăgostită de mine. 

— A venit şi aici? 

— Da. Nu are acces pe poartă, așa că parchează în stradă. 

— Vorbești cu ea în acele situaţii? 

— Sigur. E totuși mama unui copil. Nu vreau să stea în mașină în 
fața casei mele toată noaptea. 

— A fost vreodată atât de furioasă încât să încerce să te atace fizic? 

— De câteva ori. Gray o privi amuzat. Și, ce vrei să insinuezi? Și 
tu m-ai amenințat acum cinci minute. 

— Dar m-am înfrânat și nu m-am năpustit asupra ta. 

— E de prisos să-ți mai spun, continuă Gray, că n-a reușit să mă 
atace în dăţile când a încercat. 

— Crezi că știe cum să folosească o armă? 

În scrisori se menţiona ocazional că hărțuitorul plănuia să-l 
împuște. 

— Kayla a crescut însoțindu-l pe tatăl ei la vânătoare. 

Gray luă o frigăruie cu roșii și mozzarella. 


Este asemănător cu eseul din rugby, cu diferența că mingea nu trebuie 
culcată pentru a obţine un zouchdown, care e echivalentul a șase puncte. 

— Nu mă privi atât de atent și de intens, Dru. Nu ai niciun motiv 
să-ți pierzi timpul cu Kayla. Nu ea mă hărțuiește. 

— Cineva o face. 

— Nu e Kayla. Deci... nu crezi că e timpul să avem acel timp 
intim de care pomeneam? 

— Ai auzit vreodată de hărțuire sexuală la locul de muncă? 

— Ai auzit vreodată de simţul umorului? 

— Nu cred că mai trebuie să-ți faci griji în privința hărțuitorului, 
Gray. Poate sunt eu — 

— Garda mea de corp? 

— Specialistul tău în protecţie personală — cea de care ar trebui să 
te temi cel mai mult dacă ești inteligent. 

— A venit cumva momentul să-ţi iei computerul și să te retragi 
într-o altă cameră, așa cum fac toți ceilalți agenți? Mi-ar plăcea să mă 
uit la fotbal în liniște. 

Dru deconectă laptopul de la cablul de alimentare și porni cu el 
spre ușă. 

— Prea bine, mă retrag. Și, dă-mi voie să-ți spun ceva, și eu prefer 
să mă lipsesc de prezenţa ta. 

acă cineva cu intenții necinstite ar fi îndrăznit să-i jefuiască 
locuința în miezul nopţii, n-ar fi găsit-o nici în ruptul 
capului îmbrăcată într-o pereche de pijamale de flanelă. 

Dormea în echipamentul de antrenament. Și își păstra arma în 
sertarul de sus al noptierei de lângă pat. 

În dimineața asta, la două zile după prima vizită acasă la Gray, 
avea de gând după micul dejun să-și folosească echipamentul în 
care dormise. Nu avea nevoie de armă. Nimic periculos nu-i intra în 
dormitor în afară de lumina palidă a dimineții. 

Dădu la o parte cearșafurile și păturile, făcându-l să mormăie 
pe golden retrieverul său cuibărit pe marginea patului. Își strecură 
picioarele în șlapii marca Adidas și se îndreptă spre fereastră. Ploaia 
cădea încet, în şiroaie triste de-a lungul geamului. 

Trecuseră patru ani de când Dru se întorsese în orașul ei natal 
după ce își terminase serviciul militar în Marină. Orașul Holley, situat 
în nord-estul Texasului, fusese construit în epoca vitelor mânate în 
turmă, a pistolarilor și a supremaţiei cailor. 

După ce Dru fusese angajată de firma Sutton Security, începuse 
să-și caute o casă a ei. Nu era o fată de oraș, nici n-ar fi optat pentru 


62 


a locui în suburbie și nu era potrivită nici pentru cartierele frumoase, 
dar foarte feminine ale victorienilor din Holley. 

Se hotărâse să caute o casă mică și modernă, aflată în afara orașului, 
cu teren de jur împrejur. Terenul îl considerase o necesitate deoarece, 
la fel ca majoritatea familiei ei, Dru avea nevoie de el. Își dorise o 
casă mică din cauza bugetului. Modernă, deoarece se îndrăgostise de 
casele în stil minimalist, din beton elegant, cu pereți de sticlă. 

Dru se trezise doar cu un singur lucru din cele trei pe care și le 
dorise. Cumpărase terenul. Casa nu era deloc micuță. Și cu siguranță 
arhitectura ei nu era deloc modernă. 

Prima dată când mersese cu mașina să vadă cabana din bârne 
abandonată din pădure, întreaga structură fusese înclinată într-o 
parte. Nimeni nu fusese mai uimit decât Dru însăși când îi plăcu 
locul de cum îl văzu. 

Achiziţionase proprietatea pentru că prețul terenului era rezonabil, 
casa mai avea puţin și urma să fie smulsă din temelii la următorul 
vânt mai puternic și pentru că economisise ceva bănuți din veniturile 
ei din Marină. 

Renovase locul într-un an cu ajutorul familiei ei și al lucrătorilor 
pe care îi angajase cu banii moșteniți prin testament de la bunicul ei. 
Încetul cu încetul, cei aproximativ o sută douăsprezece metri pătrați 
— livingul de la parter, baia și cele două dormitoare cu tavane de 
mansardă — fuseseră transformați. 

Deși locuia în cabană de aproape trei ani, mai existau momente ca 
acesta când afecțiunea ei față de casă era aproape palpabilă. Îi dădea 
o pace interioară. 

Fi, golden retrieverul ei, lătră scurt și dădu din coadă pe marginea 
saltelei. 

— E ridicol să ceri să fii urcată și dată jos din pat, bombăni Dru cu 
bună dispoziţie. Îți dai seama de asta, nu-i așa? Îmbătrânești, dar nu ești 
atât de bătrână încât să nu poţi sări singură din pat și să revii înapoi. 

Fi se uită la Dru pledând răbdătoare. 

— Fi în the sky with diamonds", bolborosi Dru. De vreme ce numele 


Aluzie la piesa „Lucy in the sky with diamonds“ a formaţiei Beatles din 


anul 1967 |n. trad.]. 
63 


BECKY WADE 


Fi rima cu sky*%, porecla asta caraghioasă i se potrivea. Dru o eliberă 
pe cățelușă dintre pături. Nu era deloc ușoară. Cântărea douăzeci și 
șapte de kilograme. Cu grijă, o așeză pe lăbuţe, iar cele două coborâră 
la parter. 

Bușteni orizontali, intercalați pe toată lungimea lor de dungi albe 
și netede care izolau crăpăturile, marcau pereții interiori ai parterului. 
Culorile roşiatice lucioase ale buștenilor se regăseau în aceeași 
nuanţă în scândurile groase ale podelei din lemn. Texturile învechite 
ale amândurora îi spuneau lui Dru povești despre foștii proprietari 
plecaţi demult din casă. 

Dru porni aparatul de cafea în bucătărie, apoi introduse un Pop 
Tart“* în prăjitorul de pâine. Pereţii și podelele bucătăriei erau la fel 
de vechi ca restul casei, dar dulapurile de bucătărie de culoare crem, 
blatul din calcar și aparatele electrocasnice din oțel inoxidabil erau 
nou-nouţe. 

Scoase un biscuit din recipientul cu recompense al cățelușei și i-l 
aruncă; Fi îl prinse în aer. Mesteca ultima îmbucătură de Pop Tart 
când mobilul o anunţă că primise un nou mesaj. Înclină telefonul așa 
încât să poată citi mesajul. Era de la șeful ei, Anthony Sutton. 

Detectivul Carlyle tocmai m-a contactat cu detaliile referitoare la 
camioneta maronie al cărui număr de înmatriculare l-a notat Gray. E un 
Ford Ranger din anul 1988. Apartine lui Mildred Osbourne, în vârstă de 
86 de ani. Femeia locuieşte în Bonham. 

Dru înghiţise, simțind gustul de căpşuni și de aluat crocant. Pentru 
simplul motiv că Mildred era proprietara camionetei nu însemna 
neapărat că ea o și conducea. De fapt, un Ford Ranger din ‘88 nu 
părea exact genul de mașină pe care l-ar fi preferat o femeie de vârsta 
el. 

Mă voi duce în Bonham să stau de vorbă cu Mildred data viitoare 
când Gray va juca în deplasare, scrise Dru ca răspuns. 

Gray. Cu toată sinceritatea, din păcate, Dru n-avea nevoie de 
mesaje de la Anthony pentru a se gândi la noul ei client. El era 


* „Cer“ în engleză [n. trad.] 


** Marcă de produse de patiserie pe care Kellogg Company a introdus-o în 
1964 În. trad.]. 

deja prezent în gândurile ei. Fra primul ei caz pe teren din ultima 
vreme, și era cât se poate de hotărâtă nu numai să-și împlinească 
responsabilităţile, ci să exceleze în îndeplinirea lor, ceea ce explica 
interesul ei pentru marele și faimosul gladiator și pentru misterul 
legat de persoana care îl hărțuia. 

Astăzi era marți, prima zi liberă din cele două pe care le avea pe 
săptămână. Gray n-avea ce căuta în gândurile ei azi. Gândeste-te la 
altceva, Dru. La lucruri care-ţi plac cu adevărat. De exemplu, s-ar putea 
duce până la poligonul de tragere pentru a mai șterge praful de pe 
armele ei rar folosite. Ar fi distractiv să tragă cu revolverul Mangum 
Colt Anaconda calibru .44. 

Dru bău și ultima picătură de cafea din cană și pe cea de apă din 
paharul ei. Lângă ușa din spate a cabanei ei o aștepta echipamentul 
de alergat. Cămăși și jachete de grosimi diferite erau agăţate în cuier. 
Sepci. Banderole. Pantofi sport marca New Balance. 

Se îmbrăcă cu ce avea nevoie, apoi deschise ușa din spate și îi oferi 
lui Fi șansa de a observa vremea umedă. 

— N-o să vii în dimineaţa asta, nu-i așa? E prea umed pentru 
prinţesa regală? 

Fi ezită, apoi se puse pe burtă. Retrieverul îi aruncă o privire lui 
Dru, care îi spunea: Zic pas când vine vorba de umezeală. Mersi, dar 
cred că o rămân în casă unde e uscat şi bine. 

— Mă gândeam eu. 

Cu excepția zilelor ploioase, Fi, cea lașă, o însoțea în fiecare 
dimineață la alergări. 

Dru ieși din casă, cu pași egali. Umezeala îi gâdila fața și o simţea 
rece și ușoară, pe piept, umeri, mâini. Frunzele de toamnă se frângeau 
sub adidașii ei de alergat. Aerul umed o învălui cu totul. 

Pentru a descoperi identitatea persoanei care-l hărțuia pe Gray, 
Dru trebuia să investigheze orice urmă, indiferent cât de neînsemnată 
sau improbabilă ar fi fost. Avea să facă exact cum îi spusese lui 
Anthony. Va merge cu mașina până în orașul Bonham și va afla ce-i 
cu camioneta maronie. Faptul că Gray observase ceea ce crezuse a 
fi aceeași camionetă de mai multe ori și că mersese până într-acolo 
încât notase numărul de înmatriculare arăta că vehiculul îi trezise 
suspiciuni. Dru respecta intuiţia — 

Gândeşte-te la alte lucruri! 

Noii ei pantofi sport o purtau în josul dealului înspre Whispering 
Creek. Ceaţa și un strat subțire de gheață pârâitoare acoperea pietrișul 
de pe malul râului. În orice direcţie privea, Dru nu vedea altceva decât 
natura neîmblânzită, tăcută și burnița. 

Respira și inspira regulat. Alergarea însemna pentru ea un 
exercițiu, o provocare și mai ales îi oferea libertate. De când cu 
povestea din Mexic, alergatul devenise și un mod de a-și urmări 
propria reabilitare. Cu multă perseverență, reușise să-i redea 
piciorului rănit și încheieturii mobilitatea de dinainte de accident. 
Totuși, în zilele reci și umede ca aceasta, tot o dureau. Mai ales 
piciorul. La fiecare pas pe care îl făcea, putea face diferența dintre 
tibia piciorului drept și cea a piciorului stâng. Dru își înăbuși 
amintirile și trecu peste disconfortul resimţit, încercând să nu 
forțeze niciunul dintre picioare. 

Doamne, mă vezi. Îmi recapăt forțele și mă întăresc. Sunt dispusă 
să fac eforturi nu doar din punct de vedere spiritual, ci și fizic. Nu 
irosesc răscumpărarea Ta. 

Dru era din fire neastâmpărată și îndrăzneață, două calități care 
nu reprezentau exact reţeta unei vieți fericite. După ce împlinise 
cincisprezece ani, se aventurase în aproape orice ispravă periculoasă 
și orice viciu păcătos pe care le avea lumea de oferit. Pierderile și 
suferințele pe care le întâlnise în misiunile ei din Marină adăugaseră 
o latură întunecată și cinică la tendința ei autodistructivă. 

De-abia în Mexic — răsuflă neregulat, vădit îndurerată — Dumnezeu 
o atinse cu nuiaua Lui. Când se aflase în cel mai dificil moment al 
vieții, Dru își pusese toată credința în El. Drept răspuns, El o salvase. 
O schimbase. 

El o schimbase dramatic. Totuși, Dumnezeu nu-i îndepărtase 
neastâmpărul și îndrăzneala din ADN-ul ei. Dru reușise să-și 
tempereze și să-și canalizeze în scopuri mai productive latura 
îndrăzneață. Considera că neastâmpărul îi fusese lăsat ca un ghimpe 
în trup. Avea o casă, o slujbă și credinţa în Dumnezeu. De ce oare 
ungherul acesta micuţ din inima ei clocotea după ceva mai mult? De 
ce nu se simţea împlinită? 

Dru trecu pe lângă un trunchi de copac care căzuse peste pârâu, 

formând un pod natural. În minte îi apăru imaginea lui Gray, în 
garajul lui, purtând acea cămașă impecabilă și venind spre ea. 

Se dovedise că nu era chiar atât de nesuferit pe cât crezuse Dru 
la început. Gray era încăpățânat și nu voia cu niciun chip să facă ce-i 
cerea ea, chiar dacă prin neascultarea lui își punea în pericol propria 
siguranță, dar totodată era și ager la minte și avea simțul umorului. 

După ce se implicase emoţional în cazul ultimului client, ar fi 
fost ideal dacă ea și Gray puteau păstra interacțiunea lor la un nivel 
strict profesional. Dar până acum, Gray nu păruse a fi interesat de 
profesionalism. Părea să-i facă plăcere farsa asta cu iubita falsă. 

Poate că putea permite ca o prietenie prudentă, la locul de 
muncă, să se înfiripe între ei. Doar atât, nimic mai mult. Big Mack se 
împrietenise repede cu toți clienții lui, în ciuda faptului că Sutton nu 
privea cu ochi buni relațiile personale și le interzicea cu desăvârșire 
pe cele romantice între agenți și clienţi. Sutton era de părere că atunci 
când apărea o situaţie periculoasă, relaţiile personale dintre agenți și 
clienți întunecau judecata agentului când venea vorba să ia decizii. 

Dru era de acord cu acest raționament. Experiența recentă îi 
întărise hotărârea de a evita complicațiile emoţionale cu viitorii 
clienți. Unii dintre angajaţii lui Sutton începuseră să se îndoiască 
de profesionalismul ei și îi urmăreau fiecare mișcare. Și în plus, Dru 
nu voia să pericliteze siguranța nimănui atâta vreme cât se afla sub 
supravegherea ei. 

Așa că o prietenie strict profesională cu Gray era singurul lucru pe 
care-l putea oferi — 

Gândeşte-te la altceva! 

Ce era în neregulă cu ea? De ce nu se putea gândi la altceva decât 
la Gray? 

Ai uitat de revolverul Colt Anaconda? Gândeşte-te la asta. 

— Spune-mi ceva despre Kevin Lee, îl chestionă ea pe Gray joi 
seara, în timpul primei ei ture la muncă după cele două zile libere. 

— Prefer să nu vorbim. Ce-ai zice să ne relaxăm și să comandăm 
aperitive şi băuturi? 

— Nu beau. Și chiar dacă aș face-o, n-aş bea în timpul serviciului. 

Gray o privi sceptic. 

— Nu bei deloc? 

— Deloc. Am renunțat acum un an și jumătate. 

Se aflau în separeul rotund și luxos al unui restaurant cu prețuri 
extrem de pipărate. Azi, după antrenamente, Gray petrecuse mai mult 
timp la fizioterapie din cauza șoldului. Se opriseră pentru câteva ore 
la el acasă, înainte să ia cina programată cu Corbin Stewart, fundașul 
echipei Mustangs. 

Dru fusese de părere că ar fi mai bine să stea singură la o masă 
separată. Gray se opuse. Nu credea că hărțuitorul îl urmărea în 
fiecare minut, zi după zi. Totuși, dacă îl spiona destul de des și foarte 
atent, ar fi observat-o în cele din urmă pe femeia brunetă care stătea 
întotdeauna singură în restaurant aproape de masa lui Gray. 

— Asta o să-l facă mai suspicios, spusese Gray. 

O nouă iubită care ia cina cu el și cu prietenii lui la restaurant? 

— Vredhnic de notat, spusese el. Dar nimic dubios. 

Dru îl întrebase dacă avea de gând să-i ia și pe Mack și pe Weston 
la masă cu el de fiecare dată când îl însoțeau în restaurante. El îi 
explicase că nu obișnuia prea des să mănânce în oraș dimineața, în 
timpul turei lui Mack, sau în orele târzii ale nopții, când era tura 
lui Weston. Dar, dacă situaţia o cerea, avea să-i roage să mănânce 
împreună cu el. 

Dru nu știa dacă să-l creadă sau nu. 

Și cu siguranță nu-i plăcea să stea lângă el într-un ambient 
romantic. Lumina difuză din interiorul restaurantului semăna cu 
lăsarea amurgului. Micul felinar de pe masa lor pâlpâia. Ospătarii 
forfoteau pe lângă ei, ducând tăvi cu pahare pline. Clienţii 
restaurantului îl priveau pe furiș pe Gray. Unii se apropiau timizi, 
precum tatăl și fiul lui adolescent care se îndreptau chiar acum spre 
ei. 

Fra a treia oară de când intraseră în restaurant când fanii îl 
abordau pe Gray. Se apropiau de el zâmbind fascinați și cu o ușoară 
sfială. Gray se descurca grozav cu admiratorii săi. Acesta era cel de-al 
zecelea an al său în NFL, dar și înainte, în timpul anilor de liceu, 
fusese o vedetă. Celebritatea nu era ceva nou pentru el. 


68 


Înainte ca tatăl și fiul să apuce să-și ceară scuze pentru întrerupere, 
Gray se ridică și o prezentă politicos pe Dru, ca și cum toți participau 
la o petrecere. 

După ce Gray o recomandase primului grup de fani care venise 
să-i ceară autograful, Dru îl rugă să înceteze. Nu numai că prezentările 
erau inutile, dar dorea să fie cunoscută sub numele de Dru Montana 
de cât mai puţini oameni cu putință. Gray continuă să o prezinte 
oricum. 

Tatăl adolescentului îl lăudă pe Gray și aminti de câteva dintre 
meciurile recente ale echipei Mustangs și de victoriile eroice ale lui 
Gray la Super Bowl. Fiul căsca gura de uimire. 

Lui Dru și celorlalți din familia Porter le plăcuse întotdeauna 
fotbalul — mult. Dar se feriseră să idolatrizeze sportul sau 
jucătorii. Nici măcar pe cei din echipa Cowboys. Chiar dacă 
talentul lui Gray la fotbal era impresionant, lui Dru nu-i venea 
greu să-l vadă exact așa cum era. Un simplu bărbat. Un bărbat 
care putea fi ucis de glonţul unui hărțuitor la fel de ușor ca orice 
altă persoană. 

Atenţia lui Dru se îndreptă încet spre cei de la mese, evaluându-i. 
Când se afla la datorie într-un spaţiu public, își făcuse un obicei din 
a evalua persoanele din jur pentru a observa dacă vreuna ar putea 
reprezenta o potenţială ameninţare. De fiecare dată când intrau 
persoane noi, ea își actualiza estimarea. 

În cursul zilei, împreună cu Mack notaseră itinerariul lui Gray 
pentru săptămâna în curs, adăugând câte o adresă și un număr de 
contact pentru fiecare oprire. De asemenea, strânseseră informații 
referitoare la sediile centrelor de traumă și a staţiilor de poliție care se 
aflau în apropierea locaţiilor pe care Gray era programat să le viziteze, 
precum și hărți cu trasee și rute alternative clar subliniate, inclusiv 
zonele cu ambuteiaje pentru a le evita. Își trimisese informaţiile pe 
smartphone-ul ei, dar imprimase și pe hârtie documentaţia realizată. 
Niciun expert în profesia ei nu se baza doar pe dispozitivele electronice. 

Cât timp Gray fusese la fizioterapie, Dru intrase în restaurant și 
făcuse o verificare prealabilă. Observase parcarea, intrările și ieșirile și 
identificase un spațiu care putea fi folosit drept cameră de siguranță 
în caz de urgență. 

Fanii lui Gray îl întrebară dacă puteau să-și facă o poză cu el. El 
le zâmbise amabil în timp ce tatăl adolescentului le făcuse o poză 
cu grupul, apoi se despărţiră ca și cum ar fi fost vechi prieteni. El se 
strecură din nou la locul lui, aducând cu sine aroma vagă a gelului de 
duș proaspăt și curat, asemeni așternuturilor unui hotel scump. Făcu 
semn chelnerului și își comandă ceva de băut și trei aperitive diferite, 
fără să o consulte pe Dru. 

— Îmi comand şi-mi plătesc singură consumaţia în seara asta, 
spuse ea. 

— Poţi să faci cum dorești, răspunse el calm. Aperitivele sunt doar 
pentru a deschide apetitul. 

— Ai comandat calamari, homar și ciuperci umplute pentru o 
simplă gustare? 

— Ai văzut ce efectiv puternic are defensiva celor de la Jets*, pe 
care o voi bloca duminică? Dacă n-ai nimic împotrivă, n-aș dori să 
slăbesc până atunci. Și apoi, trebuie să ajungă și Corbin. O să-i fie 
foame. 

Un al treilea loc la masă îl aștepta pe Corbin, cel care urma să vină. 

Gray își sprijini unul dintre brațe pe spătarul colțarului din 
separeu, foarte aproape de capul lui Dru. 

— Povestește-mi despre tine, spuse el. 

— Ce-ai dori să știi? 

— Cum de-ai primit numele de Dru? E neobișnuit. 

— Mama m-a botezat astfel după mătușa ei preferată, care umbla 
desculță și ne tricota căciuli. 

— Nu pari să-i semeni. 

— Nu sunt deloc ca ea. 

— Ai fost una dintre acele fetiţe care mergeau la balet și adorau 
curcubeul? 

Licărul din ochii lui verzi o asigură că Gray știa foarte bine că nu 
fusese acel gen de fată. 

Dru aruncă o privire dezaprobatoare înspre mâna lui, care se 
odihnea încă pe spătarul colțarului din separeu. El nu și-o mișcă, iar 


* New York Jets este o echipă de fotbal american cu sediul în Florham 


Park, New Jersey, reprezentând zona metropolitană New York |n. trad.]. 

Dru nu putea să o dea la o parte ea însăşi cu atâţia oameni în preajmă. 
Se prefăcu că se așază mai bine pe locul ei, dându-se ușor mai în spate. 

— De cât timp e Kevin Lee suporterul tău? întrebă ea, 
concentrându-se din nou pe subiectul pe care încercase să-l abordeze 
mai devreme. 

Angajaţii firmei Sutton Security căutau informaţii despre Kevin 
Lee, Kayla Bell și alții care, după spusele lui Gray, ar avea vreun motiv 
să-i dorească răul. Totuși, până una alta, dorea să afle mai multe de 
la el. 

— Deci n-ai făcut balet, nu-i așa? spuse el. Dar step? 

N-avea de gând să-i răspundă la întrebările legate de copilăria 
ei. De când se așezaseră la masă, Gray evitase să discute cu ea strict 
profesional, și se concentrase pe subiecte pe care doi oameni de vârsta 
lor le-ar aborda într-o întâlnire. 

— De câţi ani este Kevin suporterul tău? repetă ea întrebarea. 

— Jazz? 

— Referitor la Kevin — 

— Ai purtat, hmm, coroniţele acelea de fetiţe? Cum se numesc? 

Îi sună telefonul, și el îl scoase din buzunar. Se încruntă văzând 
cine este apelantul. 

— Cine este? întrebă Dru. 

— Mama mea. 

Respinse apelul și își îndreptă din nou atenţia asupra ei. Purta 
o cămașă albă cu mâneci lungi marca Under Armour.” Lejeră, nu 
varianta care se mula pe corp. Blugi. Arăta extrem de confortabil 
în această ținută și părea să nu observe sau să nu-i pese că erau 
îmbrăcați prea obișnuit pentru un restaurant de genul acesta. 
Cine avea să se plângă de codul vestimentar a unei vedete? 
Nimeni. 

— Kevin Lee este suporterul tău de... ? stărui Dru, dorind să 
știe. 

— Eşti întotdeauna atât de insistentă? 


— Da. 


Under Armour, Inc. este un producător de articole sportive american cu 
sediul în Baltimore, Maryland |n. trad.]. 

— Cum se face că informaţia asta referitoare la Kevin este atât 
de urgentă? Crezi că barmanul de acolo — Gray arătă înspre barul 
întunecat — are de gând să-și dea jos masca realistică din latex, să se 
descopere a fi Kevin și să mă găurească cu un pistol? 

— În momentul de faţă sunt mai preocupată de femeia care stă la 
ora unu. Dintre toţi de aici, fața ei pare a fi de silicon. 

Gray chicoti. Chelnerul așeză o băutură cu gheaţă în dreptul 
lui. 

El se lăsă pe spate ca să bea o gură. 

— Kevin Lee este suporterul meu cam de vreo patru ani. 

— Câţi ani are? 

— În jur de patruzeci. 

— Ce te îngrijorează la el? 

— Nu mă îngrijorează nimic, răspunse Gray. 

Dru oftă enervată și reformulă întrebarea. 

— Ce anume te-a făcut să-l pomenești în discuţia avută cu 
Anthony Sutton? 

— Cei mai mulți fani ai mei au limite. Precum tatăl și băiatul care 
tocmai au trecut pe-aici. 

— Dar Kevin Lee întrece măsura. 

— Da. Îmi trimite scrisori acasă. Mă pomenește pe Twitter tot 
timpul. Dă telefoane celor de la Mustangs. Trimite câteva emailuri 
zilnic. 

— Ce spune? 

Gray o observă atent, arătând ușor rușinat. 

— Cât de mult îi place de mine, cât de bucuros este că suntem 
prieteni, cât de mult mă admiră. Mă roagă să-i ofer tricouri, mingi de 
fotbal sau orice altceva și să-i acord autografe. 

— L-ai dat vreodată ceva? 

— O poză, chiar la început. De atunci, nu. 

— Ţi-a trimis scrisori și la celelalte reședințe ale tale? Sau doar la 


adresa din Dallas? 
— Doar în Dallas. 
Frumosul trio de aperitive aburinde sosi. 
— Cât de des îl vezi pe Kevin personal? întrebă Dru. 

— De fiecare dată când mă duc la antrenamente sau la stadion, el 
este la gard. De fiecare dată. 

Gray luă platoul cu ciuperci umplute și i-l întinse lui Dru. Ea se 
servi cu două. El își puse câteva pe farfuria lui. 

— Când mă vede venind, îmi face cu mâna și strigă chestii de 
genul: „Baftă, Gray! Eşti cel mai tare! Mă bucur să te văd, prietene!“ 

— Cum se raportează la ceilalți jucători? 

— Face cu mâna și le strigă și lor chestii când aceștia vin sau 
pleacă. Dar nu încearcă să ia legătura cu ei. 

— E întreg — mintal — mă refer? 

— Nu, nu cred. Cum poate să stea la gard să mă aștepte când 
vin și când plec în fiecare zi și să se ţină de muncă? Bănuiesc că încă 
locuiește cu părinţii lui. E un tip ciudat și nu are limite, dar nu trebuie 
să-ți faci griji în privinţa lui. Nu el e hărțuitorul meu. Am menționat 
numele lui și pe al altora numai pentru faptul că tu și Anthony 
n-aveaţi de gând să mă lăsaţi să plec până când nu vă dădeam vreo 
informaţie. Vrei homar? 

— Numai o bucată. 

— Acum că ţi-am răspuns la întrebările despre Kevin, trebuie 
să-mi întorci favorul și să-mi răspunzi și mie la niște întrebări despre 
tine. 

Dru își puse jos furculița. 

— Cum se face că tot încerci să începi o discuţie de genul ăsta cu 
mine, Gray? Să vrei să mă cunoști? Nu e nevoie. 

— Bineînţeles că este nevoie. Mă vei însoţi peste tot cinci 
după-amiezi pe săptămână. Mi-ar plăcea să știu câte ceva despre tine. 

Gray nu se oprise așa cum făcuse Dru. El continuă să mănânce, 
foarte relaxat, ca și cum ar fi spus că sosul pentru calamari era bun. 

— Mă gândeam ieri că am putea înfiripa un soi de prietenie 
formală la locul de muncă. Dru ezită. Asta e cea mai bună ofertă a 
mea. Sunt agentul tău, nu amicul tău. 

— Ce înseamnă formal? 

— Strict legat de partea profesională. 

— O prietenie formală la locul de muncă. Uau! Foarte generos din 
partea ta. Îmi vine greu să refuz așa ceva. 

— Ai toată libertatea să refuzi, mormăi Dru. 

— Accept. Acum răspunde-mi la întrebări. N-ai fost o fetiță care 
a făcut balet și care a purtat coroniță. 

— Nu. Nu că mama n-a încercat. Sunt mezina familiei și singura 
fată. 

Gray zâmbi șăgalnic. Ceea ce o făcu pe Dru să înţeleagă de ce 
unele femei — nu ea — erau atrase de el. 

— Mezina familiei și singura fată, spuse el. Asta explică multe. 

— Mama încerca mereu și nu reușea să mă facă să-mi placă 
rochiile de prințese și petrecerile cu ceai. 

— Ce făceai în schimb? 

— Încercam să-l urmăresc pe Bo călare. Încercam să-l nimeresc 
pe Ty cu arcuri și săgeți făcute în casă. Încercam să-l dobor la pământ 
pe Jake. 

— Ai trei frați mai mari. 

— Trei frați mult mai mari. 

— Și ai dorit să arăţi că ești egala lor de când te-ai născut, 
concluzionă Gray. 

Remarca lui își atinse ținta. 

— Nu, minţi ea. 

Cum se făcea că acest străin ghicise lucrul acesta după numai 
câteva întrebări? 

Dru îl văzu pe Corbin Stewart că se îndrepta în direcţia lor. 
Entuziasmul îi stârni și mai tare pe cei de la mese ca valul unui 
tsunami când aceștia îl recunoscură pe cel mai faimos jucător al 
echipei Mustangs. 

Corbin era cel mai bun fundaș. Fiind mai degrabă în genul lui 
Brett Favre* decât a lui Tom Brady**, era înalt, musculos, rapid și avea 
o tărie de neegalat în brațe. 

Corbin nu făcuse cine știe ce impresie la colegiu. Așa că fusese 
selectat doar ca fundaș de rezervă în urmă cu opt ani, în ultima rundă 


* Brett Lorenzo Favre — fost jucător american de fotbal profesionist care a 


fost fundaș în Liga Naţională de Fotbal [n. trad.]. 

** Tom Brady este un jucător de fotbal american. În întreaga lui carieră 
a jucat numai pentru New England Patriots. Este singurul jucător din 
istoria National Football League care a câștigat șase titluri de campion 


In. trad.]. 

de recrutare, fără șanse de a se face remarcat. Ce nu anticipaseră 
selecționerii? Cât de multe progrese avea să facă Corbin și cât de 
incredibil de bun avea să se dovedească când juca sub presiune. 
De fiecare dată când meciul era strâns, iar situația critică, Corbin 
Stewart își dovedea curajul, își oțelea nervii și arunca mingea cu 


precizie. 


Gray făcu prezentările odată ce Corbin se așeză la masă. Fundașul 
purta pantaloni clasici, fără pliuri în faţă, eleganți, asortaţi cu un 
pulover de culoarea cafelei. 

— Mă bucur să ştiu că ești garda de corp a lui Gray, îi spuse 
Corbin lui Dru. 

El ştia adevărul despre ea, slavă Domnului. Nu trebuia să pretindă 
că era iubita lui Gray. 

— Gray are nevoie de cineva care să-l apere de el însuși, continuă 
Corbin. 

— Sunt agent de pază, răspunse Dru, nu fac minuni. 

Cei doi bărbaţi rânjiră. 

— Ştii ce mi-a propus Dru? îl întrebă Gray pe Corbin. O prietenie 
formală la locul de muncă. Stii ce înseamnă formal? 

— Strict profesională, răspunse Corbin. 

Gray își ridică sprâncenele. 

— Voi doi sunteți făcuți unul pentru celălalt. 

Corbin îi făcu cu ochiul lui Dru. 

— Un bărbat poate numai să spere. 

Gray se încruntă. 

Mai mulți fani ai echipei Mustangs se apropiară de cei doi. 

Dru, Gray și Corbin comandară antreuri. 

Părul lui Corbin nu era nici brunet închis, nici castaniu, ci o 
nuanţă între cele două. Avea un chip pe care o femeie îl putea admira 
timp îndelungat. Un chip interesant și inteligent. Un maxilar pătrat 
și ochi căprui. O privire profundă, suficient de sfredelitoare pentru a 
atrage atenția și interesul unei femei. 

Dacă Gray era gladiatorul dispus să intre în luptă doar cu o sabie, 

Corbin era generalul roman care studia hărțile câmpului de luptă și 
punea la cale strategii. 

Pe cei doi bărbaţi și coechipieri îi lega o camaraderie frumoasă, 
izvorâtă dintr-o prietenie de lungă durată. Dru intervenise în 
discuţia lor atunci când își dorise sau când ei îi puseră întrebări. 
În general, rămase rezervată, supraveghind încăperea, ascultând și 
bucurându-se în ascuns de mâncarea ei. Friptura era incredibil de 
fragedă, cu o bucată de unt aromatizat cu gust de arpagic în mijloc, 
care se topise și se scurse peste bucata de carne, în gura lui Dru făcu 
senzație. 

Cu câteva minute înainte de ora zece, Weston Kenney intră în 
restaurant. Cu fizicul lui uscăţiv, părul blond platinat și îmbrăcăminte 
în stil urban, semăna la fel de puţin cu un bodyguard adevărat, așa 
cum nici Dru nu părea a fi. 

Weston schimbă o privire cu Dru înainte să se așeze la bar. 

— Tura mea s-a încheiat, anunţă ea. 

Amândoi bărbaţii o priviră neîncrezători. 

— Poftim? întrebă Gray. Nici măcar n-am apucat să comand 
desert. 

— Chiar și așa, tura mea s-a încheiat. 

— Rămâi, spuse Gray. 

Majoritatea femeilor cărora li s-ar fi făcut o asemenea ofertă, de 
a rămâne la desert, într-un restaurant de fiţe, alături de doi jucători 
chipeși și burlaci din NFL, ar fi acceptat fără să stea pe gânduri. Dru 
însă era diferită față de celelalte femei. Ştia că trebuie să se poarte 
profesional. 

— Noapte bună. Ea îl salută pe Corbin, de care chiar îi plăcea 
cumva. 

— Noapte bună. Mi-a făcut plăcere să te cunosc. 

— G'night*, bodyguard, spuse Gray. 

— Nici măcar nu o să mă obosesc să-ţi răspund. 

— Tocmai ai făcut-o, punctă Gray. 

Dru își potrivi cureaua poșetei pe umăr și se îndreptă cu pași mari 
spre ușă, lăsând în urma ei zgomotul tocurilor cui. 


* Prescurtarea de la „noapte bună” în limbaj stradal. 

— Nu-mi vine să cred că ai o gardă de corp care arată aşa, îi spuse 
Corbin lui Gray. Ticălos norocos ce ești. 

— Ti-am zis întotdeauna că e mai bine să fii norocos decât 
bun. 

— M-am hotărât pe loc că vreau și eu o gardă de corp. 

— Bine. Dar n-o poţi avea pe a mea. 

— O vreau pe a ta. 

— Nu poţi s-o ai. 

Corbin se uită în direcția în care plecase Dru. 

— Ea este... cum să zic? Împresionantă? 

— Ştiu. Pare mai degrabă o super eroină dintr-un film de benzi 
desenate decât o femeie obișnuită. 

— Are nevoie de un nume de super eroină. 

Corbin făcu un semn din degete, iar chelnerița veni în grabă la 
masa lor. Ei comandară ce sperau a fi ultimul rând de băuturi în seara 
respectivă. Era ca atunci când erai copil și nu aveai voie să stai până 
târziu noaptea în timpul zilelor de școală. Gray și Corbin nu făceau 
abuz de băutură în serile de după antrenamente. 

— Fata cu Motocicleta? sugeră Gray când chelnerița lor plecă. 
Dru conduce o motocicletă. 

— Bineînţeles că așa face, spuse Corbin într-un mod afectuos care 
îl irită pe Gray. Totuși, Fata cu Motocicleta e prea insipid. Și partea cu 
fata o face mult prea tânără. Femeia Protectoare? 

— Poftim? Sirena Întunecată? 

— Războinica cea cu Ochi Albaștri? 

— Sună destul de bine, spuse Gray încântat. Ce zici doar de 
Războinica? 

Gray și Corbin se gândiră amândoi la nume în timp ce li se 
serveau băuturile. 

— Îmi place, spuse Corbin. 

Gray încuviință din cap. 

— Atunci așa rămâne. Războinica. 

Cei doi ciocniră paharele. 

— Vreau să o invit în oraș, spuse Corbin. 

Stomacul lui Gray se strânse și reuși cu greu să-și înghită liniștit 
băutura. 

— Abia ce-ai cunoscut-o. 

— Am stat o cină întreagă lângă ea, adică mult mai mult decât îmi 
lua de obicei să invit o femeie în oraș. 

Ideea lui Corbin de a ieși în oraș cu Dru i se păru cu totul greșită 
lui Gray. La modul cel mai profund. Voia să-i spună lui Corbin că ea 
era a lui şi să-l îndepărteze pe tipul mai tânăr de pe teritoriul lui, exact 
cum făcuse atunci când îi spusese că Dru era garda lui de corp și că 
nu era disponibilă. 

Diferenţa era că Gray avusese dreptul să-și apere locul în 
viaţa profesională a lui Dru. În schimb, nu avea niciun drept să se 
amestece în viața personală a lui Dru. Nu avea un loc în viața ei 
personală. 

Corbin era un tip de treabă. Avea să se poarte frumos cu Dru. Și 
nu era ca și cum Gray însuși voia să-și dea întâlniri cu Dru. Doamne 
fereşte, ea era atât de... 

— Nu crezi că Dru e puţintel cam... dură? 

— Cui îi pasă? E superbă. Ai văzut ce ochi fermecători are? 

— E una dintre acele femei care intră în competiţie cu bărbaţii, 
doar ca să-i impresioneze pe toţi cu abilitățile ei. 

Lui Gray îi plăceau femeile care se mulțumeau să fie femei. 

— E obositor. 

— Poate concura cât vrea cu mine. Abia aștept. 

Gray se încruntă. 

— Îi place de mine. 

Corbin se lăsă pe spate pe cât de mult permitea separeul și își 
încrucișă un picior peste genunchiul opus. 

— [i place mai mult de mine decât de tine. 

Gray nu înţelegea ce era cu posesivitatea asta pe care o simţea față 
de Dru. Se lipise de el și nu-i dăduse pace chiar și când două femei 
trecute de treizeci de ani se apropiaseră de masa lor și le ceruseră 
autografe. 

Gray aproape că nu fusese niciodată posesiv când venise vorba de 
femei. El și Corbin umblaseră după aceeași femeie de vreo câteva ori 
în trecut. Fusese distractiv — un fel de competiție sportivă mai mult 
decât orice altceva. Nu se implicase emoțional. Ba chiar de câteva ori, 
își dăduseră întâlniri cu fosta iubită a fiecăruia dintre ei. Lui Gray 

nu-i păsase niciodată. Și asta pentru că se ferea de un atașament 
profund față de cineva de sex opus. 

Poate că era beat. Avea să se ducă la culcare diseară și să se 
trezească mâine dimineață cu un sentiment total în privința asta. 
Avea să râdă de el însuși fiindcă se ambalase la ideea lui Corbin de 
a ieși în oraș cu Dru. Bineînţeles că putea merge în oraș cu ea. Era 
mai mult decât bine-venit. Gray ar trebui să aibă tăria bărbătească de 
a-i spune lui Corbin: Noroc, omu/e!, de a-și bate coechipierul pe spate 
și de a-l tachina cu avertizări în privința lui Dru, nu să stea cu gura 
închisă ca un înfrânt. 

Fotbalul îi cerea toată concentrarea de care era în stare. În afara 
terenului, tot ce-și dorea era să aibă parte de liniște și de femei ușor 
abordabile. Dru avea o gură mare pe care nu și-o putea ţine închisă. Era 
prea bătăioasă ca să se poată înţelege cu ea chiar și jumătate de minut. 

Cele două femei trecute de treizeci de ani plecară. În tăcerea ce 
se lăsă după plecarea lor, sunetul de fundal al conversaţiilor celor din 
jur păru să crească în intensitate. La fel ca și mirosul fripturilor care 
se găteau. 

— Vrei să punem un pariu? întrebă Corbin. 

El şi Corbin făceau pariuri adesea. În afara sezonului de fotbal 
jucau golf și pariau pe fiecare gaură. Pariau la partidele de table pe 
care le jucau în timp ce călătoreau. Pe cât de multe greutăți putea 
ridica Corbin. Sau dacă avea să plouă. 

— La ce te gândești? întrebă Gray. 

— Sunt dispus să pariez că o pot face pe Dru să mă sărute pe mine 
înaintea ta, spuse Corbin. Nu contează pentru noi sărutul în sine. 
Asta e prea ușor. Săruturile pot fi furate. Vorbesc despre un sărut pe 
care ea să-l inițieze. 

Gray își încordă maxilarul. 

— Nu cred că Dru are voie să-și dea întâlniri cu mine deoarece a 
fost angajată să mă protejeze. Asta mă dezavantajează. 

— Dar petreceți împreună câteva ore în fiecare săptămână. Ceea 
ce constituie un dezavantaj pentru mine. Dacă punem dezavantajele 
în balanță. Suntem chit. 

— Ce-mi oferi dacă câștig? întrebă Gray. 

— Noul meu televizor cu ecran plat din living. 

Vorbea pe limba lui Gray, iar Corbin ştia asta. Noul televizor cu 
ecran plat era nou-nouţ și drăguţ. 1.65 metri, rezoluţie HD 4K. Gray 
crescuse cu un singur televizor micuţ și jalnic, pe care îl împărțise 
împreună cu fratele, sora și mama lui. Gray avea o slăbiciune pentru 
televizoare. Avea deja patru în casa lui din Dallas, în care locuia 
singur. Dar să câștige unul de la Corbin? Și să aibă dreptul să se 
laude cu el în fața oricui îi trecea pragul ani de zile de-acum încolo? 
Așa ceva era rar și cu mult mai de preț pentru el decât televizorul 
în sine. 

— Tu ce-mi dai dacă câștig? întrebă Corbin. 

— Nu o să câștigi. 

— Eu cred că da. Ce-mi dai? 

Gray se gândi o clipă, apoi își suflecă mâneca stângă. Noul lui ceas 
din oțel Rolex GMT Master se ivi în lumină. 

Corbin zâmbi. 

— Îmi place. 

Dar îi plăcea lui Gray? Chiar se gândea serios la așa ceva? După 
cum spusese Corbin, Dru era superbă. Din punctul de vedere al 
atracției fizice, nu i-ar fi fost deloc greu să o sărute. Problema era 
personalitatea ei. 

Dru era dificilă — dar Gray căută pe bâjbâite ceva optimist de care 
să se agaţe — nu credea că era răurăcioasă. Nu era sută la sută sigur de 
asta, dar în linii mari nu credea că ar fi. Dru îl făcea să râdă, ceea ce era 
o calitate rară. Era obișnuit să proceseze informaţiile mult mai repede 
decât oamenii din jurul lui, dar cu ea în preajmă întâmpina anumite 
dificultăți. Dru îi dădea replici usturătoare cu viteza luminii. Deci, 
asta era ce-l zgândărea la ea. 

— Ei bine? 

— Încerc să mă hotărăsc dacă să-ţi accept sau nu pariul. 

— Dacă Dru reprezintă o provocare prea mare pentru tine, atunci 
îți recomand să mi-o lași mie și tu să-ți păstrezi Rolexul, bătrâne. 
Apropo, câţi ani ai? Patruzeci și cinci? Cu siguranţă te apropii de 
pensie. 

Diferenţa de vârstă dintre cei doi bărbaţi competitivi era de un an 
și opt luni. 

— După acesta, mai am încă două sezoane trecute în contract, 

bobocule. Fapt pentru care ar trebui să-l multumesti lui Dumnezeu 
în fiecare seară. 

Deci atâta vreme cât îi permitea fizicul, Gray era hotărât să joace 
până când îi expira contractul. Până atunci, avea să împlinească 
treizeci și cinci de ani. Durata medie a unei cariere în NFL era de trei 
ani și jumătate. Vârsta medie de pensionare era sub treizeci. 

Contractul ținea câtă vreme juca. Era simplu ca bună ziua. Gray 
pricepea asta. Ideea de a-și petrece ultimii ani în ligă încercând să 
se ridice la nivelul său din trecut, implorând alte echipe să-i dea o 
șansă, să fie plătit mai puţin și să joace ca rezervă îl lăsa rece. Gray 
prefera să tragă tare în aceste ultime sezoane și să-și încheie cariera 
în glorie. 

Odată ce se pensiona, Gray avea de gând să-și extindă tabăra de 
vacanță pe care o oferea deja într-un program pe parcursul întregului 
an. Cocheta și cu ideea de a fi antrenor. Mai ales unul la colegiu. 

— Avem o înţelegere? întrebă Corbin. În privinţa lui Dru? 

Gray nu avea probleme să încheie un pariu când venea vorba de 
femei. Totuși, cu Dru. Avea să fie dificil de câștigat, iar Corbin greu 
de învins. Femeile îi preferau pe fundași. 

Corbin își frecă degetul mare de buza paharului în timp ce aşteptă 
hotărârea lui Gray. 

— Deci? 

— Taci și lasă-mă să mă gândesc. 

În timp ce analiză problema și își evaluă șansele, bine-cunoscuta 
lui latură competitivă începu să pună stăpânire pe el. Lui și lui Corbin 
le plăceau provocările, iar amândurora le plăcea să câștige, două 
trăsături care erau utile în viață și în sport, dar care puteau fi prostești 
în situaţii ca acestea. Gândește-te bine — 

Gray se gândea. Se gândea că putea câștiga. Avea nevoie de 
strategii și de istețime, dar o putea face pe Dru să-l sărute. Înaintea 
lui Corbin. Avea un avantaj. Lui Dru nu-i plăcea prea mult de el. Dar 
era în avantaj. Și, așa cum menționase Corbin, petrecea cu ea multe 
ore în fiecare săptămână. Lui Gray îi surâdeau șansele. 

Și apoi, nu se putea îndura să i-o ofere lui Corbin pe tavă, fără să 
opună rezistență. 


— Batem palma, spuse Gray. 

— Bun. Vrei să-mi dai de pe-acum Rolexul? Ştii tu, de dragul 
confortului? 

— Nu. Dar când te duci acasă diseară poţi să-ți scoţi deja 
televizorul din perete. 

Corbin râse zgomotos. 

— N-ai să reușești, îl asigură Gray. 

ray păși cu stângul când veni vorba să-i facă curte lui Dru. 

Următoarea zi după ce pusese pariul cu Corbin, Gray 

conducea înspre poarta de ieșire a sălii de antrenamente a 
echipei Mustangs după un antrenament lung și dur. 

— Gray! strigă Kevin Lee, făcând entuziasmat cu mâna. Kevin era 
dolofan bine, îmbrăcase o jachetă pufoasă alb-verde cu sigla echipei 
Mustangs. Sunt alături de tine, amice! Bravo! Eşti cel mai tare! 

Gray lăsă în jos geamul de la portieră. 

— Messi, Kevin. 

— Pentru puţin, omule! Hai, Mustangs! Îţi ţin pumnii, Gray! 
Kevin se îndreptă grăbit înspre Ferrari, gâfâind ușor, iar capul lui 
aproape chel îi strălucea. Îmi poţi da un tricou? Vreau tare mult un 
tricou. Un tricou... 

Vocea lui Kevin slăbi în timp ce distanţa dintre ei creștea. Își închise 
geamul de la portieră, și după câteva cotituri, intră pe autostrada care 
ducea înspre casă. Se încadră cu Ferrariul său pe banda rapidă. 

Gray tot mai avea probleme cu șoldul, iar durerea îl chinuise în 
timpul antrenamentelor. Pierduse mult timp în ultima vreme cu 
recuperarea. Fizioterapeuţi, RMN-uri, masaje, băi de gheață. Echipa 

de doctori se hotărâse să-i facă mâine o injecție cu cortizon în mușchii 
lezaţi. 

Accidentările îl enervau cumplit. O mare parte din succesul său 
în NFL se datora faptului că era robust. Datorită norocului, sau 
moștenirii genetice, sau a unei combinaţii între cele două, i se oferise 
un trup care putea suporta o bătaie. Muschii, tendoanele și oasele 
lui erau croite pe măsura solicitărilor fotbalului profesionist. După 
accidentări, nu avea nevoie de brancardieri să-l ducă cu targa. Se 
ridica singur și ieșea de pe teren. 

Azi executase fiecare exerciţiu la antrenamente. Dar îl duruse, așa 
că nu jucase pe cât de bine ar fi putut și ar fi trebuit s-o facă. Nu 
suporta când juca sub potenţialul lui. 

Gray lăsă mașina să gonească, năpădit de frustrare. Prinse rapid 
suta de kilometri la oră. Acul continuă să urce. Adrenalina îi birui 
proasta dispoziţie. 

Aruncă o privire în oglinda retrovizoare și văzu o motocicletă care 
se încadră pe banda lui. Câteva secunde mai târziu, se uită din nou. 
Motocicleta se apropiase — 

Realitatea îi îngheață sângele în vene. Motocicletă neagră. Cască 
neagră și jachetă din piele. Motociclist cu un trup suplu. 

Aproape că făcu atac de cord. Primul instinct fu să frâneze brusc. 
Nu făcu asta deoarece acest lucru ar fi trimis-o chiar în bara de 
protecţie a Ferrariului său. În schimb, Gray încetini viteza treptat. 
Foarte încet. 

Dru. Cu siguranță era pe urmele lui de când... de când plecase 
de la antrenamente? Era protocolul standard pe care îl respecta 
cu stricteţe. Când ieșise pe poartă, atenţia lui îi fusese distrasă 
de Kevin. De atunci, se lăsase pradă propriilor gânduri. Uitase 
de cea care îl proteja, privise în oglinda retrovizoare doar din 
obișnuință. 

Nu-i venea să creadă că Dru fusese atât de curajoasă încât să-l 
urmărească la viteza aia. 

Inima îi bătea nebunește, iar mâinile îi tremurau în timp ce 
strângea cu putere volanul. Aproape că o spulberase într-o porțiune a 
autostrăzii deoarece avusese o sută optzeci de kilometri la oră, iar Dru 
fusese îndeajuns de perseverentă încât să-l urmărească. Dacă s-ar fi 

întâmplat ceva, ar fi avut o parte de vină. Simpla ideea că Dru ar fi 
putut fi victima unui accident din cauza lui îi provoca rău la stomac. 

Aruncându-i câte o privire din când în când, Gray trase pe dreapta 
cu grijă și o luă pe următoarea ieșire, care se întâmpla să fie cea care 
ducea înspre casă. La ieșirea de pe autostradă, Gray intră în parcarea 
unei biserici, iar Dru îl urmă. 

Parcă mașina, deschise brusc portiera și merse grăbit înspre 
motocicleta ei, cu şoldul săgetându-i de durere la fiecare pas. 

Dru coborâse deja de pe motocicleta ei Kawasaki și își scotea 
casca. 

— Eşti întreg la minte? spuse Dru, aproape țipând. 

— Dar tu? Gray îi vorbi pe același ton, făcându-și mâinile pumni. 

— O să te omori dacă tot conduci așa. Obrajii lui Dru erau 
îmbujoraţi de furie. 

— Eu? Eu eram cel care conducea o mașină. Tu mă urmăreai la 
viteza aia și nu te despărțeau decât două roți de asfalt. 

— E datoria mea să te urmăresc. 

Dru stătea dreaptă în faţa lui, purtând o pereche de ghete marca 
Dr. Marten și își ţinea cu o mână casca lipită de coapsă. 

— Am uitat că erai în spatele meu. Cineva cu destul de multă 
judecată și-ar fi văzut liniștit de drum și ar fi ajuns mai târziu acasă 
la mine. 

— Cum era să fiu sigură că mergeai înspre casă? Câteodată te 
oprești în locuri neplanificate. 

— Puteai să mă fi sunat, mârâi Gray. 

Sperietura pe care o resimţise din cauza lui Dru îl zăpăcise cu 
totul, iar apoi îl înfuriase. 

— De ce ai rămas cu mine? 

— Unu. Stăpânesc motocicleta și la viteze mari. Doi. Mi s-a 
încredințat sarcina de a te păzi. Protecţia e profesia mea, înţelegi asta? 
Așa îmi câștig existența. Dacă Sutton îmi plătește facturile, atunci 
sunt mai mult decât dispusă să-mi merit salariul. Dru vorbi fără 
oprire. Nu te-aș fi protejat dacă te-aș fi lăsat să gonești Dumnezeu 
știe unde la viteza aia. Hărțuitorul te-ar fi putut aștepta la destinație. 
Sau puteai să-ți fi accidentat Ferarriul de vreun biet șofer care ar fi 
încercat să se ferească din calea ta. 

Gray păși mai aproape de ea. Îi despărţea numai un pas. Ea nu 
se feri din calea lui, exact așa cum bănuise Gray. Trăsături frumoase 
deopotrivă cu cele incredibil de încăpăţânate îl înfruntau când Dru 
îl privi fără clintire. Gray nu mai întâlnise niciodată o femeie cu o 
voință la fel de puternică ca a lui. El avea o voință de fier. La fel era 
și a lui Dru. 

Voia s-o scuture bine sau să-i țină o predică. Ultimul lucru pe care 
voia să-l facă era să o ... 

Să o admire. 

Stând lângă ea, uitându-se la chipul ei neînfricat și la postura de 
luptătoare a lui Dru, Gray se simţi cuprins de admiraţie. l-ar fi fost 
mai ușor dacă ar fi putut s-o controleze cu o privire sau cu un cuvânt. 
Dar Gray nu putea face asta. 

Dru era puternică și curajoasă. Conștientizarea acestui fapt îl 
făcu pe Gray să se simtă că nu se putea ține pe picioare, ca și cum 
pământul de sub el se mișca. 

Lui Dru îi fremăta pieptul sub jacheta din piele. Un vânt rece își 
croi drum printre ei în timp ce un stol de mierle își luară zborul de 
pe terenul parcării. În urma lor, câteva frunze portocalii căzură la 
pământ. lar Gray fu cuprins de o dorință puternică după Dru. 

O dorea. 

Se stăpâni, trădat de reacția surprinzătoare a corpului său. Pariase 
cu Corbin că îi va da Rolexul lui dacă o va face pe Dru să-l sărute. 
Știuse că nu avea să fie o treabă prea anevoioasă. Dar în același timp, 
se așteptase să-și păstreze controlul. Nu-și pierdea capul cu femeile. 

— Dru, spuse Gray, încercând să pară rațional, nu mă aştept să-ți 
pui viața în pericol în schimbul siguranței mele. 

— Poate că tu nu te aștepți la asta, dar te asigur că șeful meu, 
Anthony Sutton, se așteaptă la asta. La fel și șeful tău, Brian Morris. 

— E ridicol, Dru. 

Gray nu merita ca Dru să-și pericliteze viața pentru el, iar situația 
lui nu era chiar atât de gravă încât agenții lui să se agite atât de mult 
din cauza presupusului său hărțuitor. 

— Dacă o mai dau în bară și conduc iarăși la fel de repede, nu mă 
mai urmări. 

Dru își înclină capul într-o parte. 

— Mi-ai da același ordin dacă aș fi bărbat? 

Vezi? La fel cum îi spusese lui Corbin, femeia simţea nevoia de a 
concura cu sexul opus. 

— Desigur. 

Deși răspunsul lui de fapt era categoric „nu”. Dacă unul dintre 
agenții lui bărbați ar fi în spatele lui chiar acum pe autostradă, Gray 
ar fi continuat goana spre casă și şi-ar fi cerut scuze tipului de abia 
când ar fi ajuns acolo. 

Dru nu avea să-i mulțumească pentru adevăr. lar Gray nu-i putea 
explica că dorința lui de a proteja femeile îi fusese întipărită în el în 
urma realitatea asta. lar Gray refuza să-și ceară scuze pentru așa ceva. 

El îi observă ochii ei migdalaţi și furioși, înconjurați de gene negre 
ca funinginea. O gură delicată. 

Doamne. Gura aceea. 

Gray se întoarse spre mașină. 

— Nu sunt obișnuit să fiu dădăcit de gărzile de corp. 

— O să te obișnuiești. 

Până ajunseră acasă la el, Gray nu depăși limita de viteză nici 
măcar cu un kilometru. Se târî pe asfalt cu Ferarriul lui, ţinându-și 
mâinile regulamentar pe volan. 

Ca lucrurile să nu scape de sub control cu Dru, Gray avea nevoie 
de un plan. Avea nevoie de acţiune. Altfel, risca să fie stârnit din nou 
de emoții și de dorință, așa cum se întâmplase de data asta. Cum 
putea un bărbat să o determine pe o femeie ca Dru să-l sărute? 

Gray nu credea că o abordare romantică ar fi dat roade. Dru avea 
să-i întoarcă drept în față avansurile și complimentele. Trebuia cumva 
să-i câștige prietenia. Așa va face. Avea să o facă să râdă. Să o asculte 
și să-i arate că intențiile lui sunt onorabile. 

Asta era abordarea de care avea nevoie. Dublată de multă răbdare. 

O doamnă cu un păr negru coafat în stilul lui Marilyn Monroe 
răspunse la ciocănitul lui Dru. Frizura s-ar fi potrivit unei tinere de 
vreo douăzeci de ani căreia îi plăcea stilul retro. Dar chipul din fața 
lui Dru părea să aibă peste optzeci. 

— Sunteţi Mildred Osbourne? întrebă Dru. 

— Da? 

Mildred, proprietara camionetei maronii Ford, trăia la ţară. Casa 
ei curată cu șindrile albe și cu jaluzele verzi era așezată pe un drum cu 
două străzi în mijlocul pustietății. 

— Mă numesc Dru Porter. Lucrez la firma Sutton Security din 
Dallas și vreau să vă pun câteva întrebări referitoare la camioneta dvs. 

Două mașini ocupau garajul lui Mildred. Niciuna dintre ele nu 
era o camionetă. 

Ochii albaștri ai lui Mildred, dați cu mascara, se făcură rotunzi. 

— S-a întâmplat ceva cu camioneta? 

— Nu. 

— Aţi dori s-o cumpăraţi? Aș fi bucuroasă să vând vechitura aia. 

— Nu, nu sunt aici ca s-o cumpăr. 

Dru îi oferi bătrânicii cartea ei de vizită. 

Mildred trase din țigară în timp ce o studie cu atenţie. Mildred 
n-avea mai mult de 1.50 metri, purta un hanorac galben din bumbac 
și pantaloni de trening asortaţi, cu elastic în jurul gleznei. 

— O firmă de pază, deci? Vrei să-mi vinzi un sistem de alarmă 
pentru casă? Pentru că nu avem nevoie de așa ceva. Avem un câine și 
o armă de vânătoare. 

Mildred râse ca un fumător împătimit, iar buzele ei roz se 
strâmbară ca a femeilor ușoare din filmele anilor 1930. 

— Nu mă aflu aici ca să vă vând un sistem de alarmă. Vreau doar 
să stau de vorbă cu dumneavoastră despre camionetă. 

Mildred îi făcu semn. 

— Atunci intră, păpușă. Eu și Walt mergem cu mașina la cazinoul 
din Durant azi ca să jucăm la aparate. Dar plecăm de-abia peste o oră 
sau două. 

O conduse pe Dru într-o casă îmbâcsită de fum de țigară. 

Gray și restul echipei aveau programat un zbor înspre New York 
în această după-amiază de sămbâtă pentru meciul de mâine. El îi 
povestise lui Dru cum decurgea o călătorie cu avionul cu cei din echipă. 
Nu-și ţineau spătarul scaunului drept în poziția de siguranţă și nici 
măsuța pentru tăvița de mâncare rabatată. Jucătorii se plimbau prin 
cabină de capul lor, încrezători că un avion care transporta o echipă 

NFL nu avea să se prăbușească niciodată. Chiar în acest moment, 
Gray probabil că se întindea pe locul său, în timp ce însoţitoarele de 
zbor forfoteau în jurul lui, sperând să aibă șansa de a-i lăsa numărul 
lor de telefon. 

Gray fusese ciudat de fermecător de când cu incidentul de ieri 
dimineaţă cu Ferrariul. Condusese atent peste tot. De vreo câteva ori, 
chiar făcuse ce îi spusese Dru. Șocant! Zâmbise foarte mult, îi pusese 
întrebări și o tachinase. Toate astea o făcură suspicioasă. N-avea cum 
să-l fi dat pe brazdă deja, nu-i așa? Nu. Fra prea frumos ca să fie 
adevărat. 

Mai devreme, în cursul zilei, când Dru îl privise cum se urcase în 
autobuzul echipei pentru a merge la aeroport, o cuprinse o urmă de 
regret. Poate că îi părea puţin rău că pleca. Habar n-avea de ce. Să fie 
oare pentru simplul fapt că Gray se comportase atât de înţelegător? 
Dar asta nu însemna că ar trebui să-i pese câtuși de puțin dacă 
rămânea sau nu acasă. Ar trebui să fie bucuroasă că scapă de el câteva 
zile pentru ca să se poată concentra mai bine pe rezolvarea cazului. 

Mildred o invită pe Dru să ia loc la o masă rotundă de bucătărie 
cu tăblia laminată, imitație lemn. O cutiuță dreptunghiulară plină cu 
pachetele de îndulcitor Sweet N Low” stătea de strajă lângă un suport 
pentru șervețele și o scrumieră cu chiștoace de țigări cu urme de ruj roz. 

— Îţi pot oferi ceva de băut? întrebă Mildred. Ceai cu gheaţă? 

— Nu, mulțumesc. 

— Un biscuit? 

Mildred deschise o pungă Ziploc”* și așeză un biscuit cu fulgi de 
ovăz și stafide pe un șervețel pentru Dru. 

— Tuturor le plac biscuiții făcuți de mine. 

— Nimănui nu i-au mai plăcut biscuiții ăia de douăzeci de ani! 
strigă vocea unui bătrân dintr-o camera nevăzută. 

— Păstrează-ți părerea pentru tine, Walt! urlă Mildred. 

Biscuitul nu părea să fie cine știe ce și de vreme ce cerealele cu ovăz 
și stafide fuseseră întotdeauna pe ultimul loc în topul preferințelor 


*  Îndulcitor artificial obținut în principal din zaharina granulată În. trad.]. 


Ziploc este o marcă de pungi și containere de depozitare cu fermoar 
reutilizabile, resigilabile În. trad.]. 

dulci ale lui Dru — oare cui îi plăceau cu adevărat stafidele? —, fu 
tentată să fie de partea lui Walt. Cu toate astea, mușcă din el și îi 
zâmbi politicoasă lui Mildred în timp ce mestecă. 

Biscuitul era... surprinzător de gustos. Dru nu era expertă 
în rețete. De cele mai multe ori mânca fie de la fast-food, fie 
semipreparate. Aluatul era pufos, stafidele i se topeau în gură și avea 
exact cantitatea potrivită de scorţişoară și de sare astfel încât să-i 
placă la nebunie. 

— Nu-i așa că-s delicioși? întrebă Mildred. 

— Foarte. 

— Îi plac biscuiţii mei! îi strigă Mildred lui Walt. Folosindu-se de 
molarii ei, mușcă și ea o bucată dintr-unul pe care și-l alesese anume. 

— Ba nu-i plac, răspunse Walt. E doar politicoasă. 

— Vezi-ţi de treaba ta, Walt! Mildred îi făcu cu ochiul lui Dru. 
Bărbaţilor de ispravă le place ca femeile lor să fie puţin obraznice. 

— În legătură cu Ford Rangerul dumneavoastră... spuse Dru. 

— Da? 

Mildred își ţinu ţigara între degete. Dru simţi cum plămânii 
i se strâng în mirosul toxic al nicotinei pe care era nevoită să-l 
inhaleze. 

— Gray Fowler este unul dintre clienții dvs. Vă este cunoscut 
numele acesta? 

— E jucător de fotbal? întrebă Mildred. 

— Da. 

Femeia mai în vârstă încuviință din cap. 

— În echipa Mustangs. 

— Corect. L-aţi întâlnit vreodată personal pe Gray Fowler? 

— Eu? Doamne fereşte, nu. Sunt la curent cu fotbalul pentru că 
Walt și băieții îl urmăresc destul de mult. Dar n-am fost niciodată la 
vreun meci. 

— Gray a primit niște amenințări. 

— O? Mildred își lăsă capul în față ca o pasăre. 

— Slujba mea este să-l apăr. 

— Ei bine, bravo ţie că-l protejezi, păpușă! E grozav! 

Mildred săltă în aer un pumn osos cu unghii ovale de culoarea 
piersici. 

— Sunt femeie, i-auzi cum răcnesc!* 

— Gray a văzut de câteva ori o camionetă maronie prin oraș. 
Mai exact de atâtea ori încât să se întrebe dacă șoferul camionetei îl 
urmărea, așa că și-a notat numărul de înmatriculare. lar dumneata, 
Mildred, ești proprietara ei. 

Fruntea lui Mildred deveni și mai încrețită. 

— Asta-i ciudat. 

— N-am văzut camioneta parcată în garaj. O mai conduceţi? 

— N-am mai condus-o de vreo cincisprezece sau douăzeci de ani. 
Zăcea aici şi ruginea. Walt n-a vrut să mă lase s-o vând — Mildred 
ridică tonul — deoarece tot spunea că ar putea avea nevoie de ea pentru 
a căra ceva într-o zi. 

— Aș putea avea nevoie de camioneta aia să car lemne de foc 
săptămâna viitoare! urlă Walt. 

— Nu, n-o să aibă nevoie, îi spuse Mildred lui Dru. 

Părul ei negru de culoarea cernelii era o minune. Cum se făcea ca o 
femeie de vârsta ei să-și păstreze părul atât de negru și de strălucitor? 

— Ca să transporte lemne de foc, Walt ar trebui mai întâi să poată 
ridica o bucată de lemn, spuse Mildred. Prea mult efort. 

— Unde este camioneta? întrebă Dru. 

— Cu câțiva ani în urmă, i-am spus fiului meu s-o ia de aici să n-o 
mai văd. Cred că el o conduce uneori când are ceva de transportat. 

— Și cum îl cheamă pe fiul tău? 

— Rich Osbourne. 

Dru își notă numele. 

Mildred mușcă din nou din biscuit. 

— Mă tem că ai greșit adresa, păpușă. Cu siguranță noi nu hărțuim 
pe nimeni. Părerea mea e că probabil camioneta noastră seamănă 
foarte bine cu cea pe care a văzut-o jucătorul tău de fotbal de vreo 
câteva ori. 

— Se poate să fie și asta. Rich locuiește aici, în Bonham? 

— Da. E camionagiu. Un bărbat care muncește din greu. 

— Mi-ar plăcea să-i dau un telefon. 


Aluzie la piesa cu același nume (I am a woman, hear me roar) al lui Helen 


Reddy, din 1971 În. trad.].. 

— Bineînţeles. 

Mildred îi dădu numărul de telefon al fiului ei. 

Dru îl adăugă în notițele ei, apoi se ridică. 

— Mulţumesc pentru că ați stat de vorbă cu mine. Apreciez asta. 

— Cu plăcere. 

Dru se îndreptă spre pragul camerei învecinate, cea din care se 
auzise vocea lui Walt. Înainte să plece, voia să-l vadă. 

— La revedere. 

Un bătrân uscăţiv care semăna cu Yoda din Războiul Stelelor o 
salută din locul de unde stătea cu ziare în poală, uitându-se la un meci 
la televizor. Îi zâmbi ștrengărește lui Dru, ca și cum era bucuros că 
fusese martoră la tachinările dintre el și Mildred. 

Dru nu credea că Walt sau Mildred ar fi fost hărțuitorii lui Gray. 
Totuși, Rich Osbourne putea fi. 

Dru conduse câțiva kilometri în josul drumului, apoi îl sună. 

Rich răspunse după al doilea apel. 

— Da? 

Dru se prezentă în același mod în care o făcuse cu Mildred. 

— Am verificat plăcuţele de înmatriculare, iar camioneta 
maronie pe care a văzut-o Gray Fowler este cea pe care o conduceţi 
dumneavoastră. 

Urmă o pauză. Având în vedere vârsta mamei lui, Rich avea în jur de 
cincizeci sau șaizeci de ani. Vocea lui joasă și ușor răgușită, cu un puternic 
accent texan, îi oferi lui Dru imaginea mentală a unui bărbat masiv. 

— Crezi că eu sunt cel care îl urmăresc pe Gray Fowler? 

— Nu, nu neapărat. Încerc numai să pun lucrurile cap la cap. 

— Nu sunt eu persoana aia. 

— Bine. 

— Când și unde a fost zărită camioneta noastră? 

Dru îi spuse. 

Urmă o nouă pauză. 

— Am scos-o pe soţia mea la cină în acea seară, în Dallas. 

— Conduceţi des camioneta atunci când ieșiți cu soția în oraș? 

Dru îi adresă întrebarea, fără nicio umbră de acuzaţie. Totuși, o 
camionetă ruginită și veche de zeci de ani părea o alegere ciudată 
pentru o întâlnire în oraș. 

— Câteodată. Când mașinile noastre nu prea au benzină sau când 
încercăm să nu forjăm prea mult mașina închiriată. 

— Sunt în Bonham azi, spuse Dru. Dacă sunteţi acasă, aș dori să 
trec pe la dumneavoastră și să vă pun mai câteva întrebări. 

Interacțiunea față în față îi garanta întotdeauna lui Dru cea mai 
exactă evaluare a unei persoane. 

— Mă aflu pe autostrada 40 care duce spre vest, la o oră distanță 
de Amarillo. Poţi să mă întrebi ce vrei acum. 

Dru vru să știe dacă el sau cineva din familia lui îl cunoscuse 
vreodată pe Gray. Rich răspunse că nu-l știa personal. Când îl întrebă 
în ce scopuri folosea camioneta, în afară de ieșirile ocazionale în 
oraș, el spuse că o întrebuința cel mai des când avea nevoie să care o 
încărcătură. 

Odată ce terminară convorbirea, Dru sună la sediul central al 
firmei Sutton Security. O rugă pe Julie, specialista din echipa tehnică 
a firmei, să încerce să-i găsească adresa lui Rich Osbourne din 
Bonham, Texas. În mai puţin de un minut, Julie îi trimise un mesaj 
lui Dru cu adresa lui Rich. 

Casa lui Rich era pe un teren umbros, în apropierea lacului 
Bonham, și arăta ca și cum ar fi fost construită în anii ‘80, cu urme, 
de vopsea bej, din loc în loc, și cu șindrile înnegrite din lemn. Înainte 
de a-și găsi un loc unde să poată opri, Dru zări camioneta maronie 
parcată la o oarecare depărtare de ușa închisă a garajului. 

Bătu la ușa din față a casei. Apăsă butonul soneriei și aşteptă. 
Pentru că nu răspunse nimeni, se îndreptă spre camionetă. Era 
încuiată. Studie cu atenţie caroseria, se uită înăuntru și făcu mai 
multe poze. 

Cu toate că era un vehicul vechi, se prezenta într-o stare destul de 
bună. Anvelopele erau umflate și păreau să fi fost spălate în ultimele 
săptămâni. Camioneta nu-și câștigase un loc în garaj, ceea ce însemna 
că era posibil ca Mildred și Rich să fi avut dreptate în ce privește 
faptul că era folosită doar din când în când. 

Când Dru se întoarse la biroul din Dallas al firmei Sutton, o 
rugă pe Julie să caute tot ce poate descoperi interesant în legătură cu 
Rich. Nici conversaţia telefonică cu fiul lui Mildred, nici casa lui, nici 
examinarea camionetei nu-i oferiseră acea doză de adrenalină și acel 

sentiment de justeţe și certitudine pe care le experimenta uneori când 
descoperea un indiciu viabil. 

În momentul acesta, Rich și camioneta maronie a mamei lui 
puteau să mai rămână puţin pe lista de suspecți. Doar atât cât să se 
asigure că nu erau deloc implicaţi în cazul lui Gray. 


R 


Meg se trezi după un pui de somn luni după amiază cu ochii 
încețoşați și cu capul greu. Nu se simţise prea bine în weekend, iar 
pe parcursul zilei de azi începu să se simtă mai rău. Era extenuată, cu 
ușoare grețuri și dureri de cap. Rezolvase cele mai urgente treburi ale 
Fundaţiei Cole și se dusese acasă cu mașina, gândindu-se că un pui 
de somn avea să o ajute. 

Precaută se ridică în șezut și își trase picioarele peste marginea 
patului. O trecu un val de greață. 

De obicei încerca să se încurajeze singură atunci când primele 
simptome de rău își făceau apariția. Eşzi bine, Meg. Eşti bine! 
Câteodată chestia asta funcționa. 

Dar, de data asta, Meg nu mai putea nega situația. Se simţea 
cumplit de rău. Gândul ăsta o descuraţă, iar o durere surdă îi pulsă 
în cap. 

Nuanţele maronii nisipoase și alb cremoase ale dormitorului lor o 
înconjurau. Lumina aurie a după-amiezii pătrundea prin numeroasele 
ferestre, scoțând în evidență coronița de toamnă pe care o agățase pe 
șemineul de piatră — 

Meg începu să vadă neclar. 

O cuprinse panica până în măduva oaselor. Gemenii. 

Ceva nu era deloc în regulă. Clipi de mai multe ori, dorindu-și 
să vadă normal. Imaginea rămase tot neclară. Apoi privirea i se 
încețoșă. 

Își lăsase telefonul pe măsuța de toaletă. Meg îl căută pe 
bâjbâite. Cu degete tremurânde, îl sună pe Bo. Respiră, Meg. 
Încetișor, rar. Inspiră şi expiră. Îşi închise ochii astfel încât să nu 
aibă o imagine distorsionată a dormitorului ei obișnuit. Cât timp 
telefonul sună, își puse o mână pe burtică și îi îndemnă ușor pe 

bebeluşi. Lovizi-mă, îi rugă ea. Miscari-vă şi arătati-mi că sunteți 
bine. 

Nu simți nicio mișcare. 

— Bună, Contesă. 

Auzind vocea liniștitoare a lui Bo, Meg aproape că plânse de 
ușurare. 

— Ceva nu este în regulă, spuse ea, încercând să-și păstreze calmul. 
Vederea mea. E dublă. Mă simt de parcă sunt pe punctul de a leșina. 

— Unde ești? 

— Acasă. 

— Vin imediat. 

— Bine. 

Vocea lui Meg se frânse. 

— Sunt aici, la fermă. Îmi ia doar câteva minute să ajung acasă. 
Deja am pornit. 

Ferma de cai la care lucra Bo se afla în apropierea proprietăţii de 
la Whispering Creek. 

— Nu închide telefonul, spuse el. Vorbește cu mine. 

— Așa o să fac. 

Meg apucă telefonul precum un colac de salvare și continuă 
să-și pună palma pe burtică, rugându-se fierbinte să simtă mișcarea 
bebelușilor. Tot nimic. 

Se luptase cu atacurile de panică în trecut. Anxietatea, vechiul ei 
dușman, se năpustea din nou asupra ei. Gonea după ea ca un tren de 
marfă. Pieptul începuse deja să i se strângă. La fel și gâtul. Începu să 
respire tot mai precipitat în ciuda eforturilor de a se controla. Dacă... 
dacă se întâmplase ceva teribil cu bebelușii ei? 

— Sunt tot aici, spuse Bo. Vorbește cu mine. 

Cuvintele lui Bo se luptau cu spaima, chemând-o înapoi de pe 
marginea prăpastiei. 

— Și eu sunt tot aici, spuse ea. 

— Spune-mi ce-ai simţit toată ziua. Începe cu stările pe care le-ai 
avut de dimineaţă. 

Meg vorbi. Prin faptul că era preocupată să-și amintească ceva, 
însemna că nu se mai concentra atât de mult asupra fricii, iar acest 
lucru o ferea să se hiperventileze. Totuși, vocea ei. Vocea îi suna moale 

și goală. Bo nu trebuia s-o întrebe dacă îi era frică. Ştia că Bo înțelegea 
deja, numai din vocea ei, cât de mult agoniza Meg. 

Își deschise ochii și își verifică vederea. Totul arăta normal. Fu 
cuprinsă de ușurare. Totul era în regulă — 

Dormitorul deveni din nou neclar, ca și cum Meg se uita printr-o 
cameră care îi defocaliza imaginea. Nu. Ce se întâmpla? Ceva nu era 
în ordine. 

Bo sosi și o luă imediat în brațe. El era tăria ei. Căminul ei. Bo o 
îmbrățișă, apoi îi ținu chipul în fața lui. 

— Totul o să fie bine. 

Meg îl vedea perfect. Trăsăturile masculine, părul negru tuns 
scurt, ochii aceia cenușii pe care ea îi iubea. Slavă Domnului pentru 
binecuvântarea de a-l putea vedea clar. Bo pălise. Și respira mai 
repede, probabil pentru că se grăbise să ajungă la ea. Dar acei ochi pe 
care îi iubea îi comunicau o încredere statornică. 

— Bebelușii, spuse ea. 

— Sunt în regulă, insistă el. 

Bo nu avea cum să fie sigur de asta. Cu toate astea, aparenta lui 
certitudine îi dădea lui curaj. 

— Poţi să mergi până la mașină? întrebă el. 

— Cu ajutorul tău. 

— Să mergem, atunci. Te duc la spital. 

ai avea puțin de mers și Dru era pe cale să intre 

într-unul dintre puținele bastioane masculine în 

care nu pătrunsese încă. Avea să fie prima dată când 
punea piciorul în vestiarul bărbaților. 

După o nouă victorie a echipei Mustangs, Gray se întorsese din 
New York noaptea trecută, târziu, în timpul turei lui Weston. În urmă 
cu o jumătate de oră, Mack îi trimisese un mesaj lui Dru ca să-i spună 
că Gray făcea cumpărături la Nordstrom, în mallul luxos North Park 
din Dallas. Îi explicase că îl însoţiseră pe Gray la o cabină de probă 
separată de cele publice, care nu era disponibilă persoanelor de rând, 
fiind rezervată cumpărătorilor împătimiți. 

Ceasul lui Dru arăta ora două după-amiază. Tura ei începuse și, 
de vreme ce Mack o asigurase că toată lumea din cabină se comporta 
decent, intră. 

Gray, stătea cu spatele la ea, pe un scăunel pentru picioare, capitonat 
cu mochetă, înălțimea lui fiind cât două trepte. Oglinzi verticale îl 
reflectau din trei unghiuri diferite. Era fără cămașă, îmbrăcat numai 
cu o pereche de pantaloni de costum, un croitor stătea aplecat la 
picioarele lui prinzându-i tivul cu ace. 

Dru se opri, își încrucișă braţele și întâlni privirea lui Gray în 
oglindă. 

Gura lui se arcui într-un rânjet la vederea ei. 

Vânzătorul care se ocupa personal de Gray,un tip spilcuit, îmbrăcat 
într-un costum din trei piese, se tulbură la vederea ei. 

— Jertaţi-mă, doamnă, aceasta este o cabină privată — 

— Este cu mine, îi spuse Gray. 

Tipul spilcuit își strânse buzele. Nu avea să-l contrazică. 

— Salutare, Dru. 

— Salutare, Gray. 

— Am programat un eveniment caritabil la care trebuie să particip 
peste câteva seri. Aveam nevoie de ceva potrivit ce să îmbrac cu acea 
ocazie. 

— Eu nu-ți stau în cale. 

Când Dru observă cu atenţie detaliile locului, i se păru oarecum 
dezamăgitor. Arăta exact precum cabinele de probă frumos capitonate 
rezervate femeilor bogate în care mai intrase. 

Însă pieptul dezgolit al lui Gray? Era impresionant. 

Muschii lui bine conturaţi îi confereau o splendoare atletică de 
netăgăduit. Nu și-i antrenase doar ca să se fălească cu ei. Îi lucrase 
pentru că era un jucător profesionist de fotbal. Gray nu era suplu. Dar 
nici nu avea colăcei de grăsime. Trupul era bine lucrat și musculos. 
Da, frumos în felul lui. Perfect, nu. O vânătaie largă i se întindea 
peste coaste. Câteva cicatrici vechi și albe îi marcau pielea. Un tatuaj 
începea de pe unul din pectorali și urca până spre umăr pentru a se 
încolăci peste partea superioară a brațului. Dru nu mai vedea alte 
tatuaje, decât pe acesta. Era realizat din linii drepte, îngroșate și 
forme grafice, de inspirație mayașă. Lui Dru i se păru că tatuajul era 
îndrăzneț, la fel ca el. 

— Ce mai faci, dulceaţă? întrebă Gray. 

Într-o clipă, sentimentele ei de admirație se risipiră precum un 
balon de săpun. 

— N-am mai văzut-o de când am plecat la New York sâmbătă, îi 
spuse Gray tipului spilcuit. Mi s-a părut o veșnicie să stau departe de 
ea timp de două zile. 

— Mm, murmură vânzătorul. 

Big Mack, care stătea la marginea cabinei, își plimba privirea de la 
ea la Gray cu un interes plin de amuzament. 

— Nu ştiu ce să zic, spuse Dru nepăsătoare. Sfârșitul de săptămână 
a trecut destul de repede pentru mine. 

— Pentru mine, fiecare oră s-a scurs extrem de greu. Minţea mult 
prea prost. Fiecare minut mi s-a părut o eternitate. 

Croitorul își termină lucrul. De îndată ce omul se ridică în 
picioare, Gray se îndreptă spre ea. Dru își stăvili impulsul de a-l 
lua la șuturi sau de a-l apuca de beregată. Dru îl lăsă să o ia în 
brațe. 

Gray se interpuse cu spatele între ea și cei care îi priveau, astfel 
încât aceștia să nu o vadă pe Dru cum se uită furioasă la el. El chicoti 
și o îmbrățișă și mai strâns. 

Trupul lui era delicios de cald. Braţele lui puternice aveau în ele 
atât tărie, cât și o surprinzătoare blândeţe. Aroma lui fină care venea 
probabil de la vreun săpun scump îi stârni simţurile. Mirosea grozav 
de bine. 

El își cobori capul aproape de urechea ei. 

— Mai slăbești puţin din strânsoare? Sau continui să stai așa de 
înțepenit ca un portdrapel? 

— Ca un portdrapel. 

— Haide. De dragul martorilor. 

— Nu sunt plătită atât de mult încât să impresionez privitorii. 

— Îți măresc leafa. 

— Nu ești angajatorul meu. 

Gray îi dădu drumul, dar nu înainte de a o lua de mână. 

— Dru încearcă să mă convingă să ne retragem în zona privată 
a cabinei de probă astfel încât să mă poată saluta cum trebuie, dacă 
înțelegeți ce vreau să spun, le spuse el celorlalți. Avu tupeul să le facă 
cu ochiul. Dar am convins-o să aștepte până mai târziu. 

— Glumește, îi informă Dru. N-am spus așa ceva. 

— Bineînţeles că da, Dulceaţă. Dar mă cunosti. Sunt strict când 
vine vorba de decență. 

— Și eu ţi-aș aplica ceva strict, murmură Dru pe sub mustață. 

În timp ce Gray își schimbă hainele, Mack și Dru vorbiră puţin în 
afara cabinei de probă. Fa îl aşteptă singură, analizând cu grijă forfota 

din acea zonă a magazinului atunci când el ieși. Purta o pereche 
veche de blugi, o șapcă uzată de fotbal și o cămașă din bumbac gri, cu 
mâneci lungi, suflecate în jurul încheieturii mâinilor. 

— Te-ai ales cu vânătaia aia ieri? întrebă ea. Când ai primit 
pasa de la mijlocul terenului și ai fost trântit la pământ de jucătorul 
defensivei? 

Duminică lucrase, așa că Dru urmărise din nou meciul de la 
biroul ei de la Sutton Security. Între reprize, adunase date de contact, 
stabilise trasee și rute alternative pentru programul lui Gray din 
săptămâna care urma. 

Buzele lui Gray se arcuiră. 

— Îmi analizai coastele? 

— Sunt antrenată să observ detalii. 

Începură să coboare pe unul dintre culoarele gresiate ale 
magazinului. Vigilentă, Dru se uită cu atenţie peste tot în jurul lor. 
Cine ar putea reprezenta o ameninţare? 

— Vânătaia e din timpul meciului? 

— Da. 

— Și șoldul tău accidentat? 

— Încă mă mai supără. 

— Dar meciul de ieri nu ţi-a agravat durerea? 

— Nu. 

— O să fie nevoie sau nu să te scot de aici într-un cărucior cu 
rotile? 

Gray nu răspunse fiindcă atenţia îi era distrasă de părul ei. Își 
întinse mâna ca și cum ar fi intenționat să-i prindă o șuviță — 

Dru îi dădu mâna la o parte. Ce credea că face de se întindea după 
părul ei în felul ăsta? 

El părea amuzat, ceea ce o înfurie pe Dru. Nu voia să-l distreze. Ci 
să-l intimideze, astfel încât Gray să i se supună așa cum avea obiceiul 
să facă în general cu ceilalți clienți. 

— Mă surprinde faptul că te-ai uitat la meciul meu, Dru. Credeam 
că ești fana echipei Cowboys. 

— Chiar sunt. Dacă mă tai pe braț, sângele meu curge albastru și 
argintiu. 

— Înmm. 

Pășiră în tăcere câteva clipe. 

— A luat Corbin legătura cu tine de când cu cina de alaltăieri 
seară? A menţionat ceva despre asta când am fost plecați... 

— M-a sunat de două ori. 

— Si? 

— Și ce? E chipeș, abordabil și e atacant. E mai mult decât bine- 
venit să mă sune. Îmi place de el. 

Fra chiar imposibil ca vreunei femei să nu-i placă de Corbin. Ar 
fi fost împotriva legilor naturii. 

Gray se opri, așa că şi Dru se opri. Ea verifică zona din spatele lor. 
Acum cine reprezenta cea mai mare amenințare? 

— Îţi place de el ca prieten? întrebă Gray. Sau ca iubit? 

Dru se încordă. 

— Ce te interesează pe tine? 

— Eu sunt cel care te-a prezentat lui Corbin. 

— Asta nu-ți dă dreptul de a-ţi băga nasul în treburile mele. 

Gray se uită cu atenție la Dru, consternat. 

— Corbin e unul dintre cei mai buni prieteni ai mei. Dar nu cred 
că ar trebui să ieși cu el. Nu-i potrivit pentru tine. 

— Interesant. El mi-a zis același lucru despre tine. 

— Serios? 

— Da. Dar l-am informat că, indiferent dacă ești sau nu un 
partener de dorit, chestia asta nu mă privește. Eşti clientul meu. Vezi 
cât de frumos nu m-am băgat eu în viața ża? 

— Corbin are picioare urâte. 

Dru zâmbi. Gray scotea în evidență defectele prietenului său în 
efortul de a o face să renunțe. 

— Aha. 

— Și cântă îngrozitor. 

— O să rețin chestia asta. 

— Eu am picioare bune și știu să cânt. 

— Nu mă interesează dacă ai sau nu picioare bune și dacă poți 
cânta. Eşti doar clientul meu. 

Gray o privi drept în ochi, fără să clipească. Era un tip masiv, 
periculos, un bărbat care se ridicase la înălțimea așteptărilor atunci 
când trecuse de la facultate la fotbalul profesionist. Muncitor, 

hotărât și direct, Gray trecea la de la o femeie la alta așa cum Fi 
devora mâncarea de câini. Ochii lui erau de un verde electrizant. Și, 
din nefericire pentru ea, acum știa și cum arăta fără cămașă. Și toată 
chestia asta o zăpăcea un pic. 

Tensiunea dintre ei se adânci. Era palpabilă. 

Gray se întoarse și începu din nou să meargă. Fa își potrivise 
pasul cu al lui, surprinzând o gașcă de trei angajate de la magazin 
uitându-se la ei. Una dintre ele tot arăta cu mâna înspre Gray, dar o 
lăsă repede în jos atunci când Dru se încruntă. 

— Vrei să-ți cumpăr ceva? întrebă Gray. 

— Nu. 

— Ghinion. Trebuie să mă urmezi oriunde mă duc, corect? 

— Doar dacă nu-ţi fac electroșocuri. Atunci va trebui să mergi 
unde te trag eu. 

— Intrăm la raionul pentru femei. 

Câteva clipe mai târziu, Gray era în magazinul cu cele mai scumpe 
articole de îmbrăcăminte. Dru așteptă pe holul mallului. 

Își făcea majoritatea cumpărăturilor online. Nu-i plăcuse niciodată 
să se plimbe cu sacoșe pe brațe, să se uite la lucruri și să probeze 
haine. Cu siguranță, nu pusese niciodată piciorul în cele mai scumpe 
magazine. Îi plăceau lucrurile de calitate, dar dacă ar fi dispus de banii 
necesari pentru a cumpăra astfel de haine, Dru i-ar fi folosit să-și 
pregătească cabana de iarnă. 

Dru se forță să-și concentreze atenţia asupra persoanelor care 
îi înconjurau. Lamentabil era faptul că nu se putea concentra pe 
misiunea ei. Creierul ei tot reanaliza momentul care se petrecuse între 
ei. Se holbaseră unul la altul și, preț de o clipă, Dru fusese dureros 
de conștientă de Gray ca bărbat. Nu de el ca jucător de fotbal sau 
ca persoana care primea amenințări cu moartea și nici de cineva de 
care Dru era responsabilă. Ci de Gray ca bărbat. Ea se înfierbântă, iar 
pielea i se înroși. 

Își permisese să întreţină o prietenie formală cu el. Şi, exact atunci, 
trupul ei tânjise după ceva mai mult. 

— Ce zici de asta? Gray ţinu în mână o rochie din șifon de un 
albastru spălăcit cu ștrasuri peste piept. Gray glumea. 

— Îţi baţi joc de mine. 

— Nu-i suficient de bună pentru gustul tău, Războinco? 

— Războincă? 

— Eu și Corbin credem că ai putea fi protagonista propriei tale 
cărți de benzi desenate. 

— E cel mai emoţionant lucru pe care l-am auzit vreodată din 
gura ta. 

Gândul că Gray o considera potrivită pentru o serie de benzi 
desenate îi plăcea mai mult decât ar fi trebuit. 

— Aș fi perfectă ca personaj de benzi desenate. 

— Nu trebuie să mă convingi pe mine, spuse Gray în timp ce se 
îndepărtă. Apropo, mie mi-a venit ideea cu numele de Războinica. 
Nu lui Corbin. El nu e foarte creativ. 

El se întoarse cu o rochie superbă neagră. Ștrasuri aurii erau 
presărate de-a lungul ambilor umeri ai acesteia. 

— Dar ce zici, de asta? întrebă Gray. 

Dru îl urmărise și observase că el nici nu se uitase la prețul de pe 
etichetă. 

— Nu, mulțumesc. 

— Ce măsură porți? 

— Măsura căreia îi place să-și cumpere singură hainele. 

Gray merse înspre casa de marcat și înmână rochia vânzătoarei. 
Dru își dădu ochii peste cap. Dacă el nu avea destulă minte încât să 
nu risipească sute de dolari pe o rochie pe care ea nu avea de gând să 
o poarte, atunci nu merita să aibă acei bani. 

Telefonul lui Dru vibră ușor, anunţând-o că primise fie un mesaj, 
fie un apel. În mod obișnuit, l-ar fi ignorat până când prindea o 
pauză. Bâzâitul ăsta părea a fi un semn rău ce îi provocă un fior pe 
sira spinării. Își verifică telefonul și văzu că primise un mesaj de la Bo. 
Inima i se strânse de grijă în timp ce îl citi. Ascunzându-și telefonul, 
Dru începu instinctiv să se roage. 

— Ce s-a întâmplat? Gray se apropie, ţinând în braţe un umeraș 
și o rochie acoperită cu o husă. 

— Fratele meu a dus-o pe cumnata mea, Meg, la spital. E gravidă 
cu gemeni, dar termenul e de-abia peste câteva luni. Ceva nu este în 
regulă. 

— Spitalul e în apropiere? 

— La vreo jumătate de oră distanță. 

— Atunci hai să mergem. 

Dru șovăi. 

— Rolul gărzilor de corp este de a-și proteja clienții, Gray. Nu 
invers. 

— Așa este, dar situația asta e specială. Cumnata ta e în spital. 
Așa că amândoi trebuie să ajungem și să ne asigurăm că se simte bine 
deoarece tu nu poți merge fără mine. Corect? 

— Corect. 

— Nu sunt atât de ticălos încât să mă aştept să ignori situația asta, 
Dru. Haide. 

— Ai întâlniri în după-amiaza asta. 

— De-abia peste câteva ore. Putem lua mașina mea. 


R 


Meg stătea întinsă pe un pat în camera de urgență în timp ce 
o asistentă pregătea aparatul de monitorizare a ritmului cardiac al 
bebelusilor. Femeia sporovăia plăcut. Meg făcu tot posibilul să-i 
răspundă, dar îi venea greu să fie la fel de amabilă — inima îi bătea cu 
putere, iar frica o încolțise și puse stăpânire pe ea la fel cum se simțea 
un animal prins într-o cușcă. 

Bo era lângă ea, și o ţinea de mână. 

Asistenta așeză senzorii de monitorizare pe burtica lui Meg. Nu 
se auzi nimic. Ea îi mută în altă parte, căutând bătăile cordului fetal. 

De-a lungul săptămânilor de sarcină, Meg se obișnuise cu sunetul 
plăcut al inimioarelor micuţilor. Înghiţi în sec, străduindu-se să se 
calmeze. Doamne... rosti ea în gând, neputând să-și ducă mai departe 
rugăciunea. 

În acei ani lungi de infertilitate, cunoscuse mult prea bine suferința 
provocată de întreruperile spontane de sarcină. Nu mai suport încă 
o lovitură, Doamne. Mintea şi sufletul lui Meg se răzvrăteau la 
această posibilitate. Pierderile de sarcină fuseseră zdrobitoare, dar se 
petrecuseră în primul trimestru. Nu ajunsese niciodată până în acest 
stadiu. 

Meg și Bo... începuseră deja să amenajeze camera gemenilor. 

Pătuţurile, braţele ei și locul special din inima lui Bo, toate îi așteptau 
pe bebeluşi. 

Ss57, ssst, sss, ssst. Sunetul rapid și ritmic al bătăilor cordului fetal 
apărură în sfârșit pe monitor. Meg nu-și dăduse seama că-și ținuse 
respiraţia, dar odată ce le auzi răsuflă cu putere. Eliberarea pe care o 
resimţi îi detensionă mușchii încordaţi. Asistenta mișcă senzorul de 
mișcare, iar bătaia acelei inimioare se uni cu cea de-a doua. 

Bo o strânse pe Meg de mână, iar ea îi zâmbi slab. Multumesc, 
Doamne. Multumesc pentru mila Ta. 

Vederea îi revenise la normal, iar bătăile inimilor bebelușilor ei 
erau puternice. Lotuși, ceva nu era în regulă. Certitudinea acestui fapt 
i se strecură în inimă. Ceva cauzase tulburarea ei de vedere, de asta 
era sigură. 

Obstetricianul ei fusese chemat și dorea să-i facă mai multe teste. 


R 


Un grup de copii se năpustiră să o salute pe Dru când ea și Gray 
intrară în sala de aşteptare a spitalului, de la etajul unde se afla 
Meg. Gray privi cum o fată și un băiat își încolăciră brațele în jurul 
picioarelor lui Dru. Cel mai mic, un băiețel care nu părea să aibă mai 
mult de doi ani, îi sări din mers în brațe. 

Dru prinse băiatul, lipindu-i capul de pieptul ei și sărutându-l pe 
păr. El își puse mânuța grăsuță după gâtul ei. 

— Ai mâinile lipicioase, Connor, spuse Dru. Ce-ai mâncat? 

— Tati ne-a adus bomboane pe băț, răspunse fata. Ea părea să fie 
în clasa a treia sau a patra. Avea părul blond închis și purta ochelari. 
Are mereu bomboane pe băț în buzunar atunci când ne scoate la 
plimbare ca să le dea băieților atunci când încep să facă nazuri. Dacă 
le dă lor, atunci trebuie să-mi dea și mie o bomboană, deși nu sunt 
niciodată agitată. 

— Bomboane pe băț, deci? Dru desfăcu mâna lui Connor de pe 
gâtul ei. Unde e a mea? Fa se făcu că-l linge pe palmă. 

Toţi cei trei copii chicotiră. Gray își dădu capul pe spate și ridică 
din sprâncene. O etichetase rece și lipsită de emoţii. Dar se părea că 
nu era așa cu toată lumea. Pe unii, chiar îi iubea. Dovada acestui fapt, 

îl bulversă, era ca și cum Gray ar fi crezut că luna era pătrată, ca mai 
apoi să-și dea seama că fusese mereu rotundă. 

— Ce aromă aveau bomboanele voastre pe băț? îi întrebă Dru pe 
copii. 

— A mea era cu cireșe! răspunse cel mai mare dintre băieți. 

— Serios? [a să vă văd limbile. 

Copiii ascultară și făcură după cum li se ceruse. 

— Bine, atunci, spuse Dru. A ta arată a cireşe, Hudson. A ta arată 
a măr verde, Addie. Şi tu a trebuit să ai... ăă... oricare fruct de culoare 
albastră, Connor. Afine? 

— Albastru! strigă cel mic. 

Dru îi aruncă o privire lui Gray. 

— Aceștia sunt nepoții și nepoata mea. Mai am o nepoată, care e 
bebeluș, dar se pare că tatăl ei n-a adus-o azi. 

— N-a adus-o, zise fetița. 

— Băgaţi-vă toți limbile în gură, spuse Dru. Acesta este domnul 
Fowler. 

Copiii clipiră, ușor timizi. 

— Salutare, spuse Gray. 

Fi încuviințară din cap, apoi începură să-i spună lui Dru cum 
poneiul lor, Whitey, se îmbolnăvise de gripă. Dru ascultă cu atenție. 

De ce se grăbise Gray s-o judece? Avea obiceiul ăsta, de a pune 
etichete oamenilor. 

Dru e rece. 

Gray e demn de încredere. 

Dru e inofensivă. 

Gray e un ticălos. 

Așa se apărase în vremea copilăriei, atunci când siguranța lui 
emoțională și fizică depinsese doar de el și abordarea lui făcuse 
diferența dintre viață și moarte. Se mai pomenea făcând acest lucrul 
fără să vrea. Emitea judecăți la adresa celor din jur și apoi îi eticheta. 
Acele etichete îl protejau și-i ţineau pe ceilalți la distanţă. 

În ciuda voinţei sale, Gray ajunsese s-o placă și s-o respecte pe 
Dru. De ea nu se lipea eticheta pe care el încercase să i-o pună. Ceea 
ce îl făcea să se simtă inconfortabil. Nu i-ar fi displăcut dacă Dru i-ar 

fi vorbit și l-ar fi ascultat așa cum făcea cu nepoţeii ei. Și o astfel de 
relaționare l-ar fi stresat. 

Deși era o femeia mică, Dru începuse să ocupe mult loc în 
gândurile lui. De fapt, de când îi începuse tura în după-amiaza asta, 
Gray se gândise atât de mult la ea încât durerea din șold și din coaste 
păli. 

Va trebui să aibă grijă. Să o convingă pe Dru să-l sărute din propria 
ei inițiativă și, în același timp, să nu se implice prea mult emoţional, 
avea să fie ca și cum ar încerca mersul pe sârmă. 

Un bărbat şi o femeie mai în vârstă se apropiară, urmaţi de 
doi bărbați de vârsta lui Gray. Dru îi prezentă pe părinții ei, 
Nancy și John, părinţii ei, pe fraţii ei, Ty și Jake. Toți dădură 
mâna cu Gray. 

Nancy îl trată cel mai călduros. John, care era îmbrăcat ca un 
cowboy autentic, avea bunele maniere ale atât de multor bărbați pe 
care Gray îi cunoscuse crescând într-un orășel din Texas. Atât Ty, cât 
și Jake, păreau că-l măsoară din priviri. Niciunul dintre ei nu părea 
să-l înghită. Dru îi explică că micuţii erau trei dintre cei patru copii 
ai lui Ty. 

Familia nu ştia nimic despre Meg, în afara faptului că starea ei și 
a bebelușilor era stabilă. ÎI așteptau pe Bo să vină dintr-o clipă în alta 
și să le aducă noutăți. 

În timp ce membrii familiei Porter vorbeau între ei pe un ton 
serios, Gray îi examină, încercând să găsească asemănări. Jake și Dru 
aveau același păr negru și trăsături bine definite, cu excepția cicatricei 
lui crestate ce-i brăzda o parte a feței. Ty și Dru aveau amândoi ochi 
albaștri. Dru părea să fi moștenit trupul zvelt de la tatăl ei. Mama ei, 
era de înălțime medie și osoasă. Părul scurt și negru al lui Nancy avea 
o șuviță bogată grizonată chiar în față. Își legase o eșarfă sau un batic 
în loc de bentiță de cap. Eșarfa, împreună cu tunsoarea scurtă — ce 
părea coafura unei femei căreia încerca să-i crească părul din nou — îl 
făcu pe Gray să se întrebe dacă nu cumva Nancy era o pacientă care 
se recupera după cancer. 

Gray observă că Dru stătea la marginea grupului, astfel încât era 
cu spatele la perete — ca să vadă mai bine, presupuse el. Chiar și acum, 
era cu ochii în patru. 

Tot încerca să-l protejeze? Aici? Dacă hărţuitorul lui s-ar fi 
năpustit în sala de așteptare cu o armă automată, acesta ar fi pășit în 
fața lui Dru. Nu în spate. 

Un bărbat cu părul negru,tuns apăru de după colț. Acesta trebuia 
să fie Bo, fratele cel mai mare al lui Dru și soțul lui Meg. Arătând 
obosit, dar calm, el își îmbrăţișă membrii familiei, făcu cunoștință cu 
Gray, apoi făcu un pas înapoi, băgându-și mâinile în buzunarele din 
față ale blugilor săi. 

Părinţii, frații și sora lui așteptau încordaţi în tăcere. 

— Meg și bebelusii sunt în ordine, îi linişti Bo. Dar Meg are ceva 
numit preeclampsie. 

— Ce-i asta? întrebă Ty. 

— Apare doar în timpul sarcinii și se manifestă prin hipertensiune. 
Încordarea era evidentă pe chipul lui Bo. Netratată, preeclampsia 
poate fi chiar fatală. Afecţiunea asta poate duce la complicații precum 
atacul cerebral, apă la plămâni și probleme cu inima. 

— Totul mergea atât de bine, spuse Nancy. Ti-au spus medicii ce 
a cauzat apariția ei? 

— Boala începe în placenta care nu funcționează cum trebuie. 
Cauzele care favorizează apariția acestei afecţiuni sunt neclare. 
Vasele de sânge care ar trebui să transporte sângele spre placentă 
fie nu se dezvoltă în uter, fie nu funcţionează la capacitate 
normală. Nu se știe. Sarcinile gemelare sunt predispuse la o astfel 
de anomalie. 

Nancy încuviinţă ușurel din cap. 

— Cum vă simţiţi acum? 

— În clipa asta, încercăm să înțelegem cum de am trecut de la 
starea de bine a lui Meg de acum câteva zile în urmă la așa ceva. 

— Ce se poate face? întrebă Dru, cu braţele încrucișate într-o 
poziție pe care Gray ajunsese să o considere tipică pentru ea, mai ales 
atunci când se confrunta cu o situaţie în care trebuia să dea dovadă de 
tărie de caracter. Bineînţeles că Dru era cea care întreba ce se putea 
face, era cea care voia să se războiască cu o complicație de sarcină pe 
care nu o putea schimba cu nimic. Războinica. 

— Medicii pot să o ajute până într-un punct. Bo se încruntă. Dar 
singurul leac este nașterea. 

Pe drumul înspre spital, Dru îi povestise lui Gray despre 
dezamăgirile din trecut legate de infertilitatea celor doi. El știa că 
Meg mai avea trei luni și jumătate până când îi venea sorocul. 

Gray își schimbă greutatea de pe un picior pe altul. Discuţia asta 
devenise prea personală. El era un străin. Nu făcea parte din familie. 
Întâlni privirea lui Dru. Ea trebuie să fi ghicit că el voia să plece 
fiindcă îi făcu ușor un semn din cap. 

— Doctorii vor evalua mai bine situaţia, spuse Bo. Bebelușii mai 
au nevoie de timp ca să se dezvolte. Dar pentru nimic, nu aș pune-o 
pe Meg în pericol. 

Jake, cel cu cicatricea, stătea la o jumătate de pas distanță de 
ceilalți. Arăta la fel de posomorât ca moartea și nu spuse nimic. Cu 
căutătura aia, s-ar fi descurcat bine într-o fază de atac din NFL. 

— Meg rămâne internată? întrebă mama lui Dru. 

— Da, o vor mai ţine câteva zile pentru a o monitoriza pe ea și pe 
bebeluși. După asta, vom vedea. 

— Putem să o salutăm? întrebă Ty. Sunt singur că sunteţi amândoi 
obosiţi, așa că nu stăm mult. 

— Sigur. 

Bo îi conduse în capătul holului. Jake mergea alături de el, iar cei 
doi vorbeau în șoaptă. Ty îl puse pe cel mai mic băiat pe după umeri, 
astfel încât piciorușele lui atârnau de fiecare parte a gâtului lui Ty. 
Nancy și John îi luară de mâini pe ceilalți copii. Dru și Gray erau la 
urmă. 

Gray își aranţă șapca, trăgând-o mai jos pe ochi. 

— Nu o să intru în salon. Mă duc jos să iau niște cafea. Vrei să-ți 
aduc ceva de mâncare? 

— Dacă cobori, trebuie să vin și eu. 

— Hărţuitorul meu nu este aici în spital, Dru. 

Fa îi aruncă o privire din colțul ochilor ei superbi. 

— Persoana care te urmărește te informează cumva cu privire la 
următoarea mișcare? 

Nu exista nicio ironie în întrebarea lui Dru. O adresase aproape 
blând. 

— Atunci aştept în hol. 

Familia începu să intre într-unul dintre saloane. 

Dru îl apucă de mânecă și îl trase înăuntru. 

I se aprinseseră niște semnale de avertizare. Nu avea ce să caute 
aici. Nu se implicase emoţional în relaţiile sale cu femeile. Fără 
obligaţii. Nu voia deloc să se implice în drama din familia lui Dru. 

Și totuși, iată-l aici, uitându-se la o blondă însărcinată care zăcea 
pe un pat de spital și sperând — din toată inima — că totul avea să 
fie bine cu ea și cu copiii ei. Chiar și îmbrăcată în rochia de spital, 
simțindu-se probabil nu foarte bine și cu atâtea griji pe cap, Gray 
observase bunătatea din ochii lui Meg în timp ce stătea de vorbă cu 
rudele ei. 

Meg se elibera din îmbrățișarea caldă a unuia dintre copii când îl 
ZĂrI. 

— Meg, spuse Dru, acesta este Gray Fowler. 

Meg arăta de parcă îl cunoștea. 

— O, da. Știu exact cine ești. Mulţumesc că ai adus-o pe Dru. Mă 
bucur că aţi putut veni amândoi. 

— Cu plăcere. 

Bucuroasă că venise? Nu putea să-și dorească ca un străin de peste 
100 de kilograme să se furișeze în rezerva ei de spital într-o zi atât de 
dificilă pentru ea. 

Familia rămase cu Bo și Meg mai puțin de zece minute. 

În timp ce Gray și Dru treceau pe la recepţia spitalului în drum 
spre parcare, Gray fu oprit de două ori și i se cerură autografe de 
fiecare dată de la fanii lui preferaţi: puști care aveau și ei visuri în 
legătură cu fotbalul. Întotdeauna îl abordau cu acel entuziasm plin de 
emoție și începeau conversaţia în același mod: 

Tu ești... Gray Fowler? 

Dru rămase lângă el în timp ce vorbi cu ei. Se prefăcu că este o 
persoană oarecare și nu o gardă de corp, dar Gray putea sesiza faptul 
că era mereu atentă la ce se petrecea în jur. 

În loc să folosească intrarea principală, îl conduse spre capătul 
unui hol care dădea într-o ieșire laterală, apoi îl lăsă să aștepte acolo 
în timp ce se duse să-i aducă mașina. De prima dată de când intrase 
sub paza agenților, i se explicase că un număr mare de atacuri se 

consumau la intrările și ieșirile din clădiri. Se apropiau de acele zone 
cu mare atenție, iar Gray se obișnuise de-acum cu procedura asta. 

De fiecare dată când una dintre mașinile lui era lăsată 
nesupravegheată într-un spațiu public, agenţii o verificau înainte să 
pornească motorul. Dru nu spusese niciodată: Caut o bombă deoarece 
nu vreau ca cineva să te arunce în aer. Dar, din câte își dădea seama, 
acesta era exact motivul pentru care îi verificau mașinile. 

Dru opri Denaliul, Gray se urcă, iar ea demară scoțând mașina din 
campusul spitalului. 

— Vreau să conduc, spuse Gray. 

— Nu. 

— Nu cred că ai voie să mă refuzi, dat fiind că sunt clientul tău. Și 
asta e mașina mea. 

După o clipă îndelungată de tăcere, Dru trase în sfârșit pe dreapta. 
Cei doi schimbară locurile între ei. Gray mută mai în spate scaunul 
șoferului ca să aibă loc, și o porniră din nou la drum. 

— E împotriva credințelor mele să las o femeie să mă ducă cu 
mașina. 

Dru pufăi nemulțumită. 

— Toată lumea ştie că femeile conduc prost. 

Ochii ei sclipiră cu atâta furie încât Gray râse. 

— Glumesc, Dru. 

— Văd că n-am de ales decât să stau de vorbă foarte serios cu tine. 

— Te referi la discuția aia în care îmi spui despre toate pericolele 
care mă pasc și îmi relatezi povești tragice care sprijină ideea că am 
mai multe șanse să rămân în viață dacă fac exact ce îmi spui tu? 

— Da. Aia. 

— Am mai avut-o în ziua în care ne-am cunoscut. Ai uitat? 

Gray simți cum iritarea lui Dru se îndreaptă în direcţia lui, ceea 
ce, ca de obicei, îi provoca o plăcere sadică. El îi aruncă o privire. 
Stătea așezată într-un unghi care îi făcea ca jacheta să-i stea umflată 
într-o parte. Deasupra taliei, Gray văzu ceea ce părea a fi conturul 
unei arme. Dru purta întotdeauna sacouri sau jachete mulate, la fel ca 
agenții lui bărbați. 

— Îţi porţi pistolul într-un toc ascuns? întrebă el. 

— Care armă? 

— Scoate-ţi jacheta. Aș vrea să văd ce porți sub ea. 

— Și sunt sigură că ai dori să-mi vezi și arma. 

Gray rânji. Imaginea mentală a lui Dru purtându-și arma într-un 
toc ascuns i se păru foarte atrăgătoare. 

— Deci? Ai o armă? 

— Recurg la Amendamentul 5*. 

— Te-ai familiarizat cu armele în Marină? 

În copilărie, Gray împreună cu amicii lui merseseră la vânătoare. 
Și el se descurca binișor cu o armă. 

Dru se întoarse pe jumătate cu faţa spre el, dar centura de siguranță 
nu-i permitea să se miște mai mult de-atât. 

— Tata m-a învăţat să trag cu arma când eram copil, cu mult 
înainte de a ajunge în Marină. 

— Te-ai descurcat chiar de la început? 


— Da. 
— Eşti precum... cum o chema pe acea faimoasă trăgătoare? 
— Annie Oakley”. 


— Eşti varianta modernă a ei. 

— Nu, sunt Războinica. Ai uitat? 

Din vocea lui Dru se simțea amuzamentul. 

— Abia aştept s-o văd pe Războincă în rochia neagră pe care am 
cumpărat-o pentru ea. 

— Nicio problemă. 

— Serios? 

— Angajează un caricaturist, arată-i rochia și sunt sigură că va fi 
bucuros să-ți realizeze niște benzi desenate. 

Gray respectă limita de viteză, ceea ce însemna că Denaliul mergea 
pe banda lentă. Toți ceilalți treceau pe lângă ei în direcția Dallasului. 
Avea să ajungă la timp la interviul său programat la o staţie locală de 
radio. 

Dru aruncă o privire prin parbrizul din spate, verificând fără 
îndoială dacă cineva era pe urmele lor. 


* Amendamentul 5 din Constituţia Americii statutează că o persoană este 


absolvită de un răspuns când acesta poate fi incriminatoriu pentru cel 
aflat în cauză. 
Trăgătoare de elită |n. trad.]. 

— Mama ta a avut cancer? întrebă el. 

O ploaie măruntă care cădea din norii joși și cenușii începu să-i 
ude parbrizul. 

— A dat-o părul de gol? 

— Da. 

Gray își frecă degetele mari de volan. 

— A avut cancer la sân, dar din fericire, l-au descoperit în stare 
incipientă. Mama mea n-a crezut niciodată că o va înfrânge cancerul, 
și așa a fost. Operația, chimioterapia și radiaţiile au funcţionat în 
cazul ei. A terminat tratamentele acum nouă luni și toate analizele 
ulterioare spun că a scăpat de el. 

— Mă bucur. 

— Și eu. Mama ta a fost vreodată bolnavă grav? 

— Deseori. 

— De ce afecţiuni a suferit? 

Gray se concentră asupra drumului, iar în interiorul său se activă 
blocajul emoţional. O parte din el voia să creadă că poate avea 
încredere în Dru, măcar puţin. Poate de asta se și închise în el. Trebuia 
să fie foarte atent. 

— Gray? insistă Dru. 

— O să spun numai atât. Există mii de copii care au avut părinți 
buni. Și există alte mii de copii care n-au avut părinți buni. Eu fac 
parte din cea de-a doua categorie. 

Aerul din mașină deveni atât de apăsător încât Gray porni radioul. 
Melodia lui Bob Marley, „Ihree Little Birds“, se auzi din difuzor. 
Aceasta rulă în timp ce părăsiră autostrada și se opriră la semafor. 

— Reggae? întrebă Dru. 

— Îmi place. Se auzea postul de radio prin satelit Sirius*. Mă face 
să mă simt ca și cum aș fi undeva pe o plajă. 

— Mie îmi place mai mult la munte. 

— Mă gândeam eu. 

Gray își mișcă capul în ritmul muzicii. Cum se făcea că Dru nici 
măcar nu bătea ritmul cu piciorul pe așa o piesă? El se întoarse cu 


Sirius este printre cei mai mari ofertanţi de Satellite Radio (SR) din 
America. Difuzează 120 de canale digitale audio prin satelit |n. trad.]. 

fața spre ea și mimă din buze: Nu te îngrijora de nimic pentru că toate 
lucrurile mărunte o să fie în regulă. 

— O să fiu mai sigură de asta, spuse Dru acoperind muzica, atunci 
când o să ne convingem că Cherokee-ul din spatele nostru nu ne 
urmărește. 

Gray încetă să mai cânte și se uită în oglinda retrovizoare. Un jeep 
Cherokee de culoare bej, vechi de vreo opt sau nouă ani, se opri în 
urma lor la două mașini distanță. 

— De câtă vreme e în spatele nostru? 

— De când am intrat pe autostradă. 

Ploaia ușoară și distanţa diminuau vizibilitatea. Şoferul părea să 
poarte o pălărie și ochelari de soare. Era bărbat? 

— Ai mai văzut vreodată mașina asta? întrebă Dru. Cunoști pe 
cineva care conduce o mașină ca asta? 

— Nu. Vrei să ne continuăm drumul spre stația radio? Gray 
verifică harta de pe telefonul său. Frau aproape. 

— Cât timp mai avem până când trebuie să fii acolo? 

— Douăzeci de minute. 

— Atunci hai să facem un mic ocol. Virează la dreapta. La stopul 
de colo, fă-o la stânga. 

Lumina semaforului se făcu verde, iar Gray făcu așa cum îi spusese 
Dru. Cherokee îi urmă, deși păstra o oarecare distanță față de ei. 

— Poate că m-am înșelat în privinţa camionetei maronii, spuse 
Gray. 

— Nu știm asta. Încă mai verific camioneta. 

— Nu văd niciun număr în faţa Cherokee-ului. 

— Așa este. Nu are plăcuță de înmatriculare deși este ilegal să 
conduci fără ea în Texas. Dru fotografie mașina cu telefonul ei. Ia-o 
din nou la dreapta. Apoi virează la stânga. Aici fă dreapta. Fa vorbi 
fără niciun fel de emoție, ci cu multă autoritate profesională. Vom lua 
mai multe viraje, așa cum nicio mașină n-ar circula în mod normal. 

După cel de-al treilea viraj de după autostradă, Cherokee-ul 
dispăru. Gray parcă la marginea trotuarului în districtul industrial și 
aşteptă. Nici urmă de Cherokee. 

— Ce părere ai? Crezi că e o coincidență că Cherokee-ul a avut o 
rută similară cu a noastră? 

— Poate. 


Dru nu părea convinsă. Continua să privească drumul din spatele 
lor. 

Indiferent cine era cel care îi trimitea scrisorile îl urmărea de mult 
timp. Persoana aceea se poate să fi făcut o greșeală prin faptul că a 
ieșit în evidență, s-a deconspirat și le-a dat o șansă de a o vâna la 
rândul lor. 

— Sau crezi că ăsta era hărțuitorul meu? 

Gray spera că da. Era mai mult decât pregătit să-l înfrunte. 

— Poate, spuse Dru, întâlnindu-i privirea. 

n dimineața următoare, sub talpa adidașilor de alergat ai lui 

Dru scârțâiau pietricele și se rupeau crenguțe în timp ce alerga 

spre casa celei mai apropiate vecine a ei, Augustine Jones. 
Retrieverul catadicsise să o însoţească azi deoarece, deși vremea era 
închisă, nu plouase. Chipul lui Fi se albise odată cu vârsta și trebuia 
ridicată pe și de pe patul lui Dru precum o regină pe lectică, dar 
cățelușa încă mai putea alerga. 

Dru încetini pasul, mergând pe ultima sută de metri până la casa 
vecinei. Până acolo avea de parcurs un kilometru. Se cunoscuseră la 
scurt timp după ce cumpărase cabana deoarece împărțeau o porțiune 
de drum înainte de răspântia care ducea, într-o direcţie, la casa lui 
Augustine și, în cealaltă, la casa ei. Mai aveau și două pasiuni comune, 
credința creștină și pasiunea pentru motociclete. Cam la atât se 
limitau asemănările dintre ele. 

Augustine era o afro-americancă în vârstă de șaptezeci de ani care 
arăta ca şi cum ar fi avut o sută doi. Locuia singură într-o casă anostă 
din cărămidă care ar fi trebuit să fie înconjurată de altele la fel, dar se 
părea că investitorul abandonase extinderea în zonă. 

Cel puţin o dată pe săptămână, în timpul alergării de dimineață, 

Dru se oprea pe la Augustine să vadă ce face. Şi, în fiecare miercuri 
seara, o ducea la o biserică de bikeri ce funcţiona în incinta unei 
reprezentanţe de motociclete din Holley. 

Oprindu-se pe aleea din faţa casei lui Augustine, Dru făcu câteva 
exerciții pentru relaxarea musculaturii în timp ce respiraţia îi reveni 
la normal. Fi se lăsă pe burtă, cu picioarele desfăcute, cu nasul lipit de 
ciment, gâfâind. Retrieverul o privi pe Dru cu sprâncenele zvâcnind. 

— Intră, copilă! 

Augustine deschise ușa, apoi se întoarse și se retrase în casă. 

— Salutare, strigă Dru. 

Flecăreala plăcută a lui Augustine ajunse până la urechile ei. 

La scurt timp după ce se cunoscuseră, Dru o invitase într-o 
duminică la un prânz în familia Porter. Venise cu o salată englezească 
de mazăre verde. Dru își amintea numai vag că îi plăcuse și că 
îi spusese asta lui Augustine. De atunci, devenise rețeta preferată 
pe care Augustine i-o pregătea lui Dru de fiecare dată când se 
întâlneau. 

Se scârbise de ea. 

De cum ajungea acasă la Augustine, Dru spunea o rugăciune 
scurtă, rugându-L pe Dumnezeu să o scape de salata de mazăre. 

— Stai, îi spuse ea lui Fi. Probabil că era inutil să-i mai repete. Din 
moment ce Fi știa că Augustine nu le permitea animăluțelor cu lăbuţe 
murdare să intre în casa ei. 

— Eşti norocoasă, îi spuse Augustine lui Dru când aceasta intră. 
Cu ceva efort, reuși să aşeze un bol din sticlă pe masa din bucătărie. 
Tocmai am făcut salata de mazăre care îţi place. 

— Mmm. Dru își puse o mână pe stomac, dându-i de înțeles că 
este sătulă. Numai ce am mâncat. E în regulă dacă îmi pui o portie 
din salata asta delicioasă într-o caserolă să o iau cu mine acasă? Unde 
pot să o arunc în tocătorul de resturi alimentare? 

— Bineînţeles. Augustine îi făcu semn cu o mână îndoită și 
noduroasă. Am să-ţi pun chiar acum cu o lingură într-un bol. Ca să 
nu se răcească. 

Artrita reumatoidă se instalase în trupul Augustinei, mult prea 
devreme. Din cauza bolii, mai mult își târșâia picioarele decât reușea 
să pășească, iar spatele îi era cocoșat. 

Dru deschise dulăpiorul de sub chiuvetă și trase punga cu gunoi 
din găleată. 

— Nu trebuie să faci asta, spuse Augustine. 

De câte ori îl golea, îi spunea mereu că nu este nevoie. 

— Știu că nu trebuie, răspunse Dru, cărând sacii cu gunoi afară la 
tomberon. 

Augustine se măritase la douăzeci de ani și trăise cu soţul ei 
timp de douăzeci și cinci de ani, până în ziua în care el o informase 
din senin că nu o mai iubește. În acea zi, el își împachetă o valiză 
și ieși din viaţa ei. Nici Augustine, nici fii ei nu-l mai văzuseră 
vreodată. 

În vremea în care soțul ei o părăsise, cei trei băieţi ai lor plecaseră 
deja de acasă. Irezindu-se dintr-odată și având cuibul gol, Augustine 
își pusese în cap să facă toate lucrurile pe care soțul ei o descurajase 
să le facă. Renunțase la slujba de profesoară. Se tunse extrem de scurt. 
Își cumpărase o motocicletă și se alătură grupului local de bikeri 
ce colindau drumurile mărturisind despre măreția lui Dumnezeu. 
Devenise ghid la o companie de turism. Și începuse să colecționeze 
figurine Precious Moments. 

Dru se întoarse în bucătărie, luă salata pe care o pregătise 
Augustine pentru ea și trecu pe lângă colecţia de figurine în timp ce 
o urmă pe vecina ei în sufragerie. Două figurine Precious Moments, 
reprezentând un băiat și o fetiță care se ţineau de mână, se aflau 
pe pervaz. Un îngeraș stătea pe un raft din bibliotecă. O mămică 
ce punea leucoplast pe genunchiul fiicei ei și alte douăsprezece mini 
statuete acopereau partea de sus a dulapului. 

— Am vândut una azi dimineaţă cu patruzeci și doi de dolari! 
Augustine arătă înspre mama cu leucoplast. 

— Eşti o persoană foarte îndrăzneață, Augustine. Însiști cu 
Momentele Preţioase.** 

Augustine râse. 

— Ador eBay-ul. Tu nu te-ai răzgândit? Nu vrei să cumperi și 


Figurinele Precious Moments, create de artistul Samuel ].Butcher ca o 
modalitate de a-și exprima credinţa, au ochi adorabili în formă de 
lacrimă și au apărut pentru prima dată ca ilustraţii pe felicitări. 

Aluzie la numele companiei Precious Moments În. trad. ]. 

tu câteva figurine și să începi propria ta colecție? Îţi fac o ofertă 
bună. 

— Nu m-am răzgândit. 

Dru se dezamăgise pe sine cu lașitatea ei în privinţa salatei 
englezești de mazăre, dar trăgea ferm linia când venea vorba de 
porțelanurile Precious Moments. 

Augustine se lăsă pe spate în scaunul ei mecanic uriaș, al cărui spătar 
era poziţionat într-un unghi drept. Apăsând butonul telecomenzi, cu 
un huruit slab, spătarul scaunului se lăsă pe spate, aducând ocupanta 
lui într-o poziție aproape culcată. 

— Ce ai de gând să faci azi, în ziua ta liberă? întrebă femeia mai 
în vârstă. 

Să mă gândesc la Gray. Dru dădu din cap, alungând ideea asta 
prostească. 

— Mă duc la magazin să iau câte ceva să fac o plăcintă de dovleac 
pentru cina de poimâine, în familie, de Ziua Recunoștinței. După 
asta, o să mă opresc pe a spital. 

Îi spuse despre starea lui Meg. 

— Poţi să fii sigură că o să vorbesc cu Bunul Dumnezeu despre 
Meg și gemenii ei. 

— Mulţumesc. Sunt convinsă că ai o linie directă cu El. 

— Asta pentru că încă mai folosesc linia fixă. Cuvântul Lui. 

Amândouă zâmbiră discret, fiind împovărate de gravitatea 
condiției lui Meg. 

— Ce planuri ai de Ziua Recunoștinței? întrebă Dru. 

— Mă duc acasă la fiul meu, Marvin. Stai așa, spuneai că faci 
plăcintă de dovleac? Am o reţetă perfectă — 

— Nu are rost, Augustine. Respect întotdeauna reţeta de pe 
spatele cutiei Libby.* 

Vecina ei se arătă scandalizată. 

— Familia mea o preferă așa, spuse Dru. 

— Dar trebuie să adaugi mai multă nucșoară și — 

— Nu te osteni, te rog. Dru mestecă câteva boabe de mazăre. 

— Ce mai face jucătorul de fotbal? 


Brand de conserve și băuturi cu sediul la Geneva, Elveţia |n. trad.]. 

Ochii blânzi ai lui Augustine și gura arcuită erau adâncite în faţa 
fină, moale, de culoarea cafelei mocha. Pielea gâtului își pierduse 
fermitatea și arăta mai degrabă ca trei rânduri suprapuse de manșoane 
mici și pufoase. Îmbrăcămintea ei de bumbac negru era greu de 
definit, purta cercei mari și sclipitori, ochelari bifocali și pantofi de 
vârstnici cu tălpi groase. 

Când Dru îi povestise lui Augustine despre Gray săptămâna 
trecută, aceasta fusese imediat fascinată. Fostul ei soţ, Ray, fusese un 
fan înfocat NFL. Atât de pasionat încât începuse să colecționeze 
autografe de la jucători și suveniruri legate de fotbal încă din copilărie 
și nu renunțase niciodată la hobby-ul lui. Admiraţia lui pentru sport 
1 se transmisese și el. 

— Jucătorul de fotbal e enervant, răspunse Dru. 

Ieri, îi trimisese lui Julie pozele pe care le făcuse mașinii bej 
Cherokee. Nu se aștepta să primească vreo informaţie utilă. Ploaia, 
distanța dintre autoturisme și lipsa unei plăcuțe de înmatriculare 
făceau ca identificarea să devină foarte dificilă. Totuși. Un agent putea 
să spere. 

— Ti-am zis că mi-am dat întâlniri cu un fost jucător de fotbal 
când aveam amândoi patruzeci de ani? Edward Clark, fiul. Mmm. 
Am călărit odată pe măgari pe o margine a Marelui Canion.“ 

— Uau! 

Dru avea un mare respect pentru spiritul cutezător al lui Augustine. 
Dar nu credea că toate poveştile ei se întâmplaseră cu adevărat. 

— Apoi am mers cu pluta pe fluviul Colorado, continuă Augustine, 
și am dormit în corturi înainte să plecăm cu elicopterul. 

— Lui Edward îi plăceau măgarii, corturile și toate celelalte 
lucruri pe care le făceaţi? 

— O, da! Mmm. lubesc jucătorii de fotbal. Dacă Gray Fowler ăla 
ajunge vreodată pe-aici prin zonă, să-l aduci să mă vadă, da? 

— În regulă. 

Dru continuă să mestece. Credea — spera? — că mâncase suficientă 


Grand Canyon reprezintă un canion foarte lung, sinuos și adânc săpat de 
fluviul Colorado din Statele Unite ale Americii într-un platou înalt |n. 

salată. Așeză bolul pe măsuța de cafea lângă o figurină Precious 
Moments reprezentativă pentru Thanksgiving. 

Expresia lui Augustine deveni melancolică. 

— N-am zburat niciodată cu deltaplanul deasupra Marelui 
Canion, dar mi-ar plăcea. Să văd dacă pot aduna un grup ca să 
mergem. 

Femeia se acoperi cu o pătură albastră, croșetată. 

Zborul cu deltaplanul de pe marginea Marelui Canion era o 
utopie pentru Augustine. De când o cunoscuse, n-o văzuse decât 
șchiopătând în jurul casei. Dru aproape că simţea fizic o durere doar 
privind-o pe Augustine umblând. 

Frau unii care spuneau că Dru avea o inimă de piatră. Dar, de fapt, 
empatiza teribil de bine în anumite situații. Nepoţii și nepoatele ei. 
Diagnosticul de cancer al mamei ei. Stresul posttraumatic al fratelui 
ei, Jake. Augustine. Fi. 

În ciuda deteriorării fizice a lui Augustine, avea încă o nevoie 
umană foarte puternică de a fi relevantă. Încă avea nevoie să viseze. 
Dru respecta profund acele nevoi. Vizitele acasă la Augustine 
întotdeauna o făcuseră pe Dru să fie mai conștientă de cât de scurtă 
era propria ei viață. Dumnezeu nu îi promisese că avea să-și păstreze 
trupul sănătos. Nici nu îi garantase oportunități pentru noi aventuri. 
Avea numai prezentul. 

— În orice caz — Augustine își așeză mâinile peste pătură — cred 
că suntem aproape să-l găsim pe Roy. 

Cu un an în urmă, Augustine se hotărâse că voia să-l întâlnească 
pentru ultima dată pe fostul ei soţ. Asemeni lui Inigo Montoya din 
filmul Princess Bride”, Augustine pregătise un discurs pe care voia tare 
mult să-l țină personajului negativ din viața ei. Împreună cu fii ei 
încercau să-l găsească. 

— Deci, sunteți pe aproape? 

— Copilă, ar fi bine să dau de numărul de telefon și de adresea 
acelui neisprăvit. Marvin crede că Roy e pe undeva în stat. 

— Să-mi spui dacă pot ajuta cu ceva. 


* File de poveste este un film american romantic de comedie fantastic de 


aventuri din 1987 regizat de Rob Reiner |n. trad.]. 
121 


BECKY WADE 


— Așa o să fac. 

Poate că Dru nu putea să-i împlinească visul lui Augustine cu 
deltaplanul, dar dacă putea, avea să o ajute să-l săpunească zdravăn 
pe fostul soț. 

Douăzeci de minute mai târziu, Dru alerga prin pădure în drumul 
spre casă cu o caserolă Tupperware cu salată de mazăre într-o mână 
și cu Fi lângă ea. 

Douăzeci de minute după asta, se tolănea pe canapeaua din camera 
ei de zi și își verifica mesajele primite pe laptop. 

Julie îi trimisese informaţii despre Rich Osbourne, șoferul 
camionetei maronii Ford. Verifică antecedentele lui Rich. Nimic 
îngrijorător sau neobișnuit. Alesese cariera de camionagiu după 
eşecul de a fi cântăreț și compozitor. Era însurat de mulți ani cu o 
femeie pe nume Mona. Aveau un fiu, Kyle și o fiică, Nicole. Primise 
câteva amenzi pentru conducere și parcare ilegală și fusese acuzat de 
conducere sub influenţa alcoolului când avea douăzeci de ani. Asta 
era tot. Nici vorbă de vreun ordin de restricţie împotriva lui sau de 
vreo acuzație de hărțuire. 

Dru se uită peste fotografiile incluse în raport, majoritatea fiind 
instantanee neclare din buletinele informative ale orașului Bonham 
și informații de la biserică. Rich era un tip înalt, rumen și voinic, deși 
mare parte din ceea ce s-ar fi numit voinic la treizeci de ani arăta doar 
ca un exces de grăsime și burtă mare la cei șaizeci de ani pe care îi 
avea în prezent. 

Dru își stoarse creierul ca să descopere vreo neconcordanță între 
ceea ce îi spuseseră Mildred și Rich și informaţia primită prin e-mail. 
Nu ajunse la niciun rezultat. Pista cu camioneta maronie nu-i dădea 
pace. 

Totuși, era ceva — ceva nesemnificativ și neglijabil — referitor la 
Mildred sau la Rich care nu se potrivea. Dru nu-și putea da seama 
exact ce era, iar chestia asta îi provoca o ușoară neliniște, ca atunci 
când auzeai un zgomot suspect, apoi îți vedeai de treabă, dar tot 
simțeai că ceva nu este în regulă. 

Dru aruncă o privire la ceasul din partea din dreapta-sus a 
monitorului ei. La ora asta, Gray era încă la sediul echipei Mustangs, 
fie pe teren, fie uitându-se la vreun film, fie în mijlocul unei întâlniri. 


122 


Fi sări pe canapea și își puse capul pe coapsa lui Dru. Ea își 
continuă căutarea printre emailuri. 

Agentul care era acum de serviciu le trimisese ei și celorlalți colegi 
o copie scanată a unei scrisori care ajunsese azi în corespondența lui 


Gray. 


Te urăsc și o să te omor. Poate că o s-o omor mai întâi pe noua ta 
iubită, și apoi pe tine. Ca să vezi cum o fac. 

V-am văzut împreună la restaurantul Circle M Steakhouse și 
v-am văzut certându-vă într-o parcare de la biserică. Îţi stăpânești 
greu mânia, Gray? 


Eu da. 


Lui Dru i se tăie respirația. 

Hărţuitorul lui Gray știa despre ea. 

Aşezându-și o mână pe trupul cald al lui Fi, Dru își îndreptă 
atenţia spre copacii tomnatici care se vedeau dincolo de ferestrele ei. 
Scena arăta atât de pașnică și de inofensivă, în contrast cu cuvintele 
scrisorii. Nu era foarte plăcut să primească amenințări cu moartea din 
partea unui hărțuitor dement. Scrisoarea o făcu să-și vină-n fire ca 
după o ceașcă de cafea tare. 

Știuse că hărțuitorul lui Gray îl urmărea cu atenţie, așa că se 
așteptase ca, la un moment dat, hărţuitorul să o vadă împreună cu 
Gray. Nu numai pe ea, ci și pe celelalte gărzi de corp. Totuși, nu se 
așteptase ca persoana respectivă să nutrească o asemenea animozitate 
față de ea în special. 

Reciti scrisoarea. Părea că hărțuitorul era interesat să o omoare 
numai pentru a-l face pe Gray să sufere. 

Era clar că hărțuitorul nu știa că ea era garda lui de corp și nu 
iubita lui. Poate ar face bine să afle mai multe despre Kayla Bell, fosta 
iubită furioasă a lui Gray. Părea mai degrabă scenariul unei foste 
iubite însetate de răzbunare, planificarea uciderii noii iubite în fața 
bărbatului. 

Faptul că hărțuitorul îi văzuse la restaurant nu i se păru lui Dru ceva 
foarte neobișnuit. Restaurantul fusese înţesat cu oameni care se prea 
poate să fi folosit rețelele de socializare pentru a anunța prezenţa lui 

Gray în acel local. În zona dedicată servirii răcoritoarelor fusese mare 
forfotă. Ferestrele restaurantului care dădeau spre stradă i-ar fi permis 
hărțuitorului să-i vadă, fără să intre în local. 

V-am văzut certându-vă în parcarea bisericii era însă o altă 
poveste. 

Dru așeză capul lui Fi pe o pernă și se duse în bucătărie ca să-și 
desfacă o pungă cu Doritos. Își sprijini talpa unui picior de gamba 
celuilalt și mâncă chipsuri, gândindu-se. 

Înainte de cearta lor din parcarea bisericii, mașina lui Gray 
staționase într-o zonă sigură la sala de antrenamente a echipei 
Mustangs. Hărțuitorul n-ar fi avut cum să monteze un dispozitiv de 
urmărire pe Ferrari în timp ce mașina era parcată acolo. Conduseră 
de la sala de antrenamente până la biserică cu viteze foarte mari pe 
autostradă. Era imposibil ca hărţuitorul să se fi ținut după ei. Dacă 
persoana respectivă ar fi făcut acest lucru, Dru ar fi observat că sunt 
urmăriți. 

Atunci, cum se face că hărțuitorul i-a văzut în parcarea bisericii? 

Când folosise ieșirea de pe autostradă în acea zi, urmase ruta 
lui obișnuită. Fie că hărțuitorul îl așteptase în apropierea bisericii, 
știind de traseul lui, fie atunci când unul din ei accelerase pe 
autostradă, hărțuitorul îi urmărise într-un ritm mai lent, o luase 
pe ieșirea care ducea acasă la Gray și apoi îi găsise certându-se în 
parcare. 

Dru mestecă încă un chips. Poate că era util să întreprindă o 
operaţiune de contra-supraveghere în zona din jurul bisericii. Ca să-l 


hărțuiască pe hărțuitor. 


Gray stătea în biroul său mai târziu în acea zi, ținând în mână cea 
mai recentă scrisoare a hărțuitorului. Fusese păstrată într-o pungă 
Ziploc aşa cum făcuseră întotdeauna. 

Pe măsură ce mesajul scrisorii pătrunse în creierul lui Gray, o furie 
oarbă începu să clocotească în el. Persoana care îl urmărise și care își 
vărsase ura asupra lui în toate scrisorile trimise acum o amenințase 


și pe Dru. 

Gray resimti furia atât de puternic în tâmple încât îi fu greu să se 
liniștească. 

Suportase mizeria scrisorilor, îngrijorarea managerului său general, 
neplăcerea de a trebui să se obișnuiască non-stop cu o gardă de corp. 
Dar chestia asta? 

Asta îl supăra. 

Agentul care îi ţinea locul lui Dru în zilele ei libere îi dăduse 
scrisoarea, apoi se retrase în colțul îndepărtat al biroului de acasă al 
lui Gray pentru a lucra pe laptopul firmei de pază. 

Ashley intră ușor, ţinând într-o mână un smoothie cu proteine și 
în cealaltă mână un platou cu gustări preparate în casă. 

— Bine ai venit acasă, Gray. Dorești să mănânci ceva? 

— Sigur. 

Îi era cam rău de la stomac, dar știa din experiență că nu era 
bine să o refuze, chiar dacă nu servea nimic din ce îi aducea. Îi rănea 
sentimentele dacă îi spunea că nu vrea să mănânce. 

Fa așeză mâncarea pe biroul lui. 

— Dacă e un moment potrivit, aș vrea să vorbesc cu tine despre 
invitațiile pe care le-ai primit și cum te pot ajuta săptămâna asta cu 
treburile din casă — 

— Nu este... un moment potrivit. 

Zâmbetul vesel al lui Ashley păli. 

— Mă poti lăsa o jumătate de oră? întrebă el. Apoi o să vorbim. 

— Bineînțeles. 

Fa răspunse prompt şi pe un ton docil, lăsându-l în pace. 

Gray traversă încăperea și-i dădu înapoi scrisoarea agentului. 

— Mă poți lăsa singur? 

Plecă și agentul, închizând ușa după el. Cu siguranță că era 
plăcut să ai câțiva angajaţi care chiar făceau ceea ce li se spunea. Spre 
deosebire de Dru Porter. Gray își scoase celularul și formă numărul 
lui Dru. 

În loc să-i răspundă cu un salut, așa cum era normal s-o facă, ea 
îi spuse: 

— Îţi dai seama că e ziua mea liberă. 

În loc de un simplu Ce mai faci? Gray o întrebă: 

— Ai văzut scrisoarea care a ajuns azi? 

Dru nu răspunse preț de o clipă. Gray putea auzi zgomote slabe în 
fundal. Ea era undeva afară, în public. Nu acasă. 

— Am văzut-o, spuse ea. 

— Și? ceru el să știe. 

— Și ce? 

— Vrea să-ți ia viaţa și să mă facă să privesc scena. 

— Știu. Hărţuitorul tău e un comediant pe cinste. 

Gray își încleștă dinții puternic. 

— Scrisoarea de azi m-a supărat la modul cel mai serios. 

— La fel de mult ca un fundaș de la Green Bay?* 

— Mai rău. Era un lucru atunci când mă ameninţa pe mine, dar 
acum să atenteze la viața ta, asta m-a enervat rău de tot. Am ieșit în 
public cu mai multe femei- 

— Poţi să mai repeți ce-ai spus — 

— De când am început să primesc scrisorile, dar asta e prima oară 
când vreuna dintre ele cade pradă furiei acestui maniac. 

— Ar putea fi încă un exemplu al modului în care situația s-a 
agravat în ultimele săptămâni. 

Gray își puse o mână la ceafă și se uită în podea. Nu voia ca Dru 
să fie rănită. Și cu siguranță nu din cauza lui. 

— Vreau să-l găsesc pe tipul ăsta, Dru. 

— Și eu. 

— Chiar acum. 

— Îţi dai seama că e ziua mea liberă, repetă ea. Mi-ar fi un 
pic cam greu să-l găsesc în momentul ăsta, ținând cont că sunt la 
cumpărături. 

Gray inspiră adânc și își umplu plămânii cu aer, silindu-se să 
se calmeze. Dru era în siguranță. Hărțuitorul lui nu îi cunoștea 
identitatea. De fiecare dată când o prezentase cuiva, folosise numele 
de Dru Montana, niciodată Porter. Deci chiar dacă i-ar fi aflat numele, 
n-ar fi fost în stare să-i localizeze adresa. Și de fiecare dată când Dru 
pleca de la el, Gray știa că se asigura că nu era urmărită. 


Green Bay Packers este o echipă de fotbal american cu sediul în Green 
Bay, Wisconsin În. trad.]. 

— Mai ești la telefon? întrebă Dru. 

— Da. 

Gray se apropie de biblioteca lui și se încruntă la titlurile cărților, 
fără să vadă cu adevărat vreunul dintre ele. 

— Cunoşti vreun Rich, Mona, Kyle sau Nicole Osbourne? întrebă 
ea. 

— De ce? 

— Acestea sunt numele persoanelor care au legătură cu camioneta 
maronie. Îi cunoști pe vreunul dintre ei? 

— N-am auzit niciodată de ei. 

— Eşti sigur? 

— Da. 

— Atunci să trecem la următorul subiect. 

— Spune. 

— Săptămâna trecută mi-ai spus că nu ai de gând să pleci din oraș 
de Ziua Recunoștinței. 

— Așa este. 

— Nu ai de gând să te duci la Mullins” ca să-ți petreci ziua cu 
familia? 

— Nu. 

— Te-ai hotărât unde ai de gând să-ți petreci ziua? Sutton va dori 
să se ducă mâine în recunoaștere și să înceapă să strângă informații cu 
privire la persoanele pe care le vei întâlni. 

— Cred că o să stau acasă. 

Gray primise zeci de invitaţii de la prieteni pentru Ziua 
Recunoștinței. Deși sărbătorile îl deprimau, accepta de obicei oferta 
cuiva și se ducea cu mașina la reședința lor decorată pentru a servi 
o cină simandicoasă cu un grup mare și vesel de prieteni. Bărbaţii 
purtau pulovere sau era îmbrăcaţi la patru ace. Femeile își etalau 
colierele cu perle. Focul ardea în șemineu. Serveau bucatele specifice 
sărbătorii cu tacâmuri scumpe. Plăcintă gustoasă de dovleac cu frișcă 
adevărată, nu din tub. 

Toată lumea avea să se poarte extrem de frumos cu el, să-l bată 
ușor pe spate, în semn de prietenie, și să facă tot posibilul ca să-i facă 


* Mullins este un oraș din Marion, Carolina de Sud, Statele Unite [n. trad.]. 

pe plac. Și toți aveau să pozeze în familia americană perfectă, o 
familie în care nimeni nu s-ar fi gândit să-și bată copiii. În cea mai 
mare parte a timpului, credea în imaginea aceea perfectă a familiei 
americane. Ceea ce nu făcea decât să-l deprime mai mult. 

Nemernic nerecunoscător ce esti, Gray! Își aminti pumnul care îl 
lovise în față, apoi podeaua se învârtise cu el. Simţise impactul ghetei 
într-o parte, în coapsă. 

Nu, Gray nu avea destulă energie pentru perfecta sărbătoare 
americană de Ziua Recunoștinței de anul ăsta. Prefera să-și țină 
hărțuitorul departe de familiile prietenilor săi. Mai degrabă avea 
să mănânce orice îi lăsa Ashley în frigider și să se uite la fotbal și 
la Netflix. 

— Stai acasă? întrebă Dru. Vrei să spui că ai de gând să organizezi 
cina de Ziua Recunoștinței la tine acasă? 

— Nu, vreau să spun că n-o să sărbătoresc deloc anul ăsta. 

Gray îi putu auzi dezaprobarea. 

Îi era dor de Dru. Cele două zile libere pe săptămână erau prea 
multe. Mai ales din cauză că juca în deplasare atât de des în perioada 
asta a anului. În săptămânile în care călătorea, era departe de ea, la fel 
și în zilele ei libere. 

Dru era programată să se întoarcă înapoi la muncă joi, de Ziua 
Recunoștinței. Puteau mânca ce pregătea Ashley, iar apoi Dru îl 
putea insulta în timp ce se uitau la fotbal și la Netflix împreună. Gray 
voia asta. Era egoist. 

În același timp, nu se aștepta ca Dru să lipsească de la cina de Ziua 
Recunoștinței din familia ei din cauza lui, doar pentru a putea să-și 
exercite misiunea de a-l proteja. 

— De ce nu-ți iei liber joi, Dru? Petrece-ţi ziua împreună cu 
familia ta, învinge-ți răufăcătorii folosindu-vă de artele marţiale, 
țintiți ochii taurilor de la o milă distanță sau luaţi-vă la întrecere la 
călărit sau orice faceţi voi. 

— Ai uitat să menţionezi de zborul cu avionul nostru invizibil. 

— Cum aș putea uita așa ceva? 

— Gray? 

— Da? 


— Nu-mi iau liber joi. 

N-ar fi trebui să se simtă ușurat. Dar era. Urma să o aibă pe Dru 
cu el de Ziua Recunoștinței. 

— Ce cumperi? 

— Ingrediente pentru plăcinta de dovleac. 

Gray se lăsă pe canapea, iar șoldul îl duru puternic. Întinzându-și 
cu grijă picioarele pe taburet, își puse o mână sub cap. Se întrebă dacă 
Dru gătea prost. Probabil că așa era. 

— Familia noastră mănâncă de obicei în jurul orei două și 
jumătate, spuse ea. Mama și cumnatele mele s-au hotărât să o pună 
anul ăsta la ora unsprezece, ca să nu o ratez. Dar de vreme ce insiști 
să fii antisocial, ca să nu mai vorbesc de anti-american, ignorând Ziua 
Recunoștinței — 

— Sunt jucător de fotbal. Cât de american mai trebuie să fiu? 

— Mă gândesc că pot să-mi anunţ familia să revină la două și 
jumătate cu servirea mesei deoarece poți să vii cu mine. 

— Aș prefera să urmăresc Super Bowl-ul decât să particip la masa 
organizată de Ziua Recunoștinței din familia ta. 

— Morocănosule. 

Părea ca și cum Dru și-ar fi oprit coșul cu cumpărături și găsise un 
loc în magazin unde nu era nimeni. 

— Sunt convins că frații tăi nu mă suportă, spuse Gray. 

— Te înșeli amarnic. Categoric nu le place de tine. 

— Cineva mă urmărește, îi reaminti el. N-ar fi bine să mă aduci 
în preajma familiei tale. 

— N-ai voie să spui nimănui unde îți petreci Ziua Recunoștinței. 
Și nu vei putea să spui unde ai fost nici după ce trece sărbătoarea. Și 
când spun „nimănui“, vorbesc serios, nici măcar lui Ashley, care este 
suspicios de optimistă — 

— Aseară pentru cină mi-a pregătit sendvișuri cu carne de porc. 
Au fost delicioase. 

— Ashley ia doze mari de antidepresive? Ceva nu e în regulă cu 
ea. 

— Ia o doză importantă de prietenie. 

— Mă voi asigura că nu suntem urmăriți când ne vom deplasa 
spre reședința familiei mele. Vei fi în cel mai sigur loc în care ai fost 
în ultimele luni. 

E încă ziua ta liberă, îti dai seama, nu? se apostrofă Dru în după- 
amiaza următoare. 

Fi, singura pasageră din mașină, își înclină capul într-o parte din 
locul pe care stătea. 

Cel mai adesea Dru prefera motocicleta. Excepţie făceau 
zilele neprielnice condusului pe două roți, situaţiile în care trebuia 
să transporte ceva și ieșirile în care voia să-și ia și câinele. Astăzi 
alese să-și conducă mașina neagră, marca Yukon, veche de zece ani, 
deoarece ar fi fost o mămică foarte rea dacă și-ar fi lăsat câinele singur 
ore întregi în zilele ei libere. 

De când citise ultima scrisoare a hărțuitorului, cuvintele o 
deranjau ca eticheta de pe dosul unei cămăși. Se hotărâse să meargă 
cu mașina până în parcarea bisericii unde acesta îi zărise pe ea și pe 
Gray certându-se. Parcă SUV-ul la o oarecare distanță, pe partea 
opusă a străzii. 

Timp de douăzeci de minute, Dru stătuse pitită în scaunul 
șoferului, uitându-se la mașinile care ieșeau de pe autostradă. 
Urmărise cu atenție mișcarea din parcare, străzile adiacente, 
mașinile parcate, pietonii, aleile. Dru căuta cu privirea pe cineva 
care, exact ca ea, stătea la pândă. Era și mai bine dacă acea persoană 
se întâmpla să fie la volanul unei camionete maronii sau a unei 
mașini bej Cherokee. 

Până acum, nu zărise nimic neobișnuit. 

Gray trebuia să apară dintr-o clipă într-alta în drum spre casă 
de la antrenamente. Gray, cel pe care îl poftise la masa familiei de 
Ziua Recunoștinței. Nu plănuise să-l invite. Dar el o zăpăcise cu totul 
atunci când îi spusese că avea să stea singur acasă și pe deasupra îi și 
oferise să-și ia o zi liberă. 

În acel moment i se păruse cât se poate de corect să-l anunţe că 
avea să o însoţească la reuniunea familiei Porter. De când vorbiseră, 
avusese timp să se gândească la realitatea implicată în acea invitaţie 
pe care i-o lansase cu atâta ușurință. Prezenţa lui Gray la masă avea 
să-i enerveze pe fraţii ei. În plus, nici ea nu avea să se bucure de 

mâncare în liniște, nu în timpul serviciului și nu alături de jucătorul 
cu ochi verzi în preajmă. 

În mare parte tot mai credea că procedase bine invitându-l. Doar 
că nu mai era atât de sigură. 

Fa desfăcu un pachet de biscuiţi cu unt de arahide, rupse o bucăţică 
și i-o dădu lui Fi, care o prinse din aer. 

— Îţi place contra-supravegherea? Dru își aranjă ochelarii în 
timp ce mestecă. Minunat, nu-i așa? Foarte palpitant. De ce-ar mai fi 
nevoie să beau cafeină când am parte de așa ceva? 

Fi fixă cu privirea bucăţica rămasă în mâna lui Dru fără ca măcar să 
clipească. Trupul căţelușei era încă sub vraja biscuiților cu unt de arahide. 

— Eşti o scumpă. Ţi-l dau ție. 

Ii aruncă și cealaltă bucăţică chiar în timp ce zări mașina Denali 
al lui Gray. Părăsise autostrada înainte să se facă verde la semafor. 
Câteva mașini cotiră în aceeași direcție în care o luase și el. Una dintre 
ele avea să fie mașina condusă de agentul de serviciu. 

Dru rămase nemișcată, așteptând. Trecură treizeci de secunde. 
Porni mașina și se îndreptă spre casa lui. 

Când parcă în fața porții proprietății lui Gray, Dru zări cum ușa de 
la garaj se închidea. Agentul ieșise deja din mașină și se dusese înăuntru. 

Fa își puse mâinile pe volan și se încruntă. 

— Ce aiurea. 

Nu zărise nimic suspicios. 


R 


În celălalt capăt al oraşului, Meg o privea pe dr. Peterson, 
obstetriciana ei. Meg era întinsă în pat, cu mâinile sprijinite ușor pe 
burtică, în același pat de spital în care era deja de trei zile. 

Dr. Peterson stătea la capătul patului, uitându-se peste fișa lui Meg. 

Meg își mușcă interiorul obrazului. 

— O să te externez astăzi. 

Dr. Peterson lăsă fișa în jos și îi zâmbi lui Meg. 

Neîncrederea — care era în parte teamă, în parte o negativitate 
instinctivă — o cuprinse pe Meg. 

— Tocmai la timp pentru Ziua Recunoștinței de mâine. Sunt 
convinsă că de-abia aştepţi să te întorci acasă și să dormi în patul 
tău. 

Nu. Nu chiar atât de mult. Meg își iubea casa. O adora. Dar se 
simţea mai în siguranță aici, cu o echipă de doctori și de asistente 
care să-i monitorizeze bebeluşii. Îi făcuseră analize de sânge, de urină, 
ecografii, profiluri biofizice ale gemenilor. Aici, personalul medical îi 
supravegheau medicația și vedeau cum răspunde la tratament. Dacă 
pleca acasă, ar fi părăsit această insulă de relativă protecţie. Acasă nu 
existau aparate care să o liniștească. Mintea i-ar fi luat-o razna de 
fiecare dată când bebeluşii nu se mai mișcau. Problemele cu vederea 
puteau să reapară și atunci ar fi fost la câțiva kilometri distanță de 
spital. 

— Da, o să fie bine să pot dormi din nou în patul meu, spuse 
Meg precaută. Dar principala mea grijă o reprezintă siguranța 
bebelușilor. Cum pot fi sigură că vor fi la fel de bine acasă așa cum 
au fost aici? 

Dr. Peterson lăsă fișa deoparte și se așeză la capătul patului. 

Meg era foarte atașată de obstetriciana ei, care fusese alături 
de ea în toți acei ani în care se luptase cu infertilitatea. O roșcată 
voinică în vârstă de patruzeci de ani, dr. Peterson iubea mersul 
cu cortul și drumețţiile pe munte, purta un ceas marca Ironman și 
avea fii adolescenți. Vestimentaţia ei în stilul Rei” nu era chiar atât 
de avangardistă, nu se machia și își prindea la spate părul ondulat 
de lungime medie cu o clemă simplă. În buzunarul de la piept al 
halatului alb de medic îi atârna un stetoscop. 

Meg simţise întotdeauna că doctoriței Peterson îi păsa cu 
adevărat de ea. Era o bună ascultătoare și nu părea niciodată 
grăbită. Nu-i vorbea în termeni medicali ca de exemplu: Nivelul 
ridicat al imunoglobulinei va creşte valoarea de niatoxitocitinphlanx, 
care îti va ajuta thyrodociashechmodia dacă urmezi protocolul clinic în 
sarcină multiplă. Înţelegi? La care pacienta se simțea obligată să dea 
din cap. 

— Am reușit să-ți stabilizăm tensiunea arterială și să-ți 

îmbunătăţim funcţia rinichilor, îi spuse dr. Peterson lui Meg. O să ai 
aceeași medicație și acasă, așa că nu ai de ce să-ți faci griji. 

Bo fusese alături de Meg aproape non-stop de când aceasta se 
internase. Cu numai o jumătate de oră în urmă, el dăduse o fugă până 
acasă ca să facă un duș, să ia niște lucruri și să i le aducă lui Meg la 
spital. Își dorea ca Bo să fie aici. Dacă ar fi fost acum în salon, poate 
că i-ar fi spus doctoriței că voia ca Meg să mai rămână internată — 

Nu. Bo nu i-ar spune așa ceva doctoriței. Ar fi bucuros să știe că 
starea lui Meg se îmbunătăţise și că putea să o ia acasă. Toată lumea se 
bucura când pleca din spital și se întorcea acasă, unde era confortabil 
și foarte familiar. Același lucru era valabil și în cazul lui Bo. 

Dar nu el purta sarcina și nici nu era responsabil de bunăstarea a 
două vieți micuţe. Meg nu credea că Bo, cel calm și puternic, fusese la 
fel de zdruncinat de ce i se întâmplase acasă și de diagnosticul ei de 
preeclampsie, așa cum fusese ea. 

— Cum voi şti acasă că bebelușilor le este bine? întrebă Meg. 

— O să-ţi dau un tensiometru și o să-ți explic cum să-l foloseşti 
și cât de des să-ţi verifici tensiunea. În plus, vreau să vii mai des la 
consult decât am stabilit inițial. Și, bineînțeles, dacă simți ceva ce te 
îngrijorează, poţi să mă suni și să stăm de vorbă. 

Meg răsuflă îngrijorată. 

— Uite ce e, Meg. Știu că posibilitatea apariției unei complicaţii 
poate fi înfricoșătoare. Dar nu te-aș trimite acasă dacă n-aş crede că 
așa este cel mai bine în momentul de față. 

— În regulă, spuse ea, mai mult încercând să se încurajeze pe 
sine. 

— Cel mai bun lucru acum este să reușim să-i ținem pe gemeni 
cât mai mult timp în pântece ca să crească. În momentul de față, 
fiecare cântărește numai un kilogram și jumătate. 

Meg își dorea să poată grăbi trecerea timpului. Încă douăsprezece 
sau treisprezece săptămâni, Doamne? Apoi — în sfârşit — toată neliniștea 
ar fi dată uitării, iar bebeluşii ei ar fi pregătiți să se nască. 

În schimb, ideea de a trece prin fiecare oră a acestor douăsprezece 
sau treisprezece săptămâni i se păreau lui Meg o variantă mult prea 
demodată, să aștepte scurgerea a șaizeci de minute într-o oră păreau a 
fi ca niște pași gigantici de Hercule mult prea anevoios de făcut. 

— Va trebui să stau în pat de cum ajung acasă? 

În spital fusese nevoită să stea întinsă. 

— Mai demult recomandam odihna la pat în cazurile de 
preeclampsie. Dar studiile realizate nu semnalează foarte clar 
existența unor beneficii, așa că nu ai de ce să stai în pat toată ziua. 
Ia-o ușor, și vezi-ți mai departe de viață. 

Bebelusii mei au devenit viata mea. 

Chiar acest gând îi venise primul în minte? Bebelușii nu 
reprezentau toată viaţa ei. Meg avea o viață plină care cuprindea 
multe lucruri. Și totuși, de pe acest pat de spital, simţea ca și 
cum totul în lumea ei — trecutul, viitorul, căsnicia ei, sănătatea ei 
mentală — păliseră pentru a face loc siguranței necesare nașterii 
gemenilor. 

Cum putea Meg merge mai departe dacă pierdea copiii? Numai 
simplul gând o îngrozea. 

— Eu doar... îmi doresc, îmi doresc foarte mult ca bebeluşii să fie 
sănătoși. 

Meg trebuia să spună răspicat acest lucru, asigurându-se că 
doamna dr. Peterson știa cât de important era pentru ea. 

Simpatia cuprinse fiecare rid de expresie de pe fața doctoriței. Ea îi 
întinse mâna lui Meg, iar aceasta, care aprecia întotdeauna afecțiunea, 
i-o prinse într-a ei. 

— Știu, spuse dr. Peterson. Bebelușii vor fi bine. 

Bunătatea inimii ei nu putea să-i garanteze lui Meg că așa va fi. 
Câteodată se întâmplau lucruri sfâșietoare copiilor nenăscuți. 

Meg se uită în jurul rezervei de spital, care îi era de- 
acum cunoscută. Nici tehnologia medicală de ultimă oră, nici 
medicamentele și nici o echipă profesionistă de medici nu o puteau 
asigura că totul va fi bine. 

Fie că rămânea aici, sau pleca acasă, Meg știa cu siguranță — la 
nivelul minţii — că Dumnezeu și numai El ţinea soarta micuţilor ei în 
mâinile Lui. El îi fusese credincios în trecut, iar ea se putea încrede în 
El. Mintea înțelegea. Dar inima i se strânsese de frică. O speria să-i 
încredințeze lui Dumnezeu ceva care însemna atât de mult, ceva ce 
Meg așteptase de azâza vreme. 

Primul instinct al lui Meg era să facă ceva care să grăbească 

rezultatul pe care-l dorea. Totuși, în situaţia ei, tot ce se putuse face 
se făcuse deja. 


Doctorii o trimiteau acasă. 
Să aștepte, să spere și să lase bebelușii să crească. 

e tot parcursul drumului Gray îi adresă o mulțime de 

întrebări despre familia ei, astfel încât să le rețină numele și să 

înțeleagă legăturile de rudenie dintre ei, odată ce ajungeau la 
masă. Totusi, în momentul în care ușa se deschise și fură întâmpinați 
de numeroși oameni și de câini, Gray își dădu seama că era depășit de 
situație. Familia Porter era numeroasă. 

— Sărbătoare binecuvântată tuturor de Ziua Recunoștinței, 
tuturor! strigă Dru. 

Familia îi răspunse cu entuziasm. Unii strigară urări din camera 
de zi, alții făcură cu mâna din bucătărie. 

Din moment ce Gray era cel care ținea în mână plăcintele, 
Dru închise ușa în urma lor. Mirosul curcanului gătit se simțea 
pregnant în aer. Mai erau și alte arome. Mirosul pământiu al 
cartofilor care se pregăteau. Scorțișoară. Aluatul de pâine care 
se cocea. 

Unele dintre femei îi zâmbeau lui Gray cu atât de multă veselie 
încât, dacă ar fi fost într-o altă familie, ar fi crezut că erau cam prea 
înfierbântate de spiritul sărbătorii. Dru îl asigurase că familia ei era 
creștină. Probabil că nu serveau tărie de sărbători. 

Fraţii lui Dru, în schimb, arătau ca şi cum nu aveau încredere în 
el. Cel cu cicatricea pe față, Jake, se holba la el ca și cum i-ar fi luat 
măsura pentru un sicriu. 

Sărbătoare binecuvântată de Ziua Recunoștinței. 

Aşa cum îi spusese, Dru își anunţase familia că va aduce la masă 
un musafir, dar nu specificase că era vorba de e/. Nu voise să le spună 
de el înainte de a avea șansa de a stabili niște reguli de bază. 

— Pentru aceia dintre voi care nu l-au cunoscut deja, vi-l 
prezint pe Gray Fowler. Dru vorbi cu voce tare care atrase atenţia 
tuturor din casă. Joacă la echipa Mustangs ca atacant central și este 
un client de-al meu. El nu voia ca familia noastră să-și schimbe 
obiceiurile de Ziua Recunoștinței din cauza lui, așa că l-am adus 
cu mine deoarece — 

Fu întreruptă de sosirea vijelioasă a lui Hudson. Dru îl prinse pe 
băiatul blond și îl agăță cu ușurință de șoldul ei subțire. 

Grayse simţea ca un idiot,stând în pragulușii unei case necunoscute, 
ținând în mână plăcintele cu dovleac ale lui Dru acoperite cu folie de 
aluminiu în timp ce doi câini cu blăniţe în culorile maro, negru și alb 
îl miroseau, iar ceilalți din familie îl fixau cu privirea. Ar fi trebuit să 
fie un ticălos și să insiste ca Dru să rămână la el acasă și să se uite 
împreună la Netflix. 

— Poftim. Mama lui Dru veni repede, cu mâinile întinse. Dă-mi 
mie astea. 

Gray îi dădu plăcintele. Acum îi avea doar pe câini, care se uitau la 
el și gâfâiau. El îi mângâie stângaci pe capete. 

— După cum spuneam, continuă Dru, l-am adus pe Gray cu 
mine deoarece știu că pot să am încredere în voi că nu-i veți face 
poze și nu veți pomeni nimic despre prezenţa lui aici pe rețelele de 
socializare. Nu că ați dori să faceți asta, de vreme ce el joacă pentru 
echipa Mustangs. 

Toată lumea chicoti. 

— Nu-i prea târziu să mă dați afară, spuse Gray grupului. Fanii 
echipei Cowboys nu-și împart de obicei mâncarea cu mine. 

— Dă-l afară! strigă Ty, fratele lui Dru, rânjind. 

Bruneta cu părul ondulat care stătea lângă el îi dădu un cot. 

— Gray rămâne, vorbi hotărât Dru. 

Grupul răspunse ca și cum un general ar fi emis un ordin. O fi fost 
Dru mezina familiei, dar era foarte... convingătoare. 

— De asemenea, spuse Dru, aș aprecia să nu pomeniți nimic 
despre prezența lui Gray în casa familiei noastre, atunci când 
plecăm de aici și ne vedem de drum. Nimănui. Nici măcar într-o 
discuţie amicală. Din nou, nu pot să-mi imaginez că v-aţi dori așa 
ceva... 

Gura ei frumoasă se arcui în timp ce-i aruncă o privire lui Gray. 

El simţi ceva în piept când privirile li se întâlniră. Emotie. 

— Din moment ce eu joc în echipa Mustangs, termină el fraza. 

Familia lui Dru o asigură că n-aveau niciun interes să facă poze cu 
el sau să spună altora despre prezența lui. 

— Și cu asta am terminat cu anunţurile. Dru făcu un semn cu 
mâna. Puteți să vă continuaţi sporovăiala. Fa se întoarse înspre băiatul 
care rămăsese agăţat de șoldul ei. Te rog să nu postezi pe Twitter o 
poză cu Gray NFL, spuse Dru pe un ton mai blând. În regulă? 

Hudson se jucă cu o șuviță din părul ei brunet. 

— Ce e ăla has-taa? 

Emotia care îl cuprinsese văzând-o cu micuțul Hudson persistase, 
iar acea căldură lăuntrică ce o simţea îl neliniștea. Îl făcea să se simtă 
vulnerabil. 

Între ei se putea simţi o atracție evidentă. Acceptase seductia 
asta până într-un punct. Fizic, orice bărbat ar fi fost atras de ea. Azi 
îmbrăcase un sacou vișiniu, pe dedesubt un maieu alb din mătase, 
pantaloni negri din piele și tocuri înalte. Ce șansă avea Gray în fața 
pantalonilor negri din piele? 

Putea să-și strunească atracția pe care o resimțea. Avea experiență 
în domeniul acesta și o doză destul de mare de încredere în capacitatea 
lui de a se controla. 

Dar emoția? Gray nu știa ce să facă cu ea și nici cum să o controleze. 
Și nici nu voia să o domine. 

Gray plecase de acasă la facultate cu mult timp în urmă. De atunci 
își urmărise propria plăcere. Îi plăcea să fie burlac și să nu se atașeze 
emoțional de nimeni, concentrându-se numai asupra ambițiilor sale 
în domeniul fotbalului. Își aranjase viaţa exact așa cum își dorea. 

Și totuși, Gray nu venise din proprie inițiativă. Ci de dragul lui 

Dru. Ceea ce îl făcu să se simtă ca și cum ar fi cumpărat un bilet 
pentru o anumită destinaţie și se trezise că ajunsese în altă parte, deși 
nu-i dăduse voie șoferului. 

O blondă scundă, slabă, foarte drăguță, cu păr lung și ondulat se 
apropie de ei. 

— Mă bucur că ai putut veni la masa noastră de Ziua Recunoștinței, 
Gray. 

— Mulţumesc. 

— Ea e Lyndie, spuse Dru. Soţia lui Jake. 

Biata de ea. 

— Clădirea asta se numea cândva Candy Shoppe. Dru îl puse 
pe Hudson jos, iar băiatul o luă la sănătoasa. Când Lyndie s-a 
mutat prima dată aici în Holley, clădirea a fost împărțită în două 
apartamente, iar ea a locuit la etaj. 

— Da, spuse Lyndie. O vezi pe femeia de acolo, în pulover roșu? 
Arătă cu mâna înspre bruneta care stătea pe brațul unui fotoliu ocupat 
de un bărbat cu maxilarul ascuțit, care ținea în braţe un copil mic. 
E prietena mea, Amber. Când m-am mutat la etaj, ea locuia deja la 
parter. Când Amber s-a măritat cu Will — tipul care stă lângă ea — ea 
s-a mutat. Will îl ţine în braţe pe fiul lor în vârstă de optsprezece luni, 
Logan. Nu-i așa că micuțul e drăgălaș? 

— Foarte. Când Amber s-a mutat, îi explică Dru lui Gray, Jake i-a 
făcut o surpriză lui Lyndie, cumpărând întreaga clădire. 

Dru făcu o față pe care ai face-o în fața unui copil care a mâncat 
trei prăjituri şi care o cere foarte politicos pe a patra. 

— Încă nu ţi-am spus chestia asta despre fraţii mei, dar toți sunt 
pur și simplu înnebuniți după nevestele lor. E jenant. Fac lucruri de 
genul ăsta, cum ar fi să le cumpere nevestelor case. 

— Ca să ştii şi tu — ochii căprui ai lui Lyndie sclipiră — soțiile 
fraților Porter sunt și ele înnebunite după bărbaţii lor. 

— Ca să scurtăm povestea, spuse Dru, Jake și Lyndie au renovat 
această clădire și au mai adăugat și un corp nou care dă în curtea din 
spate. Acum casa are forma literei L. 

— Aţi făcut o treabă minunată. 

Gray văzuse emisiuni IV în care unii oameni renovaseră clădiri 
vechi precum școli sau hambare și le transformaseră în case moderne 

de locuit. Îi plăcuse dintotdeauna ideea. El putea simți istoria locului 
în podelele din lemn masiv și în grinzile care se întindeau de-a lungul 
tavanului a ceea ce se numea concept deschis cameră/ bucătărie/ 
sufragerie. 

— De obicei, Meg și Bo sunt gazdele când vine vorba de sărbătorile 
familiei, și le organizează acasă la ei, îi spuse Dru lui Gray în timp ce 
se despărțiră de Lyndie și se îndreptau spre un grup de rude de-ale 
ei. Dar din cauza sarcinii lui Meg, Lyndie și Jake s-au oferit să le țină 
locul, cu luni în urmă. După cum se vede, suntem norocosi că Meg și 
Bo măcar pot să ajungă și ei. 

Gray îi cunoscu pe părinţii lui Lyndie și pe bunicul ei. Dru îi 
spusese lui Gray când veneau încoace că sora mai mică a lui Lyndie, 
Mollie, cea care avuse paralizie cerebrală, murise cu trei ani în urmă. 
El putea vedea pe chipurile părinților lui Lyndie durerea pricinuită 
de pierderea ei. Dar mai văzu și căldură și bunătate. Tatăl și bunicul 
lui Lyndie, amândoi fani ai sportului, vorbiră cu el și cu Dru despre 
echipa Mustangs. 

Apoi, Gray o cunoscu pe Celia, soţia lui Iy. Era foarte prietenoasă, 
dar nu putu vorbi mult cu el deoarece fiul ei mai mic trecu în fugă pe 
lângă ea ţinând în mână o pereche de foarfeci și râzând. Celia o rupse 
la fugă după el. 

Gray dădu mâna cu unchiul Celiei, Danny, apoi cu iubita lui 
Danny, Oksana, care era atât de machiată încât arăta precum o 
bunică rusoaică care era pe cale de a se urca pe scenă pentru a cânta 
la operă. 

Danny era în mijlocul unei poveşti despre recenta lui excursie cu 
bicicleta pe munte când părinții lui Dru începură să adune pe toată 
lumea, pregătindu-se de masă. Formau oare un cerc? Gray spera că 
nu. Nu cumva se puneau în cerc și se rugau, nu-i așa? 

Ba da. 

— Nu fac parte din familie, îi șopti el lui Dru în timp ce copiii 
erau aranjați în cerc. Acesta ar putea fi un moment bun ca să-mi 
verific telefonul într-unul dintre dormitoare. 

— Marele jucător de fotbal se teme să împărtășească lucrurile 
pentru care este recunoscător? 

Gray gemu în sinea lui. 

— Asta e ceea ce facem? O să stăm într-un cerc și o să spunem 
pentru ce suntem recunoscători? 

Dru încuviință ușor din cap, arătând ca și cum era pe punctul de 
a izbucni în râs, 

— Nu mi s-a mai cerut să spun pentru ce sunt mulțumitor de 
Ziua Recunoștinței de când eram în clasa întâi a doamnei Ensign. 

— Înseamnă că ai mari restanţe. 

— Chiar am unele chestii pe telefon pe care trebuie să le — 

— N-o să scapi. 

— Îti place chestia asta. 

— Bineînteles că da. 

Membrii familiei Porter începură să-și întindă brațele unii spre 
alții pentru a forma cercul. În ultima secundă, Dru încercă să împingă 
un puști între ei astfel încât să nu trebuiască să-l țină de mână pe 
Gray, dar el fu rapid. Tot ce se putea ca într-o bună zi să fie inclus în 
Gala de Onoare a Fotbalului deoarece era foarte rapid. Gray o prinse 
de mână pe Dru și se aplecă la urechea ei. Șamponul ei mirosea la fel 
de proaspăt ca iarna. 

— Dacă voiai să mă ţii de mână, Dru, tot ce trebuia să faci era să 
mă rogi. 

— Mai târziu, îi șopti ea, te-aș putea împușca cu un glonţ de 
calibrul 22. 

Fiica cea mare a lui Ty și a Celiei stătea de cealaltă parte a lui. 
Gray trebui să se uite în jos un metru și jumătate ca să-i întâlnească 
privirea. 

Fa își împinse ochelarii albaștri pe nas şi îi oferi solemn mâna. 
Gray o apucă chiar în clipa în care John Porter, tatăl lui Dru, începu 
să vorbească despre cât de bucuros era că venise toată lumea. 

Gray stătu acolo ținându-se de mână cu Dru și cu nepoata ei, 
ascultând cum fiecare spunea motivul pentru care este recunoscător. 
Din fericire, familia Porter aminti de toate lucrurile bune. Le plăcea 
să râdă. 

La fel ca și în celelalte dăți în care Gray își petrecuse sărbătorile 
cu alte familii, se simţea singur și nelalocul lui. Dar se simțea mult 
mai confortabil aici decât se simţise în celelalte părți deoarece cei 
din familia Porter nu pozau în acea perfecţiune artificială. Nancy și 

John Porter erau oameni de la țară ca și el. Copiii lor îşi construiseră 
cariere impresionante, dar și ei crescuseră într-un orășel. Și unii 
dintre acești oameni erau de-a dreptul ciudați. Precum Danny și 
iubita lui rusoaică. Unii nu erau foarte prietenoși. De exemplu, 
Jake. 

Toţi erau autentici. Ar fi turnat frişcă Cool Whip dintr-o cutie de 
plastic peste plăcinta lor cu dovleac. 

— Pentru ce ești recunoscător, Hudson? Celia îl îmboldi pe băiat 
când fu rândul lui. 

— Păi... pentru dinozaurii T-Rex. 

Veni rândul lui Ty. Linea o fetiță în fața lui. 

— Ellerie e recunoscătoare pentru mâncarea de dovlecei pentru 
copii. Eu sunt mulțumitor pentru familia mea. Pentru voi toți. Dar, ca 
să fiu sincer, cel mai mult pentru Celia. 

Îi zâmbi strâmb soţiei lui înainte să-și întoarcă atenţia către 
preșcolarul care îl ținea de cealaltă mână, cel care alergase mai 
devreme cu foarfecele. 

Băiatul îngheță. 

Ty îl strânse de mână. 

— Ta-ta, spuse băiatul. 

— Bine zis, băiete. Bineînțeles că ești recunoscător pentru tati. 
Așa și trebuie. Cred că Connor e un geniu, Celia. 

— Sau e bine antrenat, spuse ea. Dar ce zici de mama, Connor? 

— Mama! 

— Ai dreptate. 

Fu rândul lui Bo și al lui Meg. Apoi urmară Jake și Lyndie. 

O bătrână scundă cu părul alb enumeră în jur de zece lucruri, 
inclusiv gemenii lui Bo și ai lui Meg, mulțumi pentru Domnul și 
Mântuitorul ei, îl aminti pe soţul ei care murise în războiul din 
Coreea. Apoi încheie revenind la gemenii lui Bo şi ai lui Meg. 

— Sunt recunoscătoare pentru cărți, spuse fata — Addie — care 
stătea în picioare lângă el. Apoi își înclină capul în direcția lui. Părul 
ei blond și drept îi veni peste chipul dulce. 

— Sunt recunoscător pentru fotbal, spuse Gray sincer. 

Sportul pe care îl iubea îi dăduse ocazia de a-și face un nume în 
viață. Fără fotbal, ar continua să fie un nimeni și un nimic. 

Câţiva dintre membrii familiei Porter răspunseră aprobator la 
afirmaţia lui. Unul spuse: 

— Aici, aici! 

Altul fluieră ca un fan înfocat, iar John Porter numi fotbalul drept 
cel mai bun sport din lume. 

— Sunt recunoscătoare pentru casa și căţelușa mea, le spuse Dru 
tuturor. 

— Pentru noul rimel de la Lancôme, spuse iubita lui Danny într-o 
engleză cu un puternic accent străin. 

În cele din urmă, John se rugă. Când termină, toată lumea 
murmură „Amin.“ 

Nancy le ură Bon appetit! deși Gray habar n-avea ce înseamnă. 

— Să mâncăm! continuă Nancy. Găsiţi-vă fiecare biletul cu 
numele, luați-vă farfuria și aşezați-vă în rând, bine? 

Gray își găsi numele pe un bilețel alb, pe masa din bucătărie, era 
scris de o mână de copil. Probabil Addie îl notase după ce venise. 

Gray luă cu grijă farfuria din porțelan. Apoi el și Dru se așezară 
la rând. 

— Când a fost rândul tău, ai spus că ești recunoscătoare pentru 
casa și cățelușa ta, spuse el. 

— Și te surprinde deoarece... ? 

Dru nu i se părea lui Gray drept o iubitoare de animale. 

— Credeam că locuiești într-un castel undeva, spuse el. Ştii tu, 
împreună cu ceilalți super eroi din benzile desenate? 

Dru îl fixă cu privirea preț de o clipă, apoi râse. 

— Nu, nu. Cei mai mulți dintre super eroii din benzile desenate 
sunt bărbați, așa că ar fi destul de obositor. Deja trebuie să suport mai 
mult decât suficient testosteron cu tine în preajmă. 

Ajunseră la rând. Gray îi făcu semn lui Dru să intre în fața lui, 
apoi el își puse în farfurie o bucată de curcan, sos, piure de cartofi, o 
lingură cu vârf de cartofi dulci cu nuci maronii crocante pe deasupra, 
mazăre verde, salată de afine și pâine. Ajunse în dreptul unei tăvi 
pline cu legume coapte, roșii și dovlecei zucchini. Întâlnind privirea 
lui Dru, el îi făcu semn înspre tavă cu cotul. 

— Ratatouille. Mama e înnebunită după toate chestiile franțuzești. 

Meg și Bo erau așezați la masa din bucătărie alături de ei, și de 

bunicul lui Lyndie și de doamna cu părul alb care fusese atât de 
multumitoare pentru gemenii lui Bo şi ai lui Meg. 

— Gray, aș vrea să ţi-o prezint pe Sadie Jo Greene. Meg arătă 
înspre doamna mai în vârstă. Ea a fost dădaca mea când eram mică și, 
ei bine, practic m-a crescut singură. 

— Ce băiat chipeș eşti! îi spuse Sadie Jo lui Gray. Ce înălțime ai? 
Doamne, cred că ai doi metri! 

— Am un metru și nouăzeci și trei. 

— Îmi amintești de Jack LaLanne* în tinereţe, cu toţi mușchii 
ăia. 

Oare vorbea de tipul care purtase cămăși strâmte și pantaloni de 
gimnast? 

— N-am prea auzit ce zicea Dru când ai intrat. Sadie Jo își întinse 
mâna ei ridată și moale în direcţia lui. Avea o pereche de ochelari pe 
nas care îi stăteau puțin cam strâmb. Călărești mustangi*™*? Așa este? 

Gray fusese pe cale să ia prima îmbucătură din meniul pe care și-l 
alese pe farfurie, dar își puse furculița înapoi. 

— Nu, doamnă, joc în echipa Mustangs. Suntem o echipă de 
fotbal. 

— Cine? 

— Echipa Mustangs. 

— N-am auzit niciodată de ea. 

Întâi faza cu colanţii de gimnastică. Acum asta. 

— Fotbal, strigă zgomotos bunicul lui Lyndie din partea cealaltă 
a mesei. Deci, cu alte cuvinte, Mustangs sunt o echipă din NFL, o 
informă el tare pe Sadie Jo. Au câștigat recent Super Bowl-ul. 

— O, atunci sunt foarte sigură că eşti foarte, foarte bun în ceea 
ce faci, se grăbi Sadie Jo să spună, holbându-se la Gray cu vădită 
afecțiune. 

— De fapt, spuse Dru, e doar bunicel. Fa îi aruncă lui Gray o 
privire obraznică, de genul „îmi poți mulțumi mai târziu“. 


* Francois Henri „Jack“ LaLanne a fost un antrenor de fitness, nutritionist 


și gazdă TV supranumită drept „Tatăl aerobicului“ și „primul supererou 
de fitness.“ În. trad.] 

Aluzie la numele echipei de fotbal (Mustangs, care tradus înseamnă 
mustangi — cai sălbatici din America de Sud În. trad.]. 

— Trebuie să mănânci, dragă. Sadie Jo îl strânse pe Gray de braţ 
ca și cum ar fi fost nepotul ei. Nu mă lăsa să te ţin de vorbă. Trebuie să 
mănânci tot și să-ți mai pui o porție. Cât ai în farfurie n-are cum să-ți 
ajungă. Și, Meg, cu siguranță că-ți va mai trebui curcan și sos. 

— Se poate să ai dreptate, spuse blând Meg, în mod evident 
obișnuită cu dădăceala lui Sadie Jo. 

Gray o văzuse prima dată pe Meg în spital și acum din nou aici. 
Își aranjase cu grijă părul ei lung și bogat. Dedesubtul machiajului 
perfect, pielea îi era palidă și i se putea citi încordarea în ochi și în 
modul în care își ținea strâns buzele. Vorbea, zâmbea și sărbătorea 
ziua, de dragul celor din familie, dar Gray putea să vadă cât era de 
încordată. 

Asta îl îngrijoră, apoi își spuse că era un prost fiindcă își făcea griji. 
El și Meg erau practic străini. Gray nu avea niciun motiv pentru care 
să-și facă griji în legătură cu bebeluşii ei. 

— Connor a răsturnat paharul! strigă Addie de la masa 
copiilor. Lichidul se împrăștie pe decorul cu curcani pe care le-am 
făcut! 

Câţiva adulți care stăteau mai aproape de masa copiilor săriră să 
dea o mână de ajutor. 

— Dreptul antrenorului de a contesta, spuse din senin bunicul lui 
Lyndie. 

— Cum adică? Bo îl întrebă cu bunătate pe bătrân. 

— În ziua de azi, antrenorii din NFL au dreptul de a flutura 
steagul roșu și de a contesta ce se petrece pe teren. 

— Așa este, răspunse Gray. 

— Un steag roșu? întrebă Sadie Jo. Ca în Uniunea Sovietică? 

Și cam așa se derulase conversaţia din jurul mesei de sărbătoare 
din familia lui Dru. Totuși, mâncarea fu delicioasă. lar Dru stătuse 
lângă el cu pantalonii ăia din piele. 

Când Gray ajunse în sfârșit acolo unde așezaseră plăcintele de 
dovleac și de pecan pe o măsuță laterală, ce văzu? 


O cutie din plastic Cool Whip. 


R 

Dru ştiu fără să se întoarcă că era Jake cel care intrase în dormitorul 
de oaspeți de la etajul de sus al casei care se numea încă Candy 
Shoppe. Își dădu seama după sunetul pașilor. 

Urcase pentru a treia oară la etaj de când venise acasă la Jake și 
Lyndie. De la fereastra acestui dormitor, putea urmări clar strada în 
ambele direcții. 

— Jake, spuse ea în loc de salut. 

El își sprijini un umăr de perete în porțiunea în care se termina 
rama geamurilor. Încrucișându-și braţele, o observă cu atenţie. Pe 
Jake nu-l deranja tăcerea. 

Foarte bine. Nici Dru nu murea de nerăbdare să vorbească 
despre ce anume venise Jake să stea de vorbă cu ea. Ea își îndreptă 
privirile în direcția centrului vechi al orașului Holley. Nimic 
neobișnuit sau suspect. Lumina aurie scălda copacii care erau încă 
pe jumătate acoperiți cu nuanţe de roșu lucios, portocaliu închis 
și un galben cald. Frunzele căzute se rostogoleau în josul străzii 
înainte să se oprească pe la colțuri sau în curțile din faţa caselor 
ca valurile unui ocean ce se spărgeau de țărm. Câteva case mai în 
josul străzii, o familie juca baschet pe aleea lor. Dru putea auzi 
sunetul înfundat al săriturii mingii și strigăte de genul „Aici sunt!“ 
și „Bună aruncare!“ 

Fa se uită în cealaltă direcţie a străzii. 

Jake era fratele cel mai apropiat ca vârstă de ea. Dar chestia asta 
legată de apropiere ca vârstă era probabil discutabilă, deoarece între 
ea și frații ei erau mai bine de zece ani. Era ca și cum băieţii făcuseră 
parte din Versiunea Întâi a familiei Porter, iar Dru din Versiunea Doi. 
În versiunea a doua, ea fusese unicul copil. Doar că lucrurile n-au stat 
tocmai așa, deoarece deși ei erau mult mai mari decât Dru, influența 
lor fusese puternică. 

De când se știa Dru — din cea mai fragedă pruncie — voise să ţină 
pasul cu toți trei. Dorise lucrul acesta și nu reușise niciodată. 

Bo, Ty și Jake formau propria lor gașcă. Făceau toţi parte din 
aceeași generație. Toți erau bărbați. Băieţii familiei Porter. Când 
erau copii, se luau la trântă, făceau avioane din hârtie și râdeau în 
întunericul dormitorului lor când trebuiau să adoarmă. Învăţaseră să 
călărească, să înoate și să tragă cu pușca în același timp. Crezuseră în 

Moș Crăciun și avuseseră dinţi strâmbi, fuseseră certați de părinţii lor 
și descoperiseră bucuria de a se juca în noroi împreună. 

Toate astea înainte ca Dru să se nască. Ea, care rămăsese atât de 
mult în urma lor, nu avusese șansa să experimenteze vreunul dintre 
aceste lucruri împreună cu ei, deoarece toţi erau trecuți bine de vârsta 
primei copilării atunci când apăruse ea. 

Unii copii ca ea, copii surpriză care se născuseră târziu, probabil 
că se bucurau enorm de afecțiunea părinților. Le plăcea mai mult ca 
sigur dădăceala și statutul necontestat de „bebeluș“. Dar personalitatea 
lui Dru nu înclina în direcţia asta. Dumnezeu o înzestrase cu un 
simțământ al dreptății, precum și cu o doză, sănătoasă sau nesănătoasă, 
de competitivitate. Fusese un copil zvăpăiat cu zgârieturi pe braţe și 
cu o pușcă pe spinare. Tânjise după dreptul de a fi inclusă în societatea 
fraților ei. Dezavantajul dat de vârstă, înălțime și sexul ei o înfuriaseră 
întotdeauna. 

Pe măsură ce crescuse, însuși faptul că dorise să fie inclusă în grupul 
lor o scoase din sărite. Ce-i păsa lui Dru dacă făcea parte sau nu din 
trioul fraţilor ei? Dru era unică. Îi iubea pe fraţii ei. Dar nu era ca ei 
și nici nu avea nevoie să fie ca ei. 

Și totuși, o mică împunsătură dureroasă cauzată de singurătatea 
izolării ei de grupul lor își făcuse loc în inima lui Dru. Acum era adult. 
Perfect independentă. Independentă într-un mod feroce. Nu mai era 
fetița indignată care fusese odată. Nici nu mai era adolescenta rebelă 
care făcuse tot felul de chestii nebunești, datorită firii ei neliniștite și 
a dorinţei de a atrage atenția fraţilor ei. 

Acum că era adult, Dru nu mai avea nevoie ca cineva să fie de 
partea ei, nici nu voia să aibă nevoie ca cineva să țină cu ea. Nici 
măcar Bo, Ty și Jake. Nici măcar... 

Împunsătura rămase. 

Dru se îndepărtă de fereastră și, imitând postura lui Jake, îi întâlni 
ochii căprui. 

Ea și toți cei trei fraţi ai ei făcuseră serviciul militar în Marină. În 
cazul lui Dru, al lui Bo și al lui Ty, experiența aceasta îi maturizase și 
îi întărise. Serviciul militar imprimă în ei încredere de sine, le îmboldi 
curajul și le întări caracterul. Dru, Bo și Ty erau toți mai puternici 
datorită Marinei. Se întorseseră de acolo nevătămaţi. 

În ce-l priveşte pe Jake, serviciul său în Marină fusese mai 
îndelungat și mai complicat. Îi lăsase cicatrici adânci în trup și în 
psihic. 

Dru se afla în primul an la liceu când vehiculul militar în care se 
deplasase Jake fusese lovit de un dispozitiv artizanal în Irak. Ceilalți 
trei camarazi care-l însoţiseră în misiunea din acea zi muriseră 
în accident. Jake se alesese cu un plămân perforat și zgârieturi pe 
față, coapsă și pe o parte a corpului. El se întorsese acasă în Texas 
și revenise în familie cu un trup care se vindeca, dar cu un suflet 
care fusese distrus. Fratele pe care Dru îl știa odată devenise o fire 
închisă, înverșunată și neliniștită. Diagnosticul? Sindromul stresului 
posttraumatic. 

În primii opt ani după explozie, Jake lucrase ca antrenor de cai, 
venise la întrunirile de familie atunci când fusese nevoie, o scosese pe 
Dru din încurcături atunci când era absolut necesar. Jake supraviețuise. 
Dar nu zrăise cu adevărat. Din cauza stării lui mentale, îi pricinuise lui 
Dru mai multe griji decât toţi fraţii ei laolaltă. 

Apoi, cu patru ani în urmă, Lyndie își făcu apariţia în viaţa lui 
întunecată. Fusese un miracol să vadă cum Dumnezeu se folosise de 
dragostea puternică și de neoprit al lui Jake față de Lyndie ca să-l 
salveze și să-l răscumpere. Fratele ei revenise la viață. 

Chiar zâmbea uneori, în special soției lui. Se simţea din nou bine 
în propria piele. Ochii lui nu mai aveau acea expresie hăituită. Își 
găsise pacea. 

Totuși, Jake putea să fie încă intimidant atunci când își propunea. 
Nu-i plăcea să joace teatru de dragul aparențelor. 

Dacă Dru ar fi rămas doar cu o singură pungă de doritos Cool 
Ranch, era sigură că Bo nu s-ar atinge de ea, chiar și dacă l-ar fi 
costat scump păzirea pungii. Ty, în schimb, dacă i-ar fi încredințat-o 
ar fi mâncat mare parte din conţinutul pungii și i-ar fi înapoiat-o 
tachinând-o cu zâmbetul pe buze, iar Dru i-ar fi și mulțumit pentru 
că se înfruptase din ea. Iar Jake s-ar fi strâmbat îndelung la oricine 
intenționa să i-o fure și, astfel, i-ar fi speriat pe toți. 

— Știu ce vrei să-mi spui, zise Dru. 

— Ce crezi că vreau să-ți spun? 

— O să-mi spui că nu-ţi place că l-am adus azi pe Gray cu mine. 

Jake se îndreptă de spate. 

— Aşa este. Credeam că Gray Fowler este urmărit de cineva care 
ar putea să-l omoare. 

— Chiar aşa și este. Dar m-am asigurat că nu eram urmăriți când 
veneam încoace. 

— Te-ai gândit că persoana asta poate folosi dispozitive electronice 
de urmărire? 

— N-are cum. Singurul mod prin care ne-ar fi putut urmări până 
aici ar fi fost cu avionul. 

— Atunci de ce te uiţi în ambele direcții pe fereastra mea? 

Punct ochit, punct lovit. 

— Pentru că sunt în timpul serviciului, iar Sutton mă plătește să 
fiu cât se poate de vigilentă. 

Jake își strânse buzele. 

— Lyndie locuiește aici, Dru. 

— Sunt conștientă de asta. 

— Nu vreau să fie în pericol. 

Jake vorbea foarte serios. Siguranța soției lui era ceva sfânt pentru 
el. Nu se negocia. Unii oameni s-ar înarma pentru a-și apăra dreptul 
la liberă exprimare. Cauza lui Jake era Lyndie. El s-ar înarma de 
dragul ei fără să stea pe gânduri. 

— Nu vreau ca nimeni din familia asta să aibă de suferit, spuse 
Dru. 

— Atunci de ce l-ai adus pe Gray Fowler? 

— Nu avea unde să se ducă în altă parte. 

Jake se încruntă. 

— Dintr-un oarecare motiv, Gray nu are o relaţie bună cu familia 
lui. 

— Și unul dintre cei mai faimoși bărbați din suprapopulata 
metropolă Dallas și Fort Worth nu a primit nicio singură invitaţie la 
masă de Ziua Recunoștinței? 

— Cred că a primit multe invitații, dar s-a hotărât să le refuze. 
N-am vrut să-l las să stea singur acasă taman într-o astfel de zi. 

Urmă o scurtă pauză. 

— Nu cumva... lași garda jos în privinţa lui, nu-i așa? 

Poate că Dru cedase — puţin. Dar refuza să creadă că i se întâmplase 
una ca asta. 

— Gray e clientul meu. 

Jake nu păru să fie împăcat cu răspunsul ei. 

— Aceasta va fi prima și ultima vizită a clientului tău în casa mea. 
Ne-am înţeles? 

— Da. 

— Sper din toată inima că nu te îndrăgostești de el, Dru. Trebuie 
să-ți reamintesc că joacă pentru echipa Mustangs. Ţi-i minte eseul pe 
care l-a înscris împotriva noastră în septembrie? Jocul controversat din 
al patrulea sfert făcuse ca cei de la Mustangs să câștige în detrimentul 
celor de la Cowboys. 

Coborâră scările. 

— Îmi amintesc. Dar putem oare să-i purtăm pică? Gray joacă 
pentru echipa care îi semnează cecurile. 

— Pot să-i port pică? Jake pufni ușor. Da. Cu siguranță că pot. 

Dru și Jake se îndreptară în direcții diferite când ajunseră la 
parter. Unii din membrii familiei erau adunați în jurul mesei din 
sufragerie, și se delectau cu cafea. Dru îl găsi pe Gray în camera 
de zi împreună cu restul familiei. Ședea pe canapea, privind-o pe 
mama lui Lyndie cum încerca să mimeze ceva într-un joc de șarade. 
Bebelușa Ellerie stătea în poala lui, cu fața la el. Copilul se holba la 
Gray cu o privire plină de interes în timp ce îi rodea manșeta de la 
pulover — un pulover de culoarea cărbunelui care probabil că costase 
o avere. 

Se îmblânzise față de Gray? Ei bine, da. Fra mult mai tolerantă. 
Nu avea dreptul să se lase fermecată de el, asta era clar. Însă îi plăcea de 
el. Îi aprecia etica muncii, francheţea lui, încrederea, simţul umorului. 
Gray era un bărbat cu o viață de familie disfuncțională și care avea 
puterea de a ridica măsuța de cafea din fața lui și să o zdrobească de 
genunchi. Și totuși, ținea în poală un bebeluș și juca șarade. 

— Vânt? strigă Gray drept răspuns la teribila pantomimă a mamei 
lui Lyndie. 

Karen dădu din cap și continuă. 

— Furtună! ţipă Addie. Fetiţa stătea lângă Gray, aplecată înainte. 

Nu. Jucătorii se lansau în presupuneri, tot mai grăbiţi. 

— T-Rex! Hudson sări în sus și jos. E un T-Rex! 

— Un surfer care e doborât de un val? bănui unchiul Danny. 

— O franţuzoaică care joacă can-can! insinuă mama lui Dru. 

Karen negă vehement. Biata femeie. 

— T-Rex!!! 

— O doamnă care își caută genele false care i-au căzut? își dădu 
cu părerea iubita rusoaică a lui Danny. 

— E cu siguranţă o rafală de vânt, spuse Iy. Stând în spatele 
canapelei cu o ceașcă de cafea în mână. Care trece peste râul Cooper 
într-o seară de primăvară. 

— T-Rex! 

— Eleanor Roosevelt? crezu Sadie Jo, cu o mare doză de confuzie. 

Dru îl privi pe Gray râzând. Ciudat lucru, era plăcut surprinsă să-l 
vadă aici, în orașul ei, înconjurată de cei dragi din familia ei. Să fie 
aici împreună cu el. Dru fu cuprinsă de tandrete — 

Fa luptă împotriva acestui sentiment. Tandrețea ei față de Gray 
reprezenta un ecou teribil și o amintire amară a modului în care se 
simţise față de ultimul ei client. 

Nu se putea să-și dea întâlniri cu Gray. Fra împotriva 
regulamentului de serviciu. Nu avea voie. Deci, din moment ce nu 
putea fi nimic între ei, era oare ceva atât de nepotrivit încât să se 
bucure de un bărbat chipeș care juca șarade cu familia ei? 

Nu era nepotrivit. Dar nu era nici înțelept. 

E un uragan, Gray. Dru își îndreptă atenția înspre el. Acesta este 
cuvântul pe care îl mimează mama lui Lyndie. 

Gray se întoarse spre ea ca și cum Dru ar fi rostit cuvintele cu voce 
tare. Preţ de o clipă, îi întâlni privirea și îi zâmbi ușor mâhnit. Simţi 
tăria privirii lui, iar căldura îi inundă trupul. 

Îl surprinsese jucând șarade și ţinând în poală un bebeluș care îi 
mesteca îmbrăcămintea. El se aplecă din nou în față. 

— Uragan. 

— Da! 

Mama lui Lyndie râse, bucuroasă de succes. Ea își izbi pumnii în 
aer, fericită. 

— Mulţumesc, Gray! 

Oare tocmai îi citise gândurile? 

Poate că se apropiaseră deja unul de altul mai mult decât își dăduse 
seama. 

Vai. El nu era în pericol doar din cauza amenințărilor care îi 
fuseseră aduse. Gray însuși era un pericol. 

Prima impresie pe care și-o făcuse despre el, din clipa în care se 
întâlniseră, se dovedea a fi cât se poate de exactă. 

Gray provoca numai bătăi de cap. Un încurcă lume întunecat, 
încăpățânat și periculos. 

um merg lucrurile între tine și garda ta de corp? îl întrebă 

Corbin pe Gray trei zile mai târziu. 

— Eu şi Big Mack ne înțelegem de minune, răspunse Gray, 
prefăcându-se că nu înțelege aluzia prietenului său. 

Nu voia să vorbească cu el despre Dru. În primul rând, subiectul 
cu siguranță l-ar fi făcut pe Gray să se enerveze pe Corbin. În al 
doilea rând, voia să se concentreze asupra fotbalului. Stăteau la mese 
alăturate în sala de antrenamente, exersându-și mușchii înainte să 
intre pe teren. 

Corbin zâmbi. 

— Nu-mi pasă cum te înţelegi cu Big Mack. Mă interesează cum 
merg lucrurile între tine și garda ta de corp care e o femeie atrăgătoare 
pe nume Dru. 

— Ne înţelegem bine. 

— O abordezi într-un mod lent, dar sigur, nu-i așa? 

— Cu niciun chip nu-mi divulg metodele în fața ta. 

Cum era de așteptat, iritarea începuse deja să-l cuprindă. Antrenorul 
lui Gray se aplecă, apoi îi întinse piciorul, ca să-i încălzească mușchii 
din șoldul rănit. 

— Eu o să-ți spun ce fac, spuse Corbin cu ușurință. Simt că este 
corect să te informez că nu o abordez încet, dar sigur pe Dru. Am 
vorbit cu ea la telefon în fiecare zi în ultima săptămână. Noaptea 
trecută, m-a lăsat în sfârșit să o scot la o cină târzie după ce i se 
termină tura. 

Gray înlemni. 

— O, da? 

Dru își părăsise tura cu el în favoarea unei întâlniri cu Corbin? 
O emoție supărătoare, în parte gelozie, în parte o posesivitate pur 
masculină, îi întunecă inima și mintea. 

— Mă apuc de treabă, spuse Corbin. Dacă nu faci o mișcare în 
curând, o să fie ca-n povestea cu broasca țestoasă și iepurele de câmp. 

— Broasca țestoasă l-a întrecut pe iepure. Ai uitat? 

Corbin râse. 

— Da, așa este. Bine, atunci... o să fie ca și cum Jeff Gordon” ar 
concura cu un puști pe o trotinetă. 

Antrenorul lui Corbin termină de aplicat banda kinesiologică** pe 
una dintre gleznele atacantului și se apucă de cealaltă. 

— Nu mi-ai cerut încă Rolexul. Deci Dru nu te-a sărutat încă, 
spuse Gray. 

Totuși, asta nu însemna că Corbin nu o sărutase deja. Doamne, 
numai simplul gând făcea ca stomacul să i se strângă. 

— Ai sărutat-o? 

— Aș vrea eu. Războinica nu poate fi cucerită doar cu niște 
telefoane și o cină. Dar tu știi deja asta. 

Gray nu spuse nimic fiindcă îi era teamă de ceea ce i-ar fi putut 
ieși pe gură. Auzirea numelui de Războinica, pe care i-l dăduse Corbin 
și pe care acesta îl folosea ca poreclă pentru Dru, nu făcu decât să-i 
sporească frustrarea. 

După ce termină exerciţiile de relaxare a mușchilor, se așeză pe 
marginea mesei de masaj și se uită cum antrenorul începu să-i maseze 


* Jeffery Michael „Jeff“ Gordon este un fost șofer profesionist american de 


curse auto |n. trad.]. 
Este o tehnică de bandajare a zonei dureroase fără a limita libertatea de 
mișcare. 

glezna cu o viteză de expert. Inima îi fu cuprinsă de furie, invidie și 
îngrijorare că amicul lui avea să reușească. 

Corbin ghicise corect abordarea lui Gray. Care lăsase lucrurile să 
decurgă de la sine, fără nicio grabă, clădind mai întâi o prietenie cu ea. 
Corbin însă putea foarte bine să i-o sufle de sub nas. 

Gray o invitase pe Dru la meciul de mâine seară. Inițial îi refuzase 
invitaţia, dar după ce insistă reuși și primi acceptul ei. Se considerase 
învingător deoarece, încă din liceu, folosea aceeași metodă și se 
dovedise sigură când venea vorba de a cuceri inima unei fete. 

Dar și Corbin avea să joace mâine seară în același meci. În 
vreme ce poziția lui Gray în defensivă era crucială, cea a lui Corbin 
era mai puțin importantă. Își dorise ca Dru să vină la meci pentru 
el, dar prezența ei acolo putea fi în avantajul lui Corbin până la 
urmă. 

De ce oare fusese de acord cu pariul ăsta idiot? 

Regretă că fusese de acord și, în același timp, știu exact de ce o 
făcuse. Nu voise să i-o servească pe tavă fără să lupte întâi. 

Și Gray încă ţinea la chestia asta. De fapt, devenise cât se poate de 
înverșunat în momentul ăsta. 

Dru — Dru a lui — nu se putea îndrăgosti cu adevărat de Corbin. 
Dar imediat se întrebă de ce n-ar avea voie. Corbin nu era numai 
bogat și faimos. Era o persoană bună și generoasă. Nu avea trecutul 
zbuciumat al lui Gray. Corbin era mult mai deschis în ce privește 
relațiile și probabil că ar fi fost un iubit mai bun decât el. 

Corbin sări de pe masa lui. 

— Încheietura mea e pregătită pentru Rolexul tău. 

— Peretele meu e pregătit pentru televizorul tău. 

Corbin îl bătu ușor pe umăr, ochii sclipindu-i de umor, apoi se 
îndreptă spre ieșire. 

— Tu ești doar în ofensivă, îl tachină el. Eu sunt atacantul. 
Femeilor le place cel mai mult de atacanți. 

Râsetul lui păru să plutească în încăpere încă mult timp după ce 


plecă. 

Ei bine, se gândi Dru mai târziu în acea zi, în timp ce se uita cu 
binoclul, se pare că voi avea nefericita plăcere de a o întâlni pe fosta iubită 
furioasă a lui Gray. Kayla Bell. 

— Cât de mult o lași să mai stea acolo? întrebă Gray. 

— Nu mult. Voiam doar să o observ câteva clipe. 

Dru preluase tura de la Big Mack cu o oră şi jumătate în urmă. 
Nu trecură nici douăzeci de minute de când își începu serviciul și 
Kayla apăsă butonul interfonului montat pe poarta de intrare în casa 
lui Gray şi întrebă dacă poate intra. Dru refuzase. În niciun caz nu îi 
permitea Kaylei să intre în casă ca să vorbească cu Gray, sau lui Gray 
să iasă afară la ea. Acum cinci minute, Dru se strecurase în încăperea 
dotată cu aparatură multimedia de la etaj, unde Gray se juca pe 
Xbox, să o poată privi pe Kayla prin geamurile camerei. Survolase cu 
privirea perimetrul exterior al casei prin ferestrele altor două camere. 
In schimb, de aici avea cea mai bună vedere. 

Kayla parcase pe drumul din fața casei. Se hotărâse să-l aștepte 
afară, în spatele volanului Lexusului SUV, argintiu, aruncând din când 
în când câte o ocheadă pe geamul din față al mașinii și folosindu- 
și degetul arătător pentru a căuta ceva în telefon. Nu părea să fie 
agitată. Dru nu remarcă nicio armă și nici nu purta haine largi care 
să-i permită să ascundă vreuna. 

Lăsă deoparte binoclul și apucă aparatul foto pe care agenții îl 
păstrau la fața locului. Focaliză imaginea pe Kayla, și făcu poze cu ea 
și cu mașina ei, apoi se întoarse către Gray. 

El stătea întins pe canapeaua din piele, purtând un tricou alb, 
pantaloni de trening și o șapcă cu cozorocul la spate. Când Dru 
intrase în tură, îl găsise cu Rashid și Duayne, doi dintre alergătorii de 
la Mustangs, vorbind nimicuri și râzând în timp ce jucaseră Madden 
NFL. După plecarea lor, Gray schimbase jocul, deoarece un Dodge 
Charger din 1970 apăruse pe ecran. Și părea să aibă aproximativ 
dimensiunea Titanicului. 

Dru şi Gray aveau să plece în curând ca el să se poată caza la 
hotelul în care echipa Mustangs petrecea noaptea dinaintea 


* Madden NFL este o serie de jocuri video de fotbal american ce reproduc 


virtual meciurile de NFL [n. trad.]. 

meciurilor. Jocurile X-box era o parte din ritualul lui de dinaintea 
plecării și cazării la hotel. Dru observase acest obicei și citise despre el 
în notițele agenților. Credea că Gray se folosea de X-box pentru a-și 
ocupa mâinile și pentru a se putea concentra. 

Dru se îndreptă spre ușă. 

— Te duci în sfârșit să vorbeşti cu ea? întrebă Gray. 

Zgomotul și mișcarea din joc se opriră. 

— În. 

— Distracţie plăcută. 

Gray îi zâmbi lui Dru asemeni unui vânzător de bilete care ți-ar 
ura distracție plăcută într-o casă bântuită. 

— Discuţia cu fosta ta iubită va fi o adevărată distracție pentru 
mine, Gray. Exact la asta visam atunci când m-am angajat în domeniul 
ăsta. Abia aştept. 

— Dacă aș avea vreun motiv să cred că este periculoasă, aş merge 
cu tine. Dar nu ea mă hărțuiește, nu e o ameninţare pentru mine. 

— Ar putea fi. 

— Nu e. E puţin dusă cu pluta. Dar nu acel gen de nebunie care 
să presupună internarea într-un spital psihiatric. 

— Înmm. 

— De asemenea, nu știu dacă ţi-am spus, dar voi juca mâine la 
Monday Night Football“ o ocazie unică în tot sezonul. 

— Serios? Nu mai spune. 

— ȘI, fie vorba între noi, suntem în dispută pentru playoff”. 

— Poftim?! 

— Așa că mă bucur să scap de drama Kaylei. Gray își îndreptă 
degetul mare înspre ecran. Sunt ocupat cu cursele de mașini în 
Elveția. El îi făcu cu ochiul și își continuă jocul. 

Mă bucur să scap de drama Kaylei. Desigur, Dru putea paria că și în 
trecut, când se confruntase cu drame similare în relațiile lui amoroase, 
alesese să facă același lucru. 

Împreună cu Anthony Sutton îl chestionaseră cu privire la relaţiile 


* ESPN Monday Night Football este o emisiune televizată în direct a 
jocurilor săptămânale ale Ligii Naţionale de Fotbal pe ESPN în Statele 
Unite În. trad.]. 

Departajare când echipele sunt în fruntea clasamentului. 

lui din trecut în acea primă zi la sediul firmei. Cea mai longevivă relație 
o avuse în vremurile în care Gray fusese la Universitatea A & M din 
Texas. Timp de zece luni își dăduse întâlniri cu o blondă drăguță și 
zâmbitoare, pe nume Raelynn — cei de la Sutton se documentaseră 
bine și descoperiseră poze. Ea crescuse într-un orășel din Oklahoma 
și acum locuia în Austin împreună cu soțul ei bogat și cei doi copii 
blonzi, drăguți și zâmbitori. 

Sirul scurtelor povești de dragoste ale lui Gray părea să se fi limitat 
în mare parte la aventuri de o noapte și amiciție. Dru credea că nu 
era dispus să se implice în măsura în care o cerea o relație adevărată. 
Ceea ce o făcea să se întrebe de ce. De ce nu voia Gray lucrul acesta? 

Dru apăsă mânerul ușii. 

— Când te întorci, spuse Gray, ia-te la întrecere cu mine. Vreau să 
te înving pe traseul de pe deal. 

— Poţi încerca să te descotoroseşti de misoginism pentru o clipă? 
Sunt femeie, dar asta nu înseamnă că nu mă pricep la Xbox. Eu aș fi 
cea care te-aș anihila, dar asta ar periclita fragila ta stimă de sine în 
ziua de dinaintea meciului cu cei de la Fagles*. 

Dru închise ușa în urma ei. 

Trecuseră trei zile de la Ziua Recunoștinței. În timpul ăsta, Gray 
primise o scrisoare cu scris de mână de la super fanul obsedat Kevin 
Lee, care trăncănea despre cât de mult îl adora și îi cerea o listă 
întreagă de suveniruri cu autograf. Și alta din partea hărțuitorului 
său. Din nou, făcea referire la Dru. 

Ieri, recitise informaţiile pe care le strânsese când fusese în 
Bonham, investigându-i pe Mildred Osbourne și pe fiul acesteia, 
Rich. Cum putea să găsească un indiciu, dacă îl ratase de la început? 
Nu avea cum, totuși Dru nu putea scăpa de sentimentul supărător că 
neglijase un anumit detaliu. 

Și mai rău era că Gray începuse să-i fie tot mai drag cu fiecare zi 
care trecea. De fiecare dată când li se întâlneau privirile, pulsul lui 
Dru o lua razna. Dezvoltase un fel de al șaselea simţ când venea vorba 
de el. Indiferent unde se deplasau în timpul turelor ei, Dru aproape 
că îi putea simti prezenţa. Dacă, de exemplu, erau acasă, iar ea lucra 

online la masa din bucătărie, era foarte conștientă de prezența lui 
Gray în biroul lui. 

Sincer vorbind, faptul că era distrasă de aspectul lui fizic nu făcea 
niciun bine nimănui. Unii oameni aveau beneficii clare la locul de 
muncă — de pildă, asigurare dentară. 

Dru ar fi preferat asigurarea dentară. 

Înainte să părăsească casa lui Gray, Dru își verifică de două ori 
arma și le trimise un mesaj celor de la Sutton Security ca să-i anunţe 
că Kayla Bell ajunsese la fața locului și că urma să iasă să intervieveze 
subiectul. 

Îndată ce ieși în stradă, Dru se folosi de telefon pentru a face o 
poză cu numărul de înmatriculare a mașinii Kaylei. Nu strica să se 
asigure că mașina era înregistrată pe numele ei, verificând la registrul 
auto. Dru porni aplicația telefonului de înregistrare vocală, apoi îl 
puse în buzunar. 

Când Dru se apropie cam la zece metri distanță de autoturismul 
Lexus, geamul din dreapta șoferului se lăsă în jos. 

— Bună? întrebă Kayla. 

— Bună ziua. 

Dru veni până la portiera șoferiței, încercând să se obișnuiască cu 
faptul că până atunci o văzuse numai în poze sau de la distanță. 

Kayla o privi iscoditoare, neîncrezătoare și uşor dispreţuitoare. 
Trăsăturile ei aveau un aer ușor exotic și se machiase în stilul lui 
Jennifer Lopez. Kayla fie folosise placa pentru a-și îndrepta părul 
lung brunet, fie venea direct de la vreunul dintre acele saloane care 
ofereau proceduri profesionale de netezire a părului. 

— Sunt Dru, prietena lui Gray. Vremea calmă și răcoroasă părea 
că-și ținea răsuflarea. Îmi cer scuze, dar este ocupat. Nu va ieși afară. 

— Serios? 

Dru văzu cu colțul ochilor o fetiță dormind într-un scăunel de 
copii pe bancheta din spate a SUV-ului. Geamurile din spate erau 
fumurii, ceea ce explica de ce nu putuse să o vadă din casă. Două 
codițe se zăreau de-o parte și de alta a căpşorului fetiţei. Faţa îi era 
ușor ridicată și întoarsă într-o parte, cu gura întredeschisă. 

Kayla ieși din mașină. Din interior se auziră în surdină acordurile 

— Eşti prietena sau iubita lui Gray? Kayla se sprijini de mașină și 
își înfipse vârfurile degetelor în buzunarele din față ale pantalonilor 
ei confortabili. 

— Jubita lui. 

Statutul lui Dru de iubită falsă se putea dovedi cu adevărat util în 
această situație. Dacă stârnea furia Kaylei, atunci Dru putea studia 
mai bine firea femeii. 

— De câtă vreme te întâlnești cu el? întrebă Kayla. 

— De câteva săptămâni. 

Ochii Kaylei se îngustară. 

— Ţi-a povestit despre mine? 

— Da. 

— Ce ţi-a zis? Că sunt nebună? 

Se putea simţi tensiunea din vocea ei. 

— Cuvintele lui exacte au fost că ești „puțin dusă cu pluta“. 

Insulta îi răscoli expresia feței. 

— Nu sunt nebună. ÎI iubesc. Dar din moment ce Gray nu știe ce 
e dragostea, nu poate înțelege. El n-ar ști ce-i iubirea nici dacă l-ar 
lovi drept în față. 

Kayla se uită drept în ochii lui Dru, provocatoare. 

Fra clar că știa ce presupune o confruntare. Poate că era chiar 
genul de persoană căreia îi plăceau astfel de lucruri. 

— Relaţia voastră n-o să dureze, o asigură Kayla. 

— Bine. 

— Eu am fost cel mai bun lucru care i s-a întâmplat vreodată lui 
Gray. Fram minunati împreună. Perfecți. 

Încrederea Kaylei era atât de puternică încât se afla doar la un pas 
distanță de delir. 

— Gray m-a dat la o parte când m-am apropiat prea mult de el, 
continuă ea. Dacă reușești să te apropii de el, o să-ți facă la fel și ție. 
Te avertizez numai. Așa se va întâmpla. 

Cele două se studiară una pe alta. Amândouă bine înfipte pe 
tocurile lor înalte, având aceeași înălțime și la fel de brunete. 

Asemănările erau exterioare. Dar Dru nu dorea să-i semene în 
interior. Kayla urmărea cu încăpățânare un bărbat care nu o dorea. 
Era de-a dreptul jalnică. Determinarea de care dădea dovadă i-ar 

fi prins bine în alte domenii ale vieții, dar și-o irosea pe Gray 
Fowler. 

— Eşti sigură că n-are de gând să iasă? întrebă Kayla înțepată. 

— Foarte sigură. 

Kayla răsuflă frustrată și se urcă în mașină. Scoase două pachetele 
de gumă de mestecat Trident cu aromă de mentă. 

— Am venit azi fiindcă știu că în curând va merge la hotel. Mâine, 
în ziua meciului, va face câteva exerciții de întindere, va da câteva ture 
de alergare pe teren și își va testa crampoanele. Apoi, înainte să alerge 
prin tunelul de acces în stadion, va mesteca două gume Trident cu 
aromă de mentă. I le-am adus ca să-i poarte noroc. Kayla își dădu 
capul într-o parte. Ştiai despre Trident? 

— Nu. 

Kayla îi întinse cu aroganță cele două pacheţele pe care le ţinea 
în palmă. 

— Vrei să i le dai lui Gray din partea mea? 

Cu niciun chip. Niciuna din normele de conduită ale agenţilor 
de la Sutton Security nu aproba înmânarea unei gume de mestecat, 
care ar putea fi teoretic otrăvită, clientului pe care îl păzeau, dacă ea 
venea din partea unui suspect. Dru aruncă gumele în buzunarul de 
la jachetă. 

— Cât timp aţi fost împreună, tu și Gray? întrebă ea. 

— Două luni și jumătate. 

— Și când s-a încheiat relația? 

— Cu mai bine de doi ani în urmă. 

— Atunci de ce tot îl suni și îi trimiți mesaje și vii până aici ca să-l 
vezi? o întrebă Dru calmă. Gray şi-a refăcut viața. 

Amărăciunea cuprinse chipul Kaylei, făcând să pălească frumuseţea 
din trăsăturile ei pudrate cu grijă. Nu răspunse. 

— Îi trimiţi vreodată scrisori? întrebă Dru. 

— De ce aș face-o? Am numărul lui de telefon. 

Dru observă limbajul trupului Kaylei. Nu părea că ar fi mințit. 

— E vremea să-l lași în pace. 

Dru nu întrerupse contactul vizual cu ea nici măcar pentru o 
clipă. Poate că Kayla Bell era o fire combativă, dar Dru văzuse lupte 
adevărate. Nu se lăsa intimidată de ea. 

— Am o fiică împreună cu Gray. 

— Nu-i adevărat. 

Gray era o persoană publică. Dar asta nu însemna că merita să fie 
hărțuit, amenințat și îmboldit să devină tăticul unui copil care nu-i 
al lui. 

— Testul de paternitate a dovedit că Gray nu este tatăl copilului 
tău. Oricât de mult îți dorești sau aștepți să se întâmple una ca asta, 
n-ai cum schimba adevărul. 

Cele două femei se uitară fix una la cealaltă, iar tensiunea plutea în 
aer. Vrei să te iei la bătaie cu mine în timp ce fiica ta doarme pe bancheta 
din spate a maşinii tale? Dacă da, n-o să-ţi fie prea bine. 

Kayla intră în mașină și izbi portiera cu forță. 

Dru rămase în stradă — cu un pistol sub jachetă și două pachetele 
de gumă de mestecat în buzunar — și o privi cum pleacă. 


R 


Lui Dru începuse să-i placă destul de mult meciurile transmise în 
Monday Night Football. Totuşi, nu participase niciodată la un meci 
în direct deoarece nu atinsese niciodată nivelul de nebunie financiară 
necesară pentru a cumpăra bilete. 

În cazul meciului din seara asta, Gray îi dăduse un bilet. Locul 
ei era foarte bine plasat, dar și ciudat. Ciudat deoarece Dru era 
înconjurată de prietenii și de familiile jucătorilor de la Mustangs. Ea 
nu făcea parte din cercul de prieteni și nici din familia lui Gray. Nici 
nu avea cum să fie suportera echipei Mustangs. 

Spre deosebire de cei din jurul ei, Dru nu se îmbrăcase într-un 
tricou cu sigla echipei, nu avea suveniruri Mustangs și nici culorile 
echipei. Având în vedere vremea rece și aspră din seara asta, Dru 
își pusese ghetele ei marca Dr. Martens, jacheta ei argintie de schi 
ȘI O șapcă neagră tricotată. Îmbrăcămintea o arăta nepărtinitoare. Și 
totuși atunci când ofensiva lui Gray era în avantaj pe teren, Dru nu se 
simţi foarte imparțială. Se simți împlinită. Și plină de speranță că el 
avea să înfrângă apărarea celor de la Fagles. Dar și îngrijorată că Gray 
și-ar putea frânge gâtul. Și... 

Mândră de el. 

Pe teren, Gray dădea dovadă de concentrare maximă și intensă. Îi 
apucă pe boboci de umeri de fiecare dată când se uită în jos la ei, cască 
la cască, pentru a le da instrucțiuni, pentru a-i felicita sau pentru a-i 
corecta. Gray se mișcă cu o grație atletică, sigur pe sine. Alteori, se 
izbea de apărători cu o explozie de ferocitate. Bloca, primea pasele și 
punea în primejdie linia defensivei. 

Gray era întruchiparea poetică a fotbalului. Nimic nu-i putea sta 
în cale. 

Pe măsură cel al treilea sfert se termină, Dru se ridică în 
picioare împreună cu ceilalți fani pentru a urmări sfârșitul lungii 
marcări a unui touch-down. Fra la a treia încercare și reușise Gray 
alergă înainte câțiva metri, apoi coti brusc într-o parte, se opri şi 
continuă fuga spre unul dintre atacanți. Corbin îi aruncă mingea. 
Gray o prinse și se năpusti în linia defensivă ca un camion din 
ciment. Când trecu de linia de punctaj, luă cu el și apărarea, și pe 
fundașul celor de la Eagles. Stadionul izbucni într-un ropot de 
urale. 

Dru rânji şi acceptă o îmbrăţișare de la femeia care stătea lângă 
ea, mama paznicului de la Mustangs. Femeia purta una dintre acele 
insigne mari și rotunde pe care se afla o poză cu fiul ei. 

Echipa Mustangs marcă punctul în plus, iar ofensiva părăsi 
terenul. Dru se forță să nu se holbeze la Gray când era pe tușă sub 
locul ei. Ea nu era responsabilă de protecţia lui în timpul meciului, 
așa că nu avea de ce să se uite doar la el. Mai mult, era ridicol să vină 
la un meci într-o seară de luni și să nu urmărească fiecare secundă 
a acțiunii. Și apoi, Gray se uitase după ea mai devreme în tribune 
până o găsise. Dru nu voia ca el să o surprindă din nou, fixându-l cu 
privirea, ca și cum ar fi fost în transă, precum erau ceilalți șaptezeci de 
mii de oameni de pe stadion. Avea deja destui oameni în viaţa lui care 
erau fermecați și fascinaţi de persoana lui. 

Dru trebuia să-și păstreze mintea limpede, să dea dovadă de 
profesionalism și să fie inteligentă. 

N-ar trebui să-l fixeze cu privirea. Doar o să arunce o scurtă privire 
în Jos — 

Privirile li se întâlniră. Gray stătea în apropierea unei bănci, 
ținându-și casca într-o mână. Așa cum era moda jucătorilor duri de 

fotbal, cu brațele goale, în ciuda — sau tocmai datorită — fierbințelii 
care îl cuprinse. O mânecă i se ridicase îndeajuns de mult încât Dru 
putea să-i vadă contururile tatuajului său pe dedesubt. Părul îi era lac 
de sudoare. Obrajii îi erau îmbujoraţi. Urme de zgârieturi, inclusiv 
una roșie care părea să fie de sânge, îi mânjeau tricoul și pantalonii. 
Stătea în mijlocul unei forfote febrile, uitându-se drept la Dru cu un 
zâmbet întrebător. 

Un dor după Gray care trecea cu mult de limitele unei atracții 
fizice o cuprinse. Încuviință ușor din cap în direcţia lui și îi spuse 
din priviri: Te-ai descurcat bine. Apoi îşi întoarse atenţia asupra 
meciului. 

Gândurile lui Dru se războiră. 

Nu, nu era deloc imparțială în ceea ce-l privea pe Gray. Era 
exasperant. Uimitor! Jenant. Amintiri ale fostului ei client îi reveniră 
în minte, batjocoritoare. Tocmai ceea ce Dru se hotărâse că nu o să se 
lase să se întâmple — înfiriparea unei legături afective între ea și Gray 
— se întâmplase oricum. 

Ce avea să facă? 

O să faci ce ai făcut dintotdeauna. O să te aduni. Refuza să fie 
una dintre acele femei care erau conduse de sentimente. Să se 
îndrăgostească de Gray ar fi fost ceva incredibil de stupid din punct 
de vedere profesional și incredibil de prostesc la nivel personal. 

Își aminti cuvintele Kaylei: E/ m-a dat la o parte atunci când m-am 
apropiat prea mult de el. Dacă reusesti să te apropii de el, o să-ţi facă la 
fel şi tie. Nu era interesată să devină una din noile sale cuceriri de 
scurtă durată. I se păru că Kayla avea dreptate. Gray nu se sfia să se 
descotorosească de iubitele lui. Nici nu părea să aibă vreo problemă 
în a le înlocui. 

Existau literalmente mii de femei pe acest stadion care voiau să-și 
dea întâlniri cu el și mai multe mii în Dallas, în Fort Worth şi în restul 
țării. Gray cu siguranță n-avea nevoie de o iubită care să-i gătească, 
sau să-l dădăcească, sau să aibă grijă de casa lui. Nu avea nevoie de 
una care să-i organizeze programul sau întâlnirile în scop caritabil. 
Nu avea nevoie de cineva care să se îmbrace cu tricoul lui și să-i ţină 
pumnii din tribuna familiei și prietenilor. 

Gray avea nevoie de cineva care să-l păzească și să-i găsească 

hărțuitorul. Și Dru era singura calificată să o facă. Ar trebui să se 
detașeze de el în mintea ei și să-și țină în frâu emoţiile. Era garda lui 


de corp. 


Acesta era și singurul rol de care și Gray Fowler era interesat. 

ray privi cum ospătarul așeză pe masa lor un platou cu 
tort red velve. O lumânare neaprinsă fusese așezată 
deasupra și cineva scrisese „La mulți ani!“ cu litere 
cursive din ciocolată pe marginea farfuriei. Lui Ash avea să-i placă 
la nebunie. 
— O. Ospătarul ezită, întinzându-și mâna să ia platoul. Am 
ratat-o? Ar trebui să mai aştept și să revin mai târziu cu desertul? 
— Nu, e în regulă, îi spuse Gray. E la toaletă. O să vină într-o 
clipă. 
— În regulă. De îndată ce o văd că se apropie de masă, voi reveni 
să aprind lumânarea. 
Ospătarul plecă. 
Mâine era ziua de naștere a lui Ashley și, ca în fiecare an, Gray 
o scosese la cină într-un restaurant ales de ea, pentru a sărbători 


Desert tipic american, format din straturi de blat umed de culoare roșie 
și cremă de brânză. Iniţial, culoarea roșie a blatului era obţinută din 
sfeclă, astăzi fiind înlocuită de coloranți alimentari puternic pigmentați. 

evenimentul. Din fericire pentru el, Ash nu era singura femeie 
prezentă la această întâlnire. 

Dru stătea de cealaltă parte a mesei, iar lumina lumânărilor îi 
juca pe gât și pe conturul maxilarului. De fiecare dată când ieșeau 
împreună, petrecea cea mai mare parte a timpului observând cu 
atenţie împrejurimile. Dar se părea că astă-seară Dru evita în mod 
intenționat să se uite la el. O fixase cu privirea mai mult decât de 
obicei, iar Dru fixase cu privirea orice altceva decât pe el mai mult 
decât de obicei. 

Ash alesese un restaurant numit Urban Country într-o zonă 
cu mare încărcătură artistică, renovată recent, care purta numele 
de Bishop Arts District. Localul servea mâncare pentru cei mai 
pretențioși gurmanzi ai bucătăriei sud-americane, ceea ce lui Gray i 
se părea ciudat. Mâncarea de acest fel pe care o mâncase în copilărie 
nu fusese deloc specială. 

Mobilierul restaurantului era modern, dar decorațiunile vechi. 
Etajere mari din lemn punctau pereţii, iar pe ele erau expuse farfurii 
vechi cu diferite motive în nuanțe roșii și albe. Materialul draperiilor 
părea din anii 1950. Era cumva un model de cireșe, presărat cu 
diamante albastre? Era începutul lui decembrie, așa că în foaier fusese 
pus un brad rustic, lângă bar, iar deasupra fiecărei ferestre atârnau 
crenguţe verzi. 

Nu era tocmai genul de local preferat de Gray. Era mult prea 
feminin. 

— Fii pe fază, îi spuse el lui Dru. Când vine Ash înapoi, își va 
închide ochii, se va gândi puţin până își va pune o dorință, după care 
va sufla în lumânare. 

Dru îi aruncă o privire. 

— O dorinţă irosită, fiindcă-și va strica bucuria zilei de naștere cu 
visul de a deveni iubita ta. 

— Nu-și doreşte așa ceva. E mulțumită să-mi fie menajeră. 

— Te înșeli amarnic. Dru își îndreptă atenţia înspre partea din față 
a restaurantului. Ar trebui să-ţi dai întâlniri cu ea, Gray. E incredibil 
de drăguță, iar friptura ei înăbușită e super gustoasă. 

— E drăguță și friptura ei înăbușită e super gustoasă, dar nu mă 
tentează să ies cu Ashley. 

— Cum vrei. 

Din nou, Dru se uită în altă parte, lui Gray rămânându-i doar 
să-i observe profilul feţei. Frustrant. Nu era obișnuit să fie dat la o 
parte. Se obișnuise să-și dorească mult mai puţină atenţie din partea 
oamenilor. Nicidecum să tânjească după ea. 

După victoria echipei lui din seara zilei de luni, Gray dorise să o 
întâlnească pe Dru, așa că după meci se grăbise să facă un duș. Știa 
că următoarele două zile nu lucra și se hotărâse să-i spună la revedere 
pentru timpul în care va fi liberă. De asemenea... însemnase ceva 
pentru el să o vadă stând în tribune. 

În timpul meciului, gulerul jachetei ei argintii îi înconjurase bărbia, 
iar pălăria neagră fusese trasă pe ochi. Părul negru și strălucitor îi 
atârnase peste umeri. Obrajii și vârful nasului i se înroșiseră. 

Jucase în sute de meciuri. Dar prezența lui Dru la meciul de 
luni îi oferise ceva nou. Adăugase un plus de valoare partidei, care 
și așa era importantă pentru cariera lui. Îi făcuse plăcere să o vadă 
acolo. Fusese conştient tot timpul că ea se uita la el, iar acest lucru 
îl motivase. 

Când se grăbise să ajungă în zona de parcare a jucătorilor după 
conferința de presă, Dru plecase. Îl aştepta doar Weston Kinney. 
Dezamăgirea îl posomori atât de mult încât fu într-o dispoziţie 
proastă următoarele de două zile. Gray se încruntă în timp ce-și 
aranjă Rolexul pe încheietură. 

Era joi, iar ea revenise la muncă. Se uitase de câteva zeci de ori la 
ceas în dimineața asta în timp ce participase la întâlnirile cu echipa, 
urmărind filmul meciului, antrenându-se, ridicând greutăți. Când 
veni ora două și ea intrase pe tură, Gray își putu da seama imediat că 
ceva se schimbase. Dru nu mai zâmbea, nu-l mai tachina și nici nu se 
mai fudulea. Astăzi, se comporta strict profesional. 

Gray nu suportă prea bine schimbarea bruscă a lui Dru. 

— Eşti supărată pe mine? 

— Poftim? 

În sfârșit îl privi drept în ochi și menţinu contactul vizual. 

— Dacă ești supărată pe mine, spune-mi deschis. Mă descurc. 

— Nu sunt supărată pe tine. 

— Atunci de ce mă tratezi cu răceală? 

— Nu mă port așa. Îmi fac doar meseria. 

— Da, dar ceva s-a schimbat. Se presupune că ești iubita mea, dar 
abia dacă te-ai uitat la mine de când am intrat în restaurant. 

— Sunt mai preocupată să te protejez decât să joc rolul iubitei 
tale. 

— S-au înmulțit amenințările cu moartea în ultima vreme? 

— Nu. 

— Atunci, relaxează-te. Oamenii din jur se uită la noi mai mult 
decât de obicei tocmai din cauză că tu nu te uiţi la mine. 

Dru își încreți fruntea, sceptică. 

— Speram să te îndrăgostești de mine după ce m-ai văzut jucând. 
Gray rânji. Acum ar fi ocazia potrivită să te seduc. 

Umorul din vocea lui îmblânzi trăsăturile lui Dru. În sfârșit! 1 se 
păruse că trecuse un an de când n-o mai zărise zâmbind. 

— Femeile sunt disponibile de obicei ca să fie seduse după meciuri? 

— Întotdeauna. Deci ce te reţine? Îţi place fotbalul. 

— Sunt fana echipei Cowboys. 

Gray se sprijini de spătarul scaunului, cu mâinile pe coapse. 

— Eşti încăpățânată. 

El rosti cuvântul răspicat. 

— Nu sunt disponibilă pentru seducţie. Nu pentru tine, oricum. 
Si nu fără un inel pe deget. 

Un inel pe deget? Pe bune? Singura femeie pe care o cunoștea, 
aproape la fel de conservatoare, era Ashley. 

— Distractivă conversație, spuse Dru. Vine Ashley. 

Gray se ridică puțin de pe scaun în timp ce Ash luă loc la masă. 

— Ce-i asta? întrebă Ash, ridicându-și degetele aproape de gât. 

— Desertul. Îţi place tortul red velvet, nu-i așa? întrebă Gray. 

— Da. O, e foarte drăguţ. Atât de frumos din partea ta. Uau! 
Arată super. Ashley continuă ca și cum n-ar mai fi servit până atunci 
un desert de ziua ei la restaurant. Mulţumesc, Gray. 

— Vrei să-ți și cântăm? Sunt sigur că Dru ar fi bucuroasă să îți 
cânte „La mulți ani!“ 

— Nu, nu. E perfect. 

Ospătarul își făcu apariția, aprinse lumânarea cu o brichetă și 
plecă. 

— Prea bine, spuse Ash. E timpul să-mi pun o dorinţă. 

Dru o privi scurt pe Ashley. 

— Dacă aș fi în locul tău, mi-aş dori ceva care să merite efortul. 
Ce zici de o motocicletă. 

Menajera lui Gray râse cu poftă. 

— O, Doamne, nu. 

Se descurca așa de bine cu motocicletele ca peștii cu placa de 
skateboard. 

Dru îl privi resemnată pe Gray. 

Ash își ţinu ochii închiși destul de mult, apoi suflă în lumânare. 
Îndepărtă lumânarea de pe tort și arătă cu mâna înspre cele trei 
furculițe pe care le lăsase ospătarul. 

— Serviți-vă. 

— Tu prima, spuse Gray. Încercă să surprindă privirea lui Dru, 
însă fără succes. 

Fa alegea întotdeauna mesele de lângă pereți și se așeza întotdeauna 
pe locul care-i oferea cea mai bună vizibilitate. Gray presupunea că 
proceda așa astfel încât nimeni să nu se strecoare pe la spatele ei și 
pentru ca să poată să supraveghea locul mai bine, așa cum făcea acum. 

Jacheta ei de motociclistă din piele de un argintiu închis era cu doar 
câteva nuanţe mai deschisă decât maieul negru pe care îl purta dedesubt. 
Un lănţișor lung din argint îi atârna în mijlocul cămășii, terminându-se 
cu un pandantiv bară din același metal. Atenţia lui Gray fu distrasă 
toată seara de acel pandantiv, care era lipit de cămașa lui Dru — 

— E absolut delicios, spuse Ash. Uite, Gray. Gustă puţin. 

El luă o bucată cu furculița. Blatul nu era deloc uscat, ci avea 
textura potrivită a tortului red velvet. Glazura din cremă de brânză 
era fină și dulce. 

Ash începu să vorbească despre planurile de ziua ei împreună cu 
mama ei. Gray asculta pe jumătate, ochii lui fiind aţintiți asupra lui 
Dru — 

Un pocnet surd, urmat de zgomotul sticlei sparte. 

Dru reacţionă imediat. Sări de pe scaun și se năpusti asupra lui. 
Fi căzură amândoi. Gray avu doar timp să-și amortizeze căderea cu 
mâna înainte ca restul greutății sale să fie suportat de umărul și coapsa 
lui. Dru ateriză peste el. Scaunul lui se prăbuși la pământ. 

Fusese cumva un foc de armă? Pocnetul acela putea fi cauzat și de 
altceva decât de o armă. Explozia unei tobe de eșapament. O petardă. 
Numai că acele lucruri nu explicau sticla spartă. 

— Nu te mișca. 

Dru își desprinse picioarele dintr-ale lui și îngenunche în spatele 
lui. O apucă pe Ashley de încheietură și o trase în jos, sub masă. 

Se auzi un nou pocnef. Mai multă sticlă spartă. Cineva trăgea cu 
arma în restaurant. Din cauza lui Gray? Oamenii aceștia — și Dru, 
și Ash — erau în pericol din cauza... lui? Ideea asta îl lovi precum o 
piatră în stomac. Oare hărțuitorul lui era cel care trăgea? Ce fel de om 
și-ar descărca arma într-un restaurant înțesat cu oameni, când Gray 
era cel pe care-l ura? 

Dru îl apucă pe Gray de umăr. 

— Eşti rănit? 

— Nu. Tu ești rănită? 

— Sunt bine. Dar 4 sigur eşti bine? Stai puțin. 

Gray văzu concentrarea din privirea lui Dru, dar nicio urmă de 
frică în timp ce ochii ei îl cercetau. 

— N-am nevoie să mă verific, spuse el. Sunt bine. 

Oamenii din restaurant reacţionau la o viteză umană normală, 
murmurând de confuzie și frică. 

— Jos, toată lumea! strigă Dru. S-au tras focuri de armă în 
restaurant. Ascundeţi-vă sub mese. Apelați numărul de urgente. 

Oamenii făcură ce li se spusese, mișcându-se panicați. 

— O să te mut într-o locaţie mai sigură, îi spuse Dru lui Gray. 

El se ridică într-un genunchi. 

— O luăm și pe Ash. 

Părul menajerei lui se ridicase aiurea într-o parte. Pielea, deja 
palidă a lui Ash, se albise de-a dreptul. 

— Bine, spuse Dru. Fugi de-a lungul holului, pe acolo, Ashley. 
Duce la o cameră de serviciu, o bucătărie și apoi la ieșirea din spate. 
Apleacă-te cât de mult poți și ţine-ți capul și umerii în jos, în timp 
ce alergi. Opreşte-te la camera de serviciu. Gray, tu mergi după ea. 
Bine? 

— Nu. Urmeaz-o tu, iar eu vin în spatele tău. 


Ochii lui Dru sclipiră de furie. 

— Nu, șuieră ea. Dru se întoarse spre Ash înainte ca Gray să se 
mai certe cu ea. 

— Du-te! 

Ash fugi înspre hol. Urmată de Gray, cu Dru chiar în spatele lui, 
aproape, punându-se pe sine între el și restaurant. Ash nu se mișca 
îndeajuns de repede pe tocurile ei ca să țină pasul cu el, așa că Gray o 
săltă pe sus cu un braţ și fugi cu ea pe hol. 

Dru împinse ușa de la camera de serviciu. Se aprinse automat 
lumina, care dădu la iveală o încăpere de mărime medie plină de 
ustensile de curățat și rafturi cu farfurii extra, feţe de masă și făină. 

— Înăuntru, ordonă Dru. 

Ashley intră, dar Gray rămase în pragul ușii uitându-se după ea 
cum mergea spre capătul holului în direcţia ieșirii. Scoțându-și arma, 
deschise ușa din spate a restaurantului. Se lipi de perete, făcându-se 
astfel o țintă greu de nimerit în timp ce scană parcarea întunecată 
din spatele clădirii. Doar să o privească era tot ce putea face Gray, nu 
putea să se ducă după ea și nici să o tragă înapoi. 

ÎI salvase când se trăsese primul foc de armă. Totul se întâmplase 
repede. Într-un timp mult mai scurt decât i-ar fi luat să pocnească din 
degete, Dru îl și scăpase. 

Mulţi oameni îi spuseseră cât de important era pentru ei. Fanii. 
Echipa lui. Antrenorii lui. Agentul lui. Asta era prima oară când 
cineva își pusese pielea la bătaie pentru el. Slujba ei era să-l apere. 
Dar faptul că pusese acțiunea înaintea vorbelor făcu ca ceva rece și 
închistat din inima lui să se frângă. 

Dru lăsă ca ușa de la ieșire să se închidă și își puse arma pe 
dedesubtul jachetei în timp ce merse cu pași mari pe hol înspre 
Gray. 

Lui îi păsa de ea. Tinea la ea mai mult decât era înţelept s-o facă. 

Gray nu intrase în camera de serviciu așa cum îi poruncise Dru. 
În schimb, stătea mai mult pe hol. Mai devreme, în cursul zilei, ea 
verificase restaurantul și alesese camera de serviciu drept încăpere 
sigură. 

Voia ca Gray să stea înăuntrul acelei zone securizate. 

Totuși, chipul lui aspru era încordat. Sprâncenele îi erau lăsate în 
jos, iar ochii verzi îi clocoteau. Toate astea îi spuneau lui Dru că Gray 

nu era într-o stare de spirit foarte agreabilă. Părul îi era în dezordine 
din cauza modului în care îl trăsese la pământ. Una dintre manșetele 
cămășii lui albastre de afaceri era pe cale să se desfacă, iar materialul 
era șifonat. 

— Intră înăuntru, îi ordonă Dru. 

Fra un tip masiv, dar nu-i era frică să-l împingă în camera de 
serviciu. 

— Gray. Intră — 

Merse până la ea și o sărută. 

Dru se forță să depășească șocul. Era un atacator prin preajmă... 
nu se așteptase la așa ceva... Ce făcea Gray? 

O săruta. 

Tăria lui de a-i ţine piept o făcu să se împleticească. Gray o sărută 
ca un maestru, perfect în toate privinţele și cu multă încredere. O făcu 
să simtă dorinţa și sentimentele lui dincolo de cuvinte. Tânjirea după 
Dru. Afecţiunea lui față de ea. 

Trupul ei răspunse. Gray mirosea atât de bine și scump — 

El era scump. Prea scump pentru cariera, ambițiile și independența 
lui Dru. 

Se smulse de lângă el. 

Gray o privi, iar pieptul îi fremătă. 

— Ce-a fost asta? întrebă Dru. 

— Un sărut. 

Probabil că sărutul lor durase vreo patru secunde. Dar fiecare 
dintre aceste secunde se multiplicase și avusese efectul unuia de zece 
secunde. Dru ar fi trebuit să-i pună capăt după două secunde. Faptul 
că nu-l oprise, că îi plăcuse la fel de mult ca și lui, o rușina. Specialist. 
În protecție. Personală! 

— Întră în camera de serviciu. Dru vorbi încet, punctându-și 
fiecare cuvânt cu o notă de avertizare. 

Ashley scoase capul afară, cu o mână pe ușă și cu cealaltă pe 
tocul ușii. Rimelul i se prelinsese. Plângea de frică? Ashley făcu tot 
posibilul să zâmbească. Cu buzele slabe și pe jumătate crispate și cu 
ochii îngroziți, arăta cu siguranță ca o nebună. Minunat. 

Dru îi zorise pe Gray și pe Ashley să intre în camera de serviciu și 
închise ușa în urma ei. 

— Vom mai sta aici câteva minute până vine poliția, spuse Dru. 
Totul va fi bine. 

— Tocmai... s-a tras în noi? întrebă Ashley tremurând toată. 

— Da, s-au tras două focuri de armă. 

Ashley își puse o mână pe piept în dreptul inimii. 

— De ce crezi că e mai bine să stăm aici în loc să ieșim prin spate? 
întrebă Gray. 

Îi era greu să se uite la el fără ca amintirea acelui sărut să nu-i 
cuprindă toată ființa. 

— Nu-mi place ieșirea din spate. Am verificat-o mai devreme în 
cursul zilei înainte să venim și acum încă o dată. Duce într-o parcare. 
Dacă o traversăm, suntem expuși pericolului. Nu avem unde să ne 
ascundem. E posibil ca atacatorul să fi dorit să ne facă s-o luăm prin 
spate. N-am de gând să-l las să te împuște, Gray. 

Ashley scoase un țipăt scurt. 

— Aici suntem în siguranță, continuă Dru. N-am mai auzit alte 
focuri de armă. Totul se linişteşte și poliția o să vină în curând. 

— Crezi că hărțuitorul meu a făcut asta? întrebă Gray. 

— Da. Orice altă ipoteză mi se pare o prea mare coincidență în 
clipa asta. 

— La ce... ? Ashley înghiţi convulsiv. Îi reveni acel zâmbet de 
nebună. La ce grădiniță predai, Dru? 

Naivitatea ei, gen Pollyanna, o călca pe nervi pe Dru. 

— Nu sunt educatoare. Asta era doar acoperirea mea. Sunt unul 
dintre agenții executivi de pază ai lui Gray. 

— Un... specialist în protecţie personală? 

— Da. Echipa Mustangs ne-a angajat să-l păzim pe Gray deoarece 
primea scrisori de amenințare. 

Ashley se clătină pe picioare. Gray își încolăci un braţ în jurul 
umerilor ei în același mod în care ar fi luat de umeri un copil și o trase 
aproape de el. 

— Eşti în siguranță, Ash. Suntem cu toţii bine. 

— Îhmm. Sunt bine. 

— Sunt antrenată exact pentru genul acesta de situații, o asigură 
Dru. 

— Nu eşti iubita lui Gray? întrebă Ashley. 

— Nu. Nu sunt. Dar aceasta esze acoperirea mea. Deci dacă 
întreabă cineva, aș aprecia mult dacă ai confirma povestea. 

— Desigur. Ashley își drese vocea. Ei bine. Mă bucur că am putut 
servi masa înainte de..ăă... de focurile de armă. 

Cuvintele lui Ashley sunară piţigăiat și mult prea siropoase. Cu 
totul nepotrivit în situaţia lor. Dacă ar fi avut loc un cutremur, Ashley 
ar fi stat printre ruine cu praf în păr, zâmbind și vorbind despre cât de 
drăguţ era să poată vedea cerul prin tavan. 

— Mâncarea a fost gustoasă. 

— Vrei să ştii ce mă enervează cu adevărat? întrebă Dru. 

— Abia aștept să aud, spuse Gray sec. 

— N-am luat nicio îmbucătură din tortul red velvet. 

upă cum estimase, poliția ajunse la scurtă vreme după 

incident. Toti trei dădură declaraţii. Dru explică polițiștilor 

că firma Sutton Security lucra cu detectivul Carlyle de la 
Departamentul de Poliţie din Dallas la o investigație în desfășurare 
privind amenințările la adresa lui Gray. 

Poliţiştii încercară să fie atenţi la ce le spunea. Chiar încercau asta, 
dar Dru vedea cât le era de greu să se concentreze. Erau fani NFL și 
cu toții voiau poze cu Gray și autografe pentru fiii lor. Unul dintre ei 
chiar aduse o minge de fotbal pentru a primi o semnătură. 

În timp ce îl venerau pe clientul ei, Dru se uită peste probele de la 
fața locului. Una dintre ferestrele cu sticlă incasabilă ale restaurantului 
avea două găuri de gloanțe, una cu aproape doisprezece centimetri 
mai jos decât cealaltă. Gloanţele se înfipseseră în peretele din spate al 
localului cu câțiva centimetri deasupra locului unde stătuseră ei. Dacă 
atacatorul intenţionase să-l împuște pe Gray, atunci își ratase ținta. 

Firma Sutton avea să ia legătura cu detectivul Carlyle pentru 
a culege date balistice cu privire la muniţia care fusese folosită în 
atac odată ce informația era disponibilă. Locul prin care intraseră 
gloanțele și cel în care ajunseseră cartușele îi oferiseră lui Dru o 

idee destul de clară despre unghiul de tragere al acestora. Ceea ce 
o conduse la identificarea aproximativă a poziţiei trăgătorului în 
momentul atacului. 

Ashley şedea pe un scaun, strângându-și puloverul în jurul 
umerilor, iar Gray râdea cu polițiștii adunați la fața locului pe 
tema victoriei lui la Super Bowl, în timp ce Dru ieși pe ușa din 
față a restaurantului. Se opri pe trotuarul din fața localului. De jur 
împrejur erau alei pietonale. Luminile stradale erau de modă veche. 
Merse până identifică fereastra care fusese lovită, apoi își imagină 
traiectoria pe care o luaseră gloanțele ca să ajungă acolo. Atacatorul 
trăsese cu arma într-un unghi ușor descendent, dintr-o poziţie 
aflată la înălțime. 

De cealaltă parte a străzii, într-un șir ordonat, fuseseră construite 
încă din zilele Vestului Sălbatic mai multe magazine. Toate erau 
folosite. Unele dintre construcţii aveau două etaje, altele unul. Dru 
făcu câteva poze cu telefonul, apoi se îndreptă în spatele șirului de 
clădiri. Dădu într-o alee, plină cu containere de gunoi. Dru deschise 
aplicaţia de lanternă de pe telefon. 

Nu aveai cum să ajungi ușor de la nivelul aleii pe acoperișuri, dar 
n-ar fi fost greu să mergi de-a lungul aleii cu o scară extensibilă, să te 
urci pe acoperișul unei clădiri cu un singur etaj, apoi să tragi înapoi 
scara. Dacă ar fi făcut așa, atacatorul ar fi avut tot timpul din lume ca 
să se uite prin lunetă și să-i privească prin ferestre. 

Dru avea să revină aici a doua zi pe lumină pentru a cerceta cu 
de-amănuntul aleea și acoperișurile. Dacă cel care îi atacase era 
hărțuitorul lui Gray, iar ea așa bănuia, era destul de sigură că n-avea 
să găsească nimic. Hărţuitorul nu era un amator. Chiar și așa, avea să 
se întoarcă. 

Fa stătu în mijlocul aleii, încruntându-se la spatele clădirii pe care 
credea că o folosise atacatorul. 

Ce îl motivase pe hărțuitor să treacă de la scrisori la o muncă 
mult mai murdară și mai riscantă de a căra o armă pe acoperiș și de a 
trage focuri de armă în direcția lui Gray? Se întâmplase oare ceva, un 
moment definitoriu, care să incline balanța și să-l facă pe hărțuitor să 
facă acest pas? 

Dacă ţinta hărțuitorului ar fi fost pe jumătate la fel de bună ca 

ținta lui Dru, ea ar fi acum la morgă alături de Gray, cu o etichetă 
legată de picioare. 

Gândul acesta o cutremură pe Dru. 

Când auzise primul foc de armă, teama pentru Gray o străpunsese 
precum o ţeapă. În acele prime secunde după ce îl trăsese la pământ, 
Dru nu știa dacă fusese rănit. Ea nu-și făcea griji în privința propriei 
siguranţe. Însă spaima ei legată de el fusese ceva mult mai greu de 
gestionat. 

În primii ei ani la firma Sutton, Dru avusese o grijă strict 
profesională față de clienţii ei. Ceea ce era cât se poate de cuviincios. 
Apoi fusese desemnată lui Mark. Și acum lui Gray. Dru se implicase 
emoțional în cazurile ambilor bărbați. Era ceva umilitor și enervant 
să trebuiască să se străduiască atât de mult să fie obiectivă. Și era de-a 
dreptul năucitor să fie sărutată de un client. 

Acel sărut... 

Dru era mulțumită datorită solitudinii aleii și brizei care îi răcorea 
obrajii. Acel sărut fusese intens. Gray venise drept spre ea și o sărutase. 
Fără ocolișuri sau cuvinte șoptite. Nu-i ceruse voie și cu siguranță că 
nu fusese intimidat de ea, așa cum erau majoritatea bărbaţilor. Pur și 
simplu... bum. O sărutase. 

Dru încă nu-și revenise din șoc. Singurul lucru pe care îl știa cu 
siguranță era că avea să fie retrasă din serviciul lui Gray dacă Anthony 
Sutton afla despre acel sărut. 

Dru i-ar fi raportat personal acest lucru lui Anthony și și-ar fi dat 
demisia imediat dacă ar fi crezut că relaţia pe care o înfiripase cu Gray 
îi afecta capacitatea de a-și face treaba. 

Dar nu era cazul în situația asta. Chiar credea că se descurca. 

Gray o surprinsese cu un scurt sărut. Frenezia momentului îi 
înfierbântase. El supravieţuise pericolului. Oricum. Nu fusese mare 
lucru. Dru pusese capăt sărutului repede. Poate nu la fel de rapid pe 
cât ar fi trebuit, dar totuși... scăpase. 

Nu avea de gând să-l mai sărute și nici să înceapă o relaţie amoroasă 
cu el. Îi plăcea de el și se simțea atrasă de Gray, dar asta nu însemna 
că trebuia să-i afecteze calitatea muncii. Dimpotrivă ar putea-o ajuta 
să se descurce mai bine. 

Găseşti scuze, Dru. Șuviţe de păr negru îi alunecară pe faţă. Ea și le 

dădu la o parte. Sperase că depășise tendinţa ei de a-și găsi justificări 
pentru acțiunile voite. De data asta, dorințele ei aveau să câștige 
deoarece ea chiar dorea să-l prindă pe atacatorul lui Gray. Aceasta era 
singurul ei țel. 

Fra o femeie în toată firea. Putea să reziste ispitei. 

Mai făcu câteva poze, apoi se întoarse la restaurant. 

Din moment ce Dru avea motive să creadă că hărțuitorul lui Gray 
știuse unde vor fi în seara asta, bănuia că știa și care le erau mașinile. 
Fa sună la Sutton și ceru ca un angajat să le aducă una dintre maşinile 
de la firmă. Apoi îi escortă pe Gray și pe Ashley din restaurant până 
în noul autoturism negru Chevrolet Suburban cu geamuri fumurii. 
Dru se așeză pe scaunul șoferului, iar angajatul de la Sutton — pe 
scaunul din dreapta. 

— Nu stau de obicei pe bancheta din spate, spuse Gray în timp 
ce mașina pleca de la restaurant. Mă simt ca un puști de doisprezece 
ani. 

Desigur că trupul lui Gray părea mult mai masiv pe bancheta din 
spate. 

— Șşşt, fotbalistule cu nazuri. Savurează o gustare și joacă-te pe 
Nintendo DS până când ajungem la destinație. 

Dru se asigură ca de obicei că nu erau urmăriți. După ce îl lăsă 
pe angajat la sediul firmei, o duse pe Ashley acasă la părinții acesteia. 
Niciunul dintre ei nu voiau ca Ashley să rămână singură peste noapte 
în apartamentul ei. Era mai bine pentru ea să fie înconjurată de 
familie care o putea alina după șocul serii și putea să o răsfeţe în voie 
mâine, de ziua ei. 

— Mulţumesc că mi-ai făcut cinste cu cina, Gray. 

Ashley îi oferi o îmbrățișare de rămas bun, care părea să dureze 
mai mult decât era necesar pentru un angajat și asistenta lui. Dru 
simţi o umbră inexplicabilă de gelozie. 

Când Ashley se dezlipi de Gray, se întoarse spre Dru. 

— Mulţumesc că mi-ai salvat viața. 

Dru voi să-i spună că era încă în viaţă pentru că gloanțele fuseseră 
trase cu câțiva centimetri mai sus de locul pe care stătuse în restaurant. 
În schimb, conchise: 

— Oricând. 

Dru tinu direcţia nord în timp ce conducea, iar întunericul și 
tăcerea umplură atmosfera din interiorul mașinii. 

— Vreau să conduc, spuse Gray. 

— Nu. 

— Eu sunt clientul. 

— De data asta, nu e mașina ta. Treci peste misoginismul ăsta. 

Beculeţele de la bordul mașinii erau aprinse. În răstimpuri, un 
fascicul de lumină pătrundea în interior, când treceau pe lângă 
stâlpii de iluminat de pe autostradă, apoi dispărea. Amintirea 
sărutului lor pluti între ei, devenind tot mai copleșitoare cu fiecare 
milă. 

Când Dru trecu de ieșirea care ducea la el acasă, Gray se uită la ea. 

— Mergem la mine acasă, spuse ea. Numai în seara asta. Sau poate 
până mâine seară. 

Anunţul ei fu urmat de liniște și uimire. 

— Un agent care-și duce clientul acasă nu cred că apare în 
manualul gărzilor de corp. 

— Ai dreptate. Nu e trecut. 

— Atunci de ce mă duci acolo? 

Povestea cu Mark o făcuse pe Dru să devină foarte protectoare. 
Nu-și dăduse seama pe deplin cât de protectoare devenise până când 
gloanțele nu zburară deasupra capului lui Gray. Deci. Asta era. 

— Casa mea e într-o zonă retrasă. Sunt sigură că vei fi în siguranţă 
acolo până când ne asigurăm că lucrurile s-au liniștit și avem timp să 
adunăm mai multe informaţii despre atacul din seara asta. 

— Am putea foarte bine să mergem și la un hotel. 

Bineînţeles că ar fi putut. Dar Dru nu voia deloc să-l ducă într-un 
hotel necunoscut. Ci într-unul unde avea un avantaj. Cunoștea orașul 
Holley, Texas și își știa proprietatea ca-n palmă, iar cunoașterea 
însemna putere. 

— Nu e nevoie ca amândoi să ne părăsim casele. Weston poate lua 
orice ai nevoie și să-ți aducă la mine acasă când începe tura lui. 

Gray se gândi o clipă, apoi spuse: 

— N-ai de gând să mă pui să dorm pe canapeaua ta, nu-i așa? Nu 
accept așa ceva. 

Dru știa ca trupul lui se refăcea în timpul somnului după bătaia 

zilnică pe care o încasa. Odihna potrivită era la fel de necesară pentru 
un atlet precum nutriția. 

— Am un dormitor un plus. Mai ai și alte probleme? 

— Nu cred că e nevoie să vină Weston. Nu dacă locuinţa ta este 
atât de solitară și de sigură precum pretinzi. 

— Casa mea e într-o zonă mai retrasă, dar e numai relativ sigură, 
nu complet sigură. Și oricum mi se termină tura la zece. 

Era deja nouă și douăzeci. 

— Weston și Mack își vor continua turele ca de obicei. 

— Weston e un tip ciudat. S-a gândit cineva că e/ ar putea fi 
persoana care mă hărțuiește? 

— Nu. 

Gray plescăi din limbă. 

— Ar merita să cercetezi și pista asta. E doar o idee. 

Dru nu se putu abţine să nu zâmbească. Era adevărat că Weston 
era puţin ciudat. Cei care lucrau în turele de noapte trebuiau să fie așa. 
Apelă numărul telefonului lui Weston și i-l înmână. 

— Spune-i ce ai nevoie. 

Dru îl ascultă în timp ce Gray vorbi cu agentul. 

Conducerea unui autoturism în care Gray era pasagerul o făcea 
pe Dru să devină extrem de conștientă de cât de valoroasă era viața 
lui. Și, de asemenea, de responsabilitatea ei pentru siguranța lui. 
Fra ca și cum l-ar fi plimbat pe președinte cu mașina. Acum că 
se gândi la asta, poate că Gray avea nevoie de mai multă protecţie 
decât președintele. Oamenilor le plăcea mai mult de el. Dacă Dru 
ar fi făcut un accident de mașină cu Gray la bord, America n-ar fi 
iertat-o niciodată. 

Gray termină convorbirea și se foi pe locul lui, sprijinindu-și un 
umăr voinic de geam. O privea ca și cum și-ar fi dat toată silința să-i 
citească gândurile, cu o mână relaxată pe spătarul care îi despărțea. 

Avea un chip puternic și interesant. O gură serioasă. O bărbie 
masculină. Trăsăturile lui erau la fel de echilibrate și incoruptibile ca 
oricare dintre sculpturile de pe Muntele Rushmore. 

Gray nu era un tip tânăr. Și nici blând. Era un bărbat care se 
maturizase graţie experienței și efortului și, dacă putea ghici, datorită 
necazurilor. 

— Ai vorbit serios mai devreme, când ai zis că nu ești dispusă să 
fii sedusă fără un inel pe deget? 

— Întotdeauna vorbesc serios. 

— Nu ești virgină, nu-i așa? 

— Nu. 

— Atunci care-i povestea ta? 

Dru își cântări opţiunile. Ar fi preferat să-l ignore și să-și păstreze 
intimitatea. Totuși, Gray îi ceruse să-i spună motivul din spatele 
principiului „fără relații intime înainte de căsătorie“, iar ea nu putea 
să țină lucrurile ascunse la nesfârșit. 

— De la vârsta de șaptesprezece ani până acum un an și jumătate, 
am încercat orice lucru stupid și nebunesc care se poate testa. Multă 
vreme am fost îndrăzneață, motivată și provocatoare în cel mai 
nesăbuit fel. Orice ai fi făcut în viață, eu am reușit performanța să 
excelez în rău. 

— Nu se poate. 

— Ba da, dar nu sunt mândră de acea perioadă din viaţa mea. Când 
venea vorba de muncă, eram întotdeauna punctuală și munceam din 
greu, dar de îndată ce terminam orele de serviciu, îmi satisfăceam 
oricare poftă aveam. Sunt norocoasă că încă trăiesc după toate astea. 

— Si? 

— A fost distractiv într-un fel. 

Era o oarecare doză de plăcere și de adrenalină în a fi rău. Dacă 
n-ar fi stat așa lucrurile, păcatul n-ar mai fi fost o problemă. 

— Totuși, de-a lungul timpului, făceam tâmpenii din ce în ce mai 
mari ca să obțin aceeași stare de extaz. Și nimic din toate astea... 
nu mă împlinea cu adevărat. Bănuiesc că știi câte ceva despre asta, 
nu-i așa? Să cauţi fericirea în lucruri precum realizările profesionale 
și bogăţia, numai ca să-ți dai seama că nu te împlinesc? 

Expresia lui Gray deveni neîncrezătoare. 

— Dru, am o slujbă pentru care aproape orice bărbat ar ucide ca 
s-o dețină. Nimeni nu este mai împlinit decât mine. 

— Vezi să nu. 

Dru zâmbi cu fața spre parbrizul mașinii. Gray n-avea decât să 
zică orice. Dar ea ajunsese să-l cunoască și nu credea o iotă din ce-i 
spusese. 

— Sunt împlinit, insistă Gray. 

— Cum zici tu. 

— Deci... ce s-a întâmplat cu un an și jumătate în urmă de te-ai 
schimbat? 

Durerea și suferinţa se mai domoliseră cu trecerea timpului. Dar 
ele nu dispăruseră niciodată. Dru încă mai experimenta valuri de 
tristețe din când în când. 

— Fram în Mexic, într-o misiune, asigurând paza unui director 
executiv. A fost răpit. 

— E chiar momentul potrivit să-i spui actualului tău client că 
fostul tău client a fost răpit? 

— Tu ai întrebat. 

Dru își aminti acea zi fierbinte și prăfuită. Mirosurile îi reveniră în 
minte. Sunetele. Acea îngrozitoare dejucare. 

— Răpitorii erau extrem de profesioniști. Au înfundat ruta pe care 
i-o cerusem șoferului s-o ia, apoi au blocat strada pe care o aveam 
drept alternativă. Ne-au prins într-o ambuscadă. 

Gray aşteptă ca Dru să continue. 

— Pe directorul executiv îl chema Mark Hanson, spuse Dru. 
Sutton mă trimisese ca agent cu un an înainte de atac. 

— Ce s-a întâmplat în ambuscadă? 

Plămânii lui Dru se încordară. 

— Când răpitorii ne-au urmărit mașina, șoferul s-a aruncat la 
podea. L-am împins jos pe Mark și am deschis focul. Aș fi avut 
mai multe șanse de succes dacă aș fi avut un agent cu mine sau dacă 
răpitorii ar fi venit dintr-o singură direcție. Dar eram singură, iar ei 
au venit din două direcţii. Am doborât câţiva dintre ei într-o parte 
a mașinii, apoi mi-am întors arma în partea cealaltă și am tras mai 
multe focuri. În timp ce eram întoarsă cu spatele, au deschis portiera 
și m-au tras afară. M-am luptat. Dar erau mulți. M-au dezarmat și 
l-au luat pe Mark. 

— Mi se pare c-ai făcut tot ce-ai putut. Frai depășită numeric. 

Gray o apăra. Era îndeajuns de loial ca să o apere, deși 
deznodământul acelei zile în Mexic arătă clar eșecul ei. 

— Ai fost rănită? întrebă Gray. 

— Braţul mi-a fost atins de un glonţ în schimbul de focuri. În 


183 


BECKY WADE 


lupta din afara mașinii, m-am mișcat ca să blochez o lovitură, iar 
impactul mi-a frânt tibia. Răpitorii m-au legat de un stâlp, iar ca 
să mă eliberez mi-am rupt încheietura mâinii. Dar era prea târziu. 
Plecaseră deja. 

Gray rosti câteva cuvinte de furie. Mașina continuă să ruleze cel 
puţin un kilometru. 

— Povestește-mi despre Mark, spuse Gray. 

— Avea şaizeci și cinci de ani. Avusese o căsnicie fericită timp de 
patruzeci de ani, trei copii și șapte nepoți. Era un tip grozav. Extrem 
de inteligent, dar și extrem de blând. Răbdător. O persoană care întâi 
te asculta, apoi vorbea. Spre deosebire de unii oameni, s-a înțeles 
foarte bine cu mine și făcea tot ce-i spuneam. 

— Ai ţinut la el. 

— Da. Mi-a fost ca un tată sau ca un unchi preferat. 

— Ce fel de muncă presta? 

— Era directorul executiv al unei companii de energie nepoluantă. 

— Folosești timpul trecut când vorbeşti despre el. Bănuiesc că 
răpirea nu s-a încheiat bine pentru Mark. 

Dru dădu din cap. 

— Răpitorii l-au ţinut în viață pentru răscumpărare. Preţul era 
scandalos, dar compania și familia lui erau dispuși să plătească. 
Totuși, înainte ca asta să se întâmple, lucrurile s-au înrăutățit. Nu 
cunoaștem detaliile. Se poate ca Mark să fi încercat să scape. Tot ce 
știm sigur este că a fost împușcat în spate și a murit departe de casă 
și de familie. 

— Îmi pare rău, spuse Gray. 

Dru își strânse buzele. Această tragedie — adevărul dureros, 
amintirile, sfârșitul nefericit — era mult prea împovărătoare de purtat. 

— l-am explicat lui Anthony Sutton cu lux de amănunte tot ce se 
întâmplase. Dar șoferul stătuse cu fața la podeaua mașinii tot timpul 
și nu mi-a putut susține afirmațiile. Situaţia nu arăta bine, faptul că 
clientul meu fusese răpit, iar eu eram totuși în viață. Toată lumea de 
la Sutton m-a privit cu suspiciune multă vreme după aceea. Știam că 
făcusem tot ce-mi stătuse în putință pentru Mark, dar asta mi-a oferit 
mult prea puţină consolare fiindcă, tot eșuasem. Ai auzit vreodată 
expresia „vino la Isus“? 

— Eșecul meu m-a apropiat de Isus. Nu pentru că nu mai văzusem 
oameni morți înainte. Văzusem în Marină. Moartea îmi era familiară 
până într-un punct. Dar nu m-am putut împăca cu vina pe care am 
experimentat-o după ambuscadă. Nici cu furia pe care o resimțeam. 
Sau, ce era și mai rău, să mă confrunt cu faptul că, atunci când Mark 
a avut cea mai mare nevoie de mine, nu l-am putut salva. Înainte 
de întâmplarea asta, mă lăudasem întotdeauna cu abilitățile mele. 
Dumnezeu S-a folosit de tragedia asta pentru a mă smeri. Pentru a 
mă aduce la El. 

— Nu mi-aş fi închipuit niciodată că mergi la biserică. 

— Sunt una mai neortodoxă. Mă duc la întâlnirile bisericii de 
motociclişti în serile de miercuri împreună cu vecina mea. 

— Şi atunci când te-ai întors la Isus, ai renunțat la relațiile intime, 
alcool și toate celelalte lucruri rele? întrebă Gray neîncrezător. 

— Ei bine, am păstrat o motocicletă. Dru îi zâmbi strâmb. Dar 
da, în afară de asta, am scos celelalte lucruri din viața mea. Odată 
ce am înţeles că fusesem iertată și cât de mare fusese preţul iertării 
mele, m-am schimbat. Am început să trăiesc ca un om iertat. Dar 
tu? 

— Ce-i cu mine? 

— Îţi schimbi des partenerele și consumi băutură. Trăiești ca un 
om neiertat. 

— Deodată ai început să vorbești ca o femeie de la biserică. 

Mașina părăsi autostrada pe ieșirea spre Holley. 

— Mă rog împreună cu ceilalți bărbaţi creștini înainte de fiecare 
meci. 

Gray vorbi pe tonul unui profesor care încerca să vorbească logic 
cu un elev exaltat. Ai putea fi tentat să crezi că toți jucătorii de fotbal 
ar fi temperamentali. Nu și Gray. El își păstra ferocitatea pentru 
terenul de joc, și chiar și acolo se controla cu extremă precizie. 

— Sunt corect cu oamenii. Îmi petrec timpul sprijinind organizații 
caritabile, precum Grace Street, și îmi donez o bună parte din bani. 
Am mers la biserică în copilărie. Dar cel mai important lucru, sunt 
din Texas. Gray îi zâmbi șăgalnic lui Dru. Toţi cei din Mullins, Texas, 
sunt creștini. 

— Am crescut în biserică, Gray. Dacă m-ai fi întrebat în timpul 
celei mai agitate perioade din viața mea dacă eram creștină, ți-aș fi 
spus că da. Dar conduita mea nu-mi reflecta spusele. 

— Mă judeci. 

— Nu, spun lucrurilor pe nume, spre deosebire de majoritatea 
celor pe care-i cunoști, care ar fi de acord cu tine chiar dacă ai susține 
că cerul e roșu. 

Ajunseră la unul dintre puţinele semafoare din Holley. Dru se 
întoarse cu fața către Gray. 

— Îmi placi, spuse el. Nu era deloc timid și nici nu-și cerea scuze. 
Vreau să ieşim împreună. 

Pielea lui Dru fu cuprinsă de un fior. Sângele i se înfierbântă. 
Trupul ei! Trupul o trăda, în ciuda discursului pe care i-l ţinuse lui 
Gray cu privire la modul în care Dumnezeu o salvase și cum viața i 
se schimbase. 

Asta era problema cu ispitele. Dumnezeu nu le îndepărta. 
Rămâneau acolo — puternice şi încă mai trebuia să se lupte cu ele. 
Dacă le făcea chiar și puţin loc, aveau puterea malefică de a o trage 
inapoi. 

— Nu. 

— Te rog? 

— Nu. 

Trecură câteva secunde, iar Dru avea sentimentul îngrijorător că 
răspunsul ei îmboldise de fapt firea competitivă a lui Gray. În felul 
în care un toreador flutura o pelerină roșie în fața unui taur. Era un 
tip plin de încredere în forțele proprii căruia îi plăceau la nebunie 
provocările. 

— Cel mai drăguţ lucru pe care ţi-l pot spune este că ești clientul 
meu. Întâlnirile amoroase dintre agenţi și clienți sunt împotriva 
politicii companiei. 

— Si? 

— Şi chestia asta pentru mine contează. 

Gray o privi insistent. 

— Te-ai întâlni cu mine dacă n-aş fi clientul tău? 

Urmă o pauză. 

— Poate. Sau, poate că nu. 

— De ce „poate că nu? 

— Eşti egoist și misogin și... 4i o mulțime de calități. Îmi place de 
fine, deşi mi-aş dori să nu-mi placă... mi-eşti antipatic în general și va 
trebui să-ți pui viața în rânduială cu Dumnezeu înainte să te iau în 
serios. 

— Sunt bine cu Dumnezeu! 

Chiar era? Gray o acuzase că îl judecase și așa făcuse. Îl evaluase 
după comportamentul lui. Cel din trecut. Era posibil ca Gray să fie 
acum creștin, deși instinctele îi semnalau contrariul. 

— Cine a spus că trebuie să începem o relaţie? întrebă Gray. Nu 
trebuie să ai gânduri de genul ăsta ca să ieși cu mine la o întâlnire sau 
două. 

Îndoiala o încolţi. Nu se gândise prea mult la varianta de a se 
întâlni cu cineva. Nu avusese de ce. De când se întorsese la Isus, Dru 
primise multe astfel de invitaţii. Le refuzase pe toate din cauza lipsei 
ei de interes. 

Cât de „creștin“ trebuia să se dovedească a fi un bărbat ca să- 
ți poți da întâlniri cu el? Era dispusă să iasă la câteva întâlniri 
cu cineva dacă nu era sigură de credința lui? Un răspuns negativ 
părea ridicol. Cum putea Dru să fie sută la sută sigură de credința 
altcuiva? Mai mult de-atât, era înconjurată de necredincioși la 
muncă, la poligon, în oraș. Chiar ea fusese necredincioasă nu cu 
mult timp în urmă. A refuza să iasă la cină cu cineva care părea să fie 
necredincios i se părea drept exces de zel. Creștinii trebuiau să iasă în 
lume — altminteri cum își extindea Dumnezeu Împărăția? 

Dar întâlnirile amoroase sunt ceva diferit, Dru. Ai fi înbămată la un 
fug cu cel necredincios şi așa mai departe. 

Ea nu avea răspunsuri. 

— Am încheiat discuția asta ipotetică cu privire la o posibilă 
întâlnire între noi dacă n-ai fi clientul meu, spuse Dru. Realitatea 
este că eșfi clientul meu. 

— O să am răbdare, Dru. Și într-una din zilele astea o să ieși cu 
mine la o întâlnire. 

Fa flutură o mână. 

— Poţi să-ți dai întâlniri cu cine vrei, Gray. Le poți întâlni cu una 
dintre milioanele de femei care ar sări la prima ocazie. 

— Nu vreau să mă întâlnesc cu ele. Te aleg pe tine. 

Atmosfera din mașină deveni atât de încărcată de tensiune încât 
lui Dru i se uscă gâtul. O făcea să-și dorească să strângă în pumni 
materialul albastru deschis al cămășii lui și să-l aibă lângă ea. 

— Scopul meu este să păstrăm distanța profesională dintre noi, nu 
să o reducem, spuse Dru, ușor răgușită. Nu mai putem să ne sărutăm, 
precum aseară în hol. 

— Ţi-a plăcut. 

— Nu. Nu mi-a plăcut. 

Se lăsă puțin tăcerea după afirmația ei. 

— Eşti directă, spuse Gray. 

— Da. 

— Şi chiar te mândrești cu asta. Nu-i așa? 

— Da. 

— Când nu mai spui adevărul, atunci nu mai ești directă, Dru. 
Asta se cheamă minciună. 

Supărată pe Gray și pe ea însăși, Dru strânse din dinți. Avea 
dreptate. Minţise când spusese că nu-i plăcuse sărutul. Iar el știa 
asta. Cuvintele ei — Întotdeauna vorbesc serios — îi reveniră în minte, 
tulburând-o. 

Gray îi dădea dureri de cap. Dru avea nevoie de o pungă de doritos 
Cool Ranch. 

O camionetă trase în spatele lor și îi claxonă. Dru se uită la semafor. 
Era verde. Nu știa când se schimbase culoarea cît timp stătuseră pe 
loc. Acceleră. 

— Dacă mă mai săruţi, va trebui să-l informez pe Anthony Sutton 
și nu voi mai lucra la cazul tău. 

Așa deci. Credea că asta îl va potoli pe Gray. 

Cincisprezece minute mai târziu, Chevroletul Suburban ajunse pe 
drumul noroios care ducea la cabana ei. 

— Eşti mai retrasă decât credeam la început, spuse Gray, dacă 
trăieşti atât de departe în inima pădurii. 

Dru parcă mașina și împreună se îndreptară spre ușa de la intrare. 
Ajungea acasă târziu în noapte atunci când lucra, așa că întotdeauna 
lăsa aprins lampadarul rustic de la ușa din față, precum și o lampă în 
camera de zi. 

— Nu e genul de casă în care mă aşteptam să locuieşti, spuse Gray. 
N-ai destul de mult spațiu pentru mașina ta de super eroină. 

Dru n-ar fi trebuit să se simtă atât de măgulită de insistența lui 
Gray cu privire la alter egoul ei de super eroină. Chiar n-ar trebui. 

— Ţin mașina într-o peșteră subterană super secretă. 

Sunetul zgârieturilor făcute de unghiile lui Fi pe lemnul tare 
ajunse la ei înaintea cățelușei. Dru o scărpină pe gât şi sub urechi. 

— Fa e Fi. 

— Ca în Semper Fi” 

— Da. 

Căţelușa se duse la Gray, care o mângâie în timp ce aceasta dădu 
din coadă. 

— Arată ca și cum ar avea în jur de treizeci de ani. 

— Are unsprezece. Am adoptat-o de la un adăpost pentru animale 
în perioada de recuperare după fractura de la picior și încheietură. 
Și-a adus aportul la schimbarea mea. 

Dru întinse spre Fi o mână cu palma în sus. 

— Una care adoră petrecerile. 

Apoi pe cealaltă mână. 

— Proprietară de câine. 

Lui Dru îi luă cam treizeci de secunde pentru a-i arăta lui Gray 
camera de zi și bucătăria. Casa nu-i era murdară, dar era într-o 
dezordine plăcută. Pături, cărți, o sticlă goală de apă și corespondența 
zăceau de-a valma. Pe podea zări două perechi de pantofi — marca 
New Balances pentru alergat și pantofii eleganți cu tocuri L.K. 
Bennett”. Laptopul îi era deschis pe canapea. 

La etaj, îi arătă dormitorul ei și baia. Apoi se opriră în pragul celui 
de-al doilea dormitor. 

— Ăsta e al tău. 

Gray păși în spațiul strâmt, umplând jumătate din el. 

— E cumva un dulap? 


O expresie latină care înseamnă „mereu credincios“ sau „mereu loial“. 
Este deviza Corpului marin al Statelor Unite, scurtată de obicei la 
Semper Fi [n. trad.]. 

L.K.Bennett — brand internaţional de modă de lux, cu sediul la Londra, 
Marea Britanie |n. trad.]. 

Părea să fie pe punctul de a izbucni în râs. 

— E într-adevăr foarte mic. Nepoţii și nepoatele mele dorm aici 
când rămân peste noapte la petrecerile în pijamale. 

Patul dublu, cu tăblia rustică din aramă acoperit cu o cuvertură în 
culorile albastru, roșu și alb, ocupa peretele de vizavi de geam. O mică 
bibliotecă cu cărți pentru copii și jucării ţinea locul unei măsuţe de 
toaletă. O veioză solitară era așezată deasupra. 

— Ei bine, vai cât e ora? Dru se uită la ceasul ei. E zece. Mi-am 
terminat tura, deci o să-mi scot câinele la plimbare, apoi o să mă închid 
în camera mea și o să mă ascund de tine. Mă simt ca o profesoară care 
a trebuit să-și aducă acasă unul dintre elevi. 

Ochii lui Gray luciră poznas. 

— Vrei să te joci de-a profesoara? 

— N-ai leac. 

ui Gray i-ar fi plăcut să inspecteze casa lui Dru. Să se uite 

ce are în congelator și în cămară. Să-i răsfoiască revistele. 

Să se uite la emisiunile TV pe care ea și le înregistrase ca să 
știe ce îi place. 

Dar a doua zi dimineață după ce făcuse un duș și se îmbrăcase cu 
pantalonii de trening și cămașa Dri-FIT* pe care Weston i-o adusese 
aseară, și cobori la parter îl găsi pe Big Mack stând în camera de zi. 
S-a zis cu distracţia. 

— Bună, Mack. 

— Bună, Gray. 

Melodia lui Taylor Swift, „Blank Space,“ se auzea încetișor din căștile 
telefonului bodyguardului. Mack își mișca capul și arăta înspre Gray în 
timp ce cânta: Tve got a blank space, baby, and TIl write your name. ™ 


* Echipamentul de tenis Nike este fabricat dintr-un material superior 


prin tehnologia Dri-FIT. Aceasta consta in insertii in interiorul tesaturii 
amplasate strategic pentru a absorbi traspiratia corpului si a o evapora, 
permitand aerului sa circule si sa raceasca organismul |n. trad.]. 

„Iubire, am să scriu numele tău aici, în acest spaţiu liber al meu.“ 
(traducere liberă din engleză) |n. trad.]. 

— Ai nevoie de consiliere. Gray se întoarse înspre bucătăria lui 
Dru. 

Big Mack se mișcă greoi în spatele lui, aducând și acordurile 
muzicale cu el. 

— Am auzit că ai avut o cină palpitantă aseară. 

— Așa a fost. Gray făcu cu mâna înspre cafetiera lui Dru. Ce 
șanse avem să găsim ce ne trebuie ca să facem cafea? 

— Eighty/Twenty?* Mack se porni din nou să fredoneze, de data 
asta adăugând și niște mișcări de dans în timp ce îl ajută pe Gray 
să găsească cafeaua măcinată, filtrul și cănile. „So î7s gona be forever, 
fredonă el, or its gonna go down in flames...** 

Gray reuși totuși să cotrobăie prin dulapurile bucătăriei. Nu erau 
foarte aprovizionate. Nu se compara deloc cu modul în care Ash se 
gospodărea. Mâncarea nu era nici organică, nici sănătoasă. 

Și apoi, unde era Dru? Voia să o vadă înainte să plece la 
antrenamente în jumătate de oră. 

De îndată ce cafeaua începu să fiarbă în cafetieră, Gray se sprijini 
cu mâinile de blatul de bucătărie, uitându-se pe fereastra de deasupra 
chiuvetei și văzând în mare parte doar siluetele golașe ale copacilor de 
la începutul lui decembrie. Nu era obișnuit să fie înconjurat de atâta 
pustietate și singurătate. Era ceva straniu. Și totodată liniștitor. 

Casa lui Dru îi amintea de staţiunile de lux a căror locaţii erau 
construite pentru oaspeţii care căutau puțină intimitate la sfârșit de 
săptămână. Camera lui multimedia avea mai mulți metri pătrați decât 
întreaga ei casă. Așa-zisa cameră în care dormise aseară era mai mică 
decât masa din sufrageria lui. 

Chiar și așa, se odihnise bine în patul îngust. Foarte bine. Mult 
mai bine decât cineva care era obișnuit să doarmă într-un pat king 
size. 

Stătea împreună cu Mack la masa rotundă din bucătărie, 
ascultându-i ponturile despre apărarea celor din echipa Patriots” 


x 


Optzeci/douăzeci |n. trad.] 

Deci povestea noastră va dura pentru totdeauna sau va pieri în flăcări [n. 
trad. ] 

** New England Patriots - echipă de fotbal american cu sediul în zona 
Greater Boston În. trad.]. 

înainte de meciul din deplasare de mâine din Massachussets, când 
Dru și Fi intrară în bucătărie. 

Gray rămase nemișcat, observând-o cu atenţie. Purta adidași de 
alergat, pantaloni negri de sport și o cămașă subțire Nike cu mâneci 
lungi de culoare albastru deschis. Nu era machiată. Părul ei negru și 
strălucitor era prins într-o coadă de cal. 

Faptul că era aici și o vedea era ca și cum i s-ar fi divulgat un 
secret. Până acum, Gray nu o văzuse îmbrăcată altfel decât în hainele 
de la muncă. Lui îi plăcuse întotdeauna cum arătau femeile îmbrăcate 
cu haine de sport. Dru, însă? 

Doamne, arăta superb. 

— Bună dimineaţa, domnilor. 

— 'Neaţa. 

— Se pare că v-aţi descurcat cu cafeaua. Vrea cineva micul dejun? 

— Sigur, răspunse Gray. Doresc clătite și şuncă. El rânji și aşteptă 
replica ei acidă. 

— Fixurile tale cu privire la femei sunt nesfârșite, nu-i așa, Gray? 
Bluza ei albastră făcu ca ochii să-i pară și mai deschiși la culoare. 
În primul rând, eu nu gătesc. În al doilea rând, chiar dacă aș găti, 
n-am ingredientele necesare pentru clătite. Aici nu te trezești cu June 
Cleaver* în bucătărie, ca la tine acasă. 

Mack pufni în râs, distrat ca de obicei de dinamica dintre Gray 
și Dru. 

— Am cereale. Sau Pop-Iarts. Dru așeză cutiile pe masă lângă 
boluri, linguri și o sticlă cu lapte. Vă puteţi servi. 

— Capn Crunch sau Apple Jacks”? întrebă Gray. Unde sunt 
cerealele sănătoase, Dru? 

— Acasă la tine, răspunse ea. Aceasta e casa mea, iar mie îmi plac 
cerealele care chiar au un gust bun. 

— Cum de te păstrezi atât de slabă? întrebă Mack. Eu numai ce 
mă uit la o pungă de Cap'n Crunch și mă îngraș cinci kilograme. 


*  Actriță care juca în serialul de televiziune american „Lasă-l pe Beaver“. 


June și soţul ei, Ward, sunt adesea invocați ca model tipic pentru părinții 
din suburbiile americane în anii '50 |n. trad.]. 
Diferite tipuri de cereale [n. trad.]. 

— Alerg în fiecare zi. Dar în mare parte e vorba de moștenirea 
genetică. Am un metabolism rapid. Mănânc mult, dar nu se depune. 

— Aș vrea și eu să am un metabolism rapid, murmură Mack. 

— Aş fi crezut că Războinica bea sucuri verzi din fructe sau 
mănâncă carbohidrați sănătoși, spuse Gray. 

— Cine e Războinica? întrebă Mack. 

— Un personaj de benzi desenate pe care eu și Dru îl cunoaștem, 
răspunse Gray. 

— Războinica nu trebuie să-și facă griji cu privire la sucurile 
verzi din fructe sau la carbohidrații sănătoși, îi răspunse ea. Super 
eroinele pot mânca tot ce poftesc. Am dat o lege în privinţa asta în 
anii ‘70. 

Gray râse. 

— Ne vedem mai târziu, doamnelor, spuse Dru, dispărând în 
spatele casei. 

Gray simţi o împunsătură dureroasă dată de pierderea ei. 

— Unde te duci? 

— Să alerg, strigă ea. 

Gray se îndreptă spre ușa din spate, unde Dru își punea o bentiță 
de cap mai călduroasă și un pulover. 

— Pot să vin cu tine? O să fie o încălzire bună pentru mine. 

— Mack nu poate să ţină pasul, iar eu aș prefera să nu alerg cu 
arma la mine. 

— Haide, o rugă Gray. Trebuie să plecăm în curând, așa că o să 
te însoțesc doar zece minute, apoi o să alerg înapoi aici zece minute. 
Vreau să văd de ce ești în stare. 

— Am viteză. 

— Aș fi surprins dacă n-ar fi așa. 

Dru îl observă preţ de o clipă îndelungată, apoi se duse sus, ghici 
Gray, să-și ia arma și tocul. El începu să se întindă. 

Când Dru se întoarse, porniră într-o alergare ușoară, cu Fi alături. Un 
pârâu curgea de-a lungul unei văi micuţe pe lângă ei. Gray putea auzi 
clipocitul apei care curgea peste pietre. Un aer rece le suflă din față. 

La început, flexiunea șoldului fu rigidă, dar începu să se încălzească 
pe cum alerga. Cei doi înteţiră pasul treptat. În sfârșit, mobilitatea i se 
îmbunătățea considerabil. 

— Ţi-aduci aminte ce mi-ai spus aseară? spuse Gray. Că trăiesc 
ca și cum aș fi neiertat? 

— Da? 

— Mă deranjează. 

— Te deranjează — vorbele lui Dru ieșiră în reprize în timp 
ce respiraţia îi deveni tot mai ritmică — deoarece e adevărat, iar 
Dumnezeu te convinge de asta. 

— Nu-i adevărat. Cred că sunt iertat. 

Dru îi aruncă o privire sceptică. 

— Chiar. Cred. 

— Eu rămân la convingerea mea de aseară. Nu mă pot uita în 
sufletul tău sau ceva de genul ăsta. Nu sunt psiholog sau preot — 

— Poţi să mai repeţi o dată. 

— Conexiunea dintre tine și Dumnezeu e întreruptă. 

Dru se înșela amarnic. Era hotărât să-i demonstreze contrariul, 
dar cum? Când avea să-l cunoască mai bine, avea să-și dea seama. Era 
creștin. Da, consuma tărie și avea iubite. Dar se comporta exemplar în 
comparație cu majoritatea tipilor pe care îi cunoştea. 

Fa mări pasul. Gray era atlet profesionist. Era mai rapid decât 
Dru. Dar acolo unde el era greoi, ea era ușoară. Abia dacă atingea 
pământul în timp ce alerga, iar picioarele ei lungi se mișcau rapid 
și grațios. Ea își mări ritmul. Cu toate astea Gray rămase lângă ea, 
deosebit de amuzat, aruncându-i ocheade. 

Și-o putea imagina cu ușurință în copilărie, încercând din răsputeri 
să țină pasul cu frații ei, maxilarul fiindu-i încordat exact în același 
unghi. Iandreţea pe care el o simţea față de ea era ca o băutură caldă 
într-o zi rece. Se atașase foarte mult de ea. Îi plăcea spiritul arțăgos, 
curajul și independența ei încăpățânată. Chiar și spiritul ei competitiv. 

Mai târziu în acea dimineață, Dru părăsi poligonul de tragere și 
parcă în fața magazinului alimentar. Se întinse să ia din torpedou 
lista de produse pe care le achiziționa cel mai adesea. O folosea 
întotdeauna pentru a-și aminti ce trebuia să cumpere în timp ce se 
plimba printre rafturi. 

Luă lista care zăcea în spatele actelor mașinii. Și chiar în clipa 
aceea, își dădu seama ce anume nu îi dăduse pace cu privire la Mildred 
Osbourne și camioneta ei Ford maronie. 

Meg se mişca greoi zilele astea. Ca un tren care trăgea o încărcătură 
mult prea mare. 

Se apropie de padocul din spatele grajdului de iepe de prăsilă 
de la Whispering Creek, pe jumătate mergând ca o persoană 
normală, pe jumătate balansându-se ca o femeie însărcinată. O iapă 
și mânzul ei se aflau în interiorul țarcului împrejmuit, ceea ce era 
bine. Decembrie nu era sezonul potrivit pentru mânjii nou-născuţi 
ai cailor de curse. 

Cu grijă, Meg își așeză un braț pe gardul vopsit în alb și se poziționă 
pe o parte astfel încât să-i poată vedea mai bine pe cei doi cai. 

Amândoi erau negri. O pată albă străbătea fruntea mamei, iar 
toate cele patru picioare ale ei aveau pete albe. Mânzul era negru ca 
smoala și foarte tânăr. Picioare fusiforme îi susțineau corpul. Coama 
și coada aveau părul fin de culoarea piersicii. 

Meg zâmbi, văzând cum mânzul stătea la câţiva centimetri 
depărtare de mama lui. De fiecare dată când iapa făcea câțiva pași 
pentru a paște iarbă, micuțul mergea alături de ea, iar coastele lor se 
atingeau. 

Trecuseră câteva luni de când Meg vizitase padocul ăsta. Aproape 
un an, poate? Așa de mult? Da. Atât de mult. Pe vremuri, Meg venea 
aici mai des. Apoi viaţa, munca și lucruri mai urgente o ținuseră 
departe. 

Stătuse pentru prima dată în același loc în urmă cu opt ani, la scurt 
timp după ce moștenise ferma. La vremea respectivă, Meg își jelea 
tatăl. Atacurile de panică o asaltau, nu voise să preia controlul unei 
ferme de cai de rasă. 

Totuși, ce îi plăcuse întotdeauna la fermă? Mânjii. De prima dată 
când îi văzuse, Meg îi adorase. Erau frumoși, delicați, nevinovați și o 
amintire vie a faptului că viața merge mai departe. În fiecare an, un 
nou început. 

Se împrietenise cu Bo chiar în locul acesta. De fapt, odată ce-și 
dăduse seama că el apărea la gard de fiecare dată când ea venea, 
continuase să vină doar ca să petreacă timp cu Bo. Obișnuia să-i 
zâmbească în felul lui masculin. Ochii aceia de un cenușiu care 
o topeau îi calmase în vremea aceea inima ei foarte tulburată și 
singuratică. Dumnezeu o mângâiase prin intermediul lui Bo. 

Se îndrăgostiseră unul de celălalt. 

Și datorită acestui fapt, Dumnezeu îi condusese destinul lui Meg 
într-un mod surprinzător. Ei, căreia îi plăcuse arta și muzeele mult 
mai mult decât caii și cursele, se hotărâse să păstreze ferma tatălui ei. 

Slavă Domnului pentru asta. Ferma era chemarea lui Bo. Era 
mijlocul prin care Jake și Lyndie își dovedeau abilitățile sclipitoare 
în ceea ce privea antrenamentul cailor de rasă. Traseele pentru cai pe 
care le păstraseră aduseseră bucurie familiilor care locuiau la conac. 
Fără fermă, Silver Leaf n-ar fi avut niciodată șansa de a inspira lumea 
cu viteza lui uimitoare și cu inima lui curajoasă. 

Dumnezeu lucrase într-așa fel încât toate lucrurile se aranjaseră 
cât se poate de bine. 

Meg își închise ochii și-și întoarse fața înspre soarele de iarnă, 
rugându-L, pe Dumnezeu să-i dea aceeași liniște pe care El i-o 
dăduse odinioară în locul acesta. 

Cu douăzeci de minute în urmă, stătuse la biroul ei din clădirea 
administrativă de la Whispering Creek, recuperând munca rămasă 
nefăcută din zilele în care lipsise de la Fundaţia Cole. Simţise o 
împunsătură puternică și dureroasă în zona pelvină. Inima îi tresărise 
și aproape că nu mai putuse respira de frică. Meg apelase linia directă 
care i se dăduse către asistenta dr. Peterson. Femeia, care o cunoștea 
bine, îi explicase cu seninătate că senzația era normală și că nu avea 
de ce să-și facă griji. 

Banală? Meg încercase să-și vadă mai departe de treabă, dar sfârșise 
prin a se holba la monitorul computerului în timp ce gândurile i-o 
luau razna. Se hotărâse să iasă din birou și să conducă mașina până 
la padocuri. 

Își luase haina din lână pentru a nu simţi răcoarea zilei. Totuși, 
fără vânt şi cu mult soare, vremea era plăcută — mult mai plăcută — 
afară. Aerul avea acel iz mușcător al lunii decembrie. Meg putea simţi 

mirosul lemnului și al frunzelor uscate care se zdrobeau sub pașii ei 
și un iz fin de pin. 

Meg auzi zgomot de pași. Se întoarse și îl văzu pe Bo mergând în 
direcţia ei. Exact ca pe vremuri. Un val de nostalgie o năpădi. 

Bo purta același model de jachetă pe care îl preferase întotdeauna. 
Cu petice pe coate de un maro închis și cu un guler din piele de oaie. 
Meg îi dăruise jacheta asta cu ocazia zilei lui de naștere. Blugii îi erau 
uzați, ghetele zgâriate, iar părul lui negru era tuns scurt. 

— Cum reușești să faci asta? întrebă Meg. 

— Ce anume? 

— Să afli că sunt aici. 

— Am o reţea de spioni. Bo o sărută ușor în loc de salut. 
Încolăcindu-și un braţ pe după gard, se întoarse cu fața spre ea. Ce te 
aduce în padocul de iepe pentru prăsilă, doamnă Porter? 

Meg ridică din umeri. 

— Aveam nevoie de o pauză. Voiam să ies în natură. 

Chipul lui îi trăda înțelepciunea de care dădea dovadă. 

— De ce aveai nevoie de o pauză? 

— Am simţit o durere ciudată care m-a speriat. Asistenta doctoriței 
Peterson m-a asigurat că totul este în regulă, dar trebuia să mă liniștesc. 

Îi putea spune orice și totul lui Bo. Faptul că putea să-i vorbească 
liber, fără ocolișuri o liniștea foarte mult. 

— Bine. 

Bo îi luă mâna și o sărută înainte să-și întoarcă atenţia înspre iapă 
și mânz. Mâna lui caldă, încălzindu-i degetele reci. Liniştea prezenței 
lui o întări. 

— E de-abia a doua oară când cei doi au ieșit afară, spuse Bo. 

— Cât are mânzul? 

— Trei zile. Dar s-a născut cu o lună mai devreme de termen, așa 
că i-am ținut înăuntru mai mult decât o facem de obicei. 

— Arată grozav. 

Bo o observă pe Meg cu atenţie, așteptând până când privirile li 
se întâlniră. 

— Mânzul s-a născut prematur. Dar și el și iapa sunt foarte bine. 

Cu doar aceste două propoziţii, Bo rosti o întreagă predică de 
încurajare. Mânzul se născuse prematur, așa cum probabil aveau să se 


198 


nască și bebeluşii ei. Dar iapa și mânzul se simțeau grozav, la fel cum 
Bo era sigur că Meg și bebelușii aveau să se simtă bine. Dumnezeu 
avusese grijă de aceşti doi cai chiar și atunci când lucrurile nu au mers 
conform planului sau orarului. Se puteau baza pe faptul că Dumnezeu 
avea să aibă grijă și de Meg și de copiii ei. 

Meg își încolăci braţul în jurul braţului lui Bo și îşi puse capul pe 
umărul lui. Rămaseră așa, admirând frumuseţea exemplului din fața 
lor fără să schimbe o vorbă. Meg și Bo trecuseră prin multe împreună. 
Comuniunea lor trecea pragul cuvintelor. 

Când Meg privi retrospectiv cursul evenimentelor prin care 
trecuse, putu vedea amprenta credincioșiei lui Dumnezeu în fiecare 
etapă a vieții. 

Rămase orfană de mamă pe când avea doi ani. Dumnezeu însă se 
îngrijise de ea și i-o dăruise pe Sadie Jo în calitate de dădacă, suporter, 
îngrijitoare și bunică vitregă. 

Primul soţ o minţise pe Meg, îi furase încrederea și o părăsise. 
Dumnezeu fusese alături de ea tot timpul. Îi dăruise un nou început 
de fiecare dată. O nouă speranță. 

Tatăl lui Meg murise când ea avuse douăzeci de ani. Dumnezeu o 
chemase la Whispering Creek. El îl adusese pe Bo în viaţa ei. Și tot 
El îi oferise ceea ce avea să devină pasiunea vieții ei. 

Complicațiile sarcinii acesteia aveau puterea de a o îngrozi până 
în măduva oaselor. Atacurile de panică pe care nu le mai avusese în 
ultimii ani făceau tot posibilul să revină în forță în viața lui Meg. 

Voise să scape de frică și să se încreadă în Dumnezeu. Meg se 
rugase să-i fie luate temerile. Își purtase familia în rugăciune înaintea 
Lui în fiecare zi. Dar până acum, Domnul alesese să lucreze așa 
cum o făcuse după ce prima căsnicie a lui Meg se destrămase. Nu-i 
îndepărtase îngrijorările. Ci mai degrabă, o sprijinea în mijlocul lor. 
Câteodată, i se părea că Dumnezeu o susţine de un simplu fir de aţă. 

Fa oftă și îi strânse mâna lui Bo. 

— Nu vreau să te rețin dacă ai treabă, șopti ea. 

— Tu eşti prioritatea mea, Contesă. Pentru tine am tot timpul din lume. 


R 

— Ţi-a spus Dru că o scot diseară în oraș la un desert? 

Cuvintele lui Corbin îl loviră ca un duș rece. Clipi o singură dată. 

— Ce-ai spus? 

Stătea în fața vestiarului său din sala de antrenamente a echipei 
Mustangs. 

Prietenul lui era la câțiva centimetri distanță. Plin de sine, Corbin 
își încrucișă brațele. 

— Am stabilit întâlnirea de câteva zile. Ne întâlnim diseară în 
orășelul ei. Holley parcă? Nu ţi-a pomenit nimic de ieșirea noastră? 

— Nu. Gray se aplecă și își legă șiretul de la pantof ca și cum viața 
lui depindea de asta. 

— Îmi miroase a victorie. 

Gray se încruntă tare. Își legă șiretul de la celălalt pantof, apoi se 
ridică ușor în picioare. Era cu doi centimetri mai înalt decât Corbin. 
Amândoi întâmpinaseră greutăți în copilărie. Amândoi erau cu totul 
dedicați echipei lor. Aveau interese comune și un simț al umorul 
aparte. 

Gray îl stima mult pe Corbin. Dar în momentul ăsta furia care-l 
cuprindea și tendința bruscă de a-l pocni nu-i demonstrau loialitatea 
de prieten. 

Corbin îl studie pe-ndelete, iar sprâncenele i se ridicară. 

— Dacă îmi rupi ceva, uriașule, nu uita că n-o să mai fiu în stare 
să-ți arunc mingea. Îi zâmbi timid. Chiar începe să-ţi placă de ea, 
nu-i așa? Ce s-a întâmplat cu părerea ta despre Dru că e prea dură? 
Prea competitivă? Îţi mai aduci aminte ce spuneai? 

— M-am răzgândit. 

— De obicei nu ești posesiv. 

— De obicei, nu. 

În trecut, ce-i drept nu fusese. Dar în cazul lui Dru era altă poveste. 

— Ce e diferit la ea? 

— Este... prietena mea. 

Gray își dădu seama că era adevărat. Pentru prima dată în viață, 
femeia cu care voia să se întâlnească era și prietena lui. 

— Ei bine, noroc în amiciția voastră. Să văd dacă o pot convinge 
pe Războincă să fim mai mult decât prieteni în seara asta. 

Corbin îi făcu cu ochiul și se duse la vestiarul său. 

Gray rămase nemișcat ca o stâncă, iar în jurul lui activitățile 
coechipierilor săi erau în toi. 

Stia cum aveau să decurgă lucrurile diseară. Oricine îl întâlnea pe 
Corbin îl idolatriza. 

Existau câteva nume sonore pe fiecare listă NFL, dar noul atacant 
era chiar în capul acelei liste. În calitate de atacant central, Gray 
aprecia un atacant profesionist. Fără el, indiferent cât de buni erau 
ceilalți, echipa era sortită eșecului. Corbin Stewart fusese numit Cel 
Mai Valoros jucător al Super Bowl-ului pe care îl câștigaseră. El 
deținuse unul dintre cele mai bune locuri în clasamentele atacanţilor 
timp de cinci ani la rând. În situaţii stresante, Corbin era la fel de 
calm ca suprafaţa unui lac, era un lider înnăscut și putea arunca o 
minge prin urechile acului. 

Pe de altă parte, atacanţii erau puţin mai molâi decât restul, după 
părerea lui Gray. Dacă unul era eliminat de pe teren, făcea un tărăboi 
imens. Gray încasa lovituri în fiecare meci. 

Gray nu voia ca Dru a lui să iasă în oraș și să mănânce desert 
împreună cu Corbin. Toată lumea avea să i se arunce la picioare, 
femeile aveau să saliveze după el, iar el avea să-și folosească din plin 
șarmul personal. 

Gelozia împovărătoare îi clocotea în piept, înfierbântându-l 
cumplit. 

ru se întoarse la cabana ei în acea după-amiază chiar 

înainte de a-și începe tura. Era încă destul de departe, 

când zări mașina Denali a lui Gray şi camioneta lui Mack 
parcate în față. 

Chiar și simpla vedere a autoturismului condus de el o umplea de 
emoție. Jalnic. 

După își achită îndatoririle din dimineaţa asta, se întorsese în 
zona restaurantului Urban Country. Cu ajutorul unei scări, escaladă 
zidul din spate al unei clădiri vechi cu un singur etaj care era vizavi de 
restaurant. Dru găsi urme proaspete de pași în praful de pe acoperiș, 
într-un loc bătătorit de multe alte tălpi. Presupuse că urmele de pași 
neatinse erau ale trăgătorului. În timpul investigaţiei, polițiștii le 
evitaseră cu grijă, călcând numai pe lângă ele. 

Dru făcuse poze ale urmelor de pași și le măsură lungimea și 
lăţimea. Pașii păreau să fie de pe talpa șănțuită a unui adidas de 
bărbat. Talpa avea în jur de douăzeci și cinci de centimetri lungime. 
Ceea ce însemna mărimea 40. 

Lunetistul nu fusese îndeajuns de amabil încât să lase în urmă și 
alte indicii evidente, așa că Dru îl sunase pe Anthony Sutton, care o 

informase că vorbise cu detectivul Carlyle. Pe lângă analiza urmelor 
de pași, poliția mai cercetase și câteva dintre zonele de dimprejur, 
căutând amprente, și îi rugase pe proprietarii magazinelor cu camere 
video să le ofere acces la înregistrări. 

Gloanţele erau de șapte milimetri, marca Remington, și se găseau 
foarte ușor. Muniția nu avea să-i ajute să localizeze atacatorul. Dru 
credea că lunetistul era hărțuitorul lui Gray, așa că nu trăgea speranță 
să-i descopere identitatea prin intermediul urmelor de pași și al 
înregistrărilor de pe camerele video. Hărţuitorul era mult prea atent 
la detalii. 

Toată ziua reflectase cu o oarecare neliniște la acele aspecte ale 
atacului de aseară pe care nu le înțelegea. De ce hărțuitorul nu-și 
corectase ținta după ce văzuse că primul foc de armă fusese tras prea 
sus? Dacă persoana asta voia să-l omoare pe Gray, de ce încetase focul 
după numai două gloanţe? 

Ce știa Dru mai exact? Sigilarea unor cuvinte de amenințare 
într-un plic era un lucru total diferit față de a lua o armă în mână și 
de a trage ţintit înspre o ființă umană. Hărţuitorul lui Gray trecuse 
de acea barieră aseară, și astfel Gray se afla acum într-un pericol mult 
mai mare. 

Dru îl întrebase pe Sutton dacă îl putea ține pe Gray încă o seară 
în cabana ei, iar acesta fusese de acord, atâta vreme cât victima atacului 
era de acord. Nu se gândise cum să-i ceară voie. Avea să-l informeze 
că va mai rămâne la ea acasă. 

O întâmpină mirosul de popcorn atunci când intră în cabană. 
Gray şedea pe unul dintre scaunele din camera de zi, cu un picior 
încrucișat pe genunchiul opus, cu ultimul număr din revista Guns (5 
Ammo deschisă în poala lui și cu un bol de popcorn pe măsuţa de 
lângă el. Părea complet relaxat, simțindu-se ca la el acasă. 

— Bine ai venit acasă, spuse Gray. 

— Mulţumesc. 

Lui Dru i se părea ceva ireal să-l aibă pe Gray aici, așezat atât de 
confortabil. Ea se întorcea întotdeauna într-o casă goală. Întotdeauna. 
Fra un gând periculos și ispititor... atât de minunat... să vină acasă și 
să-l găsească pe el așteptând-o. 

— Care mai e treaba, Mack? 


203 


BECKY WADE 


— Nu cine știe ce. 

Dru îi zâmbi lui Big Mack, care se instalase pe canapeaua ei. 

Inevitabil, atenţia lui Dru se mută din nou asupra lui Gray. Purta 
o șapcă cu sigla echipei Mustangs și un hanorac negru cu fermoar în 
față peste hainele de sport. Părea că făcuse duș de curând și probabil 
că mirosea ca un bogat. 

— Vei mai rămâne aici încă o noapte, îl informă Dru. 

— Poftim? Gray se prefăcu scandalizat. Chestia aia căreia îi zici 
pat are mărimea unui săpun. 

— Da. Iar disconfortul tău în calitate de oaspete îmi oferă multă 
satisfacție. 

Mack râse zgomotos. 

Dru se duse la bucătărie să caute o sticlă de Cola și să-și găsească 
echilibrul mintal. Faptul că Gray stătea în cabana ei era deopotrivă 
cel mai umilitor lucru și cea mai plăcută plăcere pur feminină care o 
agitase ca bulele de șampanie. Latura ei casnică se bucura să-l aibă 
în casă. 

Stai așa, nu avea o latură casnică? Cum? Dru nu avea o astfel de 
înclinație spre partea casnică. 

Se spălă pe mâini la chiuvetă, încercând să se curețe complet de 
gândurile ei nepotrivite. Fi îi stătea la picioare. 

Un sfat înțelept pentru tine, Fi. Nu te îndrăgosti de jucători de fotbal 
încrezuți şi afemeiaţi. Orice femeie isteață ştie ce prostie ar fi un lucru ca ăsta. 

Retrieverul ei se uită la Dru cu o privire întrebătoare. 

— Ce mai faci tu, draga mea Fi? Ti-e foame? 

Dru îi aruncă doi biscuiţi de câini, apoi scoase dopul de la sticla de 
Cola și bău cafeina dulce și carbogazoasă. 

Când reuși să-și revină, Dru se duse cu sticla de Cola în camera 
de zi. Mack era în picioare și se mișca atât de unduitor de parcă era 
un șarpe. Pocnea din degete în ritmul cântecului în timp ce vocea lui 
Miley Cyrus răzbătea din casca care îi atârna din ureche. 

— Rămas bun, nefericiților. Mack rânji și merse în pași de dans 
spre ușa de la intrare. Am șters-o de aici. Ne vedem mâine. 

Își luară la revedere. 

Ușa se închise în urma lui, lăsându-i pe Dru și pe Gray singuri 
într-un mediu care deodată păru mai intim. 

— Mack e mult mai distractiv decât tine, spuse Gray. 

— Dar îţi place de mine mai mult oricum. 

— Adevărat. Gray mestecă niște popcorn. Ceva nou în legătură 
cu atacul de aseară? 

Dru se așeză pe măsuța de cafea şi îi spuse ce aflase. 

— Practic, spuse Gray când ea termină, n-au descoperit încă 
nimic care să ne ajute să identificăm atacatorul. 

— Cu excepţia posibilului număr de la pantofi. 

Dru luă o gură de Cola. 

— Ce-mi ascunzi? 

Fa îl privi inexpresivă. 

— Hai, spune-mi. 

— Probabil că nu e nimic important. 

— Spune-mi oricum. 

Dru își frecă bărbia. Ajunsese să-l cunoască destul de bine, dar 
era surprinsă de fiecare data când descoperea că și el o înțelese la 
fel. 

— Mi-am dat seama de ceva mai devreme... în legătură cu 
Mildred Osbourne și camioneta ei maronie. 

— Ce anume... ? 

— Am deschis torpedoul mașinii mele și înăuntru am dat de 
actele de înmatriculare ale autoturismului. Ceea ce m-a pus pe 
gânduri. Maşina e înregistrată pe numele meu, nimic anormal. Sunt 
necăsătorită și am peste douăzeci de ani. Dar Mildred e măritată și 
are optzeci de ani. De ce o femeie de vârsta ei ar avea un vehicul 
înregistrat numai pe numele ei? 

— Îmi miroase a misandrinism, Dru. 

Buzele lui Gray se arcuiră. Îi servea aceeași acuzație de care Dru 
îl suspectase. 

— Ceea ce ar putea explica motivul pentru care mi-a luat ceva 
timp până m-am hotărât să investighez de ce numai Mildred e trecută 
pe actul de proprietate al camionetei. Susţin cu tărie feminismul. 

— Nu mai spune, spuse Gray sec. 

— L-am verificat deja pe fiul lui Mildred, Rich, deoarece el este 
singurul care se află în posesia camionetei. Am rugat-o pe Julie, 
experta tehnică de la Sutton, s-o cerceteze din nou pe Mildred. 

— Ar fi bine ca persoana care mă hărțuiește să nu fie o bătrânică, 
Dru. Tin mult la imaginea mea de superstar NFL imbatabil. 

— Poftim? 

— Să te am pe tine drept gardă de corp și pe Mildred drept 
hărțuitoare mi-ar strica imaginea — 

— Nu spun că Mildred esze hărțuitoarea ta, spuse Dru. O să mai 
aflu câte ceva despre ea. Asta-i tot. 

De sub cozorocul șepcii, Gray o observă cu atenţie pe Dru. În 
loc ca ochii lui să pară mai întunecaţi în umbră așa cum ar fi fost de 
așteptat, mocneau ca jăraticul încins. În timp ce îl privi, tachinarea 
din ochii lui începu să pălească. Sobrietatea îi luă locul. De fapt, era 
ceva mai mult decât austeritate. Era aproape durere. 

— Mai stau aici o noapte, spuse Gray. 

— Da. 

— Cum o să ne ocupăm timpul? 

— În după-amiaza asta, ne vom duce în vizită la vecina mea. 
Augustine mă va altoi bine cu figurinele Precious Moments dacă află 
că ai fost aici și nu te-am dus să te vadă. 

— Ce altceva o să mai facem? Diseară, de exemplu? 

Aha. Gray aflase de planurile ei cu Corbin. Asta îl rodea. 

— Ştii deja ce fac diseară? 

— Am auzit un zvon. 

— O să ies puţin cu Corbin. Weston va fi aici cu tine, deci n-o să 
fii singur. 

Gray își încordă bărbia. Gura i se întinse într-o linie fermă. 

— leşi la o întâlnire cu prietenul și coechipierul meu și crezi că-mi 
fac griji dacă Weston va fi aici sau nu ca să-mi țină companie? Ti-am 
spus aseară că vreau să ieșim în oraș împreună. 

— Și eu ţi-am spus că nu se poate. 

— Dru. Gray o privi serios. Drept în ochi. Nu vreau să ieși la 
întâlniri cu altcineva decât cu mine. 

Firea ei independentă se aprinse ca amnarul cremenea. 

— Eşti clientul meu. Dru își punctă fiecare cuvânt. N-ai niciun 
drept să-ți pese de viața mea personală. 

— Prea târziu. 

Dru se încordă. 

— Ca să-ți poți păstra slujba, îi spuse Gray, acum nu putem ieși 
împreună. N-am nevoie să-mi reamintești. Am priceput. 

— Bun. 

— Nu vreau să ies cu alte femei. Aș prefera să te aștept pe tine. 

— Nu ţi-am promis niciodată că o să ieşim împreună de îndată ce 
nu mai ești clientul meu. 

— Lei în considerare ideea de a fi iubita lui Corbin? 

— N-am de gând să fug cu el diseară, dacă la asta te gândeai. M-a 
invitat la un desert, iar eu i-am spus că o să vin. Nu-i mare lucru. 

— Ţi-a cerut să ieșiți la o întâlnire, Dru. Și tu ai spus „da” la o 
întâlnire. 

— L-ai văzut pe Corbin? E chipeș, drăguţ și de succes. Aș putea 
nimeri mai rău. 

Trupul lui Gray se încordă de enervare. 

— Eu sunt chipeș, drăguţ și de succes. 

— Nu ești chiar atât de drăguţ. Drept vorbind, Zrăguz nu era chiar 
în capul listei ei de calități dezirabile. Drăguţ era aproape sinonim cu 
supus. 

O venă se încordă în gâtul lui Gray. 

— Și cum rămâne cu povestea că ar trebui să te dai drept iubita 
mea? 

— Mergem la un restaurant micut din centrul orașului Holley. 
Nimeni de acolo n-o să mă recunoască. 

Gray se ridică în picioare. Un tip masiv, puternic și furios de 1.93 
metri. 

— Îţi dai seama că Corbin nu este ușă de biserică, da? S-a 
împăcat el cu Dumnezeu? Sau chestia asta e valabilă numai în 
cazul meu? 

Au! O întrebare corectă. Dru se ridică în picioare. 

— Cred că cuvintele mele exacte au fost că tu ar trebui să te împaci 
cu Dumnezeu înainte ca eu să te iau în serios. Nu-l iau pe Corbin în 
serios. Am vorbit cu el la telefon și mergem la un restaurant. Până 
acum, doar ne împrietenim. 

Poate că era ceva greșit, dar Dru nu-și făcuse deloc griji în privinţa 
vieții spirituale a lui Corbin și nici nu se gândise să-i pună întrebări pe 
tema asta. Cu Gray era ceva diferit. Se implicase emoțional. Ajunsese 

să-l cunoască. Îi păsa de el, de aceea îl dojenise. Îl evalua pe Gray 
după un standard diferit. 

— Poţi să fii sigură, îi spuse el cu o voce joasă, că vrea mai mult 
decât prietenia ta. 

— E doar un desert, Gray. 

— Nu vreau să te duci, îi spuse el răspicat. 

Dru avea o viață întreagă de practică atunci când venea vorba să 
se țină tare pe poziții și să mențină contactul vizual cu fraţii ei care o 
depășeau ca vârstă și mărime. Nu se lăsă intimidată de el. 


— Mă duc. 
A 


Luase în vizită la vecina ei un bărbat pe care era furioasă — și care 
îi împărtășea starea — și se dovedise că nu fusese cea mai bună idee. 

Dru, Gray, Augustine, plus două boluri de salată englezească cu 
mazăre, stăteau la masa din sufrageria lui Augustine,o masă care fusese 
lustruită într-atât de mult încât semăna cu un patinoar din mahon. 
Vecina lui Dru petrecu primele douăzeci de minute ridicându-l în 
slăvi pe Gray și reamintind toate motivele pentru care avea o așa de 
mare slăbiciune faţă de jucătorii de fotbal. În tot timpul ăsta, o mânie 
palpabilă plutea între Dru și Gray, deşi amândoi se străduiau să-i 
arate bunăvoință femeii. 

Bietei Augustine îi căzu cu tronc Gray, aşa cum cad merele 
dintr-un copac, cu ajutorul trăsăturilor lui chipeșe, faima și naturalețea 
în conversație. Faptul că Gray îi mâncase și ultima îmbucătură din 
salata ei de mazăre și că o complimentase pe tema asta nu o făcea pe 
Augustine decât să-l îndrăgească și mai mult. 

Ticălosul. 

O figurină Precious Moments cu un copil care ţinea o floare în 
mână o fixă cu privirea pe Dru dezaprobator, ca și cum fetița din 
porțelan i-ar fi citit gândurile acre. 

— Fostul meu soţ, Roy, era un mare fan al fotbalului. Colecţiona 
semnăturile jucătorilor și tot felul de suveniruri și, dacă era vreun 
meci de fotbal la televizor, atunci se instala pe canapea și se uita. 

Gray încuviință din cap. 

— Roy m-a părăsit acum douăzeci de ani. Mâna bolnavă de 
artrită a lui Augustine îndepărtă o scamă de pe masa ei. Nu l-am 
mai văzut de atunci. Până de curând, nici nu voiam să-l mai văd. 
Dar m-am răzgândit. Mi-ar plăcea să mai dau ochii cu el o singură 
dată. Numai o dată. Nu cred că o să pot dormi cum trebuie până 
nu-i spun exact ce cred despre el. Deci eu și fiii mei l-am căutat. 
N-am avut noroc. 

— Îmi pare rău să aud asta, spuse Gray. 

— Roy nuvrea să fie găsit. În spatele ochelarilor, ochii lui Augustine 
se îngustară încet, apoi se rotunjiră. Mă întreb dacă... ce grozav ar fi. 
Poate că Roy ar ieși din ascunzătoare pentru un eveniment la care ar 
ști că tu vei fi acolo. 

— Augustine, o avertiză Dru. Nu voia ca vecina ei să-i ceară 
favoruri. Oamenii urmăreau în mod constant să obțină anumite 
lucruri de la el. 

— E în ordine. Gray nu se uită la Dru. 

— Vei participa la vreun eveniment în lunile următoare? îl întrebă 
Augustine. 

— O organizație caritabilă numită Grace Street găzduiește 
Winter Family Fun Day în fiecare an, în luna februarie. Voi merge 
acolo. 

— Nu mai spune! Augustine părea că trăiește un episod de moarte 
clinică, așa cum unii oameni au parte și relatează despre ea, în care ar 
fi murit, ar fi ajuns în rai și s-ar fi întors pe pământ ca să spună ce a 
văzut acolo. Te superi dacă îmi scrii detaliile? 

— Deloc. Cu mare plăcere. 

— Vei participa la evenimentul ăsta numai dacă îți descoperim 
hărțuitorul până atunci, îi reaminti Dru. 

— Dacă nu-l găsim până atunci, mă sinucid. 

Dru se duse după un carneţel și un pix astfel încât Augustine să 
nu fie nevoită să se ridice. 

— Cum îţi petreci timpul în afara sezonului, Gray? întrebă 
Augustine. 

— Cu fizioterapie. Mă antrenez la sală. În primăvara trecută am 
călătorit în Australia. 

— Australia! Am făcut scufundări la Marea Barieră de Corali. 

Dru strecură pixul și carnețelul aproape de cotul lui Gray, apoi se 
sprijini cu șoldul de masa din sufragerie în timp ce el notă informaţiile 
cu privire la eveniment. 

— Am înotat alături de meduze și de peștii de piatră, continuă 
Augustine. Ai făcut scufundări la Marea Barieră de Corali? 

— Da. 

— Tot atunci, am mers într-un safari la bordul unei bărci cu motor 
și am făcut un tur prin Snowy Mountains”, călare, timp de trei nopți. 

— Uau! 

— Ce părere ai, Dru? Bătrâna se întoarse plină de speranță înspre 
Dru. Ar trebui să organizez o excursie pentru noi două în Down 
Under? ** Am putea sta la pândă să vedem unele dintre cele mai 
mortale animale. 

— Sigur, Augustine. Oricând. 

Dar mai întâi ne vom întoarce în timp ca să-ți recapeti trupul pe care 
l-ai avut odată. 

— Ştiai că Dru mă duce la biserică în fiecare săptămână? îl întrebă 
Augustine pe Gray. 

— Nu-i nevoie să te lauzi cu mine, îi spuse Dru. 

— Mă vizitează și îmi ține companie. Îmi scoate gunoiul afară. 
Mm! O iubesc pe Dru. 

Gray se uită în ochii lui Augustine. Se vedea aversiunea lui față 
de Dru. 

— Dru este cea mai interesantă și cea mai frustrantă femeie pe 
care am cunoscut-o vreodată. 

Dru inspiră și își împinse limba într-o parte a gurii. Pe bune? Gray 
discuta asta cu Augustine? 

Femeia clipi de două ori, iar ochii i se făcură ca de bufniță. 

— De ce zici că Dru e frustrantă? 

— Deoarece știe că vreau s-o scot la o întâlnire și chiar îi place de 
mine. Dar în schimb în seara asta iese în oraș cu prietenul meu cel 
mai bun. 


* Lanţul muntos cel mai înalt din Australia ce cuprinde masivul Mount 


Kosciuszko din Parcul Naţional Kosciuszko În. trad.]. 
** Oraș situat în regiunea Northern Rivers din New South Wales, Australia, 
în Tweed Shire |n. trad.]. 

Augustine fluieră. 

— Fi bine, asta explică totul! Aerul de aici e așa de plin de scântei 
că ar porni bateria moartă de la mașină. Ea se uită de la unul la altul 
cu chipul ei blând și înțelept. Știţi ce cred eu? 

— Că Gray o să mă facă să mă apuc de băutură? întrebă Dru. 

— Că sunteţi perfecţi unul pentru celălalt, declară Augustine. 


R 


Dru petrecu trei sferturi de ceas pregătindu-se pentru întâlnire. 
Gray ştia asta deoarece, în timp ce ea se pregătea, el stătea la parter 
singur, uitându-se la un meci de baschet al echipei Mavericks.” 
Weston ajunsese cu câteva minute în urmă, dar numai ce ieșise din 
nou afară, probabil ca să supravegheze zona cufundată în întuneric. 

Gray pleca mâine, pentru că duminică avea un meci împotriva 
celor de la Patriots. Competiţiile la nivel național erau solicitante. 
Gray prefera să-și păstreze mintea relaxată în zilele de dinaintea 
meciurilor. De fapt, era modul în care își trăia viaţa în afara terenului 
de joc: relaxat. 

Și totuși, iată-l aici, stând într-o cabană din nordul Texasului în 
mijlocul pustietăţii, gata să-și roadă unghiile de ciudă. 

Fotbalul conta cel mai mult pentru el. Fusese prioritatea lui 
numărul unu încă de când era în clasa a zecea. 

De ce se dădea de ceasul morţii din cauza unei femei? 

Când Gray auzi pașii lui Dru pe scări, privirea lui se îndreptă 
într-acolo. Era îmbrăcată cu un pulover, blugi și cizme. Își luă o haină 
din piele, îl privi în ochi mai puţin de o fracțiune de secundă, apoi 


ieși pe ușă. 


— E pe jumătate beat, îi spuse Weston când ea se întoarse la 
cabană cu o jumătate de oră după miezul nopții. 


x 


Dallas Mavericks este o echipă profesionistă de baschet din Dallas, 
Texas, SUA [n. trad.]. 

Beat? 

Dru se uită la Weston ca și cum i-ar fi vorbit într-o limbă străină. 
Gray se abţinea de obicei și nu se lăsa ademenit de alcool ca să 
nu-i afecteze în vreun fel prestanța pe terenul de joc. Zborul spre 
Massachussets era programat pe dimineață și echipa urma să joace 
duminică. Administraţia echipei Mustangs și sute de mii de fani se 
bazau pe el că avea să fie la înălțime. 

Weston ședea pe canapeaua ei cu picioarele încrucișate. Părul 
blond și lins al tipului în vârstă de douăzeci și nouă de ani era atât de 
deschis la culoare încât aproape că se potrivea cu tenul lui. Constituţia 
lui vânjoasă și îmbrăcămintea la modă îţi dădeau impresia că era 
inofensiv. Dacă-l urmăreai bine, observai cât de atent era, ceea ce te 
făcea să crezi că se petrecea ceva în spatele comportamentului lui atât 
de liniștit. Și, în final, îți dădeai seama că era absolut de temut. 

În seara asta, Weston arăta la fel de netulburat ca întotdeauna în 
cămașa lui în carouri și cu blugii mulați, maro. O carte despre istoria 
lui Constantin cel Mare stătea deschisă cu coperta în sus pe canapea 
lângă el. 

— Unde este Gray? întrebă Dru. 

— Sus, în camera de oaspeți. 

— Unde a găsit băutură? 

— În cămara ta. 

Dru tresări. 

— Am uitat că mai aveam. 

Când ea se lăsase de băut, pusese sticlele pe care le avea pe raftul 
de sus din cămara ei ca să nu le mai vadă și să nu se mai gândească la 
ele. Ar fi trebuit să le golească conținutul la chiuvetă. 

Scoţându-și haina, Dru se lăsă pe un scaun. Fi își făcu apariția, iar 
ea îi frecă capul și urechile căţelușei. 

— Cu vreo oră în urmă, spuse Weston, Gray a vrut să se suie în 
mașină și să plece. Dar își lăsase cheile pe măsuță, iar eu i le luasem 
de îndată ce începuse să bea. N-a fost prea bucuros. 

— Sunt convinsă. 

— Gray e de obicei un tip înţelegător. Weston o cântări pe Dru 
din priviri. Ai ideea ce l-a stârnit așa în seara asta? 

Dru se hotărî să-i evite întrebarea. 

— Crezi că e înţelegător fiindcă doarme aproape tot timpul când 
e tura ta, Weston. 

Fa se ridică în picioare, sperând să afișeze un zâmbet relaxat. De 
fapt, conștiința îi șoptea că avea și ea partea ei de vină. Putea să-și fi 
planificat altă dată întâlnirea cu Corbin. Când Gray îi spusese că nu 
voia să plece în seara asta, firea ei încăpățânată se răzvrătise. Pusese 
piciorul în prag. Discreţia nu fusese niciodată punctul ei forte. 

— Mă duc la culcare. Noapte bună. 

— Noapte bună. 

La etaj, ușa dormitorului gol se deschise. Fi țopăi în spatele ei, 
apoi merse tiptil în dormitorul lui Dru, așteptând fără îndoială să fie 
ridicată pe saltea. 

Dru se opri în pragul ușii. Înăuntru, veioza nu fusese aprinsă. 
Lumina difuză de pe scări ajungea în cameră, dând la iveală silueta 
înaltă și bine făcută a lui Gray, care stătea la fereastră în umbră, 
uitându-se afară. Își îngropase mâinile în buzunarele puloverului său. 

— Te-ai distrat? întrebă Gray fără să se miște. Rotunjise 
consoanele. În loc să le pronunţe destul de abrupt, le rostise peltic. 
Dar nu se bâlbâia și nici nu se clătina pe picioare. Se pare că Weston 
avusese dreptate. Gray era pe jumătate beat. 

— Da, m-am distrat. 

Dru şi Corbin serviseră prăjitură lava cake și un cappucino. Ce 
fusese atât de rău în asta? 

Dru își strânse buzele și se întrebă cât de mult alcool consumase 
Gray. Ea nu mai pusese strop de băutură în gură de multă vreme încât 
dacă ar lua un pic cu siguranță s-ar chercheli. Era nevoie numai de un 
pahar plin ca s-o ameţească. Dar Gray? Probabil că băuse o găleată. 

Fa se abținu să-i țină morală. Dru nu putea face așa ceva din 
același motiv pentru care Weston nu-l putuse împiedica să bea. 
Clienţii firmei Sutton aveau vicii. Agenţii nu aveau niciun drept să-i 
judece sau să-i controleze. Rolul lor era de a le oferi protecție. 

— Te-ai îndrăgostit de el? întrebă Gray. 

— Eu şi Corbin suntem doar prieteni. 

El încă nu se întoarse cu fața înspre ea, așa că Dru se duse lângă 
el. Cei doi se uitară pe fereastră la priveliștea de dincolo de geam. 
Luminile casei colorau în nuanțe de gri vârfurile copacilor. O lună 

în creștere atârna pe cerul rece al nopții ca un dirijor înconjurat de o 
orchestră de stele. 

Corbin nu-i trezea lui Dru niciun fel de fior. Chiar era ciudat 
că nu simţea nimic. El avea puterea de a cuceri o femeie. Dar ea nu 
experimenta acea atracţie mistică pe care o simţea față de Gray. 

Însă, bărbatul de lângă ea? O dorință copleșitoare o îmboldea 
în prezența lui. Emoţional. Fizic. Legătura aceasta devenea tot mai 
puternică și mai insistentă cu fiecare secundă care trecea. 

Dru nu era o femeie obișnuită care să-și piardă controlul de sine. 
Fa nu voia să-l dorească pe Gray Fowler. Totuși, era prea târziu 
pentru a mai schimba ceva. 

— Cred că te-ai bosumflat destul, nu crezi? întrebă Dru blând. Nu 
ești atât de gelos pe cât ești de competitiv. Nu mă dorești, de fapt, ci 
doar nu vrei să fiu a lui Corbin. 

— Te înșeli amarnic. 

Gray se întoarse, iar Dru știu că el își îndreptase privirea asupra ei. 

Fa se uită în sus la el, iar contactul lor fizic dădu naștere unei unde 
de șoc. 

— Cred... zise Gray cu o voce atrăgătoare, leneșă și ușor neclară. 

— Da? 

— Că te iubesc. 

Dru rămase cu gura căscată. Cuvintele lui alunecară lin în inima 
ei, și-i produseră o undă caldă de plăcere. 

— N-ai voie să-i spui unei femei că o iubeşti când ești beat. 

— Faptul că te iubesc nu-mi va face tare mult bine, nu-i așa? 

Dru făcu câţiva pași înspre ușă. 

— E târziu, și ai un avion de prins mâine. Trebuie să te odihnești 
și să fii cumpătat. Treci în pat, fotbalistule. 

— Vrei să mi te alături? 

— Ştii deja că nu. 

Gray se întinse pe patul dublu, care era amuzant de mic pentru 
dimensiunile lui. Se așeză cu spatele pe perne. Își băgă din nou 
mâinile în buzunarele de la pulover. Și își încrucișă picioarele goale. 
Gray o studie cu atenţie pe Dru, cu un amestec de animozitate și 
vulnerabilitate, iar Dru fu speriată rău — o speria zare mult — cât de 
mult se atașase de el. 

— Am ajuns unde sunt astăzi datorită faptului că sunt un tip 
hotărât, spuse Gray. 

— Nu mă îndoiesc de asta. 

— Sunt la fel de — gura lui Gray se împiedică — de hotărât în ceea 
ce te privește, Dru. 

— Culcă-te, atacant beat. 

— O să ajungi să mă iubești, spuse Gray. 

Dru închise ușa în urma ei, cu inima bătându-i cu putere. Se agăță 
cu putere de ultima fărâmă de imparțialitate pe care o avea față de 
el, deoarece, dacă o pierdea și pe asta, ar fi trebuit să se retragă din 
funcţia ei ca pază de corp. Poate că ar trebui să se retragă — 

Nu! Dru nu găsise încă persoana care îl hărțuia pe Gray. 

O să ajungi să mă iubeşti, îi spusese el. 

O, Doamne, se rugă Dru, trebuind să se sprijine. Era îngrozită de 
faptul că Gray ar putea avea dreptate. 

ei de la Mustangs pierdură meciul. Gray dădu vina pe Dru. 

Orice se petrecuse în tinerețea lui în cadrul familiei lui 

disfuncționale, indiferent de rănile pe care le purtase sau cât 
de mult îl duruse trupul, dincolo de îngrijorările din viața personală, 
Gray fusese întotdeauna în stare să se concentreze numai pe fotbal în 
timp ce se afla pe teren. 

Gray își dădu scaunul pe spate în avion. Era duminică seara, 
împreună cu restul echipei zburau spre casă în Dallas, pe un cer care 
se întuneca de la portocaliul deschis al apusului de soare la cenușiul 
nopții. Muzica reggae se auzea încet din căştile lui. Gray încercă să se 
lase pătruns de muzică, să se calmeze. 

Nu reuși. 

Bineînţeles că vremea fusese incredibil de rece în Massachussets. 
Ninsese pe toată durata meciului. Terenul devenise noroios, iar mingea 
le scăpase printre degete. Loviturile erau întotdeauna mai dureroase 
la temperaturi scăzute, iar apărarea celor de la Patriots fusese bestială, 
punând presiune pe Corbin. 

Chiar și așa, Gray n-avea nicio scuză pentru prestația lui mediocră 
de azi. Detesta să joace sub nivelul lui. Jucase în felul acesta deoarece 

nu-și putuse lua gândul de la Dru. În timp ce se îmbrăcase în vestiar 
și ascultase sfaturile antrenorilor, Gray se gândise la cât de dor îi era 
dor de Dru. Pe tușă, își amintise exact cum arătase Dru când venise 
lângă el la fereastră, când își ridicase privirea înspre el și se uitase în 
ochii lui. Pe teren, în învălmășeala meciului, îi auzise vocea catifelată 
spunându-i: N-ai voie să-i spui unei femei că o iubesti atunci când eşti beat. 

Bruneta superbă cu ochi de turcoaz îi distrăsese atenţia în timpul 
meciului. Ceea ce era rău. De asemenea, îi afectase și relația cu 
Corbin, o prietenie trainică care dura de opt ani și pe care nimic nu o 
amenințase până atunci. 

Gray și Corbin se purtaseră în această deplasare ca de obicei. 
Râseseră și se tachinaseră unul pe altul. Dar în tot acest timp, Gray 
simţea cum resentimentul față de prietenul său creștea tot mai mult 
înăuntrul lui. Supărarea tacită îi făcuse să nu se sincronizeze pe teren. 

Gemând ușor, Gray își ridică o mână în sus și își frecă pielea 
capului. 

Detesta prestația mediocră. Și nu suporta să piardă. 

Seara lui Dru petrecută în oraș cu Corbin fusese una dintre cele 
mai proaste nopți pe care Gray le avusese de mult, mult timp. Fusese 
neliniștit și furios, stări care îl făcuseră să poftească cu disperare 
băutura. 

Alcoolul îi accentuase agitația și mânia. Nu putuse suporta că 
fusese închis în casa ei cu Weston și Fi în timp ce Dru era de cealaltă 
parte a orașului, împreună cu Corbin. 

Prima lui greșeală fusese să încerce să plece. Iar a doua, să-i spună 
lui Dru că credea că o iubește. Gray regreta ambele rătăciri. 

Nu-i venea să creadă că gândul de a o iubi pe Dru îi trecuse măcar 
prin minte, cu atât mai puțin greșeala de a-i fi mărturisit acest lucru 
în față. 

Ce lucru tâmpit a putut spune! Nu o iubea. 

Gray își lăsă încheieturile mâinilor pe cotiere. Supărat pe el însuși, 
își întoarse capul într-o parte, încercând să-și găsească o poziţie 
confortabilă. 

Dragostea nu era pentru el. Știa din proprie experiență cât de 
mult rău putea face dragostea nu doar persoanei implicate direct, ci și 
tuturor celor care aveau legături cu ea. 

Eşti un nimic, Gray! Cuvintele îl bântuiră din trecut. Nenorocitul 
îl împinse din spate. Gray se împiedică, lovindu-se cu capul de 
marginea unui dulap. O durere surdă îi sfredeli craniul, iar el își duse 
instinctiv o mână la locul dureros, ca și cum ar fi putut opri durerea și 
rana. Pune-te pe genunchi şi cere-ti scuze pentru că eşti un ticălos mic atât 
de nerecunoscător şi egoist. Acum. O mână îl înșfăcă pe după umeri și îl 
împinse pe vine. Am spus: Acum! 

De fiecare dată când Gray participase la o petrecere de nuntă, 
închinase un toast în cinstea cuplului în timp ce se uita la mire și se 
gândea în sinea lui: Felicitări, fraiere. Nu-mi vine să cred că zâmbeşti 
pentru c-ai renunţat la libertate şi la jumătate din avere. 

Gray nu voise niciodată să se îndrăgostească. Nu-și dorise 
niciodată o soție. 

Rămăsese fidel unicului său vis. O nouă victorie la Super Bowl. 
Echipa asta chiar avea o șansă. Povestea cu Dru îi stătea în cale. 
Afecţiunea lui pentru ea îl transformase într-un prost care o implorase 
să iasă în oraș cu el și care se îmbătase când îl respinse și căruia îi era 
atât de dor de ea încât îl durea fizic, deși trecuse doar o zi de când nu 
O văzuse. 

Ce se întâmplase cu el? Gray nu se mai recunoștea. 

Poate că din cauza timpului petrecut cu Dru sau poate din cauza 
pariului cu Corbin, Gray se implicase mult mai mult în povestea asta 
decât plănuise inițial. 

Trebuia să pună capăt acum. 

Avea să-i dea lui Corbin Rolexul lui și să-i lase prietenului său 
cale liberă spre Dru. 

Durerea îl măcina doar la gândul ăsta, dar nu-l putea opri din 
hotărârea lui. 

Dragostea nu era pentru el. 


R 


Dru aştepta în parcarea rezervată jucătorilor de lângă sala de 
antrenamente a echipei Mustangs împreună cu un mic grup de 
iubite, soții și membri de familie. Lămpile de iluminat industrial cu 
reflexia lor ternă se războiau cu întunericul cerului înnorat în timp ce 


218 


autobuzul echipei Mustangs se opri în parcare. Jucătorii începură să 
coboare. 

Îl zări pe Gray îmbrăcat cu pantaloni de costum și o cămașă de 
afaceri. 

O bucurie neghioabă se iscă în ea ca un zmeu care se înalță într-o 
zi cu vânt. Îi urmărise fiecare mișcare din timpul meciului, ceea ce 
fusese un exercițiu lung de tortură. Dru simfise răcoarea ascuțită și 
neînduplecată la fel de clar precum simţise frustrarea crescândă a lui 
Gray. Fusese trântit la pământ în nenumărate rânduri. Dăduse tot 
ce putuse. Dar când camerele de filmat îl luaseră în obiectiv, arătase 
posomorât — ochii îngustați și gura strânsă într-o linie subțire. 

Gray se apropie de Dru cărându-și geanta duffel, fiind cât se poate 
de obosit. 

— Bună, spuse Dru. 

— Bună. 

Simţi o nevoie stringentă de a-l îmbrăţișa. Dar Dru nu era din fire 
adepta îmbrățișărilor. 

— Ai adus mașina? întrebă el. 

— Da. 

Fa încuviință din cap înspre locul unde o parcase, iar cei doi se 
îndreptară într-acolo. Gray își puse lucrurile înăuntru, apoi își întinse 
palma. 

Fără să spună vreun cuvânt. Dru îi puse cheile în mână. Uite cât 
de agreabilă putea fi! Cât de binevoitoare. 

În câteva clipe, Gray ieși din perimetrul îngrădit al sălii de 
antrenamente. Vreo sută și ceva de fani așteptau la poartă. Unii 
țineau în mână pancarte, cei mai mulți aclamau, alții strigau. 
Mulțimea ar fi fost mult mai vioaie, fără îndoială, dacă echipa 
Mustangs ar fi câștigat. 

Super fanul Kevin Lee se năpusti în fruntea mulțimii purtând o 
jachetă cu sigla echipei și o căciulă de schi. El făcu hotărât cu mâna 
ȘI strigă: 

— Gray, Gray! Eşti cel mai tare, amice! Poţi să-mi dai un autograf 
pe o fotografie și să mi-o trimiți pe mail? 

— Continuă să conduci, îi spuse Dru. Nu deschide geamul. 

Gray ridică o mână și îl salută pe Kevin, dar nu opri mașina. 

— Ai să-ţi iei revanșa data viitoare în fața celor de la Patriots! 
strigă Kevin, alergând pe lângă ei. El făcu tot ce putu ca să se apropie 
de Gray, mai avea puţin și sărea pe capota mașinii. Îmi poţi trimite 
o poză, amice? Gray! Te rog? Mi-ar plăcea foarte mult unul dintre 
tricourile tale... 

— O, Dru. Lasă-mă să-i dau ceva. Tipul practic aleargă cu limba 
scoasă ca să țină pasul cu noi. 

Mașina încetini. 

— Nu te sfătuiesc — 

— E inofensiv. 

Gray opri mașina și se întinse să ia ceva de pe bancheta din spate. 
Dru se încordă, iar ochii îi erau aţintiți asupra lui Kevin, cu arma 
pregătită în mână. 

Cum stătea în afara mașinii, cu capul încadrat de geamurile 
laterale părea o poză într-o ramă. Gâfâia și zâmbea plin de 
speranță. 

Gray găsi o minge de fotbal. Luă un pix din consola din mijloc și 
scrise Pentru Kevin, apoi se semnă. După ce lăsă geamul în jos, Gray 
îi dădu mingea lui Kevin. 

— Poftim, omule. 

— Mulţumesc! Uau! Mulţumesc atât de mult. Chipul lui Kevin 
radia de fericire. E minunat. 

— Ai grijă de tine, îi spuse Gray în timp ce o luă din loc. 

— Pe curând, amice! Hai, Mustangs! Mi-ar plăcea cu siguranță și 
un tricou semnat într-o zi! Și o poză... 

Mașina coti pe drum, iar vocea lui Kevin se pierdu în depărtare. 
Sistemul de încălzire se strădui să îmblânzească aerul rece din interior. 
Farurile străpunseră întunericul. 

Dru încercă să fie atentă atât la obstacolele ivite pe drumul 
din faţa lor, cât și la porțiunea de șosea rămasă în spatele lor, 
în caz că erau urmăriţi, dar și la Gray. Părea tăcut în seara asta. 
Deprimat. 

— Eşti obosit? întrebă Dru. 

— Da. 

— Te doare ceva? 


— E suportabil. 

Îi învălui o liniște apăsătoare în timp ce o luară înspre nord în 
direcţia cartierului lui. 

Aproape două zile veniseră și trecuseră de când Gray îi spusese: 
Cred că... te iubesc. Apoi o năuci cu Faptul că te iubesc n-o să se sfârșească 
bine pentru mine, nu-i aşa? Şi, la final, lovitura de grație O să ajungi 
să mă iubeşti. 

Prea puţin se mai gândise la altceva. Derulase în minte acele 
frânturi de conversaţie ca și cum ar fi fost decupaje prețioase dintr-un 
ziar, analizându-le în detaliu. Își amintise tonul vocii lui. Rememorând 
cum arătase, scăldat în umbrele nopţii, când i le spusese. 

Cuvintele lui... ah, cuvintele lui aveau un farmec ciudat pentru ea. 
Fusese o surpriză că i se păreau atât de atrăgătoare. Dar așa le simţise. 
Vorbele lui îi inundaseră sufletul, topind acele trăiri captive gheții ei 
interioare. lar Dru se răsfățase cu amintirea lor în același fel în care 
cineva s-ar fi delectat cu o bomboană cu caramel pe care nu voia să 
o înghită. 

Dar acum, uitându-se la el, posibilitatea ca Gray Fowler să-i fi 
spus vreodată acele cuvinte părea cu totul deplasată. El părea acum 
distant și obosit. 

— Ţi-e foame? întrebă el. 

— Nu prea. 

— Sunt lihnit. 

— E opt şi jumătate. N-ai mâncat în avion? 

— Ba da, dar a trecut ceva vreme. 

El trase mașina în parcarea de la Hillstone, un restaurant aflat la 
marginea cartierului său Preston Hollow. 

De fiecare dată când adăuga o oprire neplanificată în traseul lui, 
Gray îi îngreuna munca. Îl mai însoțise la Hillstone și atunci cercetase 
incinta restaurantului. Totusi, doar pentru că era familiară cu locul nu 
însemna că erau eliminate riscurile. Nu văzuse pe nimeni care să-i 
urmărească, dar era mai greu să fie sigură pe întuneric. Mai mult, 
Gray fusese împușcat înăuntrul unui restaurant cu doar trei nopți în 
urmă, iar Dru avea sentimentul ciudat că hărțuitorul își cam pierduse 
răbdarea. 

Scoţându-și telefonul, căută informaţiile pe care le salvase cu 
privire la localul Hillstone. Rute de ieșire, locaţia camerei de siguranță 

pe care o alesese, cele mai apropiate spitale din zonă, adresa și numărul 
de telefon al restaurantului și altele. 

Mergeau în tandem spre local, iar zgomotul făcut de tocurile lui 
Dru accentua nefireasca tăcere dintre ei. 

Gray își trecu mâna prin păr, care fusese uşor aplatizat de tetiera 
din avion. Efortul lui de a și-l pieptăna cu degetele îi dădură un 
aer foarte atrăgător, ca și cum tocmai s-ar fi trezit dintr-un pui de 
somn. 

Chipul tânăr al chelneriței se albi de șoc când îl recunoscu pe 
bărbatul care se apropia de standul ei. Probabil că visase cu ochii 
deschişi la Nick Jonas” atunci când îl zărise pe Gray. 

— Două, te rog, îi spuse Gray fetei. 

Ea se îmbujoră. 

— Da, domnule, Desigur. Pe aici — se scutură puţin — pe aici, vă 
rog. 

Îi conduse către unul dintre separeurile din piele foarte joase în 
timp ce aruncă priviri în jur ca să vadă dacă mai observa și altcineva 
vedeta faimoasă care intrase în localul lor. 

Dru își ascunse un oftat și își îndreptă atenția către clienții 
restaurantului. Hillstone se lăuda cu un iluminat plăcut, farfurii la 
fel de mari ca platourile, o abundență de piele de culoarea ciocolatei 
maronii și suprafețe lucioase din lemn. În aer se simțea aroma 
delicioasă a costiţelor fripte. 

Abia ce se așezară la masă și izbutiră să studieze meniul că două 
femei de vârsta lui Gray se și apropiară de masa lor. Una dintre ele 
fie se ascundea oarecum după cea din față, fie o împingea de la spate 
pe cealaltă. Ele se scuzară foarte mult pentru întrerupere, apoi îl 
întrebară dacă le poate da un autograf și eventual — poate? — să facă 
o poză cu el. 

Gray se ridică politicos. La fel făcu și Dru, observând cu atenţie 
împrejurimile și fiind cu ochii pe el în timp ce interacţiona cu cele 
două. 

De când începuse să lucreze pentru el, Dru observase ceva subtil 


* Interpret, compozitor și actor american — cunoscut în principal pentru 


apartenența sa la formaţia Jonas Brothers [n. trad.]. 

în timpul acestor interacțiuni cu fanii. Ceva foarte discret. Gray se 
descurca excelent cu oamenii, iar ei îi luase mult timp până să observe 
un soi de tristețe care îl cuprindea de fiecare dată când ceilalți îl 
ridicau în slăvi. Își ascundea mâhnirea foarte bine. 

Gray și Dru se întoarseră la locurile lor din separeu. 

— Ştii, spuse Dru, am presupus că fiind idolatrizat de alții 
înseamnă că ești prețuit. Dar nu este așa, nu? Ci mai degrabă te fac să 
te simți exact pe dos. 

Gray își întredeschise buzele. Nu părea atât de surprins pe cât 
părea de șocat și de amuzat, ca și cum nu-i venea să creadă tupeul lui 
Dru. 

— Valoarea personală nu stă în bani, succes sau faimă, continuă 
ea. Totul este lipsit de sens fără Dumnezeu, de aceea trebuie să ne 
silim să-L găsim. Dar tu știi asta deja, nu-i așa? Cum că totul este 
deșertăciune? 

— N-am nici cea mai mică idee despre ce vorbesti, îi spuse Gray 
calm. 

— Ba cred că știi. Văd asta. Tot la fel de bine cum complimentele 
străinilor îți lasă un gol interior. 

— Dar tu, Dru? întrebă el, cu o umbră de tandreţe sau poate 
compasiune în priviri. Nu cumva strădaniile tale și nemulțumirea 
constantă te fac să te simți mai goală în interior? 

Cuvintele lui o atinseră cu o acuratețe incredibilă. 

Continuând s-o fixeze cu privirea, Gray se mișcă în scaun și își 
întinse relaxat un braț de-a lungul spătarului. 

Dru înţelesese un element cheie în ceea ce-l privea pe Gray. Dar și 
el înţelesese ceva crucial în ceea ce-o privea. Făcuse eforturi disperate 
toată viaţa ei. Se străduise din greu, cu mult zel. Să fie liberă. Să fie 
aclamată. Să exceleze în orice domeniu în care își propunea. Și, deși 
ÎN găsise pe Dumnezeu, mai exista o parte din ea care nu se liniștea 
cu niciun chip. 

— Da, recunoscu Dru, câteodată mă face să mă simt mai goală pe 
dinăuntru. 

— Pentru ce te zbaţi atât de mult? 

Fa se gândi. 


— Presupun că pentru a câștiga respectul celorlalți. 

— În caz că n-ai observat deja, te bucuri de respectul tuturor. 
Ce-ai zice să te relaxezi puţin pentru câteva minute și să mănânci cu 
mine un hamburger și o porție de cartofi prăjiți? 

Dru își împinse buzele într-o parte, scrutând cu privirea în căutarea 
persoanei cu cea mai mare predispoziție spre atac din mulțimea de 
clienți ai restaurantului. 

— Am mâncat deja, dar n-o să refuz o negresă cu alune. 

Chelnerul le preluă comanda fără să-și noteze nimic. Dru 
presupunea că făceau lucrul acesta în speranţa de a-și impresiona 
clienţii ca să primească bacșișuri consistente. Dar obiceiul ăsta i se 
păruse întotdeauna suspect. Ar fi preferat ca tipul ăsta să știe ce face, 
decât să-și stoarcă creierul încercând să-și amintească tot. 

— Dorești să-ți petreci întreaga carieră ca pază de corp? întrebă 
Gray când rămăseseră din nou singuri. 

— Nu. N-am parte de destulă acţiune în ceea ce fac. 

— N-ai parte de destulă acțiune? 

— Mi-ar plăcea să ofer sprijin tactic și răspuns la situații de criză 
pentru FBI în cadrul echipei SWAT cu sediul în Dallas. 

— Asta ar trebui să-ţi ofere mai multă acţiune. 

— Așa ar trebui. 

Dru își ținu bărbia sus, gata să-și apere alegerile în carieră în fața 
atacurilor lui. 

— Ai fi bună la așa ceva, fu tot ce spuse Gray. 

Credea că ar fi potrivită în cadrul echipei SWAT de la FBI? 
Încrederea lui neașteptată i se păru ca un dar. 

Tăcerea se strecură printre ei. Gray o observă cu aceeași 
seriozitate care îl cuprinse de când se dăduse jos din autobuz în 
timp ce Dru se bucura de faptul că el credea că ar fi potrivită în 
echipa SWAT — 

— Mi-a fost dor de tine, zise el. 

Inima lui Dru o luă razna, În mintea ei, își formulă o dojană 
blândă. 

— Drept să-ţi spun, începi să mă zăpăceşti de cap, spuse Gray. 
Mi-a fost dor de tine și m-am gândit mult la tine cât am fost plecat. 
Prea mult. Aceasta este cea mai importantă perioadă din sezonul 
nostru. Ar trebui să mă concentrez asupra fotbalului. 

— Sunt de acord. 

— Deci o să fac ceea ce m-ai rugat să fac și o să mă retrag. 

Dru chiar fu surprinsă de chestia asta. 

— O? 

— Suntem prieteni, iar tu ești garda mea de corp. 

— Da. 

— Și o să mă mulțumesc cu relaţia asta, așa că nu o să mai forțez 
lucrurile. Voiam numai să știi. 

— Excelent, spuse ea cu mai multă certitudine decât simțea de 
fapt. Ceva ce n-ar fi trebuit să fie dezamăgire — deși semăna leit — o 
cuprinse pe Dru. Știa prea bine că nu se putea baza pe ce îi spuse 
un tip pe jumătate beat, cum că o iubește. Chiar ar fi trebuit. Să ştie 
mai bine. 

— Aș renunţa mai ușor la luptă dacă nu mi-ar plăcea atât de mult 
de tine. 

Gray își puse mâinile lui masive pe masă. Leneș, arătă cu două 
degete în direcția ei. 

— Și dacă n-ai fi atât de frumoasă. 

— Asta nu ar trebui să spună un prieten gărzii lui de corp. 

— Uit cât de frumoasă ești când sunt departe de tine, continuă 
Gray, ignorându-i comentariul. Și când te revăd sunt din nou uimit. 

— Nici tu n-arăți rău, își permise Dru să-i spună. 

Puțin spus. Ochii aceia verzi! Chipul de gladiator. 

— Ti-am spus seara trecută că mă încearcă un sentiment de iubire 
la adresa ta. 

Dru era obișnuită să fie directă cu oamenii, dar nu la fel de 
obișnuită ca și alții să fie direcți cu ea. Nu se așteptase să-i pomenească 
de momentul în care îi spusese: „Le iubesc.“ Fu surprinsă preț de o 
clipă. 

— Nu eram sigură că-ți amintești. 

— N-am uitat. Îmi porți pică? 

— Nu. 

— Bun. Mulţumesc. 

Gray nu-și nega declaraţia de dragoste, dar nici n-o confirma. El 
încuviință din cap o dată, ca și cum fu satisfăcut de modul în care 
încheiase subiectul legat de relația lor. 


22b 


BECKY WADE 


Chelnerul așeză pe masa lor un bol cu chipsuri crocante de tortilla 
făcute în casă cu sare mare presărată deasupra. 

— Din partea casei, le spuse el. Noi... ei bine, mulți dintre noi 
suntem fani ai fotbalului, inclusiv managerul. Așa că... hai, Mustangs! 

Apoi aduse o farfurie cu dip aburind de spanac și anghinare și 
două boluri mici cu smântână și sos salsa. 

— Mulţumim, îi spuse Gray. 

Chelnerul lor încuviință din cap și se retrase zâmbind. 

Gray își întoarse întrebător bărbia înspre mâncare. 

— Tu primul, gurmandule, spuse Dru. 

Gray luă un chips. 

— Ai vești în cazul meu? 

— [Ieri a mai venit încă o scrisoare prin poștă de la hărțuitor. 

Gray rupse o bucată dintr-un chips. 

— M-a invitat la clubul lui de la ţară ca să jucăm golf? 

Dru găsi imaginea scanată a scrisorii pe care și-o salvase în 
telefonul ei. 

— Vrei să ţi-o citesc? 

— Te rog. 

Gray mai luă un alt chips. 

— Tu, citi cu voce tare Dru, îmm... cuvinte cenzurate... altele la 
fel... nu pot să te suport. 

— E prietenos. 

— Mă crezi idiot? continuă Dru să citească foarte încet astfel încât 
să nu-i poată auzi nimeni. Cine se întâlneşte cu iubita lui cinci zile pe 
săptămână exact între aceleaşi ore zilnic? Tipa e garda ta de corp. Nu 
iubita ta. 

Dru își îndreptă atenţia spre Gray, care înlemnise. 

— Laşule, citi Dru, crezi că gărzile de corp pot să te salveze? Nimic 
nu te poate salva. O să vă omor pe amândoi. 

Gray se lăsă pe spate în scaun. 

— Deci persoana care a tras focurile de armă la Urban Country 
era hărțuitorul meu. 

Dru încuviință din cap. 

— Şi tipul și-a putut da seama, după modul în care ai reacționat la 
focurile de armă, că nu ești iubita mea. 

— Asta-i concluzia mea. Se pare că iubitele obișnuite nu-și pun 
iubiții la pământ la primul foc de armă. Cine știa asta? 

Gray se încruntă. 

— Mă întreb dacă el sau ea și-a dorit să te nimerească la Urban 
Country, continuă Dru. Gloanțele au fost trase cu mult mai sus decât 
era ținta. Poate că agresorul a devenit suspicios în privința relației 
noastre... 

— Așa că și-a descărcat arma în restaurant ca să te pună la 
încercare? Să vadă cum reacționezi? 

— Exact. Hărţuitorul a tras cele două focuri în restaurant ca să 
vadă dacă sunt garda ta de corp. 

— Asta ar explica de ce n-a continuat să tragă. Văzuse cum ai 
reacționat, ăsta fiind și motivul pentru care venise. 

— Da. 

Gray își bătu vârfurile degetelor pe masă de câteva ori, 
gândindu-se. 

— Totuși, de ce să se deranjeze atât de mult pentru o informație 
de genul ăsta? Dacă era un țintaș bun, m-ar fi putut omori pe loc. De 
ce n-a făcut-o? 

— Pot numai să-mi imaginez hărțuitorul n-a dorit să-ți facă felul 
la Urban Country. Probabil are un alt plan. Cred că s-a hotărât deja 
să te elimine în alt fel și în altă parte. 

Trei sferturi de ceas mai târziu, Dru îl lăsă la barul restaurantului 
și părăsi incinta localului ca să-și urmeze procedurile de verificare 
a siguranței mașinii lui. Un strat subțire și alunecos de umezeală 
sclipea pe suprafața trotuarului și a parcării, dovadă a ploii ușoare care 
începuse să cadă cât timp fuseseră înăuntru. În timp ce Dru coborî de 
pe bordură, observă o zonă de asfalt uscată aflată în mijlocul parcării, 
la dreapta ei. Se opri. 

Până acum câteva momente, cu siguranță o mașină staționase 
acolo. Parcase înainte să înceapă ploaia, de aceea zona de dedesubt 
rămase uscată. Probabil tocmai plecase... poate că șoferul mașinii îl 
urmărise pe Gray și o șterse când îl văzuse pe Gray că se ridică de la 

masă. Autoturismul nu părea să fi plecat demult. Dacă ar fi luat-o din 
loc de ceva vreme, ploaia ar fi acoperit toată parcarea. 

Mijindu-și ochii, Dru se întoarse încet, căutând stopurile roșii 
care ar fi putut aparține unuia dintre vehiculele pe care le urmărea 
constant. Camioneta maronie. Mașina Lexus a Kaylei. O mașină bej 
Cherokee. Duba care aparținea familiei lui Kevin Lee. 

Noaptea o învălui în timp ce în depărtare se auzea forfota orașului 
într-o seară de duminică. Un cuplu traversă cealaltă parte a parcării, 
zgribuliți de frig. Pe stradă, un BMW staționa cu motorul pornit. 
Asta era tot. 

Dru intră înapoi în restaurant și ceru o ruletă. Personalul îi dădu 
una dintr-o ladă cu scule. Se întoarse în parcare și măsură repede 
lungimea și lăţimea zonei uscate. I se părea a fi mai lungă și mai 
pătrată decât a unui Sedan. 

O camionetă? 

Camioneta maronie? 

Gray şedea pe un scaun la barul restaurantului Hillstone, iar 
sprâncenele i se încruntară în timp ce o privea pe geam, cum măsura 
ceva pe asfalt. 

Fusese o zi foarte grea. Efectul ibuprofenului pe care i-l dăduseră 
antrenorii mai devreme trecuse, iar spatele și gâtul îl înnebuneau de 
durere. Tortura fizică era cumplită, dar gândurile îl chinuiau și mai 
tare. 

Dru atinsese un punct sensibil când îi spusese că-și putea da 
seama că interacțiunea lui cu fanii îi lăsau un gol interior. Relaţia lui 
cu suporterii fotbalului era... complicată. Într-o anumită măsură, îi 
plăcuse întotdeauna să primească aprecierile lor. De fapt, tânjise după 
atenţie încă din timpul colegiului și în anii de început petrecuţi în 
NFL. Încercase să se folosească de adoraţia fanilor lui pentru a umple 
vidul stimei de sine rămas din perioada copilăriei. 

În cele din urmă se dovedise că adulaţia lor nu funcționase. Aflase 
pe propria piele cât de repede se puteau întoarce împotriva lui atunci 
când nu juca bine într-un meci important sau când avea o perioadă 

mai proastă. Se amestecau întotdeauna când avea nevoie de intimitate, 
îl urmăreau mereu și-l judecau în consecință. Scriau articole în care 
îi condamnau greșelile, sau îl criticau pe rețelele de socializare, sau 
sugerau să fie înlocuit cu alți jucători din ligă care se descurcau mai 
bine decât el. Un jucător nu se putea încrede pe deplin în suporterii 
săi. Gray ridica din umeri când îl vorbeau de rău și se bucura — la un 
nivel superficial — de binele pe care i-l aduceau fanii. 

Până la urmă, nu-și construise stima de sine prin intermediul 
oamenilor care îi spuseseră că avea potenţial. Și-o formase petrecând 
nenumărate zile pe terenul de joc și în sala de antrenamente. Când nu 
era nimeni care să-l vadă, Gray își dovedise sieși abilitățile de jucător. 

Se simţea bine în compania suporterilor. Și nu îl deranja de obicei 
să vorbească cu ei. Dar Dru avusese dreptate într-un fel. Câteodată 
conversațiile lui cu ei îl făceau să se simtă ca un obiect. Un fotbalist de 
jucărie care funcționa cu cheiță. Gray era perfect conştient de faptul 
că cei care îi spuneau cât de mult îl iubeau și cât de mult îl adorau 
nu-l cunosteau cu adevărat. Și conştientizarea acestui fapt nu făcea 
decât să-i adâncească sentimentul de însingurare. 

La cei treizeci și doi de ani ai săi își construise viaţa, în parte 
motivându-se singur, fără prea multe relaţii reale și profunde cu alți 
oameni. Nu se hotărâse el, cu doar câteva ore în urmă, să facă un 
pas înapoi în relația cu Dru fiindcă devenea prea personală? Prea 
profundă? 

Gray avea nevoie să bea ceva. 

— Poţi să-mi aduci o înghițitură de lichior cu amaretto? 

— Bineînțeles. 

Gray o urmărea cu privirea pe Dru, care analiza acum mașina lui 
și făcea ce știa că era necesar pentru a se asigura că autoturismul nu 
avea să sară în aer de îndată ce îl pornea. 

Se hotărâse să se îndepărteze de Dru, dar nu putea nega faptul că 
era legat de ea. Când îi spusese că hărțuitorul lui descoperise că nu era 
iubita lui, ci garda lui de corp, inima i se strânse de îngrijorare. Nici 
acum nu se liniștise. 

Își tot spusese că situația nu se agravase. Hărţuitorul lui amenințase 
că o va ucide pe Dru în ultima scrisoare, dar mai făcuse asta și mai 
înainte, când crezuse că era iubita lui Gray. 


229 


BECKY WADE 


Numai că pe atunci încă nu-i luase în ținta puștii. Nici nu se 
arătase dornic să-și pună în practică amenințările. 

Încă de când începuse să primească scrisorile, Gray îl catalogase pe 
hărțuitorul lui drept un laş. Nu-și făcuse prea multe griji în legătură 
cu siguranţa lui. Dar acum îi dăduse motive să-și facă griji în privința 
lui Dru. Iar lui nu-i plăcea chestia asta. Nu-i plăcea chinul care venea 
odată cu grijile cu privire la altă persoană. 

Dădu pe gât băutura dintr-o înghițitură. 

Mai târziu în acea seară, cu mult după ce Dru ieșise din tură, se 
aşeză pe canapeaua din cabana ei cu computerul în poală. Căută și 
găsi în cele din urmă specificații de lungime și lățime pentru Ford 
Rangerul din 1988. 

Dimensiunile erau asemănătoare cu măsurătorile pe care Dru le 
făcuse în parcarea restaurantului Hillstone. Își roase marginea buzei 
și își plimbă degetele prin blana lui Fi în timp ce mintea ei procesa 
informația, sperând să găsească o pistă utilă. 

Iesi din ascunzătoare, îl îndemnă Dru pe hărțuitorul lui Gray. 
Descoperă-te. Nu-l poti avea pe Gray, dar pe mine? Cu mine te poti răfui. 

Sunt gata. 

i-ai revenit după șocul de la restaurant? o întrebă Dru pe Ashley 
în după-amiaza următoare. 

Dru se sprijinea de blatul mesei din bucătăria luxoasă a lui Gray, 
în timp ce Ashley zdrobea cartofii cu un mixer vertical. Îi pregătea 
alături de sparanghel și de pieptul de pui umplut pentru cină. 

De când fusese ultima oară aici, casa fusese decorată pentru 
Crăciun cu mult bun gust. Crenguțe verzi proaspete erau împletite 
pe toată lungimea balustradei de la scară. Un brad umplea camera 
de zi și coronițe de butași erau agăţate în exteriorul fiecărei ferestre. 
Melodia Im dreaming of a White Christmas* se auzea din boxe. 

Dru ajunsese la concluzia că o soţie plătită era un lucru bun. 

— Am avut coşmaruri în fiecare noapte de când cu atacul, 
mărturisi Ashley. N-am fost niciodată atât de aproape de o... situație 
de urgență. 

Dru scoase un oftat empatic, deși nu-și putea imagina cum era să 
ai coșmaruri după ceea ce se petrecuse la Urban Country. La urma 
urmei, gloanţele nici nu fuseseră trase foarte aproape de ei. 


* Melodie clasică de Crăciun (Visez la un Crăciun alb.)|n. trad.] 

— Crezi că Gray e în regulă? Ashley o privi pe Dru îngrijorată. 

— Sigur că da. 

— Îmi fac griji pentru el. Povestea asta cu hărțuitorul lui e foarte 
sinistră. Părul blond al lui Ashley îi atingea ușor gâtul subțire. Funda 
șorțului ei cu imprimeu floral de la spate se mișca agitată. Îl păziți 
bine, nu-i așa? 

— Sigur. 

Ashley asezonă pireul de cartofi cu sare și smântână. 

— Deci... nu ești de fapt educatoare la grădiniță? 

Dru râse. 

— Nu. Deloc. 

— Și cum rămâne cu povestea întâlnirii voastre? Cea în care el 
a venit la tine la grădiniță, iar tu purtai o bentiță de cap de Ziua 
Recunoștinței și îi învăţai pe cei mici cum să folosească olița? 

— Ashley. Dru făcu un semn înspre ea însăși. Uită-te la mine. Arăt 
ca o persoană care ar purta o bentiță de cap de Ziua Recunoștinței și 
care i-ar învăța pe copii să folosească olița? 

Ashley oftă. 

— Presupun că nu. Numai că povestea mi s-a părut atât de 
drăguță, știi tu, că lucrezi cu copilași. Tonul vocii ei se subţie cu o 
drăgălășie nostimă. 

— De ce nu predai tu la școala primară? Ai fi bună la asta. 

— O, nu. Fiindcă atunci n-aş putea... 

Să fiu în apropierea lui Gray. Completă Dru cu ușurință fraza. 

Fra imposibil să n-o placi pe Ashley în același fel în care era 
imposibil să nu-ţi placă de un cățeluș. Totuși, devotamentul lui ei 
față de Gray o zgândărea pe Dru. Nu-și dădea seama că el n-avea s-o 
iubească niciodată așa cum visa ea? 

Lui Dru îi sună telefonul. Îl scoase din buzunarul interior al 
jachetei și văzu că era Julie, specialista IT de la Sutton. 

— Scuză-mă. 

Dru se îndreptă spre partea din față a camerei de zi. Aroma dulce 
a bradului de Crăciun o învălui. 

— Bună, Julie. 

— Bună, Dru. Am aflat ceva în legătură cu Mildred Osbourne ce 
te-ar putea interesa. 

Dru își concentră atenţia pe fâșia întinsă de pe proprietatea lui 
Gray ce se zărea dincolo de ferestre. 

— Ascult. 

— Mildred a fost măritată de două ori. 

— Așa. 

— Pe primul soţ îl chema Eugene Osbourne. Rich Osbourne este 
fiul lor. 

— Am înțeles. 

Dru vorbise cu Rich la telefon, se dusese la el acasă și văzuse 
camioneta maronie parcată în partea din spate a garajului său. 

— Se pare că Mildred a fost căsătorită cu Eugene Osbourne 
numai câţiva ani. A murit tânăr din cauza unei afecțiuni la inimă. 
La doi ani după decesul lui, Mildred s-a măritat cu Walt Right. Nu 
mi-ai spus tu că l-ai cunoscut pe Walt când te-ai dus să vorbeşti cu 
Mildred? 

— Ba da, dar nu știam că Walt are un nume de familie diferit de 
cel al lui Mildred. Credeam că numele lui de familie era Osbourne. 

Dru nu avusese motive să creadă altceva. 

— Nu. 

— Deci... deși Mildred e măritată cu Walt de zeci de ani, a păstrat 
numele de familie al primului soț? 

— Da. La un an după ce s-a căsătorit cu Walt, au avut un fiu pe 
nume Douglas Wright. 

— Aaa... 

Dru își aminti vag cum că Mildred spusese ceva despre „băieții“ 
care se uită la fotbal împreună. Avea mai mult decât un singur fiu. 

Dru îşi frecă degetul mare de pervazul ferestrei, gândindu- 
se. Primul soț al lui Mildred murise în mod tragic de tânăr. Nu 
petrecuse mulți ani împreună cu el, ceea ce ar putea explica ce 
anume o motivase să-l onoreze prin faptul că-i păstrase numele 
de familie. De asemenea, Osbourne era numele de familie al fiului 
ei Rich. Păstrându-și numele de familie, Mildred se asigurase că 
fiecare dintre fiii ei va avea un părinte cu același nume de familie 
ca al lor. 

Femeia avea o fire mai independentă decât crezuse Dru la început. 
Doamnele care nu-și schimbau numele de familie atunci când se 

căsătoreau erau genul de femei care cumpărau mașini și le înregistrau 
pe numele lor. 

— Ce ştii despre Dennis Wright? o întrebă Dru pe Julie. 

— Are cincizeci și șase de ani și locuiește în Bonham. S-a însurat 
la douăzeci de ani și a lucrat mult timp într-o fabrică care producea 
țevi de scurgere. Apoi, cu nouă ani în urmă, și-a abandonat slujba și 
a divorțat. Din câte pot să-mi dau seama, fosta lui nevastă s-a mutat 
înapoi în Midwest“, locul ei natal. 

— Ce slujbă are Dennis acum? 

— Lucrează ca paznic cu jumătate de normă la o clădire de 
birouri. Singurul lui copil — Dru putu auzi pe fundal cum Julie 
mișca mouse-ul de la computer — un fiu pe nume Alex — a murit 
într-un accident de mașină cu zece ani în urmă la vârsta de douăzeci 
și patru de ani. 

— Douăzeci și patru de ani? 

— Da. 

Ceea ce ar putea explica de ce slujba și căsnicia lui Dennis se 
destrămaseră. Lragediile distrugeau vieți. 

— Să mă anunțţi dacă te mai pot ajuta cu ceva, Dru, da? 

— Mersi, Julie. 

Ele își luară la revedere și întrerupseră convorbirea în timp ce Dru 
se îndreptă spre biroul lui Gray. Ea bătu la ușă. 

— Intră. 

Gray stătea în spatele biroului său. Fără să se grăbească, se 
îndepărtă de computer și își întoarse scaunul cu fața înspre Dru. 
Exact cum îi spusese seara trecută la Hillstone, încetase să o mai 
bată la cap cu întâlnirile în doi și se limitase la prietenia de la locul 
de muncă. 

Dar se putea vedea în ochii lui cum atracţia față de ea nu pălise, ci 
încă exista, puternică și intensă. Ea petrecuse deja cu el câteva ore azi 
în tură și, de fiecare dată când erau împreună într-o încăpere, Dru îi 
simțea privirea asupra el. 

După antrenamente, Gray făcu un duș și se îmbrăcă cu o pereche 
de blugi vechi și un pulover gri deschis. Nu purta de obicei papuci în 


* Vestul Mijlociu al SUA [n. trad.]. 

casă, nici măcar acum în decembrie. Ceea ce lui Dru i se păru ciudat. 
Nu îi era frig la picioare? 

— Mildred Osbourne, spuse ea, proprietara camionetei maronii, 
mai are un fiu. Dru se opri direct în faţa biroului său. Îl cheamă 
Dennis Wright. Cunoşti pe cineva cu numele ăsta? 

Gray se gândi. 

— Nu. 

— Dar Alex Wright? Ai auzit vreodată de el? 

Gray se îndreptă de spate. Își ridică atent capul, iar trăsăturile lui 
deveniră alerte. 

— Ai zis Alex Wright? 

— Da. Intuiţia lui Dru se activă. Alex este fiul lui Dennis. A fost 
ucis într-un accident de mașină acum zece ani. Avea — 

— Douăzeci și patru de ani, termină Gray. 

Pe Dru o trecură florii. 

— L-ai cunoscut pe Alex. 

Încuviinţând din cap, Gray își ridică mâinile pentru a și le 
prinde sub cap. Mușchii din umeri și din brațele voinice i se 
încordară. Trupul lui părea sculptat. Michelangelo ar fi acceptat 
imediat să sculpteze silueta lui Gray în marmură. Linii uimitoare, 
un echilibru plăcut între graţie și tărie, între splendoare și un 
potenţial nimicitor. 

Dru se lăsă pe unul dintre scaunele cu fața înspre birou. 

Gray își lăsă în jos brațele și își puse mâinile pe coapse. 

— Alex era ... ? 

— Nepotul lui Mildred Osbourne. 

— Eu am fost înlocuitorul lui Alex, spuse Gray, măsurându-și 
fiecare cuvânt. E] a început să joace ca fundaș pentru echipa Mustangs 
timp de două sezoane. Era un tip solid, dar nu se descurca grozav. Poate 
că şi-ar fi îmbunătățit prestația în timp. I-a fost greu să treacă de la 
colegiu la ritmul mai alert de la NFL. Se mai întâmplă. Era tânăr. 

Gray își încreți fruntea și păru să se ducă cu mintea în trecut. 

Dru aşteptă. 

— Cei de la Mustangs m-au selectat pe mine. Apoi au mai angajat 
un jucător pe aceeași poziție, ceea ce a însemnat că Alex era în pericol 
să fie eliminat. Muncise din greu ca să-și păstreze locul în lot. 


23b 


BECKY WADE 


— ȘI? 

— Echipa Mustangs l-a păstrat până la formarea lotului de 
cincizeci și trei de jucători. Apoi l-au eliminat. 

Dru putea numai să-și imagineze cum l-a afectat chestia asta pe 
Alex. 

— Ce ştii despre accidentul de mașină? 

— După ce echipa Mustangs a renunțat la el, a petrecut zile 
întregi încercând să-și înece amarul în băutură. 

Pieptul lui Gray se ridică cu fiecare răsuflare. 

— Unora le este greu să renunțe la fotbal. Pentru mulți dintre 
noi, asta e tot ce știm să facem în viaţă... e tot ce ne-am dorit din 
copilărie. 

— Înţeleg. 

— La vreo săptămână după ce l-au concediat, Alex s-a suit beat 
la volanul mașinii lui. După vreun kilometru sau doi, mașina s-a izbit 
de un copac. A murit pe loc. 

Dru îl privi cu compasiune. 

— A fost un tip de treabă, spuse Gray. Avea mult potenţial și o 
viață întreagă de trăit. M-am simtit întotdeauna prost cu privire la ce 
s-a întâmplat cu el. 

— Părinţii lui trebuie să fi fost devastați. 

Gray își lăsă în jos bărbia. 

— Săptămâna asta, fiul lor juca în NFL. Și în următoarea, era 
mort. 

— La un an de la moartea lui Alex, părinţii lui au divorțat, iar 
mama lui s-a mutat, îl informă Dru. Tatăl lui a încetat să mai lucreze 
pentru compania la care lucrase de multă vreme. E posibil ca durerea 
tatălui provocată de moartea fiului său să se fi transformat în ură la 
adresa ta. Tu ești cel care a luat locul lui Alex în echipă. 

— Aceasta a fost decizia antrenorilor. Se hotărâseră să-mi dea 
poziția de atacant cu luni înainte, când mă selectaseră. 

— Îmi dau seama de asta. Dar nu sunt sigură că părinții îndureraţi 
sunt suficient de raționali încât să gândească logic. 

Gray își împinse scaunul, ca și cum nu mai putea suporta să stea în 
el. Se plimbă prin cameră încoace și încolo, oprindu-se la câțiva pași 
de Dru cu brațele încrucișate. 

A încerca să-l priveşti pe Gray în ochi era ca și cum te-ai fi uitat la 
Empire State Building. Era incomod. Dru se ridică în picioare. 

— Crezi că tatăl lui Alex — Dennis — este cel care mă hărțuiește, 
spuse Gray calm. 

Inima lui Dru se strânse văzând vina și îngrijorarea care aspriseră 
trăsăturile lui și care îl făcuseră să pălească. 

— Cred că este posibil. 

— Crezi că mă urăște atât de mult? 

— Poate. Ai zărit camioneta mamei lui Dennis că te urmărea și nu 
avem motive să-i suspectăm pe Mildred sau Rich. 

— Mildred ţi-a spus că Rich este cel care conduce camioneta. 
Chiar tu ai văzut camioneta parcată acasă la el. 

— E posibil ca amândoi fraţii să o folosească, dar s-o țină acasă la 
Rich. Sau se poate ca Mildred să-mi fi spus că Rich e cel care conduce 
camioneta fiindcă el este cel respectabil. Ea știa că nu aveam ce să 
găsim în dreptul lui Rich. E posibil ca ea să-l fi sunat pe Dennis din 
clipa în care am plecat de la ea de-acasă și i-a spus să ducă camioneta 
acasă la Rich. Ar fi avut suficient timp pentru asta, înainte să ajungă 
acolo. 

— Dar nu ti-a spus Rich că el iese cu treburi cu camioneta în oraș? 

— Ba da. Dar dacă ai ști că fratele tău are probleme, nu l-ai acoperi 
atunci când un agent băgăcios te sună să-ţi spună întrebări? 

Gray își încordă gura posomorât. 

— Dacă Dennis e hărțuitorul meu, nu vreau să fie arestat. El și 
familia lui au suferit îndeajuns de mult. 

Dru lăsă să treacă câteva clipe. 

— Au suferit, spuse ea rezonabil. Dar această suferință nu justifică 
amenințările la adresa ta sau focurile de armă trase în Urban Country. 
Dacă Dennis este hărţuitorul tău, atunci trebuie să-l oprim. Acesta 
este singurul mod în care te putem proteja și îl putem împiedica să 
facă ceva care îl va băga la închisoare pentru tot restul vieții. 

— Ce o să faci? 

— O să-l sun pe detectivul Carlyle. Am putea avea în sfârșit un 


suspect și un motiv. 

Dennis Wright nu era de găsit. 

După ce aflase de legătura lui Gray cu Alex Wright, Dru transmise 
informaţia detectivului Carlyle. A doua zi, fiind liberă, o puse pe Fi 
în autoturismul ei Yukon și conduse până în Bonham. Julie îi oferi 
lui Dru adresa lui Dennis, care se afla la un complex de apartamente 
dărăpănat. Dennis nu era acasă. Perdelele apartamentului erau trase, 
iar cutia poștală era plină ochi cu corespondență. Potrivit datelor 
registrului auto, conducea un autoturism albastru Camaro din 1994. 
Mașina nu era parcată în spaţiul de parcare al complexului. 

Dru se opri la complexul de birouri unde muncea Dennis. Șeful 
lui îi spuse că nu mai venise la muncă de zece zile. 

Poliţia căută informaţii legate de cardurile de credit ale lui Dennis. 
Avea numai două. Niciunul dintre ele nu mai fusese folosit de la 
dispariția lui. 

Dennis se lăsase de muncă, își părăsise apartamentul și trecuse 
de la carduri de credit la bani gheață. Toate astea i se păreau lui Dru 
faptele unui bărbat vinovat, un bărbat care ştia că fie era urmărit, fie 
urma să fie luat în vizor. 

Dru îl apăra cu îndârjire pe Gray în timpul orelor de serviciu. 
Când nu era cu el, citea și recitea scrisorile hărțuitorului. Căutase 
fiecare articol tipărit și de pe internet care se scrisese vreodată despre 
Alex Wright. 

Avusese parte de atenţia presei. Fusese un fundaș excelent la 
echipa Alabama înainte să se înscrie la Mustangs. Își exprimase 
mulțumirea față de tatăl său în mod public de multe ori. Se părea că 
Dennis fusese un adevărat jucător de fotbal în liceu, apoi antrenorul 
personal al fiului său când acesta era în școala primară, apoi cel mai 
dedicat suporter al lui Alex. 

Găsise o mulțime de poze cu Alex, fusese bine făcut, cu părul 
blond închis, abordabil și care părea să fi fost hrănit numai cu friptură. 

Dru reușise să descopere şi câteva poze cu părinții lui. Mama lui 
era o brunetă sfioasă. Dennis semăna cu fratele său Rich în pozele pe 
care le văzuse. Rumen și robust. Cu păr rar. O durea pe Dru să vadă 
fotografiile cu familia lui Alex, alcătuită din trei persoane, deoarece 
în imaginile cenușii, toți cei din familia Wright zâmbeau mândri, 
neavând habar de nenorocirea care se apropia de ei. 

Dru alerga în fiecare dimineață. 

Petrecea timp cu Meg, care de curând fusese sfătuită de către 
obstetricianul ei să rămână la pat. Se pare că medicamentele nu-i 
reduseră tensiunea arterială pe cât de mult speraseră doctorii. Așa că 
era nevoită să stea la pat. 

Dru îi ducea lui Meg cărți de Sudoku, pungi de biscuiţi Oreo și 
DVD-uri cu seria filmelor Underwor/4.* Deoarece, pe bune, atunci 
când era țintuită la pat, fără să poată face aproape nimic graţie 
ordinelor medicului și a unei burtici însărcinate, de ce să nu trăiască 
imaginar aventurile unei uimitoare femei-vampir care dobora tipii 
răi? 

Meg era la fel de amabilă ca de obicei în timpul vizitelor lui Dru, 
dar puțin pământie la față și oarecum cu gândul în altă parte. Nu o 
dată Dru o surprinsese învârtind închizătoarea cercelul ei, o făcea în 
mod subconștient atunci când era neliniștită. Doar când intra Bo în 
încăpere, Meg se relaxa. 

Dru fu nevoită să recunoască că Meg îl alesese pe cel mai bun 
dintre frații familiei Porter. Ty era un amestec rebel de farmec plin 
de sine și încăpățânare. Jake era mult prea protector cu soţia lui și era 
aproape la fel de distractiv ca o înmormântare. Bo, totuși... Lucrurile 
cu privire la Bo pe care le considerase odată plictisitoare acum le 
aprecia. Era o combinaţie minunată de umor subtil și curaj constant. 

Dru o ducea pe Augustine la biserica motocicliștilor. 

Stătea cu nepoții și nepoatele ei. 

În timpul ăsta, Gray mai primi două scrisori de la hărțuitorul lui. 

Dru devenise bună la tranșarea problemelor în timpul șederii ei 
în Marină. Dar cazul lui Gray depășise limitele normale, la fel cum 
și sentimentele ei față de el merseseră prea departe. Tinea la el atât 
pe plan personal, cât şi profesional, ceea ce explica faptul că nu putea 
scăpa de un simțământ sinistru de ameninţare la adresa lui ca o umbră 
lungă care se agăța de ea. 

Febra sezonului de Crăciun deveni tot mai intensă în jurul lui 
Dru. Ea așeză câteva decorațiuni înăuntrul cabanei și cumpără câte 
un dar fiecărui membru din marea ei familie. Și asta fu tot. Dru nu 


* Serie de filme artistice fantasy-horror În. trad.]. 

era o mamă casnică cu cinci copii. Era o tânără necăsătorită căreia îi 
plăceau armele și artele marțiale. Crăciunul nu o extenua așa cum le 
obosea pe unele femei. 

Corbin continuă să o sune pe Dru și să o invite la întâlniri. Mai ieși 
o dată cu el la un grătar la restaurantul Taste of Texas din Holley. Dar 
în ciuda faptului evident că era un bărbat râvnit, mâncatul grătarului 
împreună cu el o făcea să se simtă că îi este necredincioasă lui Gray. 
Neloială unui client? Cuiva cu care nici măcar nu-și dădea întâlniri? 
Asta-i bună. Dru îi spuse lui Corbin că era bucuroasă că erau prieteni, 
dar că nu voia ceva mai mult în clipa de față. Nici nu elimină cu totul 
această posibilitate în viitor, fie verbal în faţa lui Corbin, fie în sinea 
el. 

Numai că, în clipa de față, Gray îi ocupase tot spațiul din viață 
pe care o relație cu Corbin l-ar fi solicitat. Până nu găsea hărțuitorul, 
Dru n-avea chef și nici răbdare să-și dea întâlniri. Nici măcar pentru 
întâlniri cu atacanţii chipeși din NFL. 

De când cu cina de la Hillstone, relaţia ei cu Gray intrase într-un 
impas. Atât de mult încât Dru începea să creadă că prefera modul în 
care stăteau lucrurile înainte, când discutau într-o manieră deschisă. 
Ca atunci când Gray îi spusese că vrea să iasă la o întâlnire cu ea, iar 
Dru îl refuzase. Gray nu-i mai spunea că ar ieși cu ea. Și totuși valul 
de emoție și de dorință creștea cu fiecare zi care trecea. În curând avea 
să se reverse. Tăcerea lor mutuală în fața lui o agasa pe Dru. 

Echipa Mustangs jucă în San Francisco pe 12 decembrie. O nouă 
victorie. 

La o săptămână după ce descoperiseră legătura lui Alex și Dennis 
Wright cu Gray, într-o zi noroasă de luni, Dru primi un mesaj de la 
Big Mack. 

Se întâmplă ceva cu mama lui Gray. O să meargă cu maşina până în 
Mullins s-o vadă azi. Tura mea se termină imediat după sedintele lui de 
fizioterapie. Eşti gata de-o excursie? 

Da, răspunse Dru. Orașul Mullins era în inima statului Texas, în 
vestul Austinului. Le-ar lua aproximativ trei ore ca să ajungă acolo 
cu mașina. 

Mama lui e în regulă? 

Cred că da. Ne întâlnim la sala de antrenamente? 

ru avea un permis de trecere, așa că-și opri motocicleta 

în parcarea rezervată jucătorilor de la complexul echipei 

Mustangs și așteptă, pe jumătate sprijinindu-se de ea, pe 
jumătate stând pe șa. 

Cerul abătut de deasupra ei era ca o tapiterie de nori cât porumbeii 
de un gri ca de cositor. Dru își ridică gulerul jachetei până la gât 
pentru a se feri de frig și își îngropă mâinile înmănușate în buzunare 
chiar în timp ce Gray și Mack ieșeau din clădire. 

Avea părul ud de la duș. Era nebărbierit. Purta un pulover negru 
cu un fermoar scurt la gât. Hainele simple și nesofisticate arătau 
incredibil de bine pe el. 

Dru simți imediat o atracţie față de el. Instant, intră în defensivă, 
înăbuşind sentimentul. 

— Ce zici să conduc eu? spuse ea în loc de salut. 

— Ai vrea tu, răspunse Gray și deschise portiera din fața scaunului 
pasagerului pentru ea. 

În câteva minute, ajunseră pe autostradă. 

— Deci... Dru observă cu atenţie profilul lui Gray. Ce s-a 
întâmplat cu mama ta? 

— Nu se... simte bine. Sora mea, Morgan, este în Arkansas cu o 
prietenă timp de două zile. Și-a lăsat cei doi copii cu ea. 

— Şi? 

— Morgan a tot încercat să ia legătura cu ea de dimineață, dar 
telefonul suna și suna, fără ca mama să răspundă. 

Îngrijorarea o cuprinse pe Dru. 

— Morgan a sunat-o pe vecina mamei, o mamă tânără care are 
copii mici de seama celor ai surorii mele, și a rugat-o să treacă să vadă 
ce-i cu mama. A găsit-o în pat. Bebelușul plângea în pătuţ și fetița de 
trei ani se juca de una singură în bucătărie. 

— Unde sunt copiii acum? 

— Vecina i-a luat la ea acasă. 

— Și sora ta? 

— Se întoarce din Arkansas. Dar tot este la câteva ore distanţă de 
noi. M-a rugat să văd ce face mama. 

— Cum se face că mama ta nu s-a ridicat din pat în dimineaţa 
asta? 

Ochii lui verzi îi aruncară o privire lui Dru. Gray fusese întotdeauna 
foarte discret când venise vorba despre familia și copilăria lui. Nu 
trebuia să-i spună cu voce tare cât de mult detesta faptul că trebuia să 
vorbească despre subiectul ăsta. Dru știa deja. 

Gray se întoarse cu fața către drum, iar chipul îi era posomorât. 

— E o poveste lungă, Dru. 

— Avem ore întregi la dispoziţie, Gray. 

— Nu vreau să te împovărez cu problemele familiei mele. 

De fapt, Gray nu voia să îi încredinţeze problemele din familia lui. 

— Nu prea ai de ales din moment ce n-am de gând să te scap din 
ochi. 

Muşchii de la baza gâtului lui Gray se încordară. Ridică volumul 
de la sistemul audio. O muzică reggae vioaie umplu atmosfera, 
închizând astfel subiectul. 

— Cât timp o să stăm în Mullins? Vru să știe Dru vorbind mai 
tare pentru a se face auzită. 

— Nu prea mult. Ne întoarcem diseară. 

Dru se uita în oglinda retrovizoare, după mașini care i-ar fi putut 
urmări. Cu cât se depărtau mai mult de casă, cu atât era mai sigură că 

nu erau urmăriți. Drumurile de ţară nu lăsau loc hărțuitorilor unde 
să se ascundă. 

Îi aruncă o privire lui Gray și îl surprinse uitându-se la ea, cu 
o expresie adumbrită. O străbătu un fior înainte ca el să întrerupă 
contactul vizual. 

Ciudat bărbat. Secretos. Zdrobit. Frustrant. Și mai mult decât 
chipeș în ciuda tuturor lucrurilor. 

Dru deschise rucsacul pe care îl adusese cu ea, care conţinea 
laptopul ei, un roman voluminos pe care îl citea de aproape șase luni 
și telefonul ei. 

Fi se opriră o singură dată, la magazinul 7-Eleven. Clienţii și 
personalul localului se zgâiră la Gray ca și cum însuși Elvis Presley ar fi 
intrat în prăvălia lor din mijlocul pustietății. Gray își luă o sticlă de apă, 
un baton de cereale și gumă de mestecat Trident cu aromă de mentă. 

— Ce vrei să-ți iau? o întrebă el pe Dru. 

— Îmi cumpăr singură gustările, fotbalistule. 

Fa își cumpără o sticlă de Cola și un pachet de Sour Patch Kids.“ 

În mai puţin de zece minute erau din nou pe drum când telefonul 
lui Gray îl anunță că primise mesaje noi. Ireisprezece semnale sonore 
în douăzeci de minute. 

— Ce se întâmplă? îl întrebă Dru în cele din urmă. 

Derulându-și mesajele, Gray îi dădu telefonul lui Dru. Toate erau 
de la fosta lui iubită, Kayla Bell. 

— Să-ţi spun ce-ţi scrie? întrebă Dru. 

Gray își înclină capul. 

— Kayla vrea să știi că te iubește. Că erați perfecţi unul pentru 
celălalt. Că ea a fost cel mai bun lucru care ți s-a întâmplat vreodată 
și care ți s-ar putea întâmpla vreodată în lumea asta. Că este furioasă 
pe tine. Să vedem. În penultimul mesaj scrie că nu vrea să te mai vadă 
vreodată. Și în ultimul se așteaptă să mori singur și nefericit. 

— Frumoase gânduri. 

— Kayla e întotdeauna atât de bucuroasă. 

— Mie mi se pare că a băut cam multe cocktail-uri în după-masa 
asta. 


* Bomboane moi cu un amestec de gusturi între acru și dulce [n. trad.]. 

Dru reciti cu atenţie fiecare mesaj, încercând să găsească similarități 
cu vreuna dintre scrisorile hărțuitorului. 

— Nu este ea persoana care mă urmărește, spuse Gray. 

— Ar putea fi. 

— Nu este. 

— De ce nu i-ai blocat numărul pe telefonul tău? 

Gray ridică din umeri. 

— Nu prea m-am gândit la asta. Nu-i atât de greu să ignori 
apelurile și mesajele cuiva. 

— Ce-ai zice să-i blochez numărul în locul tău? 

— Te rog. 

Dru apăsă câteva butoane pe telefonul lui. 

— Te-ai gândit vreodată să o reclami la poliţie? Nu e în regulă 
cum parchează mașina în fața casei tale. 

— Are un copil, Dru. Dacă o reclam la poliție, n-aş face decât să-i 
provoc necazuri ei și fetiţei sale. 

— Cum rămâne cu greutăţile pe care ți le provoacă? 

— Care anume? Nu-mi blochează accesul. Și apoi, nu mi-e greu 
să ies la poartă și să stau puţin de vorbă cu ea din când în când. 

— Nu-i dai speranţe în vreun fel, nu-i așa? 

— Nu. De fiecare dată când vorbesc cu ea, îi spun cât de frumos 
pot că între noi lucrurile s-au terminat și îi doresc toate cele bune. Mă 
tot aştept să-și găsească un iubit de care să-i placă mai mult decât de 
mine. 

Slabe şanse pentru aşa ceva, se gândi Dru. 

— Poate o voi prezenta lui Corbin, spuse Gray. 

Trecu kilometru după kilometru de pământ texan. Norii 
estompară culoarea peisajului, aruncând o lumină supărătoare asupra 
câmpurilor, dealurilor și văilor care păreau să oglindească starea de 
spirit a lui Gray în timp ce se apropiau de orașul Mullins. 

Trecură de o arenă de rodeo de la marginea orașului. Apoi de 
o pancartă care anunţa că populația din Mullins era de 5883 de 
persoane. Apoi se apropiară de un indicator masiv din lemn pe care se 
putea citi Mullins, Texas, oraşul natal al lui Gray Fowler, jucător NFL! 
Afișul prezenta apariţiile lui la Pro Bowl și victoria de la Super Bowl. 
Cu cât era mai nouă fiecare completare, cu atât mai puțin ștearsă 

era vopseaua verde. Realizările lui Gray erau atât de numeroase încât 
aproape că se consumase tot spaţiul disponibil. 

Dru arătă cu mâna înspre afiș în timp ce trecură de el. 

— Ai un afiș. 

— Am. De fiecare dată când se întâmplă ceva în cariera mea, vin 
aici cu mașina și aduc o pensulă și o cutie cu vopsea verde. 

Dru rânji, iar Gray reîncepu să bată cu degetul mare volanul 
în ritmul muzicii. Muzica lipsită de griji din Caraibe și bătutul cu 
degetul nu o păcăliră pe Dru. Învăţase să-l citească. Simţea repulsia 
lui faţă de acest loc. 

Mullins nu avea un centru istoric vechi precum Holley. 
Comunitatea își desfășura viața în jurul străzii principale. Trecură de 
un magazin Walmart. Ace Hardware”. Un vechi tribunal impunător 
și un penitenciar. Un local numit The Beer Barn care oferea alcool la 
drive-thru. Un magazin Sonic. Bineînţeles și un McDonald's. Apoi 
câteva magazine în unele clădiri istorice cu ziduri groase. 

Gray parcă mașina pe trotuar. 

— Mama ta locuiește la Cindy's Cinammon Rolls? întrebă Dru, 
observând magazinul de lângă ei. 

— Rulourile cu scorţişoară ale lui Cindy sunt cel mai bun lucru 
din Mullins. Am o foame de lup. 

— Gray — 

Dar el ieșise deja din mașină și închisese portiera cu un zgomot 
zdravăn. 

Gray tinu deschisă ușa magazinului pentru Dru. Interiorul mirosea 
precum Cinnabon”” la mall. O ghirlandă artificială de Crăciun 
încadra un galantar cu trei tipuri de rulouri cu scorţişoară: simple, cu 
nuci și micuţe, care erau fiecare cam de mărimea unei papiote de aţă. 

Comandară două rulouri simple. Dru îl aşteptă, ținându-și 
în mână farfuria din hârtie, pe care se afla în mijloc ruloul cu 
scorţişoară, în timp ce Cindy stătea de vorbă cu Gray. Proprietara 
magazinului când îl trata ca o fană înfocată, când i se adresa de 


*  Corporaţie americană de retaileri de hardware cu sediul în Oak Brook, 


Illinois, Statele Unite În. trad.]. 
Lant internaţional de brutării, celebru pentru rulourile cu aceleași nume, 
ce conţin ingredientul special, scorţişoară Makara [n. trad.]. 


245 


kk 


BECKY WADE 


parcă ar fi fost mama unui cercetaș. În timp ce ieșeau pe ușă, Cindy 
îl dojeni, spunându-i să vină mai des în vizită în Mullins și să facă 
tot posibilul să participe la strângerea de fonduri pentru școala 
publică din oraș. 

Trecură de cealalată parte a străzii la o clădire joasă, construită din 
cărămidă galbenă. 

— Aceasta este gara veche, spuse el. 

Pe laterală se vedeau ferestre mari pătrate, iar numele orașului 
fusese gravat pe o piatră fină, dreptunghiulară, așezată sus în 
zidărie. 

— Cu câțiva ani în urmă, cineva a cumpărat gara și a transformat-o 
într-un restaurant unde se servește micul dejun și prânzul. 

Ceea ce explica de ce locul era pustiu la ora cinci seara. Ei se 
aşezară pe o bancă în spatele restaurantului, unde fusese odinioară 
peronul. Spațiile părăsite dintre şinele de tren abundau de iarbă 
veștejită. 

Dru își scoase ruloul cu scorţişoară și mușcă din el. Savură gogoasa 
caldă și fină cu aromă de scorţişoară și glazura cu smântână. 

Gray puse farfuria între ei pe bancă, dar nu se atinse de ea. Trecuseră 
câteva ore de la antrenamente, iar Dru nu-l văzuse mâncând altceva 
decât un baton cu cereale și o gumă de mestecat. Deși pretindea că 
moare de foame, lui Gray îi pierise poftă de mâncare. 

Fa mai mușcă din ruloul ei cu scorţişoară, așteptând să-i spună ce 
îl preocupă. Părea că se făcuse stană de piatră. 

— Nu te-ai oprit la magazinul lui Cindy ca să mă aduci aici să 
mâncăm rulouri cu scorţişoară, spuse Dru în cele din urmă. 

— Mi-aș fi dorit ca vizita asta să se fi nimerit în timpul turei lui 
Mack sau a lui Weston. Gray vorbi pe un ton sec și controlat. Nu-mi 
place să te aduc aici. 

— Nu mă duce cu zăhărelul, Fowler. O să mi se urce la cap. 

Îi fusese greu de străbătut drumul până aici și acum se frământa cu 
faptul că trebuia să-i spună lui Dru lucruri pe care nu le împărtășise 
niciodată nimănui. Mai bine vorbea în doi peri, decât să se pricopsească 
cu compasiunea cuiva. 

O privi pe Dru peste umăr. 

Ea își arcui provocator o sprânceană. 

— Te-ai hotărât să-mi povestești despre mama ta înainte să mă 
duci la ea. Corect? 

— Da. 

— Deoarece... 

— Deoarece am putea găsi la mama acasă ceva ce s-ar putea să nu 
fie prea... plăcut. Vreau să-ţi explic. Înainte să ajungem. 

Probabil că se certase cu el însuși până în clipa asta dacă să-i spună 
sau nu lui Dru. 

Poate că el își dorea ca vizita asta să se fi nimerit în timpul turei 
unui alt agent, dar Dru își dorea să fie aici. Îşi dorea să fie aceea unică 
persoană care să afle secretul lui. Folosind unul dintre șervețele pe 
care le adusese, își șterse glazura de pe vârfurile degetelor. 

— Mama mea a crescut aici. 

Gray se lăsă pe spătarul băncii, încrucișându-și brațele și luând o 
poziție de autoapărare gest pe care Dru îl surprinsese de nenumărate 
ori. Materialul negru al puloverului său se strânse în jurul umerilor 
săi. El își îndreptă privirea înspre spațiul gol din fața lor. 

— Când mama avea șaptesprezece ani, s-a îndrăgostit de un tip 
pe nume Jeff Crawford. S-au întâlnit timp de un an și ceva, apoi 
s-au despărţit. A spune că a fost supărată ar fi doar o jumătate de 
adevăr. A ieșit și cu alți tipi, apoi a rămas însărcinată după primul 
an de colegiu. 

Gray tăcu mult timp. 

— Cu tine, ghici Dru. 

— Cu mine. S-a lăsat de școală și a urmat un curs de coafeză. Jeff 
a mers la colegiu în alt stat, dar venea des pe-acasă. El și mama au 
reluat relaţia. Apoi s-au certat și s-au despărțit. Apoi iar au început 
să-și dea întâlniri. Apoi s-au despărțit. Și tot așa. 

Gray spuse toate aceste lucruri cu răceală și într-un mod 
impersonal, nelăsând-o pe Dru să-i citească mai mult în suflet decât 
fusese forțat s-o facă. 

— Când aveam cinci ani, mama s-a măritat cu un tip pe nume 
Dan. Drăguţ tip. Fu și mama ne-am mutat din casa bunicilor mei, 
unde locuisem până atunci, și ne-am dus să stăm în rulota lui Dan. 
Fratele meu, Colton, s-a născut. Eu am început școala. 

— Cum a fost la şcoală? 

— Bine, cu excepția faptului că toată lumea mă cunoștea drept 
copilul din flori al lui Sandy Fowler. 

Dru nu zise nimic deoarece știa că Gray n-ar fi dorit să-l 
compătimească și nici să comenteze prejudecățile pe care le aveau 
oamenii cu privire la copii nelegitimi. Acum era prea târziu ca să-i ia 
partea copilului în vârstă de cinci ani care fusese el odinioară. 

— Faptul că mama era măritată n-a împiedicat-o să se vadă și cu 
Jeff în timpul ăsta. 

— Nu. 

— Căsnicia ei cu Dan a durat câțiva ani. Când s-a destrămat, 
ne-am mutat cu chirie într-o micuță casă de narcomani. Chiar în 
perioada aia, Jeff s-a însurat. Mama n-a putut accepta chestia asta. 
A început să bea din greu și totul a luat-o la vale. 

— Tu și fratele tău ați fost vreodată luați din casă? 

— Nu. 

În depărtare, Dru auzi o mamă care-și striga copilul și sunetul 
unei sirene. 

— Cel de-al doilea soț al mamei era un tip chipeș care s-a dovedit 
a fi la fel de afurisit ca un șarpe. Avea un temperament aprins. Aveam 
zece ani când mama s-a măritat cu el. 

Furia încreţi fruntea lui Gray, îi supse obrajii și îi făcu riduri în 
jurul gurii. 

Dru simţi cum inima îi bătu în urechi. Își putu da seama ce se 
întâmplase, judecând după amărăciunea de pe chipul lui. 

— El și-a vărsat nervii pe mama ta, pe tine şi pe fratele tău? 

— Tipa la mama și la Colton. 

— Și la tine? 

— La mine ţipa și mă bătea. 

— Asta-i îngrozitor, Gray. 

Dru încercă să nu-și arate furia din voce, dar nu reuși pe deplin. 

El îi întâlni privirea atât cât Dru putu să vadă în ochii lui, rușine. 
Deși nu el fusese cel care făcuse ceva rău. Gray se întoarse să se uite 
înspre apus. 

— Cât a durat povestea asta? întrebă Dru. 

— Trei ani. Vocea lui rămase inexpresivă. 

Dru fu uluită, gândindu-se la Gray pe când avea vârsta de zece, 

unsprezece și doisprezece ani, fiind bătut de către tatăl lui vitreg. 
Aceia erau oricum anii ciudaţi ai adolescenței, când copiii și așa sunt 
nesiguri pe ei înșiși. 

— Cum a reacţionat mama ta la abuz? 

— Am încercat toți să păstrăm tăcerea. 

— Am înțeles. 

— Niciunul dintre noi nu l-a înfruntat pe nenorocit. Am încercat 
doar să nu-i trezim mânia. 

— Și când se înfuria oricum? Atunci ce făcea mama ta? 

— Când venea acasă și mă vedea învineţit sau cu buza spartă sau 
mai ştiu eu cum se prefăcea că nu observă. Dacă era de față când se 
întâmpla, se uita în altă parte. Lipsea mult de acasă și când revenea 
consuma alcool din greu. În curând, a reînceput relaţia ei amoroasă 
și cu alte episoade de certuri cu Jeff. Numai că acum trebuiau să se 
întâlnească pe ascuns, fiind amândoi căsătoriți. 

Aroma ruloului cu scorţişoară ajunse până la Dru, făcându-i 
stomacul să se strângă. 

— Nenorocitul a plecat în sfârșit de-acasă într-o noapte. Mama a 
divorțat de el câteva luni mai târziu. Dar atunci era din nou gravidă. 
Ne-am mutat într-un apartament. Fram într-o stare proastă. Fratele 
meu era aproape la fel. Mama a făcut tot ce i-a stat în putință să nu 
se atingă de alcool în timpul sarcinii, dar la scurtă vreme după ce a 
născut-o pe Morgan, s-a apucat din nou de băutură. Pe atunci am 
descoperit fotbalul. 

Sportul cu siguranță i s-a părut ca un colac de salvare. 

— Mama ta s-a mai recăsătorit vreodată? 

— O singură dată când eram la liceu. Un alt tip bun pe care n-a 
știut să-l păstreze. A durat un an și jumătate. Niciodată nu m-am 
bucurat așa de mult să plec dintr-un loc ca atunci când am părăsit 
orașul Mullins. Nu este tocmai... locul meu preferat în care să mă 
întorc. 

— Deci mama ta nu s-a mai lăsat niciodată de băutură? 

— A renunțat la băutură de atâtea ori încât am pierdut șirul. Să se 
abțină definitiv asta e problema. 

— Te rog, spune-mi că și-a venit în fire și că i-a dat papucii lui Jeff 
pentru totdeauna. 

Gray o privi direct. 

— Nu. Ba se împacă, ba se desparte de Jeff. După mai bine de 
treizeci de ani. 

— Gray — e tot ce reuși Dru să spună. 

— Jeff are trei copii cu soţia lui. Au rămas căsătoriți până acum 
câțiva ani când a murit de cancer. N-am cunoscut-o foarte bine. Dar 
din ce am auzit, a fost o persoană minunată. Toată lumea din oraș o 
plăcea. 

— Ce s-a întâmplat cu Colton și cu Morgan? 

— Colton e la închisoare. Morgan nu s-a măritat niciodată, dar 
are deja doi copii cu doi bărbaţi diferiți. Gray râse cinic. E de rău, nu-i 
aşa? Ca o melodie tristă de country-western. 

— Așa sună până când te-ai ridicat deasupra tuturor greutăților și 
ai început să ai succes. Ce s-a ales de nenorocit? 

— S-a luat la bătaie într-un bar. Celălalt tip l-a lovit cu un tac în 
cap și l-a omorât. Mi-a făcut o favoare deoarece l-aș fi executat în 
cele din urmă. 

Urmă o pauză de tăcere. 

— Îţi cunoşti tatăl biologic? 

Gray se întinse înainte, punându-și coatele pe genunchi. 

— Nu. Mama m-a sunat odată când eram la facultate. Era băută 
și tot îmi spunea: fii, Gray, nu? Stii cine este tatăl tău. Nu-i aşa? Îi tot 
închideam telefonul, iar ea mă tot apela. Mi-a zis în cele din urmă că 
Jeff e tatăl meu. 

Gray își întoarse mâinile cu palmele în sus și observă cu atenție 
liniile și adânciturile din ele. Acele palme erau binecunoscute pentru 
faptul că prindeau mingile de fotbal, le apărau și alergau cu balonul 
oval pe terenul de joc. 

— Nu cred că ştie cine este tatăl meu. Și dacă ar ști, prefer să 
nu-mi spună deoarece nu vreau să aflu că e vorba despre Jeff. 

Soarele cobori dincolo de linia copacilor și a caselor la apus, lăsând 
în urmă o aureolă arzătoare de culoarea coralilor. 

— Dacă ai întreba-o pe mama de ce a făcut toate aceste alegeri în 
viață, ți-ar spune că a făcut totul din iubire. Datorită marii, minunatei 
și nețărmuritei iubiri pe care o împărtășesc ea și Jeff. 

Nu era de mirare că Gray nu se implicase emoţional în niciuna 

dintre relațiile lui amoroase. Cine l-ar putea învinovăţi pentru că nu 
voia să aibă parte de versiunea mamei lui în materie de iubire? 
— Destul. El se ridică în picioare. Hai să mergem acasă la mama. 


251 


Capitolul /7 


asa nu arăta ca locuinţa unei desfrânate alcoolice, el știa asta. 

Gray i-o cumpărase după ce semnase primul lui contract 

cu NFL-ul. Avea patru dormitoare și o fațadă din piatră 
naturală calcaroasă, albă, fiind situată în zona cea mai înstărită a 
orașului Mullins. 

Împreună cu Dru stătură pe verandă în întuneric, așteptând ca 
mama lui să răspundă în timp ce el bătea în ușă. Ea nu veni să le 
deschidă. 

Gray îi trimise un mesaj. Sunt la ușa de la intrare. Deschide sau intru 
fortat. 

Tot nu se întâmplă nimic. 

Lumina de pe verandă nu fusese aprinsă atunci când se lăsase 
întunericul. La fel nici cele din camera de zi sau cele care s-ar fi zărit 
prin ferestrele de către stradă. 

Gray îşi scoase cheile din buzunar. 

— Când intrăm, o să mă duc să vorbesc cu ea. Singur. 

— În regulă. 

Cele două cuvinte simple ale lui Dru spuseră mult mai mult. 
Înţelegea situația și îi respecta intimitatea. 

— O să dau o raită prin casă să văd ce găsesc. Apoi o să te aștept 
în hol. 

— Bun. 

Gray vorbise serios când spusese mai devreme că regreta faptul 
că trebuise să facă vizita asta în timpul turei lui Dru. Nu vorbea cu 
nimeni despre copilăria lui. Îi era rușine că, dintre toţi oamenii din 
lume, Dru fusese cea căreia trebuise să-i împărtășească toate aceste 
detalii, ea fiind persoana pe care voia cel mai mult s-o impresioneze. 
Și ea era ultima persoană din lume căreia voia să-i dezvăluie latura 
aceasta a lui. 

N-ar fi putut suporta dacă Dru ar fi încercat să-l compătimească. 
Fa nu făcuse asta. În mare parte, îl ascultase. Acum stătea lângă el, 
în tăcere, cu umerii trași înapoi și cu bărbia sus, la fel de neclintită ca 
întotdeauna. 

El își dori să se simtă la fel. Ar fi preferat mai degrabă să fie 
doborât pe terenul de joc decât să facă asta. Deschise ușa. Înăuntru, 
o lumină slabă venea din hol, dând la iveală o casă care arăta la fel de 
curată ca întotdeauna. Mamei lui îi plăcea să decoreze. Mai ales cu 
printuri cu piei de animale, pietre decorative sau fâșii de culoare roșie. 

Aerul cald dinăuntru mirosea a mentă. Cu ocazia fiecărei sărbători, 
ea umplea un bol cu uleiuri aromate — Gray nu-și putea aminti cum 
se chema aia. Și apoi așeza bolul pe măsuța de cafea din locul ei 
preferat. În această lună decembrie probabil optase pentru mentă. 

Dru începu să tragă toate perdelele, fără îndoială încercând să-l 
apere de vreun lunetist. 

Aprinzând luminile, Gray se duse în bucătărie. Umplu un pahar 
cu apă cu gheaţă. Din cămară luă o cutie de Iriscuits* — preferata ei 
— apoi se îndreptă pe hol către camera ei. Ușa era deschisă. Prin ea, 
o putea vedea pe mama lui zăcând pe pat în întuneric, nemișcată, cu 
spatele la el. 


*  Triscuit este o marcă de biscuiţi pătraţi din grâu, cu o formă specială 


de fire de cereale suprapuse creând o pânză crocantă. Bogaţi în fibre se 
găsesc în peste 30 de sortimente de la cei originali din făină de grâu, 
ulei și sare, până la cei cu arome de usturoi, roșii, parmezan, ierburi 
aromate și altele. Pot fi consumaţi ca atare sau ca bază pentru gustări 

Inima lui se frânse. 

Încet, făcându-și curaj, înconjură patul ca să o poată vedea la față. 
Fa își ținea ochii închiși, dar Gray știa că era trează. 

Avea numai cincizeci și doi de ani. Dar nu-și arăta vârsta deoarece 
părul ei era brunet și lung și avea o siluetă de invidiat. În zilele ei 
bune, petrecea mult timp în faţa oglinzii, aranjându-și machiajul și 
alegându-și ținuta. Astăzi însă nu era una din acele zile. Chiar și așa, 
arăta... înșelător de frumoasă. 

Purta un pulover roz. Probabil se demachiase la un moment dat. 
Aseară? Așa că lacrimile îi lăsau doar urme strălucitoare pe obraz, dar 
nu și dâre de rimel. 

Gray aşeză paharul cu apă și biscuiţii pe măsuța de lângă patul 
ei, în locul unde își lăsase telefonul. Aprinse veioza, apoi se așeză pe 
marginea patului, aproape de genunchii ei. Fără să spună un cuvânt, 
Gray îi luă mâna și i-o tinu într-a lui. Degetele mamei lui erau mici, 
fragile și reci. 

O apăsare puternică se lăsă peste umerii lui Gray. Se simţea 
extenuat și înfrânt, ca un moșneag de o sută de ani. 

Nu mai avea ce să-i spună. De-a lungul anilor, o confruntase cu 
tot ce crezuse că ar fi ajutat-o. Încercase să o convingă să trăiască fără 
Jeff și fără băutură. Îi explicase că i-ar fi mai bine. Se certase cu ea pe 
tema asta. O și internase într-o clinică de sănătate mintală. Existase 
o vreme când sperase că siguranţa financiară pe care i-o oferise avea 
să o pună pe picioare. 

Nimic din ce făcuse nu avusese un efect de durată. Nimic nu avea, 
nici nu putea s-o schimbe în bine. Gray rămăsese fără cuvinte. Nu 
mai avea energie pentru a se mai răfui cu ea și nici nu mai simțea 
imboldul de a continua lupta. Aproape nu-l mai mișca nimic, dar 
totuși mai era ceva. O tristeţe ce nu-i dădea pace. Și un simțământ 
al datoriei. 

Simţi izul fin al parfumului ei. Folosea același parfum Paris, de 
când își amintea Gray. Unul floral, proaspăt și plin de speranță. 
Camera ei ar fi trebuit să aibă mirosul deznădejdii. Al întunericului, al 
disperării și al băuturilor tari. Dar nu era așa. Consuma votcă, care nu 
avea miros. Mama lui zăcea neajutorată într-o cameră în care plutea 
speranța. 

În copilărie, când împreună cu mama lui locuiau la bunici, 
împărțiseră aceeași cameră. Gray dormea într-un pătuţ lângă perete, 
iar ea într-un pat dublu. În fiecare dimineaţă de sfârșit de săptămână, 
ea dădea la o parte cuverturile de pe patul ei. Iar Gray sărea lângă 
ea, iar mama lui trăgea cearșafurile și păturile peste capetele lor. Se 
cuibăreau unul lângă altul pe spate. Ea își întindea brațul drept în 
față, ridicând așternuturile și formând o cupolă de circ în miniatură 
doar pentru ei. Acolo, dedesubt, era puţin întuneric și cald și mirosea 
a parfumul ei. Lumina care pătrundea în micul cort era aurie. 

— Odată, începea ea. 

— Ca, spunea el. 

— Niciodată. 

Râsetele lor umpleau locul în timp ce inventau câte o poveste 
împreună, completând fiecare cu câte un cuvânt. 

Gray își amintea la fel de clar ca și cum sub ochii lui se derula 
pelicula îngălbenită de timp a unui film în care el își întorcea fața spre 
ea în acel cort. Ea îl privea, și amândoi zâmbeau. 

— Te iubesc, îi spunea mama lui. 

— Și eu te iubesc, mami. 

Gray se simţise în siguranță. O iubise și avusese încredere în ea. 

Amintirea păli, iar o alta îi luă repede locul. Detalii legate de 
mizera casă închiriată în care trăiseră după ce mama lui se măritase 
prima oară. Gray avea atunci cam opt ani, iar Colton — trei. El se 
jucase în curtea din spate și venise înăuntru târziu, într-o după masă, 
auzindu-i plânsetele disperate. 

Panicat, Gray ascultase de unde venea sunetul și o găsise pe mama 
lui pe podeaua din hol, cu genunchii trași la piept și cu spatele la 
perete. Era ca și cum durerea o împiedicase să mai facă un pas, iar ea 
se prăbușise exact acolo unde se afla în clipa aceea. 

Gray se lăsase pe vine lângă ea și o bătuse ușor pe spate. Mirosea 
ca mama — ca parfumul ei. Plânsul ei disperat era cel mai trist sunet 
pe care Gray îl auzise vreodată. 

— El... s-a... însurat, abia reuși ea să îngaime. 

Cine? De ce căsătoria cuiva o întrista atât de tare? 

— ÎI iubesc... pe el! Şi... plânse din nou. Și acum Jeff s-a însurat 
cu alta. Azi. Azi... este ziua nunţii lor. El e însurat. 

Colton ieșise din dormitorul lui, unde trăsese un pui de somn, 
cărându-și păturica după el. O privi pe mama lor și începu să plângă 
speriat. 

Fa își deschise brațele, și el se duse la ea. Mama lui îl tinu pe 
Colton în braţe și îl legănă înainte și înapoi, ca și cum acesta era pe 
punctul de a muri. Sau ea era pe punctul de a muri. Niciunul dintre 
ei nu se opri din plâns. 

Gray tot continua să o bată ușor pe umăr. Deși era prea mare ca 
să plângă, plânse și el, deoarece se simţea atât de trist, de îngrozit și 
de neajutorat. 

Știuse în acea zi, stând pe podeaua din hol, alături de ea, că viitorul 
lui era plin de teamă. 

— Am fost o mamă oribilă, spuse ea. 

Cuvintele ei îl aduseră pe Gray înapoi în prezent. Ea își deschisese 
ochii verzi, dar nu se uita la el. Privea drept înainte. Lacrimile 
continuau să i se prelingă pe obraji, umezindu-i genele. 

— Ai făcut ce-ai putut, spuse Gray. 

— Am vrut să fiu o mamă bună. V-am iubit pe toți. Am... 
încercat... Vocea i se frânse. Dar am fost o mamă oribilă. Și acum 
Colton... și Morgan... și tu. 

— Ce-i cu mine? 

Din câte ştia despre el, era un membru activ în societate. 

— Aproape că nu vii niciodată acasă. 

Nu se deranjă să-i răspundă. Întotdeauna se simţise puţin vinovat 
față de mama lui. Ea voia să-l vadă mai des, dar el nu putea să-și 
facă mai mult timp pentru vizite. Vorbeau la telefon tot la câteva 
săptămâni. Între convorbiri comunicau prin mesaje. Gray se ocupa 
financiar de nevoile mamei sale, de Morgan și de copiii acesteia. Își 
vizita fratele în închisoare și o punea pe Ashley să-i trimită lui Colton 
cărțile și revistele permise. 

Acesta era echilibrul pe care îl menţinuse Gray între sănătatea lui 
mentală și rudele lui. Nu putea oferi mai mult de-atât. Ar fi trebuit să 
facă mai mult? Poate. Putea să facă mai mult? Nu. 

— Ce s-a întâmplat, mamă? întrebă Gray cu o voce stăpânită. 
Dumnezeu să-l ajute, știa ce avea de gând să-i spună. Se pregăti 
pentru tirada ei. 

Timpul trecea, luând cu el și lacrimile ei tăcute care curgeau mai 
tare. Pentru prima dată, ea își întoarse capul pe pernă ca să se uite la 
el. Drept în față. Gray văzu disperare în ochii ei. Frângere. 

— S-a terminat. Relaţia mea cu Jeff. 

Sigur, se gândi Gray cu cinism. 

— Am fost atât de fericiţi în ultimul an. Dar ne-am certat aseară și 
ne-am despărţit. Tonul ei deveni subțire și încordat. Ce... ce rost mai 
are, Grayson? Nu sunt bună pentru nimeni. Viaţa mea nu valorează 
NIMIC. 

Fa îi dusese adesea pe Gray, pe Colton și pe Morgan la biserică 
când erau mici, dar nu intrase niciodată cu ei. De ce? Oare lucrurile 
ar fi stat altfel dacă l-ar fi avut pe Dumnezeu în viața ei? Dacă trăia 
cineva ca și cum ar fi neiertat, acea persoană era mama lui. 

— Ridică-te, spuse Gray obosit. Trebuie să mănânci și să bei ceva. 

Ea protestă, așa că o ridică în șezut lângă el. Îi dădu apa și se 
încruntă la ea până când o bău. Apoi Gray îi dădu tot câte doi biscuiţi 
Triscuit o dată, până când mâncă zece. 

— Ai mâncare în casă? întrebă el. Îţi pregătesc ceva de cină. 

— Au mai rămas niște spaghete pe care le-am făcut pentru copii... 
aseară. 

Fa plânse ușor și își duse o mână tremurândă la frunte. 

— Copiii! Sunt o bunică groaznică. Nu... nu m-am putut ridica 
din pat în dimineața asta. I-am auzit și am vrut să... dar n-am putut. 
N-am rezistat să fac ceva. Morgan o să fie atât de supărată pe mine — 

— Hai să mergem în birou. O să încălzesc spaghetele și apoi o să 
ne uităm la un film — și o să-fi torn votcă așa cum fac întotdeauna — şi O 
să ne relaxăm puţin. 

— Gray? strigă Dru din fața casei. 

Ochii mamei lui se măriră, se uită la Gray întrebătoare, aproape 
într-un mod acuzator. Fusese atât de copleșită de nefericirea ei încât 
nu-și dăduse seama că se mai afla cineva în casă. 

— Da? îi răspunse Gray. 

— Un Mercedes tocmai a parcat pe alee. E negru. Clasa C. Pare 
să aibă trei sau patru ani. Cunoști mașina? 

— E Jeff, spuse mama lui. 

— Da, îi strigă Gray lui Dru. Știu a cui e. 

Mama lui îl apucă strâns de încheietura mâinii. Amărăciunea și 
determinarea străluceau în ochii ei. 

— Du-te afară, Grayson, și spune-i că nu mai vreau să-l mai văd 
câte zile mai trăiesc. 

Furia mocnise precum cărbunii înăuntrul lui Gray de când primise 
apelul lui Morgan din dimineaţa asta. Acum cărbunii se înroșeau, 
înăbușindu-i tristeţea și simțul răspunderii. Ea voia ca Gray să o 
apere? În războiul creat de ea? 

El se ridică, iar mama lui îi dădu drumul la mână. ÎL ura pe Jeff, 
care o amăgise zeci de ani, arătându-i lipsă de respect și niciodată nu 
se comportase onorabil. Dar era ea mai bună decât Jeff? Îi permisese 
să-și bată joc de ea. Iar acum nu avusese grijă de copiii lui Morgan din 
cauza simțământului ei nesfârșit de auto-distrugere. 

— Poţi să-i spui singură, îi spuse Gray pe un ton scăzut. Nu vreau 
să am nimic de-a face cu chestia asta dintre voi doi. Se îndreptă spre 
ușa de la intrarea în casă. Plec. 

Dru se uita prin vizor. Se dădu înapoi în timp ce Gray se apropie 
de ea. 

— Un bărbat și un adolescent vin pe alee. Cine sunt? 

Gray întinse mâna spre ușă, intenţionând s-o deschidă — 

Dru se puse între el și ușă, oprindu-l cu o palmă pe piept. 

— Pari destul de supărat, Gray. Îmi spui și mie ce-ai de gând? 

— Plecăm. 

— Nu înainte să-mi spui cine-i afară. 

Se auzi o bătaie la ușă. 

— E Jeff. 

— Cine este cu el? 

Gray aruncă o privire prin vizor. 

— Fiul lui cel mai mic, Daniel. 

— Câţi ani are Daniel? 

Gray se gândi, calculând metodic în mintea lui. 

— Nouăsprezece ani. 

Dru se gândi bine la asta, iar ochii ei de culoarea turcoazului erau 
serioși. Se auzi o nouă bătaie în ușă. Cu toate acestea, Dru nu părea 
să se grăbească. 

Personal, Gray abia aștepta să iasă afară. 

— Există vreun motiv pentru care Jeff sau Daniel să dorească să-ți 
facă rău? întrebă ea. 

— Nu. 

— Putem să nu le deschidem ușa și să așteptăm până pleacă. Sau 
îi putem lăsa în casă. 

— Jeff are cheie. Vor intra oricum. 

— Atunci le deschid eu. 

— Sunt gata s-o iau din loc. 

— Înainte să plecăm, trebuie mai întâi să-ţi verific mașina. 

— De ce? Știm că hărţuitorul meu nu ne-a urmărit până aici. 

— Hărţuitorul tău știe unde locuiește mama ta, ai uitat? A expediat 
și aici scrisori mai demult. Va trebui să-ți verific mașina. 

— Atunci acum ar fi momentul potrivit să faci asta. 

— O să-i analizez puţin pe Jeft și pe Daniel, apoi mașina. 

Dru deschise ușa. 

— O... Jeff se bâlbâi la vederea lui Dru. Eu... 

Fra clar că nu se aștepta ca un străin să-i răspundă la ușă. 

— Sunt Dru, o prietenă de-a lui Gray. 

Jeff își reveni repede. Se prezentă pe sine și pe fiul lui, iar Dru 
dădu mâna cu amândoi. 

El se născuse într-una dintre cele mai înstărite familii 
din orașul Mullins. Arăta ca președintele unei frăţii — genul 
șmecherului, tipul care-ţi displăcea de la bun început. Chiar și 
acum, la cincizeci de ani și ceva și purtând costum, arăta tot ca 
un şarlatan. 

Daniel era mai scund decât tatăl lui, mai introvertit și mai slăbuț. 
Avea un păr nisipiu tuns foarte scurt și ochi mari, iar chipul său avea 
trăsături ascuţite. Puștiul stătea cocârjat în jacheta lui de camuflaj ca 
și cum nu voia să fie aici. 

Nu eşti singurul. 

— Gray. 

Jeff făcu un pas în față cu mâna întinsă. Avea expresia impunătoare 
a unui director de pompe funebre. 

Dacă tânărul n-ar fi fost de față, Gray l-ar fi împins pe Jeff în piept 
și i-ar fi spus să iasă din casa mamei lui. Dar puștiul nu merita chestia 

asta. Se simţea deja îndeajuns de incomod. Gray își încordă maxilarul 
și dădu mâna cu el. 

— Ce mai face mama ta? întrebă Jeff, bătându-l ușor pe braț ca și 
cum ar fi fost apropiați. 

Gray se dădu înapoi, trăgându-se din atingerea lui. 

— Nu prea bine. 

— Îmi pare rău să aud asta. 

Jeff își întinse buzele, îngrijorat. 

— Tot încerc să iau legătura cu ea. 

Gray îi aruncă o privire lui Dru, întrebând-o din ochi dacă puteau 
pleca acum. 

— Eu și Daniel servim întotdeauna cina la clubul country în serile 
de luni, spunea Jeff, și urmărim Monday Night Football pe ecranul 
lor mare. Eram în drum cu mașina înspre acolo când ţi-am văzut 
mașina parcată în fața casei. 

— Aha. 

— Cu numai câteva săptămâni în urmă, 74 erai cel pe care îl 
vedeam pe ecranul mare de la club. Jeff arboră un zâmbet viclean. 
Ai jucat minunat. Pe bune. Când ţi-am văzut mașina, eu și Daniel 
a trebuit să venim aici și să-ți spunem cât de bine ne simțim să te 
vedem înapoi în Mullins. 

Jeff îi dădu înainte cu vorba, amintindu-și momentele principale 
de la cel mai recent meci de luni seara al celor de la Mustangs. 

Poate că el își dorise să se oprească când văzuse mașina lui Gray, 
dar era clar că nu așa stăteau lucrurile și cu Daniel. El întruchipa în 
mod desăvârșit tiparul adolescentului care spunea că părintele lui e 
un tâmpit. 

Copiii lui Jeff erau toți mult mai tineri decât Gray, așa că acesta nu 
îi cunoscuse pe niciunul dintre ei foarte bine. Dar îi văzuse prin oraș 
de multe ori. Era greu să-i placă de copiii unei persoane pe care nu o 
suporta, totuși o parte din el empatiza cu Daniel. Se pricopsise cu Jeff 
ca tată și nu avea cum să schimbe această realitate. Și el fusese afectat 
de deciziile greșite ale părinţilor lui. 

Dacă relaţia mamei lui cu Jeff ar fi reprezentată printr-o monedă, 
atunci Gray era aversul, iar Daniel reversul acesteia. Diferenţa de 
vârstă dintre ei era de mai bine de zece ani și cea de înălțime avea de 

suferit, puştiul fiind mult mai scund. Dar, în ciuda deosebirilor, Gray 
se regăsea într-o oarecare măsură în el. Opoziția pe care o resimțea la 
Daniel o reflecta pe-a lui. 

Oare tânărul era student? Era destul de sigur că mama lui îi 
spusese că locuia cu părinții și mergea la cursuri la facultatea de stat 
din oraș. 

— În fine... Trăncăneala lui Jeff se isprăvi. 

Gray nu simțea nevoia să spună ceva. Nici Dru. Fa își îndesă 
mâinile în buzunarele jachetei ei din piele și îl privi neîncrezătoare 
pe Jeff. 

— Deci. Acesta chicoti. Alcătuiesc o echipă pentru un turneu de 
golf în martie. 

Ochii lui Dru se îngustară. 

Jeft era pe cale să-i ceară o favoare. Nivelul de iritare al lui Gray, 
era greu încercat peste limita de suportabilitate. 

— E unul dintre cele mai bune evenimente de golf, continuă Jeft, 
pentru a strânge bani pentru clubul părinţilor“ de la liceu. Ce-ai zice 
să vii, Gray? Mulţi băieți ar vrea tare mult să te cunoască. Hei, poate 
că putem să aranjăm o ședință foto cu tine — 

— Jeff. 

Mama lui Gray intră cu grijă în hol, de parcă punerea unui picior 
în fața celuilalt i-ar fi solicitat toată atenția. Își puse o mână pe perete 
pentru a se sprijini. 

— Salutare, Daniel. 

— Bună ziua. 

Apoi, adresându-se lui Dru: 

— Sunt Sandy, mama lui Gray. 

— Sunt Dru, prietena lui Gray. 

Mama lui îi spusese că nu voia să-l mai vadă pe Jeff câte zile mai 
avea, dar își putu da seama imediat că se pieptănase și se machiase 
înainte să iasă din camera ei pentru a se întâlni cu bărbatul pe care nu 
voia să-l mai vadă niciodată. 


* Booster Club — grupuri de suport din rândul părinților copiilor și a 


studenților constituite pentru a strânge fonduri necesare susținerii 
activităților școlare din sectorul public în urma tăierilor subvenţiilor din 
partea statului. 

Jeff se duse la ea. 

— Te simți bine, iubito? 

Depinde ce întelegi prin bine, Jeff]: A fost într-o stare de letargie toată ziua. 

Mama lui Gray dădu din cap de parcă ar fi spus: Am fost extrem de 
rănită, dar iată-mă aici, înfruntând curajoasă situatia creată. 

— Dru? întrebă Gray. 

Nu mai putea suporta. Încă două minute în compania lor și era pe 
cale să le spună vreo două. 

Dru păși cu spatele spre ușă. 

— Eu și Gray tocmai plecam. 

— Nu, spuse mama lui Gray. Deja? 

— Deja. Mă duc să pornesc mașina, îi spuse Dru. Apoi plecă. 

Slavă Domnului pentru Dru. Ce bine că avea un aliat. Dru era 
onestă și loială, iar Gray credea că îi dorea binele, ceea ce nu se putea 
spune despre niciunul dintre cei care rămăseseră în casă. 

Jeff rămase lângă mama lui Gray, ţinând-o de cot. 

— Ce zici despre turneul de golf, Gray? întrebă Jeff. Ai putea vinde 
tricouri, fotografii sau mingi de fotbal cu semnătura ta? Ştii tu... obiecte 
de colecţie? Câștigurile ar fi donate clubului părinților, bineînțeles. 

— Colaborez deja cu câteva organizaţii caritabile, spuse Gray. În 
afara acestor angajamente, programul meu este plin. 

— Bine. Desigur. Înţeleg. 

— Pa, mamă. 

— Grayson. Ochii ei îl implorară. Rămâi și mănâncă cu mine 
spaghete, așa cum ai zis — 

— Mersi, dar nu pot. Noapte bună. 

Gray ieși din casă și se îndreptă spre mașina lui, simțindu-se ca și 
cum tocmai scăpase dintr-o temniţă, respirând de-a binelea pentru 
prima oară de când trecuse de afișul cu Mullins, Texas, orașul natal al 


jucătorului NFL, Gray Fowler. 


Preţ de o jumătate de oră, Gray nu vorbi. Doar conduse mașina. 
Dru stătea pe scaunul pasagerului, observându-l. Gray părea 
ametit de ceea ce tocmai îndurase. 

Când Jeff intrase în casa lui Sandy şi Dru se uitase bine la el, 
stomacul i se strânse. Era clar că era tatăl lui. Gray avea o mulțime 
de motive ca să nege lucrul ăsta, dar semăna prea mult cu el ca să nu 
fie adevărat. 

Probabil că moștenise anumite gene care îl făcuseră cel mai mare 
și cel mai înalt dintre toate rudele lui. Dar și Jeff avea peste 1.80 metri 
și era într-o formă fizică foarte bună. Forma bărbiei și a gurii era 
asemănătoare cu a lui Gray. 

Apoi Sandy își făcuse apariția. După ce îi aflase povestea de viață, 
Dru se așteptase să arate istovită. În schimb, era extrem de delicată, 
dar și surprinzător de drăguță, cu pomețţii ei înalți și ochii verzi. 

Văzându-i pe Jeft și pe Sandy, Dru fusese în stare să descopere de 
unde își moștenise Gray trăsăturile fizice. Dar cum rămânea cu cele 
morale? În ce-l priveşte, erau net superioare celor moștenite. Însă cele 
ale părinţilor lui erau catastrofale. Dru nu înțelegea pe cine semăna 
în caracter. Fusese influenţat de fotbal? De antrenorii lui? Oare aceste 
trăsături morale i se imprimaseră în propria ființă prin grija ce le-o 
purta fraților mai mici? 

Era uluită de faptul că Jeff nu recunoscuse niciodată că este tatăl 
lui Gray. 

Nu se implicase financiar în creșterea lui, iar Sandy avusese atât 
de puţini bani. Jeff nu bătuse mingea cu Gray în curtea din fața casei, 
nici nu-l învățase să conducă mașina și nici nu-l dusese la vânătoare. 
Nu-l trecuse pe numele lui, nici nu-i lăsase vreo moștenire. Ce era 
cel mai rău — nu avea scuză pentru așa ceva — era faptul că Jeff nu 
intervenise atunci când Sandy începuse să bea și nici când cel de-al 
doilea soț al ei îl bätuse pe Gray. 

Îl bătuse. Dru încă încerca să proceseze informația asta... și cum 
trebuie să fi fost pentru Gray. Cum îl afectase perioada aceea din viață 
pe termen lung? 

Dru credea că îl cunoștea pe Gray. Știa doar frânturi. Munca 
lui asiduă. Spiritul lui caritabil. Rezistența lui la accidentări. Dru 
fusese foarte, foarte atașată de Gray înainte de ziua de azi. Dar 
astăzi lucrurile se schimbaseră. Îi aflase secretele trecutului, iar acea 
percepţie îi adâncise sentimentele față de el, le făcuse chiar și mai 
personale și o umpluse cu o ferocitate protectoare. 

— A fost aiurea de tot, spuse Dru în sfârșit, făcând cu mâna în 
direcția persoanelor pe care le lăsaseră în urmă. 

— A fost, spuse Gray o clipă mai târziu. Nu-i așa? Ca și cum avea 
nevoie de confirmarea faptului că nu era nebun. 

— Da. Răspunse ea cu tărie. Nimic din scena aia nu are de-a face 
cu modul în care funcționează o familie sănătoasă. Cu siguranță nu 
partea în care mama ta a apărut abia ținându-se pe picioare și cu un 
aer de martiră sau când Jeff a încercat să te facă să participi la turneul 
lui de golf. 

— Ca un trist... spuse Gray, invitând-o pe Dru să termine 
propoziția. 

— Cântec country-western. 

Dru își încleștă ușor buzele, cu tristeţe. Voia să-l binedispună. Își 
dorea să poată face acest lucru. 

În schimb, îl pierdu în gândurile lui negre. Stând lângă el, putea 
simți cum se lupta cu furia, frustrarea și oboseala. 

— Îmi pare rău pentru mama ta, spuse Dru. 

Fără îndoială că el ar fi preferat ca ea să n-aducă în discuţie ce se 
întâmplase azi. La urma urmei era doar paza lui de corp. Dar ea nu 
putea să nu-i spună nimic şi să lase trecutul lui să-l sufoce. 

— Îmi pare rău pentru ceea ce s-a întâmplat cu Jeff și pentru 
copilăria ta. Nu e drept prin ce ai trecut. Și nu este vina ta. Ar trebui 
să fii mândru de ce ai realizat și de cine ești. Ai multă bunătate de 
oferit. 

Gray nu reacţionă la remarca ei, așa încât crezu că nu va răspunde 
deloc. 

Apoi o privi, iar Dru putu vedea un simțământ puternic de 
inutilitate în ochii lui. Privirile li se întâlniră înainte ca Gray să-și 
întoarcă atenţia la drum. El își puse o mână pe unul dintre cotierele 
dintre scaunele lor și și-o întoarse cu palma în sus. Dru nu ezită decât 
preț de o secundă înainte de a-și pune mâna într-a lui. Făcând lucrul 
ăsta, ea depăși bariera unei relații strict profesionale dintre un client 
și un agent. 

Atunci când mâinile li se uniră, o năpădi un sentiment de înţelegere, 
consolare și un fior de încântare. Faptul că Dru îl ţinea de mână părea 
cel mai drept lucru din lume. Era ca și cum se întorcea acasă. 

Gray dăduse la o parte exteriorul protector al lui Dru. Ea nu 
suportase niciodată să fie considerată inferioară... Nu-i plăcuse să fie 
exclusă din compania fraţilor ei. Crescuse pe un tărâm texan dur și 
devenise puternică și pe dinăuntru, și pe dinafară. Nu îi plăcea să fie... 
vulnerabilă. Nu avea nevoie de un bărbat ca să se simtă întreagă. 

Dar ajunsese într-un punct în care, în miez de noapte, stând 
în mașină în timp ce aceasta își urma drumul șerpuit, trebuia să se 
confrunte cu faptul că sentimentele ei față de Gray se adânciseră 
îndeajuns de mult încât să-i pună în pericol capacitatea de a-și 
executa slujba așa cum trebuie. Se implicase emoţional în viaţa lui. 
Prea mult încât să rămână imparțială. 

Trebuia să-l sune pe șeful ei, să-i explice motivele și să demisioneze 
din escorta lui Gray. O răzvrătire puternică se ivi în mintea ei. Dru 
o înăbuși. Ura ideea de a se retrage și de a le încredința altora cazul. 
Considera cazul acesta ca fiind al ei. Voia tare mult să continue 
să lucreze pentru el. Voia să fie cea care descoperea identitatea 
hărțuitorului lui Gray. 

Dar Anthony Sutton merita să afle adevărul, deoarece el instituise 
reguli pentru agenții lui din motive bine întemeiate. Îi era datoare lui 
Gray, deoarece merita să aibă parte de cea mai bună protecție posibilă. 

Mâine avea să-l sune pe Anthony. 

Și se va retrage din cazul lui Gray. 

Capitolul 15 


e părere ai? o întrebă Bo pe Meg în după-amiaza următoare. 

Cu sau fără pălăria de cowboy? 

Stăteau lângă camioneta lui pe una dintre aleile de la 
Whispering Creek. 

Meg își observă cu atenție bărbatul. 

— Ştii că îmi place pălăria de cowboy, dar votez împotriva ei 
pentru fotografie. Mi-e teamă că o să arătăm ca J.R și Sue Ellen 
Ewing." 

Bo își aruncă pălăria de paie în camionetă și o luă pe Meg de 
mână. Parcurseră cei cincizeci de iarzi până la locul unde fotograful și 
asistentul acestuia terminau de aranjat decorul. Silver Leaf, flancat de 
unul dintre îngrijitorii lui, stătea nemișcat și cu un aer regal. 

Pentru cel de-al treilea an consecutiv, Meg fusese de acord să 
permită organizaţiei caritabile Grace Sreet să găzduiască Winter 
Family Fun Day pe terenurile de la Whispering Creek. Propria 
ei organizație caritabilă, Fundaţia Cole, făcuse un parteneriat cu 
Grace Street de câteva ori de-a lungul anilor. Câteva dintre familiile 

nevoiașe care locuiseră la conacul de la Whispering Creek ajunseseră 
aici trimise de către aceeași organizație, care oferea adăpost femeilor 
și copiilor abuzați. 

Meg le puse la dispoziţie terenul pentru organizarea evenimentului, 
iar cei de la Grace Street se ocupaseră de restul. Aduseseră sculpturi din 
gheață și amenajaseră un săniuș care urma să fie funcțional indiferent 
de vreme. Aveau să fie castane prăjite, cidru fierbinte de mere, cacao, 
caramel, ciocolată, tarabe, jocuri, călărit, trupe muzicale și apariții ale 
celebrităților. Evenimentul recrea atmosfera vremurilor de demult din 
Texas, în preajma sărbătorilor de iarnă. Rustic și fermecător. 

Cu luni în urmă, persoana de contact al lui Meg de la Grace Street 
o întrebase dacă puteau să-i facă o poză ei, lui Bo și lui Silver Leaf 
pentru a o include în materialele promoționale pentru eveniment. 
Fusese de acord. Deci iată-i. Bo arăta splendid și într-o formă fizică 
excelentă. Iar ea semăna ca mărime cu un balon cu aer cald. 

În ciuda formei ei rotunjite, Meg voia să facă această poză 
de dragul celor de la Grace Street și pentru că avea să fie ultima 
fotografie pentru ea și Bo „înainte de“ schimbare. Tot ce însemnase 
pentru ei familia lor, alcătuită din două persoane, avea să se modifice 
pentru totdeauna. Meg voia să se uite la poza asta peste ani și să-și 
amintească de sarcină. 

Asta-i bună. Panta ușoară îi luă răsuflarea. Zăbovi puţin. 

Bo se opri, aruncându-i o privire îngrijorată. 

— Sunt bine, îi spuse ea înainte ca el s-o întrebe. Tensiunea ei 
arterială îi făcea din nou probleme în ultima vreme, așa că doctorița 
Peterson îi prescrise odihnă la pat. Dar nu pe toată durata zilei. 
Doctorița o încurajase să se ridice și să se plimbe câteva minute în 
fiecare zi. În interiorul casei lor, Meg făcea ture dintr-o cameră în alta. 
Dacă vremea nu era prea răcoroasă, îi plăcea să se aventureze afară și să 
se stea în veranda din spate. În fiecare zi, pentru câteva ore, se retrăgea 
în biroul lor de acasă pentru a se concentra la munca ei din cadrul 
Fundaţiei Cole, șezând așezată cu picioarele sprijinite și ridicate. 

De când cu prescripția doctoriței de a rămâne la pat, lumea lui 
Meg se făcuse mică. Se bucurase pentru răgazul de a veni cu mașina 
până aici în după-amiaza asta și să evadeze puţin din mediul ei 
familial și lase pentru o clipă grijile ei obișnuite. 

Fotograful alesese această locaţie dintre multele disponibile la 
Whispering Creek datorită priveliștii deosebite. 

Meg netezi partea din faţă a hainei ei de un albastru deschis pe 
care o purta. I se potrivea bine pe brațe și pe bust, înainte de a se lărgi 
în dreptul burţii. Își dorise să fi arătat la fel bine însărcinată așa cum 
arătase Ducesa Kate”. Asta sperase Meg atunci când alesese haina 
asta. Dar din păcate, nu-i merse. 

— Eşti frumoasă, spuse Bo. 

Meg îi zâmbi. Bărbatul ei era literalmente un dar de la Dumnezeu. 

— Mulţumesc. 

— Esti gata? 

Ea își mută atenția înspre scaunul pe care fotograful îl pregătise 
pentru ea și se calmă. 

— Nu trebuie să faci poza dacă nu vrei, știi asta, spuse Bo deodată, 
oprind-o. 

Meg clipi spre el. 

— Pot să te duc acasă și să-l aduc pe Jake în locul tău, continuă Bo. 
O să fie un înlocuitor nasol, dar o să pozeze dacă trebuie. 

— Nu e nevoie. 

— Vrei să-l rog pe fotograf să-ți aducă scaunul aici? Putem face 
poza și aici, dacă preferi așa. 

— Nu. E în regulă. 

Bo nu se mișcă. Continuă să o fixeze cu privirea. Avea un aer 
serios. Meg își putea da seama că el voia să spună mai multe, așa că 
așteptă. 

Existase o vreme în viaţa lui Meg când îi fusese greu să aibă 
încredere în bărbaţi, să aibă încredere în e/. Uitându-se acum la Bo, 
aproape că nu-i venea să creadă. Părea că acea neîncredere aparținea 
unei alte femei, cu totul străine. 

— Suntem norocoși, spuse Bo. 

— Foarte. 

— Acești doi copilași vor fi mai mult decât suficienţi pentru mine. 

Meg înţelese mai mult decât Bo spusese de fapt. El recunoștea 


Catherine, ducesă de Cambridge, cunoscută popular sub numele „Kate“ 

faptul că parcurseseră un drum lung. Nu cel de la camionetă până 
la fotograf, ci anii întregi în care se străduiseră să-și întemeieze o 
familie. Îi transmitea că, atunci când ajungeau la sfârșitul așteptării, 
la nașterea gemenilor, el avea să fie pe deplin împlinit. Nu se mai 
gândea să aibă și alți copii. 

Cu numai câteva cuvinte, soţul ei deschisese subiectul planificării 
familiale. Tocmai aici, pe o pantă presărată pe alocuri cu pâlcuri de 
iarbă ofilite, alături de trei persoane și un armăsar care se uitau la ei. 

Dacă Bo ar fi dorit să discute cu ea ceva important în timp ce 
mergeau în echilibru pe o sârmă la înălțime, în bătaia vânturilor 
care suflau cu o sută de kilometri pe oră, Meg s-ar fi oprit și l-ar fi 
ascultat. 

Spera că fusese o parteneră iubitoare. Așa își dorea să fie. Pentru 
că Meg îl iubea cât putea de mult. Îl iubea pe Bo Porter cu fiecare 
celulă din trupul ei, cu fiecare speranță și cu fiecare colțișor din inima 
ei. Dar când se gândea la asta, părea că Bo o iubea și mai mult. El 
fusese piatra de căpătâi. Nu se plânsese niciodată și crezuse, fără să se 
îndoiască, că lucrurile aveau să iasă cât se poate de bine. 

Chiar și așa, lupta cu infertilitatea și grijile legate de sarcina asta își 
puseseră amprenta asupra lui Bo. Putea vedea lucrul acesta în ridurile 
de pe fruntea lui și în adânciturile de lângă ochii lui. Își aminti că, 
atunci când îl cunoscuse, se gândise că fața lui s-ar fi potrivit unui 
șerif din Texas din Vestul Sălbatic. Masculin și serios. Încă mai 
credea asta. 

— În toți acești ani, spuse ea, luptându-se cu emoţiile care i se 
puseseră ca un nod în gât, L-am rugat pe Dumnezeu să-mi dea un 
bebeluș. Numai unul. Dar în generozitatea Lui, El ne-a trimis doi. 
Dacă — Meg se abţinu să spună dacă totul merge bine şi bebeluşii sunt 
sănătoşi deoarece avea să-l supere și să-l forțeze să o liniștească. Fiul 
și fiica noastră vor fi mai mult decât suficienţi și pentru mine. Asta-i 
sigur. 

Bo fu cuprins de ușurare. 

Și așa era cu siguranţă. Dacă Dumnezeu avea să-i ţină sănătoși pe 
ea și pe bebeluși pe toată durata sarcinii, Meg avea să fie multumitoare 
ani buni. Poate că nu ar mai îndrăzni să-l mai ceară nimic lui 
Dumnezeu toată viața ei nici măcar un biscuit. 

— Acum, haide. Doar mi-am pierdut puţin răsuflarea, asta-i tot. 
Să facem poza asta odată. 

Merseră împreună restul drumului și îi salutară pe fotograf și pe 
asistentul acestuia. Bo făcu conversație cu ei în timp ce Meg se aşeză 
pe scaunul pregătit pentru ea. 

— Bună, Mike, îi spuse ea îngrijitorului armăsarului. Cum se 
simte Silver Leaf azi? 

— E la fel de fericit pe cât poate fi un cal, doamnă Porter. 

Îngrijitorul îl conduse pe Silver Leaf la Meg. Vântul răsfira 
coama și coada de culoare albă ca zăpada a armăsarului ei. Trupul lui 
cenușiu strălucea de curăţenie. Se îngrășase de când nu mai alerga, 
dar volumul îi prindea bine. Îi scotea în evidență statura. 

Silver Leaf își cobori capul în dreptul lui Meg ca un rege care își 
salută un supus. Fa își puse mâna pe nasul lui catifelat. 

— Bună, Silver Leaf. 

Trecuse mult timp de când avusese o întâlnire față în față cu cel 
mai faimos și mai iubit cal al ei. 

Salutări, mică ființă umană, păru Silver Leaf să spună. 

— Eşti la fel de fabulos ca întotdeauna, șopti Meg. 

El o privi într-un mod care spunea, Chiar că sunt, apoi făcu un pas 
înapoi, dându-și capul într-o parte. 

— Abia aştept să-mi aduc bebelușii să-l vadă pe Silver Leaf într-o 
bună zi, în curând, îi spuse ea lui Mike. 

Acesta încuviinţă din cap, iar pe chipul lui se putu citi încântarea. 

— Asta chiar ar fi grozav. 

Silver Leaf își ridică și mai sus bărbia. Îți poți aduce odraslele să-mi aducă 
un omagiu data următoare când convoc curtea regală şi când permit oamenilor 
de rând să mă vadă, păru să spună postura lui. Vorbeste cu secretara mea. 

Bo scărpină calul sub obraji. Apoi fotograful îi dădu căpăstrul 
armăsarului lui Bo și îi așeză pe toți. Bărbatul. Soţia. Calul. Bineînţeles 
că Silver Leaf era de departe cel mai bun subiect. El făcu întocmai 
cum i se spuse, ridicându-și gâtul semet. 

— Unu, doi, trei, spuse fotograful. Zâmbiți. 


Și camera făcu clic. 

Trecuseră mai bine de două zile de când Gray o văzuse pe Dru. 

El stătea pe un scaun înalt la insula din bucătăria lui de acasă, 
încercând să citească știrile pe tabletă, dar cel mai mult numărând 
minutele pe ceasul montat pe perete până când începea tura lui Dru. 

Big Mack era așezat la trei scaune distanță de el. Amândoi 
savurau gustările care îi așteptaseră atunci când Gray se întorsese de 
la antrenamente, mulțumită lui Ash. 

Când se întorseseră noaptea târziu, după vizita din Mullins, la 
sala de antrenamente de la Mustangs îi aștepta Weston. Lui Dru i se 
terminase tura, așa că se despărți de Gray cu un salut șmecheresc, se 
urcă pe motocicletă și băgă viteză. Nu fusese nimic neobișnuit. 

Dar el ştia că ceva se schimbase, se tot gândise ce anume — 
înnebunind practic, deoarece nu putea să se gândească la altceva — 
toată ziua de marți și cea de miercuri, care erau de obicei zilele ei 
libere. 

Trecuseră deja câteva zile de când se hotărâse să se retragă din 
competiţia pentru câștigarea inimii ei. Nu fusese ușor să se țină de 
promisiune, dar făcuse tot posibilul. Se purtase cuviincios cu ea, deși 
era cât se poate de conştient de prezenţa ei ca și cum era soarele lui. 
Chestia asta era penibilă. Și incontrolabilă. Gray încercase. 

Când plecaseră din Mullins, el avusese un nod în stomac. Trecutul 
lui nu era unul frumos. Nici familia lui nu era de vază. Nici el nu 
era. Mulţi oameni îl considerau un bărbat realizat în viață, însă Dru 
văzuse realitatea. Fusese oripilat de gândul că Dru stătea lângă el, 
compătimindu-l sau simțindu-se dezgustată de el. 

Apoi ea îl surprinsese cu totul, înmânându-i ceva mai prețios 
decât aurul. Nu este drept prin ce-ai trecut. Și nu este vina ta. Ar trebui 
să fii mândru de ce ai realizat şi de cine eşti. Ai multă bunătate de oferit. 

Dru nu îndulcise lucrurile. Spusese adevărul. Nădăjduia că ea 
credea fiecare cuvânt pe care-l rostise. Dru îl cunoștea mai bine decât 
oricine, iar ea... vorbise serios. 

Gray fusese cuprins de tandrețe și de mulțumire. Își întinsese 
mâna. lar Dru i-o luase. 

Cu câteva luni în urmă, ar fi râs la ideea de a se agita atâta pentru 
că ţinuse o fată de mână. Ce era cu el? Avea cumva doisprezece 
ani? Dar faptul că Dru Porter îl ţinuse de mână era ceva important. 

Câșştigase din greu gestul ei afectiv. Inima lui — inima lui istovită și 
plictisită — vibrase cu putere în acel moment. Îi zăpăcise mintea. 

Se gândi că atingerea mâinilor lor însemnase pentru ea ce 
însemnase și pentru el. Și anume, că îi plăcea de el. Nu de Corbin. 
Ci de Gray. 

Dru lucra pentru el, așa că nu se puteau lăsa conduși de sentimente, 
cel puțin deocamdată. Dar era dispus să aștepte. Și acum știa că ei îi 
plăcea de el — nu de Corbin — toată gelozia și îndoiala lui se puteau 
disipa. Dacă știa sigur că lui Dru îi plăcea de el, atunci Gray își putea 
controla sentimentele pe care le avea față de ea și, în același timp, să 
se ocupe cum trebuie și de fotbal. Lucrurile se puteau așeza pe un 
făgaș normal. 

Toate astea se puteau întâmpla dacă lui Dru îi plăcea de el. Bănuia 
numai că îl prefera pe el. Era posibil ca Dru să-l fi ţinut de mână doar 
din bunătate. Gray nu credea asta. Dar era o variantă. Azi intenţiona 
să afle cum stătea treaba. 

Se uită din nou la ceas. Îi era dor de Dru. Abia aștepta să vină. 
Atât de mult încât se grăbise acasă și se schimbase într-o cămașă albă 
pe care o purtase de câteva ori prin cluburi și în cei mai buni blugi pe 
care-i avea. Mack îl privise întrebător când coborâse la parter. Gray 
se prefăcuse că nu observă. 

Tot mai erau cinci minute până la ora două? 

— Gray? Vocea lui Ash se auzi de la etaj. Mă duc să-ți întind 
rufele uscate. E în regulă? 

— Da. 

— Am nevastă, mormăi Big Mack. Dar cu siguranță că mi-ar 
prinde bine o... care este slujba lui Ashley? 

— Femeia care le face pe toate. 

— Da. Chiar mi-ar prinde bine una ca ea. 

Gray își arcui o sprânceană, tachinându-l. 

— Soţia ta nu face toate muncile din casă? 

— Nu. Toată chestia aia cu emanciparea femeii s-a petrecut cu 
ceva timp în urmă. Poate că ai observat? 

— Care chestie cu emanciparea femeii? întrebă Gray sec. 

Mack își dădu capul pe spate, râzând zgomotos. 

— Eu şi soția mea avem câte un loc de muncă, omule. Ne-am 

împărțit treburile gospodărești, îngrijirea copiilor și toate celelalte 
lucruri care trebuie făcute. Suntem is-to-viți. Mi-ar plăcea să petrec 
mai mult timp relaxându-mă, știi tu? Să mă odihnesc. Aș putea să fac 
asta dacă am avea o Ashley prin casă. 

— Ţi-o recomand. 

Gray se mai uită peste câteva articole. Data următoare când 
își ridică privirea spre ceas, acesta arăta ora două şi două minute. 
Îl cuprinse un fior de neliniște. Dru nu întârzia niciodată. Își puse 
deoparte tableta. Întorcându-se pe scaun, Gray miji ochii spre poarta 
din față a proprietății sale de parcă ar fi putut vedea prin ziduri. 

Se auzi un bâzâit de la interfon. 

Slavă Domnului. Dru era aici. Mack se duse în biroul lui Gray 
pentru a verifica panoul video care reda imaginile surprinse de 
camerele de supraveghere și pentru a deschide poarta. 

Gray ieși pe poarta de la garaj și așteptă pe alee în vântul rece de 
iarnă. Motocicleta bine-cunoscută a lui Dru nu apăru. În schimb, se 
apropie o camionetă argintie. 

Era nedumerit. Ceva nu era în regulă. 

Mack veni să stea lângă el. 

— Unde-i Dru? întrebă Gray încordat. 

— Nu ştiu. Mă așteptam să o văd la poartă ca întotdeauna. Se 
scărpină pe gât. Tipul care e la volan este Rod Campbell, un alt agent 
care lucrează la Sutton. 

Un bărbat cu păr cărunt și cu o statură militărească se dădu jos din 
camionetă şi veni în dreptul lor. 

Mack le făcu prezentările. 

— Unde-i Dru? îl întrebă Gray pe Rod, fără să piardă timpul cu 
politeţuri. 

— Voi prelua tura lui Dru, începând de azi. 

— Pentru cât timp? 

— Permanent. 

Cuvântul îl lovi pe Gray în piept. 

— De ce? 

— Nu cunosc motivul, răspunse Rod calm. Știu doar că s-a întâlnit 
cu Sutton, și unul dintre ei sau poate amândoi au hotărât de comun 
acord că ar fi mai bine ca Dru să se retragă. 

— Mai bine? Gray îl iscodi din priviri pe Mack. 


Expresia veselă pe care acesta o afișa de obicei dispăru de pe chipul 
lui. 

— Nu știu nimic despre asta, pe bune. 

Dru nu mai era agentul lui? De ce? Din cauza... călătoriei în 
Mullins? Faptului că se ţinuseră de mână? Fusese ceva atât de 
nevinovat! Sau era altceva la mijloc? O concediase Sutton fiindcă nu 
îi plăcuse prestaţia ei la locul de muncă? 

După tot ce pătimise în Mexic, Dru fusese extrem de hotărâtă 
să-și reabiliteze imaginea și să exceleze în cazul lui. Și chiar asta 
făcuse. Dintre toate gărzile lui de corp, ea era cea mai bună. 

Gray se uită de la un bărbat la altul, iar furia îi clocotea în vene. De 
ce nu-l anunţase Sutton despre schimbarea asta? Rod era un străin 
pentru el, și totuși știuse de înlocuirea ei înaintea lui. 

Gray refuză să accepte faptul că Dru nu mai lucra pentru el. 

— Te simţi bine, omule? întrebă Mack. 

Gray se întoarse în bucătărie și înșfăcă cheile de la mașină. 

— Ash? 

Fa se repezi în fugă pe scări, cu pași ca de felină. 

— Da? 

— Vreau să-mi anulezi întâlnirile din după-amiaza asta. 

— Una dintre ele este un interviu cu un blogger sportiv. 

— Întreabă-l dacă putem reprograma. 

Gray se îndreptă cu pași mari spre mașina lui. 

Mack și Rod stăteau amândoi în garaj, vorbind. Își întrerupseră 
conversaţia când îl văzură. 

— Unde te duci? întrebă Mack. 

— Acasă la Dru. 

— Hai să ne liniștim puţin, sugeră Mack. 

— N-am cum. 

Noul agent abia avu timp să se urce în scaunul pasagerului înainte 
ca mașina să demareze în trombă. Gray avea nevoie de răspunsuri, și 
voia să le primească personal de la Dru. Ce se întâmplase la firma de 
pază? Și dacă nu mai era clientul ei, ce era acum pentru ea? 

Încă de când se trezise, o năpădise o tristeţe ciudată și un sentiment 
de singurătate. Se amplificase pe măsură ce ora de plecare la serviciu, 
veni și apoi trecu. Se așezase pe canapea cu Fi, cuibărită lângă ea. Își 
strânse cu mâinile la piept romanul voluminos ca pe un scut hotărâtă 
să-l citească. 

Când venise ora două, Dru așteptase, plină de egoism și de o 
speranță nesăbuită. Nădăjduise că Gray fusese supărat când văzuse 
că ea nu ajunse la muncă. Visase cu ochii deschiși cum el făcuse un 
scandal pe cinste. Cum le spunea celor de la Sutton că o vrea pe ea și 
numai pe ea. Cum o suna și îi cerea explicații. Toate aceste scenarii 
fuseseră... fermecătoare în imaginația ei. Ar fi însemnat că îi păsa de 
ea. 

Ora două venise și plecase fără să primească un mesaj din partea 
lui. 

Acum era două și un sfert și o combinaţie enervantă de depresie și 
confuzie o înnebunise cu totul pe Dru. 

Doamne Sfinte, Dru! Te porti ca o... fată. 

În seara zilei de luni fusese sigură că trebuia să se retragă din 
poziţia de gardă de corp a lui Gray. Încă mai avea această încredințare, 
în ciuda faptului că își petrecuse fiecare clipă de când se întâlnise 
cu Sutton, jelind pierderea rolului ei în cazul lui Gray. Îşi preţuise 
slujba. Faptul că putuse să se reîntoarcă pe teren și să fie responsabilă 
pentru siguranța lui Gray o însufleţise. Misterul hărțuitorului lui 
Gray o captivase atât de mult încât se căznise să-l dezlege chiar și în 
zilele ei libere. 

Mai mult, pentru că făcuse parte din escorta de pază a lui Gray, 
fusese șansa ei de a-și dovedi vrednicia. Așa că retrăgându-se din 
rezolvarea cazului însemna renunțarea la oportunitatea de a-și 
demonstra abilitățile. 

Când se întâlnise cu Anthony Sutton pentru a-l informa despre 
decizia ei în cazul lui Gray, acesta nu-i reproșase atitudinea. El 
prețuia prea mult sinceritatea angajaților lui ca să îi jignească pentru 
francheţea lor. Chiar și așa, era conștientă că nu o avantaja faptul că 
ultimul ei client fusese ucis și că eșuase să-și păstreze obiectivitatea în 
cazul clientului următor. 

Anthony o anunţase hotărât, dar respectuos că avea să desemneze 

un alt agent care să-i preia tura. Mai mult ca sigur într-un efort de a 
destrăma vreo relație romantică între Dru și Gray, Anthony îi oferise 
un post de gardă de corp a unui director executiv care urma să plece 
într-o călătorie de afaceri timp de o lună la Londra. 

Dru îi refuzase oferta. Prefera să facă muncă de birou la sediul din 
Dallas deoarece, de aici, putea cel puţin să continue să se implice în 
cazul lui Gray. 

Sutton îi spusese să-și ia câteva zile libere pentru a-și limpezi 
mintea, apoi să se prezinte la birou vineri — adică mâine — dimineață. 

Realiză că motivul principal pentru care îl ținuse pe Gray la 
distanță, în ciuda sentimentelor pentru el, dispăruse. Viitorul relaţiei 
lor părea la fel de deschis ca cerul din Texas, dar și tulburător de 
incert. 

Grijile ei cu privire la faptul că Gray nu era conectat cu Dumnezeu 
nu se risipiseră. Ceva nu era în regulă, între el și Dumnezeu, exact 
cum îi spusese în seara în care se trăseseră focuri de armă în Urban 
Country. Dar o puteau opri să se întâlnească cu el — dacă Gray voia 
lucrul acesta? 

Nu. Dacă el voia asta, acele îngrijorări nu o mai împiedicau. Nu 
era ca şi cum avea de gând să i se dăruiască. Nu însemna că dacă 
accepta să iasă cu el în oraș avea să-și compromită convingerile. Poate 
putea contribui la salvarea lui Gray? Poate că deja se eliberase de 
greșelile trecutului. 

Acum că îi cunoștea copilăria, nu se putea abţine să nu aibă 
încredere în el, pentru că trecuse prin atâtea greutăți. Având în vedere 
abuzul pe care îl îndurase, Gray era un exemplu viu că reușise cu brio. 
Asta îl făcea în ochii ei să fie un partener de dorit. 

Toate acestea i se păreau justificări. Chiar și ei. 

Închizându-și ochii, Dru gemu și îşi așeză capul pe braţul 
canapelei. Nu era obișnuită să aibă sentimente atât de puternice 
pentru un bărbat ca și cele care o încercau cu privire la Gray. Senzația 
asta nu se împăca prea bine cu personalitatea ei independentă. Nici cu 
sinceritatea de sine debordantă. Faptul că îi păsa atât de el o smerea 
foarte mult pe Dru. 

Îi era de folos să-și amintească că toată introspecţia asta de sine ar 
putea fi oricum irelevantă. Gray îi spusese că se hotărâse să renunțe 

la implicarea într-o relație romantică cu ea. Până acum își respectase 
promisiunea, iar Dru nu știa dacă faptul că se ţinuseră de mână în 
mașină alaltăieri seară sau faptul că nu mai era într-o relație agent-client 
avea să-l facă să se răzgândească. Poate că nu mai voia să iasă cu ea. 

Supărată pe sine, Dru se ridică brusc de pe canapea și se duse 
val-vârtej în bucătărie. Avusese parte de o viață împlinită înainte ca 
Gray Fowler să apară în peisaj! 

Ai fi putut crede că solitudinea îi prindea bine. Însă tânjea după 
acțiune, activitate, muncă. Chiar și două zile de liniște erau prea mult 
pentru ea. Se trezise târziu în dimineața asta, plecase într-o plimbare 
foarte lungă împreună cu Fi, se întâlnise cu Augustine, dereticase prin 
casă și făcuse cât mai multe treburi. 

Dru luă din frigider găletuţa cu aluatul de biscuiţi cu ciocolată pe 
care îl cumpărase de la Addie la o strângere de fonduri pentru școală. 
Se apucă să formeze cu o lingură grămăjoare de aluat pe care le puse 
pe o tavă de copt. Tocmai se îndrepta de spate după ce băgase tava în 
cuptor și pornise cronometrul de bucătărie când o mișcare dincolo de 
fereastra de deasupra chiuvetei îi atrase atenția. 

Mașina Denali a lui Gray venea pe aleea. Era încă departe, dar 
Dru îi putu distinge clar mașina. 

Gray vine pe alee! 

Dispariţia ei din escorta lui conta pentru el. Faptul că venise până 
aici cu maşina îi dădea speranțe. Îi sugera că era posibil să se petreacă 
ceva mai mult. Euforia îi provocă furnicături pe piele. 

Se zori să intre în baia de la mansardă. E aiurea, Dru. Nu te porți 
aşa când vine vorba de bărbaţi, își spuse ea în timp ce se pieptănă și se 
spălă pe dinți foarte repede. După ce făcuse un duș mai devreme, Dru 
se îmbrăcase cu o cămașă la baza gâtului și o pereche de blugi comozi 
și decolorați pe care îi avea de câțiva ani. Tinuta părea în regulă. 

În timp ce se grăbi să ajungă la parter, Gray îi striga numele din 
fața ușii de la intrare. Nu se deranjase să bată la ușă. Stătea în verandă, 
urlând. 

Deschise ușa și fu întâmpinată de o matahală de atlet de un metru 
Și nouăzeci și trei. 

Dorul după el o năpădi ca un val care se izbea de țărm. O, Doamne. 
Se amorezase până peste cap de el. Sentimentele îi întunecau atenția. 

Trecu pe lângă Gray pentru a se adresa lui Rod, care stătea la 
câțiva pași de cabană, părând nesigur. 

— Eşti sigur că n-aţi fost urmăriți? întrebă Dru. 

— Sigur, o linişti Rod. 

— Du-te și verifică zona, îl îndemnă ea. Gray e în siguranță cu 
mine înăuntru. 

— Am înțeles, Dru. 

Gray intră în cabană. O aşteptă în hol. 

Dru se îndreptă hotărâtă înspre el, închizând ușa cu piciorul odată 
ajunsă în interior. În același timp, Gray venise spre ea, iar tensiunea 
dintre ei crescuse, iar sprâncenele lui coborâră. 

Se lipiră unul de altul, iar Dru îl sărută. Fără cuvinte dulci. 
Fără șovăieli. Fără dezmierdări tandre. Se sărutară cu pasiune, 
abandonându-se total dorinței unuia după celălalt. 

Dru se ridică pe vârfurile picioarelor și își înlănțui braţele după 
gâtul lui. Gry îi cuprinse faţa în mâini. Sărutul lor o zăpăci cu totul. 
O înfierbântă. Senzaţia buzelor lui pe ale ei. Aroma proaspătă a 
gelului său de duș. Fu copleșită de o dorință puternică și insistentă. 

Fa îl săruta. Multă vreme, nici măcar nu-și permise să viseze la 
aşa ceva. Nu știa dacă era bine ce făcea. Trăia momentul ca și cum era 
martora unei furtuni impresionante — cu fulgere, ploaie ușoară și vânt 
plăcut — prinsă într-o sticlă. 

Făcu un pas înapoi ca să răsufle și se uită în ochii lui de un verde 
marin intens. 

— Era și timpul. 

Gray rosti cuvintele solemn, ca și cum îi făcea o promisiune. Își 
luă câteva clipe pentru a o observa cu atenție înainte ca gura lui să se 
arcuiască poznaș. 

— Doar atât, Dru? Cu siguranţă că sărutul n-a fost totul? A durat 
numai treizeci de secunde. 

— Prostii. Trebuie să fi durat cel puţin cinci minute. 

— Ţi s-a părut fiindcă-ţi ieșiseși din mână. 

— Greşit. 

Dru se hotărî să-l conducă înspre peretele de lângă intrarea în 
bucătărie. Punându-și palmele pe pieptul lui larg, îl împinse înspre 
zid. Gray avea de ce să se sprijine, așa că putea să se sărute mai mult — 

Gray chicoti malițios. Nu voia — n-ar fi vrut să se miște. 

Cu viteza lui uluitoare, o apucă de mijloc. Dru se dădu înapoi și 
folosi o simplă mișcare de karate pentru a-i bloca mâna. Gray nu era 
singurul care era rapid. 

Rânjind, Gray schimbă tactica, întinzându-și o mână leneș spre 
tâmpla ei, ca și cum avea de gând să-i dea părul într-o parte. Dru își 
ridică palma la fel de încet și îi opri degetele. În clipa următoare, se 
aplecă spre ea, luând-o în braţe cu o singură mână. 

— Mă săruţi? întrebă el. 

Dru se găsi deasupra lui, iar chipul îi era doar la un centimetru 
distanță de al lui. Îl sărută, iar Gray o lăsă uşor în jos până când 
picioarele îi atinseră podeaua. 

Îi apucă mâna liberă, împletindu-și degetele cu ale lui. Când reuși 
să o prindă bine, Dru i-o dădu într-o parte și dintr-o îndoire rapidă 
i-o răsuci la spate. 

— Au, făcu Gray ușor. 

Strânsoarea ei nu-l rănea. Nu avea de gând să lezeze vreo bucăţică 
din trupul lui de un milion de dolari. Îl trase înspre peretele unde 
încercase să-l împingă mai înainte și se puse repede în fața lui. 

— Așa, spuse Dru, mulțumită că ieșise victorioasă. 

Gray stătu cuminte, cu umerii lipiți de suprafaţa netedă a peretelui, 
cu un zâmbet pe față. 

— Eşti destul de supus, remarcă Dru. Gata cu trucurile? 

Gray o surprinse cu un croşeu, iar ea reacționă imediat, adoptând 
o postură de karate și blocându-i mișcarea. 

El râse. Ea realiză că o testase numai pentru plăcerea de a-i vedea 
reacţia. Gray nu intenționase să o atace. 

Își încolăci mâna pe după încheietura brațului pe care îl întinsese 
Dru și o trase ușor în direcţia staturii lui musculoase. 

— Gata cu trucurile, șopti Gray, și se sărutară din nou. 

Faptul că îl săruta, că îl atingea, că-și simțea bătăile inimii ei în 
acord cu ale lui, o umplură de bucurie. Fata dură și singuratică se 
îndrăgostise de Gray. 

Din bucătărie se auzi alarma cronometrului. Dru se trase repede 
înapoi. 

— Biscuiţii. 

Înainte ca să-i răspundă, se auzi un ciocănit la ușă. 

— Îi scot eu, se oferi el. 

— Eu răspund la ușă. 

Rod stătea în prag. Vădit curios, își plimbă privirea de la Dru la 
Gray care se mișca prin bucătărie. 

— E totul în ordine? întrebă Dru, încercând să pară calmă și 
stăpână pe situaţie. Probabil că arăta ca și cum tocmai fusese sărutată. 
Buzele îi erau ușor umflate, iar pielea îi era înfierbintată. Probabil că 
și părul îi era răvășit într-un mod comic. 

— Totul e în ordine, răspunse Rod. O să alternez supravegherea 
din Denali cu contra-supravegherea dintr-un loc din spatele casei din 
pădure. 

— Sună grozav. 

Înainte ca Rod să plece din pragul casei și să-și vadă de treburile 
lui, Gray începu să tragă toate perdelele de la parter. 

— Ochi iscoditori, spuse el. 

Bucătăria lui Dru mirosea puternic a biscuiţi cu fulgi de ciocolată. 
Fa aprinse o flacără sub ibric, scoase două căni și goli pachețele de 
ciocolată fierbinte în fiecare. Gray era la câțiva centimetri distanță, 
sprijinindu-și șoldul de marginea mesei. Semăna cu un motan care 
tocmai înghițise un canar. 

— Da? îl îmboldi Dru să vorbească. 

— Îţi place de mine. 

— Puțin, da. 

— Atât cât să mă săruți. 

— Adevărat. 

Dru se apucă să aşeze câțiva biscuiţi pe farfurii și să scoată șervețele. 

— Și ţie îți place de mine atât cât să mă săruți. 

— Adevărat, încuviinţă Gray. 

Toate întrebările lui Dru cu privire la faptul dacă Gray o plăcea 
sau nu și cum ar fi reacționat la vestea că ea nu mai era agentul lui 
de pază primiseră un răspuns categoric prin acțiunile lui. Îi plăcea 
de ea. 

— Îţi place mai mult de mine decât de Corbin, clarifică Gray. 

— Pot să mă bazez întotdeauna pe gena ta competitivă. 

— Recunoaste că îți place mai mult de mine. 

— Hmm... Dru își împinse buzele într-o parte. Poate că de 
Corbin îmi place mai mult ca persoană. Dar dintr-un motiv anume, 
îmi place mai mult să te sărut pe tine. 

Gray încuviință încrezut. Dru își dădu ochii peste cap. 

Ibricul începu să fluiere. Turnă apă fierbinte în cănile lor și 
amestecă conţinutul în amândouă până când mini-bezelele apărură 
deasupra ciocolatei de un maro deschis cu alb. 

— Te deranjează dacă îmi torni whiskey în ciocolata mea? întrebă 
Gray. 

Dru chicoti. 

— L-am aruncat după ce te-ai îmbătat ultima dată. 

Ei se așezară pe scaune la masa din bucătărie. 

— Deci, spune-mi. Cărui fapt datorez plăcerea acestei vizite azi, 
Gray? 

Fa mușcă din biscuitul cald și lipicios. 

— Am așteptat toată ziua de marți și cea de miercuri să te întorci 
azi la muncă. La ora două, s-a ivit, în schimb, la ușă Rod. 

Gray nu se atinsese încă de porția lui. Își așeză braţele pe masă. 

— Nu ești... înlocuibilă, Dru. 

Plăcerea o săgetă. 

— Rod e bărbat. Se potrivește tiparului clasic al gărzii de corp pe 
care ţi-ai dorit-o de la început. Cu el nu riști să fii rănit în amorul 
propriu. 

— M-ai cucerit, spuse Gray. Rod mi-a spus că te-ai întâlnit cu 
șeful tău. Ce s-a întâmplat? 

Dru ridică ușor din umeri. Mai mușcă din biscuit. 

— După călătoria în Mullins, nu simţeam că puteam rămâne 
obiectivă în ceea ce te privește. Mă implicasem prea mult și știam 
lucrul ăsta, așa că i-am spus lui Anthony Sutton ce simțeam. M-a 
retras din serviciul tău imediat. A trebuit să procedez astfel și să-i 
spun lui Anthony. Totuşi, sunt furioasă că n-am găsit hărțuitorul. 
Voiam să fiu cea care îl descoperă. Și nici nu-mi place că trebuie 
să-mi predau tura lui Rod. 

Fa luă o înghițitură de ciocolată caldă. Dulce și fină, băutura 
ajunse în stomacul ei. 

Gray mușcă din biscuitul lui, mestecă, apoi mănâncă și restul. 

— O să fac tot ce-mi stă putință din sediul central al firmei ca să-ți 
găsesc hărțuitorul. Am de gând să îi verific din nou cu de-amănuntul 
pe Dennis și pe Alex Wright. Dacă găsesc ceva nou, asta ne-ar putea 
ajuta să-i aflăm ascunzătoarea lui Dennis. 

— Bine. 

Gray zâmbi. Chipul lui o încânta mai mult decât definiția clasică 
a frumuseții. Era cel al unui bărbat, fără nicio trăsătură tinerească. 
Acum că Dru trăise extazul de a se afla în brațele lui, îi era puţin 
rușine să recunoască cât de mult dorea din nou să fie în brațele lui. 

— Vreau să ieşim împreună, spuse Gray. Fără să mai avem alte 
întâlniri niciunul din noi cu altcineva 

Dru râse. 

— Ne-am sărutat de trei ori. E prea devreme să negociem o clauză 
de exclusivitate. 

— Simt ca și cum ne-am vedea de săptămâni întregi. Nu o să ies 
cu altcineva dacă am promisiunea ta. 

Gray părea să fie foarte mulțumit de schimbarea din relația lor. 
Bineînţeles că era un expert în domeniul întâlnirilor amoroase, își 
aminti Dru. Irecuse de începuturi, jumătăți și sfârșituri de iubiri 
superficiale. 

— Ne-am înţeles? întrebă Gray. 

— E prea devreme să purtăm o discuţie de genul ăsta. Mult prea 
devreme. 

— Bine. Gray se ridică și îi întinse o mână. E prea devreme să 
dansezi cu mine? 

Fa îi luă mâna, iar el o trase înspre el. Dansară în ritm lent în 
bucătăria ei fără urmă de acorduri. Zâmbind, Dru își puse obrazul 
lângă al lui şi își imprimă în minte senzația mâinii lui în a ei și felul 
în care brațul lui o lipea de el. 

— Îţi petreci restul zilei cu mine? întrebă Gray. 

— Și cum rămâne cu programul tău? 

— Am pus-o pe Ash să-mi contramandeze toate întâlnirile. 

Chiar așa făcuse? 

— Am putea să tragem cu arma. Ar fi distractiv să-ţi dovedesc că 
sunt mai bun. 

— Mi-ar plăcea să te văd că încerci. Apoi pot să te scot în oraș la cină? 

— Să ne scoţi pe mine și pe Rod la cină, vrei să spui? 

— Mă rog. 

— Sigur. 

Mai dansară un pic, apoi Gray o lăsă pe spate. În răspuns, Dru 
ridică un picior. Gray o ridică și o învârti , apoi o trase în siguranță 
înapoi la pieptul lui. Gray crescuse într-un orășel din Texas, ceea ce 
însemna că se pricepea să danseze pe muzică country. Nu avea nevoie 
de muzică pentru a ține ritmul. 

Gray e subtil, Dru. Alarma internă de avertizare a lui Dru începu să 
sune. Nu poti să-l iei — pe el sau situația asta — prea în serios. Cine spune 
că trebuie să mă iei în serios, oricum? îi spusese el odată. Nu trebuie să 
mă iei în serios ca să ieși cu mine la o întâlnire sau două. Gray avusese o 
grămadă de relații pasagere. Ceea ce ar putea explica dorința lui de a 
fi cu Dru, care se putea termina a fel de ușor cum începuse. 

Dar chiar în timp ce se avertiza singură în privinţa lui, Dru simți 
cum cade pradă și mai mult farmecului său. 

e obicei, când alarma ceasului se declanșa pentru a-l trezi 

să meargă la antrenamente, Gray răspundea cu un mârâit. 

Primul lui gând conștient se agăța de fiecare dată de 
durerea și rănile pe care le avea. Apoi, se gândea la responsabilitățile 
pe care le avea de îndeplinit în acea azi, care în schimb îl făceau să fie 
pregătit să le îndeplinească. 

Dar în dimineaţa asta, după ce Dru nu mai era garda lui de corp și 
devenise iubita lui, Gray nu avu nicio astfel de reacţie. 

În schimb, un simțământ de ușurare îl cuprinse. 

Apăsă butonul de amânare, apoi se întinse la loc în patul imens din 
dormitorul lui mare, cu ochii închiși, zâmbind în timp ce își aminti de 
ea și de ce se întâmplase cu o zi în urmă. Dru închisese literalmente 
ușa de la cabană, zrânzind-o cu piciorul. Apoi se dusese direct la el și 
îl sărutase. Așa era ea. Directă, fără ocolișuri. 

Niciun alt sărut din viața lui, nici măcar primele săruturi din 
liceu, nu avuseseră efectul acesta profund asupra lui Gray. Fusese 
cu totul zăpăcit de el, învins prostește. El. Puștiul sărac, jucătorul 
experimentat de fotbal. Nu era ca și cum ar fi un novice în ale 
sărutului. Nici nu era naiv. Gray considera că era mult mai matur 

decât vârsta lui biologică datorită vieţii pe care o dusese. Aproape 
că făcuse și încercase totul. 

Gray îşi deschise ochii și își plimbă o mână prin păr, observând cu 
atenţie liniile groase din metal ale candelabrului. 

Dru nu era iubitoare de distracţii sau agreabilă. Gray își dăduse 
întâlniri cu femei și mai frumoase decât ea. Dar nu fusese niciodată 
atât de... dependent de cineva înainte. Până la urmă, îi plăcură mai 
mult genul bătăios și încrezător decât femeile iubitoare de distracții 
și cele agreabile. Personalitatea lui Dru o făcea mai frumoasă în ochii 
lui decât orice frumuseţe exterioară a altei femei. 

Se potriveau. Se înțelegeau bine. Ce-i drept, câteodată se mai luau 
la hartă. Dar oricum ar fi privit lucrurile, era ceva autentic între ei. 
Erau într-o armonie unul cu celălalt. 

Alarma ceasului sună din nou. O opri, sări din pat, apoi se duse 
la ferestre și ridică jaluzelele. Lumina blândă a dimineţii și ceața 
acopereau piscina și curtea din spate ca o pătură. 

El și Dru se potriveau cu siguranţă. Atât de mult încât el trebuia 
să aibă grijă. Era fericit ca un pește în apă — folosind una dintre 
expresiile pe care le auzise în copilărie — să o aibă pe Dru drept iubita 
lui. Dar asta nu însemna că voia să se trezească săptămâni și luni 
întregi de acum încolo îndrăgostit lulea de Dru. 

Iubire. Simplul cuvânt îl făcea să îngheţe. 

Muşchii dintre gât şi umeri i se încordară. Nu voia să aibă nimic 
de-a face cu — 

Gray își întrerupse gândul inspirând adânc, apoi expirând ușor. 
Nu exista niciun motiv pentru care el și Dru să nu continue să se 
placă unul pe altul, să se întâlnească, să râdă, să vorbească, să iasă 
împreună. Toate astea nu trebuiau să aibă drept rezultat faptul că se 
îndrăgostea de ea. 

Relaţia lor începuse de-abia ieri. 

Gray se ambala prea mult cu grijile astea. 


R 


O oră mai târziu, Gray zări maşina lui Corbin pe alee. Amândoi 
erau în drum spre antrenamente. In mod obişnuit, se strecura lângă 

prietenul lui, îl aștepta să-l vadă la volan, apoi făcea tot posibilul să 
demareze în trombă și să-l lase pe Corbin în urmă într-un nor de 
praf. 

În dimineaţa asta, trebuia să-și revendice premiul convenit pentru 
pariu, așa că se postă în spatele lui Corbin și merse în urma lui tot 
drumul până la antrenamente. Încet, se opri în spaţiul de parcare de 
lângă cel al atacantului. 

— Te-a sărutat, nu-i așa? întrebă Corbin în clipa în care ieși din 
mașină. De asta m-ai urmărit cu rânjetul ăsta prostesc pe față. 

— Exact de asta. Cum e zâmbetul ăsta, Corbin? Suficient de mare? 

Corbin dădu din cap,prefăcându-se cu succes că se simte dezgustat. 

— Ticălosule! 

Merseră unul pe lângă altul prin parcare. 

— M-am străduit din greu cu Dru. Cred că nu prea gândește. Așa 
s-ar explica de ce te-a ales pe tine. 

— Nu-i adevărat. Amândoi știm că raţiunea ei e impecabilă. Ce 
dovedește alegerea ei e foarte simplu. Doamnele mă iubesc pe mine 
mai mult. 

— O doamnă anume te iubește pe tine mai mult. Și numai pe 
moment. 

Cei doi intrară în clădire și o luară pe holul care ducea la vestiarul 
lor. 

— Am pierdut pariul, dar e posibil ca în viitor, cândva, să o conving 
pe Dru să-mi mai dea o șansă. 

— De fapt, aș aprecia mult să-o lași în pace. 

— Să renunţ 

— Îmi place de ea, spuse Gray simplu. 

Corbin se opri. Doi fundași din echipa defensivă îi salutară în 
trecere. 

— Adică îți place pe bune de Dru? întrebă Corbin. 

Gray înțelegea uimirea prietenului său. El nu recunoscuse 
niciodată că ar fi avut astfel de sentimente față de vreo femeie în 
trecut. 

— Îmi place de ea. 

— Și mie îmi place de ea, Gray. 

— Nu. Mie îmi place cu adevărat de Dru. 

Gray îl privi drept în ochi pe Corbin. 

— Ce aiurea. 

— S-au întâmplat chestii și mai caudate de atât. 

— Cum ar fi? 

— Că ai fost desemnat Cel Mai Valoros Jucător din NFL. 

Corbin râse zgomotos. Reluară mersul. 

— Fiindcă pariul ăsta al nostru s-a terminat atât de bine pentru 
tine, Gray, bănuiesc că nu-ți mai dorești televizorul meu cu ecran plat. 
Războinica este o răsplată suficientă. 

— Dru este cu adevărat o recompensă binemeritată. Cu siguranță. 
De aceea ar fi grozav să am și televizorul tău. Gray îl bătu pe Corbin 
pe umăr în timp ce intrară în vestiar. 

— Trimite-mi-l oricând săptămâna asta. 

Gray se despărți de amicul lui și se îndreptă spre dulapul său. 

Nu-i păsa de televizor. Dar avea de gând să-i dea peste nas cu 
victoria asta lui Corbin. Faptul că putea să se laude cu premiul 
constituia nouăzeci la sută din distracţia câștigării pariului. 


R 


Mai târziu, în acea după-amiază, Dru şedea la biroul ei de la 
Sutton, citind imaginea scanată a scrisorii primite în cursul zilei 
de la hărțuitorul lui Gray. Tasta ceva într-un document deschis pe 
computerul ei, hotărâtă să descopere o pistă care să o conducă, asemeni 
firimiturilor de pâine ale lui Hansel și Gretel, la Dennis Wright. 

Telefonul o anunţă că primise un mesaj nou. De la Gray. O străbătu 
un fior — la fel cu cel pe care o fată de liceu îl simțea atunci când 
băiatul de care îi plăcea îi zâmbește. 

De ce avea reacțiile astea exagerate când venea vorba de el? Era al 
cincilea mesaj pe ziua de azi. De ce roșea? Zâmbea cu siguranță. 

Vrei să treci pe la mine şi să rămâi după muncă? întrebă el. 

Nu. 

Te rog? 

Nu. Dru nu avea niciun motiv să-i dea de înţeles că a zâmbit și s-a 
înroșit toată când i-a citit mesajele. Sau să-i dea apă la moară. 

Ashley face pui prăjit şi legume gratinate, îi scrise Gray. 

Deodată sunt mult mai interesată. 

Și eu o să fiu aici. 

Aha. 

Si o ne putem săruta. Evident. Dacă vrei. 

Poate că o să trec, scrise Dru. Unii dintre noi mai trebuie să şi lucreze, 
stii, nu. 

Ne vedem la sase. 


R 


— Mai ai nevoie de altceva înainte să plec? îl întrebă Ash pe Gray 
în acea seară. 

— Nu cred. 

Gray şedea în sufrageria de lângă bucătărie, așteptând-o pe Dru 
să vină. 

Ash se opri la intrarea în micul antreu care ducea la garaj și începu 
să se îmbrace cu haine de iarnă. Jachetă, eșarfă, mănuși și căciuliță 
tricotată. 

— Nu ştiu de ce te îmbraci de parcă am fi în Alaska, Ash. Sunt 
patru grade afară. 

— Ţie ţi-e cald de felul tău, dar mie mi-e frig întotdeauna. Nu ai 
observat că mi-am pus un pulover peste haine în fiecare zi săptămâna 
asta? 

— Nu. 

Gray o vedea pe Ash ca o combinaţie între un angajat, o soră mai 
mică și o prietenă mult prea naivă. Dacă îl întrebai despre Dru, ti-ar 
fi putut spune până și cel mai mic detaliu. De exemplu, știa ce model 
era gravat pe inelul din argint pe care îl purta uneori. Dacă îl întrebai 
despre Ash, era ca și cum ar fi avut amnezie. 

Se auzi un bâzâit de la interfon. 

— Dru e aici, strigă Rod din biroul din față. 

În sfârșit. Gray se duse să o aștepte pe alee. 

Fa își parcă motocicleta și se repezi grăbită înspre el. Când își 
scoase casca, Gray văzu că ochii îi scăpărau de enervare. Punându-și 
palmele peste bicepșii lui, Dru îl conduse cu spatele până când intrară 
amândoi la adăpostul garajului. 

Pulsul lui Gray se înteți de dorință. 

— Ai de gând să mă ataci așa cum ai făcut-o ieri la cabana ta? 
întrebă el, plin de speranță. 

— Nu. Și nu te-am atacat. 

— Dacă n-ai de gând să mă ataci, atunci de ce m-ai împins aici? 

— Pentru că aş prefera să nu stai afară, sub lumina felinarelor 
unde orice lunetist te-ar putea dobori. 

— Bună seara și ţie. Și bine ai venit. 

După o clipă, Dru îi zâmbi pizmaș. 

— Bună seara. 

— Nu mai ești garda mea de corp, îi reaminti Gray. Nu mai trebuie 
să te îngrijorezi în privința lunetiștilor. 

— Sunt tot eu... Dru se desprinse din strânsoarea braţelor lui... și 
aş prefera să nu te văd împușcat în fața mea în seara asta. Mi-ar putea 
pieri pofta de mâncare. 

Apăsând butonul care închidea garajul, îl conduse în bucătăria lui 
ca și cum ea era proprietara locului. 

Ash și Dru se salutară în timp ce Gray se duse la cuptor să scoată 
puiul. Avea o culoare brun-aurie și arăta crocant. Fra înconjurat de 
morcovi, ceapă şi cartofi, iar toată mâncarea mirosea a rozmarin și 
piper. Gray avea o foame de lup. 

— Arată bine? întrebă Ashley. 

— Glumești, nu? îi spuse Dru. 

Ash clătină din cap, pe care și-l acoperise cu o căciulă de iarnă. 

— Mâncarea ta merită să fie pe coperta unei reviste culinare, spuse 
Dru. Recunoaște că arată minunat. Pe bune. Ridică-ți bărbia în felul ăsta. 

Dru îi arată cum. 

Ash o imită. 

—  rage-și umerii înapoi. Acum încearcă să arăţi foarte 
încrezătoare și distinsă. 

Ash chicoti jenată. 

— În seara asta am venit pentru mâncarea ta, îi spuse Dru. 

— Vizita ta nu are nimic de-a face cu mine? întrebă Gray. 

— Nimic. 

Poate că Ash nu era în stare să arboreze expresia aceea de 
superioritate, dar Dru era expertă în așa ceva. 

— Atunci mă bucur că o am pe Ash drept arma mea secretă. 

Privirea lui Gray se întâlni cu cea a lui Dru. Atracția dintre ei 
deveni palpabilă. 

Ash își drese vocea. Când niciunul dintre ei nu se mișcă, ea își 
repetă gestul. 

— Deci... vă pricepeţi foarte bine să vă prefaceți că sunteți un 
cuplu. 

— Nu ne mai prefacem, spuse Gray. Acum suntem un cuplu cu 
adevărat. 

Ash se uită de la unul la altul. 

— Poftim? 

— Când am început să lucrez ca gardă de corp a lui Gray, mă 
prefăceam că sunt iubita lui, explică Dru. Acum că nu mai sunt 
agentul lui, m-am hotărât să-i dau o șansă. 

— O? 

— Gray s-a tot ţinut de mine să ieşim împreună, continuă Dru, 
până când i-am spus în cele din urmă că mă întâlnesc cu el doar ca să 
scap de gura lui. Nu e ceva serios între noi. Nu cred că relația asta o 
să dureze mai mult de două luni. 

Gray rânji. Credea că va rezista mai bine de atât. Nu era niciodată 
înțelept să lansezi o provocare unui atlet. 

— Ei bine, mă bucur pentru voi. Foarte mult! Ashley bătu ușor din 
palmele ei înmănușate. Vă doresc tot ce-i mai bun. Sunteţi amândoi 
atât de drăguți. 

Drăguţi? Nici Gray și nici Dru nu erau drăguți. 

Ashley arboră un zâmbet larg care nu păru în totalitate sincer. 

— Asta înseamnă că ești educatoare la grădiniță până la urmă? 

Gray râse. 

Dru își puse mâinile în șolduri. 

— Nu am fost, nu sunt și nici nu voi fi vreodată educatoare la 
grădiniță, Ashley. Ea vorbi calm. Dacă era altcineva, s-ar fi luat de 
acea persoană. Dar nu se putea purta așa cu Ash. N-ar fi fost corect. 
Era ca și cum ar fi trântit o greutate în cârca unui copil de doi ani. 

— Ar trebui să iei în considerare ideea asta, Dru. Ai fi bună la așa 
ceva. 

Ar fi fost groaznică. 

— Aș fi groaznică, spuse Dru. 

— Ei bine, eu cred că ai fi minunată. Lui Ashley îi apărură gropițe 
în obraji. În regulă. Ne vedem mai târziu. Să aveţi o seară frumoasă! 

— Pa! strigă Gray. 

Ash ieși afară. 

— Cine a crescut-o pe Ashley? întrebă Dru. Încep să cred că 
părinții ei au fost niște animăluțe fericite care cântau într-o pădure, 
undeva. 

— Da. Cam așa ceva. 

— Mi-a părut rău pentru ea când i-ai spus că suntem cu adevărat 
un cuplu. 

— De când îţi pare ţie rău pentru oameni? 

— Mie? Dru se prefăcu că era nedumerită. Sunt plină de 
sensibilitate. 

Gray pufni. 

— S-a uitat lung la tine chiar, înainte să iasă pe ușă, spuse Dru. 

— Când s-a uitat la mine? 

— Când nu erai atent și ea se holba la tine cu o privire tragică și 
plină de dor. 

— Ash n-a spus niciodată că ar avea asemenea sentimente față 
de mine. 

— De asta e tragic și lipsit de speranță. Te sfătuiesc să te însori cu 
ea. Vreau să spun, pâinea asta e făcută în casă: 

Dru se uită la pâinea pe care o așezase Ash ca și cum ar fi fost 
Mona Lisa. 

— Da, e făcută în casă. 

— Ashley e de modă veche. Probabil că e ultimul exemplar din 
specia ei. 

Dru rupse o bucăţică de pâine și o gustă. 

— Mă surprinde faptul că te-ai grăbit atât de mult ca să dai de 
veste că suntem un cuplu. 

— De ce să ascund chestia asta? 

— l-ai spus şi lui Corbin? 

— Bineînţeles că da. Tânjește după zine într-un mod tragic și fără 
speranță, Dru. 


— N-ar fi primul. 

Gray avu sentimentul neliniștitor că ar trebui să-i spună lui Dru 
despre pariul încheiat cu Corbin. Ea aprecia sinceritatea. Foarte mult. 

Pe de altă parte, faptul că puseseră pariu pe un sărut din partea ei 
probabil ar înfuria-o. N-ar fi prea fericită să afle că nu o curtaseră în 
același timp din simplul motiv că le plăcea de ea. Gray și Dru de-abia 
reușiseră să dărâme zidurile care îi împiedicaseră să-și dea întâlniri. 
Gray nu voia să agite apele în seara asta. 

Își umplură farfuriile cu bucăţi de pui și legume, salată de spanac și 
felii groase de pâine cu maia. După ce se contraziseră puţin în privința 
locului unde ar trebui să mănânce, Dru îl convinse să se bucure de 
meniul bogat în camera de zi deoarece voia să stea lângă pomul de 
Crăciun. Își așezară farfuriile pe măsuța dreptunghiulară aflată lângă 
ferestre. La căderea nopții, Rod trăsese jaluzelele peste acele ferestre. 
Masa avea deja două scaune la fiecare capăt, așa că tot ce trebuia să 
facă Gray era să mute într-o parte tabla de șah care se găsea la mijloc. 

Cât timp mâncară discutară despre ce se întâmplase în ziua 
respectivă. Bradul uriaș se odihnea lângă ei, iar muzica sentimentală 
preferată de Ashley se auzea din sistemul audio. 

Dru aruncă o privire bradului de Crăciun de vreo câteva ori pentru 
a-l admira. De fiecare dată când făcu asta, Gray se opri din mâncat 
şi se uită fix la ea. Ash sau decoratorii angajaţi de ea înfășuraseră 
ramurile bradului în luminițe albe, care scăldau chipul lui Dru așa 
cum ar fi făcut-o o lumânare. Nasul ei era drept. Genele lungi și dese. 
Pomeţii grațioși. Bărbia mică și fermă. 

Gray nu mai simțea foamea fizică. Ci totul în el tânjea după ea. 
Cei de la firma Sutton Security trebuiau să-i găsească hărțuitorul 
deoarece nu voia să se împiedice în gărzile de corp când încerca să o 
admire pe Dru. Chiar și acum, în propria lui casă, Rod, care se afla în 
biroul lui Gray, putea să intre peste ei în orice clipă. 

În plus, își dorea ca Dru să fie în afara oricărui pericol. Hărţuitorul 
o amenințase în mod specific când crezuse că era iubita lui Gray și, 
din nou, când aflase că era garda lui de corp. Până ieri, Dru fusese 
de serviciu de fiecare dată când Gray petrecuse timp cu ea. Fusese 
înarmată, în defensivă și pregătită de atac. 

Dar acum nu mai era înarmată. Încă nu se obișnuise să o vadă fără 
una dintre acele jachete pe care le avuse întotdeauna. În seara asta, 

purta un maieu cu bretele subțiri sub o bluză largă și ușor transparentă, 
pe care și-o deschisese la gât și își suflecase mânecile. 

Dru era rapidă, dură și își putea purta singură de grijă, dar îi părea 
mai vulnerabilă decât înainte. 

Frica îi împânzi inima, era rece și întunecată. Plină de avertizări. 

Până acum, Dru purtase povara care venea odată cu datoria ei de 
a-l apăra. Acum, Gray simţea că acea povară se transferase pe umerii 
lui. 

— Când pleci de-aici în seara asta, asigură-te că nu ești urmărită, 
spuse el. Tipul care mă urmărește e și pe urmele tale. 

Dru își întoarse privirea de la pomul de Crăciun la Gray. 

— Fotbalistule? 

— Da? 

— Nu trebuie să-ți faci griji în privinţa mea. Pot să am grijă de 
mine. 

Cuvintele ei nu îl liniștiră. Dru locuia într-o cabană izolată și 
neprotejată din pădure. 

După ce terminară de mâncat, o convinse să joace Xbox cu el, 
deoarece camera lui multimedia de la etaj era privată și închisă. Gray 
puse jocul lui preferat de curse și scoase telecomenzi pentru amândoi. 

— Dacă eu câștig, ne sărutăm, spuse Gray. 

— Se pare că nu dorești deloc să mă săruți. 

Dru îi aruncă o privire provocatoare din colțurile ochilor. 

— Cât de mult te înșeli. Nu accept cu ușurință să pierd. 

— Nici eu. 

— Vreau să câștig, Dru. Și vreau să te și sărut. Foarte mult. 

— Atunci pune mâna pe volan, Ricky Bobby”. 

Dru apăsă pedala de acceleraţie a mașinii ei virtuale și trecu repede 
de linia de start. Gray fusese prea ocupat ca să se uite la ea și nu-și 
dădu seama că începuse numărătoarea inversă. 

Spre marea lui frustrare, Dru se strecură pe lângă el chiar în ultima 
clipă în care Gray ar fi putut să câștige. ÎI învinse. Se descurca grozav 
la jocul ăsta. Dar pierduse în fața ei. 


* Protagonist de film, cu o replică celebră: „Dacă nu ești primul, ești 


ultimul.“ 

Rânjetul pe care îl arboră ea emana triumf pur. Îi spunea lui Gray: 
Nu mă subestima niciodată, neîndemânaticule, mult mai limpede decât 
ar fi făcut-o cuvintele. 

— Din nou, mârâi Gray. 

El câștigă data următoare. În clipa în care mașina lui trecu de linia 
de sosire, își aruncă volanul într-o parte atât de tare încât îi căzu. El se 
mută pe podeaua care le despărțea poziţiile. De pe genunchi, Gray o 
apucă de încheietura mâinii și o trase pe podea lângă el. Dru râse și se 
îndreptă de spate ca să-l privească în față. Frau amândoi pe genunchi, 
la numai câțiva centimetri distanță, Gray fiind de două ori mai lat și 
mult mai înalt decât ea. 

— Credeam c-ai zis că nu accepţi să pierzi ușor. 

Gray își împleti degetele ambelor mâini cu ale ei. Dru nu părea 
mânioasă. Chipul i se îmblânzise, iar buzele i se întredeschiseră. 

În inima lui pulsa o dorință aprinsă. 

— Numai atunci când sunt învinsă cinstit, spuse Dru. Te-am lăsat 
să câştigi. 

— Mincinoaso. 

Gray începu să respire sacadat. Ce se întâmpla cu el? Numai 
simplul fapt că o avea lângă el îl făcea să-și piardă cumpătul cu totul. 

Dru își îndreptă atenţia spre chipul lui, observând fiecare detaliu. 
Nu era chipeș. Când venea vorba de femei, se bazase întotdeauna mai 
mult pe cariera lui decât pe înfățișare. În afara fotbalului, Gray nu 
avea prea multe calități. 

— Există un singur mod corect de a lămuri situația, spuse Dru. 

— Mmm? 

— O să jucăm de mai multe ori în seara asta. De mult mai multe ori. 

Tachinându-l, Dru se dădu la o parte ca și cum voia să se întoarcă 
la locul ei. 

— Nici să nu te gândești. Gray o aduse înapoi. În primul rând, îmi 
vreau sărutul. 

Își trecu uşor mâinile lui mari peste ceafa ei, stătu ceva timp așa, 
simțind părul ei catifelat pe pielea lui în timp ce îi sprijini blând ceafa. 
Gray fu străbătut de un fior. 

Dru îi zâmbi ușor. Apoi buzele lor se întâlniră și nu se mai gândiră 
la nimic. 

doua zi, Gray se cază la hotelul echipei din Dallas. În ziua 

următoare, cei de la Mustangs jucau cu echipa Dolphins pe 

stadionul de la Mustangs. Gray o invitase pe Dru la meci. 
După cum se obișnuise deja cu ea, îl refuzase deoarece se hotărâse să 
urmărească meciul la televizor, ca să se streseze în liniște, să rămână 
cu gura căscată și să-și roadă unghiile de atâta concentrare. Cei de la 
Mustangs câștigară, mulțumită unui gol în ultima clipă. 

Gray o sună pe Dru după meci. 

— Ei bine? întrebă el. 

— A fost cât pe-aci, îi răspunse Dru. 

Gray chicoti. 

— Se pare că n-ai primit mesajul. Trebuie să mă complimentezi 
la greu după meciuri. 

— Dacă-l primesc vreodată, am să-l ignor. 

— a cina cu mine. 

Dru voia să se vadă cu el. Și să ia cina împreună. Dar apropierea 
asta dintre ei îi stârnea emoții și impulsuri... foarte puternice și o 
speriau. 

— Rămâne pe altă dată. Mai sunt doar șase zile până la Crăciun 

și am o mulțime de lucruri de făcut. In mare parte, să mă gândesc mult 
la tine şi să respir adânc. 
— Atunci când pot să te văd? 


— Miercuri seară? 


Își trimiseră mesaje des și vorbiră mult la telefon în decursul 
următoarelor zile. Dru era ocupată cu munca și își petrecea serile 
împreună cu familia ei. Gray era ocupat cu antrenamentele și își 
petrecea serile împreună cu cei mai apropiaţi prieteni ai lui din echipă: 
Corbin, Duayne și Rashid. 

Ce vrei să mănânci? întrebă Gray într-un mesaj miercuri după- 
amiază. 

Mâncare italienească? 

O să rezerv o masă la Morelli la ora şapte. O să vii, nu-i așa? Gray o 
tot tachinase că îl făcea să aștepte câteva zile până s-o vadă din nou. 

Chiar dacă nu vin, răspunse Dru, n-o să fii singur. O să-l ai pe Rod. 

Rod poate să stea unde doreşte. Rezerv o masă pentru noi doi şi nici să 
nu te gândești să mă laşi singur să par ca un idiot. 

Ce gând ispititor! Nu-mi mai da idei atât de bune... 

Ar fi bine să vii, scrise Gray. Mi-e dor de tine. 

Dru închise ochii după ce citi cuvintele. Mi-e dor de tine. O simplă 
propoziţie, dar una atât de picantă încât îi dădea fiori de plăcere. Atât 
de puternică încât o speria. Îi fusese dor de ea, deși avusese destule 
activități și destui oameni care să-i umple timpul. 

Făcuse o mișcare înțeleaptă, îndepărtându-se puțin de Gray timp 
de câteva zile. Dar nu era sigură dacă reușise să se adune sau nu. 


R 


Dru își făcu apariția la Morelli la șapte fix. 
Fa și Gray mâncară antipasto*, urmat de cea mai delicioasă lasagna 
gătită pe care o gustase Dru vreodată. 


* Antipasto sau aperitivele unei mese tradiționale italiene În. trad.]. 

Nu era rău să se întâlnească cu cineva care aprecia mâncarea bună; 
comanda ceea ce ea nu-și permitea, fiindcă era prea scump, și o putea 
înfierbânta numai privind-o. 

Rod stătea la trei mese distanţă de ei. Avea un simţ dezvoltat al 
observației și se pare că era fan linguinii.” 

Admiratoarele lui Gray le întrerupseră cina de vreo câteva ori. 
Dru îi făcu amabilă poze de două ori cu alte femei care, datorită 
entuziasmului, păreau că erau pe punctul de a face un atac de cord. 

După ce mâncară, așteptară înăuntrul restaurantului în timp ce 
Rod se duse să ia mașina lui Gray. 

Dru îl văzuse pe Gray cum tresare când se ridicase din scaun, iar 
ea putu vedea durerea pe chipul lui. 

— Ce te doare? întrebă ea. 

— Spatele. 

— Lombar sau cervical? 

— Șalele. 

Dru prefera iubirea năbădoioasă, în locul celei grijulii. Dar avea 
sentimentul că se lupta cu durerea mult mai des decât lăsa să se 
vadă. Nu pomenise de ea nimic în timpul cinei lor lungi, iar Dru nu 
știa dacă tăcerea lui se datora unei masculinității sadice, unei tării 
remarcabile sau unei conviețuiri normale cu ea. 

Probabil că se datora unei conviețuiri normale. Durerea făcea 
parte din fișa postului. De când îl cunoscuse, Dru îl privise cum se 
lupta cu ea, cum mergea mai departe în ciuda ei. Ea își puse mâna în 
zona dureroasă. Mușchii i se încordată în jurul vertebrelor. 

— Aici? 

— În partea stângă. 

Folosindu-se de degete, Dru masă locul dureros. 

Gray îi aruncă o privire peste umăr, iar ochii lui verzi sclipeau 
amuzați și tandri. Dru încercă să-i reziste. Poate că era amuzat de ea 
sau de el însuși. Spera că ultima variantă era cea valabilă, cariera lui 
implica lovituri corporale săptămânale. 

Rod parcă mașina pe marginea trotuarului. 


* Pastele Linguine sunt fâșii lungi și plate de paste, dar mai subțiri și mai 


înguste. Provin din regiunea Liguria a Italiei În. trad.]. 


29 / 


BECKY WADE 


— Stai o clipă. 

Dru ieși din clădire înainte ca Gray să aibă șansa să ajungă la ușă. 
Unele obiceiuri erau greu de lepădat. Nu voia să-l expună vreunui 
pericol în zona nesupravegheată dintre restaurant și mașină înainte 
să fi avut șansa să cerceteze strada în ambele direcții. 

Restaurantul Morelli se afla în complexul de locuințe de la 
Mockingbird Station, o mini-comunitate modernă cu magazine 
și localuri amplasate la parterul clădirii și cu apartamente de lux și 
mansarde situate la etajele de deasupra. La ora nouă și jumătate, 
într-o seară de miercuri, cu trei zile înainte de Crăciun, doar o mână 
de oameni se plimbau alene pe trotuar. Pe străzile dimprejur se 
aşternuse liniștea. 

Dru se uită înspre Mockingbird Lane“. Nu văzu nimic neobișnuit. 
Apoi privi în direcția treptelor care urcau spre cinematograful situat 
în partea de nord a complexului. Remarcă un vehicul albastru oprit în 
lungul șir de mașini parcate. 

Işi opri privirea la mașina albastră și își miji ochii. Ce îi atrăsese 
atenţia, în mod special? Mașina arăta ca... 

Dru avu un dâja-vu așa cum flacăra aprinde un băț de chibrit. 
Mașina arăta ca un model mai vechi de Chevrolet Camaro. Dennis 
Wright conducea un astfel de model. Sute de mărci identice de 
automobile erau parcate pe marginea drumului, și de la distanță, 
nu-și putu da seama dacă mașina pe care o zărise era din același an 
cu a lui Dennis. Cu toate astea, simți cum i se ridică părul de la ceafă. 

Dru deschise portiera mașinii lui Gray dinspre scaunul pasagerului. 

— S-ar putea să fi zărit autoturismul lui Dennis Wright, îi spuse 
ea lui Rod. Gray e înăuntru. Aș vrea să-l duci cât mai departe de aici. 

Rod încuviinţă din cap, iar Dru o porni în direcția mașinii Camaro, 
folosindu-se de simţurile ei pentru a căuta indicii în împrejurimi. 

Magazinul de îmbrăcăminte de lux din apropierea restaurantului 
zăcea în întuneric, cu excepţia luminițelor de Crăciun care-i luminau 
fațada. Câteva tinere comandau desert la tejgheaua magazinului 


Mockingbird Lane este o șosea importantă de aproximativ 17 km, situată 
în centrul orașului Dallas, Texas, una din cele trei artere principale de 
circulaţie din această parte a orașului |n. trad.]. 

următor, o gelaterie. Lângă, era o cafenea. Chiar în timp ce trecu prin 
dreptul vitrinei, un bărbat întoarse semnul ce atârna pe ușă, pe care 
scria Închis și se întoarse cu spatele spre ea. Dru își continuă drumul 
... se opri. Câteva persoane rămaseră în cafenea. Luminile plăcute din 
interior străluceau. Observă programul de funcționare al localului, pe 
un panou de sticlă, chiar lângă intrare. Zi/nic între 6 AM şi 10 PM. 

Nu era încă ora zece. Cine întorsese semnul de pe ușă era foarte 
posibil să nu fi fost unul dintre angajați. 

Să fi fost Dennis? Dru nu văzuse chipul bărbatului, dar acesta avea 
constituția potrivită. Era posibil să-i fi urmărit până la Morelli și să-i 
fi supravegheat din interiorul cafenelei până când plecau. Dacă așa 
stăteau lucrurile, Dennis probabil o recunoscuse pe Dru și întorsese 
semnul pentru a o împiedica să intre și să-l găsească înăuntru. 

Fa intră în magazin, care mirosea a zaț de cafea și a scaune din 
piele. Niciunul dintre patroni nu era Dennis. Dru petrecuse ore 
întregi studiind pozele. Avea să-i recunoască chipul când îl vedea. 

Ușa de la capătul holului din care se intra în toalete se închise 
cu un zgomot ușor. Nimeni nu rămase pe hol. Dacă Dennis fusese 
cel care întorsese semnul în timp ce Dru trecuse pe acolo, el tocmai 
plecase. 

Trebuia să-l prindă — acum. Nu se mai apropiase niciodată atât de 
mult de el și poate că asta era singura ei șansă. 

Trecu repede pe lângă toalete și ieși pe ușa din spate, care o scoase 
într-un coridor industrial lung și larg. Era gol. Ferestre uriașe și uși 
din sticlă care se deschideau înspre o parcare erau aliniate de o parte 
a coridorului. De cealaltă parte, alte uși care ofereau accesul spre zona 
destinată magazinelor, precum și o mulțime de cutii poştale și scări 
care urcau către apartamentele de deasupra. La câțiva metri distanță, 
o femeie dispăru în sus pe scări. Nicio mișcare în garajul slab luminat 
de dincolo de hol. Dru nu-l vedea pe Dennis. Nu-l auzea. 

Strâmbându-se de frustrare, începu să se deplaseze în josul 
coridorului în direcţia în care el își parcase mașina Camaro. Indiferent 
ce se întâmpla, trebuia să ajungă la mașină înaintea lui. Picioarele ei se 
mișcară iute pe podeaua din ciment. Dru își ciuli urechile. 

Unde esti? 


Fa nu uitase povestea de viață a lui Dennis. Cum își pierduse 

singurul copil. Sau faptul că Gray nu voia ca Dennis să sufere mai 
mult decât o făcuse deja. Nu uitase nici veninul care umplea scrisorile 
cu amenințări, focurile de armă care fuseseră trase în restaurantul 
Urban Country sau vânătoarea neobosită de a pune mâna pe Gray. 

Simţi imboldul de a apuca pistolul cu mâna dreaptă. Degetele i se 
îndoiră, apoi se relaxară. Cum nu fusese de serviciu în seara asta, nu-l 
avea la ea. 

Departe, în spatele ei, o ușă se izbi cu putere. Se întoarse la timp 
ca să-l vadă pe Gray ieșind din cafenea şi oprindu-se pe coridor, cu 
Rod pe urmele lui. El stătea cu picioarele depărtate într-o poziţie de 
luptă. Obrajii îi erau îmbujoraţi. Avea o căutătură sălbatică și furioasă. 

Inima lui Dru se strânse. Le făcu mânioasă semn cu mâna 
amândurora să se retragă, deoarece dacă striga cu voce tare, Dennis ar 
fi localizat-o, asta dacă era prin preajmă. Unde-i stătea capul lui Rod? 
Dru voise ca Gray să fie departe de aici, în siguranță. 

— Dru! ţipă Gray, mergând în direcţia ei. Ce faci? Nu ești garda 
mea de corp. Vino înapoi — 

Un bărbat ţâșni pe o ușă aflată între ea și Gray. El se întoarse 
imediat spre Gray, nelăsând-o pe Dru să-i vadă faţa. Trupul lui, 
totuși... Trupul se potrivea descrierii, la fel și vârsta. Preţ de o secundă, 
atât bărbatul, cât și Gray rămaseră nemișcați în timp ce privirile li se 
întâlniră. 

— Dennis, spuse Gray, calm și autoritar. 

La acest singur cuvânt — confirmarea de care avea nevoie — Dru fu 
cuprinsă de un val de adrenalină și o rupse la fugă. 

Si Dennis se îndreptă spre Gray. 

Rod se interpuse între cei doi și își scoase arma. 

— Oprește-te, ceru el. 

Dennis nu se opri. 

— Nu! Gray împinse în jos arma lui Rod. 

Dennis se mișcă repede, iar Dru trebui să facă un efort ca să-l 
prindă. Când reuși, îl apucă de umărul cămășii lui din flanelă și se 
folosi de toată puterea pentru a-l întoarce cu fața înspre ea. 

El se întoarse, cu o mână întinsă, îndreptată spre faţa ei. Dru îi 
pară lovitura. 

În sfârșit, îl înfrunta pe Dennis. Fără îndoială că era chiar el, în 

ciuda faptului că trăsăturile îi erau schimonosite de durere și de furie. 
Pielea lui rumenă se făcuse roșie de-a dreptul. 

Dennis își făcu mâna pumn și dădu să o lovească pe Dru. Ea se 
feri din nou. Abia perceptibil era conștientă de zgomotul pașilor lui 
Gray și ai lui Rod în timp ce alergau spre ei — dar erau încă departe. 
Dru porni la atac, ţintind stomacul lui Dennis cu o lovitură laterală. 
Îl nimeri. Dennis gemu și se dădu înapoi, dar izbitura nu păru decât 
să-l ațâţe și mai tare în timp ce își reveni, cu ambele mâini întinse 
pentru a o împinge pe Dru în zid. Ea se avântă în forță, blocându-i 
mâinile în lateral și lovindu-i încheieturile, apoi dându-i un pumn 
în vintre. Dennis era un tip masiv. Lovitura pe care i-o aplicase, deși 
era puternică, nu reuși să-l doboare. Se aruncă din nou asupra ei, 
trăgând-o cu el la pământ. Durerea o străbătu pe Dru în timp ce se 
lovi de caldarâm. Zăcea pe pardoseala din ciment, prinsă parțial sub 
trupul masiv al lui Dennis, încercând să tragă aer în piept. 

Dennis o imobilizase, apăsându-și palma cărnoasă în pieptul ei 
pentru a o ține la pământ. Dru contracară, înfingându-și mâna în 
gâtul lui. El urlă, iar strânsoarea lui slăbi — 

Dennis fu deodată tras înapoi. De peste Dru. 

Gray, folosindu-și forța, îl apucă pe Dennis din spate și-l trase 
în picioare. În timp ce Dru privi, Gray se poziţionă în spatele lui 
Dennis, încolăcindu-și un braț în jurul gâtului lui Dennis. Dennis 
se luptă cu el, îmboldit de o durere disperată. Bărbatul mai în vârstă 
fusese în stare să-și folosească forța brută împotriva lui Dru, dar nu 
avea nicio șansă în faţa lui Gray, care era mai tânăr decât Dennis, 
mai în formă, mai puternic și mai mare. Și furios. Dru îl văzuse 
pe Gray de nenumărate ori cum se concentra în timpul meciurilor. 
Dar de data asta era ceva diferit. Emana o furie terifiantă și plină 
de răceală. 

Respirând greoi, Dru se sprijini cu un braţ și se ridică în șezut. 

Dennis se zbătu şi încercă să-și înfigă coatele în trupul lui Gray. 
Însă Gray nu-i dădu drumul. 

Dru îngenunchea. Nu se simțea în stare să stea în picioare, încă 
încercând să-și revină după lovitura pe care i-o aplicase Dennis atunci 
când o trântise la pământ. 

Rod veni în spatele lui Dennis, cu niște cătușe din plastic pe care 
le ținea între dinți. După o scurtă zbatere, i le prinse de încheieturile. 

— L-am prins. 

Gray îi dădu drumul, împingându-l dezgustat pe Dennis de lângă 
el. Rod îl trase, ridicându-l în șezut pe podea. Îl apucă de umăr și îl 
apăsă ca să-l țină jos. 

Gray se duse după Dru, ridicând-o ușor în picioare. Chipul lui 
fusese nemilos cu o clipă în urmă, dar acum arăta tulburat. 

— Eşti bine? 

— Da. 

Gray o trase pe Dru într-o îmbrăţișare de urs. 

— Eşti bine și la cap? 

Mâna lui Gray acoperi locul unde ea se lovise și îl frecă ușor. 

— Da. 

Dru îl auzi pe Rod cum vorbea cu poliția la telefon, explicând ce 
se întâmplase și oferind detaliile locației lor. 

— Îmbrăţișarea asta trebuie să mă liniștească pe mine sau pe tine? 
șopti Dru în cămașa lui Gray. 

El o sărută pe păr. 

— Pe mine. 

Dacă așa stăteau lucrurile, atunci îmbrățișarea lui avea un dublu 
efect, pentru că o liniștea și pe ea. Se lăsă pradă mângâierii lui, care 
avea puterea binefăcătoare a mierii. Îi înlătura încordarea lui Dru și îi 
potolea tremuratul membrelor. Fusese o singuratică toată viața ei. Dar 
îmbrățișarea aceasta o lăsa fără cuvinte. Gâtul i se strânse de emotie. 

— Mi-am făcut griji că te-a rănit, spuse Gray. 

Dru înlătură sentimentul acesta străin care o îmboldise și se lăsă 
pe spate pentru a se uita la Gray. 

— Puțin credinciosule. M-am descurcat excelent blocându-i 
atacul înainte să sară pe tine. 

— Ai fost feroce. 

— l-am tăbăcit fundul. 

— Tu îi zăbăceai fundul, o corectă Gray. Până când am intervenit 
eu și l-am împiedicat să-ţi tăbăcească fundul. 

Înainte de-a se burzului și de-a insista că l-ar fi doborât pe Dennis 
fără intervenţia lui, Gray îi zâmbi ușor. 


302 


— Ştii deja că m-aș fi descurcat foarte bine și pe cont propriu, 
spuse Dru pentru că-și dădea seama că i-ar fi făcut față. 

— Da. Dar, ca să știi și tu, data viitoare când un tip masiv și furios 
se năpustește asupra mea, aș prefera să-l înfrunt singur. 

— O să iau la cunoștință. Ca să știi și tu, data viitoare când 
urmăresc un atacator, aș prefera să gestionez situaţia singură. M-ai 
urmărit și apoi ai țipat când ţi-am făcut semn să te retragi. 

Gray își dădu capul într-o parte. 

— Nu credeai sincer că o să-l las pe Rod să mă ducă de aici de 
îndată ce mi-a spus ce se întâmplă, nu? 

— Ba da. 

— Greșit. Oricum, ar trebui să-mi mulțumești pentru prinderea 
lui Dennis. A ieșit din ascunzătoare numai pentru că mi-a auzit vocea. 

— După mine, nu trebuie să-ți mulțumesc pentru nimic. Ci să te 
dojenesc. 

— Șșșș... Gray o strânse din nou la piept. Mi-a plăcut mai mult 
când te îmbrățișam și tu nu ziceai nimic. 

Dennis începu să bombăne. Apoi se opri. Ca să reînceapă mai 
agitat. Gray şi Dru se despărțiră din îmbrățișare și se întoarseră spre el. 

El își ridică chipul pe care se putea citi înfrângerea suferită odată 
cu pierderea tuturor lucrurilor dragi. Îl pironi cu o privire încărcată 
de ură pe Gray. 

— Te urăsc, spuse el răgușit, grav. 

Se zbătu în strânsoarea lui Rod, încercând să se ridice și se sili să 
ajungă la Gray. Rod îl tinu bine. 

— Uită-te la tine, șuieră Dennis. Încrezut ce eşti, cu toți banii și 
mașinile tale, fără nicio grijă pe lumea asta. 

Dru se crispă, spiritul protector activându-i-se. 

— Alex e mort, îi spuse Dennis lui Gray. Din cauza ta. 

Gray rămase impasibil. Chiar și așa, Dru își putu da seama că 
Dennis atinse un punct sensibil. Gray era dur, dar era și incredibil de 
onest. 

— E mort, continuă Dennis. Din vina ta. 

— Nu, răspunse Dru. 

Gray era îndeajuns de puternic pentru a nu trebui să-l reducă la 
tăcere pe Dennis în clipa înfrângerii acestuia. Dar Dru nu era. 


303 


BECKY WADE 


— Moartea lui Alex nu e din vina nimănui de aici. Nu e din vina 
ta. Și cu siguranţă nu din vina lui Gray. Singurul responsabil pentru 
moartea lui Alex... e Alex însuși. 

Epuizat, Dennis se zbătu în cătușe și încercă din nou să se ridice, 
fără succes. 

— Alex e cel care s-a îmbătat și s-a suit la volanul mașinii. Dru 
vorbi pe un ton care nu admitea argumente. Îmi pare rău că a făcut 
asta. Foarte rău. Dar Gray nu este responsabil de tragedia aceea. 

Dennis se zbătu îndelung și dureros înainte ca umerii să-i cedeze 
în cele din urmă. Își lăsă capul în jos. 

— O, Doamne, suspină el. Alex. 

Gray şi Dru schimbară priviri între ei. Li se citi tristeţea în ochi. 

Bărbatul mai în vârstă fu scuturat de sughițuri de plâns. 

— Fiul meu, continuă el să șoptească. Fiul meu. Alex al meu este 
mort. Singurul meu copil. Fiul meu. 

Gray îngenunche la câțiva centimetri distanță de Dennis. 

— Îmi pare rău pentru ce s-a întâmplat cu Alex. Mi-a plăcut de el. 
A fost un bun jucător de fotbal și un om de treabă. 

Dennis nu răspunse. 

Lui Dru îi părea rău de Dennis, chiar îi părea rău. De fapt, 
sentimentele ei erau un amestec de empatie, satisfacție că l-a prins, 
animozitate la adresa lui și ușurare pentru că amenințarea care planase 
asupra lui Gray fusese îndepărtată. 

Dru o cunoscuse pe mama lui Dennis, Mildred, și se bucura de 
dragul acesteia și de dragul restului familiei lui pentru că îl găsiseră 
înainte să aibă ocazia să facă ceva mai rău. Încă mai avea timp să-și 
repare greșelile. Dru știa din experiență personală cum putea lucra 
Dumnezeu în viața cuiva. 

ÎI prinseseră pe hărțuitorul lui Gray. 


Totul se terminase. 


Lui Gray îi fu rău de la stomac pentru tot restul serii. 
De fiecare dată când încerca să adoarmă, imaginea lui Dennis care 
o lovea din nou și din nou pe Dru i se derula în minte, ca și cum ar fi 


304 


fost o bandă de film. Gray alergase spre ea să o ajute la viteză maximă, 
dar îi luase prea mult timp, iar Dennis o lovise înainte să aibă șansa 
să-l oprească. La ce bun că avea un trup masiv și era rapid la fugă 
dacă nu se putea folosi de aceste avantaje atunci când avea mai mare 
nevoie? 

Gray se dăduse jos din pat de ceva vreme și acum stătea în baie, 
holbându-se la reflexia lui din oglindă. De ce intervenise Dru să-l 
salveze? Ar fi trebuit să-l lase pe el să-l înfrunte pe Dennis. S-ar fi 
descurcat. În schimb, ea îl doborâse pe Dennis. 

Ceea ce făcuse ea îl speriase pe Gray. ÎI îngrijora și îl nedumerea, 
în egală măsură. 

Anthony Sutton se întâlnise cu el și cu Dru la sediul poliţiei 
după prinderea lui Dennis. Chiar și Brian Morris, managerul echipei 
Mustangs, venise. Detectivul Carlyle îi informă că Dennis ceruse un 
avocat și mărturisise numai faptul că îl urmărise pe Gray. Ca să se 
protejeze, nu recunoscuse că trimisese scrisorile sau că trăsese focurile 
de armă la Urban Country. Refuzase să spună unde se ascunsese. Până 
când detectivii nu putea stabili adevărul, nu aveau cum să dovedească 
legătura lui Dennis cu scrisorile sau atacul armat. 

Trebuiau să găsească arma lui Dennis, pantofii care lăsaseră urme 
pe acoperișul de vizavi de Urban Country sau, cel puţin, ciorne ale 
scrisorilor de amenințare salvate pe computerul lui. 

Totuși, apariţia lui în seara asta la Mockingbird Station dovedea că 
îl urmărise pe Gray. Tragedia fiului său îi oferea motivul. Și încercarea 
de a-l ataca pe Gray arăta că Dennis voise să-i facă rău. 

Fra foarte posibil să fi găsit făptașul. Dennis era reținut de poliție. 

Gray, Anthony Sutton și Brian Morris fuseseră cu toţii de acord că 
renunţarea la paza neîntreruptă a lui Gray era cea mai bună opțiune. 

Atunci ce era? Ce era cu îngrijorarea şi confuzia pe care o resimțea? 

O parte din frământările lui aveau de-a face cu Dru. 

Fa își riscase viaţa de două ori ca să-l protejeze. Prima dată, la 
Urban Country, când fusese de serviciu. Dar astăzi ea nu fusese de 
serviciu, iar Gray simţea cum îl lasă picioarele fiindcă atitudinea ei 
punea la îndoială ceva ce crezuse mult timp că era adevărat. 

Când Gray era mic, învățase că nu se putea încrede pe deplin în 
mama lui că va avea grijă de el sau că-l va apăra. Din moment ce nu 

putea avea încredere în ea, Gray nu-și pusese încrederea în nimeni. Se 
bazase pe el însuși ca să se descurce în viață, crezând că așa trebuiau 
să stea lucrurile mereu. 

Dar Dru dovedise că era dispusă să facă ceea ce mama lui nu 
fusese dispusă să facă. Ea îl protejase de cineva care voia să-i facă rău. 

Dru era de încredere. 

Gray se tot gândi la chestia asta, încercând să se obișnuiască 
cu ideea, să vadă cum reacționează la așa ceva. Dru era demnă de 
încredere. Putea avea încredere în ea. Să aibă încredere în ea? 

Putea să facă așa ceva? Încercă să se apere de răspunsul pe care 
trebuia să-l dea. Însă avea nevoie de el. Gray voia să se încreadă în 
Dru. Să lase pe cineva să pătrundă în viața lui. Totuși, trebuia să facă 
un salt... unul important ca să ajungă în punctul acela. 

Gray nu era pregătit. Încă încerca să se obișnuiască cu profunzimea 
sentimentelor lui față de Dru. 

El şedea pe marginea căzii mari și moderne din baie, pe care nu o 
folosise niciodată. Aplecându-se în față, își puse coatele pe genunchi 
și fixă cu privirea dalele curate de pe podeaua băii. 

El văzuse și altceva în seara asta. Dincolo de ce făcuse Dru. Îl 
văzuse pe Dennis căzut la pământ, tremurând de durere. Dennis nu 
fusese în stare să depășească tragedia care se petrecuse cu fiul său, 
Alex. Greutățile cu care se confruntase îi dăduseră viața peste cap. 

Și mama lui Gray avusese parte de greutăți în viață care o 
dărâmaseră și pe ea. 

Gray însuși avusese parte de ele. La fel ca Dennis și mama lui, nici 
el nu fusese în stare să depășească durerea dintr-un anumit punct de 
vedere. Ca să recunoască lucrul ăsta față de sine însuși — să recunoască 
faptul că semăna cu mama lui sau cu Dennis — asta cerea să fie brutal 
de sincer. 

Trăieşti ca şi cum eşti neiertat, îi spusese Dru. 

Negase atunci lucrul acesta în fața ei și față de sine, dar Dru era 
perspicace. Văzuse adevărul. Nu era vorba de neiertarea lui, ci că el 
era neierfător. Asta explica de ce trecutul lui încă avea puterea de a-i 
influența relațiile. Și mai explica și problema dintre el și Dumnezeu, 
lucru de care îl acuzase Dru. Dumnezeu ierta. Dar El cerea oamenilor 
Lui să ierte. Iertarea era o provocare pentru Gray. 

Nu-l iertase cu adevărat pe nenorocitul care îl bătuse — 

Nu. De îndată ce mintea lui o luă în direcția aia, Gray știu că 
era ceva greșit, nu asta era problema. Îl iertase pe nenorocit. În clipa 
în care aflase de moartea lui, toată furia pe care o avea la adresa lui 
se risipise. Chiar dacă nu Gray fusese cel care ţinuse în mână tacul 
care îl ucisese pe tatăl lui vitreg, se simţise ca și cum fusese răzbunat. 
Nenorocitul meritase ceea ce i se întâmplase, și cu asta basta. 

Nu, neiertarea lui nu-l viza pe nenorocit, așa cum ar fi fost de 
aşteptat. Gray își înfipse degetele în păr și le frecă încoace și încolo, 
ciufulindu-și pieptănătura. Neiertarea lui avea de-a face cu mama lui. 

Cândva o iubise. Ea încă mai pretindea că-l iubește. El 
întotdeauna se simțise responsabil de soarta ei și, într-un fel, o 
compătimea. Dar, pe de altă parte, o învinuia. Când se gândea la 
durerea pe care i-o cauzase lui, lui Colton, lui Morgan și ei însăși, îl 
sufoca amărăciunea. 

Gray stătu nemișcat, își adună gândurile, apoi se rugă. Rugăciunea 
nu era ceva neobișnuit pentru el. Când îi spusese lui Dru că era 
creștin, vorbise serios. Nu participase în tabere creștine, nici nu citise 
cărți creştine, nici nu purtase tricouri cu mesaje creștine în copilărie. 
Nu. Dar el credea. Se ruga. Adesea conducea rugăciunile printre 
coechipierilor lui — 

Schimbi femeile ca pe sosete şi consumi băutură. 

Fra adevărat. Așa făcea. Semăna mult cu mama lui care schimba 
la fel de des bărbaţii și consuma băutură. Numai că Gray nu era atât 
de împătimit ca ea. 

Simţi dispreț față de propria persoană. Într-o măsură mai mică? 
Asta nu-l scutea de vină, nu-i așa? Ceva nu era în regulă. 

După ce văzuse ce se întâmplase cu mama lui, Gray n-ar fi trebuit 
să cocheteze deloc cu același stil de viață. În ciuda conștientizării, 
mersese mai departe și făcuse ce voise, ignorând vina. Ani la rând, 
Gray își spusese că totul era în regulă fiindcă era mai bun decât 
majoritatea bărbaţilor necăsătoriți de vârsta lui pe care îi cunoștea. 
Nu încălcase legea. Avusese grijă să nu rănească pe nimeni — 

O imagine a Kaylei îi apăru în minte. 

Iartă-mă. 

Gray trebuia să-și schimbe stilul de viață. Să-și schimbe modul de 

a gândi. Să renunțe la obiceiul de a se ține departe de oameni pentru 
a se apăra de ei. Și trebuia să ierte. 

O iert pe mama. Gray încercă să fie sincer. Își imagină că își deschise 
ambele palme și că renunță la toate lucrurile inutile din trecut de care 
se agățase. 

Venise vremea să renunțe. Să lase în urmă trecutul și să meargă 
mai departe. 

ra un Ajun de Crăciun de poveste în familia Porter. 

Sărbătoarea începu la biserică cu un program dedicat 

copiilor de la ora trei după-amiază, la care participă toată 
familia. Şi umplură două rânduri de bănci. Apoi se încolonară cu mic, 
cu mare spre casa Celiei și a lui Ty și gustară din tradiționala rețetă de 
aperitive sub formă de mingiute de brânză a mamei lui Dru din seara 
de Crăciun, în timp ce aranjară pe masă restul felurilor de mâncare. 

Tocmai terminaseră de mâncat și așteptau desertul și cafeaua. 
După care, tatăl lui Dru avea să citească povestea de Crăciun din 
Biblie. Apoi, mama lui Dru avea să insiste ca toată lumea să meargă 
la colindat, în ciuda împotrivirilor acestora. 

Oamenii și tradițiile acestea erau ceea ce făceau ca sărbătoarea 
de Crăciun să fie Crăciun pentru Dru. Ea se sprijini de ușa dintre 
sufragerie și camera de zi, cu micuța Ellerie agăţată de șoldul ei, 
observând cu atenţie forfota din jurul ei. 

În fiecare an, părinții lui Dru îi invitau pe cei nou-veniţi în oraș la 
reuniunea lor din seara de Crăciun. Doi studenți chinezi care studiau 
în SUA stăteau pe canapeaua albastră cadrilată a Celiei, clipind la 
Lyndie în timp ce cățelușii acesteia se făceau comozi la ei în poală. 

O familie care se mutase din Idaho în Holley asculta un discurs al 
mamei lui Dru despre reţeta mingilor de brânză și cum aceasta fusese 
transmisă din generaţie în generație în familia lor timp de patruzeci 
și opt de ani. 

Sora mai mare a lui Ellerie, Addie, stătea lângă Jake pe un fotoliu, 
spunându-i despre desenele realizate pe care le păstra în mapa pe care 
o ţinea deschisă. 

Într-un colț, Hudson strângea în mânuţe prăjiturelele de Crăciun 
făcute în casă, cele menite să fie savurate puţin mai târziu și din care 
se presupunea că vor mai rămâne câteva pe o farfurie și pentru Moș 
Crăciun. Era posibil ca Hudson să fi moștenit spiritul de sfidare a 
autorității de la ea, ceea ce o făcea pe Dru să fie nemaipomenit de 
mândră. O mătușă putea să spere, nu-i așa? 

Bo îl ţinea pe Connor cu capul în jos, lipit de pieptul lui, vorbind 
cu Meg, atât de natural, ca și cum nu l-ar fi atârnat pe micuțul amuzat 
de parcă era o cravată. 

Era aproape greu să-ți amintești cum arăta casa asta atunci când 
fusese vizuina de burlac a lui Ty, goală și lipsită de culoare. După 
ce se însurase cu Celia, atât viaţa lui, cât și a casei lui suferiseră o 
transformare majoră. Celia iubea culorile. O explozie de culori vii. Ea 
zugrăvise pereții camerelor de la parter cu o nuanță veselă de galben. 
Articole de artă populară se găseau peste tot. Modele vesele în culori 
primare împodobeau covorașele, perdelele, pernele decorative și 
tapițeria mobilei. 

Fllerie întinse o mânuță înspre scena nașterii Domnului care 
stătea pe un bufet din apropiere. 

— Aaa. 

— Vrei să te uiţi la ea? 

Din moment ce setul nu era sofisticat și nici casabil, Dru îi dădu 
lui Ellerie miniatura Mariei ca să se uite la ea. 

— Ce zici, scumpete? 

— Aa. La. 

— Da. Dru îi zâmbi copilului. Bine zis, scumpo. 

Celia o îmbrăcase pe Ellerie într-o rochie din stofă cu roșu și 
verde și cu o bentiţă cu o fundă uriașă. O buclă a fundei începuse să 
cadă peste ochiul lui Ellerie. Dru o așeză la locul ei. 

Deci... da. Atmosfera din seara asta era cât se poate de minunată. 
Greutatea caldă a lui FEllerie era comodă și reconfortantă. Cineva 
pusese albumul de Crăciun al lui Jewel“. Dru abia aștepta prăjitura 
cu brânză, cu aromă de mentă, îmbrăcată într-un strat generos de 
glazură de ciocolată făcut de Celia. Numai de-ar putea să și-l scoată 
pe Gray din minte și să se concentreze la cei din jurul ei, atunci ar fi 
cadrul perfect pentru o felicitare de Crăciun. 

Dacă. 

Dennis Wright fusese acuzat de urmărire și atac. Avocaţii lui Gray 
obținuseră un ordin de restricție împotriva lui. Dennis fusese audiat, i 
se plătise cauțiunea și fusese eliberat cu condiţia să nu ia deloc legătura 
cu Gray sau cu Dru, să nu deţină arme și să nu călătorească în afara 
Texasului. Dacă se găseau dovezi care să indice legătura lui Dennis 
cu atacul armat de la Urban Country sau cu scrisorile de ameninţare, 
atunci procurorul avea să-și întărească acuzațiile. Detectivul Carlyle 
era încrezător. El îi spusese lui Dru ieri că avea nevoie de mai mult 
timp pentru cercetări. 

Când Dru aflase că Dennis fusese eliberat, se dusese la Anthony 
Sutton și îl rugase să-i ceară insistent lui Brian Morris să-l pună din 
nou pe Gray sub pază permanentă. Sutton o ascultă cu calmul lui 
obișnuit. Dru își dădu repede seama că Sutton considera acum părerile 
lui Dru la adresa lui Gray ca fiind cele ale unui iubite îngrijorate. Nu 
ale unui agent bine informat. 

Dennis nu prea avea cine știe ce cazier. Nu rănise de fapt pe 
nimeni. Hărţuitorul temut, pe care toți îl credeau că era periculos, se 
dovedise a fi un tată cu inima zdrobită, și nimeni, cu excepția lui Dru, 
nu-și făcea griji prea mari în privinţa lui. Puteau să treacă câteva luni 
până să înceapă procesul. Ceilalți consideraseră că protecţia lui Gray 
pe o perioadă atât de îndelungată și de nesigură era nejustificată. 
Gray avea un bun sistem de alarmă acasă, spusese Sutton. lar Gray 
îi asigurase pe Sutton și pe Brian Morris că avea să fie atent pe unde 
merge și că avea să ia aminte la mașinile care îl urmăreau în trafic. 

Deci asta era tot. 


* Jewel Kilcher este compozitoare, muziciană, producătoare, actriță, și 


autoare de origine americană [n. trad.]. 

Dru nu era împăcată cu această situaţie. Îi plăcea ca lucrurile să 
aibă o finalitate. Nu avea să fie liniștită până când nu se găseau dovezile 
care să-l lege pe Dennis de atacul armat și de scrisorile de ameninţare. 
Poate că își va găsi tihna după ce aveau să obțină o condamnare. 

Dru se îndreptă spre bradul de Crăciun astfel încât Ellerie să-i 
poată observa cu atenţie luminile multicolore, mari și de modă veche. 
O adunătură de ornamente cumpărate de la magazin și decorațiuni 
făcute de copii îi împodobeau ramurile. 

Cu siguranță că nu aveau să se găsească ornamente făcute de copii 
în bradul de Crăciun de la petrecerea la care se ducea Gray diseară 
la unul dintre coechipierii lui. Ceea ce o aduse pe Dru la următorul 
motiv pentru care se gândea neîncetat la Gray în seara asta. Agenţii 
lui îl apăraseră, dar jucaseră cumva și rolul unei conștiințe morale. 
Gray nu mai avea agenți cu el, iar Dru spera din toată inima că el nu 
avea să se îmbete în seara asta și că va rezista ispitelor provocate de 
multele femei care aveau să se arunce la picioarele lui. 

Dru nu-și făcuse iluzii că relația lor avea să fie serioasă și de lungă 
durată. Prefera să fie realistă. Dru și Gray se plăceau unul pe celălalt. 
Începuseră să iasă la întâlniri în ultima vreme. Totuși legătura lor era 
reală și palpabilă. Era oare numai asta — faptul că Dru voia ca el să 
se poarte frumos la petrecere ca să poată continua să iasă la întâlniri 
deoarece... ce să vezi. Nu voia să-i dea drumul încă. 

Dacă Dru l-ar fi invitat aici, în seara asta, bănuia că Gray ar fi 
acceptat. Nu-l invitase deoarece a-ţi aduce iubitul la petrecerea din 
Ajunul Crăciunului ar fi fost o mișcare prea îndrăzneață. Era un gest 
tipic pe care l-ar fi făcut o femeie pe cale să se logodească. 

— Vrei să te uiţi afară, scumpo? Dru se duse la ferestrele din față. 
Peluza și aleea erau străjuite de luminiţe albe pâlpâitoare. 

Dru avea să-l întâlnească mâine pe Gray. ÎI invitase să se oprească 
la cabana ei preţ de o oră sau două dimineaţă înainte ca el să se cazeze 
la hotelul echipei cu ocazia ultimului meci al sezonului de duminică 
și înainte ca ea să se ducă acasă la părinții ei. Când Gray îi acceptase 
invitaţia, Dru se grăbise să-i spună să nu-i aducă vreun cadou. Nu 
avea niciun rost să devină sentimental doar pentru că era Crăciunul 
sau pentru că se simţea obligat să-i aducă un cadou — 

— Am auzit că ai început să-ți dai întâlniri cu trădătorul ăla de 

Gray Fowler, spuse Ty, îndreptându-se spre ea. El își băgă în gură un 
hot dog de mărimea unei îmbucături și îi scoase scobitoarea cu care-l 
apucase. 

Cu câteva zile în urmă, Dru îi povestise mamei ei despre Gray 
fiindcă ştiuse că se putea baza pe ea să le dea vestea într-un mod 
înțelept lui Bo, Ty și Jake. 

— Da, răspunse Dru. Mă întâlnesc cu el. 

— Chiar dacă a înscris eseul ăla împotriva echipei Cowboys în 
septembrie? 

— Sunt destul de ocupată după cum vezi, având grijă de micuța ta. 
Fii bun și—mi ia și mie niște hot dogi? 

— Bună încercare. De cât timp te întâlnești cu el? 

— Nu de mult. 

— În ziua în care s-a inaugurat statuia lui Silver Leaf la Lone Star 
Park — Ty desenă niște cercuri în aer cu scobitoarea — din câte îmi 
amintesc ai spus că nu aveai deloc de gând să ieși cu el. 

Dru își îngustă ochii. 

— Ăsta era adevărul la vremea respectivă. N-am vrut să ies cu el 
până când deodată ... am vrut. De când viaţa mea amoroasă e în grija 
ta, Ty- 

— Eşti sora mea. În plus, e distractiv să aflu câte ceva despre ea 
fiindcă devii frustrată și înțepată. 

— Înţepată? Nu devin înţepată. 

Bo și Jake se apropiară. Dru își înăbuși un geamăt. Un complot 
frăţesc de toată frumuseţea. Ty trebuie să le fi trimis celorlalți doi o 
alertă ultra secretă folosindu-se de telepatie. 

— Vă amintiți cum s-a purtat Dru în ziua aia la Lone Star? îi 
întrebă Ty pe ceilalți. Când ne-a spus că era garda de corp a lui Gray 
Fowler și noi am avertizat-o să nu se îndrăgostească de el? 

— Îmi amintesc exact, răspunse Bo. A spus: Nu mă îndrăgostesc de 
bărbați. Prefer să-i las pe ei să se îndrăgostească de mine. 

— N-aş merge atât de departe încât să afirm că m-am îndrăgostit 
de Gray, minți Dru. 

— Prostii, spuse Jake încetișor, cu o expresie gravă. 

Dru era obișnuită să le ţină predici altora, dar viceversa nu era 

— Oricum. Domnilor! Am un bebeluș aici. Dru o tinu pe Ellerie 
ca un scut împotriva lor. Nu există vreo regulă cu privire la frații care 
își chinuie surorile cu întrebări despre viaţa lor personală atunci când 
este de față și un bebeluș? 

— Ar trebui să existe o regulă împotriva surorilor care au o viață 
personală. Întotdeauna. 

Ty își băgă scobitoarea în gură și rânji. Era îndeajuns de malitios 
încât să se distreze pe seama lui Dru. 

— Gray pare un tip de treabă, spuse Bo, de parcă era vocea rațiunii. 

— Este de treabă, fu de acord Dru. 

— Pentru un amărât de jucător la Mustang, Gray nu e groaznic ca 
persoană, își permise să spună Ty. 

— Nu-mi place de el, spuse Jake. 

— Jake! 

— Ce mă îngrijorează cel mai mult este că Gray e un afemeiat, 
spuse Bo. 

— N-aş spune că e un afemeiat, ripostă Dru. A fost implicat în 
multe relații, dar majoritatea au fost de scurtă durată. Cel puţin n-au 
fost aventuri de-o noapte. Au fost relatii reale. 

Argumentele acestea i se păreau jalnice până și lui Dru. 

Niciunul dintre fraţii ei nu se lăsară amăgiţi de vorbele ei. 

— N-ai de gând să te lași pradă farmecelor lui, nu-i așa? întrebă 
Bo. 

Dru se burzului. 

— Bineînţeles că nu. 

Ca să-și păstreze calmul, Dru trebuia să-și amintească de faptul 
că Gray avea o reputație care ar face pe mulți frați mai mari să aibă 
îndoieli în privinţa lui. Nu fusese tocmai ușă de biserică. 

— Doar ieşim împreună. Nu plănuiesc să mă înamorez de el, așa 
cum sunteți voi de soțiile voastre. 

Ty ridică din sprâncene. 

— De ce oare mi se pare că fraza asta parcă cere să fie 
dezmințită? 

— Fraţilor. De dragul a tot ce e bun și sfânt, e un bebeluș de 
față. Dru îi acoperi cu mâinile urechile lui Ellerie. N-ar trebui să fie 
martoră la disputa asta. Îi provoacă regurgitări. 

— Ce se mai aude de hărţuitorul lui Gray? întrebă Jake. Bo 
văzuse ceva la știri dimineaţă, cum că un bărbat ar fi fost reţinut de 
poliție. 

Deci cei trei discutaseră între ei despre Gray. Așa explica Dru tot 
interogatoriul ăsta. 

Toţi se încruntară. 

— Nu-l aduci mâine pe Gray. Jake nu-i adresă o întrebare, doar 
afirmă lucrul ăsta. 

— Nu. 

— Nici nu cred că e indicat să vină la tine acasă, spuse Jake. Cel 
puţin nu fără să se asigure întâi că nu este urmărit. 

Începeau să o calce pe nervi. 

— O să-l rog pe Gray să se asigure că nu este urmărit. Și cu asta, 
am încheiat discuția. Pe bune. Dacă vreunul dintre voi mai spune un 
cuvânt, o să vă aplic o mișcare de judo. 

— Pot să te întreb de ce copilul meu roade figurina Mariei din 
scena Nașterii Mântuitorului? Ty făcu un semn cu capul înspre 
Ellerie. 

Dru uitase complet că îi dăduse figurina micutei. Ellerie mesteca 
nestingherită picioarele Mariei în gurița ei. Dru scoase uşor figurina 
dintre buzele umede ale lui Ellerie. 

— Bunicul se pregătește să citească povestea de Crăciun, strigă 
mama lor cu voce tare. 

Studenţii chinezi încă mai clipeau. Familia din Idaho vorbea șoptit 
despre mingiuțele de brânză. Tatăl lui Dru se așeză într-un balansoar 
cu doi dintre nepoții lui în poală și citi cuvintele binecunoscute din 
Evanghelia după Luca, capitolul doi. 

Când termină, familia se rugă, apoi mama lui Dru bătu din palme 
pentru a-i face atenți. 

— Crăciun fericit tuturor! Vouă, Lin și Changchang. Și vouă, 
familiei Myer. Acum să mergem la colindat! 

— Jartă-mă, mamă, spuse Ty. Care stătea lângă Celia, cu un braţ pe 
după umerii ei. N-am mâncat încă din cheesecake. De douăsprezece 
luni aștept după el, și aș prefera să mor decât să merg la colindat 
înainte să fi mâncat din cheesecake. 

— Ai dreptate! exclamă Nancy, plesnind din palme și râzând. 

M-am lăsat dusă de febra sărbătorii. Măi să fie! Servim mai întâi 
desertul. Și, imediat ce terminăm, mergem la colindat. 

— Aş prefera mai degrabă să mă războiesc cu frații mei decât să 
merg la colindat, spuse Dru. 

— Aș prefera mai degrabă să umblu pe cărbuni aprinși, adăugă 
Bo. 

— Aș prefera mai degrabă să fiu torturat, spuse Jake, apoi renunță 
la tonul sumbru și arboră un zâmbet ușor. Soţia lui Lyndie, chicoti. 

— Copiii ăștia îmi dau bătăi de cap în fiecare an când vine vorba de 
colindat, spuse mama lui Dru familiei Myers. Dar nu las comentariile 
lor să-mi strice buna dispoziție. 

— Nu ne pricepem să păstrăm linia melodică, spuse Bo studenţilor 
din străinătate. Au fost și vecini care chiar au stins lumina pe veranda 
casei când ne-au văzut că ne îndreptăm cântând spre aleea lor. 

— Reușim să răspândim o atmosferă anti-Crăciun. Ty rânji. 

Și așa o ţinură toată seara. Odată cu trecerea orelor, se dovedi că 
fusese un Ajun pe cât se poate de reușit. 


R 


Ajunul de Crăciun al lui Gray ar fi trebuit să fie perfect. Duayne, 
gazda petrecerii, locuia într-un conac. Formația muzicală și mâncarea 
erau excelente. Mulţi dintre prietenii lui apropiaţi din echipă stăteau 
în jurul lui, iar o blondă amețită îmbrăcată într-un costum sumar de 
Crăciuniță era mai mult decât dornică să-l înveselească. 

De când primise prima leafă de la NFL, Gray cheltuise o grămadă 
de bani ca să se distreze cât mai bine. O distractie pe cinste merita tot 
efortul. Dacă ar fi întrebat o sută de bărbaţi de vârsta lui, toți ar fi fost 
de acord că această petrecere era una pe cinste. Ca în Family Feud”. 

Ce spune sondajul? 

Distracţie pe cinste. 

Totuși, Gray se simţea ca și cum s-ar fi uitat la el însuși de undeva 


Emisiune de jocuri de televiziune creată de Mark Goodson în care 
două familii concurează pentru a numi cele mai populare răspunsuri la 
întrebările din sondaj pentru a câștiga diferite premii În. trad.]. 

de sus, observând toate lucrurile din jurul lui care ar fi trebuit să fie 
distractive, dar nu erau. 

Auzise oameni spunând că se „născuseră din nou“ prin credinţa în 
Dumnezeu sau că fuseseră transformați radical în comparaţie cu ceea 
ce fusese viaţa lor dinainte. Gray se rugase, cugetase la modul lui de 
trăire și se tot reevaluase. O mare parte din această introspecţie fusese 
dureroasă și nu-l făcuse să se simtă născut din nou sau ca o ființă cu 
totul schimbată. Până acum, încercase să renunţe la obiceiurile vechi. 
Însă transformarea fusese abia perceptibilă. 

Până acum. Deoarece chiar aici, la petrecerea asta, Gray 
experimenta prima schimbare majoră. Era ca și cum Dumnezeu 
tintea cu lumina strălucitoare a unui reflector puternic lucrurile care 
lui i se păruseră acceptabile în întuneric. 

Acum înțelegea că acea Crăciuniţă, în costumașul ei sumar și 
provocator, putea să-i ofere doar o satisfacţie fizică a cărui efect avea 
să treacă foarte repede. Mulțimea asta de oameni nu avea puterea de 
a-l face să se simtă mai puțin singur. Muzica era atât de tare încât îi 
dădea dureri de cap. Și nu-i venea să creadă cât de mult tânjea după 
băutură. 

Crezuse că deţinea controlul asupra băuturii și o consuma ocazional 
doar din plăcere. Dar, el râvnea acel lichior. Înseta după el. Nu pentru 
că ar fi avut vreo dependență chimică — cel puțin așa credea Gray — ci 
pentru efectul de relaxare și de înlăturare a gândurilor tulburătoare 
și pentru că ar fi redus intensitatea luminoasă pe care o resimțea din 
partea lui Dumnezeu. 

Se folosise de băutură ca de o cârjă, fără să-și dea seama de asta, 
ceea ce era jalnic. 

Gray avea treizeci și doi de ani. Fusese aplaudat, complimentat 
și considerat grozav. Nu se privase de nimic și obținuse orice femeie 
și-ar fi dorit. Călătorise mii de kilometri în toată lumea. Se antrenase 
și se luptase în atât de multe meciuri încât le pierduse numărul. 

Dar în clipa asta, toate aceste lucruri, îl făcuseră să se simtă epuizat 
și gol. 

Gray tânjea după Dru. Îi era dor de ea atât de mult încât aproape 
că simţea o durere fizică. 

— Vrei să dansezi? îl întrebă seducătoarea Crăciuniță. 

— Nu, mersi. Am pe cineva. 

Fa reacţionă cu o dezamăgire fugară, înainte să-și recapete 
optimismul. 

— Este aici în seara asta? 

— Nu. 

— Atunci hai să dansăm. 

— Mă simt mai bine dacă stau. 

— Prietena ta n-ar avea nimic împotrivă. Și din moment ce nu 
este aici, nici nu trebuie să afle. 

Crăciunița își ridică ambele mâini deasupra capului, într-una 
ținându-și paharul cu băutură, și începu să danseze. 

— Haide, îl îndemnă ea pe Gray. E doar un dans. 

Privirea ei o întâlni pe a lui, iar el înţelese disponibilitatea ei. 

Dacă ar fi întrebat o sută de bărbaţi de vârsta lui ce credeau despre 
ea, toți ar fi răspuns că era atrăgătoare. 

Sondajul? 

Atrăgătoare. 

Costumul ei roșu îi scotea în evidență decolteul cu blăniță albă. 
I se vedeau trei centimetri din abdomen sub tivul jachetei. Pielea ei 
era tonifiată și bronzată. Cercelul din buric îi strălucea. 

— Ce ar fi să-ți aduc ceva de băut? sugeră Crăciuniţa. 

— Nu, mersi. Scuză-mă. 

Gray îi făcu un semn din cap, trecu pe lângă ea, îndreptându-se 
spre amicii lui. Primi complimente unele după altele. Politicos, îi 
salută pe cei care îl strigau. Dar hotărât își continuă mersul. 

Meteorologii prognozaseră că mâine era posibil să ningă. În 
seara asta însă nu era nici urmă de zăpadă. Când ieși afară, cerul era 
greu, iar aerul rece și uscat. Gray venise cu una dintre motocicletele 
lui, astfel încât să nu trebuiască să aștepte după valeți. Se duse să-și 
ia motocicleta din locul în care era parcată, își puse casca și porni 
motorul. În câteva clipe, zburase spre casă. 

Viaţa lui din trecut rămăsese în urmă. ÎL aștepta o viaţă nouă în 
viitor. 

Mâine, slavă Domnului, avea să o vadă pe Dru. 

răciun fericit! 

Îi spuse Dru după ce deschise ușa cabanei, zâmbind. 

Gray o îmbrățișă păţimaș, iar îmbrățișarea lui mirosea a 
proaspăt. 

— Crăciun fericit! 

Gray nu-i dădu drumul. Dru simți o nevoie profundă în 
îmbrăţișarea lui. Ea își încolăci braţele pe după spatele lui și își așeză 
capul pe pieptul lui. Fi, care nu voia să fie lăsată pe dinafară, făcu tot 
posibilul să se bage între genunchii lor. 

Fra deja pe la jumătatea dimineţii de Crăciun. Oamenii — 
jurnaliști, pastori și cei asemenea lor — spuneau adesea că sărbătoarea 
Crăciunului putea fi una dintre cele mai dificile zile din an pentru unii 
oameni. Poate că Gray făcea parte din acea categorie. El renunțase la 
călătoria în Mullins și la sărbătorirea Crăciunului cu familia lui, așa 
că fără îndoială se simţea singur. 

Fie era asta, fie Gray făcuse ceva foarte rău aseară și era chinuit 
de vină. 

— Cum a fost petrecerea aseară? întrebă Dru ușor. 

Gray se uită în jos la ea, de-abia slăbindu-și strânsoarea din braţele lui. 

— Era tot ce și-ar fi putut dori cineva de la o petrecere de Ajun de 
Crăciun. Cu alte cuvinte, a fost groaznică. 

— De ce a fost groaznică? 

— Pentru că n-ai fost tu acolo. 

Dru fu cuprinsă de încântare. 

— Bănuiesc că erau multe femei disponibile. 

— Da. Dar așa cum am spus... 7 nu erai acolo. 

Încântarea o cuprinse și mai mult pe Dru, ca și cum era scăldată 
în razele soarelui. 

— Cred că ştii că m-am împrietenit cu câțiva dintre membrii 
echipei tale? 

— Declar public, că e o idee neinspirată. Toți vor încerca să-ţi facă 
avansuri. 

— Spune-i lui Corbin că poate să-mi facă avansuri oricând. 

— Dru, mârâi Gray pe un ton amenințător. 

— După cum spuneam, m-am împrietenit cu coechipierii tăi, deci 
o să aflu dacă ţi-ai făcut de cap la petrecere. Sau, poți să fii sincer cu 
mine, spuse voioasă. Adevărul va ieși la iveală. 

Gray înţelese. 

— Ţi-ai făcut griji că mi-am făcut de cap aseară? 

— Mi-a trecut prin cap posibilitatea asta. 

— Ar trebui să mă simt jignit deoarece crezi că-ți sunt infidel sau 
să mă simt măgulit fiindcă îţi place îndeajuns de mult de mine încât 
să-ți faci griji? 

— Bănuiesc că amândouă. 

Gray zâmbi strâmb. O, acel zâmbet! Zâmbetul acela pe jumătate de 
gladiator înrăit, pe jumătate de îndrăgostit. Dru simti fluturi în stomac. 

— Mă bucur foarte mult să te văd, spuse Gray. 

— Şi eu mă bucur foarte mult să te văd. Dru își puse palmele de 
o parte și de alta a feței lui și îl sărută. Intenționase ca sărutul să fie 
dulce, dar atracția dintre ei ieși la iveală. Dru respiră sacadat. Inima 
începu să-i bată puternic — 

Trebuia să aibă grijă. Să se controleze. 

— Vino în camera de zi, fotbalistule. 

Abia făcură câţiva pași când Gray se opri și observă cu atenţie 
locul. 

— Unde e bradul de Crăciun? 

— Aici. 

Dru scutură vârful bradului artificial de douăzeci și cinci de 
centimetri care stătea pe o măsuţă. În fiecare an, îl scotea din cutia de 
plastic care conținea întreaga ei colecție de decoraţiuni de Crăciun. 

— Ăsta nu-i copac. E un surogat. 

— Nu sunt Doamna lui Moş Crăciun, Gray. 

— O să trebuiască să mergem să cumpărăm un pom de Crăciun, 
Dru. 

Ea rămase cu gura căscată. 

— Toate magazinele sunt închise. 

— Atunci o să trebuiască să luăm unul de afară. Gray arătă cu 
degetul mare înspre copacii de dincolo de geam. 

— Vrei să mergi pe proprietatea mea și să tai un copac? 

— N-ar trebui să fie o problemă pentru tine, Războinco. 
Activează-ţi laserul din degete și taie-l cu el. 

— Îţi dai seama că nu vom găsi pini sau molizi pe aici. Tot ce 
creşte pe proprietatea mea sunt copaci texani. 

— O să găsim ceva care să se potrivească. 

Douăzeci și cinci de minute mai târziu, ei localizaseră un laur”. 
Dru și Gray stăteau unul lângă altul, fixând cu privirea copacul. 

Un front de aer rece adusese temperaturi arctice în nordul 
Texasului, așa că Gray se îmbrăcase cu pulovărul maro, blugi, și o 
jachetă neagră termoizolantă care îl făcea să arate precum un membru 
din echipa SWAT. Dru își luase peste bluza de culoarea prunei jacheta 
argintie, blugii strâmți, o șapcă și mănuși negre. 

— Care-i planul de atac? întrebă Gray, scoțând aburi pe gură. 

Deși nu era un pom tradițional de Crăciun, laurul era clar cea mai 
bună alegere pe care o aveau la dispoziţie. Frunzele lui erau verzi tot 
anul, iar ciorchinele de bobiţe roșii lucioase aveau un aer festiv. Cinci 
tulpini mari și subțiri creșteau din pământ și alcătuiau copacul. 

— Zic să o tăiem pe cea mai mică dintre ele. 

— Zis și făcut. 


Arbust a cărui frunziș este folosit în decorațiuni de Crăciun datorită 
frunzelor verzi și a bobițelor roșii |n. trad.]. 

Gray ridică fierăstrăul pe care îl scoseseră din magazia din curte. 
Dru tinu trunchiul nemișcat în timp ce Gray se puse pe treabă. Nu 
dură mult. În curând, se întorceau la cabana ei, Gray trăgând după el 
ramura înaltă de 1.80 metri și Fi, țopăind veselă în jurul lor. 

Când primul strop de umezeală atinse obrazul lui Dru, presupuse 
că era ploaie. Uitându-se în sus, văzu în schimb mici fulgi de zăpadă. 
Fa se opri, întinzându-și mâinile cu palmele în sus și întorcându-și 
fața către cer. 

Nu se lăsa foarte des copleșită de uimire. În anumite privințe, Dru 
fusese cinică și neînfricată încă din adolescență, cu mult înainte să 
cunoască pe propria piele pericolul și moartea în timpul misiunilor 
din Marină și, mai târziu, în ambuscada aceea din Mexic. 

Dar aici, în această zi de Crăciun, cu zăpada care dansa în jurul lor, 
ca și cum ea și Gray se aflau în mijlocul propriului lor glob de zăpadă, 
o cuprinse un sentiment profund de uimire și adorare. Pădurea era 
străbătută de o tăcere magică. Era ca și cum creația lui Dumnezeu 
se oprise în loc pentru a se umple pe deplin de frumuseţea care îi 
învăluia. 

— Ninge rar de Crăciun prin părțile astea, murmură Dru. 

De obicei, o dată sau de două ori în fiecare iarnă. Zăpada nu rezista 
niciodată mult timp. În toată viaţa lui Dru, ninsese poate doar de vreo 
trei ori de Crăciun în Holley. 

— Foarte rar. 

— Tu ești rară, spuse Gray. Vino și sărută-mă. 

— Vino tu și sărută-mă, îl provocă Dru. 

— Târăsc un copac după mine, mormăi Gray, dar veni oricum și 
o sărută, iar gurile lor erau un izvor de căldură într-un peisaj glacial. 

Fi îi întrerupse cu un lătrat nervos. 

— Nu-i plac precipitațiile, îi explică Dru. O să aibă pică pe chestia 
asta zile întregi de acum încolo. 

— Atunci hai să ne întoarcem în casă. N-aș putea să dorm la 
noapte dacă știu că Fi îmi poartă pică. 

Își continuară drumul prin mijlocul naturii împodobite cu alb. Un 
strat ușor de zăpadă acoperi crengile copacilor, pământul cu frunze 
uscate și umerii lați ai lui Gray. 

De îndată ce intrară în casă, Dru o uscă pe Fi cu un prosop, 


322 


apoi o înveli cu o pătură în carouri cu roșu, verde și alb. Gray ridică 
labradorul pe scaunul cel mai comod din încăpere, unde cățelușa se 
făcu covrig. Având numai nasul și ochii în afara păturii, Fi arăta ca un 
burrito”. Dru îi dădu doi biscuiţi pentru căţei. Unul ca scuză pentru 
că o pusese să stea în zăpadă. Celălalt pentru că Fi era din cale afară 
de drăgălașă. 

Înainte să aducă ramura de laur în casă, Gray se folosi de o pereche 
de foarfeci pentru a-i da o formă tringhiulară. Din moment ce Dru 
nu avea suport pentru bradul de Crăciun, așezară tulpina într-o vază 
și o sprijiniră de pervazul ferestrei din camera de zi. 

— Crezi că mai are nevoie și de ornamente? întrebă Dru. Poate că 
bobiţele roșii sunt suficiente? 

— Evident. 

— Devii un pădurar destul de autoritar. 

Dru găsi o panglică din satin alb în grămada de hârtii de 
împachetat. După ce căută prin casă, îi veni o nouă idee în legătură 
cu ornamentele. 

— Maşinuţe Matchbox?” întrebă Gray neîncrezător. 

— Sunt mici și colorate. 

— Cum se face că ai un set de mașinuţe Matchbox? 

Dru ridică o sprânceană. 

— N-ai de gând să-mi servești o nouă porție de misoginism și 
să spui că ar fi trebuit să mă joc cu păpușile Barbie când eram mică, 
nu-i așa? 

— Nici nu-mi trece prin cap să fac așa ceva. 

Gray potrivi mașinuţele pe tulpina laurului. Dru făcu funde din 
satin alb. Când terminară, făcură un pas înapoi și apreciară creaţia lor 
ciudată, amuzantă și surprinzător de plăcută. 

* Fel de mâncare din bucătăria mexicană constând dintr-o foaie de tortilla 
înfășurată înjurul diverselor ingrediente În. trad.]. 

Renumita marcă de mașinuţe pentru copii a fost produsă datorită 
penuriei de jucării din timpul celui de-al Doilea Război Mondial. 
Varianta miniaturală ia naștere în 1952, când unul dintre creatorii 
brandului Odell este provocat de regula impusă în școala fetiţei lui care 
permitea fiecărui copil să-și aducă o singură jucărie care putea să încapă 
într-o cutie de mărimea celei de chibrituri |n. trad.]. 

— Vrei nişte ciocolată caldă? îl întrebă Dru, nefăcând nicio 
mișcare în direcția bucătăriei. 

— Te rog. 

— Înainte să întrebi, răspunsul e „nu”. Nu-ţi pun whiskey în 
ciocolată. 

— Am renunțat la el. 

— La băutură? Te-ai lăsat de băut? 

— Da. 

Dru începu să zâmbească. 

— Asta e o veste foarte bună, Gray. 

Pentru el. Pentru ei, amândoi. 

— Poate. 

— De ce te-ai lăsat? 

Gray se opri, părând stânjenit. 

— Vorbele tale legate de consumul de alcool și de femei nu mi-au 
dat pace. 

— Și? 

— Păi... nu prea am ce să-ți spun. 

Mai degrabă, nu voia să-i spună prea multe, asta bănuia Dru. 

Gray se frecă la ceafă. 

— Se poate să fi fost niște lucruri care nu erau... în ordine între 
mine și Dumnezeu. Mă ocup de problema asta. 

Ca roua în lumina soarelui, cea mai importantă teamă a lui Dru cu 
privire la credinţa lui Gray începu să se topească. 

— Oricum, continuă el, e posibil să nu te fi înșelat cu totul în 
privința mea. 

— Ca să știi și tu, am întotdeauna dreptate. 

— Ai greșit când n-ai cumpărat un brad adevărat. 

Dru fusese cea care sugerase să servească o ciocolată caldă, dar 
deodată nu mai avu chef să se miște din loc. Dacă s-ar fi mișcat, ar fi 
rupt vraja. 

Pacea și bucuria erau prezente chiar aici. Prinse în ziua asta de 
Crăciun. Aici, în cabana ei, și vibrau în inima ei. Cele două cuvinte 
pace şi bucurie rezonau bine în felicitarea de Crăciun. Dar era mult 
mai greu de obținut. 

Zăpada cădea din cerul de dincolo de ferestre. Fi sforăia ușor. 


324 


Lumânarea de pe măsuța de la intrare mirosea a portocale și 
cuișoare. 

Gray se uită la Dru, apoi își împleti degetele cu ale ei. Gestul lui 
fusese la fel de serios de parcă ar fi negociat dezarmarea mondială. 

Ceva se întâmplă înăuntrul fiinţei lui Dru, o îmblânzire pasională... 
se putea să-l... 

Nu. Nu avea cum să-l iubească. 

Poate îl iubea. Într-o oarecare măsură. 

Nu. 

Da. 

O, Doamne. Iubire?! 

— Revin imediat. 

Dru urcă scările. De îndată ce ieși din raza lui vizuală, se năpusti 
în dormitor, închise ușa în urma ei și se sprijini cu spatele de ea. Avea 
nevoie de un moment de liniște. 

Nu voia să iubească un bărbat care nu era capabil să-i împărtășească 
sentimentele. Aflase cum se raporta Gray la relații amoroase avute 
anterior. El nu se disculpase niciodată. Până în acest moment, Dru 
acceptase atracția dintre ei fiindcă nici ea nu era genul de persoană 
care să se îndrăgostească până peste urechi. 

Cel puţin, nu fusese niciodată până acum. 

Vai! Toată povestea asta ar fi trebuit să o poată controla. Așa cum 
făcuse toată viața. Nu voia să nutrească sentimente care nu puteau fi 
gestionate. 

Tulburată, având nevoie să-și ocupe cu ceva mâinile, se duse la 
patul ei și netezi fiecare cută a cuverturii. Scutură pernele. Aranjă 
pătura din lână pe care o împăturise la capăt. 

Ziua de azi o putea asemui cu o înghețată de vanilie fudge sundae. 
Trebuia să se bucure de clipa asta. Și de el. În decursul următoarelor 
două săptămâni, avea să aibă timp suficient să se gândească ce să facă 
cu Gray. Putea să se detașeze de el puţin mai târziu, dacă era necesar. 

După ce mai netezi pătura, mai scutură pernele și se sfătui cu ea 
însăși, Dru se adună și cobori. 

* Îngheţată de vanilie servită cu cuburi de prăjiturele negresă și cu un sos 
fierbinte turnat pe deasupra În. trad.]. 


32b 


BECKY WADE 


Fra la jumătatea scărilor, când auzi că ușa de la intrare se închise 
încetișor. Plecase Gray? Sau tocmai intrase altcineva? Dennis? Frica 
o pătrunse precum un fulger și se grăbi să coboare și restul de trepte 
până jos. Gray nu plecase. Nici nu îi găsise Dennis. Sunetul venise de 
la ușa care se închise în urma lui după ce intrase în casă. 

Fizicul lui impunător umplea tot holul ei. În mâinile lui mari, ţinea 
cu grijă un cadou. Cu siguranţă se furișase la mașina lui ca să-l aducă. 

— Pentru tine, spuse el, iar rânjetul lui era atât timid, cât și 
provocator. 

Uitându-se la el, cuprinsă de emoţii, Dru își dădu seama foarte 
clar de două lucruri. Unu, îl iubea cu adevărat pe Gray. 

Au! 

Doi, se temea pentru el. Îi era foarte frică că făcuse tot ce putuse 
să-l scoată în afara oricărui pericol, dar se putea ca încă să nu fie 
îndeajuns. Fusese gata să se repeadă la Dennis când auzise clicul 
produs de ușa care intra în cadrul ei din cauza unei presimțiri rele pe 
care o avea tot timpul. 

— Ei bine? întrebă Gray. 

Dru i-ar fi stricat toată distracţia dacă nu s-ar fi luat puțin de 
el fiindcă îi adusese un cadou, când ea îi spusese să nu facă asta. Se 
îndreptă de spate și îi aruncă o căutătură fioroasă. 

— Tu! îl acuză ea, îndreptându-se spre Gray. Nu-i ieșea căutătura 
aceea feroce la fel de bine ca altădată. Simţea cum buzele i se arcuiesc 
ușor într-un zâmbet. Numai că Gray arăta foarte simpatic, stând așa 
în picioare, ținând în mână cadoul. Și cât de furios putea fi cineva pe 
o altă persoană numai pentru că i-a adus un cadou? 

— Ţi-am zis să nu-mi aduci vreun cadou. Cred că m-am exprimat 
cât se poate de limpede. 

— Şi ce dacă? Ce o să faci în privința asta? își tărăgănă Gray 
vorba, arătând mulțumit de sine. O să te dai la mine? ... Chiar te rog? 

O hârtie umflată și mototolită acoperea misteriosul obiect 
dreptunghiular. Colţurile fuseseră mai degrabă boţite decât 
împăturite cu grijă și bucăți mari de bandă adezivă fuseseră lipite la 
ambele capete ale pachetului. Nu avea fundă. Nici vreo etichetă de 
cadou. 

Cu siguranță că nu Ashley împachetase cadoul. Ci Gray însuși, iar 

farmecul acestui lucru o cuceri pe Dru. UH: Tot sentimentalismul ăsta 
era puţin prea mult pentru ea. 

Dru se duse la sertarul din mijloc al dulăpiorului de la intrare și 
scoase cadoul ei pentru el. Ea primi darul de la Gray și, în schimb, i-l 
oferi pe cel pe care îl luase din sertar. 

Chipul lui se îmblânzi. 

— Mi-ai cumpărat ceva? 

— Da. 

— Dar... mi-ai spus să nu-ți iau nimic. 

— Am bănuit eu că nu o să mă asculți. Nu te pricepi prea bine 
să-mi îndeplinești ordinele. 

Gray chicoti. 

— Îmi place de tine. 

— Învăţ să te tolerez. 

Gray se uită la cadoul pe care îl ținea în mâini. 

— Nu mă aşteptam. Mulţumesc. 

Familia lui îi dăruise cadouri de acest Crăciun, nu? Prietenii lui? 
Cu siguranță. De la cineva tot deschisese cadouri în dimineaţa asta. 
Nu-i așa? 

Deodată, Dru nu mai fu atât de sigură. Și-l imagină pe Gray în 
copilărie, stând în case dărăpănate împreună cu sora și fratele lui mai 
mic. Avusese parte oare atunci de cadouri la Crăciun? 

— Tu, prima. El arătă spre cadoul ei. 

— Tu, primul. 

— Ce o să faci dacă refuz să deschid eu primul? Te dai la mine? 

. Chiar te rog! 

Dru își dădu ochii peste cap și eliberă cadoul din împachetarea 
neîndemânatică. Descoperi un tablou înrămat superb. Imaginea părea 
să fie dintr-o revistă veche. Desenul în alb și negru arăta o femeie care 
călărea un cal elegant în timp ce își ținea în sus pușca. Dedesubt 
se putea citi următorul titlu: Amazorii de circ la repetiții. Domnișoara 
Annie Oakley, trăgătoare de elită. 

— Îmi place, spuse Dru sinceră. 

El îi spusese odată că îi amintea de o versiune modernă a lui 
Annie Oakley. Dru nu-și putu imagina unde găsise Gray poza asta 
veche. Nu trebuie să fi fost foarte ușor, fapt ce o emoționă. 

— Mulţumesc. 

— Cu plăcere. 

Dru merse pe vârfuri ca să-l sărute. Era un gest foarte familial. 
După aceea, Dru avea să-și pună un şort în stilul lui Ashley și să 
mormăie ceva despre faptul că gătește rață de Crăciun. 

— Acum, deschide-l pe al tău. 

Gray rupse hârtia de împachetat dintr-o singură mișcare. Înăuntru, 
îl aștepta o cutiuță cu o bucată de hârtie. Apucând hârtia, el citi cu 
voce tare: „O zi de condus mașini de curse. Vino la Texas Motor 
Speedway* și testează-ți îndemânarea de conducător auto pe terenul 
nostru oval, lung de doi kilometri și jumătate. în spatele volanului 
unei mașini de curse.“ 

— Am găsit o modalitate să poţi să conduci cu viteză fără să fii 
certat de mine după aceea. 

Privirea lui Gray o întâlni pe a lui Dru. 

— Alta decât cea în care am mers cu o sută optzeci de kilometri 
la oră pe autostradă. 

— Exact. 

— Mulţumesc, spuse el. E grozav. 

— Cu plăcere. 

— O să vii cu mine pe pistă în ziua în care merg? N-o să poți să 
mă învingi, dar o să fie distractiv să te văd cum încerci. 

— O să mă gândesc la asta. 

Deși în sinea ei Dru își spunea: S-ar puzea să nu mai fim împreună, 
până când te duci pe pistă. 

— Vrei să-mi faci niște ciocolată caldă? întrebă Gray. Te-ai oferit, 
apoi nu te-ai mai ţinut de promisiune. 

— Da, fotbalistule. O să-ți fac ciocolată caldă. 


R 


La patru zile după Crăciun, Gray stătea în ușa deschisă a garajului 
lui Augustine, mâncând un bol de salată de mazăre și privindu-le 
pe Dru și pe Augustine cum se pregătesc să plece la întâlnirea lor 


*  Autostradă situată în partea de nord a orașului american Fort Worth, 


Texas — porţiunea situată în comitatul Denton, Texas n. trad.]. 

de la biserica pentru motociclişti de miercuri seara. Dru purta blugi 
marca Dr. Martens și o jachetă neagră din piele. Augustine purta o 
bluză mov pe care scria CONDU SAU MORI, iar peste ea o vestă 
acoperită cu însemne și peticeli. Cerceii femeii mai în vârstă erau 
ciudați. 

Dru avea de gând să conducă motocicleta Harley cu ataș a 
Augustinei cu Agustine alături, ceea ce i se păru lui Gray o idee 
năstrușnică. Adică avea de gând s-o pună pe biata femeie pe azașz/ 
motocicletei? Dar din moment ce amândouă vorbeau foarte serios, 
Gray făcea eforturi să nu izbucnească în râs. 

Dru se lăsă pe genunchi, lângă roata din spate a motocicletei, 
pentru a-i verifica presiunea. Augustine cu ochelarii pe nas merse 
șchiopătând către Gray, radiind toată. 

— Din moment ce ţi-au găsit hărțuitorul, vei participa la Winter 
Family Fun Day? 

— Da. Le-am spus deja celor de la Grace Street că voi fi acolo. 
El termină ultima îmbucătură de salată și prinse cu o mână bolul și 
lingura și le sprijini de coapsa sa. Fratele și cumnata lui Dru găzduiesc 
evenimentul la ferma lor de la Whispering Creek. 

— Mi-a spus Dru și sunt foarte, foarte mulțumită. Cresc cai de 
curse la Whispering Creek. Am călărit odată un cal de curse de-a 
lungul deșertului din Qatar împreună cu unul dintre prinții din 
Dubai. 

— Impresionant. 

— Dru? strigă Augustine. Ar trebui să organizăm o excursie în 
Qatar. Mmmm! Falafelul” de acolo e grozav. 

— Planul e gata, răspunse Dru. 

— Oricum. Din poziţia ei cocoșată, Augustine trebui să-și întoarcă 
capul și să se uite la Gray din colţul ochilor. Fiii mei au descoperit 
în sfârșit unde ar putea locui Roy. Este în Decatur**, care nu-i prea 
departe. Ne-am hotărât ca Marvin să-i scrie o scrisoare, deoarece el 
este cel mai înțelept dintre noi toţi. I-a scris. Dar Roy n-a răspuns la 
niciuna dintre cele două scrisori pe care i le-a trimis. Am rugat-o pe 


x 


Chifteluţe preparate din năut În. trad.]. 
** Oraş din statul Georgia În. trad.]. 

sora mea să mă ducă până acolo săptămâna trecută. Dar n-a răspuns 
la ușă. 

— Îmi pare rău. 

— Călătoria asta m-a epuizat, știi cât de mult? Nu am de unde să 
ghicesc când va fi acasă. Chiar dacă ar fi acasă, n-am nicio garanţie 
că-mi va răspunde la ușă. 

Augustine își aranjă vesta cu degetele ei încovoiate. 

— Cu câteva zile în urmă, atunci când Dru mi-a spus că s-ar 
putea să participi la eveniment, eu și băieţii mei ne-am pus mintea 
la contribuţie. Ne-am gândit că ar trebui să-i trimitem o felicitare 
lui Roy, anonimă, bineînțeles, să nu știe că e din partea noastră. Pe 
felicitare, vom menţiona că vei fi prezent la eveniment. El o să vadă 
felicitarea. Și o să vină. 

— Eşti sigură că vrei să-l vezi, Augustine? 

Gray nu voia să-i năruie visele, dar nici nu voia ca femeia să sufere 
degeaba. 

— Din experiența mea, netrebnicii nu se schimbă niciodată. N-aș 
vrea să regreți faptul că l-ai văzut. 

— Nu o să regret. Vreau să-l întâlnesc de dragul meu. Nu-mi pasă 
cum se poartă. 

— În cazul ăsta, sper ca planul tău să funcționeze. 

— Așa va fi. O să vină. Augustine își întinse o mână. Lasă-mă 
să-ți duc castronul în casă. 

— ÎL duc eu. Ultimul lucru pe care îl voia Gray era ca doamna în 
vârstă să se chinuie să pășească mai mult decât avea nevoie. Apropo, 
a fost delicios. 

Augustine făcea o salată de mazăre pe cinste. 

Când Gray se întoarse din casă, Dru terminase de așezat o pătură 
în atașul motocicletei lui Augustine. 

El puse o mână sub cotul lui Augustine și o ajută să se urce în 
ataş. Dru mai puse vreo două pături în jurul bătrânei, apoi se urcă pe 
motocicletă. Amândouă își puseră căștile și își prinseră cataramele de 
fixare sub bărbie. 

— Chiar aveţi de gând să faceţi chestia asta? întrebă Gray. 

Văzându-le pe motocicletă și în ataş, în haine de motociclişti și cu 
căști negre strălucitoare, Gray se abținea din greu să nu râdă. 

— Sigur că o să facem chestia asta. 

Dru își potrivi pe nas o pereche de ochelari de soare marca Ray 
Ban” și zâmbi. 

Avea un zâmbet de fotomodel. Putea să-l îngheţe pe Gray cu 
intensitatea lui. 

— Fiii mei mi-au cumpărat atașul acum câţiva ani, îi spuse 
Augustine lui Gray. Nu știu de ce. Le-am spus că încă mă pot urca pe 
motocicleta mea Harley. De fapt, femeia nu mai putea conduce nici 
mașina de tuns iarba. Dar fiii mei au insistat, așa că iată-ne. 

— Așa ne deplasăm întotdeauna spre și de la biserica de 
motociclişti, adăugă Dru. 

Augustine își coborî perechea de ochelari de soare pe care și-o 
îndesase până în vârful nasului. 

— Hai să roadem cauciucurile! 

Gray râse. Nici nu avea cum să se abțină. 

Dru tură motorul lângă el. 

— Voi fi chiar în spatele vostru, în mașina mea, spuse Gray. 

— Noroc! Dacă poţi să ţii pasul cu mine. 

— N-am nevoie de noroc. Am un Ferrari. 

Gray le urmări îndeaproape din spate în drumul lor spre biserica 
motocicliștilor. Dacă nu putea face altceva, măcar mașina lui slujea 
drept scut între Dru și orice camionetă cu remorcă care și-ar fi putut 
face apariţia și le-ar fi accidentat pe ea și pe Augustine. 

După zece minute, Gray își dădu seama că nu se gândise la fotbal 
de când parcase mașina în fața casei lui Augustine și o găsise pe Dru 
aşteptându-l pe verandă, cu un bol de salată de mazăre întins spre el. 

Oare — oare îi scăpase ceva ce ar fi trebuit să-și amintească? Îi 
cuprinse îngrijorarea. Trebuia să se uite la înregistrările jocurilor de 
fotbal în seara asta? ratase vreo ședință de fizioterapie? Echipa lui 
pierduse duminică, dar ei avuseseră un sezon atât de bun, încât nu 
conta. Scorul lor de doisprezece la patru le câștigase un loc în runda 
divizională din playoffuri. Ceea ce însemna că aveau să aibă o pauză în 
acest sfârșit de săptămână, în timp ce echipele care nu se calificaseră 


* Marcă italiană de ochelari de soare și ochelari de lux, creată în America, 


în 1936, de compania americană Bausch & Lomb [n. trad.]. 

aveau de lucru. Cei de la Mustangs aveau să joace acasă în următorul 
sfârșit de săptămână. 

Gray își verifică mental calendarul. Ce uitase? 

Nimic. Își îndeplinise responsabilităţile sportive. 

Credea că așa se purtau oamenii care aveau o viață și în afara 
fotbalului. Se gândeau și la alte lucruri. Trăiau. Aveau iubite. Poate, la 
fel ca în cazul lui, le venea greu să se gândească și la altceva în afara 
iubitelor lor. Poate nici nu mai voiau să facă altceva decât să iasă în 
oraș cu iubitele lor. Poate că făceau și lucruri ridicole, cum ar fi să 
meargă la o biserică pentru motociclişti, doar pentru a fi cu ele. 

Gray aruncă o privire în oglinda retrovizoare și observă o mașină 
la o oarecare distanță în spatele lui, care semăna cu un Cherokee bej. 
Mijindu-și ochii, se uită la mașină mai bine. 

Semaforul de la intersecţie se făcu roșu. Înainte să ajungă acolo, 
autoturismul Cherokee semnaliză și părăsi drumul. Gray încetini, 
continuând să se uite la drumul din spatele lui. 

Cel mai probabil fusese o coincidență faptul că mașina Cherokee 
pe care el și Dru o zăriseră cu câteva săptămâni în urmă în ploaie 
urmase același traseu ca și ei. De când cu povestea cu hărțuitorul, 
Gray devenise foarte atent la mașinile Cherokee de culoare bej, 
camionetele maronii și autoturismele albastre Camaro. Atât de atent, 
încât le remarca rapid. 

Dacă mașina din spatele lui fusese un Cherokee bej, acum se făcu 
nevăzută. 

ntreaga zonă metropolitană Dallas/ Forth Worth intrase în 

febra playoftului în zilele de dinaintea meciului celor de la 

Mustangs. Dru era prea absorbită de evoluţia unui anumit 
jucător al echipei încât să observe lucrul acesta. Cu fiecare zi care 
trecea, sentimentele lui Dru față de Gray deveneau din ce în ce mai 
puternice. 

Se întâlneau în fiecare seară după ce ea ieșea de la muncă. Acasă la 
ea. Sau la el. Ori în restaurantele ei preferate. Fie ale lui. Între ieșirea 
lor cu Augustine la biserica motocicliștilor și confruntarea din finală 
a celor de la Mustangs, luară de două ori micul dejun la restaurant, 
înainte de muncă, timp în care râdeau și vorbeau, delectându-se cu 
napolitane belgiene, șuncă crocantă și cești fierbinți de cafea. Nu doar 
zilele în care savurau împreună micul dejun păreau mai noi. Întreaga 
lume părea mai proaspătă, mai luminoasă și mai plină de posibilități 
pentru ea și Gray. Părea mai însorită. 

Merseră la petrecerea din Ajunul Anului Nou organizată de 
agentul lui. Cu excepţia lui Ashley și a lui Corbin, toţi prietenii lui 
Gray crezuseră de la bun început că Dru era iubita lui, așa încât 
putură foarte ușor să se poarte ca atare în public. La miezul nopții, 

întâmpinară noul an cu un sărut memorabil, în acordurile piesei Auld 
Lang Syne* care răsună în aplauze, în timp ce confettiul li se așeză pe 
cap și pe umeri. 

Dru admise că dorința ei față de el și a lui față de ea era una 
puternică. De fapt, ar fi fost imposibil să nege acesz /ucru, deoarece, 
oricine îi văzuse sărutându-se de Ajunul Anului Nou, ar fi contrazis-o. 
Relaţia lor era atât de pasională, încât atunci când hormonii îi 
încețoșau mintea începea să se întrebe dacă nu cumva acel sărut 
pătimaș, comis cu acest bărbat, ar putea să... merite fiecare secundă. 
Dar jucătorul profesionist de fotbal care putea intra în orice bar din 
oraș și să-și aducă acasă cea mai frumoasă femeie prezentă acolo nu 
întrecu măsura. Pe cât de frivol fusese, Gray nu încercă nici măcar o 
dată să depășească limitele pe care Dru le stabilise pentru a controla 
atracția fizică dintre ei. 

De fapt, lucrurile mergeau atât de bine încât povestea ei de 
dragoste cu Gray ar fi putut s-o facă pe Dru extrem de fericită, cu 
excepția faptului că... 

Fi nu vorbeau niciodată deschis despre sentimentele lor. 

Și Dru continuă să-și facă griji pentru siguranța lui Gray. Nu-l 
ducea în vizită la familia ei. Folosea în continuare numele de familie 
Montana când se afla în cercurile frecventate de Gray pentru a-și 
proteja adevărata identitate și legătura cu părinţii ei, cu Bo, Ty, Jake 
și familiile lor. Când se afla la volan, Dru se uita mereu în oglinda 
retrovizoare pentru a vedea dacă nu era urmărită. De fiecare dată 
când Gray venea la ea acasă, insista să se asigure că nu era urmărit. 
Când ieșeau în oraș, Dru evalua și reevalua fiecare străin pentru a-și 
da seama cine ar putea reprezenta un potenţial pericol. 

N-o scăpa din ochi pe fosta lui iubită, Kayla Bell, și nici pe fanul 
exaltat al lui Gray, Kevin Lee, fiindcă nu îi scosese complet de pe lista 
suspecților. Manifesta însă o grijă compulsivă când venea vorba de 
Dennis. Era atentă la faţa lui, la mașinile pe care știa că le conduce, 
culoarea părului, constituția fizică. 

O parte din Dru voia să-l zărească. Dacă l-ar fi văzut, Dennis ar 
fi încălcat ordinul de restricţie și ar fi sfidat curtea judecătorească — 


* Cântec tradiţional de Anul Nou în Occident [n. trad.]. 

intrând astfel imediat în custodia poliţiei. Iar dacă nu era reținut, Dru 
dispunea de probe evidente când urma să discute cu Anthony Sutton 
și Brian Morris despre repunerea lui Gray sub pază. 

Totuși, pe cât de mult încercă, Dru nu depistă nicio urmă de 
Dennis. Chiar și scrisorile încetaseră. Gray nu mai primise niciuna 
din ziua în care Dennis fusese arestat. 

De fiecare dată când Gray o tachina cu privire la vigilența ei, fie 
îi răspundea că este inteligent de atentă, fie îi arunca vreo replică 
superficială, de genul Câză vreme ieşim împreună, prefer să te ştiu în 
viață. Când ne despărțim, faci cum vrei, fotbalistule. Apoi Dru își ridica 
bărbia și zâmbea. 

Dar, în sinea ei, Dru nu era deloc nepăsătoare în privinţa 
subiectului ăsta. 


Nici pe departe. 


R 


Mai erau câteva secunde până la încheierea meciului din playoff 
al celor de la Mustangs. Dru privi cum se desfăşura inevitabilul, iar 
stomacul îi era strâns ca într-o menghină. Aveau să piardă. 

Gray o rugase să vină la meciul ăsta într-un mod în care îi 
fusese imposibil să-l refuze. Cererea fusese însoțită de un sărut și 
de câteva șoapte stăruitoare. Așa că Dru își încălcă obiceiul de a-i 
urmări meciurile la televizor și ocupă locul oferit de el în tribune. 
Fra din nou înconjurată de prietenii și familiile jucătorilor de la 
Mustangs. Ultima oară, fuseseră în al nouălea cer. De data asta, 
erau triști. 

Când avusese cinci ani, Dru jucase în echipa de fotbal Fighting 
Unicorns un sezon. Le doborâse ocazional pe alte fetițe la pământ, 
adesea acaparase mingea și, după fiecare înfrângere suferită, fusese 
deprimată ore în șir. 

Mama ei nu o mai înscrisese niciodată să joace fotbal. 

După meciurile de la Fighting Unicorns, Dru își aminti cum 
stătea în vechea dubiță pe care o aveau și care mirosea a praf. Mama 
ei îi vorbea cu o voce calmă de ce nu era bine să fie prea competitivă 
și că nu conta rezultatul, ci felul cum juca. 


33b 


BECKY WADE 


Dru crezuse că mama ei o luase razna. Bineînţeles că era important 
să câştige! De asta juca în echipa Fighting Unicorns. Pentru a câștiga. 

Aceeași mentalitate o făcea să se simtă și acum tristă. Gray fusese 
un luptător azi. Nimeni nu-i putea pune la îndoială geniul, hotărârea 
sau duritatea lui. Așa cum spune clișeul, dăduse tot ce avusese mai bun 
pe teren. Ofensiva celor de la Mustangs adunase un scor impresionant 
de treizeci și patru de puncte. Pierderea putea fi pusă numai pe umerii 
defensivei de la Mustangs, care nu fusese în stare să le țină piept celor 
de la echipa Colts*. 

Dru își îndreptă atenţia spre Jumbotron**. O imagine a lui Gray 
care stătea pe marginea terenului de joc umplu ecranul uriaș. El își 
scosese casca. Obrajii îi erau îmbujorați, părul leoarcă de sudoare, iar 
chipul îi era serios. 

Mai erau cinci secunde. Două. Meciul se terminase. Și odată cu el 
și sezonul celor de la Mustangs. 

Antrenorii principali își făcură loc pentru a da mâna unii cu alții. 
Jucătorii ambelor echipe umplură terenul. 

Dru răsuflă îndurerată. Nici măcar nu-ti place de echipa Mustangs, 
Dru. Nu sunt echipa ta preferată. Ai uitat? Nu eşti fana lor. 


R 


Gray zări motocicleta lui Dru parcată lângă garajul lui în timp ce 
intra cu Denaliul pe alee. 

Era zece seara. După meci, el și câțiva dintre prietenii apropiați din 
echipă se întâlniseră acasă la Corbin. Câteodată îl ajuta să comenteze 
un meci împreună cu tipii care știau ce înseamnă presiunea, strategia, 
își cunoșteau oponenții, antrenorii și știau cât de devastați aveau să 
fie fanii lor. Coechipierii lui Gray înțelegeau cât de aiurea era să-ți 
dai toată silința într-un sezon. Să obţii un scor atât de bun pe cât 
obținuseră ei. Și să fii atât de aproape de Super Bowl, apoi să pierzi. 


* Indianapolis Colts este o echipă de fotbal american din Indianapolis, 


Indiana, Statele Unite |n. trad.]. 
** Un jumbotron, denumit uneori jumbovision, este un afişaj video folosind 
tehnologia de televiziune pe ecran mare În. trad.]. 

O neputinţă absurdă îl cuprinsese pe Gray de când se terminase 
meciul. Regret. Frustrare. Dezamăgire. 

Ceilalți tipi dăduseră iama în rezervele de băutură ale lui Corbin, 
și dacă fusese vreodată un moment potrivit în care să dai pe gât câteva 
pahare de lichior, acum era. Cu siguranță că lui Dumnezeu Îi plăcea 
fotbalul. Nici măcar El nu l-ar fi condamnat dacă ar consuma ceva 
după înfrângerea din seara asta. 

Gray voise atât de mult să bea din lichiorul lui Corbin încât pofta 
lui îl speriase și refuză. Când devenise atât de slab încât să apeleze la 
băutură pentru a-și amorți simţurile? Era mai istet de-atât. 

Când refuzase alcoolul oferit, amicii lui se luaseră de el și îl 
numiseră cantorul din strană. 

Dacă era așa, atunci Gray era unul extrem de deprimat. 

Dru nu luase legătura cu el de când se terminase meciul, iar el nu o 
sunase. Era ceva prostesc, dar Gray avea sentimentul că o dezamăgise 
pe Dru. Fa fusese prezentă în tribună. De fiecare dată când se uitase 
spre ea și o văzuse acolo, fusese motivat. Gray voise să câștige. Partial, 
voise să câștige de dragul ei. Îi era rușine că nu fusese în stare să-i ofere 
ceva ce însemna atât de mult pentru el, așa că Gray nu-i trimisese 
niciun mesaj deoarece nu fusese sigur că putea să dea ochii cu ea în 
seara asta. 

Vederea motocicletei ei îi risipi orice urmă de îndoială. Gray chiar 
voia să o vadă pe Dru, cu disperare. Fu cuprins de emoție. 

În ziua în care se sărutaseră pentru prima oară, după ce Dru 
renunțase la a mai fi garda lui de corp, ea încercase să-i înapoieze 
telecomanda de la poartă și de la ușa garajului. Gray îi spusese să le 
păstreze. La vremea aceea era proaspăta lui iubită, o iubită pe care 
trebuise să o aștepte și pentru care făcuse eforturi mari pentru a o 
câștiga. Voise ca Dru să se simtă ca la ea acasă în locuinţa lui. Acum 
era prima dată când Dru se folosise de accesul pe care Gray i-l oferise. 

Nu reuși să-și parcheze mașina și să intre în casă atât de repede pe 
cât și-ar fi dorit. În drumul lui spre antreu, Gray își aruncă o privire. 
Cămașa pe care o cumpărase, pe care intenționase să o poarte după 
victorie, era șifonată și ieșea din pantalonii lui negri de costum peste 
maieu. Gray își trecu degetele prin păr, încercând să se aranjeze. 

Bucătăria lui mirosea a vanilie. Era în aceeași stare în care era 

întotdeauna după ce Ashley își termina treaba pe ziua respectivă: 
curată ca lacrima, cu câteva veioze aprinse. 

Unde era Dru? Se întoarse înspre mica sufragerie care dădea din 
bucătărie — 

Fa se îndreptă de spate, se ridică și aruncă telecomanda pe un 
scaun. Îi întâlni privirea în modul acela direct al ei — fără sfială sau 
milă. 

Inima lui Gray începu să bată cu putere. Se duse drept la ea, îi luă 
fața în palme și o sărută profund. 

Gray nu era singur. Dru era acolo. 

O iubi în clipa aceea, sărutând-o în sufrageria lui, după o înfrângere 
zdrobitoare. Dintre toate femeile cu care ieșise, Dru era singura pe 
care o iubise vreodată. Poate că ea era prima persoană care îl iubise 
cu adevărat din copilărie. Îl înțelegea mai bine decât oricine altcineva. 

Îl cunoștea pe adevăratul Gray. Și nu numai că îl cunoștea, ci îl și 
accepta și îl plăcea exact așa cum era. Înainte de Dru, el habar n-avea 
cât de mult avusese nevoie de o astfel de prezenţă în viaţa lui. 

Dru îi răspunse la sărut, iar mâinile ei îi apăsară ceafa și îi 
pătrunseră în păr. 

Gustul ei era divin. Mirosea a speranță. Iar trupul ei lipit de al lui, 
era cald. 

Ardea de dorință, ca o flacără, de zile întregi. Îi pusese nervii la 
grea încercare. Îi încordase mușchii. Se surprinse gemând. Voia să — 

Voia să fie intim cu ea, dar ea îi spusese răspicat că nu puteau 
fi. Gray fusese de acord cu condiţiile ei fiindcă ar fi sacrificat orice 
pentru a fi împreună cu ea. Și datorită faptului că, la fel ca în cazul 
băuturii, voia să devină o persoană mai bună decât fusese în trecut. 

Asta nu însemna că îi era ușor să se controleze. Când o săruta pe 
Dru era ca și cum ar fi pornit la război cu propriul său trup. 

El o sărută de-a lungul gâtului ei subțire, apoi din nou în sus. Îi 
prinse ușor urechea între dinți. Dru râse ușor, iar Gray zâmbi auzind-o, 
ca un vulpoi, înainte de a-și încolăci o mână în jurul capului ei și de a 
o săruta pe frunte, ca și cum Gray ar fi pecetluit o promisiune pe care 
nu o făcuse cu voce tare. 

Gray o lipi de el, și stătură așa, înlănțuiți, fără cuvinte clipe întregi. 
Gray își puse bărbia pe capul lui Dru. O sărută pe păr. Îşi puse din 

nou bărbia pe capul ei și o ţinu în brațe, bucurându-se de mângâierea 
faptului că ea era aproape. 

Dru fusese angajată pentru a-l păzi, dar Gray ajunsese într-un 
punct în care ar fi făcut orice, ar fi dat orice și ar fi riscat orice pentru 
a o proteja. El ar fi sfâșiat pe oricine ar fi încercat să se amestece 
în relaţia lor. Dru făcea ca lucrurile pe care Gray obișnuise să le 
prețuiască mai mult decât orice — fotbalul, veniturile, realizările — să 
pară mult mai puţin importante în viața lui. 

Copilăria lui dură, familia lui dificilă, șirul lui de relații superficiale 
îl făcuseră să înțeleagă cât de mult valora Dru. 

— Mă bucur că ești aici, spuse Gray în sfârșit. Vocea îi era răgușită, 
iar cuvintele lui erau o subestimare a simțămintelor sale că păreau 
aproape o glumă. Meciul ăla... 

— Știu, spuse Dru. 

— Mă simt... 

— Oribil? 

— Da. 

— Știu. Dru se dădu înapoi ca să se uite la el. Tu ai fost minunat, 
totuși. Înţelegi asta, nu? Ai jucat splendid. 

Gray îi sărută pomeţii, tâmplele și o sărută și pe buze. 

Dru se prinse cu mâinile de cămașa lui și îl trase mai aproape. ÎI 
sărută și ea, la rândul ei. Scânteia dintre ei izbucni și mai tare. Gray 
începu să respire precipitat — 

Jucăuşșă, Dru îl împinse cu un pas în spate. 

— Aș vrea popcorn. Tu? 

Popcorn? Gray se amuză. 

— Da. 

— Și m-aș uita la un film. 

— Cum zici tu. 

— Tu găsește filmul. Eu mă ocup de popcorn. 

Dru se îndreptă spre bucătărie. 

Gray își lăsă trupul obosit și învinețit pe canapea. Rezemându-și 
picioarele pe un taburet, căută pe canalul TV cu abonament. 

— Cel mai nou film Transformer? întrebă el. 

— Perfect. 

Înainte să se termine genericul, Dru veni cu popcornul. Gray îi 

întinse braţul, iar ea se potrivi perfect în îmbrățișarea lui, ceafa ei 
sprijinindu-se de umărul lui. Frumuseţea brunetă cu ochi albaștri 
avea un efect puternic asupra lui. Datorită ei, încordarea lui interioară 
începu să se detensioneze. 

Gray o iubea. 

Nu ştia ce să facă în situația asta. Fusese atât de hotărât să nu se 
îndrăgostească. Totuși, se dovedise că iubirea nu se comportase în 
felul în care se așteptase. Nu era foarte practică sau precaută. Fra 
posibil să se facă vulnerabil în fața unei relaţii care să-i aducă în final 
durere — 

Nu te duce acolo, Gray. 

Cu siguranță nu avea de gând să-i spună lui Dru despre frământările 
lui. Despre sentimentele lui. Avea să continue transformarea 
interioară — iertarea, lăsarea trecutului să se scurgă asemeni cadenţei 
ploii, permiţându-I lui Dumnezeu să-l schimbe. 

Gray nu avea experiență în ceea ce privea încrederea în femei. Nu 
era încă bun la așa ceva. 

Încă. 

Dar, în timp, cu Dru alături, spera să fie. 


Lui Dru i se păruse întotdeauna dezgustător atunci când auzise 
femei spunând că le plăcea să se cuibărească lângă iubiții lor sau 
alături de soţii lor. Să se cuibărească? Adică, pe bune? Cuvântul în sine 
o ducea cu gândul la un copil care strângea în braţe un ursulet de pluș. 

Cum au căzut vitejii, se gândi Dru, stând lângă Gray, mâncând 
popcorn și uitându-se la filmul Transformers. Ei se cuibăreau unul în 
braţele celuilalt. Nu era chiar așa de rău pe cum crezuse. Din moment 
ce lui Dru nu-i ajungeau picioarele până pe taburet, ea își încrucișă 
gleznele și le așeză peste fluierul piciorului lui Gray. 

Aici, lângă el, Dru simți că aparţinea acestui loc. Aici, nu era 
exclusă. Aici, era autentică. De folos și se simțea apreciată. 

Săptămâni întregi se certase cu ea însăși, fără să ajungă la vreo 
decizie în privința atașamentului ei față de Gray. Da, iubirea pe care 
o simţea pentru el era punctul ei slab. Și mai știa și că tânjirea ei de 
a aparține cuiva era tot o slăbiciune în ce-o privește. Ideea de a-și 
găsi căminul alături de Gray, în inima lui, în viața lui, o fermeca și îi 

întuneca rațiunea. Era o breșă în armura care alcătuia personalitatea 
ei puternică. 

Dru nu avea vreo dovadă solidă a faptului că locul ei era lângă el. 
Adevărul era că lui Gray îi păsa de ea ca persoană și o dorea ca femeie. 
La fel de adevărat era că o ţinea ușor la distanță în moduri subtile. 
Nu-i plăcea deloc să vorbească despre copilăria lui. Nici nu vorbea 
foarte des despre viitor. Și, de fiecare dată când observa că discuţia lor 
se îndrepta spre un subiect care putea pune pe tapet relația lor, Gray 
se folosea de umor pentru a schimba direcția conversației. 

Fără doar și poate, modul în care fusese crescut îl afectase profund 
pe Gray. Dru căutase pe internet care puteau fi efectele abuzurilor 
suferite în copilărie asupra adulţilor. Printre ele se numărau lipsa 
încrederii și dificultăţi de relaționare. Ea nu era un psiholog calificat 
care să înțeleagă cum să-l abordeze pe Gray, dar părea clar că avea 
nevoie de timp, multă îngăduință și răbdare. 

Aici era problema. Nu-și putea găsi locul lângă el până când el nu 
începea să aibă încredere în ea. 

Iar Dru nu știa cât putea să mai aștepte. În primul rând, inima ei 
era tot mai strâns legată de a lui. De asemenea, era o persoană directă. 
Era ceva împotriva principiilor ei ca să nu discute despre problemele 
care o tulburau. 

Ce simti pentru mine, Gray Cum stau lucrurile între noi? Încotro se 
îndreaptă relația noastră? 

Intr-una din zilele astea, trebuiau să stea de vorbă. 

Nu era o chestiune de dacă ar trebui, ci când o vor face. 

ouă săptămâni mai târziu, Dru și Gray încă nu purtaseră 

Marea Discuţie. 

Se gândea la asta în timp ce se îndrepta spre tejgheaua 
cafenelei pentru a-și plasa comanda. Chiar în clipa aceea, ușa de 
la magazin se deschise. Ea se întoarse, emoționată. Gray venise cu 
câteva minute mai devreme — 

Corbin intră cu pași mari în cafenea. Se opri surprins când o zări 
pe Dru. Apoi rânji cu toată faţa. 

— Dru. Fetiţa mea preferată. 

— Sunt o ady, îl corectă ea fără răutate. 

Dru se îndoia că vreo femeie ar fi putut avea un motiv bine 
întemeiat ca să se poarte urât cu Corbin. Purta blugi și o jachetă bleu 
matlasată. Corbin arăta cât se poate de obișnuit, cu excepţia faptului 
că hainele arătau superb pe el. 

Toată lumea din local tăcu respectuoasă în timp ce el se îndreptă 
spre Dru, ca și cum apostolul Pavel s-ar fi aflat în mijlocul lor. Corbin 
era unul dintre chipurile cele mai cunoscute din zona metropolitană 
Dallas/ Forth Worth. Oriunde mergea, se bucura de o atenţie 
electrizantă, de parcă reflectoare uriașe îl scăldau într-o lumină aurie. 

— Ce pot să-ţi iau? întrebă el, scoțându-și portofelul. 

— Nimic, din moment ce pot să-mi achit singură consumația. 

— Văd că ești bătăioasă ca întotdeauna. 

Dru comandă o cafea simplă. Corbin comandă și el o cafea simplă. 
Fi se mutară la marginea îndepărtată a tejghelei așteptându-și 
comanda. 

Cafeneaua era în apropierea centrului de antrenamente al echipei 
Mustangs, ceea ce explica de ce era frecventată de jucători și de ce 
Dru și Gray aleseseră să se întâlnească aici în ultima sâmbătă a lunii 
ianuarie. Gray avea să folosească în după-amiaza asta darul pe care îl 
primise din partea ei de Crăciun. Închiriaseră un tur pe circuitul de 
viteză de la Texas Motor Speedway și plănuiau să-l parcurgă într-o 
singură mașină. 

— Vii de la centrul de antrenamente? îl întrebă Dru pe Corbin. 

— Da. Tocmai am terminat sesiunea de exerciţii fizice. Și Gray era 
la antrenamente. Te întâlneşti cu el? 

— În scurt timp. 

— Unul dintre fizioterapeuţi încă mai lucra cu el atunci când am 
plecat eu. 

Chelneriţa le întinse cafelele. Corbin o urmă pe Dru la o masă, 
apoi se așeză în scaunul din fața ei. 

Dru nu-l văzuse de ceva timp. Corbin se tunsese scurt, ceea ce 
îi punea și mai mult în evidență trăsăturile chipeșe. Arăta mai bine 
odihnit, ochii lui căprui păreau mai luminoși și era mai relaxat acum 
că se încheiase sezonul. Jucătorii răniți din NFL își reveneau încet. 

Câţiva dintre clienţii cafenelei se apropiară de Corbin, așa cum ea 
știuse că o vor face. Se obișnuise să petreacă timp în compania unor 
atleți faimoși și să-și vadă de treburile ei în timp ce ei interacționau 
cu fanii lor. Dru își încrucișă picioarele și sorbi îndelung din cafeaua 
ei fierbinte și delicioasă. 

— Scuze pentru întrerupere, spuse Corbin atunci când fanii lui 
plecară. Am un public care mă adoră. 

O gropiţă batjocoritoare îi apăru în obraz. 

— Ce o să faci când n-o să mai ai un public care să te adore, 
Corbin? 


El scoase un sunet neîncrezător. 

— Ca și cum o să se întâmple chestia asta. Sunt mulți puști de opt 
ani care mă adoră. Când o să am nouăzeci de ani, ei vor avea de-abia 
șaizeci și opt. 

— Văd că te-ai gândit ceva la asta. 

— E bine să-ți faci planuri dinainte. Corbin o observă în timp ce 
sorbi din cafea. Tu și Gray mai sunteţi împreună? 

Dru încuviință din cap. În afara faptului că ieșeau și se sărutau, 
nu era sigură ce însemna cuvântul „împreună“ pentru ea și Gray. 
Totuși! Nu-și imaginase niciodată că ar putea să atingă nivelul ăsta 
de răbdare. Acest nivel de răbdare putea fi catalogat în două feluri: 
înțelept sau ridicol. 

— Aştept să vă despărțiți ca să am acces la tine, spuse Corbin. 

— Din câte îmi amintesc, ai încercat. Doar că încercarea ta n-a 
fost una reușită. 

Corbin se strâmbă ca și cum Dru l-ar fi rănit și își puse o mână pe 
pieptul bine sculptat. 

Dru zâmbi neiertătoare. 

— Poţi să fii cât de tăioasă vrei. N-ai decât. Numai să știi că atunci 
când relația ta cu Gray se termină, aș dori o nouă șansă. 

— Dacă relația mea cu Gray se destramă, mă voi gândi la 
propunerea ta. 

— Între timp, voi încerca să mă împac cu gândul că Gray s-a ales 
cu tine și cu televizorul meu cu ecran plat. 

Dru își strânse sprâncenele. 

— Cum a ajuns Gray să aibă televizorul tău cu ecran plat? 

Expresia lui Corbin se domoli ușor. 

— Gray ţi-a povestit despre pariul nostru, nu? 

Pe Dru o cuprinse îngrijorarea, un sentiment îngrozitor i se 
strecură în suflet ca viclenia unui șarpe. 

— Care pariu? 

— Nu contează. 

— Nu, serios. Aș vrea să ştiu. 

— Dru. Corbin vorbi ca un lider înnăscut. Nu merită să-ţi baţi 
capul cu el. 

— Nu mă îngrijorez, spuse Dru cu un calm mormântal. Aș vrea să 
știu ce este cu pariul ăsta. 

Corbin tăcu. Evitându-i privirea, sorbi o înghițitură de cafea din 
ceașca de unică folosință. 

— Aştept, spuse ea. 

— Nu e cine știe ce. 

— Atunci poţi să-mi spui. 

— Chestia e că — el ridică din umeri — Gray a câștigat un pariu 
împotriva mea, iar eu a trebuit să-i dau televizorul meu plat. Fram 
sigur că avea să se laude cu premiul lui. Merita s-o facă. Dar din 
moment ce n-a făcut-o, îmi pare rău că am adus vorba. 

— În ce anume a constat pariul, Corbin. 

— Mersi, dar prefer să nu dau din gură mai mult decât am făcut-o 
deja. Nu știu dacă ai observat, dar am o gură mare. 

Privirea lui Dru se plimbă prin cafenea — 

Și o întâlni pe a lui Gray. 

El stătea în cadrul ușii, fiind atent la ea și la Corbin, iar privirea 
îl era rece. 

Gray fu năpădit de o gelozie sălbatică când îi văzu. Reacţia lui era 
exagerată. rațională. Chiar dacă-și spunea că nu avea dreptate nu 
scăpa de simțământul acesta bolnăvicios, visceral. 

Îi fusese dor de Dru toată ziua. Intrase în cafenea nerăbdător s-o 
vadă. Apoi îi zărise pe ea și pe Corbin angajați într-o conversație 
destul de intensă și buna lui dispoziţie se dusese pe apa sâmbetei. 

Stăteau la o masă pentru două persoane. Puseseră la cale întâlnirea 
asta fără știrea lui? 

Bineînţeles că nu. Niciunul dintre ei nu i-ar face așa ceva. Gândul 
îi trăda lipsa de încredere în iubita lui sau în vechiul lui prieten. 

Gray merse la ei. 

— Bună, omule, îi spuse Corbin degajat. Uite pe cine am găsit 
când am intrat să-mi iau o cafea. 

— Văd, spuse Gray, încercând să nu pară surprins. 

Corbin se ridică cu ceasca de cafea în mână. 

— Am şters-o de aici. Înainte să ajungi tu, am făcut tot posibilul 
să o cuceresc pe Dru. Dar încă refuză să se îndrăgostească de mine. 

Ce amuzant. 

— Ne vedem mai târziu. 

Corbin își lăsă în jos bărbia și ieși afară. 

Ochii lui Gray îi întâlniră pe ai lui Dru. Linia subţire a gurii 
ei arăta că era nervoasă. Ce se întâmplase? El nu avu curajul să o 
întrebe. Nu voia să spună ceva ce avea să regrete mai târziu și, ca un 
taur într-un magazin de porțelanuri, să sfârșească prin a frânge toate 
lucrurile care erau foarte importante pentru el. 

Evitând scaunul pe care stătuse Corbin, Gray își aduse un altul. 
Se așeză așa încât să fie feriți de privirile iscoditoare ale spectatorilor. 

— Ce pariu ai pus cu Corbin? întrebă Dru. 

Fiecare cuvânt fu pronunţat clar și tăios. 

Stomacul lui se strânse. Se holbă la ea, încercând să-și menţină 
echilibrul mental. 

— Ei bine? întrebă ea. 

— Poftim... ? Vocea lui Gray sună răgușită. Avea să-l omoare pe 
Corbin. Chiar în clipa în care gândul îi veni în minte, conștiința îl 
acuză. Știuse că ar fi trebuit să-i spună despre el. Ce ţi-a spus Corbin? 

— A spus că încerca să accepte faptul că tu mă ai pe mine și noul 
lui televizor cu ecran plat. Dru se lăsă puţin pe spate, punând distanţă 
între ei. Care e legătura dintre mine și televizorul cu ecran plat al lui 
Corbin? 

— Am pus un pariu în seara în care l-ai cunoscut pe Corbin. La 
restaurantul unde se servesc biftecuri. 

— Și care a fost mai exact pariul? 

Nu voia să-i spună. Dar era prea târziu pentru asta. Putea să-i 
spună adevărul. Sau putea să o mintă, ceea ce ar fi putut înrăutăți de 
zece ori mai mult lucrurile. 

— Am pariat pe... Gray își plimbă o mână peste față. O să sune 
mai rău decât este de fapt. 

— Ce-ar fi să-mi spui? 

— Am pariat pe un sărut, asta-i tot. Câștiga cel pe care îl sărutai 
primul. 

Timpul stătu în loc. 

— Și care a fost premiul? 

— Dacă ar fi câștigat Corbin, s-ar fi ales cu ceasul meu. Dacă 
câștigam eu, primeam televizorul lui. 

Ochii lui Dru arătau ca niște cuburi de gheață. 

— Aţi pariat pentru mine ca la un eveniment sportiv? 

— În trecut, eu și Corbin am pariat pe multe lucruri. 

Încet, Dru își mișcă un deget înainte și înapoi între ea şi Gray. 

— Cât din chestia asta a avut de-a face cu câștigarea pariului? 

— În primele săptămâni în care ai fost garda mea de corp? Cam 
în jur de treizeci la sută, recunoscu Gray, fiind brutal de sincer. De 
atunci — cu mult înainte de primul sărut — nimic din relația noastră 
n-a avut de-a face cu pariul. 

Dru nu spuse nimic. O privi cum își plimbă încet privirea prin 
cafenea. Făcea la fel ori de câte ori erau împreună în public. Dru 
cerceta pe toată lumea, căutând semne care să indice vreun pericol. 
Chiar și acum, ea îl proteja. 

— Corbin mi-a dat televizorul cu săptămâni în urmă, spuse Gray. 
Dacă aș fi fost interesat numai de pariu și nu de tine, n-aş mai fi avut 
niciun motiv să mai ies cu tine după ce mi-am primit televizorul. 

— Și asta ar trebui să mă îmbuneze? 

Tonul ei avea o platitudine pe care el n-o mai auzise niciodată 
în vocea ei, iar atitudinea ei era mult prea controlată. Era furioasă și 
rănită, iar Gray ar fi preferat să țipe la el așa cum o făcuse în parcarea 
bisericii. 

— Îmi pare rău că am făcut acest pariu. 

— Eşti dispus să-i înapoiezi televizorul lui Corbin? întrebă ea. 

— S-a făcut. Nici că-mi pasă de el. 

— Totuși, iubești competiţia. Tii la câștigarea pariurilor. 

— Tu ești singurul lucru de care îmi pasă în discuţia asta. O să 
pierd o sută de pariuri în favoarea lui Corbin. O să-i dau ceasul meu. 
O să-i dau mașina mea. Tu ești cea pe care vreau să o păstrez. 

Dru păru să-i cântărească spusele. 

— De ce nu mi-ai spus despre pariu? 

— Deoarece m-am gândit că n-o să-ți placă. 

— Ai de gând să-mi ascunzi orice lucru care crezi că n-o să-mi 
placă? Pentru că n-o să meargă așa. 

Gray strânse tare din dinți. 

— Aş prefera să vorbim deschis. Despre lucrurile dificile, despre 
lucrurile bune și despre chestiile obișnuite de zi cu zi. 

Dru se uită la Gray, părând să aştepte ceva. El nu știa ce anume. Își 
ceruse deja scuze. Dru îşi puse poşeta pe umăr. 

— O să-mi anulez rezervarea pentru circuit. 

— Atunci o să mi-o anulez și eu pe-a mea. Uite ce e, Dru... 

Gray nu știa din nou ce să zică. Nu era sigur ce ar fi trebuit să 
spună. 

— Vorbim mai târziu, Gray. 

Sunetul pașilor ei deveni tot mai îndepărtat până când Gray nu-i 
mai auzi. 

Ce se întâmplase? 

În dimineața asta, vorbiseră la telefon înainte ca Gray să plece 
de acasă. Îi spusese că Ashley îi pregătea clătite de afine, iar Dru îi 
spusese că mânca un Pop-Iart de afine făcut în casă. 

Îi venea greu să accepte faptul că, de când intrase în cafenea, el 
stricase totul. 

Nu, stricase totul cu mult timp în urmă, atunci când fusese de 
acord cu un pariu absurd și apoi cu decizia neinspirată de a nu-i 
spune nimic lui Dru. 

Fra furios pe el, dar și pe Corbin. Dar cel mai mult, pe el însuși. 

Se putea să o fi pierdut pe Dru. Nu, el nu putea s-o piardă. Frica îi 
pătrunse în oase. Totul avea să fie bine. Avea să pună lucrurile în ordine. 

Când Gray o sună în seara aceea, ea răspunse. 

Ea îl întrebă cum își petrecuse restul zilei și răspunse întrebărilor 
lui referitoare la modul în care ea își petrecuse ziua. 

Gray stătea în camera lui multimedia, cu telefonul la ureche, 
uitându-se pe fereastră la peluza întunecată din fața casei și la decorul 
de lumini din copaci. 

— Vrei să vii la mine acasă? întrebă el. 

Se gândise că se putea descurca mai bine cu împăcarea dacă o 
invita la el. Așa avea ocazia să fie față în faţă cu ea. Gray nu se aștepta 
să se descurce grozav. Ci doar mai bine. 

— Nu în seara asta. 

— O să te las să mă baţi la Xbox și poţi mânca restul de brownies 
cu ciocolată pe care le-a făcut Ashley. 

— Ashley face prăjituri brownies cu ciocolată delicioase. 

— Deci vii încoace. 

— Nu. 

În sinea lui, Gray vorbi urât. Nu știa cum să-și ceară iertare în fața 
unei femei. În trecut, dacă se strica treaba cu vreo iubită, rupea relația 
și mergea mai departe. 

— Dru, n-ar fi trebuit să pun acel pariu cu Corbin de la bun 
început. Și... regret că nu ţi-am spus despre asta. M-ai crezut mai 
devreme când ţi-am zis că relația noastră n-are nimic de-a face cu 
pariul. Nu-i așa? 

— Cred că te cred. 

Și cred că fe cred însemna că nu era pe deplin convinsă. Gray își 
puse capul pe pervazul ferestrei și închise ochii. De când cu scena 
din cafenea, ziua lui fusese teribilă. Petrecuse cea mai mare parte a 
timpului acasă, uitându-se la televizor. Nu se deranjase să aprindă 
lumina la căderea nopții. Fusese prea ocupat gândindu-se la Dru și la 
neghiobia lui. 

— Dru, spuse el calm. 

Pariul păruse ceva atât de mărunt. Cum de periclitase ceva atât de 
important pentru el, ca relația lui cu Dru? 

— Am nevoie de timp să mă gândesc la noi, spuse Dru. 

— La ce trebuie să te gândești? Ne simţim bine împreună. 

Replica lui Gray fu întâmpinată de tăcere. Apoi o auzi spunându-i: 

— Noapte bună, Gray. 

Iar Dru închise telefonul. 

ragostea putea dăuna grav sănătăţii mintale. Asemeni 

miilor de femei de-a lungul Americii care sufereau din 

cauza iubiţilor lor, și Dru era deprimată și posomorâtă. 
Pentru un bărbat! 

Fra foarte umilitor. 

Dru bătu cu mâna în biroul lui Julie în timp ce trecu pe lângă ea, 
apoi își luă la revedere de la asistentul personal al lui Anthony Sutton 
și de la recepţionerul de la firmă înainte să plece în seara asta. Când 
ajunse în holul de la lifturi, își agăță rucsacul pe umăr și își închise 
fermoarul la jachetă. 

Trecuseră două zile de când se întâlnise cu Gray la cafenea. O sunase 
în seara aceea și apoi, din nou, seara trecută. Seara trecută, Dru îi spuse 
din nou că avea nevoie de mai mult timp. Gray îi respectase cererea. 

Aprecia faptul că îi răspunsese atât de respectuos, apoi, în clipa 
următoare, se întreba de ce nu-i bătea cu pumnul în ușă și de ce nu 
tipa ca în scena cu Szella! din filmul Un tramvai numit dorintă.* 


* Un film american din 1951, adaptare cinematografică a piesei omonime 


a dramaturgului american Tennessee Williams În. trad.]. 

Liftul sosi, Dru urcă în el și apăsă butonul pentru a cobori în 
parcarea clădirii. 

Nu-i plăcea deloc că Gray şi Corbin puseseră un pariu pe 
sentimentele ei. Era ca și cum ar fi fost un obiect fără viață pe care 
amândoi îl văzuseră, îl plăcuseră și se târguiseră pentru el. Doi bărbaţi 
putred de bogaţi care se distrau într-o competiţie fără rost. 

Dar nu pariul era problema principală. ÎI crezuse când îi spusese 
că pariul iniţiase interesul lui față de ea, dar nu mai fusese un factor 
hotărâtor de multă vreme. 

Problema majoră era exact cea pe care Dru o ştiuse de la bun 
început. Gray păstra secrete față de ea. Nu era confidenta lui, cineva 
în care el să aibă încredere. Descoperirea pariului nu făcuse decât să 
aducă la suprafață adevărata problemă. 

Deci? Ce ar trebui să facă în privinţa lui? 

Pe de o parte, ea credea că ar trebui să iasă cu Gray ca mai înainte. 
Să aștepte și să vadă. Să-i ofere mai mult timp. Să se țină de el cât de 
mult posibil în speranţa că avea să se încreadă în ea în cele din urmă și 
să o iubească. Să amâne Marea Discuţie, din moment ce era garantat 
faptul că astfel l-ar fi strâns cu ușa pe Gray și l-ar fi forțat să-și declare 
sentimentele. A-] forța să-și declare sentimentele în clipa asta i-ar fi 
devastat pe amândoi. Partea bună a acestei opțiuni era că s-ar fi putut 
alege cu o bijuterie când se termina povestea. 

Pe de altă parte, Dru insista ca el să-și mărturisească sentimentele 
acum. De dragul respectului de sine! Da, Marea Discuţie putea să le 
distrugă relaţia. Dacă se despărțeau acum cu inimile frânte, le-ar fi 
fost mai ușor decât să ajungă la același sfârșit într-o lună sau într-un 
an de-acum încolo. Partea bună a acestei opțiuni: evitarea unei dureri 
mult prea adânci. 

Dru ieși din lift și străbătu garajul în direcţia motocicletei ei. Aerul 
era rece aici. Auzi frânturi de conversații dintre colegii de muncă 
care mergeau spre mașinile lor și zumzetul aparatelor care încălzeau 
birourile de deasupra. 

Își scoase cheia și îngheță imediat. Gray se sprijinea de zidul din 
beton la o oarecare distanță de motocicleta ei. Își îndesase mâinile în 
buzunarele blugilor. Avea aceeași jachetă neagră matlasată pe care 
o purtase în ziua de Crăciun, când se duseseră să caute un pom, era 

descheiată și dezvelea cămașa albă, simplă, de dedesubt. Pe cap avea o 
șapcă trasă pe ochi, cu sigla celor de la Mustangs. 

Arăta impunător, rău-prevestitor, atrăgător și incredibil de 
răbdător. 

Inima lui Dru începu să bată nebunește, iar respiraţia îi era 
întretăiată de emoția vederii lui. Poate că era mai bine că el nu se 
comportase ca în secvența cu S$/e//a. Trupul ei o trăda reacționând 
aşa de puternic, când tot ce făcea Gray era să se sprijine de un perete, 
fixând-o cu privirea. 

— Aștepţi de multă vreme? 

Dru încercă să pară degajată. 

Gray se îndreptă de spate și făcu un pas în direcţia ei. 

— De patruzeci și cinci de minute. 

Dru își băgă cheia în rucsac, apoi îl puse jos, aproape de motocicleta 
el. 

— Nu-mi place chestia asta... orice ar fi ea... despărțirea asta 
dintre noi, spuse Gray. Nu ştiu cum au fost ultimele zile pentru tine, 
dar pentru mine au fost groaznice. Nu cred că voi fi în stare să mă 
concentrez, să respir sau să zâmbesc până când nu ne împăcăm. 

Era un discurs destul de impresionant. Unul foarte bun. Dru simți 
cum dârzenia ei slăbește în fața lui și a cuvintelor lui. Gray era teribil 
de atrăgător în ochii ei, iar ei i-ar fi plăcut să se arunce în brațele lui, 
să simtă îmbrăţișarea lui, să-i cuprindă fața cu mâinile și să-l sărute. 

Credea că adulții angajaţi în relații serioase nu acționau doar pe 
baza unor impulsuri. 

— Am spus că-mi pare rău, dar n-a fost destul. Ochii verzi ai lui 
Gray erau frumoși și serioşi. Dacă îmi spui cum să rezolv problema 
asta, o voi face. Vreau să fim așa cum eram înainte. 

— Și mie îmi plăcea cum eram înainte. Preţ de o clipă, Dru ezită 
între cele două opţiuni pe care le avea. Să aștepte și să vadă ce se 
va întâmpla mai departe? Sau să-l facă pe Gray să-și mărturisească 
sentimentele? Îmi plăcea cum eram, repetă ea, dar nu vreau să ne mai 
continuăm așa relația pentru că nu era atât de profundă pe cât îmi 
doream. 

— Ce vrei să spui prin „profundă“? întrebă Gray calm. Nu suntem 
împreună de prea multă vreme. 

— Am petrecut multe ore unul în compania celuilalt în cele cinci 
săptămâni dinainte de a începe să ieşim împreună. Iar de atunci, au 
mai trecut alte cinci săptămâni. 

— Adevărat. 

— Ai pus un scut în fața mea, de care nu pot să trec. Care mă ţine 
în zona ta de confort, acolo unde nu te deranjez. Dar... Dru își încreți 
fruntea. Fii curajoasă, Dru! Nu mai vreau locul pe care mi l-ai stabilit. 
Vreau ceva mai mult din partea ta. 

Dru călărise fără șa de-a lungul întinselor câmpii ale Texasului. 
Odată, împușcase un porc mistreț fără să clipească. Își pusese viaţa în 
pericol pentru ţara ei fără să se plângă. Dru nu era fricoasă și nici nu 
pășea ca pe coji de ouă doar ca să-i fie bine lui Gray. 

Fa zânjea după un loc în viața lui. Era sigură pe ea și încrezătoare 
în planul lui Dumnezeu pentru viața ei, așa că îl dorea pe Gray cu 
totul sau deloc. Refuza să îi mai găsească scuze. 

— Am să mă implic mai mult în relația noastră, spuse el. 

— Bun. Dru se îndreptă de spate. Atunci spune-mi ce simţi 
pentru mine și ce vrei de la relația noastră. 

Gray păli. 

— Eu... 

Dru așteptă, iar speranțele i se spulberară. 

— Ştii cât de mult îmi placi, Dru. 

— Nu. Ea dădu din cap. Nu știu. 

Nu primi niciun răspuns. 

Gray nu era pregătit sau nu era în stare să-și recunoască 
sentimentele. Voia să o poată face. Dru știa asta. Însă, când era vorba 
să verbalizeze ceea ce simţea, nu accepta să devină vulnerabil. 

Nici Dru nu voia să devină vulnerabilă în fața lui. Își petrecuse 
copilăria simțindu-se dată deoparte, nu accepta să aibă parte de 
același tratament din partea propriul ei iubit. 

— De ce... ? Gray se strâmbă, iar Dru își dădu seama că bătea în 
retragere. De ce totul trebuie să fie atât de serios? Tonul lui spunea 
că ea era cea care exagera. Hai să continuăm să ieșim împreună și să 
vedem ce se întâmplă. 

— N-am spus că relaţia noastră trebuie să fie serioasă. Doar ţi-am 
spus că am nevoie să știu ce simți pentru mine. 

Liftul se deschise cu un zgomot ușor. Din colţul ochiului, Dru 
privi cum un om de afaceri se îndrepta cu pași grăbiţi spre mașina lui. 
Le aruncă o privire întrebătoare, apoi merse mai departe. 

Scurgerea secundelor era dureroasă în timp ce tăcerea lui Gray 
Fowler le distrugea viitorul. 

— Uite, spuse Gray, analizând logic problema, lasă-mă să te invit 
la cină. Poţi să-mi spui totul despre defectele mele, iar eu o să încerc 
să te conving de calitățile mele. O să... 

Frustrarea îi înghionti speranțele spulberate. Seducţie? Gray 
încerca să o seducă în acest moment? 

— De când ai început să ieși cu mine, spuse Dru, ai tot pendulat 
între mine și burlăcie. Dacă noi o să avem vreodată o relație intimă, 
trebuie să te implici cu totul. 

Tremurând în sinea ei, Dru își scoase cheia, își puse rucsacul în 
spate, se sui pe motocicletă și porni motorul. Îl privi pe Gray drept 
în ochi. 

— N-ai decât să rămâi liber cu totul, Gray, fiindcă eu nu mai sunt 
disponibilă. Îţi doresc toate cele bune. Sincer. 

Apoi Dru întoarse motocicleta și conduse înspre Holley. Când 
ieși pe autostradă, își dădu seama că fusese atât de supărată, încât 
uitase să-și pună casca. 

Vântul şterse lacrimile femeii care se mândrea cu faptul că nu 
plângea niciodată. 

Gray rămase singur în garajul rece din parcare, cu picioarele 
înfipte în pământ mult timp după ce motocicleta lui Dru dispăruse 
din vedere. 

Vrei să știi ce simt pentru tine, Dru? Te iubesc. 

Vrei să știi ce-mi doresc de la relația noastră? Pe tine. Te vreau pe 
tine. Vreau să mă iubesti. Asta-i tot. 

Tu eşti ceea ce îmi doresc. 

Degetele i se strânseră în pumni. 

Gray știa toate lucrurile astea în mintea lui. Atunci de ce nu fusese 

în stare să i le spună? Ea îi oferise ocazia de a salva relația lor. El 
voise cu disperare să o salveze. Totuşi, cuvintele care ar fi salvat-o 
nu-i ieşiseră din gură. Îndoielile și fricile lui constante îl reduseseră 
la tăcere. 

O voce întunecată din lăuntrul ființei lui îl întrebase: Ce te-a făcut 
să crezi că ai dreptul să fii fericit? Dacă îti deschizi sufletul în fata ei, o 
s-0 sfârşeşti distrus şi cu inima frântă. N-are niciun rost nici pentru tine 
și nici pentru alții. Ai ştiut dintotdeauna că relatia cu Dru n-avea cum să 
se sfârșească bine, nu-i aşa? 

Năucit, cu stomacul strâns, Gray se îndreptă spre mașina lui. 
Devastarea îl măcina pe dinăuntru așa cum clădirile ar fi absorbite în 
craterele uriașe ce se cască din pământ. Se așeză la volan. 

De ce îl pusese Dru în postura asta dificilă? Pusese prea multe 
întrebări și nu se evaluase după același standard pe care i-l aplicase 
lui. Dru nu îi spusese nimic — nici măcar odată de când începuseră 
să iasă împreună — despre sentimentele ei față de el sau ce voia de la 
relația lor. Dar se aștepta ca el să-și verse sufletul în fața ei în mijlocul 
unui garaj. 

Gray voia să dea vina pe Dru. Ar fi fost mai ușor să dea vina pe ea. 

Stia că nu o putea învinovăţi că-l provocase să-și dezvăluie 
sentimentele. Făcuse lucrul ăsta fiindcă pentru ea era important să 
știe ce simțea el. lubiţii și soții buni prețuiau lucrurile care contau 
pentru iubitele sau soțiile lor. Răspundeau întrebărilor sincere cu 
onestitate. Așa se comportau oamenii într-o relaţie sănătoasă. 

Însă relaţiile sănătoase nu fuseseră niciodată un punct forte în 
familia Fowler. 

Gray se duse acasă și merse direct la barul încastrat în peretele din 
holul larg dintre bucătărie și sufrageria pe care nu o folosise niciodată. 

El fixă cu privirea fiecare sticlă de băutură scumpă din barul lui 
în timp ce cuvintele pe care nu i le spusese îi veniră mereu și mereu 
în minte, bântuindu-l. Păstrându-le pentru sine, Gray le dublase sau 
chiar triplase puterea. 

Te iubesc. Te iubesc. 

O săptămână mai târziu, Gray stătea din nou în faţa barului său 
încastrat în perete. 

Ianuarie era pe sfârșite. Februarie avea să înceapă de mâine. Gray 
se oprise în faţa barului său în fiecare zi din ultimele șapte zile. 
Câteodată se oprea de câteva ori pe zi. Chiar și când nu se oprea, 
Gray se gândea la băutura pe care o ofereau acele sticle. Până acum, 
nu luase nicio înghiţitură de lichior sau vreo altă băutură din bar. 

Abstinenţa lui nu-l făcea să se simtă mai bine. 

Lumina după-amiezii târzii se strecura prin ferestrele înalte din 
sufragerie, străbătând covorul, dar neajungând la el. 

Singura perioadă din viața lui în care se simțise mai oribil decât 
în ultima săptămână fusese atunci când trăise sub același acoperiș cu 
nenorocitul. 

Abia dacă dormise. Chiar și când era înconjurat de amicii lui, se 
simțea stingher fără Dru. Își umpluse timpul cu diverse activități, și 
totuși nimic din ce făcuse nu-l împlinise. 

Și ce îl deranja cel mai mult? 

Cât de stăpână pe situație fusese Dru în acea zi, în garajul din 
parcare. 

Văzuse femei având accese de furie. Le văzuse plângând, încercând 
să-l lovească și țipând la el. Kayla Bell avusese câteva ieșiri din astea. 
În situaţii similare, el rămăsese impasibil. 

În garajul din parcare, când Dru se despărţea de el, ea fusese foarte 
calmă, iar el fusese cel care voise să plângă, să lovească ceva și să urle. 

Autocontrolul lui Dru îl copleșise. 

Și cuvintele pe care ea i le spusese îl tulburaseră. Gray nu și le 
putea scoate din minte, indiferent cât de tare pornea muzica sau cât 
de mult încerca să se concentreze la televizor sau la persoana cu care 
stătea de vorbă sau la drum atunci când conducea. 

— M-am gândit că poate ţi-e foame. 

Ashley stătea în pragul ușii de la bucătăriei. Tinea o tavă pe care 
era un bol cu salată, unul cu supă și un sendviș cu friptură de vită. Îl 
privea ușor îngrijorată. 

— Mulţumesc. 

Gray nu era într-atât de nemilos încât să-i spună că nu îi era 
foame. 

— N-ai mâncat prea mult la prânz. Deci... Ashley își mută 
greutatea de pe un picior pe altul. În ultima săptămână, făcuse tot ce 
îi stătuse în putință ca să-i alunge depresia. Să las tava pe masa din 
sufragerie? 

— Bine. 

Ashley trecu pe lângă el. Gray privi sticlele cu nesaţ, furios în 
timp ce amintirea din trecut a mamei lui înlăcrimate îi reveni în 
minte. 

ÎI... iubesc! Și... Plânsetul acela oribil. Și acum Jeff s-a însurat cu 
altcineva. Azi. Azi... a fost nunta lor. E însurat. 

Cum se descurcase mama lui cu suferinţa ei și cu dificultățile pe 
care le întâmpinase în relația ei? Apelând la alcool. Gray înţelegea 
reacția mamei lui diferit și umilitor, acum când și el avea parte de 
nefericire. Asta nu însemna că voia să fie ca ea. Însăși posibilitatea 
asta îl făcea să-i îngheţe sângele în vene. 

Feroce, Gray luă o sticlă, îi scoase capacul şi îi vărsă conţinutul în 
chiuveta de la bar. Gâ/, gâ, gâl. 

— Imm... Ce faci? 

Ashley stătea acum în celălalt prag al ușii, cel de pe partea 
sufrageriei. Gray nu-și dăduse seama că mai rămăsese în preajmă. 

— Golesc sticla asta, răspunse el. Nu mai vreau alcool în casă. 

Urmă o clipă de tăcere. 

— Vrei să... ? Pot să te ajut? 

— Mă descurc. Gray puse mâna pe altă sticlă. Mersi, totuși. 

Gál, gâl, gål. 

— Gray? Ai primit... veşti de la Dru? 

Gray îi aruncă o privire menajerei lui. Ochii ei se făcuseră rotunzi și 
era clar că se temea pentru sănătatea lui mintală. Își făcuse mult curaj 
pentru a-l întreba despre Dru. Ashley știa că cei doi se despărțiseră, 
iar ea văzuse cu ochii ei cât de mult îl afectase. 

— Nu. Nu știu nimic de Dru. 

Ash își mușcă marginea buzei, dar nu se lăsă. 

— Îmi amintesc de toate iubitele tale din trecut. Fiecare avea 
calități deosebite, dar niciuna dintre ele nu era potrivită pentru tine, 
așa cred. La fel cum eu nu sunt potrivită pentru tine — Ashley râse 
nervos. Ea își duse mâna la piept. Bineînţeles că ez nu sunt potrivită 

pentru tine. Ea își dădu ochii peste cap. Sunt angajata ta. Lucrăm 
împreună. Dar chiar... chiar îmi doresc să fii fericit. 

Gray încuviință din cap. 

— Deci simt că trebuie să-ţi spun că Dru era cea aleasă, după 
părerea mea. Era femeia potrivită pentru tine. În ochii mei, erați 
cuplul perfect. Ash îi zâmbi nesigură. Te-ai gândit să te duci să o vezi 
și să-ți ceri iertare pentru că te-ai despărțit de ea? Asta... dacă îți pare 
rău cu adevărat. 

— Nu eu m-am despărțit de Dru. Ea s-a despărțit de mine. 

— Serios? Ash tresări, ca și cum nu și-ar fi imaginat niciodată că 
se poate petrece așa ceva în lume. 

— Da. Așa a făcut. 

Gray goli încă o sticlă. 

Ashley se grăbi să umple tăcerea amenințătoare cu informaţii 
utile. Îi spuse despre mâncarea pe care o lăsase în frigider. Despre 
hainele curățate. Despre e-mailurile pe care le trimisese la cererea lui. 
Despre programul de mâine și despre faptul că cei de la Grace Street 
sunaseră în legătură cu evenimentul Winter Family Fun Day. 

În cele din urmă, Ash se înfofoli cu hainele ei groase de iarnă. Cu 
o ultimă privire îngrijorată, ea își încheie ziua de lucru și plecă. 

După ce Gray scăpă de lichior, vărsă vinul și toată berea, apoi duse 
sticlele goale la coșul de gunoi, unde le lăsă să cadă cu un zgomot 
asurzitor. 

Teribil de neliniștit, Gray se plimba fără ţintă în jurul curții lui 
imense din spatele casei în timp ce cerul își pierdea lumina. 

Nu voise să o iubească pe Dru. De la bun început, nu-și dorise 
asta. 

Iubire. 

Își aminti de toate certurile care avuseseră loc între mama lui și 
iubiții ei. Perioadele în care ea lipsea mult timp de acasă. Sau când nu 
se putea da jos din pat. Sau când trecea prin viață ca o stafie. 

Își aminti de ticălos, de fața tatălui vitreg care se contorsiona de 
furie chiar înainte să-l izbească pe Gray de perete sau să-l arunce la 
pământ. 

O veche amintire îi reveni puternic în minte. 

Idiot netrebnic. Eşti un nimic, nu eşti în bun de nimic, plod molâu. 

Umărul lui Gray, braţul lui subţire și obrazul îi ardeau de la pumnii 
pe care tocmai îi încasase. 

Totuși, bătaia se terminase. Se terminase, slavă Domnului. 
Nenorocitul se liniștea. Gray își lăsă capul în jos și se dădu înapoi. 
Simţi cum lacrimile îi înțepau ochii și voia disperat să ajungă în 
camera lui tăcută. 

Esti jalnic. 

Gray își ridică ochii la timp pentru a observa cum o mână se 
avântă în aer în direcţia lui. Asta îl făcu să tresară îngrozit. Bătaia nu 
se terminase. 

Acele clipe groaznice în care înţelese ce era pe cale să se întâmple 
fuseseră aproape mai rele decât impactul în sine. 

Dru îl acuzase că ridicase un scut pentru a o ţine la distanță astfel 
încât el să fie scutit de vreo implicare emoțională. 

Fra adevărat. El nu-și putea imagina cum era să aibă o relaţie 
sănătoasă, normală, care să reziste în timp. Îi venea greu să creadă că 
iubind nu va avea de suferit, deoarece se vedea nutrind aceleași trăiri 
ca ale mamei sale. Întotdeauna simţise că era capabil de sentimente 
profunde. Dacă își permitea să o iubească pe Dru, atunci ea l-ar 
domina. L-ar înfrânge. 

Tu nu eşti ca mama ta, îşi spuse Gray. Și Dru nu seamănă deloc cu 
Jeff. Lașule. Nu ești ca mama ta — 

Dar el putea fi. Putea fi aidoma mamei sale. 

Gray trebuia să o ierte pe mama lui și să lase trecutul în urmă. 
Stia că asta voia Dumnezeu de la el. Doamne, asta era și dorința 
lui. Se străduise să rezolve problema asta pe cât de bine știa. Prin 
rugăciune şi prin renunțarea la lucrurile care numai îi agravaseră 
starea. 

Dar strădania lui nu părea să dea rezultate. 

De ce nu-i rezolvase Dumnezeu problemele lăuntrice? De ce era 
încă atât de confuz? 

Poate că Dumnezeu nu era atât de puternic pe cât credeau Dru 
și oamenii de la biserica aia ciudată pentru motociclişti. Sau poate că 
Gray nu știa cum să trăiască practic creștinismul. Dacă era așa, atunci 
habar n-avea ce trebuia să mai facă. 

Întorcându-se în casă, Gray intră în fiecare cameră și se uită la 

toate obiectele scumpe pe care le achiziționase. Niciunul dintre ele 
nu îi aducea mângâiere. 

Fra extenuat. Mintea îi era încețoșată. Sentimentele îi erau 
răvășite. Era terminat. Nu mai putea să meargă mai departe. 

Se îndreptă spre dormitorul lui, porni apa caldă la dușul lui 
strălucitor și modern și se așeză pe băncuța din cabina spațioasă, 
neputând să stea în picioare. Se spălă pe cap și pe corp. leși de la duș. 
Își perie dinții. 

Gray stinse aproape toate luminile și se întinse în patul mare din 
dormitorul lui perfect de curat, organizat și decorat. 

Somnul îl ocolea. 

O vedea numai pe Dru, stând în pădure în fața casei ei în ziua 
de Crăciun. Mâinile ei înmănușate prindeau fulgii de zăpadă. Fa se 
uita la el, cu un zâmbet fermecător pe buze, iar ochii ei de culoarea 
turcoazului îi străluceau de afecţiune. 

Gray o pierduse. 

Își puse mâinile pe cap și respiră îndelung pentru a alunga panica 
care îl amenința. 

Nu se putea întoarce la viața îndeajuns de bună de dinaintea lui 
Dru. Și nu voia să se îndrepte spre viitorul care cu siguranză că nu 
arăta bine fără ea. 

Gray era un bărbat incapabil să ierte, dur în exterior, iar în sinea 
lui îngrozit de a se încrede în cineva. Avea atât de multe defecte și 
răni. Se vedea exact așa cum era. Dacă și alții îl vedeau așa cum era cu 
adevărat, ar fi văzut un bărbat acoperit de păcate. 

Neliniștea și panica crescură. 

Gray. 

El îngheţă, ascultând. 

Și, în locul acela, auzi chemarea îndurării. 

Îl chema pe nume și suna ca pacea. 

El era iertat. Nu conta că era acoperit de păcate. Era iertat. Prin 
intermediul harului, Dumnezeu înlătura murdăria sufletului lui Gray 
și o schimba cu darul neprihănirii. lertat. 

Credea el? Da. 

Fu cuprins de o pace, pe care o experimenta pentru prima dată 
de când intrase în cafenea în acea zi și îi găsise pe Dru și pe Corbin 

împreună. Simţi cum mușchii lui încordaţi se relaxară, cum mintea 
i se linişti și cum ușile zăvorâte atât de mult timp din inima lui 
începeau să se deschidă. 

Poate că rugăciunea și credința nu schimbau pe toată lumea 
dintr-odată. În cazul lui Gray, iertarea și renunțarea la trecut 
reprezenta ceva ce el trebuia să facă în mod constant. Totusi, dacă nu 
făcea acest efort, Gray ar fi ajuns precum Dennis Wright, un bărbat 
prins în capcana amărăciunii din cauza faptului că nu fusese în stare 
să depășească tragedia care avusese loc în viața lui. 

Gray își imagină din nou, așa cum făcuse în seara în care Dru 
îl prinsese pe Dennis, că își deschide mâinile și renunță la toate — 
ranchiuna lui, teama și copilăria lui. 


R 


În următoarea sâmbătă, evenimentul Winter Family Fun Day 
începu sub aura unei binecuvântări evidente. Meg nu era responsabilă 
de buna desfăşurare a activităților. Doar îşi punea la dispoziție 
proprietatea. Chiar și așa, nu se putu abține să nu aibă sentimente 
de protecţie față de acțiunea celor de la Grace Street. Își dorea să 
decurgă perfect așa că verificase prognoza meteo mai avid ca Al 
Roker.* Temperaturile nu aveau să treacă peste 10°C în după-masa 
asta. Dar nu avea să plouă. Iar vântul nu avea să le strice tarabele 
amenajate. 

Meg şedea în faţa oglinzii, pe taburetul căptușit din dormitorul 
ei. Tocmai făcuse un duș, se îmbrăcase și se machiase. O rutină cât 
se poate de banală pentru orice altă femeie. Dar în aceste zile, toaleta 
zilnică însuma uneori pentru Meg toate realizările ei. 

Fa închise sertarul cu produsele de cosmetică chiar în clipa când 
unul dintre bebelușii ei, cel din dreapta, ceea ce însemna că era fetița — 
dacă nu cumva își schimbaseră poziţia între timp — îi dădu un picioruș 
zdravăn în burtică. Oprindu-se, Meg își puse mâna în locul respectiv. 
Mai urmară două lovituri. Apoi o vânzoleală și câteva împunsături. 


* Meteorolog american, jurnalist, personalitate de televiziune, actor și 


autor |n. trad.]. 

Cu grijă, Meg se ridică în picioare și se îndreptă spre camera 
bebelușilor. Reușiseră să o vopsească jumătate în albastru și cealaltă 
jumătate în roz. Când Meg trebuise să stea la pat, camera rămăsese 
neterminată. Pereţii fuseseră zugrăviți, covorul fusese întins, iar 
mobila fusese comandată. Dar cam asta era tot ce putuseră face. 

Din acea clipă, cei din cercul de apropiaţi ai familie și prietenii 
lor investiseră timp în amenajarea acestui spaţiu. Meg se lăsă ușor 
în balansoarul pentru alăptat cu model albastru. Ea șezuse exact în 
locul acesta de foarte multe ori în ultimele săptămâni în timp ce Bo, 
fraţii lui, soțiile lor, părinții lui, prietenele ei și chiar fosta ei dădacă 
în vârstă de optzeci și opt de ani, Sadie Jo, aranjaseră camera pentru 
bebelusi. 

Două pătuțuri. Două balansoare, fiecare dintre ele acoperit cu 
acelasi material frumos, unul albastru, iar celălalt roz. 

Un poster de perete care reprezenta un grațios copac alb începea 
pe partea roz, aproape de ferestrele din capătul camerei, și se arcuia 
peste pătuțul dinspre ușă. Pe partea albastră, copacul începea de lângă 
ușă și ajungea până la ferestre. Carusele vesele erau agăţate de tavan 
deasupra pătuțurilor. Delicatele păsărele albe din carusel foșeanu în 
aerul cald suflat de un ventilator. 

Pe cealaltă parte a camerei, era un raft plin cu o colecţie de 
cărți cartonate pentru copii, animale din pluș şi fotografii cu rame 
argintii ale rudelor bebelușilor. Meg îl rugase pe Bo să așeze printre 
celelalte lucrușoare și câteva obiecte care făcuseră parte din propria 
lor copilărie. Pentru că erau uzate și demodate le înrămaseră. 

Scăunelele pentru copii își așteptau ocupanţii. Leagăne. Pernute 
pentru copii. Scutece. Șerveţele. Un difuzor. 

O masă de înfășat, cu sertare pline de lucrușoare spălate și frumos 
împăturite. FHăinuţe micuţe și pufoase. Pături. Prosoape pentru 
regurgitat. Șoseţele. 

Camera copiilor o umplea de liniştea așteptării. Fra organizată, 
frumoasă și aranjată. Era exact așa cum își imaginase că va fi, pe vremea 
în care încăperea asta fusese un simplu dormitor de oaspeţi, când 
visase cum avea să o decoreze dacă ar fi avut vreodată posibilitatea 
de a o transforma în cameră de copii. Uitându-se acum la ea, Meg 
simţea că visul îi devenise realitate. 

Sunt gata, părea să șoptească încăperea. Meg aprinse veioza de pe 
măsuța de lângă ea și își imagină cum era să-și ţină în braţe băieţelul, 
fiul ei, şi să-l vadă pe Bo în balansoarul roz, ţinând-o în braţe pe fetița 
lor, fiica ei. Ar fi o bucurie de neimaginat. Ar fi pecetluit fiecare clipă 
de agonie prin care trecuse în lunile de sarcină cu un singur cuvânt: 
A MERITAT. 

Surprinse cu privirea cele două pături și cele două hăinuţe care 
zăceau pe podea după ușa camerei. Veniseră prin poștă ieri de la verii 
din partea mamei lui Meg. Trebuia să le pună la spălat cu detergentul 
special pentru copii, fără coloranţi și fără miros şi orice ar fi dăunat 
copiilor mici, înainte să se așeze în locul ei obișnuit de relaxare de pe 
canapeaua din camera de zi. 

Bo urma să vină acasă şi să o ducă la eveniment. Nu aveau să stea 
mult. Meg auzise că Gray Fowler, Gray al lui Dru, avea să vorbească 
audienței între formațiile muzicale și apoi să dea autografe. Voia să 
stea între spectatori și să-l audă vorbind. 

Gemând din cauza efortului, Meg se ridică în picioare şi se 
îndreptă în direcția păturilor și a hăinuţelor — 

Privirea i se încețoșă. O cuprinse ameţeala, iar Meg trebui să se 
sprijine de raft cu o mână. Tensiunea arterială i se ridicase brusc. 

Își lăsă capul în jos și fixă cu privirea covorul. Vedea în ceață. 
Frica era gata să o acapareze, dar Meg o ţinu sub control. Făcu tot 
posibilul să-și concentreze privirea. În schimb, privirea îi deveni tot 
mai neclară, apoi începu să se îngusteze, ca și cum Meg ar fi privit 
printr-un tunel. Camera începu să se învârtă. 

Meg se întinse după telefonul ei, pe care îl avea tot timpul de când 
cu ultimul incident. Purta perechea de pantaloni de trening pentru 
gravide, cea mai moale și mai întinsă, aceeași pe care o îmbrăca 
la fiecare trei zile pentru că nu-i mai veneau multe haine și mult 
prea puţine îi stăteau confortabil. Tremurând, își îndesă degetele în 
buzunarele de la pantaloni și nu găsi nimic. 

Mintea i-o luă razna. Cum? Dar tocmai îl avuse. Era... Gândeșze-ze! 
Telefonul trebuie să fie în balansoar. Cu vederea neclară, Meg îl putu 
distinge doar pe el. Acolo era. Pe marginea pernei de pe balansoarul 
pentru alăptat. Merse în direcţia lui, devenind din ce în ce mai amețită 
cu fiecare pas. Era pe punctul de a leșina. 

Cu determinarea unei mame, continuă să pășească, cu mâinile 
întinse în faţă. Nu avea să leșine. Trebuia să-l sune pe Bo. Se lovi la 
fluierul piciorului de ceva tare. Meg se lăsă, bâjbâind, pe genunchi. 
Balansoarul era chiar în fața ei. Când palmele ei atinseră partea din 
față a tapițeriei, răsuflă ușurată. 

Înșfăcă telefonul. Abia îl putea vedea, dar creierul și mâinile ei 
știau ce trebuia să facă. Trebuia să apese doar câteva butoane pentru 
a-l suna pe Bo. O cuprinse un nou val de greață și de amețeală. 

Meg îi formă numărul. 

Apoi întunericul o învălui. 

— Meg. 

Vocea lui Bo. 

Ea se simţea greoaie și foarte somnoroasă. O senzaţie de sfârșeală 
în trup în care voia să mai rămână. Doamne, era atât de obosită. 
Fiecare părticică din ea era ostenită. Meg avea să adoarmă pentru 
puțin timp — 

— Mă auzi? Deschide ochii. 

Bo părea încordat. 

— Meg. Te iubesc. Poţi să-ți deschizi ochii pentru mine? Ai 
leșinat, sunt aici acum, vreau să te uiţi la mine și să-mi răspunzi dacă 
poți. 

Fa își aminti. Fusese în camera copiilor. Se chinuise să-l sune pe 
Bo. Respirând cu greutate, își deschise încet ochii. Bo era lângă ea, 
în genunchi. Era încă în camera copiilor, pe podea, lângă balansoarul 
albastru. El trebuie să-i fi proptit capul pe niște perne. 

— Slavă Domnului. 

Bo o luase de mână, își dădu Meg seama. El o strânse ușor. Și ea 
făcuse a fel. 

— Ambulanţa trebuie să ajungă dintr-o clipă în alta, îi spuse el. 

— Deci... apelul pe care am încercat să-l fac a ajuns la tine. 

— Da, dar nu te-am auzit la capătul firului. Eram la unul dintre 
grajduri. 

Vederea lui Meg tot nu era în regulă. Totuși, un simțământ straniu 

al prezenței lui Dumnezeu o înconjură. Simțea prezenţa Duhului 
Sfânt ca o lumină blândă în inima ei, răspândindu-se spre gât, cap și 
în braţe și picioare. Încă îi era frică. Dar încrederea ei în Dumnezeu 
începea să-i spulbere teama. 

Meg mai experimentase senzaţia asta şi altădată, cu mult timp 
în urmă, într-unul dintre cele mai cumplite momente din viața ei. 
Înţelesese atunci că Dumnezeu era alături de ea și, că dacă El era cu 
ea, atunci Meg putea înfrunta orice i-ar fi stat în cale. Tot acest înțeles 
căpătase un nou sens acum. 

— Bo? 

Meg vedea că el tremură. Ochii lui cenușii erau luminoși, iar 
genele îi erau înlăcrimate. El îi dădu părul la o parte şi o sărută pe 
frunte. 

— Gemenii nu ne aparţin. Sunt bebelusii lui Dumnezeu. 

Era ceva pentru care Meg se rugase mereu în timpul sarcinii ei. 
Aceşti bebeluşi sunt ai tăi, Doamne. Mi i-ai dat, iar eu mă încred în Tine 
si fii încredintez Tie. 

— Dumnezeu îi iubește mai mult decât îi iubim noi. 

Bo încuviință din cap. 

— Voia Lui pentru ei este încredere... 

Pe Meg o durea capul, iar respiraţia îi devenise atât de precipitată 
încât îi era greu să vorbească, ceea ce nu făcea decât să o îmboldească 
mai tare să-i spună ce avea de spus lui Bo. 

— Voia Lui. Pentru ei. Este perfectă. 

— Așa este, fu el de acord. 

Lui Meg îi veni deodată să râdă, deși momentul era total nepotrivit. 
Deoarece orice ar fi spus în momentul ăsta — cum ar fi: Mi-ar plăcea 
să mă tund la fel de scurt ca tine, Bo — avea sentimentul că el ar fi fost 
de acord cu ea. 

— Dacă mi se întâmplă ceva, spuse Meg, vreau să știi că totul va 
fi bine. 

Bo se încordă. 

— Nu și pentru mine. 

Aha. Ei bine, se pare că Bo nu era gata să fie de acord cu Meg în 
toate lucrurile. 

Meg își pierduse mama la o vârstă foarte fragedă, dar Dumnezeu 


365 


BECKY WADE 


fusese alături de ea pe toată durata copilăriei ei. Mai apoi, El i-l dăruise 
pe Bo și pe întreaga familie Porter. Căsnicia lor o binecuvântase pe 
Meg mai mult decât putea spune. 

— Sunt multumitoare. Pentru tine. Dacă mi se întâmplă ceva, vei 
fi un tată minunat. 

— N-o să se întâmple nimic cu tine, îi spuse Bo ferm. Tu și 
bebeluşii o să fiți teferi și nevătămaţi. 

Cei doi auziră sirena ambulanței. 

Meg își puse mâna liberă pe obrazul lui. 

— Te iubesc. 

— Și eu te iubesc, Meg. Totul o să fie bine, spuse Bo din nou, iar 
vocea îi fu plină de hotărâre. 

um te simţi? o întrebă Dru pe Augustine. 
— Plină de speranță. Felicitarea pe care am făcut-o 
pentru Roy, în care facem reclamă venirii lui Gray aici, 
arată foarte profesionist. Ar fi trebuit s-o vezi, Dru. Mmmm. Am 
sentimentul profund că Roy o să vină. 

Augustine avea un cadru de mers şi două scaune cu rotile. Un 
scaun cu rotile pentru suprafeţele plate, celălalt, cu roți groase, 
asemănătoare cu bicicletele folosite în drumețţiile în munți, pentru 
terenuri accidentate. În ciuda faptului că Augustine o asigurase că 
se poate deplasa fără ajutorul scaunului cu rotile, Dru insistase să-l 
folosească pe cel pentru terenuri denivelate. 

Numai simpla deplasare de la parcare până la locul desfășurării 
evenimentului ar fi extenuat-o. Dru voia ca femeia în vârstă să-și 
păstreze energia. Confruntarea cu fostul ei soţ care o abandonase pe 
ea și pe copii cu douăzeci și cinci de ani în urmă avea să fie mai mult 
decât istovitoare pentru Augustine. 

Dru împinsese destul de repede scaunul femeii, dar încetini atunci 
când ajunseră la primele tarabe, din respect pentru oamenii de toate 
vârstele care se plimbau pe acolo. 

Un indicator din lemn numea rândul acesta de mese Magazinul 
Universal. Standurile amenajate pe ambele părți ofereau hăinuţe cu 
monogramele copiilor, obiecte din artă, bijuterii, borcane de conserve 
și multe altele. Un stâlp alb cu numele vânzătorului scris pe toată 
lungimea stâlpului era amplasat în dreptul fiecărei tarabe. Coroniţe 
din frunzulițe fuseseră legate în vârful stâlpilor cu funde de un 
albastru pal și alb care fluturau în vânt. 

Meg și Bo îi povestiseră despre ediţiile anterioare ale evenimentului, 
deoarece Dru nu participase în trecut. Femeile singure de peste 
douăzeci de ani, mâncau Doritos* și purtau jachete de motociclişti, 
de culoare negră, și blugi gri (ţinuta ei casual). Ele nu reprezentau 
probabil publicul țintă pentru târgurile în aer liber, unde se vindeau 
lucruri precum săpun organic făcut în casă și se ofereau privirilor 
participanţilor sculpturi din gheață. 

Evenimentul se dovedise mai important decât crezuse Dru la 
început, extrem de bine organizat și neașteptat de fermecător. Era o 
suporteră înfocată a tot ce avea de-a face cu Texasul, iar atmosfera din 
jur declara: „Dumnezeu să binecuvânteze Texasul!“ 

— Nu-i așa că-i drăguţ» întrebă Augustine. 

— Da. 

— Îmi aminteşte de piaţa în aer liber din Marrakesh. Augustine 
chicoti afectuoasă. Ne-am rătăcit de tot în piaţa aia. Așa de bine că, în 
cele din urmă, ne-am bucurat, savurând o ceașcă de cafea marocană. 
A fost delicioasă! Marocanii pun mirodenii în ea, ca scorțișoara, 
boabele de piper negru şi cardamon. 

Dru şi Augustine ajunseră la o intersecţie. Potrivit indicatoarelor 
din lemn, Magazinul Universal se întindea destul de mult în faţa lor. 
Dealul pentru săniuș, pârtia de schi, sculpturile din gheață și zona cu 
jocuri erau la stânga. Chuckhwagon-ul”” și piațeta amenajată central 
față de restul activităților, erau la dreapta. 


* O marcă americană de chipsuri tortilla aromate produse din 1964 [n. trad.]. 


**  Cbuckwagon-ul a fost inventat de Charles Goodnight după Războiul 
Civil American (1861-1865). Era un fel de căruță acoperită, de care era 
atașat un cufăr cu provizii alimentare, ustensile de gătit și un kit de prim 
ajutor. Scopul acestui mijloc de transport era să ofere mâncare și ajutor 
medical concetăţenilor În. trad.]. 

— Acolo, cred. Augustine arătă la dreapta, iar Dru întoarse scaunul 
cu rotile în direcția indicată. 

Dru studiase cu atenţie harta evenimentului pe internet în 
dimineaţa asta. Gray avea să țină o cuvântare — ea se uită la ceas — în 
douăzeci de minute pe scena din piațeta amenajată cu această ocazie. 

— În excursia aia în Maroc, continuă Augustine, am călărit pe 
cămile în lumina apusului. 

Fa îi pomeni de noi aventuri în care s-ar putea aventura dacă ar 
merge împreună în Maroc. 

Mai devreme, când Dru ajunsese acasă la Augustine ca să o ia, se 
aşteptase ca femeia să fie într-o dispoziție proastă, de genul: „Hai să 
terminăm odată cu ce mi-am propus.“ În schimb, femeia fusese la fel 
de voioasă și de relaxată ca întotdeauna. 

Vecina lui Dru nu voise ca fiii ei să o însoțească astăzi aici. Îi 
spusese lui Dru de nenumărate ori că, dacă Roy și-ar fi făcut apariția 
acolo, sentimentele ei n-ar fi fost afectate dacă reîntâlnirea lor nu ar fi 
decurs bine. Fiii ei, în schimb? Nu avea de unde să știe cum aveau să 
reacționeze. Augustine era cea care voia să se întâlnească cu Roy, nu 
ei. Nu vedea rostul răscolirii resentimentelor fiilor ei față de tatăl lor, 
aşa că o rugase pe Dru să o aducă aici. 

Atunci când Augustine o rugase acest lucru, ea încă se mai întâlnea 
cu Gray. Se oferise din prima să o ajute. Îi era de folos prietenei ei 
și îl și vedea pe Gray ținând o cuvântare? Acceptase fără să stea pe 
gânduri. Se gândise că împușca doi iepuri deodată. 

Dar acum, că ea şi Gray se despărţiseră, lui Dru îi era oarecum 
frică să-l vadă. Gray se descurca foarte bine în faţa unei mulțimi. 
Avea să fie fermecător, direct și amuzant.și probabil îi pria despărțirea 
de ea. Toți cei prezenți îl vor adula ca pe un erou. S-ar putea ca Gray 
să-și aducă și o însoţitoare, care să-l venereze direct, o posibilitate 
care îi străpungea inima lui Dru precum o sabie. 

De când se despărțiseră zilele fuseseră... care era cel mai bun 
cuvânt pentru a le descrie? Abisale? Dru era genul de persoană care 
se atașa foarte greu de alții. Dar odată ce făcea lucrul ăsta, îi era foarte 
greu să depășească situaţia. Încă o tulburau sentimentele ei față de 
Gray. Acum nu era momentul potrivit pentru a-l privi cât de bine se 
descurca în public. Dru voia să se țină de hotărârea pe care o luase în 

privința lui. Nu voia să-i pară rău de pierderea lui sau să înceapă să 
aibă îndoieli. 

Cele două femei ajunseră într-o zonă plină cu mese. Aproape 
fiecare loc era deja ocupat, multe dintre ele de către oameni care 
purtau tricouri, jachete și şepci cu sigla Mustangs. O formaţie care 
cânta muzică country performa pe scenă, vizavi de locul în care se 
opriseră ele. Tarabele erau aranjate așa încât înconjurau mesele, 
formând un pătrat uriaș în jurul lor. Se servea de toate, de la cidru, la 
cârnaţi, la funnel cake*. Aroma distinctivă a desertului ajunse la nările 
lui Dru. 

— Aş vrea să mă ridic. Mâinile gârbovite ale lui Augustine apucară 
brațele scaunului. 

Dru se întoarse și își ajută prietena să stea în picioare. Atât de 
multe lucruri îi fuseseră luate lui Augustine. Dar femeia avea încă 
multă demnitate, inima unei exploratoare și curaj. Mult curaj. Bătrâna 
se ridică pe cât de mult putu și petrecu ceva timp observând cu atenţie 
mulțimea. 

— ÎI văd, spuse ea în cele din urmă, iar vocea îi era triumfătoare. 

— Serios? Dru deveni imediat vigilentă. De mult timp o ascultase 
pe Augustine vorbind despre dorința acesteia de a-l găsi pe Roy. 
Sperase în întâlnirea celor doi de dragul ei, dar nu fusese prea convinsă 
că planul femeii, de a-l face pe Roy să iasă din ascunzătoare cu acea 
felicitare avea să dea roade. 

— Da. 

Augustine își miji ochii în spatele ochelarilor și începu să meargă 
șchiopătând către una dintre mesele din mijloc. 

Dru parcă scaunul cu rotile. 

— Vrei să vin cu tine? 

— Vino, dar stai la câțiva pași în spatele meu, dacă nu te deranjează. 
Dacă dau din cap, asta înseamnă să nu te apropii mai mult, să ne lași 


* Un desert dintr-un aluat asemănător cu cel de gogosi, diferenţa constând 


că în baia de ulei se toarnă aluatul cu mișcări circulare cu ajutorul unei 
pâlnii. Gogoașa va avea forma tigăii de gătit cu multe găuri și se va 
servi cu diverse toppinguri și cu frişcă. Este o mâncare tradițională 
în America de Nord, în principal la carnavaluri și târguri, și la alte 
evenimente |n. trad.]. 

singuri. Dacă mă scarpin la ureche în felul ăsta — cercelul ei uriaș cu 
pană de păun se mișcă — înseamnă că am nevoie de întăriri. 

— Am înţeles. 

Augustine se îndreptă spre un afro-american care avea pe masa 
din fața lui câteva accesorii marca Mustangs. Se poate să-și fi adus 
obiectele pentru ca Gray să-i dea un autograf pe ele. Tipul era chel și 
îmbrăcat ca un profesor de liceu. Simplu și școlăreşte. 

Familia care stătea de cealaltă parte a mesei la care era așezat Roy 
mânca crenvurşti și toți cei patru copii ai acestora păreau să vorbească 
toți odată. Poate cu atât mai bine, de vreme ce vocile copiilor mascau 
zgomotul și îi ofereau Augustinei o conversație privată. 

Roy se uită la Augustine, apoi în altă parte, înainte ca să-și întoarcă 
din nou capul în direcţia ei. Fu șocat. Nicio urmă de vină sau de 
angoasă nu-i umbri chipul — ci doar o uimire josnică. El se ridică în 
picioare. 

Fra în formă și părea mai tânăr decât Augustine, deși Dru știa 
că el era mai în vârstă. Viaţa nu era întotdeauna dreaptă. Augustine 
fusese părăsită de Roy. Apoi își petrecuse următorii zeci de ani având 
grijă de copii şi de nepoți. Femeia era inimoasă, la fel ca oricare alt 
creștin. Și totuși, Roy era cel sănătos tun. 

Dru rămase în urmă, abia auzind ce se petrecea, nedorind să-i 
deranjeze. 

— Bună, Roy. 

Augustine vorbi ușor, încrezător, iar Dru fu deodată mândră de ea. 

— Bună, Augustine. 

— Mă bucur că ești aici. Așteptam să ne revedem. 

El era confuz. 

Dru știa că Augustine urma să-i spună vreo două. Se va dezlănțui 
asupra lui cu foc și cu pucioasă. Era posibil să fie nevoită să intervină, 
în caz că vecina ei începea să tipe la el sau să-l zgârie de furie. 

— Am vrut să te văd, spuse Augustine, fiindcă vreau să știi că te iert. 

Dru fu şocată. Poftim? 

Chipul lui Augustine se lumină, iar obrajii i se îmbujorară. Arăta 
ca un înger. 

— Am petrecut un timp frumos împreună, iar amintirile 
dureroase nu pot să-l răpească. Îţi sunt recunoscătoare pentru că 

mi-ai dăruit băieții noștri. Și voiam să-ți spun că îți doresc toate 
cele bune. 

Roy fu și mai nedumerit decât atunci când o zărise. 

— Mulţumesc, reuși el să îngaime. 

— Cu plăcere. 

Augustine îi spusese că grija ei nu-i fusese dată de reacţia lui Roy, 
iar Dru înţelese acum la ce se referise. Vecina ei își împlinise îndemnul 
dat de inimă — și își ispășise slujba de iertare. Făcuse ultimul pas în a 
se împăca cu trecutul. În comparaţie cu gestul ei, reacția lui Roy nu 
mai conta. 

Augustine dădu ușor din cap, iar Dru înțelese că putea să-i lase 
singuri. 

Așa că își făcu drum prin mulțime spre zona rezervată meselor. 
Formaţia își încheiase reprezentaţia, iar notele ultimului cântec 
pluteau în aer. Tocmai își comandase ciocolată fierbinte la una dintre 
tarabele din apropierea scenei când îi sună telefonul. 

— Bună, Jake. 

Îi înmână vânzătoarei banii pentru ciocolată. 

— Te-a zărit Lyndie. Și noi suntem la aici, la eveniment, stăm la o 
masă mai în spate, dacă te întorci și te uiţi fix în față ne vezi. 

Dru primi restul și se întoarse să-l vadă pe fratele ei stând în 
picioare, cu telefonul la ureche, făcându-i cu mâna. Își cobori bărbia 
drept răspuns, apoi se întoarse să-și aștepte ciocolata caldă. 

— Ce faci aici? întrebă Jake. 

Jake era întotdeauna atât de fermecător de direct. 

— Am adus-o pe Augustine. 

— Aha. 

— Ce faceți tu și Lyndie aici? 

— Meg i-a spus lui Lyndie că ea și Bo au de gând să treacă pe 
aici ca să-l asculte pe iubitul tău vorbind. Lyndie a vrut să ajungă mai 
devreme ca să-i rezerve un loc lui Meg, fiindcă ... ei bine, ştii și tu. 
Că nu prea poate să stea în picioare sau să meargă. Nu știu de ce Meg 
și Bo n-au ajuns încă. 

— Nu mai e iubitul meu. 

Urmă o pauză. Femeia din spatele tejghelei îi oferi lui Dru o cană 
cu capac to-go. 

— V-aţi despărțit? întrebă Jake. 

— Da. 

— Ar fi răutăcios să-ţi zic că-mi pare bine? Jake râse cu jumătate 
de gură, înfundat. Lyndie tocmai m-a înghiontit şi s-a strâmbat la 
mine. E clar că nu-mi împărtășește bucuria pentru despărțirea voastră. 

— Sunt obișnuită cu bădărănia ta, i-o trânti Dru. 

Cuvintele lui Jake o îndemnau cumva să vrea să-l apere pe Gray. 
Să-i spună despre copilăria lui Gray. Să-i explice că relaţia ei cu el era 
ca și cum și-ar fi găsit un loc pe care să-l numească „acasă“. Sau să-i 
mărturisească despre desenul înrămat cu Annie Oakley primit în dar, 
și că orice bărbat care ar face un astfel de cadou ridicol de perfect nu 
poate fi prea rău. 

— Vrei să vii să stai cu noi? întrebă Jake. 

— De îndată ce termină Gray, o să trec să vă salut. 

— Nu-l eviţi, nu-i așa? 

— Eu? întrebă Dru scandalizată. Ar fi mai probabil să mă apuc 
de tricotat. 

Întrerupse convorbirea cu Jake și se strecură într-o zonă liberă 
dintre standul cu ciocolată caldă și standul cu mere glazurate. De fapt, 
într-un fel, nu tocmai, poate puțin, în fine... era oarecum dornică să 
evite o situaţie în care Gray ar fi zărit-o în mulțime. De pe scenă, el 
putea vedea direct masa lui Jake și a lui Lyndie, iar ea nu voia să-l facă 
să creadă că venise să-l asculte fiindcă era topită după el. 

O femeie prietenoasă cu un clipboard în mână venise la microfonul 
de pe scenă. Vorbea întruna despre cât de onorați erau cei de la Grace 
Street să-l aibă pe Gray Fowler ca sponsor și cât de încântați erau 
că acceptase invitația la evenimentul organizat de ei. El avea să se 
întâlnească cu fanii și să dea autografe la capătul aleii cu tarabe a 
Magazinului Universal. Prezentatoarea continuă să explice cu lux de 
amănunte cum urma să se desfășoare sesiunea de autografe. Apoi se 
lansă în detalierea lungii și exemplarei biografii a lui Gray. 

Din locul ei retras, Dru observa piața aglomerată. Neliniștită, sesiză 
faptul că cei de la pază nu ghidaseră accesul tuturor participanţilor 
doar printr-o singură intrare, ceea ce le-ar fi permis să verifice fiecare 
persoană în parte. Nici nu erau poziţionați la intervale egale în fața 
spectatorilor, așa încât să poată supraveghea atent zonele de care erau 

răspunzători, cum se impunea la o astfel de întâlnire publică. Dru 
numără doar trei agenţi de pază. Unul era la o distanță de două sau 
trei tarabe de ea și își verifica telefonul. Unul era vizavi de ea, și stătea 
de vorbă cu un copil ce ținea în mână un leu din pluș. Un altul era 
mult mai departe și nu părea să aibă mai mult de cincisprezece ani. 

Dru sorbi din ciocolata fierbinte. Era incredibil de delicioasă. 

— Selecţionat de opt ori la Pro Bowl, anunţă cu fast prezentatoarea, 
câștigător Super Bowl și un atacant experimentat al echipei Dallas 
Mustangs — Gray Fowler! 

Câţiva fani înfocați ai celor de la Cowboys bombăniră inofensiv. 
Mult mai mulți însă veniseră la acest eveniment tocmai la ora asta 
deoarece erau fani ai echipei Mustangs. Acei suporteri izbucniră în 
urale în timp ce Gray se urca pe scenă pe scările din spate. El purta 
un costum gri închis care probabil costase o avere, o cămașă albă și 
o cravată discretă cu model albastru. Albul cămășii îl făcea să pară 
mai bronzat și ochii să-i fie mai strălucitori. Gray ridică o mână ca 
mulțuire pentru entuziasmul zgomotos al fanilor săi. 

O cuprinse un dor fizic după el. 

Simpla lui vedere era mult mai greu de suportat decât își imaginase. 
Gray arăta sănătos și chipeș. Ca un bărbat care n-avea nicio grijă pe 
lume — și care cu siguranță că nu o jelea pe ultima dintre iubitele 
sale de scurtă durată. Gândul fu imediat dureros. Dar, ca pe un dinte 
sensibil, Dru nu se putea abţine să nu-l zgândăre. 

Masei de oameni care-l ovaţionau le luă ceva timp până se liniștiră. 

— Mulţumesc pentru că ați venit, spuse Gray la microfon. 
Nu-i așa că Grace Street face o treabă minunată organizând aceste 
evenimente? 

Urmară și mai multe aclamații și bătăi din palme entuziaste. 

— După cum mulţi dintre voi știți, organizaţia Grace Street se 
ocupă de femeile și copii din comunitatea noastră care au căzut victime 
violenței domestice. E nevoie de o întreagă echipă pentru a oferi 
femeilor și copiilor sprijinul de care au nevoie, așa că organizatorii 
evenimentului m-au întrebat dacă aș dori să vorbesc câteva minute 
despre experiența mea în ce privește munca în echipă și ce putem 
realiza atunci când muncim împreună. 

Gray reaminti celor prezenți povestea evoluţiei echipei Mustangs 

dintr-una de începători neperformantă, într-o campioană la Super 
Bowl doar trei ani mai târziu. Mulțimea sorbi fiecare cuvânt, tăcută, 
cu excepția câtorva accese de tuse, murmurului copiilor și sunetelor 
distante din celelalte zone ale târgului. 

După cum îi era obiceiul, Dru observă marea de chipuri, căutând 
să identifice persoana care ar putea constitui o amenințare. 

E ridicol, Dru. Nu ești garda lui de corp — 

Acolo. Un adolescent cu postura spatelui îndreptată, tocmai se 
apropia din colțul îndepărtat al pieţii. Dru își încreți fruntea în timp 
ce îl observă. Tânărul radia de nervozitate. Nu se uitase la ea, ceea 
ce era ciudat, deoarece dacă se uitase la Gray așa cum o făcuse toată 
lumea, atunci ar fi trebuit să se uite direct la ea. 

Trăsăturile ascuţite ale adolescentului îi tulburau memoria. Îl 
cunoștea? De unde? 

Oamenii se mișcau încoace și-ncolo, făcând-o să-l scape din 
vedere. Își puse deoparte ceașca și se mută din poziţia ei până când îl 
zări din nou. 

Îl cunoștea din ziua în care împreună cu Gray fuseseră în Mullins! 
Fra băiatul posac, fiul iubitului mamei lui Gray, Jeff. Se chinui să-și 
amintească numele... Daniel. Ce făcea oare aici, atât de departe de 
casă? Se poate să fi venit împreună cu Jeff și Sandy? Ca să-l susțină 
pe Gray? 

Dru se strecură prin mulțime, în direcţia lui, căutându-i în zona 
din jurul lui pe Jeff sau pe Sandy. Nu-i văzu pe niciunul dintre ei. 
Concentrându-și din nou atenţia asupra lui Daniel, observă că 
băiatul își băgase mâinile în buzunarele jachetei lui mult prea mari de 
camuflaj. Ambele buzunare păreau umplute cu ceva. Materialul de la 
baza buzunarelor atârna în jos. 

Armele erau grele. Făceau ca materialul să atârne greu. 

Instinctiv, Dru începu să alerge ușor, fără să iasă în evidență și 
păstrând distanţa între ea şi Daniel, astfel încât acesta să nu observe 
că se apropia de el. Se putea ca Daniel să-și fi umplut buzunarele 
cu fleacuri. Putea să se afle aici dintr-un motiv cu totul nevinovat. 
Dar intuiţia lui Dru — acea intuiție rău-prevestitoare a ei care nu-i 
dăduse niciodată pace în privinţa hărțuitorului lui Gray — o avertiza 
de pericol. 

Daniel se îndepărtă de colţul opus al rândului din spate al tarabelor 
cu mâncare. 

Pericol. Pericol. 

Nu avea arma la ea. Atât de multă lume în jur. Nu era destul de 
multă pază. Gray. Avea nevoie de o armă. 

Dru se apropie de agentul de pază care era tot cu ochii pe telefon. 
Arma îi era prinsă în tocul de la curea. 

Reuși să-și întoarcă privirea chiar la timp să-l vadă pe Daniel cum 
ridică două pistoale, unul în fiecare mână, din buzunarele jachetei și 
cum le îndreaptă spre scenă. 

Dru se repezi și smulse arma din tocul agentului de pază și 
începu să alerge în timp ce deblocă mecanismul de siguranță. Vag, 
auzi în urma ei vocea agentului care o striga. Sunetele se propagau cu 
repeziciune. Gâfâieli și țipătul speriat al unei femei. 

Era la aproape douăzeci de metri de locul în care stătea adolescentul 
și se apropia rapid de el. Făcuse tot posibilul să-l apere pe Mark și 
eşuase. Bunul ei prieten își pierduse viaţa, iar familia lui își pierduse 
soțul, tatăl și bunicul. 

Nu avea să permită ca același lucru să i se întâmple și lui Gray. 

— Daniel! ţipă ea. 

Acesta nu răspunse. 

Dru îl luă în cătarea armei în timp ce gonea prin mulțime. 
Conștientizarea faptului că fusese păcălită o năpădi din plin. Gray era 
expus pericolului. Daniel avea pistoale în ambele mâini, iar ambele erau 
ațintite asupra lui Gray. Dacă ar fi fost lângă Gray, l-ar fi tras la pământ 
și l-ar fi apărat cu trupul ei. Dar era prea departe de el ca să facă asta. 
O cuprinse disperarea. Era prea departe. El era lipsit de apărare. 

— Lasă armele jos, ceru Dru, strecurându-se printre spectatori. 

Faţa lui Daniel se întoarse imediat în direcţia ei, lăsând-o să-i 
vadă trăsăturile care erau întunecate și amenințătoare. De o răceală 
plină de ură. 

Daniel rămase cu una dintre arme în direcţia lui Gray. În timp ce 
pe cealaltă o mișcă, până când trăgaciul fu îndreptat direct spre Dru. 

— Nu! ţipă Gray. 

Daniel își îndreptă din nou atenţia spre Gray, iar degetele i se 
albiră pe trăgaci. 

Dru trase un foc de armă. 

Glonţul ei își atinse ținta. 

Dar la fel şi al lui. 

Muniția sfâşie carnea fragedă, distrugând mușchi, oase și organele 
din calea ei. Un țipăt de negare la vederea sângelui îi spulberă 
gândurile lui Dru. 

Furioasă, trase un nou foc de armă. 

Din nou, își atinse ţinta. Trupul lui Daniel se clătină ca o 
marionetă, cu un braţ într-o parte și cu celălalt peste cap. Înainte 
să-şi recapete stabilitatea, Jake se năpusti asupra lui Daniel, 
țintuindu-l la pământ. 

Dru se clătină, apoi se opri șovăitoare. Se uită înspre scenă, îngrozită 
de ce avea să vadă. Gray alerga în direcţia ei, împingând oamenii din 
calea lui pentru a-și face drum înspre ea. Nu era rănit. Costumul lui 
frumos nu era găurit. Slavă Domnului! Slavă Domnului! Gray era 
teafăr. Totul era bine. Ea îl protejase. Slavă Domnului! 

Se întoarse din nou spre Daniel. Nu-l mai putea zări, căci trupul lui 
Jake îl acoperea vederii ei. Însă văzu faţa fratelui ei, care era nemiloasă. 
Un adolescent, indiferent de cât de furios sau de răzbunător ar fi fost, 
n-avea nicio șansă în fața lui. Era bine că Jake fusese acolo. Dru era 
bucuroasă. Stia că putea conta pe el. 

Fa se propti în genunchi, apoi își întoarse privirea în partea stângă 
și se uită la propria ei jachetă. Era sfâșiată într-un loc. Sânge. 

Interesant, se gândi Dru, fiind surprinzător de insensibilă la 
durerea ei. De abia observi sângele pe o jachetă neagră. Mâna dreaptă îi 
atârna într-o parte, ținând încă arma. 

Chipuri speriate o examinau atent. Atât de multe feţe, toate 
îngrămădindu-se înaintea ochilor ei. 

Voia să-i liniștească. Se gândea să organizeze o evacuare în 
siguranță pentru toți cei prezenți. Voia să procedeze așa cum gândea. 
Doar că îi lipsea puterea. 

Respira precipitat și anevoios. Reuşi să se întindă pe pământ și să 
se sprijine cu spatele de un scaun gol. 

Gray ajunse până lângă ea. Privirile li se întâlniră, iar Dru răsuflă 
ușurată. Era aproape de ea, iar prezenţa lui era un dar neașteptat. 
Gray era cu ea. 

El îngenunche în faţa ei, concentrându-și privirea pe jacheta lui 
Dru. 

— Avem nevoie de un medic! ţipă el. 

Cineva îi răspunse. 

— Am sunat deja la Urgenţe! 

— O să mă asigur că ambulanta este pe drum. 

Era o forfotă teribilă în jurul lui Gray. 

El respira cu greutate. O luă de mână pe Dru, iar strânsoarea lui 
blândă îi cuprinse degetele. Ochii lui erau atât de frumoși, ca niște 
smaralde pastelate, dar plini de îngrijorare în clipa asta. 

Dru fusese cea rănită. Ea nu voia să-l vadă afectat de deznodământ. 

— Am lovit exact unde... voiam... să ţintesc, spuse ea mândră, 
dorind ca Gray să ştie că era mulțumită de felul în care se terminase 
totul. 

Spre deosebire de povestea din Mexic, ea își protejase clientul. De 
data asta reușise, cel de care îi păsa era teafăr și nevătămat. Momentul 
acesta era răspunsul la toată vina, îndoiala și suspiciunea care o 
chinuiseră după moartea lui Mark. 

— Ţintesc... foarte... bine. 

Cuvintele lui Dru erau ciudat de răgușite. 

— Te iubesc, spuse Gray, rostise un adevăr brutal de sincer, 
mărturisit în agonie. 

Dru simţi această iubire declarativă în ochii lui, o putea simți în 
modul în care o strângea de mână. Încercă să-i zâmbească. 

— Ei bine... o femeie trebuie... să recurgă la măsuri extreme... ca 
să te facă să-i spui... că o iubești. 

Dru îl cucerise în final, deoarece aici, în golul acesta de sunete, cu 
un petic de cer care îi acoperea și cu vântul care îi mângâia faţa, Gray 
era foarte clar și real, şi o iubea. 

— Stiam eu... că o să-mi aduci numai necazuri. Dru respiră greu. 
Din clipa... în care... te-am văzut. 

anica îl cuprinse. 

Pieptul îi era încordat. Mintea îi era răvășită. Braţele îi 

atârnau neajutorate. Dru era pe moarte. Nu putea să o lase să 
moară. Nu se putea să moară. Unde era ajutorul promis? Gray refuză 
să-l mai aștepte. Trebuia să-l găsească. 

O ridică în brațe, iar ea ridică din sprânceană, ca și cum ar fi fost 
amuzată. 

În jurul lui, oamenii se zoreau în toate direcţiile, încercând să 
găsească calea cea mai rapidă de a părăsi zona. La marginea piaţetei, 
Gray zări doi tehnicieni de ambulanță care își făceau loc prin mulțime 
în direcţia lui. El alergă înspre ei. 

La câţiva metri în faţa lui stătea Jake, încremenit în mijlocul 
mulțimii panicate, flancat de soţia lui blondă, Lyndie. Ei încercau 
să-l găsească din priviri. Când îl văzură, porniră spre el, făcându-și loc 
prin mulțime. Gray trecu de locul unde căzuse Daniel. Adolescentul 
zăcea cu fața la pământ, reținut de doi agenţi de poliție. Gray îi aruncă 
o privire fugară. 

Cu Jake și Lyndie care îi făceau loc prin mulțime, ei ajunseră 
la tehnicienii de pe ambulanță. Gray o așeză pe Dru cu grijă pe 

targă. Și o duseră în grabă la ambulanța care-i aștepta. O mașină 
de pompieri apăru la fața locului și un paramedic pompier se dădu 
repede jos pentru a da o mână de ajutor în timp ce o băgară pe Dru în 
ambulanță. Unul dintre tehnicienii de ambulanţă făcu repede ocolul 
mașinii pentru a se sui la volan. Celălalt tenhician de ambulanță 
împreună cu pompierul se urcară în spatele mașinii. 

Gray vru să se urce în urma lor — 

— Îmi pare rău, domnule, îi spuse tehnicianul de ambulanţă. Nu 
aveți voie să mergeţi cu nol. 

Fi deja o conectau pe Dru la aparate. Ușile de la ambulanță se 
închiseră în fața lui, iar maşina o luă din loc. 

Nu, se gândi Gray, inima bătându-i îngrozită. O duceau pe Dru. 
Fa era singură în ambulanță, fără familie și fără prieteni. 

La fața locului încă mai rămaseră trei pompieri. Doi dintre ei se 
îndreptară spre locul unde Daniel fusese doborât. Iar unul dintre ei 
nici nu se urni în vreo direcţie. Era de vârstă mijlocie și avea un aer 
de autoritate. 

— O cunoaşteţi pe victimă? îi întrebă el pe Gray, Jake și pe 
Lyndie. 

— Este sora mea, răspunse Jake. Aceasta este soția mea și noi — 
noi trebuie să mergem la spital. 

— Aţi parcat în locul rezervat vizitatorilor? întrebă pompierul. 

— Da. 

Parcarea respectivă era departe. Mult prea departe. 

— Mașina mea e mai aproape, spuse Gray. 

Pompierul se gândi la sugestia lui preț de o clipă. 

— Chiar și așa, mi-e teamă că veți rămâne blocaţi în trafic. O 
mulțime de mașini se vor urni la drum chiar acum, în timp ce poliția 
va încerca să ajungă la locul incidentului. 

Disperarea îl amuţi pe Gray. 

— Dacă doriţi, vă putem duce la spital cu autospeciala de 
intervenţii, spuse pompierul. Avem autorizaţie să folosim intrarea 
din spate a fermei. 

— Vă mulțumim, spuse Jake, acceptându-i imediat oferta. 

— Nu e prima dată când ducem o familie la spital. Avem grijă de 

Pompierul îl strânse uşor pe Jake de umăr. Sosi o nouă ambulanță, 
iar pompierul se despărți de ei. 

— Trebuie să mă asigur că cealaltă victimă este preluată. 
Scuzaţi-mă o clipă. 

Când pompierul plecă, Jake se întoarse cu fața spre Gray. 

— Eu și Lyndie mergem cu mașina de pompieri. 

— Merg și eu. 

— Nu. 

— Ba da, mârâi Gray. 

Jake nici nu clipi. Bărbia îi era încordată, iar cicatricea de pe față i 
se albise și mai mult. 

— Dru mi-a spus că nu mai ești iubitul ei. 

— Nu din cauză că nu aș mai vrea. As vrea. 

Lyndie îşi puse mâna pe brațul soțului ei. 

— Jake. 

Cei doi își vorbiră fără cuvinte, iar Jake se mai relaxă puțin. 

— Ştii că Dru a venit s-o aducă pe prietena ei, Augustine? întrebă 
Lyndie. 

— Uitasem de ea. 

— Trebuie să ne asigurăm că femeia este bine și că are cum să 
ajungă acasă. 

— O să o găsesc şi vin imediat. 

Jake o luă din loc. 

Gray o privi pe Lyndie cum se cuprinde cu brațele de mijloc. Ea 
îi întoarse privirea înțelegătoare, apoi se uită la Daniel, care încă se 
afla imobilizat la pământ, cu tehnicienii de ambulanță și cu pompierii 
împrejurul lui. 

Ambulanţa o luase pe Dru. Era pe moarte, și o luase. 

Îl apucase un tremur interior, chiar din capul pieptului. Totul se 
întâmplase cu o viteză uimitoare. Apariţia lui Daniel. Schimbul de focuri 
cu Dru. Încercarea lui Gray de a ajunge la ea. Fuga către ambulanţă. 

Totul se petrecuse în doar câteva minute, dar acele minute fuseseră 
tragice. O persoană putea trăi un milion de minute obișnuite care 
nu-i schimbau cu nimic viața. Apoi doar câteva minute dramatice îi 
puteau bulversa întreaga existență. O puteau împărți în două ipostaze: 
înainte și după. 

Jake și pompierul se întoarseră în același timp. Toți se urcară în 
autospecială. Gray se așeză pe un capăt al banchetei din interiorul 
mic, în vreme ce Jake și Lyndie ocupară celălalt capăt. Maşina se puse 
în mișcare. 

— Ai găsit-o pe Augustine? îl întrebă Lyndie pe Jake. 

— Da. Are telefonul la ea. A spus că o va suna pe sora ei să vină să 
o ia. Își face griji în legătură cu... Dru. 

A rosti numele lui Dru era ceva aproape prea dureros pentru Jake. 

Mașina de pompieri o luă pe aleiile din spate de la Whispering 
Creek. În curând ieșiră de pe proprietate și se deplasară pe drumuri 
de țară. 

Gray se lăsă în față și își prinse capul în mâini. Dumnezeule. Dru. 
O, Doamne. El nu părea în stare să formuleze fraze sau gânduri care 
să aibă sens. Totul era numai un amestec de cuvinte fără noimă în care 
Îl împlora pe Dumnezeu să-i salveze viața lui Dru. 

După un timp, se îndreptă de spate și văzu că Jake îl fixa cu 
privirea. Lyndie se sprijinea de Jake, ţinându-l de mână. Amândoi 
erau palizi. Dru îi povestise lui Gray despre explozia grenadei care 
îl rănise pe Jake și care curmase vieţile a trei dintre camarazii lui din 
Marină. Jake trăise pe propria piele momentul care îi împărțise viața 
între înainte și după. 

— Ăla era hărţuitorul tău? îl întrebă Jake. 

— Nu ştiu. Poate. Credeam că îl prinsesem deja. Credeam că 
hărțuitorul meu era un bărbat pe nume Dennis. 

— Cine e puştiul care a împușcat-o pe Dru? Stii? 

Gray îşi dori să nu știe. 

— Este fiul iubitului mamei mele. 

O tăcere încordată îi întâmpină cuvintele. 

— Credeam că Dru nu mai este garda ta de corp, spuse Jake. 

— Nu mai este. Habar n-aveam că avea să participe la evenimentul 
de azi. 

Gray nu uitase de planul lui Augustine de a se folosi de apariţia 
lui pentru a-l scoate din ascunzătoare pe fostul ei soţ, dar nu ştiuse 
niciodată că Dru plănuise să o aducă pe Augustine. 

Își plimbă degetele prin păr. Dacă n-ar fi fost anunțată apariţia lui 
la eveniment, Augustine și Dru n-ar fi venit. Dacă n-ar fi fost relația 

eşuată a mamei lui cu Jeff și dacă fiul lui n-ar fi fost afectat de legătura 
dintre cei doi, Dru n-ar fi fost rănită. 

— Cum a făcut Dru rost de armă? întrebă Jake. 

— Nu știu. 

Chipul lui Jake fu cuprins de îngrijorare. 

— De ce nu l-a doborât pe atacator? Putea să-l fi ţintit cu ușurință 
în cap, dar n-a făcut-o. În schimb, a tras în arma îndreptă asupra ta 
chiar în timp ce el își descărca celălalt pistol în ea. 

Dru... împușcase arma care îl luase în vizor? Nu văzuse unde 
țintiseră gloanţele ei. Din clipa în care îi zărise pe Dru și pe Daniel, 
Gray pornise înspre ei. 

De ce Dru ar fi împușcat mai întâi arma care fusese îndreptată 
asupra lui? Nu mai era clientul ei. Ea nu fusese de serviciu. Oare 
făcuse chestia asta dintr-o obligație profesională nechibzuită? 

Nu. Nu credea asta. Dru îl protejase cu înverșunare de Dennis în 
ziua aceea în hol. Nici atunci nu fusese de serviciu. Instinctul lui Gray 
îi spunea că îl apărase atunci, și din nou azi, dintr-un motiv foarte 
simplu. Fiindcă îi păsa. Nu voia să-l vadă rănit. 

— După ce a fost împuşcată, Dru a tras din nou și l-a lovit pe 
puști în braţul care ţinea cea de-a doua armă, spuse Jake. A protejat 
pe toată lumea, mai puțin pe ea însăși. M-aș fi așteptat să-l doboare 
de îndată ce l-a văzut că-și scoate armele. De ce n-a făcut-o? 

— Dru l-a cunoscut pe Daniel. Lui Gray i se strânse gâtul. Îi 
cunoaște povestea și... poate că încerca să-l protejeze și pe el. 

Jake părea că este pe punctul de reduce spațiul dintre ei și de a-l 
strânge de gât. Gray nu-l învinuia pentru asta. Sora lui se lupta să 
trăiască în timp ce Daniel avea să-și revină. 

Nu se putuse stabili legătura dintre Dennis și scrisorile de 
ameninţare sau focurile de armă de la Urban Country. Era posibil ca 
Gray să aibă doi dușmani? Dennis îl urmărise, asta aflaseră. Dar se 
putea ca Daniel să fi fost acela care trimisese scrisorile? 

Daniel venise la evenimentul de azi pregătit să-l omoare pe Gray 
și posibil și să rănească pe mulți alții. El alesese un spaţiu public, 
ceea ce însemna fie că nu-l deranja să fie prins, fie luase în calcul și 
opțiunea sinuciderii. 

Gray își aminti cum autorul scrisorilor îi promisese că o va ucide mai 

întâi pe Dru și apoi pe el. Totuși, Gray nu se mai întâlnise cu ea de ceva 
vreme. Dacă hărțuitorul l-ar fi urmărit îndeaproape, ar fi observat absența 
ei și s-ar fi putut aștepta să nu o găsească azi aici. Nici măcar Gray nu 
știuse că Dru avea să vină la eveniment. Cu atât mai puţin Daniel care 
n-avea cum să fi aflat de venirea ei sau să fi plănuit atacul asupra lui Dru. 

Gray nu suporta să se gândească la cât de mulți spectatori ar fi 
putut fi împușcați dacă ea nu l-ar fi oprit pe Daniel. Nu putea accepta 
nici ceea ce se întâmplase. Gray tânjea ca Dru să fie lângă el, cu trupul 
neatins de niciun glont. 

Voia să-i spună că o iubeşte. Să-și ceară iertare. Dar nu știa dacă 
avea să mai primească o nouă șansă. Poate că și-a învins temerile prea 
târziu. Stomacul i se strânse de greață. 

Sunetul produs de primirea unor mesaje se auzi simultan din două 
telefoane. A lui Lyndie. A lui Jake. 

Lyndie îi aruncă o privire soţului ei. 

— E posibil ca ai mei să fi aflat ce s-a întâmplat cu Dru, spuse 
Jake. 

Lyndie îşi scoase telefonul. 

— Nu. E de la Bo, în legătură cu Meg. Ea citi în tăcere timp de 
câteva secunde. O duc pe Meg în sala de operaţii pentru o cezariană 

Termenul urgentă o făcea pe Meg să se gândească la isterie, 
confuzie și zgomot. Niciunul dintre aceste lucruri nu erau prezente 
în blocul operator al maternității. Doamna doctor Peterson vorbea 
cu autoritate, dar calmă. Asistentele se mișcau rapid, dar profesionist. 
Niciuna nu țipa, nu arăta tulburată și nici nu alerga de colo până colo, 
gesticulând cu braţele în aer. 

De fapt, camera părea oarecum tăcută. 

Meg își dorea ca nașterea să decurgă bine pentru bebeluşii ei la 
fel de mult pe cât își dorise orice altceva în viaţă. Totuși, în camera 
copiilor de acasă, îi predase totul Aceluia care ţinea în mâinile Lui 
viitorul ei și al bebelușilor. El era Dumnezeul care putea face pe 
minuni. Care era bun. Al cărui har era îndeajuns pentru familia ei. 

Prezenţa lui Dumnezeu nu o abandonase. Rămăsese cu ea și nici 
chiar temerile ei nu o puteau învinge. 

Lui Meg i se părea că situația în care se afla era oarecum 
suprareală. După toţi acei ani de infertilitate. Primul trimestru a fost 
plin de neliniște, pentru că se temuse să nu piardă sarcina. Urmaseră 
săptămâni minunate după ce trecuse acea perioadă. Apoi, ca din 
senin, diagnosticul de preeclampsie, îi dăduse o lovitură îngrozitoare. 

În ciuda acestor provocări, Meg era aici. Reușise să ducă sarcina 
la treizeci și cinci de săptămâni. Gemenii aveau să se nască cu cinci 
săptămâni mai devreme. Prematur, dar nu cu efecte devastatoare 
pentru micuți, spera ea. 

Urma să nască gemenii lor. Azi. Chiar acum. 

Ziua lor de naştere va fi pe 5 februarie. Ce zi frumoasă în care să se 
nască. O să trebuiască să cumpăr neapărat Ziarul de azi. De fapt, două. 
Pentru albumele lor. 

Cred că mâinile doctorifei se pregătesc să apuce bebeluşii şi să-i scoată 
din burtica mea. Mă bucur că nu pot vedea nimic din ce se întâmplă cu 
mine. Oricine s-a gândit să pună un cearșaj între mamă şi ce se petrece în 
timpul cezarienei a fost un geniu. 

În câteva secunde, n-o să mai fiu însărcinată. De azi încolo nu voi mai 
fi însărcinată. În curând îmi voi vedea copiii. Am să văd faza băietelului 
nostru şi a fetitei noastre pentru prima dată. Poate că ar trebui să-mi 
întipăresc în memorie acest moment — 

Să nu uit să rog pe cineva să cumpere acele ziare azi. Nu va fi 
de niciun folos dacă le cumpără mâine. Trebuie să fie din data de 5 
februarie pe prima pagină. 

Bo stătea lângă Meg, ţinând-o de mână, purtând un halat de spital, 
plasă de păr și mască. Ea îi zâmbi ușor și i se păru că și Bo îi răspunse 
la fel, deoarece ochii lui cenușii se încrețiră la colțuri. Arăta chipeș, ca 
un actor care juca într-o dramă a cărei acţiune se consuma în spital, și 
după care toate femeile din America ar fi înnebunite. 

— Astăzi este ziua de naștere a gemenilor, spuse ea. 

— Da. 

Și, deodată, un scâncet slab se auzi în încăpere. 

— Meg și Bo, spuse doamna doctor Peterson, aveţi un băiat 
frumos. 

Meg suspină adânc în fața acestui miracol. 

Doctoriţa se duse să noteze ora nașterii. 

O asistentă aduse un bebeluș, cu pielea roșie, acoperit parțial cu 
lichid alb, și i-l arătă Meg abia avu timp să admire micile brațe care 
se agitau în aer cu degetele desfăcute, un stomăcel rotund și o guriță 
în formă de „o“ înainte ca bebelușul să fie luat. 

Fiul nostru. Meg se uită cu jind după el. Voia să aibă mai mult 
timp să-l privească. Să-l ţină în braţe. Dar doamna doctor Peterson 
îi spusese dinainte că, din cauza nașterii premature, o asistentă de 
pe secția de Terapie Intensivă Neonatală avea să evalueze bebeluşii 
imediat ce vor veni pe lume, urmând să le prescrie tratamentul de 
urgenţă. 

Meg își întoarse capul în direcţia lui Bo. Plângea. Numai puţin. 
Frau lacrimi de fericire, își dădu ea seama, deși fața lui era în mare 
parte acoperită. 

Ea râse uşor. 

— Eu sunt cea care plânge întotdeauna. 

— Am destule servetele pentru amândoi, Contesă. 

Bo avea o inimă la fel de sensibilă și de valoroasă ca aurul topit. 
O inimă la fel de puternică și de încredere ca oţelul. 

— Te iubesc, spuse el. 

— Și eu te iubesc. 

— Meg şi Bo, aveți o fetiță frumoasă, îi anunță doctorița Peterson. 

Un al doilea scâncet de bebeluș umplu atmosfera. 

— Felicitări. 

Apăru o altă asistentă, ţinând în braţe o fetiță micuţică. Nu avea 
pielea la fel de roșie ca a frăţiorului ei, dar avea un păr bogat, castaniu. 
Atâta păr! 

Fiica noastră, se gândi Meg, copleșită de emoție. 


Și apoi fu luată și fetița lor. 


Personalul din sala de operaţii petrecu destul de mult timp, după 
nașterea gemenilor, asigurându-se că presiunea arterială a lui Meg 
se stabiliza. Apoi fu transportată cu un cărucior într-un salon privat 

din spital pe secția de lăuzie. O cameră nouă, modernă, mobilată în 
nuanţe de verde pal și maroniu. O cameră foarte drăguță — perfect de 
drăguță — cu excepția faptului că bebelușii ei nu erau acolo. 

Bo se plimba de colo-colo pe lângă fereastră. 

Până în acest moment al zilei, Meg trecuse prin vraja unui leșin, 
o operaţie de cezariană și dăduse naștere copiilor ei. O combinaţie 
stranie de extenuare, durere fizică după operaţie și adrenalină o 
cuprinse. Îmbrăcată într-un halat de spital, stătea în pat, învârtindu-și 
cercelul înainte şi înapoi, uitându-se la ușă și murind de nerăbdare să 
afle vești despre starea gemenilor. 

Când în sfârșit se auzi un ciocănit în ușă, Meg aproape că nu-și 
mai încăpu în piele de bucurie. 

Dyoctoriţa Peterson își băgă capul pe ușă. 

— Sunteţi gata să vă vedeţi gemenii? 

— Da! răspunse Meg imediat. 

— Sunt pe secţia de terapie intensivă neonatală, așa că va trebui să 
facem o mică plimbare până acolo. 

— Cum se simt? întrebă Meg. 

— Vor mai rămâne puţin pe secţie, dar vor fi bine. 

Meg fu atât de bucuroasă încât îi dădură lacrimile. Amândoi vor 

fi bine. 

Bo și doctoriţa o ajutară pe Meg să se așeze în cărucior. Apoi se 
îndreptară pe coridor, Bo împingând căruciorul lui Meg, iar doctorița 
Peterson arătându-le drumul. 

O doamnă mărunțică în halat de medic, cu un chip ușor ridat și cu 
păr grizonat îi pofti înăuntru în secția de terapie intensivă neonatală. 
Incubatoarele și pătuțurile cu deschidere erau aliniate în camera 
imensă. În mijlocul încăperii se afla biroul unei asistente. Doctorița 
Peterson le-o prezentă pe doamna mai în vârstă ca fiind doctorița 
Field, medicul pediatru de gardă. 

— Aveţi doi bebeluși foarte drăgălași, domnule și doamnă Porter, 
le spuse doctorița Field, cu o privire plină de bunătate. Pe aici, vă rog. 

Ajunseră la două incubatoare care se aflau în fundul încăperii. 
Gemenii dormeau îmbrăcaţi cu nimic altceva decât cu scutece. 
Amândoi aveau niște plasturi lipiți pe piept, care erau conectaţi la 
monitoare. Amândoi aveau un alt sistem de monitorizare a semnelor 

vitale atașat de picioruşe. Și aveau tuburi subțiri și flexibile lipite de 
năsucuri. 

Frau minunati, însă bucuria vederii lor le era știrbită — de multele 
fire prinse de trupurile lor plăpânde. 

— Bebeluşii care se nasc cu cinci săptămâni mai devreme de 
termen, le spuse doctorița Field, au adesea plămânii nedezvoltați și 
iar nivelul de bilirubină în sânge este foarte ridicat, producându-le 
icter. Gemenii voştri le au pe amândouă, dar sunt foarte fericită să vă 
anunţ că icterul nu este grav și că plămânii își revin. 

— Primesc oxigen prin tuburile lipite de năsucuri? întrebă Bo. 

— Exact. Acele tuburi funcţionează ca dispozitivele CPAP*, 
eliberând o presiune constantă de oxigen. Acest flux stimulează 
dezvoltarea plămânilor. 

— Cât cântăresc fiecare? întrebă Meg. 

— Fiica dumneavoastră are două kilograme și nouăzeci și șapte de 
grame, iar fiul dumneavoastră cântărește două kilograme și două sute 
șaizeci şi şapte de grame. 

Atât de slăbuti! 

— Cât vor mai rămâne în spital? întrebă Bo. 

— Nu pot să vă spun cu exactitate, răspunse doctoriţa Field. Poate 
șaptezeci și două de ore? Cu puţin noroc, bebelușii vor putea să se 
externeze odată cu mama lor. 

Fra posibil ca toți să plece acasă împreună? Asta era cea mai bună 
veste la care putea spera Meg. 

— Vreţi să-i ţineţi în braţe? întrebă doctorița Field. 

— Vă rog, spuse Bo plin de emoție. 

Un balansoar fu adus pentru Bo, iar una dintre asistente sosi. 
Asistenta și doctorita Field deschiseră incubatoarele, îi luară cu grijă 
pe bebeluşi și îi dădură lui Bo și lui Meg. Meg o ţinea în brațe pe 
fetița ei. 

Pe jumătate râzând, pe jumătate plângând, ea își șterse lacrimile 
cu mâna liberă. 


* Dispozitivele CPAP sunt folosite pentru tratarea apneei în somn, 


oferind un flux constant de presiune prin căile aeriene înspre gât, pentru 
ca aceastea să rămână deschise în timpul somnului cu rolul de a trata 
pauzele spontane în respiraţie. 

— Vă mulțumesc, îi spuse Meg doctoriței. Vă mulțumesc așa de 
mult. 

Atât doctoriţa Peterson, cât și doctorița Field arătau extrem de 
mulțumite de Meg și de Bo, de bebelusi, de slujbele lor miraculoase 
și de lume în general. 

— Ce nume le-aţi pus? întrebă doctorita Field. 

— El este — Bo trebui să-și dreagă glasul înainte să poată continua. 
Fra la fel de emoţionat ca Meg. Este John William Porter. Poartă 
numele tatălui meu și al lui Meg. 

— Și ea este Mollie Patricia Porter. 

Fra prima pentru oară când Bo și Meg rosteau numele copiilor lor 
cuiva din afara familiei lor. Voiseră să le păstreze ca pe o surpriză și 
să le dezvăluie după nașterea micuților. Era ceva nou și minunat să le 
spună numele cu voce tare. 

— l-am ales numele în amintirea surorii cumnatei mele și după 
mama mea. 

— Felicitări. Doctorița Peterson o bătu afectuos pe braț pe Meg. 
Mă voi întoarce la voi puţin mai încolo. 

— Bucuraţi-vă! îi încurajă doctorița Field. Mă găsiți în salon 
dacă aveți nevoie de mine să vă răspund la întrebările pe care le aveți. 
Doctoriţa se îndepărtă. Nu vă grăbiţi. 

— Doamne, şopti Bo, uitându-se la doctorițele care se retrăgeau. 
Chiar au de gând... să ne lase bebelusii aici? Cu noi? 

— Așa cred. Meg râse, iar el rânji ca și cum ar fi plănuit toată 
situația extrem de minuţios și tocmai le-ar fi ieșit la fix. 

Petrecură clipe în șir minunându-se de bebeluşii lor. Erau mici, 
dar fără niciun cusur. Năsucurile lor! Bărbiile lor mici. Guriţele 
micuțe și perfecte. Din când în când, fie John, fie Mollie făceau o față 
simpatică în timp ce dormeau, provocâdu-i pe părinții lor să suspine 
de încântare. 

Meg și Bo făcură numeroase poze. Când schimbară copiii între 
ei, atât John, cât și Mollie se treziră atât cât să le arunce o privire 
părinților lor. Meg îl cuibări pe micul John la pieptul ei, cu fața 
aplecată asupra lui, iar privirile lor se întâlniră. 

— Bună, scumpule, murmură ea. Sunt mămica ta. 

Problemele întâmpinate în lungul și anevoiosul parcurs de a avea 

acești copii fuseră copleșitoare. Dumnezeu răspundea rugăciunilor 
în multe feluri. El ar fi putut scrie povestea familiei lor cu finaluri 
diferite. În clipa asta, Meg era atât de bucuroasă, de multumitoare și 
de uimită că Dumnezeu alesese acest deznodământ specific pentru ei. 
Dându-le acești gemeni în chip miraculos. 

Slavă Domnului! Bebelușii lor aveau să crească în înălțime și în 
greutate. Aveau să fie sănătoși și cât se poate de iubiți. 

S/avă Domnului! 

ru se trezi la sunetul vocilor șoptite și al aparatelor. Își miji 

ochii. 

O cameră de spital. O asistentă. Părinţii ei stăteau în jurul 
patului ei. 

— Mă simt groaznic, spuse ea. 

— Scumpo! izbucni mama ei, zâmbind ușurată. Te-ai trezit. 

— Bună, iubito, spuse tatăl ei. 

Probabil arăta groaznic dacă tatăl ei îi spunea „iubito“. Folosea 
termenul ăsta numai în momentele lui de maximă afecțiune. Când 
era copil, Dru îl auzise mult mai adesea pronunțându-i numele cu o 
voce joasă, mormăită, ceea ce însemna că dăduse de bucluc. 

— Nu sunt paralizată, nu-i așa? întrebă ea. 

— Nu, nu, o asigură mama ei. Ai fost împuşcată într-o parte. 
Mama ei îi indică zona. Îţi amintești? 

Amintirile îi erau vagi. Winter Family Fun Day. Daniel. Mersul 
cu ambulanța până la spital. Apoi filmul memoriei fu întrerupt de un 
vid întunecat. 

— Îmi amintesc. M-au operat? 

— Da, răspunse tatăl ei. Vei fi în regulă. 

— Pe unde a intrat glonţul? 

Își reaminti că prin partea stângă. Dacă ar fi pătruns cu câțiva 
centimetri mai sus și mai central, i-ar fi atins inima. 

— A intrat între două coaste și ţi-a rupt splina, răspunse tatăl ei. 
Doctorii au trebuit să-ți scoată splina ca să poată extrage glonţul. 

O durea când respira. Își simțea capul greu. Trupul părea că îi plutea 
într-o mare de anestezice. Dacă ar fi trebuit să se autoexamineze, s-ar 
fi apreciat că arăta ca un trup fără viață. 

— Unde este Gray? 

— La parter, spuse mama ei. Este aici de când ai ajuns la spital. 

— Cât e ceasul? 

— Două noaptea. 

Dru gemu și încercă să-și adune toată puterea și curajul. 

— l-ai spus că o să fiu bine? 

— Gray era cu noi, spuse tatăl ei, atunci când chirurgul a venit în 
sala de așteptare ca să ne dea vestea. Nu știam... el și mama lui Dru se 
uitară unul la altul și apoi din nou la ea, stânjeniți. Nu eram siguri... 
cum stau lucrurile între tine și Gray. Nu știam dacă sunteți... bine. 

Avea cumva, doar cincisprezece ani? Nici măcar trecerea anilor nu 
înlesnise comunicarea dintre ea și părinţii ei cu privire la relațiile ei 
intime? 

— Eu și Gray ne înțelegem bine. Cred. Poate. 

Dru își închise din nou ochii și îi ţinu închiși. Buzele ei se arcuiră 
în timp ce își aminti cuvintele lui Gray când se pusese în genunchi 
lângă ea după atac. Te iubesc. 

Dru îmbrățișă aceste cuvinte de parcă erau o pătură în timp ce 
expiră. 

— Sunt obosită. Sunt foarte, foarte obosită, murmură ea, apoi se 
lăsă pradă somnului. 


R 


Gray nu plecase atunci când familia lui Dru merse acasă. Rămase 
în sala de așteptare, în caz că se trezea singură și avea nevoie de cineva 
cunoscut în preajmă. În caz că erau veşti în legătură cu starea ei. În 
caz că Dru întreba de el. 

Fa nu întrebă de el. 

Gray stătea în sala de așteptare a secţiei de Terapie Intensivă de 
la etajul al doilea, uitându-se pe fereastră înspre intrarea din față, 
când John și Nancy Porter se întoarseră în spital. Îi privi cum intră, 
mergând repede și ținându-se de mână. Numai atunci Gray se simți 
liber să meargă acasă cu mașina ca să facă un duș, să mănânce și să-și 
schimbe hainele. Se uită la ceas. Era șase fără cinci dimineața. 

O oră mai târziu, Gray își terminase treaba acasă și aștepta în 
mașină, pe aleea din curte să se deschidă poarta pentru a putea pleca. 
În timp ce ieșea în stradă, zări un autoturism parcat în faţa casei lui. 
Soarele nu răsărise încă, dar se luminase îndeajuns de bine ca să-l 
recunoască. 

Era al Kaylei. 

Gray se opri. 

În timpul orelor de când Dru fusese împuşcată, îngrijorarea, 
regretul și vina îl mâncaseră de viu. 

Doctorii spuseseră că Dru avea să-și revină, dar el voia neapărat 
să se convingă de asta cu ochii lui. Avea nevoie să se asigure că era 
teafără, trebuia să-i spună cât de rău îi părea de cele întâmplate, să-i 
reamintească că o iubea și să recunoască că se purtase tare neînțelept. 
Singurul lucru de care îi păsa în dimineaţa asta era să se întoarcă la 
spital. Kayla era ultima persoană pe care și-ar fi dorit să o vadă. 

Gray nu mai fusese îndrăgostit niciodată până acum. Înainte, nu 
fusese în stare să înțeleagă de ce Kayla nu putea să renunțe la el. 
Acum o înţelegea. Îl aștepta în faţa casei lui la fel cum el urma să 
aştepte în fața ușii camerei de spital în care era internată Dru. Gray 
nu avea cum să nu se ducă la spital. Poate că și Kayla nu avusese cum 
să nu vină acasă la el. 

Parcă mașina în spatele ei. Amândoi ieșiră în aerul înghețat și se 
întâlniră între autoturismele lor. 

El își îndesă mâinile în buzunarele jachetei lui matlasate. Încercase 
să-L lase pe Dumnezeu să-l schimbe. Acum avea șansa de a arăta în 
exterior prin faptele lui, ceea ce se întâmplase înăuntrul lui. 

— Ce mai faci, Kayla? 

— Sunt bine. Eu... 

Gray așteptă. 

— Am văzut știrile aseară. Am auzit despre schimbul de focuri de 
armă de la eveniment. În Holley? 

El încuviință din cap. 

— Femeia care a fost împușcată este cea pe care am întâlnit-o aici 
în ziua aia. Nu-i așa? 

— Da. 

— Iubita ta. 

— Da. Sper că da. 

— Mă gândeam eu. La început când am aflat știrea, m-am simțit 
oarecum răzbunată, știi la ce mă refer? Să aflu că noua iubită a fostului 
meu iubit — pe care, apropo, nu-o agreez — a fost rănită... a fost... ca 
un vis devenit realitate. 

Kayla dădu din umeri indiferentă. 

— Pur și simplu sunt sinceră. 

Gray îşi încordă maxilarul. Știuse de multă vreme cât de egoistă și 
de insensibilă putea fi Kayla. 

— Dar cu cât m-am gândit mai mult la povestea voastră, continuă 
Kayla, cu atât m-a întristat mai mult, deoarece relaţia dintre voi e cât 
se poate de serioasă dacă Dru a fost dispusă să-și riște viața pentru 
tine. 

— E curajoasă. 

— Te iubește. 

— Nu sunt sigur de asta, dar știu cu siguranță că o iubesc. 

Kayla tresări ca și cum Gray i-ar fi tras o palmă, și își mută privirea 
de la el, în direcția casei lui. 

Voise ca discuţia cu ea să o ajute, nu să o rănească mai mult. Se 
putea preface că întârzie, numai că nu se pricepea la așa ceva. 

După o clipă îndelungată, Kayla se uită în ochii lui. 

— Vreau și eu să fiu iubită așa. Cineva să mă iubească într-atât de 
mult încât să se pună între mine și un atacator. 

— Și tu vei fi iubită, Kayla. Când vei întâlni bărbatul potrivit, vei 
fi iubită. 

— Voiam ca tu să fii acel bărbat. 

— Ştiu. O adiere puternică de vânt trecu pe lângă ei. Îmi pare 
rău că nu sunt eu acela. Îmi pare rău pentru multe lucruri. Dacă 
te-am amăgit, îmi pare rău. Dacă ţi-am frânt inima, îmi pare rău. 

Știu că te-am dezamăgit, și ştiu că te-am rănit și îmi pare rău. Mă 
poți ierta? 

Kayla își întinse buzele. 

Gray așteptă. 

Tot nimic. 

— Îmi pare rău, spuse Gray din nou. 

Și, în sfârșit, Kayla se relaxă. Era ca și cum primise în sfârșit ceea 
ce avusese nevoie din partea lui în tot acest timp. Acum că primise 
acel lucru, poate că era în stare să lase în urmă trecutul — și pe Gray. 

— Bine. 

— Mă ierți? 

— Bine. Nu mai contează, mormăi Kayla, dar un zâmbet dulce- 
amar îi cuprinse colțurile gurii. 

— Vino aici. 

Gray o îmbrățișă. 

Kayla îi șopti trei cuvinte, atât de încet încât aproape că nu le auzi. 

— Nu este a ta. 

Gray înţelese. Pentru prima dată, recunoștea că nu era tatăl fiicei 
el. 

— Sper ca Dumnezeu să vă binecuvânteze, Kayla. Pe tine și pe 


fiica ta. 


Când se trezi a doua oară, se simţi mult mai bine. 

De data asta, își deschise ochii într-o lumină puternică care 
răzbea prin ferestre. Se afla într-o cameră diferită decât cea care în 
care fusese când se trezise prima oară. Salonul ăsta semăna mai mult 
cu o cameră, parțial datorită faptului că fratele ei, Ty, stătea într-un 
colț citind o revistă financiară, cu o cizmă așezată pe genunchiul 
opus. 

Dru își plimbă privirea prin încăpere, căutându-l pe Gray. Nici 
urmă de el. Doar Ty. Voia să-l vadă pe Gray, dar se bucura că nu 
stătuse în salon, holbându-se la ea, cât timp fusese inconștientă și 
conectată la aparate. Numai simplul gând o umilea atâta vreme cât îi 
plăcea să aibă toate lucrurile sub control în ce o privește. Și, dacă se 

gândea mai bine, îi plăcea să-i controleze și pe alții. Se foi ușor în pat 
găsindu-și o poziţie mai bună. 

Ty sesiză mișcarea ei și își ridică faţa. Puse deoparte revista și se 
apropie de patul ei. 

— Numai tu ai putea să opresti un glonț cu pieptul. 

— N-ar trebui să vorbeşti așa cu cei care își revin după o rană 
aproape fatală. Ar trebui să fii mai empatic și să le zâmbești înțelegător. 

— Niciun frate mai mare nu se poartă așa cu sora lui mai mică. 
Dacă aș face așa ceva, m-ai da afară de aici. Deci... ce s-a întâmplat 
ieri? 

— Am fost nobilă și curajoasă, nimic mai mult. Sunt o eroină. 

— Îhmm, murmură Ty neîncrezător, dar Dru putu citi un respect 
neașteptat pe fața lui. Toată familia e aici. Din moment ce ne-am 
gândit că nu ti-ar plăcea să ne îngrămădim toți aici în timp ce dormi, 
restul așteaptă la cantină. Acum că te-ai trezit, trebuie să-i anunţ să 
vină să te vadă. 

— Nici să nu te gândești să-i chemi înainte să am timp să mă 
aranjez puţin. 

De când se trezise și își zărise părinţii lângă patul ei, Dru nu-și 
amintea nimic altceva decât asistentele care intrau și ieșeau și 
strânsoarea tot mai acută a unei manşete de tensiometru în jurul 
braţului. 

— Cât e ceasul? 

— E amiază. 

— E ziua de după atac? 

Nu zăcuse în neștire zile întregi, nu-i așa? 

— Da. 

Încercă să se ridice — dar se opri când durerea o săgetă în partea 
lezată. 

— Unde te grăbești așa? întrebă Ty. La alergările tale zilnice? 

— Am cumva ceva din lucrurile mele de acasă? Periuţă de dinţi? 
Perie — 

— De păr? Pastă de dinți? Machiaj? Produse de baie? 

Ty se duse la o valiză care era sprijinită de un perete și scoase din 
ea trusa ei cu produse de îngrijire corporală. 

— Genul ăsta de lucruri? 

— Da. Exact. 


Ty aşeză trusa lângă Dru. 

— M-am dus și ţi le-am adus. 

— Nu, n-ai făcut-o. Una dintre cumnatele mele a adus-o. 

Dru trase fermoarul de la trusă și se uită înăuntru. 

— A fost Celia? 

— Da. 

— O iubesc pe Celia. 

— Și eu, spuse Ty afectuos. 

— A luat-o cineva pe Fi? 

— Părinţii lui Lyndie stau cu Fi și cu cățelușii ei de ieri. Nu-ţi 
face griji. 

Era groaznic cât de ameţită și de slăbită își simţea trupul. După 
ce se spălă pe dinți cu ajutorul unor pahare cu apă pe care Ty i le tot 
aduse de la chiuvetă, după ce se pieptănă și folosi un burete exfoliant 
pentru mâini și față, Dru era rușinos de ușurată să se întindă din nou 
pe saltea. 

Avea nevoie de proteine. 

— Ce-ai zice să te faci util și să-mi aduci un meniu Big Mac, cu 
cartofi prăjiți și un shake de ciocolată? 

Ty îşi fixă mâinile în șolduri. 

— Îi dai seama că ai salvat viața unuia din echipa Mustangs aseară, 
nu? Și că fiecare fan Cowboys e furios pe tine? Inclusiv subsemnatul? 

— O fi Gray din echipa Mustangs, dar eu sunt oricum eroină. Și 
această eroină e lihnită de foame. 

— Bine. Ty se duse înspre ușă. Ca să știi și tu, o să-i chem pe cei 
din familie acum. 

Apoi el dispăru din vedere. 

În câteva minute, clanul Porter începu să umple rezerva de spital. 
Celia și cei patru copii. Jake și Lyndie. Părinţii lui Dru. 

— Unde sunt Bo și Meg? întrebă Dru. 

— Fi bine... spuse Celia. Fiecare persoană — fiecare — zâmbi cu 
gura până la urechi. După cum se pare, avem o surpriză pentru tine. 

— O surpriză? 

Tatăl lui Dru ţinu ușa deschisă, iar Meg intră în cameră într-un 
cărucior, cu Bo în spatele ei. 

— Nu se poate! exclamă Dru. 

Bo se duse la ea și îi arătă o poză pe telefon cu cei doi nou- 
născuți. Micuţii aveau multe fire legate de ei, dar nu era în măsură să 
comenteze, dat fiind că și ea era conectată la multe aparate. Cu sau 
fără tuburi, gemenii erau absolut minunați. 

— Bebeluși! anunţă fericit micuțul Hudson. 

Apoi toată lumea începu să râdă, să bată din palme și să râdă toți 
deodată. 

Meg și Bo povestiră pe rând toate evenimentele legate de 
cezariană, precum și starea bebelușilor. Feţele lor radiau de fericire. 

— Mie și lui Meg ne-a luat ceva timp să punem cap la cap 
evenimentele de ieri, spuse Bo. Dar cred că erai în operaţie chiar în 
clipa în care se nășteau bebelusii. Familia Porter ocupa simultan două 
dintre sălile de operaţie de aici. 

— Plănuiam să fiu conștientă la nașterea copiilor, spuse Dru 
strâmbându-se. Nu-mi vine să cred că am ratat momentul meu de 
glorie în calitate de mătușă. 

— Frai ocupată chiar atunci. 

— Vreau să-i văd cât mai curând. 

— Te cred, spuse Bo. 

— Cum te simţi? o întrebă Lyndie. 

Dru se gândi o clipă înainte să răspundă. 

— Recunoscătoare. 

Povara grijilor pe care o purtase în legătură cu Gray de atâta timp 
îi fusese ridicată de pe umeri. El era în siguranță. lar Dru avea să se 
facă bine. 

— Arăţi foarte bine, îi spuse Meg. 

— Și tu, răspunse Dru sincer. 

Meg se îmbrăcase în pijamale roz și un halat asortat cu cordon din 
satin. Rolul de mamă i se potrivea ca o mănușă. 

În următoarele douăzeci și nouă de minute, Dru reuși să discute 
cu familia ei fără ca să întrebe pe nimeni despre Gray. Fu nevoie de 
un efort uriaș. Când și cel de-al douăzeci și nouălea minut se scurse, 
ea nu mai putu aștepta. 

— Gray e aici? le întrebă ea pe Celia și pe mama ei, care se 
întâmpla să fie cel mai aproape de ea. 

— Da, răspunse Celia. M-am dus să iau ceva din mașină cu puţin 
timp în urmă și l-am văzut stând pe culoar. 

— Vreţi, careva dintre voi să-i spune-ți că vreau să-l văd? 

— Mă duc eu, se oferi mama ei. Apoi vorbi mai tare, ca să audă 
toată lumea din cameră. Asistenta care se ocupă de Dru mi-a spus 
că avem voie să stăm puţin de vorbă cu ea, dar s-a terminat timpul. 
Haideţi să ieșim și s-o lăsăm să se odihnească. 

Dru primi îmbrățișările nepoților și nepoatelor ei. Fiecare 
îmbrăţișare pe care o primea din partea acelor brațe mici îi aduceau o 
doză miraculoasă de vindecare. 

— Vă iubesc, le făcu Dru cu mâna în timp ce familia ei părăsea 
încăperea. 

Jake era la capătul rândului. Aproape că ieșise din cameră când 
Lyndie îl trase înapoi și-l îndreptă în direcţia lui Dru. 

— Ne vedem mai târziu, Dru, strigă Lyndie. 

— Pa, Lyndie. 

Jake se apropie de patul lui Dru. 

— Îmi amintesc că l-ai pus la pământ pe Daniel ieri, spuse ea. 
Mulţumesc pentru ajutor. 

— Cu plăcere. Mă bucur că ești bine. 

Cuvintele lui Jake, erau la fel de solemne ca un sonet de dragoste 
de Shakespeare. 

— În ceea ce-l privește — Jake tuși — pe Gray... 

Dru ridică o sprânceană. 

— Eu şi Lyndie am rămas la spital până târziu azi noapte. Ne-am 
întors devreme în dimineața asta. Gray a rămas aici când am plecat și 
l-a găsit tot aici când ne-am întors. 

— Și? 

— După cum s-a purtat ieri și azi, nu mai cred că este chiar atât 
de insuportabil. 

De fapt ce spunea Jake prin, nu mai este chiar atât de insuportabil 
era că îl considera un iubit acceptabil pentru sora lui. 

Dru făcu eforturi să nu rânjească. 

— Mă bucur să aud asta. 

Jake încuviință din cap și părăsi camera. 

— Tot e un Mustang, îl auzi Dru mormăind. 


399 


BECKY WADE 


Dru își întoarse fața înspre fereastră și lăsă ca liniștea subită ce o 
încolți să o absoarbă în sfârșit. Cerul de dincolo de geam se întindea 
ca o copertină de azur. Nu era niciun nor. 

Parcurse mental cu rigurozitate tot ce se întâmplase după ce Gray 
se urcase pe scenă ieri. Zăbovi cel mai mult asupra momentelor în 
care el se pusese în genunchi în fața ei. Își aminti cu lux de amănunte 
modul în care îi mărturisise că o iubea. În acea clipă, barierele dintre 
ei căzuseră. Îi vorbise cu o sinceritate autentică, exact aşa cum îl 
rugase în acea zi în garajul parcării. 

Dru primise ceea ce-și dorise, ceea ce avusese nevoie și sperase 
din partea lui. 

Pe de altă parte, Gray fusese stresat în momentul acela. Noaptea 
trecută, în timpul scurtelor impulsuri de conștiență, Dru fusese prea 
amețită să se gândească la contextul în care Gray îi declarase iubirea. 
Dar acum gândea limpede, iar gândurile îi erau umbrite de nesiguranță. 

Îi spusese că o iubește imediat după ce fusese împuşcată apărându-l. 
Fra posibil ca să fi fost mânat de simţul datoriei sau poate fusese 
buimăcit de turnura evenimentelor. Poate că el considerase că trebuia 
să-i spună ceea ce ea voia să audă în caz că murea. 

Totuşi, chipul lui. Fusese atât de sincer atunci când rostise acele 
cuvinte. Ochii lui verzi îi sclipiseră de ardoare. 

Gemând, Dru își închise ochii. Faptul că îi păsa de el era o dulce 
tortură. Dar poate că... era o șansă destul de mare... era posibil ca el, 
până la urmă... 

Să o iubească. Nu doar să o iubească, ci și să fie gata să-și deschidă 


inima în fața ei. 


— Gray. 

Fra mama lui Dru, Nancy. 

El se ridică repede din scaunul incomod de pe hol, în care i se 
păruse că stătuse săptămâni întregi. 

Nancy își prinse părul scurt și brunet cu o bentiță de material. 
Obrajii îi erau îmbujoraţi, iar expresia feței ei emana afecțiune în 
timp ce îl privi. 

— Dru ar vrea să te vadă. 

Gray fu ușurat. Slavă Domnului. 

— Cum se simte? 

— Potrivit spuselor doctorilor, foarte bine. Aproape că e ea însăși, 
ar trebui să te avertizez. 

Nancy chicoti. 

Gray fu sugrumat de emoție și i se păru că era pe punctul de a 
plânge. 

— Asta e o veste foarte bună. 

— Asta e o zi a veștilor bune pentru familia mea, Gray. Dru e în 
camera 484. 

— Bine. Mulţumesc. 

— Ca să știi, Dru e copilul meu preferat. 

ÎI surprinse faptul că Nancy îi făcea confidente, dar nu-l surprinse 
câtuși de puţin că Dru era preferata ei. 

— Aveam trei fii, spuse Nancy. Renunţasem la orice speranță de 
a avea vreodată o fată. Și apoi, când băieții începuseră să crească, am 
aflat că eram însărcinată. Eram nouăzeci la sută sigură că avea să fie 
tot băiat. 

Nancy zâmbi. 

— În schimb, am născut-o pe Dru. Doamne, nu-mi venea să cred! 
O fetiță! După toți acei ani, Domnul a crezut de cuviință să-mi dea 
o fiică. Și una atât de plină de... viață. Dru va fi întotdeauna copilul 
meu, cum să nu fie preferata mea? 

— Nu văd cum n-ar putea fi, răspunse Gray sincer. 

— N-ai voie să le spui celorlalți copii ai mei ce ţi-am povestit. 
E secretul nostru. 

— E secretul nostru. 

— Pa, scumpule. 

Luă liftul până la etajul al patrulea. Apoi merse de-a lungul holului, 
citind numerele înscrise pe uși, când îl zări pe Ty că vine înspre el din 
cealaltă direcție, ţinând în mână o pungă albă de la McDonalds. 

— Maiestatea Sa a cerut mâncare, îi spuse Ty atunci când ajunse 
lângă el. Vrei să i-o duci din partea mea? 

— Da. 


Ty îi dădu punga și îi arătă cu mâna ușa de lângă ei. 

— E în camera asta. Noroc, frate. 

Ty se îndepărtă până când Gray nu-i mai auzi pașii. 

Inima începu să-i bată nebunește. Întâlnirea aceasta însemna totul 
pentru el. Viitorul lui depindea de ea. 

El intră în cameră. 

Dru se uită direct la el, ca și cum l-ar fi așteptat. Era acoperită de 
pături de la mijloc în jos. Pielea îi era palidă, iar Gray putu vedea pe 
sub cămașa de spital, bandajele care îi acopereau umărul până sub gât. 
Câteva aparate îi monitorizau semnele vitale. 

În ciuda durerilor pe care le avea, ochii albaștri ai lui Dru 
sclipeau îndrăzneți. Părul ei brunet îi era dureros de familiar, iar 
trăsăturile feței ei erau atât de proaspete și curate și... Gray putu 
în sfârșit să respire adânc. Supravieţuise. Era ea însăși. Dru așa 
cum o știa el. Evenimentele din ziua precedentă nu o schimbaseră 
în vreun fel tragic. Cât de curând, probabil că Dru avea să fie în 
stare să execute mișcări de karate arunci când Gray va încerca să 
o îmbrățișeze. 

Nu se putea mișca. Rămase blocat cu punga de la McDonalds în 
mână, iar ochii i se umplură de lacrimi fiindcă era foarte recunoscător 
și pentru că fusese atât de speriat. 

În viața asta nu ţi se oferă prea multe șanse să-ți descoperi marea 
iubire. Lui Gray, i se oferise o singură șansă. Numai una. Când ţi se 
oferă acea șansă, trebuie să o apuci cu toată puterea. Îngrijorările nu-și 
mai au rostul. Motivele care-ţi răpesc încrederea n-au nicio valoare. 
Trecutul tău e lipsit de importanță. Trebuie să profiți de șansa care 
ți se oferă. Să riști totul și să iubeşti persoana. Deoarece viața este 
fragilă și se poate curma într-o clipă. 

Dumnezeu îi arătase aceste lucruri lui Gray în decursul ultimelor 
douăzeci și patru de ore. Dumnezeu îi spusese: lubește-o. 

lubește-o pe Dru! 


Gray i se părea teribil de chipeș lui Dru. Purta un pulover 
negru simplu. Blugi. Nu-și pusese șapcă, așa că nu-și putea ascunde 
extenuarea care i se citea pe față. 

Fra mai grozav decât cele mai delicioase deserturi pe care le 
savurase vreodată — doar să-l privească. 

— Eşti cel mai chipeș curier pe care l-a avut McDonalds vreodată, 
spuse Dru. 

— O! 

Gray părea că uitase de punga cu mâncare, apoi i-o aduse și i-o 
dădu. 

Fa aruncă o privire înăuntrul pungii albe din hârtie. 

— Dumnezeu să-l binecuvânteze pe Ty. S-a depășit pe sine. 

Dru așeză punga pe tava de lângă ea, apoi îi rânji lui Gray. Era 
incredibil de bine să-l poată vedea. Incredibil de bine. Gray o iubea, 
nu? Nu-i așa? 

— Eşti bine, spuse Gray răgușit. 

Era o afirmaţie — dar o afirmaţie care părea să implore o confirmare. 

— Da. 

De fapt, corpul ei era într-o stare jalnică, dar Gray era aici, așa că 
în clipa asta, era mai mult decât bine. Lumea ei era în regulă. 

— Eşti bine, spuse el din nou. 

— Cât ai clipi din ochi, o să mă pot urca din nou pe motocicletă. 
Dar tu? Tu ești bine? 

Gray era masiv și puternic, totuși se părea ca accidentarea ei și că 
veghea lui prelungită își puseseră amprenta asupra lui. Dru îi întinse 
o mână, iar el i-o luă. Așezându-se pe marginea patului, Gray își 
împleti degetele cu ale ei, apoi îi duse mâna pe pieptul lui ca și cum 
n-ar mai fi vrut să-i dea drumul vreodată. 

Acasă, îi şopti lui Dru mâinile lor împletite. Acasă, acolo unde ţi-e 
locul. 

Gray își apăsă un ochi cu încheietura mâinii, apoi și pe celălalt, ca 
și cum s-ar fi luptat cu lacrimile. 

— Gray? 

El se uită la ea. 

— Îmi pare rău pentru ce s-a întâmplat ieri. Dacă n-aș fi fost eu 
acolo, nu ți s-ar fi întâmplat așa ceva. 

— Nici să nu te gândești la asta. Dru îl strânse de mână. A fost 
alegerea mea. Nimeni, inclusiv tu, nu m-a forțat cu nimic. 

Se lăsă tăcerea între ei. 

— Ce-ai aflat despre Daniel de când cu povestea de ieri? întrebă 
ea. 

— L-a spus detectivului Carlyle că el a trimis scrisorile și tot el a 
tras focurile de armă în Urban Country. 

— Aha. Dru se gândi la implicaţiile afirmației lui Gray. Deci, 
Daniel și Dennis Wright te urmăreau amândoi. 

— Da. 

— Doi hărțuitori, spuse Dru. 

— Da. 

— Bănuiesc că Daniel conduce o mașină bej Cherokee. 

— Așa este. 

— Deci Dennis era pe urmele tale, cel puţin câteodată, folosind 
camioneta maronie a familiei. Dar Daniel era persoana cu adevărat 
periculoasă. 

Gray încuviință din cap. 

— Şi... Dru se gândi bine. Când Dennis a fost arestat, Daniel 
trebuie să fi văzut știrea la televizor și s-a hotărât să se folosească 
de situație în avantajul lui. N-a mai trimis scrisorile ca să ne lase să 
credem că am prins făptașul. 

— Agenţii de pază au fost retrași din cazul meu. 

— Ceea ce i-a ușurat treaba. Apariţia ta la Winter Family Fun 
Day a fost bine mediatizată. Probabil că Daniel plănuise dinainte 
să încerce să te găsească acolo. Trebuie să-i fi plăcut ideea de a avea 
spectatori. 

— Poate că da. 

— Cum se simte Daniel? 

— A suferit răni la ambele mâini, dar niciuna nu este gravă. 
Gloanţele tale i-au atins armele, nu mâinile, cu o exactitate uimitoare. 

— Uau! Dacă ar fi să se laude, ar zice că ţintea grozav. E în spital? 

— Mama mi-a trimis un mesaj mai devreme ca să-mi spună că a 
fost externat și predat în custodia poliției cu câteva ore în urmă. 

Gray își lăsă capul în jos și îi sărută mâinile. 

Privindu-l, simţi cum o cuprinde dorința. Dacă Gray o ţinea tot 
așa, poate că va trebui să-și împartă cartofii prăjiți cu el. O... iubea. 
Nu-i așa? Pe cât de vocală era Dru, refuza să-i smulgă o declaraţie de 
dragoste, amintindu-i de ceea ce îi spusese ieri. 

— De unde ai făcut rost de armă? o întrebă Gray, ridicându-și 
capul. 

Lui Dru îi trebui o clipă ca să se adune și să fie atentă la întrebarea lui. 

— Am scos-o din tocul unuia dintre agenții de pază. 

— Glumești. 

— Nu. 

— O femeie care a sustras arma unui poliţist și a țintit pistoalele 
din mâna agresorului putea cu ușurință să-l linșeze pe Daniel. Dacă 
voia asta. 

— Aș fi putut să-l lichidez, dar este — fratele tău vitreg. 

Fa își aminti de insistența lui Gray că nu voia să ştie cine era tatăl 
lui. Totuși, credea că Gray știa. Era posibil să fi știut din copilărie, 
dar aflase cu siguranță atunci când mama lui l-a sunat cu ani în urmă 
și i-a făcut acea mărturisire sub influența alcoolului. Dacă barierele 
dintre ei se dărâmaseră, atunci ar fi trebuit să poată fi în stare să 
vorbească despre asta. 

— L-aș fi putut ucide pe Daniel, dar nu am făcut-o, fiindcă este 
fiul lui Jeff. Și știi cine este Jeff pentru tine, nu? 

Gray se ridică în picioare. Încrucișându-și brațele, se plimbă 
prin camera mică. Se întoarse. Se duse la fereastră. În cele din urmă, 
încuviință din cap. 

Dru își puse mâinile pe păturile care îi acopereau mijlocul. 

— Nu-i găsesc scuze lui Daniel. Sper că sunt clară în privința asta. 
Dar este evident că puștiul e distrus. Mama lui a murit și a rămas 
numai cu Jeff. 

— Totuși, ce motive ar fi avut să mă omoare? Nu i-am făcut nimic, 
niciodată. 

— Daniel probabil știe despre relația de lungă durată a tatălui 
lui cu mama ta. Și trebuie să știe că și tu ești fiul lui Jeff. Cu excepția 
faptului că ești fiul unei femei pe care o urăște și o femeie care poate 
că a făcut-o să sufere mult pe mama lui. Tu nu i-ai făcut nimic lui 
Daniel fiindcă el este un nimeni pentru tine. Dar tu nu ești un nimeni 
în viaţa lui. Eşti un om de mare succes. Întregul lui oraș te adoră, chiar 
și tatăl lui se lingușeşte pe lângă tine. 

Preţ de câteva clipe îndelungate, Gray nu se mișcă deloc, cu 
excepția ridicării și coborârii pieptului. Gray părea că se luptă cu 
sentimentele lui, cu familia lui, cu tot ce se întâmplase ieri. Când se 
întoarse cu fața spre Dru, își lăsă brațele pe lângă corp. 


40b 


BECKY WADE 


— M-am străduit să-mi las trecutul în urmă. Dar în final, m-a 
găsit. 

— Da. 

Dru își arcui buzele. Îl privi într-un mod în care îl îndemnă să 
privească partea bună a lucrurilor. 

— Dar în cele din urmă, ai scăpat. 

— Datorită ţie. 

— Toţi avem nevoie de puţin ajutor uneori, Gray. 

Gray era masiv și dur. Inima și trupul îi fuseseră călite în luptă. 
Ochii lui erau serioși și frumoși. 

— Te iubesc, îi spuse el. 

Pur și simplu. Fără preambul. 

În interiorul ei parcă se declanșaseră focurile de artificii de pe 4 Iulie“, 
un întreg carusel de emoţii o învăluiră. Se sili să se ridice. 

— Spune-o încă o dată. 

— Te iubesc. 

O trecură și mai mult florii. Pielea i se făcu de găină. Sperase... iar 
Gray îi confirmase toate speranțele de-a dreptul. Fără șovăire. Fără 
să-și ascundă sentimentele. El o iubea! 

— Și eu te iubesc. 

Gray clipi. 

— Spune-o încă o dată. 

— Te. Iubesc. Fotbalistule. 

— Chiar așa? întrebă Gray. 

— Bineînţeles că da. 

Încrederea începu să curgă în ambele direcţii, împletind 
sentimentele lor și cantonându-le definitiv. Dru își petrecuse întreaga 
viață sub imperiul neliniștii, fiind conștientă de izolarea ei și copleșită 
de o dorință nestăpânită de a fi luată în seamă și iubită. Răspunsese 
acestei năzuinţe a sufletului ei spunându-și, sfidătoare, că nu avea 
nevoie de nimeni. Totuși, Dumnezeu văzuse ce era în inima ei. 
Dumnezeu îi cunoscuse tânjirea inimii și îi păstrase acea doză de 
neliniște până când îl aduse pe Gray în viaţa ei. 

Gray se apropie de ea. Își așeză o palmă pe perete, deasupra 

capului lui Dru, cealaltă pe saltea și o împinse ușor pe pernă în timp 
ce o sărută. 

Dru își plimbă mâinile prin părul lui și se agăță posesiv de el, 
fermecată de sărut. Gray o iubea! Fuforia provocată de acest adevăr o 
asaltă într-atât de mult, încât trupul ei era prea mic să o poată reţine. 

El se îndepărtă puţin de ea. Însă Dru îl opri, apucându-l cu 
pumnul de pulover. 

— Nu te opri. 

Îl trase înapoi, de data asta pentru un sărut la fel de delicat ca 
atingerea mătăsii. 

Apoi elîși lipi fruntea de a ei, iar cei doi răsuflară precipitat. Dincolo 
de cuvinte, ei își comunicau dorința, dragostea și conştientizarea 
faptului a ceea ce însemnau unul pentru celălalt. 

— Te iubesc, Dru. 

— Te iubesc, Gray. 

El îi cuprinse faţa în palme. O sărută. Își trecu ușor degetul mare 
de-a lungul obrazului ei. 

— Ai fost împuşcată din cauza mea. Îmi pare atât de rău — 

— Şşş. N-o lua prea personal. M-aș fi aruncat în bătaia puștii 
pentru oricare dintre clienții mei. 

— Dar, dar te-ai aruncat în bătaia puștii pentru mine atunci când 
nu erai de serviciu. 

— Adevărat. 

Dru nu se putea opri din zâmbet. Gray o iubea. Aproape că nu 
o mai durea nimic. Cui îi păsa de o rană împuşcată? Gray Fowler o 
iubea! 

— Dragostea salvează, spuse Dru. Asta face dragostea. Salvează. 
Și dacă ar trebui să iau totul de la capăt, aş proceda exact la fel. 

ru Porter nu era o mireasă obişnuită. De fapt, în ziua nunții 

ei, s-a îmbrăcat în negru. 

Fa se mai privi încă odată în oglinda care-i reda imaginea 
pe de-a-ntregul. Alesese să poarte rochia neagră pe care Gray i-o 
cumpărase iarna trecută la Nordstrom. Pe vremea aia, era clientul ei, 
iar ea se zgâise la tatuajul lui. Rochia asta, pe care nu o mai îmbrăcase 
până acum, și pe care Gray i-o cumpărase fără să se uite măcar la 
preț, părea să fi fost făcută anume pentru silueta și personalitatea ei. 
Butoni auriți noduroși, cu marginile ascuțite erau aliniați de-a lungul 
umerilor ei. Decolteu. Linii suple și elegante. Rochia era îndrăzneață 
și cochetă. 

Nici pantofii cu tocuri înalte și cu barete, pe care Dru alesese să-i 
asorteze cu rochia, nu erau mai prejos. 

Fa își luă buchetul, care era un mixt din cale liliachii, portocaliu 
deschis, roz mai închis și mov închis, aproape către negru, aranjate în 
aşa fel, încât păreau sculptate. Cum ținea buchetul în fața ei, aproape 
că izbucni în râs. 

Ea, Dru Porter, era mireasă. 

Și aproape de necrezut, Gray Fowler era mirele ei. 

Fa deschise ușa camerei pe care o închiriaseră și îl găsi pe Gray 
aşteptând-o exact acolo unde spusese că o va aștepta la ora ceremoniei. 
Se sprijinea de peretele de vizavi, cu mâinile în buzunarele unui 
costum splendid de culoarea cărbunelui. O cală mică liliachie fusese 
prinsă de reverul hainei. Cravata lui argintie reflecta lumina. 

Deși mii de femei îl doreau, Gray era al ei. Numai al ei. 

El se îndepărtă de perete cu o privire admirativă și plină de uimire 
la vederea ei. 

Fa făcu o piruetă. Păstrase rochia asta pentru ziua de azi și nu îi 
spusese că o va îmbrăca. Îi spusese numai să nu se aștepte, sub nicio 
formă, la nimic alb sau pufos. 

— Porţi rochia neagră pe care ţi-am cumpărat-o, zise Gray. 

— O să vezi că pot fi agreabilă atunci când vreau. 

— Eşti cea mai superbă femeie pe care am văzut-o vreodată, jură 
Gray. 

— Vorbești mânat de entuziasmul zilei nunţii noastre. 

— Nu, pur şi simplu... am o slăbiciune pentru super eroi. 

Gray o prinse de încheietura mâinii și o trase cu putere spre 
el. Ea salvă buchetul ca să nu fie strivit între ei chiar în ultimă 
clipă, ținându-l în aer în timp ce se sărutară. Chimia dintre ei era 
tangibilă. 

Dru făcu un pas înapoi. O, cui îi păsa dacă întârziau cu o jumătate 
de minut la ceremonie? Nu era ca și cum putea începe fără ei. Fa se 
lipi de Gray, punându-și o mână pe maxilarul lui în timp ce îl sărută. 

— Eşti gata să facem chestia asta? îl întreabă ea cu răsuflarea 
tăiată, aproape de buzele lui. 

— Sunt foarte, foarte gata. 

— Atunci du-mă odată la altar. 

Tinându-se de mână, pășiră de-a lungul holului, de la etajul al 
doilea din cabana de vânătoare, izolată pe malul lacului Holley, pe 
care o închiriaseră cu această ocazie. Dru se opri în faţa unei oglinzi 
pentru a se asigura că părul ei, lăsat pe spate și pe care Meg îl întinsese 
cu placa de păr, nu fusese ciufulit prea tare de săruturile lor. Nu era 
cazul. 

Scara impozantă cobora prin lateralul camerei înalte și rustice a 
cabanei. La baza scării, îi așteptau mese pline cu aperitive și băuturi. 

BECKY WADE 


Mai multe aranjamente florale din cale. Lumânări pâlpâitoare așezate 
în boluri din sticlă. Fete de masă de culoarea crem. 

Dru și Gray nu-și doriseră o ceremonie pompoasă. Nu dădeau 
o petrecere după ceremonia religioasă, nu urmau să aibă ritualul de 
aprindere a lumânările de nuntă, nu aveau solouri, poezii sau orice fel 
de program de felul acesta. Pur și simplu își doreau atât de mult să se 
căsătorească încât de abia mai puteau aștepta. 

Sot. Și soţie. Înaintea lui Dumnezeu. Și să se bucure de această zi 
împreună cu cei mai apropiaţi prieteni și cu familia. 

Trecură de ușile enorme din stejar ale cabanei. Oamenii care-i 
aşteptau pe întinderea împădurită a țărmului izbucniră în aplauze la 
vederea lor. Membrii familiei Porter erau prezenți. Venise și mama lui 
Gray, sora lui și copiii surorii lui Gray. Și un mare număr de bărbați 
masivi care jucau fotbal. 

Singura muziciană, o violonistă, începu să cânte primele acorduri 
din inmul Mäăretul Har, sunetele vibrând incredibil de armonios și 
de clar. O briză de octombrie trecu prin părul lui Dru, ridicându-i 
câteva șuvițe. Era acea perioadă a după-amiezii târzii în care razele de 
soare cu puternice nuanţe de bronz pătrundeau prin corola copacilor 
pentru a mângâia pământul cu lumină. 

Oaspeţii le făcură loc în timp ce Dru și Gray se îndreptară spre 
pastorul care îi aștepta. 

Fi trecură de Bo și Meg, care țineau fiecare în braţe câte un 
bebeluș. Bo făcu un gest ca și cum și-ar fi înclinat pălăria în fața lui 
Dru, iar în zâmbetul lui putu vedea afecțiunea deosebită pe care un 
frate mai mare o are față de sora lui mai mică. 

Celia și Ty stăteau în picioare, braț la braţ, cu cei patru copii în 
jurul lor. 

— Arăţi bine, îi spuse Ty ușor din buze în timp ce Dru trecu pe 
lângă el, apoi îi făcu poznaş cu ochiul. 

Au ajuns în dreptul lui Jake și Lyndie, care se ţineau și ei de mână. 
Chipul intimidant și brăzdat de cicatrice al fratelui Porter își pierduse 
acea ținută dură în timp ce încuviință ușor din cap când Dru trecu 
pe lângă el. 

Realiză că se încheia un capitol din istoria familiei Porter, fiindcă, 
după ziua de azi, toți aveau să fie căsătoriți. 

Dru și Gray ajunseră în fața pastorului, care stătea cu spatele la 
lac. Suprafaţa apei arăta ca și cum ar fi fost pictată cu lumină de către 
un artist impresionist. Ultimele note ale Măreru/ui Har plutiră în aer. 
Copacii îi adăposteau. Deși nu se aflau într-o biserică, Dru putea 
simți apropierea lui Dumnezeu. Fra aici. ar binecuvântarea Lui era 
bogată. 

Dru se întoarse cu fața către Gray, încă ținându-se de mână de 
când porniseră din hol. Se întâmpla în sfârșit. Se căsătoreaul! 

Cei doi își zâmbiră, apoi Gray păși înspre ea să o sărute ca și cum 
Dru l-ar fi chemat cu tăria fericirii ei. Fu un sărut foarte reușit, unul 
care avea să rămână în amintirea lor de-acum încolo. 

— Te iubesc, șoptiră ei la unison când se termină sărutul. 

— Nici măcar n-am început ceremonia, spuse pastorul, râzând. 

Da, astăzi se încheia un capitol din viața familiei ei. Dar în timp 
ce Dru se uita la chipul lui Gray, tot ce simți fu o bucurie în așteptare, 
una ce era de nestăpânit. Deoarece era și începutul lor ca familie. 

Începutul unei căsnicii frumoase. 


R 


Iată-Mă pe cale de a face ceva nou! 
Să nu-l cunoaşteţi voi oare? 
Voi face un drum prin pustie 
şi râuri în locuri secetoase. 

— [SAIA 43:19 


Sperăm că ti-a făcut plăcere lecturarea acestei cărti. 
Dacă te-a inspirat mesajul ei, 
fe rugăm dă-o mai departe persoanei pe care vrei să o inspiri. 


Pentru detalii suplimentare şi alte apariții editoriale 
disponibile la Editura Scriptum, vezi paginile de final 


și accesează librăria virtuală de la adresa www.scriptum.ro 

Tetrafătă pentru discutii 


De ce crezi că Becky Wade a decis să înceapă romanul Inima mea 
luptă pentru tine cu un prolog care a întrezărit puțin din ce avea 
să se întâmple mai departe în poveste? 

Tema uzitată și actuală a „bodyguardului“ a inspirat-o pe Becky să 
scrie acest roman. Totuşi, ea a conferit originalitate acestei teme, 
plasând-o pe eroină în rolul de gardă de corp (sau „agentul de 
protecție,“ așa cum i-ar plăcea lui Dru să spună). Poţi da exemple 
de cărți sau filme în care unul dintre personaje trebuie să-l apere 
pe altul? În ce fel ar fi fost diferită povestea dacă Gray ar fi fost 
garda de corp a lui Dru? Ce ţi-a plăcut cu privire la dinamica 
relaţiei dintre personaje, în felul în care a scris-o Becky? 

Să discutăm despre ordinea nașterii fraților într-o familie! Dru 
este cu mai mult de zece ani mai tânără decât cel mai apropiat 
frate ca vârstă. Tu al câtelea copil ești în familie: primul? 
Mijlociul? Mezinul? Sau ești singurul copil din familie? Cum 
crezi că te-a influențat acest aspect? 

Tema romanului Inima mea luptă pentru tine este renunțarea. 
Gray nu poate să ducă relația cu Dru la următorul nivel până 
când nu se eliberează de trecut. Poţi aminti de o ocazie în care a 

10. 


11. 


renunța (chiar la ceva nesemnificativ) a fost dificil pentru tine? 
A jucat credinţa ta vreun rol în capacitatea ta de a merge mai 
departe? 

În afara lui Gray, și altor personaje li se oferă ocazia de a renunța 
și de a merge mai departe în roman. Ai sesizat care sunt acele 
personaje? 

Dru este o eroină brutal de sinceră și extrem de independentă. 
Poate fi dificil să te raportezi și să empatizezi cu personaje care 
au o asemenea personalitate. Ai reușit să te conectezi cu Dru? 
Dacă da, de ce? 

Gray a fost victima abuzului parental. Potrivit studiilor în 
domeniu, copiii care cresc într-un mediu abuziv, la fel ca și Gray, 
întâmpină mari dificultăți în manifestarea încrederii față de cei 
din jur. Ce sentimente ti-au trezit mediul în care a crescut Gray? 
Crezi că Dru a fost prea dură când a rupt relația cu el din cauza 
refuzului său de a-şi deschide inima în fața ei? 

Becky nu introduce întotdeauna elemente de suspans în romanele 
ei, aşa cum a făcut în Inima mea luptă pentru tine. În timp ce 
citeai, pe cine bănuiai ca fiind hărțuitorul lui Gray? Cum anume 
crezi că acest element de suspans a influențat povestea? 

Lui Becky îi place să scrie povești de dragoste! Care scenă ţi se 
pare cea mai romantică? 

Becky a fost onorată să încheie povestea romanului cu bucuria 
lui Bo și al lui Meg la sfârșitul drumului lor anevoios, deoarece 
infertilitatea, avortul spontan și complicațiile de sarcină 
afectează atât de multe cupluri. Te poţi raporta la vreun aspect 
din problemele și emotiile lui Meg? 

Inima mea luptă pentru tine este cel de-al patrulea și ultimul 
roman din seria Familia Porter. Această serie acoperă opt ani 
din viața familiei Porter. Ce anume te face „să trăieşti“ cu o 
familie atât de mult timp prin intermediul cărților? Dacă ai citit 
și volumele anterioare ale seriei, ce anume din experienţa ta cu 
familia Porter te-a condus înspre acest final? 

Despre auteare 


Becky Wade și-a petrecut copilăria 
în California, unde, împreună cu surorile, 
prietenii și verii ei, punea mereu în scenă 
diferite piese de teatru imaginate chiar de ea. 
Aceste piese erau de cele mai multe ori povesti 
de dragoste cu final fericit, în care protagonistul 
era un prinț sau o prințesă. De atunci a rămas 
fascinată de orice poveste de iubire. 

Becky a absolvit Universitatea Baylor. 
După căsătorie, Becky și soțul ei au locuit 
pe malul mării în Insulele Caraibe și, mai 
apoi, în Australia În această perioadă, 
pasiunea lui Becky pentru lectură s-a transformat într-o pasiune 
pentru scris, mai cu seamă romane creștine de dragoste. 

După naşterea celor trei copii ai familiei, Becky s-a preocupat să țină 
pasul cu treburile casnice și nevoile copiilor, dar își face timp să joace 
tenis, să se antreneze în sală și mai ales să scrie sau să se uite cu soţul ei la 
emisiuni preferate, prăbușită pe o canapea și mâncând ciocolată. 

Familia Wade locuiește acum în Dallas, Texas. 

Seria Familia Porter 


Romanele din seria Familia Porter prezintă poveștile de viață ale membrilor 
ei, care se confruntă cu lupte și zbateri personale cu care adeseori și tu te poți 
identifica. Becky Wade nu se ferește să prezinte vulnerabilităţile lor, dar, în 
egală măsură, credința și speranța în Dumnezeu sunt teme subliniate foarte 
puternic, mai ales în situații critice pentru protagoniștii ei. 


Într-o dimineață s-au trezit 
cu un certificat de căsătorie și 
o doză rece de realitate. Celia 

era pregătită să fie soţia lui 

Ty, dar el nu era pregătit să 

devină soțul nimănui. 

Seria O genealogie a harului 


O genealogie a barului — cinci femei care au schimbat lumea. 
Povești de viață captivante, personaje controversate 
și un context biblic real te vor captiva definitiv. 

Îndurare — Batseba Ascultare — Maria 


Seria Fiii încurajării 


Fiii încurajării — cinci bărbați ai credinţei care au slujit în umbra 
unor mari lideri și au influențat cursul istoriei pentru totdeauna. 
Povești de viață uimitoare, eroi din umbră 
și un context biblic real te vor captiva definitiv. 

Seria Anii tăcerii 


Anii tăcerii — este povestea vieții a patru femei puternice care au avut 
un impact decisiv în istoria celor 400 de „ani de tăcere“, o vreme când 
Dumnezeu nu a vorbit lui Israel prin proroci, dar Și-a continuat lucrarea în 
mijlocul poporului Său, printre alte popoare și în lumea supranaturală. 

| ler, star al NFL, este urmărit de un hărțuitor, astfel 
j că e hipa sa angajează o agenţie de pază şi protecţie. 
| Când Gray o întâlnește pe Dru Porter este de-a dreptul 
indignat. Cum l-ar putea proteja o femeie care avea doar jumătate 
din dimensiunea lui, deşi foarte tânără şi frumoasă? 

Dar Dru este fost luptător în Marină și este foarte hotărâtă să 
descopere identitatea celui care îl urmărește pe Gray. ŞI, la fel de 
hotărâtă, să evite orice fel de ataşament romantic între ea și acest 
jucător de fotbal cu trecut misterios. Dar, cu cât se apropie mai 
mult de identificarea urmăritorului, cu atât Gray și Dru se apropie 
tot mai mult unul de celălalt. Pe măsură ce pericolul crește, Dru și 


d] _Gray își pot încredința inimile — şi viața — unul altuia? 

ler, star al NFL, este urmărit de un hărțuitor, astfel 
pa sa angajează o agenţie de pază și protecţie. 


ignat. Cum l-ar putea proteja o femeie care avea doar jumătate 
din dimensiunea lui, deși foarte tânără și frumoasă? 

Dar Dru este fost luptător în Marină și este foarte hotărâtă să 
descopere identitatea celui care îl urmărește pe Gray. Și, la fel de 
hotărâtă, să evite orice fel de atașament romantic între ea și acest 
jucător de fotbal cu trecut misterios. Dar, cu cât se apropie mai 
mult de identificarea urmăritorului, cu atât Gray și Dru se apropie 
tot mai mult unul de celălalt. Pe măsură ce pericolul crește, Dru și 
Gray își pot încredința inimile — și viața - unul altuia? 


Romanele din seria Familia Porter prezintă poveştile de viață ale 
membrilor ei, care se confruntă cu lupte și zbateri onale cu care 
adeseori și tu te poți identifica. Becky Wade nu se ste sa prezinte 

serabilitățile lor, dar, în egală măsură, credinţa și speranta în 
Dumnezeu sunt teme subliniate foarte puternic, mai ales in situații 
critice pentru protagoniștii ei 

